
Constitutiones  reqni  Siciliae  a  Friderico  secundo  apud  Melfiam  insoiemni 

u  11  consistorio 

editae,  in  quibus  leges  tam  a  suis  praedecessoribus  quam  ab  ipso  ^es?0si' 

.  7  t  •      «  77»  septembri. 

antea  publicatae  concluduntur. 

(Constitutionum  autographo  temporis  vel,  ut  dicunt,  Andegavensium  injuriis 
deperdito,  vix  credi  potest  quanta  labe  foedata  fuerint  quae  circumferri  coe- 
perunt  exemplaria  manu  scripta  ,  donec  prima  editio  apud  Neapolim  per  Six- 
tum  Riessinger  anno  1475  tandem  typis  prodierit.  Quae  vero  deinceps  subse- 
cutae  sunt,  annis  scilicet  1533,  1535,  1541,  1551  et  1552,  aliae  aliis  nequiores, 
mendis  mendas  addiderunt.  Licet  Veronensis  quidam  jurisconsultus ,  nomine 
Saravna,  Lugduni,  anno  l568,Constitutiones  denuo  ediderit  et  praecedentibus 
suas  multo  nitidiores  fore  promiserit,  spe  doctorum  omnino  delusa,  res  imper- 
fecta  remansit.  Quam  tamen  in  Codice  legum  antiquarum  editionem  Lindebro- 
gius  publici  juris  fecit  (Francofurti  1613),  praestantiorem  periti  non  immerito 
censuerunt.  Sed  hunc  Codicem  posteri  editores  consuluisse  non  videntur,  dum 
illud  quod  anno  1773  prodiit  exemplar,  quanquam  se  absolutissimum  praeten- 
deret ,  plurimis  adhuc  scateat  erroribus.  Unde  Pecchia  (Storia  civile  e  politica 
del  regno  di  Napoli)  ad  calcem  primi  sui  voluminis  nonnullas  sententias  non 
absone  corrigendas  proposuit,  nova  paulo  post  prodeunte  editione  per  Cancia- 
num,  Venetiis,  1781.  Anno  tandem  1786,  Neapoli,  Cajetanus  Carcani,  regiae 
typographiae  praefectus ,  ad  editionern  principem  tanquam  ad  optimum  foutem 

reversus,  non  neglectis  tamen  caeteris  editionibus,  rnulto  eraendatiorem  textum 
instituit. 

Latino  praeterea  primus  graecum  adtexuit,  e  celebri  illo  exemplari  quod  in 
praecipua  Parisiensi  bibliotheca  n°  33702  asservatur.  Montfaucon  qui  titulos 
omnes  graecarum  Constitutionum  profert,  postquam  etiam  cbaracterum  formas 
exbibuisset  (Palaeogr.  Graeca,  lib.  IV,  p.  320;  lib.  VI,  p.  418),  boc  exemplar 
ait  ex  ipso  autographo  et  adhuc  imperante  Frederico,  sibi  videri  descriptum. 
Licet  enim  latino  graecus  codex  non  oranino  quadret,  praeeipue  in  Constitutio- 
num  ordine  et  titulis,  fatendum  est  hunc  tum  propter  antiquitatem,  tum  prop- 
ter  brevitatem ,  omissis  quae  in  latinum  postea  irrepserunt  interpolationibus, 
propius  cum  autographo  concordare.  Si  autem  operae  et  impensae  parcendi 
causa,  graecum  textum  denuo  non  duxerimus  exhibendum,  variantes  omnes 
quae  in  eo  deprehenduntur  lectiones  sedulo  addidimus. 

Carcanianam  editionem  quam  sequimur,  cum  duobus  bibliothecae  Parisiensis 
codicibus  (Anc.  fonds  latin,  4624  A  et  4625)  contulimus;  quorum  alter,  de- 
cimo  quarto  seculo  exaratus,  graeco  textui  apprime  respondet,  quum  nullam 
ex  istis  constitutionibus  novis  quae  post  annum  1231  variis  temporibus  pu- 
blicatae  sunt  et  in  graeco  desunt,  intercludat.  Quo  perspecto,  corpus  legum 
apud  Melfiam  editarum  ad  fidem  tum  codicis  graeci,  tum  latini  4625,  primum 
damus  sub  integra  quae  ipsi  convenit  forma,  membraque  superinducta ,  leges 
scilicet  quae  novae  dicuntur,  in  appendice  separamus.  Si  quae  tamen  inter  illas 
sub  certa  epocha  datae  fuerint,  singulariter  ad  suum  quamque  tempus  rescribe- 
mus,  dum  chronologicum  ordinem,praecipuam  instituti  nostri  rationem,semper 
observandum  habeamus.  Commentariorum  nulla  nobiscura :  sublatis  enim  textus 
maeandris,  facile  cuivis  erit,  ut  Carcanus  monet,  recto  tramite  pedem  inferre.) 

IMPERATOR  FREDERICUS  II, 

ROMANORUM  CAESAR  SEMPER  AUGUSTUS ,  1TALICUS,  SICULUS ,  HIEROSOLYMITANUS , 
ARELATENSIS,  FELIX,  VICTOR  AC  TRIUMPHATOR  (1). 

Incipit  liber  primus  imperialium  constitutionum. 


(l)  Codici  graeco  quinque  illi  iambi  insuper  praefiguntur  :  'Poj1uti?  6  xXstvoc;  suffeJisVcaTo; 
;jti£wv,  — AiXia;  aO  ffi,  upb?  §s  xat  DixsXia;, —  <I>ps$sptxos  ,  xpaxiaroi;  ev  ffTEcp)cpo'poi<; , — 
Ns'ov  vo'f/.ov  TtOvjcTt  2ixeXwv  xp arst  —  vOv  xat  TCTtojjtcps  Xu-rpov  Y]Sixyi[i.E'voi<;. 

Romae  inclytus  piissimus  imperator,  —  Aeiiae  (Ierosolymae)  item  rex  pariterque  Siciliae, 
—  Fredericus,  potenlissimus  inter  coronatos, — novam  legem  ponit  Siculorum  imperio, — 
quam  etiam  misit  [in]  redemptionem  passis  injuriam. 


REGNl  SICILIAE. 


3 


PROOEMIUM.  A  (1). 

Post  mundi  machinam  Providentia  divina  formatam,  et  primordialem 
materiam  nature  melioris  conditionis  (a)  officio  in  rerum  effigies  distri- 
butam,  qui  facienda  previderat  facta  considerans  et  considerata  com- 
mendans,  a  globo  circuli  lunaris  inferius  hominem  creaturarum  (b)  dig- 
nissimam  creaturam,ad  imaginem  propriam  effigiemque  formatam,  quem 
paulo  minus  minuerat  ab  Angelis,  consilio  perpenso  disposuit  preponere 
ceteris  crealuris  :  quem  de  limo  terre  transumplum  vivificavit  in  spi- 
ritum ,  ac  eidem  honoris  et  glorie  diademate  coronato  uxorem  et  sociam 
partem  sui  corporis  aggregavit ;  eosque  tante  prerogative  munimine 
decoravit  ut  ambos  efficeret  primitus  immortales ;  ipsosque  verumtamen 
sub  quadam  lege  precepti  constituit,  quam  quia  servare  tenaciter  con- 
tempserunt,  transgressionis  eosdem  pena  damnatos  ab  ea,  quam  ipsis 
ante  conlulerat,  immortalitate  proscripsit.  Ne  tamen  in  toto  quod  ante 
formaverat  tam  ruinose,  tam  subito  divina  clementia  deformaret,  et  ne 
hominis  forma  destructa  sequeretur  per  consequens  destructio  cetero- 
rum ,  dum  carerent  subjecto  (c)  proposito  et  ipsorum  commoditas  ullius 
usibus  (d)  non  serviret,  ex  amborum  semine  terram  mortalibus  fecun- 
davit  ipsamque  subjecit  eisdem.  Qui  paterni  discriminis  non  ignari,  sed 
in  ipsos  a  patribus  transgressionis  vitio  propagato  (e) ,  inter  se  odia  in- 
vicem  conceperunt,  rerum  dominia  jure  naturali  communia  distinxerunt ; 
et  homo  quem  Deus  rectum  et  simplicem  procreavit,  immiscere  se  ques- 
tionibus  non  ambegit.  Sicque  ipsa  rerum  necessitate  cogente  nec  minus 
divine  provisionis  instinctu ,  principes  gentium  sunt  creati  per  quos 
posset  licentia  scelerum  coerceri  :  qui  vite  necisque  arbitri  gentibus 

(a)  In  omnibus  editionibus  Carcaniana  vetustioribus  deest  vox  conditionis. 

(b)  In  caeteris  quoque  editionibus  deest  vox  creaturarum. 

(c)  Vox  subjecto  deest  in  versione  graeca.  In  aliis  editionibus  et  in  cod.  subjecta. 

(d)  Graece  toi;  ^eat,  cum  vera  vocis  intelligentia  sit :  necessitatibus. 

(e)  Graece  tamen  jii&oSevTos  tou  tt«8ou?,  scilicet  :  sed  in  ipsis  radicato  vitio  paternae 
transgressionis. 

qualem  quisque  fortunam,  sortem,  statumque  haberet,  velut  executores 
quodammodo  divine  Providentie  stabilirent.  De  quorum  manibus,  ut  vil- 
licationis  sibi  commisse  perfecte  reddere  valeant  rationem,  a  Rege  regum 
et  Principe  principum  ista  potissime  requiruntur  ut  sacrosanctam  (a) 
Ecclesiam,  christiane  religionis  matrem,  detractorum  fidei  maculari  clan- 
destinis  perfidiis  non  permittant  et  ut  ipsam  ab  hoslium  publicorum 
incursibus  gladii  materialis  potentia  tueantur,  utque  pacem  populis 
eisdemque  pacificatis  justitiam,  que  velut  due  sorores  se  ad  invicem  am- 
plexanlur,  pro  posse  conservent.  Nos  itaque  quos  ad  imperii  Romani 
fastigia  et  aliorum  regnorum  insignia  sola  divine  potentie  dextra  preter 
spem  hominum  sublimavit,  volentes  duplicata  talenta  nobis  credila  red- 
dere  Deo  vivo,  in  reverentiam  Jesu  Christi,  a  quo  cuncta  suscepimus 
que  habemus,  colendo  justitiam  et  jura  condendo  mactare  disponimus 
vitulum  labiorum ;  ei  parti  nostrorum  regiminum  primitus  providentes 
que  in  presentiarum  (b)  provisione  nostra  circa  justiliam  magis  dignos- 
citur  indigere.  Cum  igitur  regnum  Sicilie,  nostre  majestatis  hereditas 
pretiosa,  plerumque  propter  imbecillitatem  etatis  nostre,  plerumque  etiam 
propter  absentiam  nostram,preteritarum  perturbationum  incursibus  exti- 
terit  hactenus  lacessitum ;  dignum  fore  decrevimus  ipsius  quieti  atque 
justitie  summo  opere  providere,  quod  ad  nostre  serenitatis  obsequia,  re- 
sistentibus  aliquibus  etiam  qui  non  de  ovili  regni  prefati  nec  de  nostro  (c) 
erant,  promptum  semper  invenimus  et  devotum.  Presentes  igitur  nostri 
nominis  sanctiones  in  regno  nostro  Sicilie  tantum  volumus  obtinere  (d) ; 
quas  cassatis  in  regno  predicto  legibus  et  consuetudinibus  his  nostris  con- 
stitutionibus  adversantibus,  quasi  jam  (e)  antiquatis,  inviolabiliter  ab 
omnibus  in  futurum  precipimus  observari.  In  quas  precedentes  omnes 

(a)  In  caeteris  additur  Romanam. 

(b)  Ap.  Carcani  in  presentia ,  minus  recte. 

(c)  Nec  de  nostro  in  graeco  desunt. 

(d)  In  graeco  xpaT?j<7at,  regnarc;  unde  etiam  noscitur  aliquid  in  latino  deesse: 
foi  sitan  regnum  obtinere ,  ut  melius  graeco  respondeat. 

(e)  Quasijam  in  latino  desunt.  Ex  graeco  addimus,  cum  sint  sensui  necessaria. 

regum  Sicilie  sanctiones  et  nostras  [quas  servari  decernimus]  (o),  jus-- 
simus  esse  transfusas,  ut  ex  his  que  in  presenti  constitutionum  nostrarum 
corpore  minime  continentur,  robur  aliquod  nec  auctoritas  aliqua  in  ju- 
diciis  vel  extra  judicia  possint  assumi. 

TITULUS  I.  B  (2). 

De  hereticis  et  patarenis  (1). 

Inconsutilem  tunicam  Dei  nostri  dissuere  conantur  heretici,  et  vocabuli 
vitio  servientes  quod  significationem  divisionis  enuntiat,  in  ipsius  indivi- 
sibilis  fidei  unitatem  nituntur  inducere  sectionem  etoves  a  Petri  custodia, 
cui  pascende  a  Pastore  Bono  sunt  credite,  segregare.  Hi  sunt  lupi  rapaces 
intrinsecus  et  eousque  mansuetudinem  ovium  pretendentes  quousque 
possint  ovile  subintrare  dominicum  (b).  Hi  sunt  angeli  pessimi ,  hi  sunt 
lilii  pravitatum  a  patre  nequitie  et  fraudis  auctore  ad  decipiendas  sim- 
plices  animas  (c)  destinati.  Hi  sunt  colubri  qui  columbas  decipiunt  :  hi 
sunt  serpentes  qui  latenter  videntur  inserpere  et  sub  mellis  dulcedine 
virus  evomunt,  ut  dum  vite  cibum  ministrare  se  simulant,  a  cauda  fe- 
riunt  et  mortis  poculum  velut  quoddam  dirissimum  aconitum  immis- 
cent.  Horum  secte  veteribus  (d)  ne  in  publicum  prodeant  non  sunt  notate 
nominibus,  vel,  quod  est  forte  nefandius,  non  contente  (e),  ut  vel  ab  Ario 

(a)  Hec  tria  verba  in  graeco  et  in  cod.  4625  desunt.  Ita  in  posterum  quae  in  latino 
textu  abundant  uncis  includeraus. 

(b)  Ap.  Petr.  de  Vin.  additur  :  quodpost  ipsorum  interitum  desiderant  demoliri. 

(c)  In  graeco  :  ad  innocentes  et  simplices  animas;  ap.  Petr.  de  Vin.  et  in  cod.  bre- 
vius  etiam  ad  simplices  animas.  In  ambobus  decipiendas  deest. 

(d)  Ap.  Carcani  additur  legibus,  quod  neque  in  graeco  neque  ap.  Petr.  de  Vin.inse- 
ritur  et  reipsa  inutile  est. 

(e)  Ex  caeteris  constitutionum  editionibus  et  etiam  ex  Petr.  de  Vin.  et  cod.  legi- 
mus  contentae.  Carcani  vero  admisit  contemptae,  forsitan  ex  graeco  oux  i!|ouSev<687i<rav. 
Graecus  tamen  in  pravum  sensum  abiit ,  dum  vocem  autograpbi  contentae  perperam 
in  contemptae  fuerit  interpretatus. 


(1)  Cf.  Petr.  de  Vineis,  Epist.,  lib.  I,  cap.  26. 

Ariani  vel  a  Nestorio  Nestoriani  aut  a  similibus  similes  nuncupentur, 
sed  in  exemplum  martyrum  qui  pro  fide  catholica  martyria  subierunt, 
Patarenos  se  nominant  velut  expositos  passioni.  Hujusmodi  vero  miseri 
Patareni  a  quibus  abest  sancta  credulitas  Trinitatis  eterne,  sub  uno  con- 
textu  nequitie  insimul  tres  offendunt,  Deum  videlicet,  proximos  et  se 
ipsos  :  Deum  cum  Dei  fidem  etfiliumnon  cognoscunt;  decipiuntproximos, 
dum  ipsis  sub  specie  spiritualis  alimonie  heretice  pravitatis  oblectamenta 
ministrant;  crudelius  etiam  seviunt  in  seipsos,  dum  preter  animarum  dis- 
pendium  corpora  denique  seve  mortis  illecebris  (a),  quam  per  agnitionem 
veram  et  vere  fidei  firmitatem  (b)  possent  evadere ,  vite  prodige  et  necis 
improvidi  sectatores  involvunt;  et  quod  est  ipso  dicto  durissimum  (c) , 
superstites  etiam  non  terrentur  exemplo.  Contra  tales  itaque  Deo,  sibi  et 
hominibus  sic  infestos  continere  non  possumus  motus  nostros  quin  debite 
ultionis  in  eos  gladium  exeramus,  et  tanto  ipsos  persequamur  instantius 
quanto  in  evidentiorem  injuriam  fidei  christiane,  propeRomanam  Ecclesiam 
que  caput  aliarum  ecclesiarum  omnium  judicatur,  superstitionis  sue  scelera 
latius  exercere  noscuntur ;  adeo  quod  ab  Italie  finibus ,  presertim  a  par- 
tibus  Lombardie  in  quibus  pro  certo  perpendimus  ipsorum  nequitiam 
amplius  abundare  (1 ) ,  jam  usque  ad  regnum  nostrum  Sicilie  sue  per- 
fidie  rivulos  derivarunt  (cl).  Quod  acerbissimum  reputantes,  statuimus  in 
primis  ut  crimen  hereseos  et  damnate  secte  cujuslibet,  quocumque  cen- 
seantur  nomine  sectatores,  prout  veteribus  legibus  est  indictum  (e),  inter 
publica  crimina  numeretur  (f).  [Immo  crimine  lese  majestatis  nostre 

(a)  Siraplicius  in  graeco  :  mortis  periculis. 

(b)  Simplicius  quoque  iu  graeco  :  per  agnitionem  veraefidei. 

(c)  In  graeco  :  auxw  xw  Xoyw  Seivoxepov,  rectius. 

(d)  Brevius  autem  in  graeco  :  adeo  quod  a  finibus  Lombardiae  usque  ad  nostrum 
regnum  Siciliae  ipsorum  perfidiae  rivuli  decurrunt. 

(e)  Ap.  Carcani  inductum ,  minus  recte.  Alias  quoque  distinctum. 

(f)  Sic  ex  graeco  et  ex  sensu  legendum ,  licet  in  omnibus  numerentur. 


(\)  Cf.  constitutionem  de  hac  re  pro  Lombardia  editam,  Cataniae  martio  1224,  .II, 
p.  421-423. 

clebet  ab  omnibus  horribilius  judicari  quod  in  divine  majestatis  injuriam 
dignoscitur  attentatum,  quamquam  in  judicii  potestate  alter  alterum  non 
txcedat.]  Nam  sicuti  perduellionis  crimen  personas  adimit  damnatorum 
et  bona,  et  damnat  post  obitum  etiam  memoriam  defunctorum,  sic  et  in 
predicto  crimine  quo  Patareni  notantur  (a)  per  omnia  volumus  observari. 
Et  ut  ipsorum  nequitia,  qui  quia  Deum  non  sequuntur  in  tenebris  am- 
bulant,  detegatur,  nemine  etiam  deferente,  diligenter  investigari  vo- 
lumus  hujusmodi  scelerum  patratores,  et  per  officiales  nostros  sicut  et 
alios  malefactores  inquiri,  ac  (6)  inquisitione  notatos,  etsi  levis  suspi- 
cionis  argumento  tangantur,  a  viris  ecclesiasticis  et  prelatis  examinari 
jubemus;  per  quos  si  evidenter  inventi  fuerint  a  fide  catholica  saltem 
in  aliquo  (c)  deviare,  ac  per  ipsos  pastorali  more  commoniti,  tenebrosis 
Diaboli  relictis  insidiis  noluerint  agnoscere  Deum  lucis,  sed  in  erroris 
concepti  constantia  perseverent,  presentis  nostre  legis  edicto  damnatos 
mortem  pati  Patarenos  (d)  decernimus  quam  affectant,  ut  vivi  in  con- 
spectu  populi  comburantur  flammarum  commissi  judicio  (e);  nec  do- 
lemus  quod  in  hoc  ipsorum  satisfacimus  voluntati  ex  quo  penam  solum- 
modo  nec  fructum  aliquem  alium  consequuntur  erroris.  Apud  nos  pro 
talibus  nullus  intervenire  presumat;  quod  si  quis  fecerit,  in  ipsum  nostre 
indignationis  aculeos  non  immerito  (/)  convertemus. 

(a)  Ap.  Carcani  vocantur,  quod  magis  graeco  quadrat  :  sic  et  in  dictorum  Patere- 
norum  nomine,  nisi  pro  ovo^axt  legendura  sit  avop^aTi. 

(b)  Ap.  Petr.  de  Vin.  additur  :  vinculis  detineri. 

(c)  Ibidem  et  in  codice  Paris.  in  arliculo. 

(d)  Ap.  Petr.  de  Vin.  additnr  :  aliosque  Iierelicos  quocumque  nomine  censeantur;  sed 
deest  in  codicibus  et  in  graeco. 

(e)  Ap.  Petr.  de  Vin.  additur  :  Ut  animarum  incendia patianlur ;  sed  deest  in  codi- 
cibus  et  in  graeco. 

(/)  Non  immerito  deest  in  codice  4625  et  in  graeco. 

TITULUS  II.  r  (3). 
De  patarenorum  receptatoribus ,  creclentibus ,  complicibus ,  et  fautoribus  (1). 

IMPERATOR  FREDERICUS. 

Patarenorum  receptatores ,  credentes  (a)  et  complices  et  quocumque 
modo  fautores  qui  ut  a  pena  possint  alios  eximere,  de  se  velut  improvidi 
non  formidant,  publicatis  bonis  omnibus  relegandos  in  perpetuum  esse 
censemus;  et  ipsorum  filii  ad  honores  aliquos  nullatenus  assumantur,  sed 
infamie  perpetue  nota  laborent  ut  nec  in  testes  in  causis  (b)  a  quibus 
repelluntur  infames,  aliquatenus  admittantur  (c).  Si  tamen  aliquis  de 
filiis  (d)  receptatorum  vel  fautorum  detexerit  aliquem  Patarenum  cujus 
hujusmodi  manifeste  probetur  perfidia,  in  fidei  premium  quam  agnovit 
fame  pristine  de  imperiali  clementia  restitutionis  in  integrum  beneficiuni 
consequatur  (e). 

TITULUS  III.  A  (4). 
De  apostatantibus. 

REX  -  ROGERIUS  (2). 

Apostatantes  a  fide  catholica  penitus  exsecramus,  insequimur  ultione, 

(a)  Graece  :  Paterenorum  receptatores  dictos  xpsoevxac  id  est  uto-TsuovTa<;  (credentes). 

(b)  Sic  in  Cod.  Paris.  Ap.  Carcani  in  casibus ,  minus  recte. 

(c)  A  verbis  sed  infamiae  usque  ad  admittantur  desunt  ap.  Petr.  de  Vineis.  Graece 
autem  brevius  et  simplicius  :  Jilii  autem  ipsorum  omni  honore  privati  habeantur  et  in 
testimonium  non  admittantur. 

(d)  Ap.  Petr.  de  Vin.  :  Si  tamen  aliquis  fautorum  hujusmodi  detexerit,  omisso  de 
Jiliis. 

(e)  Graece  simplicius  :  in  retributionem  Jidei  quam  agnovit,  a  dicta  infamia  libe- 
rabitur. 


(1)  Cf.  Petr.  de  VlN.,  Epist.,  lib.  I,  cap.  27,  sub  initio. 

(2)  Addimus  ex  renovatione  hujus  constitutionis  et  aliarum  facta,  Cremonae  4  4  maii  1238, 
cujus  originale  reperitur  in  archivo  Carpentoracti.  Codex  Paris.,  4624  A,  regi  quoque  Rogerio 
hunc  tilulum  attribuit. 

bonis  omnibus  spoliamus,  et  a  professione  vel  voto  naufragantes  legibus 
coarlamus,  successiones  tollimus  et  omne  jus  legitimum  abdicamus  (a). 


TITULUS  IV.  f  (6). 
Ut  nullus  se  intromiltat  de  factis  seu  consiliis  regum  (b). 

REX  ROGERIUS. 

Disputare  de  regis  judicio,  consiliis  et  institutionibus  factis  non  oportet; 
est  enim  pars  sacrilegii  disputare  (c)  de  ejus  judiciis,  factis  et  constitu- 
lionibus  atque  consiliis,  et  an  is  dignus  sit  quem  rex  elegit  et  decrevit. 

TITULUS  V.  Z  (7). 
De  arbitrio  regis  (d). 

REX  ROGERIUS. 

Multe  leges  sacrilegos  sevissime  punierunt,  sed  pena  moderanda  est 
ex  arbitrio  judicantis,  nisi  forte  manifeste(e)  templa  Dei  fracta  sint  (f)  vio- 
lenler,  aut  dona  et  vasa  sacra  noctu  sublata  sint;  hoc  enim  casu  crimen 
capitale  est. 

(a)  Graecus  codex  non  nisi  de  apostasi  a  fide  catholica  facit  verba  hunc  in  modum  : 
A  catholica  Jide  apostatantes  ubique  persequentes ,  omnibus  bonis  suis  illos  spoliamus  et 
honore  illos  carere  volumus,  successionem  et  omne  aliud  tegitimum  jus  ipsis  auferentes. 
Rursus  latina  de  apostatantibus  a  prcfessionc  velvoto  mentionem  etiam  injiciunt. 

(b)  Graece  :  De  iis  qui  circa  regias  constitutiones  curiosius  inquirunt. 

(c)  Graece  "vero  simplicius  :  Est  enim  simile  crimini  sacrilegii  de  his  disputare  ct 
dicere  si  dignus  sit  quem  rex  elegerit  et  dignum  csse  decreverit. 

(d)  Ap.  Lindebrog  De  crimine  sacritegii  et  in  graeco  IIspi  UpoauXwv. 

(e)  Hanc  vocem  perperam  legit  graecus  manu  facta  pro  manifeste ,  dum  vertat 
y£ipo7rofyxa  TEjAEvv) ,  scilicet  hominum  manufacta  templa.  In  codice  quoque  4625  manu 
facta. 

(/)  In  graeco  tantum  Qlaab-qaovtai. 


IV. 

TITULUS  VI.  H  (8). 
De  usurariis  puniendis  (a). 

» 

REX  GLILLELMUS  (1). 

Statuimus  ut  juxta  decretum  domini  pape  de  usuris  nuper  in  Romana 
curia  promulgatum,  questiones  usurariorum,  que  ad  curiam  nostram 
adducte  fuerint,  in  eadem  definiantur  et  terminentur. 

De  eodem  (6).  0  (9). 

IMPERATOR  FREDERICUS. 

Usurariorum  nequitiam,  qui  non  tam  utuntur  pecuniis,  sed  ut  loqua- 
mur  proprius,  abutuntur,  sanctorum  Patrum  sententiis  condemnatam, 
persequi  disponentes,  imperialis  celsitudinis  motum,  quem  nos  etiam 
pro  arbitrio  celesti  suscepimus,  divine  conjungimus  ultioni;  hujusmodi 
nostre  constitutionis  edicto  omnibus  regni  nostri  fidelibus  et  quibuslibet 
aliis  in  regno  morantibus,  etiam  si  extra  regnum  fuerint  oriundi,  firmiter 
inhibemus,  ut  nullus  in  posterum  pecunias  suas  per  se  vel  per  alios 
mutuo  sub  magnis  usuris  vel  minimis  dare  fenori  audeat  publice  vel 
occulte.  Et  ut  ipsorum  audacia ,  qui  sue  salutis  immemores  et  edicti 
nostri  extiterint  temerarii  contemptores,  inulta  non  maneat,  presenli  lege 
sancimus  ut  quicunque  amodo  fenerator  in  regno  inventus  fuerit,  om- 
nium  bonorum  suorum  tam  mobilium  quam  stabilium  publicatione  dam- 
netur.  Omnibus  etiam  regni  nostri  fidelibus  concedimus  liberam  potes- 
tatem  usurariorum  nequitiam  in  publicum  deferendi ,  nec  a  delalione 
propterea  aliquis  repellatur,  quod  damnum  proprium,  vel  suorum,  vel 
suam  injuriam  minime  persequatur ;  sed  crimen  istud  presenti  lege  sit 

(a)  In  graeco  :  ITept  tou  oixacx^piou  twv  Toxtaxwv. 

(b)  In  graeco  :  LTepi  Trotvrj?  toxkjtwv. 


(I)  In  plerisque  editionibus  et  ap.  Carcani,  rex  Rogerius.  Correximus  tamen  ex  edit.  Venet. 
et  ex  codic.  Paris.  Alluditur  enim  tempori  quo  regnante  Alexandro  III  duo  habita  sunt  concilia 
ubi  usurariorum  res  male  se  nimium  gessit.  De  Guillelmo  autem  hujus  nominis  secundo  agitur. 

publicum,  ita  quod  omnibus,  qui  in  actionibus  et  in  criminibus  pu- 
blicis  admittuntur  usurarios  accusandi  licentia  tribuatur-(a).  A  nexu 
tamen  presentis  constitutionis  nostre  judeos  tantum  excipimus,  in  quibus 
non  potest  argui  fenus  illicitum  (6),  nec  divina  lege  prohibitum,  quos 
constat  non  esse  sub  lege  a  beatissimis  patribus  instituta ,  quos  etiam 
auctoritate  nostre  licentie  improbum  fenus  nolumus  exercere;  sed  metam 
ipsis  imponimus,  quam  eis  non  licebit  transgredi,  videlicet  ut  pro  decem 
unciis  per  circulum  anni  integri  unam  ipsis  tantummodo  lucrari  liceat 
pro  usuris;  quicquid  autem  ultra  acceperint,  in  nonum  curie  nostre  com- 
ponant,  nec  ex  abusu  licentie  quam  eisdem  propter  necessitatem  ho- 
minum  coacti  relinquimus,  commodum  ultra  licitum  consequantur. 

TITULUS  VII.  I  (10). 
De  decimis. 

1DEM  AUGUSTUS. 

Quanto  ceteris  terre  principibus  munifica  dextera  Salvatoris  in  tem- 
poralibus  nos  prefecit,  tanto  saltem  (c)  juris  naturalis  (d)  instinctu  ad 
antidora  strictius  obligamur;  cum  etiam  veritate  dicente,  ab  eo  cui  am- 
plius  creditur,  amplius  exigatur.  Quod  in  nostre  mentis  intrinsecus  me- 
ditatione  sollicita  revolventes  ,  et  illud  etiam  attendentes  quod  solulio 
decimarum,  quarum  debitum  ex  utriusque  tabulis  Testamenti  confir- 
matur,  tanto  in  oculis  Domini  pretiosior  redditur,  quanto  decimalis  oblatio 
de  bonis  hominum,  velut  electum  quoddam  et  spirituale  peculium  a  Do- 
mino  reputatur,  officialibus  nostris  universis  et  singulis  presentis  legis 
auctoritate  mandamus,  ut  decimas  integre,  prout  regis  Guillelmi  tempore 
consobrini  et  predecessoris  nostri,  ab  antecessoribus  officialibus  et  ba- 

(a)  In  graeco  autem  simplicius  :  xat  SoSrjTW  a$£ta  Tcao-t  TOt;  SuvafAsvoti;,  xaTrjyopEtv 
£Yx)iri(JiaxiX(Oi;  xal  toutiov  xaTrjyopEtv. 

(b)  Graece  vero  aliter  et  melius :  HjrjprifAEvwv  octto  t%  ivoy^s  zr^  irapouo-rii;  SiaTaljew;  tSv 
IouSatwv,  Iv  oT;  xojXuOyjvat  ou  SuvaTat  rj  aTcpeTrrji;  twv  TOXtffTtov  aTcaiTrjffi;. 

(c)  Perperam  scriptor  graecus  legit  salute ,  dum  vertat  Trj  o-wTYiptot. 

(d)  Naturalis  deest  in  graeco. 

julis  exsolule  fuerunt,  locorum  prelatis  exsolvere  absque  omni  difficul- 
tate  procurent  (1).  Nos  enim,  qui  favente  Domino,  inter  homines  sumus 
in  preeminenti  culmine  constituti ,  quantum  sine  injuria  nostrorum  re- 
galium  possumus  tolerare ,  ecclesiarum  jura  et  presertim  earum  que  in 
regno  consistunt,  et  quas  sub  protectione  nostra  recepimus  et  habemus, 
in  nullo  diminuere  volumus,  sed  augere.  Subjectis  nostris  etiam  indi- 
cimus,  ut  decimas ,  quas  de  feudis  et  bonis  suis  antecessores  eorum  pre- 
dicti  regis  Guillelmi  tempore  prestiterunt,  venerabilibus  locis,  quibus  de- 
cime  ipse  debentur,  cum  integritate  persolvant. 

TITULUS  VIII.  E  (5). 
De  cultu  pacis ,  et  generali  pace  in  regno  seroanda  (a) . 

IDEM  AUGUSTUS. 

Pacis  cultum ,  qui  a  justitia  et  a  quo  justitia  abesse  non  potest  (b) ,  per 
universas  et  singulas  partes  regni  nostri  precipimus  observari ;  ut  nullus 
auctoritate  propria  de  injuriis  et  excessibus  dudum  factis,  vel  faciendis, 
in  posterum  se  debeat  vindicare  (c),  nec  presalias  seu  represalias  fa- 
cere,  vel  guerram  in  regno  movere;  sed  coram  magistro  justitiario  et 

(a)  In  graeco  autem  :  Ilept  twv  (3tav  vj  uppiv  utcou.svo'vtwv  xat  Tcapeu6us  SstpevSsuopivwv. 

(b)  In  codice  palatino  simpliciter  :  Pacis  cultum  qui  ajustilia  abesse  nonpotest,  cum 
quo  fere  convenit  graecus  :  'EtceiSv)  to  otxatov  tS}s  stpnvv]i:  Ixl  6spaTcet'a,  acpJ  yfc  fj  Stxatoo-uvv] 
Stayojpta,89]vai  ou  Suvaxat. 

(c)  Sensum  perperam  graecus  mutare  videtur,  dum  illud  inposleruni  verbo faciendis 
adnectat,  Ut  sequitur  :  irepi  Tcxata[;.aTWv  tw  7rapsX6ovTt  xatpw  ysYsvrjfjtsvwv  v\  st?  10  s[*7rpoa6sv 
ysvv]o-op.e'vojv,  St"  sauTou  Stsx5t'xv](jiv  Xap.pa'vstv  6ap^v](rv]. 

(1)  Ex  diversis  chartis  a  Gregorio  laudatis  (Consider.  sopra  la  storia  di  Sic«7.,lib.I,cap.  IV, 
not.2  l)  constat  decimas  praelatisecclesiarumde  redditibus  veterum  cabellarum  etjurium  curiae, 
sicut  sub  Normannis  mos  erat,  exsolvi  consuevisse;  de  redditibus  vero  novorum  statutorum  a 
Friderico  secundo  impositorum  nunquam  perceptas  fuisse.  «  Ecclesia  Agrigentina  semper  con- 
suevit  percipere  et  habere  decimas  omnium  regalium  proventuum  terre  Agrigenti  et  aliarum 

terrarum  totius  sue  diocesis  preterquam  regalium  proventuum  de  novo  statutorum 

per  quondam  imperatorem  Fredericum ,  videlicet  fundaci ,  statere ,  angemie ,  salis  et  ferri , 
barderie,  cambii  et  cabelle  joculatorie  inter  Judeos.  »  Chart.  ann.  1266,  ibidem. 

justitiariis  regionum,  vel  locorum  camerariis,  vel  bajulis,  et  dominis, 
prout  ad  unumquemque  eorum  cause  cognitio  pertinet,  causam  suam 
[ordine  judicario  (o)]  prosequatur.  Ceterum  si  contingerit  alicui  violentis 
injuriis  provocato,  ob  tutelam  sui  corporis  seu  rerum  suarum,  defen- 
sionem  necessario  adhibere,  ipsam  eidem  in  continenti,  prius  scilicet 
quam  divertat  ad  alios  actus  vel  extraneos,  non  vetamus,  cum  modera- 
tione  tamen  inculpate  tutele;  ita  videlicet,  ut  similibus  et  equalibus 
armis  se  defendere  valeat,  quibus  et  qualibus  extitit  impugnatus  :  ita  ut 
si  armis  molutis  impugnatus  fuerit,  liceat  et  armis  molutis  se  defendere. 
[Si  sine  armis  molutis,  vel  quibuslibet  armis  adversarius  suus  eum  im- 
pugnaverit,  eodem  impugnationis  genere  se  defendat;  dum  tamen  in 
continenti  hoc  faciat  (b)],  ut  est  dictum. 

TITULUS  IX.  IA  (41). 

De  his  quiin  regno  guerram  moverint,  et  de  presaliis  puniendis  (c). 

IDEM  AUGUSTUS. 

Comes,  baro,  miles,  seu  quicunque  alius,  qui  publice  guerram  in  regno 
moverit,  confiscatis  bonis  suis  omnibus,  capite  puniatur.  Qui  autem  pre- 
salias  seu  represalias  fecerit,  medietatis  bonorum  suorum  omnium  pro- 
scriptione  (d)  damnetur. 

TITULUS  X.  IB  (12). 
De  illicita  portatione  armorum  [et  pena  percutientium  cum  eis]. 

IDEM  AUGUSTUS. 

Intentionis  nostre  salubre  propositum  non  tam  circa  punienda  male- 
ficia  commissa  versatur,  quam  ut  in  committendis  eisdem  via  et  materia 

(a)  Haee  desunt  in  graeco  et  ex  notis  in  textum  irrepsisse  "videntur. 

(b)  Haee  omnino  desunt  in  graeco  nec  no\i  quidpiam  afferunt. 

(c)  In  graeco  :  Tlepi  xopyrtov  xal  Sapouviwv  Iv  xw  xpaxei  araciv  eyeipo'vxwv. 

(d)  Vox  omnino  convenit  graeco  Svjjxeuirei ,  scil.  publicatione. 

precludatur.  Quia  igitur  tam  violentiis  quam  homicidiis  ipsis  armorum 
interdum  prohibitorum  portatio  causam  prestat,  occurrere  potius  eli- 
gentes  in  tempore,  quam  post  exitum  vindicare,  presenti  lege  omnibus 
regni  nostri  fidelibus  inhibemus  ut  nullus  arma  moluta  et  prohibita, 
cultellos  cum  punctis  scilicet,  et  enses,  lanceas,  pancerias,  scuta  vel  lori- 
cas,  clavas  ferreas  etiam,  et  alia  omnia,  que  nocendi  magis  causa  quam 
alterius  cujuscumque  liciti  operis  gratia  sunt  parata  (a) ,  secum  deferre 
presumat.  Curialibus  autem  et  servientibus  eorum ,  quousque  nobiscum 
in  curia  commorantur,  vel  domum  aut  domo  redeunt,  vel  pro  nostris 
servitiis  transmittuntur ,  arma  predicta  prohibita  aliis  deferre  permit- 
timus.  A  tenore  etiam  presentis  sanctionis  eximimus  milites  et  filios  mi- 
litum  et  burgenses,  quibus  enses  deferre,  cum  ipsos  extra  loca  que  in- 
habitant  pro  agendis  suis  (b)  equitare  contigerit,  minime  prohibemus  : 
ita  tamen  ut  cum  ad  predicta  loca  reversi  fuerint,  vel  alicubi  hospi- 
tentur,  enses  ipsos  incontinenti  deponant.  Quisquis  autem  post  hec 
prohibita  arma  detulerit  :  si  quidem  comes  fuerit,  quinque  uncias;  si 
baro,  quatuor;  si  miles  simplex,  tres;  siburgensis,  duas;  si  rusticus  fue- 
rit,  unam  unciam  fisco  nostro  componat.  Quam  penam  si  egentes  pro- 
pter  inopiam  forte  deludant,  publicis  operibus  deputentur  ad  tempus; 
que  omnia  per  magistrum  justitiarium  et  justitiarios  (c)  debite  execu- 
tioni  tradantur. 

TITULUS  XI.  ir  (13). 
De  intrantibus  regnum,  ut  arma  in  regno  deponant  (d). 

IDEM  AUGUSTUS. 

Homines  extra  regnum  postquam  regnum  intraverint,  arma  prohibita 
nullatenus  deferre  permittimus.  Que  si  scienter  detulerint,  pene,  quam 

(a)  Graece  magis  praecise  :  quam  ad  inserviendum  corporalibus  necessitatibus  facta 
sunt. 

(b)  Pro  agendis  suis  deest  in  graeco. 

(c)  Ap.  Sugan.  et  Lindebr.  simpliciter  :  per  magistros  justiciarios,  sed  minus  recte. 

(d)  In  graeco  :  De  venientibus  in  regnum  et  arma  ferentibus.  In  codice  4624  A  :  Ut 
advenaeper  regnum  arma prohibita  non  deferant.lri  cod.  4625  deest  hic  titulus. 

contra  delatores  armorum,  qui  in  regno  morantur,  edidimus,  subjace- 
bunt.  Et  ut  ignorantiam  simulare  non  possint,  statim  per  officiales  nos- 
tros,  cum  regnum  intraverint,  ipsis  volumus  hec  exponi  :  ut  pancerias 
et  loricas  indutas  non  deferant  (a);  et  ut  postquam  ad  loca  destinata  per- 
venerint,  omnia  omnino  arma  deponant;  dum  tamen  intra  civitates  et 
villas  manserint,  cultellos  et  enses  etiam  portare  non  possint. 

TITULUS  XII.  IA  (14). 
De  pena  ejus,  qui  contra  aliqioem  tantum  arma  exlraxerit  (b). 

IDEM  AUGUSTUS. 

Asperilatem  veterum  legum,  que  constringentes  gladios  et  extrahentes 
et  percutientes  cum  eis  indubitanter  occidendi  animum  habuisse  presu- 
munt,  interpretatione  imperialis  mansueludinis  lenientes,  presenti  lege  in 
perpetuum  Deo  propitio  valitura  sancimus  :  ut  si  quis  arma  prohibita 
contra  aliquem  extraxerit,  nec  ipsum  otfenderit,  duplicatam  penam  quam 
secundum  personarum  conditionem  super  portatione  armorum  edidimus, 
nostre  curie  se  compositurum  agnoscat.  Nec  indigne  duplicatam  penam 
in  casu  presenti  delator  armorum  sustinere  debebit,  utpote  qui  armis  a 
nemine  provocatus,  extrahendo  ipsa  in  offensionem  alterius(c),  mali- 
volum  sue  intentionis  propositum  publicavit;  quod  ante  per  solam  dela- 
tionem  eorum  necessarie  defensionis  objectu ,  dum  alicujus  insultum 
timere  se  diceret,  forsitan  poterat  colorare. 

TITULUS  XIII.  IE  (15). 
De  percussione  illicita  cum  armis  (d). 

IDEM  AUGUSTUS. 

Si  quis  aliquem  cum  armis  prohibitis  supradictis  percusserit,  ita  quod 

(a)  Satis  haud  liquet  quid  sibi  veiit  illud  :  loricas  indutas  non  deferant.  Clarius 
saltem  in  graeco  :  ut  et  ab  ipsis  latas  loricas  deponant ;  postquam  [autem~\  ad  loca,  etc. 

(b)  In  graeco  :  De  extrahentibus  arma  contra  aliquem. 

(c)  Ab  utpote  usque  ad  offensionem  deest  omnino  in  codice  graeco.  Unde  sententia 
faede  truncatur. 

(d)  In  graeco  :  De  poena  percutientium  aliquem  cum  armis. 

percussus  ex  percussione  ipsa  minime  moriatur;  percussor  manum,  cum 
qua  percussit,  amiltat  (1).  Equum  est  enim  in  ea  parte  corporis  plecti 
rnaleficum,  qua  legis  et  imperii  veneratione  contempta,  maleficium 
perpetravit. 

TITULUS  XIV.  Ic  (16). 
De  homicidiis  puniendis  (a). 

IDEM  AUGUSTUS. 

Terminum  vite  hominum  a  divina  nobis  providentia  commissorum(6), 
quantum  possibile  sit,  illius  tantummodo  judicio  reservantes,  qui  ho- 
minem  condidit  et  redemit,  imperialis  indignationis  aculeis  persequi  pro 
firmo  disponimus  homicidas;  sanctionis  presentis  edicto  inviolabiliter 
statuentes  ut  quicumque  alium  protectionis  auguste  defensione  securum 
fuerit  aggressus,  et  in  aggressu  ipso  eumdem  probabitur  occidisse;  miles, 
vel  in  superiori  gradu  positus,  ultore  gladio,  penam  sustineat  capitalem; 
inferiores  furca  suspensi,  ultimo  supplicio  subjugentur  (c). 

IZ  (17). 

Qui  tamen  aggressorem  vel  latronem  in  dubio  vite  discrimine  con- 
stitutus,  vel  nocturnum  furem  cum  clamore,  quem  aliter  comprehendere 
non  valebat ,  occiderit ,  juxta  divorum  parentum  nostrorum  statuta , 
propterea  nullam  calumniam  sustinere  debebit.  Infans  etiam  et  furiosus, 
si  sine  malignitate  animi  hominem  occiderint,  non  tenentur,  quia  alterum 
innocentia  consilii,  alterum  infelicitas  casus  excusat  (d). 

(a)  In  cod.  4624  A  :  de  pena  percutientis  et  occidentis;  quod  graeco  respondet. 

(b)  Graecus  habet  aliud  et  quidem  nostra  sententia  melius  :  ttjv  otoptav  Trj?  av6pw7uV/]{ 
twvj?  Ttapa  Tvj;  Geta;  Trpovoia;  Stwptajjtevyiv  ^fitv. 

(c)  Quae  sequuntur  aliam  in  graeco  faciunt  constitutionem  sub  alia  rubrica,  scilicet : 
De  occidcnte  latronem  vel  furem  et  de  infante  acfurioso. 

(d)  Hunc  Iocum  in  variis  editionibus  varium  ad  fidem  graeci  codicis  explicamus. 


(I)  Exempli  causa,  videndum  quid  narret  Matteo  di  Giovenazzo  (Diurnali ,  §  134)  de 
Mattheo  GrittoNeapolitano  milite  qui  capitaneum  quemdam  saracenum  usque  ad  sanguem  per- 
cusscrat.  «  Lo  re  (Manfredi)  commandao  che  fosse  tagliata  la  mano  a  messer  Mazzco. » 

TITULUS  XV.  IH  (18). 
Vt  castellani  mittant  servientes  armatos  pro  curia  (a). 

IDEM  AUGUSTUS. 

Castellanis  et  servientibus  castrorum  nostrorum,  cum  a  magistris 
justitiariis  et  justitiario  (b)  aut  aliis  officialibus  nostre  curie  extiterint 
requisiti  pro  negotiis  aliquibus,  que  ex  mandato  culminis  nostri,  aut 
auctoritate  imperiali  vel  jurisdictionis  eorum  ipsis  officialibus  nostris  in- 
cumbunt,  extra  castra  permittimus  arma  deferre.  Alias  tam  ipsos  quam 
alios  subjacere  disponimus  nostre  prohibitionis  edicto,  ut  absque  spe- 
ciali  mandato  celsitudinis  nostre  vel  licentia ,  nullus  fidelium  nostrorum 
arma  prohibita  deferre  presumat. 

TITULUS  XVI.  10  (19).' 
De  defensis  imponendis;  et  quis  eas  imponere  possit  (c). 

IDEM  AUGUSTUS. 

Juris  gentium  induxit  auctoritas  et  naturalis  hec  ralio  non  abhorret, 
ut  tutela  cuilibet  sui  corporis  permittatur.  Quia  tamen  sepe  contingit 
aggressoris  in  tantum  supereminere  potentiam,  ut  etsi  oppresso  de  jure 
se  defendere  Hceat,  tamen  de  facto  se  defendere  non  possit;  presentis 
legis  auctoritate  cuilibet  licentiam  impartimur  ut  adversus  aggressorem 
suum  per  invocationem  nostri  nominis  se  defendat ,  eidemque  ex  parte 
imperiali  (d)  prohibeat,  ut  ipsum  otfendere  de  cetero  non  presumat.  Quod 
non  tantum  in  prescripto  casu  locum  habere  decernimus,  cum  is,  qui  predic- 
tam  defensam  imponit,offendi  forsan  metuitin  persona;  verum  etiam  cum 

(«)  In  graeco  melius :  Quando  possint  castellani  et  servientes  libere  arrna  deferre ;  cui 
respondent  Sugan.  et  Venet.  editiones. 

(b)  Graece  simplicius  et  rectius  a  magistro  justiciario  aut  aliis  officialibus . 

(c)  In  plerisque  editionibus  additur  et  contra  quos.  Graece  autem  :  De  defensa 
(irotvrji;)  imposita  et  quibus  et  de  quibus  liceat  imponere  defensas. 

(d)  In  codice  :  ex  parte  culminis  nostri. 

IV.  3 

rebus,  quaspossidet,mobilibus  aut  immobilibus,  aut  sese  moventibus  nec- 
non  incorporalibus,  inferri  sibi  quisquam  ab  aliquo  violenliam  pertimescit; 
ne  vel  res  mobiles  per  vim  auferantur  ab  eo,vel  in  aliis  destitutionis  inju- 
riam  patiatur.  Presentis  nostre  constitutionis  licentiam  ad  eos  etiam  pro- 
pagamus,  qui  in  personis  aut  rebus  parentum,  quos  nostri  veteres  dixere 
majores,  filiorum,  nepotum  et  ex  eis  (a),  qui  dulci  filiorum  vocabulo  nun- 
cupantur,  et  in  eis  aut  in  rebus  eorum  denique,  qui  in  eadem  familia  et 
cohabitatione  tenentur,  vim  vel  injuriam  pati  metuerint  [qui  defensam 
imponunt].  Eadem  licentia  predictis  casibus  tribuenda  vassallis,  qui  a 
dominis  suis  in  personis  aut  rebus  suis  vel  suorum  offendi  verentur  in- 
juste.  Verum  si  occasione  adjutoriorum  (b)  in  oraculis  (c)  nostris  et 
predecessorum  nostrorum  constitutionibus  comprehensis ,  aut  antiquis 
consuetudinibus,  vel  ex  aliis  causis  (d),  ex  quibus  vassalli  dominis  suis 
aliquid  dare  vel  facere  tenentur  de  jure  [vel  de  consuetudinibus] ,  supra 
dictis  defense  dominis  imponantur;  licebit  eis  suo  jure  uti  nihilominus 
post  defensam.  Verum  tamen  si  jusle  defense  imponantur  pro  rebus  mo- 
bilibus,  forsan  utpote  bove  ablato  vel  similibus,  dominus  qui  contra 
defensam  venerit,  et  id,  quod  post  defensam  abstulit,  reddat;  et  aliud 
tantundem  curie  nostre  componat.  [Et  hec  tantum  sit  in  casu  isto  pena 
defense.]  Ceterum  si  injuste  defensa  fuerit  imposita,  lunc  ipsam  impo- 
nens,  et  id  quod  pelebat,  amittat,  et  aliud  tantundem  curie  nostre  sol- 
vat.  Statuimus  etiam  ut  ex  defensis  hujusmodi  super  mobilibus  factis  a 
vassallis  contra  dominos,  civiliter  tantum  et  non  criminaliter  agi  possit; 
et  si  de  his  ad  magnam  nostram  curiam  proclamatio  deferatur,  cause 
ipse  ad  regionum  justitiarios  remittantur.  Si  tamen  inter  duos  vassallos 

(a)  Ap.  Lindebrog  :  nostri  veteres  dixere  majores  Jiliorum,  nepotes,  et  ex  eis. 

(b)  In  omnibus  additur  nostrorum;  quod  sensum  turbat,  dum  forsitau  esse  debuis- 
set  statulorum  vel  hujusmodi. 

(c)  In  caeteris  et  apud  Carcani  articulis.  Oraculis  vero  praelaudamus ,  quod  melius 
sensui  graeco  respondet  ev  tou?  ^ST^peeis  x.P£totl?' 

(d)  Ordo  tamen  paululum  in  graeco  diversus  :  ex  nostris  oraculis  et  antiquis  consue- 
tudinibus  et  comprehensis  in  constitutionibus  nostrorum  praedecessorum  vel  ex  aliis 
causis. 

defense  imponantur  ex  parte  nostra,  de  tertia  parte  mobilium  curie  nostre 
debita  tantum  domino  acquiratur,  quantum  ei  ex  qualitate  delicti,  puta 
ex  violentia  vel  similibus,  si  defensa  non  fuisset  imposita,  deberetur ;  et 
reliquum  nostris  largitionibus  inferatur.  Si  vero  ob  alias  causas,  puta  ob 
timorem  personarum  suarum  aut  suorum;  vel  ne  in  uxorem,  filiam,  vel 
sororem  raptus  crimen  vel  adulterii  perpetretur ,  aut  in  similibus,  ex 
quibus  capitalis  et  publica  accusatio  oriri  posset ,  defense  predictis  do- 
minis  imponantur,  tunc  vassalli  cum  dominis  (a)  habeant  in  defensis  ip- 
sis  (b)  jus  commune  cum  ceteris.  Et  eumdem  in  prescriptis  casibus,  quem 
in  omnibus  aliis  defense  contempte  (c)  imposite,  sortiantur  effectum. 

TITULUS  XVII.  K  (20). 
De  defensis  impositis  ab  officialibus,  et  pena  defense  (d). 

IDEM  AUGUSTUS. 

Fidelium  nostrorum  injurias,  qui  sola  protectionis  nostre  post  Deum  de- 
fensione  letantur,  pro  posse  precidere  cupientes;  justitiariis  (e),  camerariis 
nostri  regni,  bajulis  etiam  et  locorum  judicibus,  qui  administrationis  nostre 
gubernacula  susceperunt,  imponendi  defensas  concedimus  facultatem; 
si  quando  in  locis  ipsis  aut  circa  ea  rixas  [que  vulgariter  mellele  (1) 
dicuntur],  injurias,  violentias,  aut  hujusmodi  flagitia  forte  prenoverint 

(a)  Cum  dominis  desunt  in  graeco  et  in  codice  4625,  nec  sensui  necessaria  videntur. 

(b)  In  graeco  in  taltbus  casibus  et  defensis. 

(c)  Contemptae  in  graeco  deest  et  in  cod.  4625. 

(d)  Graece  simplicius  :  De  facultate  data  officialibus  imponendi  defensas. 

(e)  In  caeteris  et  etiara  ap.  Carcani  magistris  justitiariis ;  graece  tantum  toi? 
StxaiwTai?;  quod  regni  Siciliae  administrationi  bene  quadrat ,  dum  unus  tantum 
raagister  justitiarius  adesset. 


(1)  Sic  legendum  arbitramur  potius  quam  mellatae.  Melsetae  proponit  Lindebrogius ;  de 
qua  lectione  vide  Cangium  ad  v.  Melsetta  (misleja,  miseilla);  forsitan  a  gallico  Meslee,  unde 
factum  italice  Mischia. 

committenda ;  ita  tamen  ut  de  istis  (a)  defensis  impositis  per  magistros  (b) 
camerarios,  bajulos  et  judices  supradictos,  seu  etiam  per  privatas  per- 
sonas  indictis  (c),  non  ipsi,  sed  magister  justitiarius  (d)  et  justitiarii 
nostri  cognoscant.  Jam  enim  a  subjectis  nostris  non  aberit  tuitionis  nostre 
licentia;  cum  per  eos,  quibus  mansuetudinis  nostre  confertur  auctoritas, 
ipsorum  defensio  procuratur;  et  sic  nos  etiam,  qui  prohibente  individui- 
tate  (e)  persone  ubique  presentialiter  esse  non  possumus,  ubique  poten- 
tialiter  adesse  credamur. 

TITULUS  XVIII.  KA  (21). 

De  defensis  impositis  et  contemptis  et  de  pena  contemnenlium  ipsas  (f). 

IDEM  AUGUSTUS. 

Si  quis  in  posterum  nostri  nominis  invocatione  contempta,  post  de- 
fensam  eidem  impositam,  sub  quacumque  quantitate  [vel  forma]  per  per- 
sonas  publicas  vel  privatas,  in  rebus  violentiam  vel  in  personis  eorum 
injuriam,  a  quibus  [vel  pro  quibus]  prohibitio  fuerit  inducta,  per  testes 
non  pauciores  tribus  fide  dignos  et  omni  exceptione  majores  ac  aliis 
legitimis  argumentis  probabitur  commisisse;  si  quidem  cum  armis  hoc 
fecerit,  in  tertia  parte  omnium  bonorum  suorum  puniatur,  licet  ex  parle 
nostra,  nulla  etiam  quantitate  adjecta,  defensa  simpliciter  imponatur  (#); 
si  vero  sine  armis,  in  quarta  bonorum  predictorum  parte  omnino  (h) 
contemptorem  damnandum  esse  sancimus.  De  quibus  omnibus,  came- 
ranos  et  bajulos  locorum,  cum  ipsi  defensas  inducunt,  in  bonis  tantum 

(a)  De  istis  ex  graeco  addimus. 

(b)  Magislros  deest  in  graeco  et  in  cod.  4625. 

(c)  Alias  inductis;  in  cod.  inductas.  Deest  in  graeco. 

(d)  In  ornnibus  magistri  justitiarii :  quod  ex  graeco  corrigimus. 

(e)  Graece  tSjs  7repiYpacprji; ,  circumscriptione. 

(f)  Graece  autem  :  Quomodo  oporteat  probare  defensas. 

(g)  Graece  aliter  concipitur  :  licel  ex  parte  nostra  nulla  defensa  sub  dicta  quantitate 
imponatur. 

(h)  Omnino  deest  in  graeco  et  etiam  in  codice.Fortasse  omnium. 

mobilibus  sexagesimam  lucrari  censemus;  reliquis  partibus  predictorum 
mobilium  et  immobilium  nostro  erario  applicandis  (a).  Illud  etiam  aper- 
tissime  definimus  ut  si  quando  tres  testes  aut  plures  ad  probandam  de- 
fensam  impositam  et  contemptam,  fuerint  ab  imponente  producti,  contra 
ipsorum  dicta,  videlicet  quod  res  se  aliter  habuerit,  per  testes  contra- 
rios  (b)  probari  non  possit.  Nam  aut  testes,  per  quos  defensa  imposita 
contempta  probatur,  erunt  probate  fidei  et  opinionis  bone  :  et  tunc 
promptum  est  ipsorum  testimonio  stari  debere  :  aut  pars  contra  ipsorum 
personas  excipere  posse  confidit;  quo  casu  parti  objectiones  contra  per- 
sonas  predictorum  testium  non  negamus  (c).  Defensiones  rei  judicate, 
pacti  conventi  et  similes,  que  non  directo  contra  dicta  ipsorum  testium 
opponuntur,  quod  falsum  videlicet  deposuisse  dicantur,  parti  que  ipsas 
objecerat,  reservamus.  Ut  tamen  questiones  ipsarum  personarum,  per 
quarum  impositionem  [si  contra  factum  fuerit]  jus  est  nostre  curie  ac- 
quisitum,  per  imponentes  easdem  privata  conventione  remitti  non  pos- 
sint  :  immo  imponentibus  ipsas  specialiter  injungimus  et  expresse  man- 
damus,  ut  exactionem  magistro  justitiario  et  justitiariis  (d)  debeant 
nunciare.  Preterea  penas,  que  super  aggressuris,  violentiis,  et  injuriis 
per  leges  veteres  vel  constitutiones  divorum  parentum  nostrorum  in- 
ducte  noscuntur,  si  supradicta  precedente  defensa  commissa  proba- 
bitur  (e) ,  per  penas  presenti  constitutione  statutas  in  posterum  volumus 
esse  novatas  (/),  ut  eis  sublatis,  pena  tantum  ex  defensa  petatur;  ex- 
cepto  si  aliquis  cum  armis  percusserit  aliquem,  vel  occiderit:  quas  penas, 

(a)  Ap.  Carcani :  et  reliquis  partium  praedictorum,  etc,  applicamus.  Ex  codice  4625 
locum  mutilum  restituimus ,  quod  magis  etiam  graeco  convenit :  toc  Ss  Xonra  xivriTa  xal 
dxiv7]Ta  7tpay[Jt.aTa  tw  y)c/.£T£pco  Taf/.si'co  d7roSo97]Tcoo"av. 

(b)  Per  testes  contrarios  desunt  in  graeco. 

(c)  In  graeco  additur  :  si  quidem  velit ,  d  ti  xa\  gouXeTat. 

(d)  Graece  :  ut  exactionem  defensae  (Trj;  iroivyji;)  magistro  justitiario  vel  aliis  jus- 
ticiariis. 

(e)  Graece  tamen  :  si  praecedenter  commissa  ( irpoYiyYiffafjiJvy) )  defensa  testibus  confir- 
matam  esse  probetur.  Latine  vero  :  ac  supradicta  praecedente  defensa  commissa  proban- 
lur  ;  locus  mutilus. 

(/)  Graece  publicalas,  in  cod.  novandas. 

utpote  corporales,  [premissa  beatitudinis  nostre  constitutione  sancitas], 
non  volumus  minorari;  sed  pro  defense  impositione,  in  tertia  vel  in 
quarta  parte  bonorum,  prout  superius  est  expressum,  augeri.  Judeis  et 
Saracenis  etiam,  et  pro  eis  aliis  officialibus  nostris  scilicet  in  prescriptis 
casibus  imponendi  defensas  concedimus  facultatem ;  quos  non,  propterea 
quod  Judei  vel  Saraceni  sunt,  artari  («)  volumus  innocentes.  Prenomi- 
natas  etiam  tertiam  et  quartam  partem  per  magistrum  justiciarium  et 
justitiarios  nostros  (6)  [sic  instanter]  volumus  absque  alicujus  dissimu- 
lationis  vitio  procurari  (c),  et  eisdem  ab  imponentibus  nuntiari  :  quod  si 
ipsos  in  exigendis  eisdem,  aut  imponentes  in  denunciandis  invenerimus 
desides  aut  remissos,  quicquid  aliquibus  gratiose  dimiserint,  de  bonis 
ipsorum  procul  dubio  exigemus.  Officiales  enim  qui  scelera  perpetrata 
non  vindicant,  tegere  ut  conscii  [criminosa]  festinant. 

TITULUS  XIX.  KB  (22). 
De  defensa  imposita  (d). 

IDEM  AUGUSTUS. 

Defensas  impositas  et  contemplas  instanter  constitutionibus  nostris 
prescripsimus  exigendas.  Sed  ne  effrenata  licentia  defensarum  in  jure 
suo  alicui  fidelium  nostrorum  possit  damnum  inferre,  statuimus,  si  quis 
injuste  defensam  imponit,  veluti  creditori  suo,  qui  auctoritate  forte  con- 
ventionis  expresse.  ipsum  jure  licito  pignoravit;  vel  si  officiali  nostro 
jura  nostra  forsitan  exigenli  defense  hujusmodi  imponantur;  imponens 
hujusmodi  defensas  injuste,  si  quidem  is,  cui  defensa  imposila  est,  ob 
reverentiam  culminis  nostri ,  a  suo  jure  discedens  defense  obtempera- 

(a)  In  codice  4625  arceri.  In  graeco  \ice  artari  innocentes,  simpliciter  d&txeiaOai. 

(b)  Sic  corrigirous  tam  ex  graeco  quam  ex  codice  latino  praelaudato. 

(c)  Ap.  Carcani  procreari,  licet  ipse  id  nihil  innuere  fateatur.  In  editionibus  et 
codicibus  prqfligari  seu  profugari ;  quod  non  rectius  sonat.  Graece  autem  airair/]9rjvat, 
postulari. 

(d)  Graece  :  De  defensa  non  custodita  et  nemine  condemnato.  In  codice  4624  A  :  De 
eo  qui  defensam  injuste  imponit. 

verit  nominate,  penam,  quam  defense  obediens  subire  deberet  si  con- 
traveniret,  subeat  qui  ipsam  imponit.  Ceterum  si  nihilominus  post  de- 
fensam,  is  cui  imposita  est,  jure  suo  et  aucloritate  legis  vel  conventionis 
utatur,  impunitum  utrumque  esse  censemus;  alterum,  quia  ex  defensa 
etiam  sic  injusta,  nullum  omnino  commodum  reportavit,  nec  ergo  penam 
subire  debebit;  alterum,  quia  contra  defensam  jure  licito  veniens,  jure 
suo  utitur  potius  quam  contemnit. 

TITULUS  XX.  KF  (23). 
De  raptu,  et  violentia  monialibus  illata. 

REX  ROGERIUS. 

Si  quis  rapere  sacratas  Deo  virgines,  aut  nondum  velatas,  occasione 
etiam  matrimonii  jungendi,  presumpserit ;  capitali  pena  feriatur. 

TITULUS  XXI.  KA  (24). 
De  violentia  meretricibus  illata. 

REX  GUILLELMUS. 

Omnes  nostri  regiminis  sceptro  subjectos  decet  majestatis  nostre  gra- 
tia  (a)  gubernari ;  et  alterum  ab  altero ,  tam  mares  quam  feminas ,  nec 
a  majoribus,  nec  a  minoribus,  nec  equalibus  defendendo  (b),  pacis  glo- 
riam  confovere;  nec  pati  aliquo  modo  vim  inferri. 

Miserabiles  itaque  mulieres,  que  turpi  questu  prostitute  cernuntur, 
nostro  gaudeant  beneficio  gratulanles,  ut  nullus  eas  compellat  invitas 
sue  satisfacere  voluntati.  Contra  hoc  generale  edictum  satagentibus,  con- 
fessis  atque  convictis,  ultimo  supplicio  puniendis  (c);  habito  tamen  con- 

(a)  Ap.  Carcani  gloria.  Gratia  vero  ex  codice,  et  melius  graeco  /aptxi  consonat. 

(b)  Ex  istis  nec  sententia  paululura  obscura.  In  graeco  diverse  concipitur  :  oportet 

 alterum  ab  altero,  tam  mares  quam  faeminas,  pacis  gloriam  confovere,  nec  se  defen- 

dere  a  majoribus  vel  aequalibus  vel  minoribus,  neque  oporlet  nos  pati  vim  alicui  inferri. 

(c)  In  graeco  autem  expressius  :  Satagenlibus  facere  contra  hoc  generale  edictum  vel 
illis  qui  hoc  fecisse  confessi  vel  convicti  fuerint ,  ultimum  supplicium  minilamur. 

siderationis  ordine,  quod  si  in  locis  habitabilibus  vis  fuerit  illala,  clamor 
oppresse  truculenter  emissus,  quam  citius  poterit,  elucescat;  alioquin 
non  videbitur  vis  illata,  si  mora  fuerit  octo  dierum  spatio  subsecuta,  nisi 
forsitan  iis  diebus  invita  probetur  fuisse  detenta. 

TITULUS  XXII.  KE  (25). 
De  raptoribus  virginum  vel  viduarum. 

IMPERATOR  FREDERICUS. 

Capitalem  penam,  quam  contra  raptores  virginum,  vel  viduarum, 
sponsarum,  vel  etiam  jam  nuptarum,  et  eorum  complices  vel  fautores, 
divorum  augustorum  statuta  sanxerunt,  inviolabiliter  precipimus  obser- 
vari;  illis  consuetudinibus,  que  in  aliquibus  partibus  regni  Sicilie  hac- 
tenus  obtinebant,  per  quas  raptores  raptam  sibi  in  malrimonio  collo- 
cando,  vel  alii  eam  tradendo  nuptui,  se  capitali  sententia  eximebant, 
omnino  sublatis. 

KC  (26). 

IDEM    AUGUSTUS  (a). 

In  questionibus  violentiarum ,  que  quibuslibet  mulieribus  inferuntur, 
predecessorum  nostrorum  regum  Sicilie  sanctiones  sub  distinctione  qua- 
dam,  videlicet  si  intra  tempora  eisdem  conslitutionibus  pretaxata,  ip- 
sarum  proclamatio  probaretur,  pugne  judicium  admittebant.  Sed  tam  in 
casu  presenti  quam  in  omnibus  aliis  criminibus,  crimine  tantum  lese 
majestatis  excepto  [et  mortis  absconse ,  pugne  non  tam  judicium  quam 
dispendium  provisione  sancla]  sancimus  amoveri. 

Nam  non  leve  periculum  accusantibus  imminet,  qui  communibus  pro- 
bationibus  vix  aut  nunquam  probare  poterunt  intentata;  cum  hujusmodi 
scelera  a  conspectibus  hominum ,  qui  veritatis  ipsius  possint  perhiberc 
testimonium,  abscondantur;  et  sic  ordinariis  probationibus  cessantibus 
[de  facto],  et  extraordinariis ,  pugne  scilicet  et  legis  dicte  paribilis,  de 

(a)  Titulum  alterum  graecus  codex  exhibet  cum  hac  rubrica  :  Quomodo  oporleat 
probare  violentias  factas  mulieri.  In  cod.  4624  A,  De  violentiis  aliis  mulieribus  illatis. 

jure  nostro  sublatis,  cause  hujusmodi  sine  remedio  remanebant.  Nolentes 
igitur  tam  grande  scelus  dimittere  ob  defectum  probationis  inultum,  de- 
cernimus,  si  quando  aliqui  de  hujusmodi  violentiis  accusati  confessio- 
nibus  suis  [quas  in  publicum  conscientia  lesa  producit] ,  aut  testibus,  qui 
in  ipsis  venereis  actibus  invenerint  accusatos,  quod  tamen  perraro  forte 
posset  contingere,  fuerint  forte  convicti ;  nobis  etiam  inconsultis,  capitali 
pene  subjaceant  [  priscis  et  nostris  eliam  constitutionibus  prestitute]. 
Quod  si  non  ipsa  rei  veritas  probari  valeat ,  sed  hoc  solum ,  quod  per 
mulierem,  aut  pro  parte  sua  per  aliquos,  nunciatum  ter  fuerit  alicui,  qui 
signis  aut  modis  aliquibus  pudicitiam  mulieris  attentat,  quod  a  reitera- 
tione  (a)  hujusmodi  illicite  presumptionis  abstineat;  et  postea  cum  mu- 
liere  clamante  et  aliorum  auxilium  cum  vociferationibus  invocante, 
tamen  in  colluctatione  vel  fuga,  etiam  in  domo  vel  prope  domum 
mulieris  ejusdem  inventus  fuerit;  aut  si  denunciatione  predicta  minime 
precedente,  mulierem  clamantem  sub  se  teneat  violenter,  virginitatis  sue 
serarn  satagens  aperire  [et  ipsam  corrumpere],  aut  jam  corrupte  violen- 
tiam  inferre;  causam  eamdem  plene  discussam  et  probationibus  pre- 
dictis  aut  similibus  forsan  instructam,  ad  conscientiam  celsitudinis 
nostre  remitti  censemus,  ut  ex  sententia  motus  nostri,  quem  (b)  de  manu 
celesti  sumpserimus,  causa  terminum  debitum  consequatur;  accusato 
tamen  interim  fide  custodie  fidejussorum  vel  carceris  deputato  (e). 

TITULUS  XXIII.  KZ  (27). 
Si  quis  mulieri  violentiam  patienti  et  clamanti  non  succurrerit  (d). 

IDEM  AUGUSTUS. 

Quicumque  mulierem  clamantem  audierit,  cui  forte  violentia  inge- 
ratur,  ad  currendum  et  succurrendum  ei  volumus  audientem  esse  ve- 

(a)  Ap.  Lindebrog  recitatione,  minus  recte. 

(b)  Ap.  Carcani  quam.  Ap.  Pecchia  rectius  quem. 

(c)  In  cod.  4625  reservato,  quod  propius  graeco  accedit  SiaT7)pou|jiivou. 

(d)  Graece  :  De  poena  non  succurrentiam  patientibus  vim  mulieribus. 

IV.  4 

locem.  Quod  si  non  fecerit,  quatuor  augustales  (1)  in  penam  tam  nocive 
desidie  camere  nostre  componat.  Nec  ad  evitandam  penam  aliquis  si- 
mulare  potuerit  obauditum  vociferationis ,  qui  aut  sub  eodem  tecto  aut 
loco  fuerit,  unde  vocem  audire  potuerit,  qui  surdus,  aut  sine  dolo  malo 
claudus,  aut  aliter  imbecillis,  aut  vociferationis  tempore  dormiens ,  non 
probetur. 

TITULUS  XXIV.  RH  (28). 
De  pena  mulierum  injuste  conquerentium. 

IDEM  AUGUSTUS. 

Pessimam  et  horrendam  questus  materiam  (a),  que  hactenus  in  grave 
dispendium  subjectorum  nostrorum  invaluit,  resecantes;  dum  mulieres, 
que  raptus  injuriam  vel  violentiam  passe  non  erant,  de  aliquibus  per 
mendacium  querebantur;  et  sic  accusationis  instituende  vel  institute 
timore,  dum  judiciorum  strepitus  vel  eventus  rei  metuunt  accusati,  im- 
paria  matrimonia  sortiuntur  interdum;  interdum  etiam  stipem  turpem  a 
reis  velamento  predicte  accusationis  acquirunt ;  volumus  et  mandamus , 
ut  quecunque  post  hec  de  tali  fuerit  falsa  delatione  convicta,  mortis 
laqueis  irretita  in  foveam  incidisse  se  sentiat,  quam  alterius  casui  pre- 
parabat,  si  ea  que  detulerat  comprobasset.  Que  si  supplicii  tempore 
pregnans  inveniatur,  usque  ad  quadraginta  dies,  post  partum  ipsius, 
penam,  humanitate  suadente,  volumus  prorogari;  et  partum  ex  ea  edi- 
tum,  si  non  habeat  proximos,  cognatos  forsitan  vel  affines,  quos  ad 
nutriendum  ipsum  affectio  proximitatis  inducat,  de  bonis  nostris,  per 
officiales  nostros  qui  tunc  temporis  in  illis  partibus  preerunt,  educari 
jubemus. 

(a)  Graece  :  Pessimam  et  horrendam  copulae  causam. 


(1)  Prima  nunc  de  hac  aurea  moneta  mentio.  Eamdem  tamen  non  ante  mensem  decembrem 
hujus  anni  1231  memorat  Riccardus  de  S.  Germano,  qui  ita  :  «  Nummi  aurei  qui  augustales 
»  vocantur  de  mandato  imperatoris  in  utraque  sycla  Brundusii  et  Messanae  cuduntur.  » 

TITULUS  XXV.  K0  (29). 

De  violentiis  circa  possessionem  admissis  (a). 

IDEM  AUGUSTUS. 

Violentias  subjectorum  nostrorum  que  turbationem  desiderate  pacis 
inducunt,  inter  utrumque  jus,  Longobardum  scilicet  et  commune,  viam 
mediam  eligentes,  pena  legitima  volumus  coercere.  Statuentes  (b) ,  ut  si 
quis  per  violentiam  destituerit  aliquem  rei  immobilis  possessorem,  pos- 
sessione  cum  legitimis  obventionibus  omnibus  [primitus]  restituta,  vio- 
lentum  vel  universalem  successorem  ejus  in  medietate  estimationis  rei, 
in  qua  violentiam  commisisse  probatur,  mulctandum  esse  censemus. 
Derisorium  namque  credimus  sex  solidorum  aliquem  tantum  pena  dam- 
nari;  tunc  demum,  quando  suam  rem  violentus  probare  non  posset,  [et 
sic]  possessorium  petitorio  [a  quo  separatum  esse  dignoscitur  (c)]  im- 
miscere.  Et  illud  etiam  modeste  ferre  nequimus,  ubi  pro  violentia  aliqua 
in  possessione  commissa,  proprietate  rei  sue  in  totum  aliquis  vel  estima- 
tione  rei,  si  non  esset  res  propria,  privaretur;  jure  Francorum  etiam 
quod  certas  penas  in  violentiis  statuebat,  in  hac  parte  sopito.  Raptorem 
autem  rei  mobilis  juxta  quod  jure  communi  cavetur,  in  quadruplum 
computate  rei  damnandum  esse  censemus. 

TITULUS  XXVI.  A  (30). 
De  restitutione  possessionis  (d). 

IDEM  AUGUSTUS. 

Circa  violentiarum  penas,  eas  patientibus  satis  credimus  constitutio- 

(«)  Graece  fusius  :  De  poena  violenter  spoliantium  aliquem  immoiilis  rei  possessione. 
{b)  In  latiois  slatuimus;  corrigimus  ex  graeco  opttovTe;. 

(c)  Haec  parenthesis  et  praecedens  [et  sic]  inepte  in  latino  textu  irrepserunt ,  dum 
sensum  turbent  apud  codicem  graecum  omnino  nitidum  :  et  tunc,  quando  suam  rem  esse 
violentus  probare  non  posset,  possessoriumjudiciumjudicio  de  dominio  immiscere  poterit. 

(d)  Graece  autem  fusius  :  De  optione  data  spoliato  agendi  vel  contra  spoliantem  vel 
contra  possidentem. 

nibus  predecessorum  nostrorum  et  nostris  esse  provisum.  Quemdam 
tamen  juris  rigorem  circa  destitutiones  violentas  (a)  inductum,  quod  (b) 
destituto  contra  destituentem  tantum  vel  ejus  heredes  restituende  pos- 
sessionis  beneficio  succurrebat,  nec  contra  eum  in  quem  ab  ipso  violento 
vel  ejus  heredibus  transferebatur  possessio,  ad  recuperandam  eandem 
aliquod  remedium  inducebat,  imperiali  providentia  lenire  volentes,  atque 
ipsius  juris  defectum  congruo  et  necessario  supplemento  supplere;  dis- 
ponimus  per  violentiam  destitutum  non,  ut  olim,  provisione  carere,  sed 
electionem  habere,  utrum  ipsum  destituentem  vel  ejus  heredes,  si  (c) 
possessionem  in  alium  transtulit ,  ad  interesse  convenire ,  prout  predicto 
jure  cavetur,  vel  detentorem,  qui  ab  ejectore  causam  habet;  per  quas- 
cunque  manus  possessio  ambulaverit,  sive  sciens,  sive  ignorans  fuerit  (d), 
possessionem  recuperare  velit  amissam ,  condictione  ex  lege  presenti  ad 
recuperandam  possessionem  ipsam  indulta.  Sepe  enim  contingebat  ut 
qui  a  possessione  cadebat,  dum  vel  probationes  de  dominio  non  ha- 
bebat,  vel  cum  dejector  erat  forsitan  non  solvendo  (e)7  omni  remedio  se 
inveniebat  (f)  exclusum. 

TITULUS  XXVII.  AA  (31). 
De  maleficiis  clandestinis  puniendis  (g). 

IDEM  AUGUSTUS. 

Super  incisionibus  arborum  et  combustionibus  domorum  et  ceteris 
maleficiis,  que  clam  nocturnis  temporibus  committuntur,  generalem  con- 

(a)  Itain  cod.  4625  et  in  graeco.In  editis  omnibus  destitutores  violentos, minusrecte. 

(b)  Quod  refertur  aijuris.  Graece  est  %n<;,  quae  refertur  ad  TpapT7]Ta. 

(c)  Graece  enrep ;  unde  bene  interpretari  licet  etsi  vel  melius  eliam  si. 

(d)  In  graeco  autem  clarius  :  per  quamcumque  igitur  manum  possessio  ambulaverit , 
sive  quis  sciens  commissae  violentiae  sive  ignorans  illam  receperit,  a  possessore  spolialus 
[qui]  illam  recuperare  voluerit,  conditione  praesentis  nostrae  legis  recuperet. 

(e)  Graece :  3)  tov  ^pebKpeiXeryiv  fcw;  aTOpouvTa,  vel  cum  debitor  in  solvendo  dejkiebat. 

(f)  Corrigendum  proponit  Carcani  inveniret. 

(g)  Graece  :  De  factis  occulte  damnis. 

stitutionem  nostris  fidelibus  promulgamus  :  ut  si  commissores  iuveniri 
non  possint,  aut,  sicut  multoties  accidit,  per  locor.um  incolas  occultantur, 
homines  locorum  ipsorum,  in  quibus  maleficia  committuntur,  ad  dam- 
norum  restitutionem  integre  coerceantur  (a) ;  qua  restitutione  tam  illos , 
quibus  pro  nostris  servitiis  talia  acciderint,  quam  reliquos,  quibus  hoc  ex 
inimicitia  seu  aliquo  odio  evenerit,  et  frui  volumus  et  gaudere.  Nec 
minus  Judeos  et  etiam  Saracenos ,  quos  christianis  (b)  secte  diversitas 
reddit  infestos  omnique  aiio  auxilio  destitutos,  protectionis  nostre  (c)  po- 
tentia  pati  non  possumus  defraudari.  Predicti  autem  clandestini  et  noc- 
turni  malefactores,  si  in  ipso  facinore  deprehensi  vel  aliler  legitime  con- 
victi  fuerint,  capite  puniantur  (1). 


TITULUS  XXVIII.  AB  (32). 

De  homicidiis  et  damnis  clandestinis ,  quorum  auctores  inveniri 
non  possunt  (d). 

IDEM  AUGUSTUS. 

Si  damna  clandestina  patientibus,  quorum  actores  per  probationes 

(a)  In  omnibus  et  ap.  Carcani  arceantur.  Corrigimus  ex  Pecchia  et  ex  graeco 
irep  itrcp  tyYEdO  waav . 

(b)  Ap.  Carcani  christianae.  Corrigimus  ex  cod.  4625  et  ex  graeco. 

(c)  Additur  in  graeco  et  auxilii. 

(d)  Graece  multo  brevius  :  De  homicidio  clandestino.  In  cod.  4624  A  :  De  homicidiis 
clam  commissis  et  qualiter  investigentur. 


(1)  Exempli  causa  mandatum  imperatoris  addimus,  quod  inter  epistolas  Petri  de  Vineis  cum 
hoc  titulo  :  «  Eidem ,  ut  fiat  inquisitio  de  clandestinis  damnis ,  illatis  cuidam  viduaen, 
inseritur  (lib.  V,  c.  LXIV).  Quaedam  in  hoc  mandato  ex  codice  Guelferbitano  correximus  : 
«  Querelam  B.  vidue  mulieris  de  Ruppe ,  fidelis  nostre ,  recepimus ,  continentem  quod  qui- 
»  dam  malefactores ,  ad  damna  clandestina  intrepide  animati ,  ea  absente  et  pro  suis  negociis 
»  in  curia  nostra  commorante ,  quandam  suam  vineam  ,  cum  arboribus  in  declivo  sitam ,  ausu 
»  temerario  inciderunt.  Nolentes  igitur  ut  propter  impunitatem  excessuum  crescat  audacia 
»  delinquendi ,  fidelitati  tue  precipiendo  mandamus  :  quatenus  contra  malefactores  eosdem  , 
»  ad  quos  inveniendos  omnem  quam  poteris  te  volumus  adhibere  solicitudinem ,  inquisitionem 

dilucidas  inveniri  non  possint,  imperialis  provisionis  remediis  merito 
subvenimus,  ut  universaliter  per  possessores  locorum,  in  quorum  territo- 
riis  (a)  hujusmodi  scelera  sunt  commissa ,  eorum  indemnitatibus  consu- 
latur;  multo  fortius  illos  expertes  providentia  nostra  relinquere  crede- 
remus  indignum  ,  quorum  patres ,  aut  filii ,  cognati  denique  vel  affines 
in  locis  aliquibus  per  homicidia  perimuntur  occulta,  cum  tam  horribilis 
sceleris  patratores  investigatione  qualibet,  quamvis  exactissima,  ne- 
queant  reperiri.  Presenti  igitur  saluberrima  constitutione  sancimus,  ut 
si  quando  hujusmodi  maleficia  in  quorumcumque  territoriis  locorum, 
quod  abominamur,  contigerit  [  in  posterum]  perpetrari,  nec  ipsorurn 
commissor  appareat,  ita  quod  nullus  de  tali  facinore  ab  his,  qui  defuncto 
attinuerint,  vel  a  quolibet  de  populo  arguatur;  quo  casu  dive  constitu- 
tionis  nostre  super  furtivis  et  absconsis  homicidiis  (b)  edite  statuta  ser- 
vamus;  tunc  inquisitionem  de  predicto  facinore  fieri  volumus  diligenter, 
per  quam  si  aliquid  certum  probatur,  juxta  probata  inquisitionis  ejus- 
dem  procedendum  esse  censemus.  Quod  si  ex  inquisitione  ipsa  leves 
persone  alique  de  homicidio  ipso  notentur,  licet  per  eam  contra  ipsos  non 
probetur  ad  plenum,  ad  tormenta  ipsarum  personarum  levium  et  vilium 
postremo  decernimus  descendendum ;  per  que  [omnia]  si  de  delictocon- 
stare  non  poterit,  quod  confiteri  per  nimiam  forsan  et  solitam  poten- 
tiam  (c)  tormentorum  intrepidi,  quibus  ingeruntur  tormenta,  non  velint; 
vel  si  ob  ipsorum  impotentiam  (d),  prout  accidere  novimus  in  plerisque, 
ultramodum  timidi  fateantur,  nec  in  confessione  perdurent  soluti  tor- 

(«)  Graece  xpaTiijjiaaiv ;  quod  melius  tenimentis,  hujus  aevi  vocabulo,  respondere 
videtur.  Ita  et  infra. 

(b)  Sic  etiam  in  graeco.  Sed  Iegendum  maleficiis,  cum  de  homicidiis  in  praecedenti 
lege  nullum  sit  verbum. 

(c)  Scilicet  per  robur  in  exsuperandis  tormentis. 

(d)  Scilicet  imbecillitas  quae  tormentis  cedit. 


»  facias  diligenter  :  per  quam  si  poterunt  inveniri,  procedas  mediante  justicia  contra  eos. 
»  Ceterum  si  malefactores  non  poterunt  inveniri ,  damnum  eidem  mulieri  illatum  ab  univer- 
»  sitate  ipsius  terre ,  in  cujus  territorio  damnum  extitit  perpetratum ,  secundum  justiciam 
v  facias  emendari ,  ne  ab  hac  iteratam  querelam  ulterius  audiamus.  » 

mentis,  que  tamen  non  timeant  iterari;  tunc  illius  loci,  in  quo  malefi- 
cium  hujusmodi  commissum  esse  dignoscitur,  possessores  (a) ,  si  quidem 
christianus  fuerit  qui  reperitur  occisus ,  centum  augustalium  mulcta  fe- 
riendos  esse  jubemus;  si  vero  Judeus  aut  Saracenus  sit,  in  quibus  prout 
certo  perpendimus,  christianorum  perseculio  nimis  abundat  [ad  pre- 
sens  (&)],  in  quinquaginta  augustalibus  predictorum  locorum  incolas 
erario  nostro  applicandis  damnandos  esse  censemus  (1).  Quem  inqui- 

(a)  Graece  vero  incolas,  xa-coixou?. 

(6)  Deest  in  graeco,  et  certe  alieua  manu  additum  fuit. 


(1)  Rursus  alteram  exempli  causa  imperatoris  sententiam  addimus  ex  Petri  de  Vix.,Epist., 
lib.  V,  cap.  CVIII ;  quam  ex  codicibus  sub  nitidiore  forma  exhibemus,  ut  stzquitur  :  «  Quia 
»  constat  nobis  per  inquisitionem  factam  per  T.  vicecomitem  de  mandato  nostro,  quoddam 
»  homicidium  fuisse  commissum  in  territorio  civitatis  ....  de  quodam  homine  qui  P.  vocabatur, 
»  pro  eo  quod  homicida  captus  non  fuit  nec  detenlus  juxta  ordinalionem  factam  per  nos  de 
>;  capiendis  et  detinendis  homicidiariis  et  malefactoribus ,  ideo  dictam  communitatem  et  ho- 
»  mines  dicti  communis  autoritate  officii  nostri  vobis  commissi,  in  quinquaginta  libris  duximus 
»  condemnandos ,  solvendis  hinc  ad  diem  decem  M.  receptori  pecunie,  vobis  ab  imperiali 
»  celsitudine  deputato,  sub  poena  dupli;  moderata  poena  centum  talentorum  indicta  et  impo- 
»  sita  per  nos  de  condemnandis  (leg.  clandestinis)  homicidiis  ,  propter  modicam  quantitatem 
»  hominum  et  eorum  etiam  paupertatem.  »  Vox  talenta  pro  augustalibus  accipitur,  nisi  de 
communitate  agatur  extra  regnum  Siciliae  posita.  Poena  autem  centum  augustalium  cuilibet 
universitati  imposita  tantum  sub  Carolo  I  Andegavensi  in  oppressionem  multorum  excrevit 
ut  Carolus  primogenitus  filius  ejus  anno  1283  eam  ad  tenorem  constitutionis  veteris,  scilicet 
Fredericianae ,  reduxerit,  focularia  distinguendo  :  scilicet  pro  mille  foculariis,  centum  augus- 
tales ,  pro  quingentis  et  ultra  quinquaginta ,  pro  centum  et  ultra  viginti  quinque ,  etc.  Unde 
in  bulla  Honorii  IV  anno  1285  circa  reformationem  regni  edita,  haec  legimus  :  «  In  homi- 
»  cidiis  clandestinis  providendo  precipimus  nihil  ultra  pene  inferius  annotate  ab  universita- 
»  tibus  exigendum ,  videlicet  ut  pro  christiano  quem  clandestine  occisum  inveniri  contingat 
»  ultra  centum  augustales,  pro  Judeo  vero  vel  Sarraceno  ultra  quinquaginta  nihil  penitus 
»  exigatur;  augmento  quod  circa  eamdem  penam  idem  rex  (Carolus  I)  dicitur  induxisse  om- 
»  nino  sublato,  presertim  cum  memorati  rex  et  primogenitus  dicantur  idem  per  suas  con- 
»  stitutiones  noviter  statuisse ;  quas  quoad  hec  staluimus  inviolabiliter  observandas ,  et  hec 
»  intelligi  tantum  in  homicidiis  vere  clandestinis  in  quibus  ignoratur  maleficus  nec  aliquis 
»  accusator  apparet.  Adjicientes  quod  non  nisi  tantum  in  locis  magnis  et  populosis  exigi  possit 
»  quantitas  supradicta;  in  aliis  vero  infra  quantitatem  eamdem  pro  qualitate  locorum  exactio 
»  temperetur.  Eidem  provisioni  adjiciendo  precipimus  universitates  ad  emendationem  furtorum 
»  que  per  singulares  personas  contingit  fieri,  nullatenus  compellendas.»  (Ap.  Gattola,  Access. 

sitionis  et  probationis  ordinem,  et  torraenta  etiam  ultimo  facienda,  in 
aliis  damnis  clandestinis  et  nocturnis  servari  mandamus.  Quod  si  con- 
stet  universitatem  eamdem  occultare  velle  forsitan  hujusmodi  scelerum 
commissores,  nec  ipsos  velle  officialibus  nostris  querentibus  exhibere, 
penam  universitati  ipsi,  pro  qualitate  locorum  et  commissi  sceleris,  im- 
ponendam  nostro  judicio  reservamus. 

TITULUS  XXIX.  Ar  (33). 
De  subripientibus  aliquid  de  naufragiis  vel  incendiis  (a). 

IDEM  AUGUSTUS. 

Rapinas  eorum,  qui  de  rebus  naufragium,  incendium,  aut  ruinas  su- 
bitas  patientium  rapere  ,  invitis  dominis ,  tentaverint  aliquid ,  tanlo 
severius  puniri  censemus,  quanto  securius  perpetrantur,  dum  domini 
personarum  (b)  periculis  irretiti  circa  rerum  custodias  redduntur  incauti, 
nec  ab  illis  damna  pati  verentur,  quos  ad  ipsorum  desideratum  auxi- 
lium  et  opem  necessariara  estimant  concurrisse.  Tales  itaque  in  rapinis 
hujusmodi  deprehensos  aut  sponte  confessos  capitali  sententia  feriendos 
esse  censemus;  ac  de  bonis  ipsorum,  que  ad  legitimos  successores  per- 
venire  debebant,  rapta  in  quadruplum  restitui  dominis  debere  mandamus. 
Huic  etiam  saluberrime  sanctioni  adjiciendum  duximus ,  ut  omnes , 
quibus  facultas  erit  succurrere  [talibus  in  tante  necessitatis  articulo  con- 
stitutis,  sine  mora  et  occasione  aliqua  subvenire]  cum  his,  que  ad  in- 
cidentes  casus  necessaria  viderint,  pro  posse  festinent  (c).  Negligentes 

(a)  In  graeco  vel  incendiis  deest.  In  cod.  4624  A  :  De  raptoribus  rerum  incendium , 
ruinam  seu  naufragium  patientium. 

(b)  In  graeco  domini  rerum;  sed  in  I atin o  personarum  apericulis  regitur. 

(c)  Graece  brevius,  omissa  parenthesi :  ut  omnes  quibus  facultas  erit  succurrere,  cum 
utilia  et  necessaria  ad  incidentes  casus  viderint,  pro  viribus  festinent. 


ad  histor.  Cass.,  pars  II,  p.  722.)  Paulo  ante  in  Sicilia  per  constitutiones  in  coronatione  sua 
Panormi  editas  Jacobus  I  poenam  de  clandestinis  homicidiis  quasi  iniquam  et  molestam 
omnino  aboleverat.  Cf.  Raimundetta  ,  Regn.  Sicil.  capit.,  t.  I ,  p-  13. 

autem,  si  probata  causa  legitime  se  nequiverint  excusare,  unius  augus- 
talis  pena  mulctandos  esse  censemus. 


TITULUS  XXX.  AA  (34). 
De  injuriis  curialibus  illatis  (a). 

IDEM  AUGUSTUS. 

Ut  participatio  condecens  honoris  et  oneris  inducatur,  statuimus  ut 
si  quando  violentie  vel  injurie  in  rebus  aut  familiis  eorum,  qui  de  man- 
dalo  nostro  intra  regnum  vel  extra  regnum  in  exercitu ,  vel  qui  nobis- 
cum,  aut  cum  officialibus  nostris  in  curia  nostra  commoraverint,  ab  aliquo 
inferantur,  duplicatam  penam,  quam  circa  defensas,  violentias  et  in- 
jurias  et  alia  maleficia  sacre  constitutiones  nostre  vel  jura  communia 
induxerunt,  a  committente  prestandam  esse  censemus. 

TITULUS  XXXI.  AE  (35). 
De  observatione  justitie  (b), 

IDEM  AUGUSTUS. 

Non  sine  grandi  consilio  et  deliberatione  perpensa  condende  legis 
jus  et  imperium  in  Romanum  principem  lege  regia  transtulere  Quirites, 
ut  ab  eodem ,  qui  commisse  sibi  cesaree  fortune  fastigio  per  potentiam 
populis  imperabat,  prodiret  origo  justitie,  a  quo  ejusdem  defensio  pro- 
cedebat.  Ideoque  convinci  (c)  potest  non  tam  utiliter  quam  necessario 
fuisse  provisum,  ut  in  ejusdem  persona  concurrentibus  his  duobus, 
juris  origine  scilicet  et  tutela,  a  justitia  vigor,  et  a  vigore  justitia  non 
abesset.  Oportet  igitur  Cesarem  fore  justitie  patrem  et  filium ,  do- 
minum  et  ministrum  :  patrem  et  dominum  in  edendo  justitiam,et  editam 

(a)  Graece  :  De  poena  injurias  inferentium  existentibus  in  servitio  curiae. 

(b)  In  cod.  4624  A  :  De  origine  juris  et  observatione  justitiae ;  in  graeco  :  De  Qui- 
ritibus  legem  condentibus  et  quod  oporteat  imperatorem  illam  servare  et  custodire. 

(c)  Melius  forsitan  evinci,  quum  in  graeco  sit  xaxavoeToOat ,  intelligi. 

conservando ;  sic  et  in  venerando  justitiam  sit  filius,  et  in  ipsius  copiam 
ministrando  minister.  Hac  igitur  consulta  ratione  commoniti,  qui  de  manu 
Domini  sceptrum  imperii  et  [inter  alia  regna]  regni  Sicilie  moderamen 
accepimus ,  nostris  fidelibus  omnibus  predicti  regni  nostre  voluntatis  ar- 
bitrio  propositum  nunciamus  :  quia  nobis  cordi  est  inter  ipsos ,  absque 
acceptione  qualibet  personarum,  universis  et  singulis ,  prompto  zelo, 
justitiam  ministrare,  ut  abunde  ipsius  copiam  per  officiales  nostros, 
quibus  ipsam  commisimus  ministrandam ,  undique  valeant  invenire. 
Ipsorum  ofiicia  volumus  esse  discreta;  civilibus  questionibus  alios,  et 
alios  accusationibus  criminalibus  preponentes  (a). 

TITULUS  XXXII.  Ar  (36). 
De  cultu  justitie  (b). 

IDEM  AUGUSTUS. 

Cultus  justitie  silentium  reputalur.  Eorum  igitur  insolentiis  occur- 
rentes,  qui  judiciorum  ordinem  tumultuosis  clamoribus  sepe  perturbant, 
slatuimus  in  posterum  liligantes  et  quoslibet  alios  in  judiciis  existentes, 
cum  reverentia  magistratus  jura  reddentis,  quietem  justitie  observare  (c); 
nec  priusquam  licentiam  ab  eo,  qui  judicio  preerit,  consequantur,  jura 
sua  proponere  audeant,  vel  pro  alio  postulare.  Sic  modeste  partes  vo- 
lumus  pro  se  vel  pro  aliis  in  judiciis  perorare ,  ut  etiam  si  advocato  di- 
centi  [coadvocatus  (d)  ejus  vel  pars  principalis]  aliquid  ad  memoriam 
vel  de  jure  vel  de  facto  reducat,  in  aure  sine  strepitu  aliquo  dicere 

(a)  In  graeco  sic  concipitur  :  Officia  horum  nostrorum  officialium  volumus  esse  dis- 
creta ,  criminalia  civilibus  vt  majoris  momenti  praeponentes .  Quod  multum  abit  a 
latino,  non  tamen  a  vero  sensu  abhorret,  si  conferas  cum  nova  constitutione  Statui- 
mus  ut  magnee  ubi  legitur  :primum  inquiri  praecipimus  si  ad  civiles  judices  in  civilibus 
causis,  vel  de  majoribus  (scil.  criminalibus)  ad  majores  primum  recursum  habuerunt. 

(b)  Oraece  autem  :  De  poena  turbantium  ordinem  judicii. 

(c)  In  graeco  magis  praecise  :  cum  reverentia  magistratui  causas  proponere. 

(d)  In  impressis  et  advocati.  Quod  ex  codice  4625  correximus,  loco  paululum 
obscuro  remanente.  In  graeco  brevius  :  ut  si  proprio  advocato  ad  memoriam  quidjuris 
velfacti  revocare  voluerit. 

studeat  quod  intendit;  nisi  forte  celeris  protestationis  necessitas,  aut 
quod  in  continenti  quis  advocati  corrigere  velit  errorem,  interruptionem 
inducat,  cum  inferri  sibi  prejudicium  aliquis  ex  taciturnitate  veretur. 
Si  quis  autem.  postquam  ter  [per  intervalla  aliqua]  a  bajulo  vel  a  ju- 
dice  fuerit  admonitus,  et  non  tacuerit  (a),  vel  si  sit  aliquis  [prout  as- 
solet]  judici  et  judicio  tediosus,  [quisemel,  bis  et  ter,  absque  intervallis 
aliquibus]  interdictus,  tacere  noluerit  (6);  si  rusticus  fuerit,  unum  au- 
gustalem;  si  burgensis,  duos;  si  miles,  quatuor;  si  baro,  octo;  si  comes, 
sedecim  augustales  curie  nostre  componat;  scituris  pro  firmo  quibuslibet 
officialibus  nostris,  quod  si  ob  gratiam  alicui  penam  istam  dimiserint, 
nos  de  bonis  suis  propriis  ipsam  integre  procul  dubio  prosequemur. 

TITULUS  XXXVI.  AH  (38)  (c). 
De  officialibus  reipublice  (d). 

REX  ROGERIUS. 

Officiales  reipublice  vel  judices  qui  tempore  administrationis  pecunias 
publicas  subtraxerint ,  obnoxii  sint  crimine  peculatus  ac  capite  pu- 
niantur,  nisi  eis  regia  pietate  indulgeatur  (e). 

AZ  (37)  (/). 

IDEM  REX. 

Officialis  qui  sua  negligentia  bona  publica  deperire  vel  minui  permi- 

(a)  Et  non  tacuerit  addiraus  e  graeco. 

(b)  In  graeco  :  si  quis  autem  postquam  ter  a  bajulo  vel  a  judice  [sit]  admonitus,  tacere 
noluerit,  seu  quicumque  alius  sit  injudicio  etjudici  taediosus  et  admonitus  non  tacuerit. 
Plurima  hic  in  latino  infarciuntur  quae  desunt  in  graeco.  Ad  casus  tamen  distinguen- 
dos  intervallorum  notitia  non  absona  fit. 

(c)  Nostrum  ordinem  ex  codice  latino  4625  et  ex  graeco  sequimur,  novis  constitu- 
tionibus  ad  tempus  omissis,  generali  tamen  numero  ad  fidem  editionum  servato. 

(d)  Graece  :  De  poena  officialium  subripientium  aliquid  de  publicis  rebus. 

(e)  In  cod.  4625  :  nisi  eis  pietas  regis  indulserit ,  quod  propius  graeco  accedit. 

(/)  In  graeco  textu  alter  hic  titulus  cum  hac  rubrica  :  De  poena  officialium  qui  ne~ 
gligunt  res  publicas,  priorem  latini  tituli  partem  antecedit. 

serit,  in  persona  propria  et  (a)  rebus  suis  conslituetur  obnoxius,  et  hoc 
aspectu  (b)  regie  pietatis. 


TITULUS  LXI.  A0  (39). 
 («)■ 

REX    GUILLELMUS  (1). 

Dohane  de  secretis  et  questorum  magistri  discretum  officium  ab  aliis 
separantes,  super  quibus  et  de  quibus  [per  se  vel  per  alios  quibus  hoc 
specialiter  destinant]  se  intromittere  debeant ,  presentis  constitulionis 
nostre  tenore  duximus  advertendum  (d) :  in  primis  videlicet  de  thesauris 
inventis  et  de  pecunia  absconsa  ab  aliquo,  quorum  domini  per  proba- 
tiones  dilucidas  reperiri  non  possunt.  Item  de  his  que  de  naufragiis 
curie  nostre  debentur,  [cum  ex  naufragio  quorum  res  sunt  aliqui  vel  ex 
eis  successores  legitimi  non  supersunt,  intromittere  se  debebunt  (e)]. 
Preterea  si  aliquis  clericorum  qui  hereditaria  possederit  [vel  laicorum] 
de  terra  demanii  nostri  sine  herede  decesserit ,  nec  filium  vel  filiam  le- 
gitimam  aut  aliquem  ascendentium  vel  descendentium  aut  ex  latere 
venientium  qui  ad  successionem  ipsius  ab  intestato  possit  [de  jure]  ve- 
nire,  reliquerit,  nec  testamentum  fecerit,  cum  ejus  hereditas  libera  et 
absque  servitio  curie  fuerit,  cum  omni  juris  solemnitate  publice  sub- 

(a)  Ap.  Carcani  vel;  in  codice  et ,  quod  bene  graeco  convenit. 

(b)  In  codice  prospectu;  graece  ad  discretionem  regiae  pietatis. 

(c)  Graece  rubrica  adest :  De  officiis  secretorum  et  quaestorum. 

(d)  Graece  brevius  :  praepositi  secretis  dohanarum  et  quaestorum  magistri  separa- 
tum  officium  ab  aliis  habentes,  quae  et  quorum  sint  administraturi,  specialiter  constitu- 
tione  praesenti  definimus. 

(e)  In  cod.  4625  :  Item  de  aliis  qui  (que)  ex  naufragiis  curie  nostre  debentur  in- 
tromittere  se  debebunt.  Graece  tantum  :  Item  de  rebus  quae  ex  nanfragio  curiae  nosirae 
acquiruntur. 


(1)  In  quibusdam  editionibus  et  etiam  ap.  Carcani  Friderico  imperatori  titulus  adscribitur. 
Codicem  vero  nostrum  secuti,  hanc  et  sequentes  leges  potius  a  Guillelmo  emanasse  arbi- 
tramur. 

hastata  vendatur,  et  tertia  pars  pretii  pro  quo  vendita  fuerit  pro  morientis 
anima  pauperibus  erogetur,  et  residuum  per  prenominati  secreti  et  ques- 
torisofficium  nostre  curie  reservetur;  nisi  forte  prenominatus  secretus  et 
questor  nobis  viderint  expedire  ut  estimatione  predicte  tertie  pro  defuncti 
anima  erogata ,  ipse  res  hereditarie  in  fisci  noslri  possessione  serventur. 

TITULUS  XXXVII  ET  LXI.  M  (40). 
De  officio  magistrorum  camerariorum  et  bajulorum  (a). 

IDEM  REX. 

Justitiarios,  camerarios,  castellanos  et  bajulos  esse  volumus  sollicitos  et 
devotos,  ut  ubi  necesse  fuerit  et  pro  commodis  curie  nostre  per  doane  (b) 
de  secretis  et  questorum  magistros  vel  officiales  alios  extiterint  requisiti, 
consilium  et  auxilium  eisdem  debeant  impartiri. 

TITULUS  LXV.  MA  (41). 
De  officio  bajulorum  (c). 

IDEM  REX. 

Locorum  bajuli  qui  a  magistris  camerariis  (d)  [et  a  curia  nostra  quando- 
que]  in  credentiam  vel  in  extalium  bajulationem  recipiunt,  civiles  causas, 
omnes  reales  videlicet  et  personales  que  super  feudis  et  rebus  feudalibus 
minime  moventur,  ad  jurisdictionem  suam  noverint  pertinere.  Super  v 
minimis  [etiam  furtis  et  aliis]  offensis  de  quibus  comprobati  penam  sui 

(a)  Graece  :  Ut  ofjiciales  secretis  praestent  auxilium. 

(b)  Ap.Carcani  per  dictum  [de  secretis~\,  sed  alias,tit.XXXVII,joer  dohanae  secretos. 
In  cod.  4625  :  per  dohanarum  de  secretis  et  questorum  magistrum.  In  cod.  graeco : 
per  praedictos  quaestores  et  alios  officialcs  requisitipro  aliquibus  servitiis. 

(c)  In  Sugan.  et  Venet.  :  De  cognitione  causae  coram  bajulis  curiae  regiae.  In  graeco 
De  his  quae  spectant  ad  officium  bajulorum. 

(d)  In  cod.  4625  :  a  magistris  camerariis,  camerariis  et  a  curia  nostra. 

corporis  vel  ablationem  membrorum  incurrere  non  deberent,  audientiam 
suam  impartiri  debebunt. 


TITULUS  LXVI.  MB  (42). 
De  fure  capto  per  bajulum  justitiario  assignando  cum  re  furliva  (a). 

IDEM  REX. 

Bajulus  si  furem  ceperit,  abire  ipsum  aliquatenus  non  permittat.  Sed  si 
quidem  fur  extraneus  sit,  ipsum  cum  toto  suo  et  re  furtiva  (b)  justitiariis 
nostris  assignet.  Si  autem  civis  fuerit  seu  villicus,  fur  cum  eo  quod  fuerit 
furatus  justitiariis  similiter  nostris  assignetur  (c).  Res  autem  mobiles  ip- 
sius  furis  quascunque  habuerit  per  bajulos  ejusdem  loci  fisci  juribus 
vendicentur. 

TITULUS  LIX.  Mr  (43). 
De  juramentis  non  remittendis  a  bajulis  (d). 

IDEM  REX. 

Crebra  nostrorum  fidelium  excellentie  nostre  relatio  patefecit  quod 
quidam  bajuli  nostri  usque  adeo  sue  bajulationis  extendunt  officium  quod 
sacramentales  (e)  quos  pro  causarum  qualitatibus  per  sententiam  judicum 
prestari  contingit,  bajuli  ipsi  interdum  gratis  (f)  et  sepius  pecunia  re- 
cepta  remittunt.  Quod  reputantes  iniquum  in  posterum  prohibemus, 
penam  unius  libre  auri  in  bajulum  qui  contra  fecerit  statuentes. 

(a)  Graece  :  De  bajulo  capiente  furem  et  quid  sit  facturus. 

(b)  In  codice  et  rem  furatam. 

(c)  Ap.  Carcani  assignet.  Corrigimus  ex  codice,  ubi  tamen  inepte  pro  similiter  nostris 
scribitur  si  mulier  est. 

(d)  Graece  :  De  bajulis  qui  juramenta  e  sententia  remittunt  (<juf/.Tta8ouai,  forte  pro 
auy^wpoufft). 

(e)  Graece  simpliciter  :  tou?  opxou?. 

(f)  In  edit.  Veneta  de  gratiis. 


REGNI  SICILIAE. 


39 


TITULUS  LXVII.  MA  (44). 
De  mutuatione  et  recommendatione  pecunie  (a). 

IDEM    REX  (&). 

Regie  majestatis  prudentia  exigit  regni  subjectorum  consuetudines 
supervacuas  radicitus  extirpare.  Hac  igitur  edictali  lege  sancimus  uni- 
versos  nostre  jurisdictioni  subjectos  [qualiscunque  sit] ,  qui  rem  vel  pe- 
cuniam  mutuo  acceptam  vel  apud  se  depositam  commodatamque  vel 
quamlibet  aliam  rem,  [illis  quorum  res  esse  constiterit  invitis  (c)] ,  ultra 
terminum  vel  legitimum  tempus  detinere  tentaverit,  creditore  vel  de- 
positore  sive  commodatore  illesis ,  ad  tertiam  partem  (d)  rei  in  causam 
deducte  debere  mulctari,  et  eamdem  compendiis  bajulationis  nostre 
acquiri  (e).  Sane  per  presentis  pragmatice  sanctionis  edictum  nostris 
fidelibus  duximus  distinguendum  quod  si  debitor  non  fuerit  ad  callida 
argumenta  conversus  et  animum  non  habuerit  creditorem  suum  credito 
vel  debito  defraudare,  et  sine  dispendio  creditoris  et  faligatione  aliqua  in 
curia  veritatem  confessus  fuerit,  nulla  alia  (/)  exactione  debitorem  pre- 
gravari  jubemus.  Si  autem  veritatem  debitor  negaverit  et  suis  callidi- 
tatibus  petitorem  circumvenire  voluerit  (g),  victus  de  toto  eo  in  quo 
fuerit  adversario  condemnatus,  [integram]  tertiam  curie  nostre  persolvat. 

(a)  Hanc  rubricam  Afflictus  praefert  :  De  poena  neganlis  depositum  vel  mutuum. 
Graece  :  De  jure  bajulorum. 

(b)  In  codice  4624  A  legitur  quoque  bex  Guillelmus. 

(c)  Ap.  Carcani  invitus.  Clare  tamen  cum  codice  legendum  invitis. 

(d)  Sic  legimus  cum  graeco.Ap.  Carcani  tertiarei,  subaudita  parte. 

(e)  A  verbo  mulctari ,  baec  desunt  in  codice,  sed  extant  in  graeco. 
(/)  In  omnibus  varia,  sed  ex  sensu  graeci  textus  corrigimus  in  alia. 
(g)  ln  codice  molilur,  quod  propius  accedit  graeco  Siic^up^eTat. 


40 


CONSTITUTIONES 


TITULUS  LXVIIL  MZ  (47). 
De  clericis  conveniendis  pro  possessionibus  quas  non  tenent  ab  ecclesia  (a). 

IDEM  REX  (1). 

Si  quis  clericus  de  hereditate  vel  aliquo  tenimento  quod  non  ab  ec- 
clesia,  sed  a  nobis  vel  ab  alio  aliquo  per  patrimonium  [sive  aliunde]  tc- 
neat,  appellatus  fuerit,  volumus  ut  de  hoc  in  curia  illius  in  cujus  terra 
possessionem  vel  tenimentum  habuerit,  respondeat  et  quod  justum  fuerit 
faciat;  non  tamen  ut  persona  sua  exinde  capiatur  vel  incarceretur  (6). 

TITULUS  LX.  ME  (45). 
De  officio  magistri  camerarii  et  camerarii  (c). 

IMPERATOR  FREDERICUS. 

OfTiciorum  periculosa  confusio  privatorum  jura  qui  justitiam  sitiunt 
plerumque  confundit.  Sane  cum  predecessorum  nostrorum  discreta  pro- 
visio  ad  hec  diligenter  intenderit  ut  publicarum  personarum  officia  se- 
gregaret  (2),  provisionem  ipsorum  effectu  debito  prosequentes,  statuimus 
magistros  camerarios  seu  camerarios  qui  a  curia  nostra  officium  in  cre- 

(a)  In  graeco  :  Dc  foro  clericorum. 

(b)  In  codice  4625  :  verum  tamen  de  persona  sua  exinde  non  capiatur  vel  incarce- 
retur.  Iti  graeco  :  ejus  tamen  personam  cxinde  capi  vel  incarcerari  vetamus. 

(c)  Graece.  :  De  his  quae  spectant  ad  officium  camerlingorum.  —  In  quibusdam  edi- 
tionibus  :  De  discrela  cognitione  causarum. 


(1)  Minime  dubitandum  est  quin  recte  lex  ista  regi  Guillelmo  secundo  adscribi  debeat,  quum 
sit  fragmentum  privilegii  ab  ipso  ecclesiae  Panormitanae  anno  1171  indulto,  quod  postea  sub 
forma  constitutionis  generalis  edidit.  Ex  eadem  Guillelmi  II  constitutione  emanarunt  titulus 
Ubi  clericus  in  maleficiis,  etc,  et  alier  De  adulteriis  coercendis.  Cf.  Pecchia,  Stor.  civ.  e 
polit.,  t.  I,  lib.  I,  cap.  XLI. 

(2)  Vide  supra  in  constitutione  Guillelmi,  Dohane  de  secretis,  p.  36. 

dentiam  recipiunt  [vel  in  gabellis  (a)] ,  de  causis  civilibus  tantum  preter- 
quam  de  feudalibus  pro  sua  jurisdictione  ad  requisitionem  bajulorum  vel 
in  defectu  ipsorum  posse  cognoscere  et  ipsas  rationabiliter  definire;  et 
causas  quas  inter  bajulos  et  gabellotos  sue  jurisdictioni  subjectos  (b)  oriri 
sepe  contingit,  ipsos  audire  volumus  et  sententialiter  terminare  (c).  Appel- 
lationes  etiam  quas  in  causis  civilibus  in  presentia  [specialiter]  baju- 
lorum  a  sententiis  judicum  ordine  judiciario  cognoscentium  ad  ipsorum 
audientiam,  [prout  assolet],  contigerit  interponi,  ipsos  suscipere  volumus ; 
et  susceptis  eisdem,  ad  confirmationem  vel  infirmationem  sententiarum 
earum,  prout  viderint  de  jure,  procedant  :  [a  quibus  ad  nos  et  non  ad 
justitiarium,  sicut  olim,  provocationes  volumus  interponi  (d)]. 

TITULUS  LXII.  Mcr  (46). 
De  prestando  sacramento  [a]  bajulis  et  camerariis. 

IDEM  AUGUSTUS. 

Puritatem  quam  nos  ipsi  sectamur,  ab  officialibus  nostris  in  judiciis 
maxime  prestolamur.  Et  ut  in  penam  eorum  qui  contra  fecerint  [ultionis 
divine]  judicio  nostre  indignationis  aculeos  aggregemus  (e) ,  presenti 
lege  sancimus  ut  omnes  camerarii  et  bajuli,  priusquam  in  gabellam  vel 
credentiam  bajulationes  nostras  administrandas  susceperint,  tactis  [cor- 
poraliter]  sacrosanctis  evangeliis ,  [in  publico]  corporalia  subeant  sacra- 
menta  quod  pure  (/"),  sine  fraude,  [non  amore],  non  odio,  non  prece, 

(a)  Desunt  in  graeco.  In  codice  4625  legitur  :  vel  ducunt  cognit ionem.  Rectius  tamen 
ut  opinamur  ap.  Sugan.  et  Venet.  extat  :  vel  conducunt. 

(b)  Graece  :  quae  inter  bajulos  vel  suae  jurisdictioni  subjectos. 

(c)  Sic  ex  codice  4625  corrigimus  :  ap.  Carcani :  ipsas  audiri  volumus  et  finaliter 
terminari. 

(d)  Hoc  ultimum  comma  recentius  additum  videtur,  dum  desit  tum  in  graeco  textu, 
tum  in  latino  4625. 

(e)  Simplicius  in  graeco  :  Et  utpoenam  iis  qui  hoc  negligunt  judicio  nostrae  indi- 
gnationis  exaggeremus. 

(/)  Graece  autem  Sixcuw;,  juste. 

non  pretio  nec  timore,  omnibus  conquerentibus  absque  personarum  ac- 
ceptione,  prompto  zelo  justitiam  ministrare  curabunt,  [etquod  secundum 
constitutiones  nostras  et  in  defectu  earum  secundum  consuetudines  ap- 
probatas,  ac  demum  secundum  jura  communia,  Longobarda  videlicet  et 
Romana,  prout  qualitas  liligantium  exegerit,  judicabunt  («)].  Curie  nostre 
demania  et  jura  quelibet  illesa  servabunt;  et  quod  ipsa  non  negligant, 
nec  ea  in  alios  ullo  alienationis  vel  locationis  titulo  transferant,  nec  per  se 
occupabunt  aut  occupari  permiltant,  sed  occupata  et  detenta  ab  aliis 
nostre  curie  nunciabunt  (b).  Illud  etiam  in  sacramento  bajulorum  ex- 
pressim  inserendum  esse  volumus  ut  penas  seu  mulctas  nostris  constitu- 
lionibus  comprehensas  ab  his  qui  in  eas  inciderint,  prout  ad  eorum  offi- 
cium  seu  cognitionem  cause  pertinere  noscuntur,  nulli  omnino  honori  et 
gratie  deferentes  et  sine  diminutione  requirant  et  recipiant  requisita  (c) ; 
nec  a  partibus  [preter  subscriptiones  senlentiarum  infrascripta  quantitate 
taxatas]  plus  recipiant  (d),  nisi  quod  est  nostra  constitutione  provisum; 
[et  jurare  predicta  faciant  gabellotos  suos  quod  nil  ultra  veterem  formam 
et  nova  statuta  requirent  vel  ab  aliis  extorquebunt,  nisi  quod  eis  consti- 
tutio  regni  et  noslra  permiserit]. 

TITULUS  LXX.  MH  (48). 
De  nume.ro  bajulorum  per  loca  (e). 

IDEM  AUGUSTUS. 

Sepe  contingit  quod  multitudo  officialium  qui  de  facili  convenire  non 

(a)  Hec  omnia  desunt  tara  in  graeco  quam  in  codice  latino  4625. 

(b)  Hic  additur  in  codice  graeco  :  neque  quid  amplius  a  partibus  accipiant  nisi 
quanlum  ipsis  permisimus  in  nostra  constitutione.  In  cod.  4625  :  nec  a  partibus  plus 
recipient  nisi  quod  eis  constitutione  regia  et  nostra  permisimus. 

(c)  In  graeco  :  Et  illud  etiam  sacramento  bajulorum  comprehensum  esse  volumus  ut 
poenas  et  defensas  nostris  constilutionibus  comprehensas  ab  his  qui  in  eas  inciderint . 
prout,  etc,  requirant  et  recipiant,  nulli  omnino  honori  et  gratiae  deferentes.Qua.e  plura 
sequuntur  apud  Carcani  tum  in  graeco,  tum  in  latino  codice  desunt. 

(d)  Ap.  Lindebrog  :  nec  a  parlibus  pro  scriptura  sententiarum  praeler  ivfrascriptas 
quantitates  taxatas  non  plures  (plura)  recipiant. 

(e)  Graece  :  De  numero  bajulorum  et  qui  fieri  debeant. 

possunt,  liligantibus  (a)  in  ipsorum  rationibus  impedimentum  inducat. 
Statuimus  igitur  ut  tres  tantummodo  bajuli  et  non  plures  in  locis  quibus- 
libet  statuantur,  et  ipsos  etiam  de  demanio  et  homines  demanii  esse 
precipimus. 

TITULUS  LXXI. 

Ut  clerici  veljudices  non  sint  bajuli,  et  de  pena  facientium  contra  (b). 

1DEM  AUGUSTUS. 

Clerici  quos  a  forensibus  negotiis  ipse  ordo  clericalis  excludit,  ad  admi- 
nistrationes  bajulorum  vel  ipsorum  officia  nullatenus  admittantur.  Quod 
etiam  ad  judices  extendentes,  ipsos  a  bajulationibus  et  bajulorum  con- 
sortiis  privatis  et  publicis  (c)  removemus ;  eosdem  etiam  publicatione 
bonorum  suorum  si  contra  fecerint  condemnantes ;  et  bajulationes  omnes 
ubique  per  regnum  calendis  septembris  inchoari  precipimus,  sive  ad  ex- 
talium  sive  ad  credentiam  collocentur. 

TITULUS  LXXII.  M6  (49). 
In  quibus  rebus  petatur  tricesima  ?  (d) 

IDEM  AUGUSTUS. 

Constitutionum  (e)  predecessorum  nostrorum  defectum  necessario  sup- 
plemento  supplentes,  que  in  certis  tantum  questionibus  et  personis,  com- 
modato  videlicet,  mutuo  et  deposito,  bajulos  tertiariam  recipere  statue- 

(a)  In  codice  4625  :  multitudo  offtcialium  de  facili  convenire  non  possit  et  litigan- 
tibus ,  etc. 

(b)  Tara  in  graeco  quam  in  latino  codice  hic  titulus  praecedenti  sine  ulla  divisione 
adnectitur. 

(c)  In  codice  latino  vel  propriis;  graece  yj  xpucptwc 

(d)  Graece  :  De  eo  quod  debent  bajuli  a  parlibus  accipere. 

(e)  In  graeco  constitutionis ;  unde  infra  statuebat,  et  statuens. 

bant  (1 ),  nec  de  aliis  aliquid  sanctientes  (a)  ipsis  non  modicam  malignandi 
materiam  afferebant;  statuimus  ut  de  causis  aliis  tam  mobilium  quam 
iramobilium  et  quarumcunque  rerum  que  non  cadunt  in  nomen  con- 
tractuum  predictorum,  sed  personali  qualibet  vel  alia  actione  reali  pe- 
tuntur,  tricesimam  tantum  quantitatis  vel  estimationis  rei  petite  bajuli 
ipsi  exigant  et  recipiant  a  damnato,  cum  causa  per  sententiam  decidatur, 
sicut  in  judicibus  novella  nostri  numinis  constitutio  introduxit.  Si  vero 
causa  transactionis  remedio  decidatur,  tunc  ab  utraque  parte  litigantium 
recipiant  tricesimam  supradictam.  Bajulus  autem  contra  predicta  [vel 
aliquid  supradictorum  veniens]  que  in  nostris  et  regum  (b)  assisiis  con- 
tinentur,  preter  perjurii  penam  [in  articulis  jurisjurandi  contentam]  de 
quo  divina  sententia  condemnatur,  duas  libras  auri  [purissimi]  erario 
nostro  se  noverit  illaturum. 

Circa  tamen  compalatios  Neapolis  et  straticos  Salerni  scilicet  et  Mes- 
sane,  quibus  cognoscere  licet  de  criminibus  de  speciali  et  antiqua  pre- 
rogativa  et  regni  nostri  observatione  dignoscitur  esse  concessum ,  ordi- 
natione  constitutionis  presenlis  nihil  volumus  innovari  (c). 

TITULUS  XCI.  N  (50). 
De  offwio  castellanorum  et  servienlium  (d). 

REX  GUILLELMUS. 

Castellani  et  servientes  ab  incarceralis  qui  eodem  incarcerationis  die 
quacunque  hora  extiterint  liberati,  nihil  omnino  recipiant.  Si  autem  in 
eodem  carcere  noctem  incarceratus  fecerit ,  non  plusquam  dimidium  ta- 
renum  pro  liberatione  ab  incarcerato  ipso  volumus  postulari. 

(a)  In  omnibus  sanctiones.  Corrigimus  ex  codice  latino  4625. 

(b)  Et  regum  deest  in  codice  latino.  In  graeco  xal  twv  vjjjieTepwv  Trpoyovwv. 

(c)  Haec  ab  Circa  tamen  usque  ad  finem  in  cod.  4625  omnino  desunt. 

(d)  Graece  :  Quantum  debeant  castellani  a  carceratis  exigere. 


(1)  Vide  supra  tit.  LXVII,  ex  graeca  computatione  44. 

NA  (51). 
De  eodem  (a). 

IMPERATOR  FREDERICUS. 

Si  quis  castellanorum  vel  servientium  ultra  id  quod  ab  incarceratis 
ipsis  recipere  regia  constitutione  permissum  est,  receperit,  in  nonuplum 
[id  quod  injuste  perceperit]  fisco  nostro  componat;  [et  simplum  quod  a 
predictis  sic  injuste  receptum  est  ipsis  omnimodo  reddendo  (&)]. 

NB  (52).  (c). 

IDEM  AUGUSTUS. 

Custodes  de  quorum  custodia  captivi  per  negligentiam  ipsorum  eva- 
serint,  bonis  suis  omnibus  publicatis ,  per  annum  squalore  carceris  de- 
cernimus  macerari,  ut  carcerem  incarcerati  ipsimet  non  deserant  (d)  qui  in 
carceratis  custodiendis  aliis  negligentiam  commiserunt.  Hi  autem  qui  per 
fraudem  incarceratos  abire  permiserint,  [juxta  antiqua  jura]  capitali  sen- 
tentia  feriantur  (4). 

(a)  In  graeco  novus  titulus  efficitur  cum  hac  rubrica  :  De  poena  castellanorum 
ultra  praescriplum  exigentium. 

(b)  In  cod.  4624  A,  legitur  :  quod  sic  injuste  [recepit],  est  ipsis  omnimodo  red- 
dendum  ;  melius. 

(c)  Deest  rubrica  ap.  Carcani.  In  quibusdam  editionibus  legitur  :  De  custodia  cap- 
tivorum.  In  graeco  novus  titulus  efficitur  cum  hac  rubrica  :  De  poena  custodum  car- 
ceratos  relinquentium. 

(d)  Graece  aliter  :  iva  auTOi  TOtpuXa/.wpievoi  (puyJjv  aXXot?  ou  cuY^iopvfatoffiv. 


(1)  Vide  exempli  causa  quid  narret  Matteo  de  Giovenazzo  (Diurnali,  §§  4  et  5)  de  supplicio 
gavarretli  Barensis  qui  captivis  sibi  commissis  fugam  parare  intenderat. 

TITULUS  XCII.  Nr  (53). 
De  servientibus  exeuntibus  extra  castrum  sine  licentia  sui  castellani  (a). 

IDEM  AUGUSTUS. 

Culpam  non  immerito  reputantes  aliquem  immiscere  se  rei  ad  suum 
officium  minime  pertinenti ,  presenti  constitutione  [sancimus  et]  inviola- 
biliter  prohibemus  magistris  castrorum,  castellanis  et  servientibus  eo- 
rumdem  ut  extra  castrorum  septa  sine  speciali  conscientie  (b)  nostre 
mandato  de  nullo  negotio  terre  ipsius  in  qua  castrum  situm  est,  se  [ali- 
quatenus  palam]  intromittere  audeant  (c)  [vel  occulte].  Si  quis  autem  de 
predictis  contra  fecerit,  ab  officio  ipso  remotus  pena  quinquaginta  au- 
gustalium  fisco  nostro  inferenda  mulctetur.  Servientibus  autem  expres- 
sius  inhibemus  ut  extra  castrum  non  exeant  sine  licentia  castellani,  et 
cum  ipsos  de  castellis  (d)  ob  aliquam  causam  exire  contigerit,  plures 
quam  quatuor  insimul  potestatem  non  habeantexeundi.  Servientes  autem 
contra  predicta  temere  attentantes  pena  quatuor  augustalium  puniri  vo- 
lumus,  aut  si  non  habent  de  peculio  aliquid,  per  dimidium  annum  ad 
opera  publica  deputari  censemus. 

IDEM  AUGUSTUS. 

Castellanorum  civiles  excessus  per  magistros  camerarios  regionum, 
criminales  vero  per  provinciarum  justitiarios,  durantibus  etiam  ipsorum 
castellanorum  officiis,  audiri  volumus  et  secundum  justitiam  emendari  (e). 

(a)  Graece  :  De  officio  castellanorum  et  servientium. 

(b)  Munijicentie  in  duobus  codicibus. 

(c)  Graece  ita  sensus  dividitur  :  non  licere  castellanis  eorumque  servientibus  castri. 
propugnacula  et  aggeres  transilire  sine  speciali  mandato  nostre  celsitudinis ,  neque  se 
intromiltanl  causis  ad  terram  spectantibus  in  qua  castrum  situm  est. 

(d)  In  codice  4625,  ipsos  de  castellani  licentia. 

(e)  Licet  hoc  fragmentum  in  graeco  et  in  latino  codice  desit ,  cum  sit  praecedenti- 
bus  quasi  annexura,  retinuimus. 

TITULUS  XLIV.  NA  (54). 
De  ofjicio  justitiariatus  (a). 

IDEM  AUGUSTUS. 

Justitiarii  nomen  et  normam  jus  et  justitia  contulerunt  quibus  quanto 
magis  in  nomine  sunl  affines ,  tanto  eorum  veri  et  solliciti  debent  esse 
cultores.  Hinc  est  quod  ipsorum  judiciis  cause  capitales  maxime  reser- 
vantur  et  quod  ipsorum  officium  debet  esse  gratuitum ;  nec  ipsum  licet 
alicui  pretii  venalitate  mercari.  Que  igitur  ad  ipsorum  cognitionem 
pertineant,  predecessorum  nostrorum  assisiis  comprehensa,  apertius  defi- 
niinus,  latrocinia  scilicet ,  magna  furta,  fracture  domorum,  insultus  ex- 
cogitati,  incendia,  incisiones  arborum  fructiferarum  et  vitium,  vis  mu- 
iieribus  illata,  duella ,  crimina  majestatis,  arma  molita  (&),  defense 
imposite  [et  contempte  ab  aliis  vel  pro  aliis  ab  eisdem],  et  generaliter 
omnia  de  quibus  convicti  penam  sui  corporis  vel  mutilationem  mem- 
brorum  sustinere  deberent.  Magnum  autem  furtum  accipimus  ultra  vi- 
ginti  augustales,  etiamsi  civiliter  de  furto  ipso  agatur,  ut  tamen  etiam  de 
quantitate  minori  coram  justitiario  [ad  corporalem  penam]  criminaliter 
possit  accusatio  intentari  (c).  Cognitionem  civilium  etiam  causarum  in 
defectu  etiam  camerariorum  et  bajulorum  ad  officium  suum  pertinere 
cognoscant.  Defectus  vero  in  camerariis  et  bajulis  tunc  esse  videtur, 
videlicet  cum  post  duos  menses  a  die  proclamationis  ad  ipsos  facte 
f cause  eis  a  superiori  commisse  fuerint  (d)] ,  nec  conquerentibus  in  ra- 

(a)  Graece  :  De  iis  quae  ad  ofjicium  justitiariorum  pertinent. 

(b)  Sive  arma  moluta,  armes  imoulues. 

(c)  In  graeco  paulo  aliter  vertitur  :  Magnum  autem  furlum  accipimus  ultra  viginti 
augustales,  magis  adeo  si  civiliter  de  hoc  furto  agalur.  De  minori  autem  quantilate 
coram  justitiario  criminaliter  agi  polerit.  Quae  sequuntur  usque  ad  :  De  feudis  etiam 
omnino  desunt  in  cod.  4625. 

(d)  Desunt  haec  in  graeco  et,  ut  videtur,  recte. 

tionibus  suis  satisfaciunt  ut  tenentur  et  debent,  nisi  instructionis  [deside- 
rate]  necessitas  terminum  exigat  largiorem.  Eodem  per  omnia  observando 
in  dominis  de  quibus  constiterit  infra  predictum  tempus  ad  requisitioneni 
superioris  vel  mandatum  nostrum  ,  hominibus  nolle  facere  justitie  com- 
plementum.  De  feudis  etiam  et  rebus  feudalibus  ipsi  cognoscant,  preter 
questiones  de  castris  et  baroniis  et  magnis  feudis  que  in  quaternionibus 
doane  nostre  scripta  sunt  :  que  omnia  singulariter  cognitioni  nostre  curie 
reservamus. 

TITULUS  XLV.  NE  (55). 
Ubi  clericus  in  maleficiis  debeat  conveniri  (a). 

REX  GUILLELMUS  (1). 

De  personis  clericorum  totius  regni  nostri  volumus  et  jubemus  quod 
si  de  aliquo  foris  facto  de  quo  persona  judicari  vel  condemnari  debeat 
appellatus  fuerit,  non  a  nobis  vel  a  curia  nostra,  sed  ab  ecclesia  et  in  curia 
ecclesie  de  eo  quod  ad  personam  suam  pertinet  (b)  judicetur  et  secundum 
canones  et  jus  ecclesiasticum  condemnetur;  excepto  si  de  proditione  ali- 
quis  fueritappellatus  vel  de  alio  magno  hujusmodi  maleficio,  quod  spectat 
ad  majestatem  nostram.  Quod  si  acciderit,  volumus  et  precipimus  ut  de 
hoc  quod  speclat  ad  curiam  nostram  in  nostra  curia  judicetur. 

TITULUS  XLVI.  N<r  (56). 
De  prestatione  sacramenti  a  magistro  justitiario  [et  justitiariis  (c)]. 

IMPERATOR  FREDERI  CUS. 

Inter  cetera  capitula  que  in  sacramento  prestando  a  magistro  justitiario 

(a)  Graece  :  De  clericis  quando  criminaliter  conventi fuerint. 

(b)  Alias  spectat. 

(c)  Etjusticiariis  deest  in  graeco. 


(1)  Cf.  quid  supra  dixerimus  de  hac  constitutione  a  Guillelmo  II  rege  pro  ecclesia  Panormi- 
tana  edita,  p.  40,  not.  4. 

[seu  justitiariis  (a)]  cum  administrationem  suscipiunt  continentur,  hoc 
specialiter  et  expressius  volumus  contineri  ut  Deum  et  justitiam  habendo 
pre  oculis,  unicuique  conquerenti  justitiam  faciant  sine  fraude,  et  quam 
citius  poterunt  litigantes  expedire  curabunt. 

TITULUS  XL,  PARS  II  (b).  NZ  (57)  (c). 

IDEM  AUGUSTUS. 

Magne  curie  nostre  magistrum  justitiarium,  velut  justitie  speculum  in 
cognitionum  nostrarum  judiciis  collocatum,  non  magis  magisterii  nomine 
justiciariis  (d)  ceteris  prefici  volumus  quam  exemplo  :  ut  in  ipso  ceteri 
gradus  inferiores  aspiciant  quod  in  se  ipsis  observent.  Quedam  tamen 
ejus  in  tantum  specialiter  sunt  annexa  judicio  ut  de  eis  absque  dela- 
tione (e)  [nostri  nominis]  speciali  alius  cognoscere  non  presumat  (/*);  de  co- 
mitatibus  videlicet,  baroniis,  civitatibus,  castris  et  magnis  feudis,  que  in 
quaternionibus  dohane  nostre  (g)  baronum  inveniuntur  inscripta.  Curia- 
lium  etiam  questiones  qui  a  curia  nostra  discedere  sine  mandato  nostro 
vel  ordinatorum  (h)  nostrorum  pro  velle  non  possunt,  qui  tamen  (i)  im- 

(a)  In  codice  4625  a  magistris  justitiariis ,  sicut  in  graeco. 

(b)  Haec  constitutio  quae  nova  dicitur,  ap.  Carcani  titulo  XL  adnectitur,  licet  prima 
pars  non  adsit  in  graeco  neque  in  cod.  4625.  TJnde  ordinem  textus  graeci  servantes, 
secundam  hanc  partem,  nostro  judicio  prima  vetustiorem,  ad  suum  locum  reponimus. 

(c)  Huic  titulo  graeca  rubrica  imponitur,  scilicet :  De  rebus  pertinentibus  ad  qjftcium 
magistri  justitiarii. 

(d)  Ap.  Carcani  justitiarium.  Corrigimus  tam  ex  codice  4625  quam  ex  graeco  toi? 
aAJioii;  SixaiWTccii;. 

(e)  Verbi  delatione  sensus  est  transpositione  a  magistro  justitiario  in  alium  judicem ; 
ava0s<ri<;  enim  apud  Suidam  est  uirs'p6eo-i<;. 

(/ )  In  graeco  :  Verumtamen  sunt  quaedam  adeo  specialiter  horum  jurisdictioni  ad- 
nexa,  ut  sine  suspensione  (transpositione)  speciali  alius  cognoscere  non  praesumat.  Unde 
liquet  specialius  quod  ap.  Carcani  legitur,  corrigendum  esse  speciali  alius. 

(g)  In  graeco  curie  nostre. 

(h)  Ex  cod.  4625  et  ex  graeco  twv  -rcap'  vif/iov  TSTaypiivwv,  corrigimus  ordinariorum. 

(i)  Hoc  verbum  tamen  mala  videtur  interpretatio  graeci  ofjuo;,  quod  legendum  est 
6[xw?,  pariter. 

IV.  7 

mediate  nobis  vel  officialibus  nostris  non  pro  ipsorum  servitiis,  sed  pro 
nostris  assistant,  [in  aliquo  forsan  ab  eis  officio  constituti],  sive  agant, 
sive  conveniantur,  magister  justitiarius  examinet  et  decidat  (a) ;  qui  etiam 
prerogativa  speciali  letantur  ut  illic  (b)  adversarios  suos  in  civilibus  et 
criminalibus  causis  valeant  evocare.  Appellationes  etiam  et  consultationes 
infariorum  judicum  [seu  etiam  delegatorum  a  nobis],  que  ad  nostri  cul- 
minis  audientiam  deferuntur,  dum  nobiscum  in  nostra  curia  commo- 
ratur  (c),  pro  jurisdictione  sua  suscipiat  audiendas  et  fine  debito  ter- 
minandas  (d). 

[TITULUS  XLI.] 

[De  eodem  magistro  justitiario.] 

[iDEM  AUGUSTUS.] 

[Honorem  debitum  atque  precipuum  nostre  curie  reservantes,  edicimus 
ut]  si  quando  etiam  predictus  magister  justitiarius  civitatem  quamlibet 
vel  locum  (e)  intraverit,  quousque  in  eodem  loco  magister  justitiarius 
ipse  una  cum  judicibus  nostris  curiam  nostram  tenuerit,  justiciarius  re- 
gionum  qui  illic  inventus  fuerit  silere  debebit ,  ut  puta  minori  lumine 
per  luminare  majus  superveniens  obscurato. 

(a)  Ita  ex  cod.  4625  et  ex  graeco  corrigimus  pro  magistri  justitiarii  examinent  et 
decidant. 

(b)  Scilicet  ad  magnam  curiam ,  ut  in  graeco. 

(c)  Sicutin  graeco  legimus  commoratur  et  suscipiat,  dum  de  magistro  justitiario 
agatur. 

(d)  In  cod.  4625,  sicut  in  graeco,  legitur :  immediate  terminandas.  Si  quando  etiam 
dictus,  etc.  In  duobus  enim  quae  ap.  Carcani  novum  titulura  efficiunt ,  sine  intervallo 
praecedenti  titulo  subnectuntur. 

(e)  In  cod.  4625  additur  una  nobiscum  :  quod  bene  quadrat  cum  codice  graeco 
Earberino  Iv  tivi  ttoXei  [xeO'  -Tj^wv  auveuTtv. 

TITULUS  XLVII.  NH  (58). 

De  servando  indemnitatem  comitibus,  baronibus  et  militibus  (a). 

IDEM  AUGUSTUS. 

Ut  universis  et  singulis  regni  nostri  nobilibus  honor  debitus  integre 
eonservetur,  comitibus,  baronibus  ac  ceteris  militaribus  viris  eorum 
judicia  sibi  invicem  reservamus;  videlicet  ut  predicti  criminaliter  accu- 
sati  vel  etiam  conventi  civiliter  nonnisi  per  comites  et  barones  et  eos 
qui  a  nobis  tantum  feuda  in  capite  tenent,  non  qui  comitibus  et  baronibus 
aliis  teneantur,  definitivas  et  interlocutorias  sententias,  etiam  que  prin- 
cipali  negotio  prejudicium  possint  afferre,  recipiant  cum  proborum  vi- 
rorum  judicio  (b)  et  aliorum  nobilium  consilio  proferendas  et  per  eosdem 
comites  et  barones,  interdum  etiam  de  commissione  ipsorum  per  curie 
nostre  judices  decidendas.  Et  quamquam  omnes  (c)  aliquando  examina- 
tioni  totius  negotii  non  intersint;  auditam  tamen  causam  et  plene  dis- 
cussam  justitiarii  et  judices  nobilibus  qui  sententiam  debebunt  ferre, 
seriatim  enuncient,  ut  sic  (d)  antedicti  comites  et  barones  secundum 
constitutiones  sacras  nostras  aut  in  defectu  ipsarum  secundum  consue- 
tudines  regni  approbatas  et  demum  secundum  jura  quibus  constitutiones 
predecessorum  nostrorum  et  nostre  non  obviant,  ac  denique  recepto 
responso  celsitudinis  nostre  si  cause  dubietas  hoc  requirat,  causam  se- 
cundum  Deum  et  justitiam  sententialiler  terminare  procurent.  A  quorum 
sententiis  si  contigerit  ad  audientiam  superiorum  judicum  vel  nostri 
culminis  provocari,  appellationis  judex  ordinarius  vel  delegatus  a  nobis 
qui  comes  similiter  sit  aut  baro,  de  aliorum  comitum  et  baronum  ac  ju- 
dicum  [et  proborum  virorum]  consilio,  [appellationis  causas]  honori 

(a)  In  cod.  graeco  Paris.  :  De  foro  comitum  et  baronum.  In  codice  Barb. :  Hepl  tcov 
airocpaaewv  Trpoo-cpEpojjiivwv  xctToc  xopyrwv  xal  [fopouviwv;  rectius. 
{h)  In  cod.  4625  judicum ,  quod  propius  graeco  accedit. 

(c)  Ibidem  et  in  graeco  omnes.  Unde  correximus  comites,  quod  sensui  minus 
convenit. 

{d)  Ap.  Carcani  sicut.  Graece  tamen  outw?,  recte. 


52  CONSTITUTIONES 

nostro  et  justitie  deferentes  (a),  confirmando  vel  infirmando  priorem  sen- 
tentiam,  decidere  procurent ;  quod  non  solum  in  judiciis  cognitionum 
nostrarum,  sed  in  aliis  etiam  generaliter  [sive  delegationis  jure  sive  jure 
ordinario  cognoscatur,  inviolabiliter]  volumus  obtineri.  Et  ut  omnis  om- 
nino  ab  antedictis  judiciis  (b)  possit  abesse  dubietas,  comites  et  barones 
et  similes  et  (c)  qui  vel  in  magna  curia  nostra  vel  alibi  debebunt  de 
cetero  interesse  sententiis ,  corporalia  volumus  sacramenta  prestare  quod 
de  pure  conscientie  gremio,  nulli  favori  vel  gratie  deferentes,  juxta 
sacratissimas  predecessorum  nostrorum  [regum  Sicilie]  et  nostri  nominis 
sanctiones  ac  [deinde  secundum  regni  nostri  obtentas  consuetudines  et] 
jura  et  postremo  de  conscientie  nostre  consilio,  sententias  formare  cu- 
rabunt.  Senlentie  tamen  que  ante  tempora  presentis  legis  [citra  pre- 
dictam  formam]  contra  comites  et  barones  [et  similes]  late  sunt,  in  suo 
robore  perseverent. 

TITULUS  XLVIII.  N0  (59). 
De  prohibita  officialium  nostrorum  ordinatione  (d). 

IDEM  AUGUSTUS. 

Duram  et  diram  penam  et  qualitati  delicti  minime  congruentem  regis 
Gulielmi  dive  memorie  (e)  predecessoris  nostri  constitutione  contentam, 
qua  ordinatores  et  ordinati  in  vicariatus  (/")  et  justiciariatus  officio  (g) 
sine  nutu  et  licentia  regie  potestatis  capitali  sententia  feriuntur,  imperiali 

(a)  Pluraliter,  scUicetjudex  appellationis  et  comites  de  consilio.  Graece  avatpspovTE;. .. 
7rpovo7i<7ETai.  Forsitan  avacpepovTw;  adveibialiter,  ut  magis  singulari  conveniat. 

(b)  In  graeco  autem  judicibus. 

(c)  Et  deest  in  cod.  4625  et  in  graeco. 

(d)  In  editis  occasionc ,  incpte.  Carcanum  secuti  ordinatione  admittimus.  Graecus 
hahet : De poena  constituentium  vicarios  in  ojftcio  justitiariorum.lnTSaibenno : De poena 
conslit.  vic.  sine  scicntia  rccjiae  potestatis. 

(e)  Gracce  :  ln  felici  beatorum  sorte  regis  Guilielmi.  Cf.  Avjfo  ap.  H.  Stephanum. 
(/)  In  cod.  4625  camerariatus ,  minus  recte. 

(g)  Graece  melius  :  ordinati  et  ordinantes  vicarios  in  officio  justitiarii. 

mansuetudine  mitigantes,  decernimus  supradictos  publicatis  omnibus 
bonis  suis  ab  officio  quod  sic  illicite  usurpaverant  amoveri . 


TITULUS  XLIX.  £  (60). 

Quod  nullus  prelatus,  comes,  baro  officium  justitiarii  gerat  (a). 

IDEM  AUGUSTUS. 

Ea  que  ad  speciale  decus  et  merum  imperium  celsitudinis  nostre  spec  - 
tare  noscuntur,  per  presumptiones  illicitas  volumus  a  nemine  usurpari. 
Hoc  igitur  pie  (b)  nostre  majeslatis  edicto  in  perpetuum  valituro  firmiter 
inhibemus  prelatis  ecclesiarum ,  comitibus ,  baronibus  et  militibus  et  lo- 
corum  universitati-bus  ne  justitiarii  officium  in  terris  suis  gerere  audeant 
vel  gerendum  alicui  demandare  (1),  sed  magistro  justitiario  et  justi- 
tiariis  (c)  ab  excellentia  nostra  statutis  intendant.  Contra  presentem 
autem  prohibitionem  nostri  culminis  satagentes ,  tam  statuentes  justitia- 
rios  quam  statutos,  terre  sue  (d)  publicatione  mulctamus. 

TITULUS  L. 

Qua  pena  universitates  teneantur  que  creant  potestates  et  alios  officiales. 

IDEM  AUGUSTUS. 

Cum  satis  abundeque  sufficiant  officiales  a  nostro  culmine  stabiliti  ad 

(a)  Graece  :  De  poena  gerentium  officium  justitiarii  in  propriis  terris,  recte;  non 
enim  omniraodo  ac  penitus  vetatur  posse  praelatum  vel  comitem  offlcium  justitiarii 
gerere. 

(b)  Pie  deest  in  cod.  4625  et  iu  graeco. 

(c)  Ap.  Carcani  :  sed  de  magistris  justiciariis  et  justiciariis.  Corrigimus  ex  codice 
4625  et  ex  graeco. 

(d)  Hic  totius  additur  in  cod.  4625. 


(1)  Cf.  quid  supra  diximus  de  curia  Capuana  anno  1 220,  mense  decembri,  celebrata;  t.  II, 
p.  91,  not.  1. 

hoc  ut  tam  in  civilibus  quam  criminalibus  causis  unusquisque  justitiam 
valeat  invenire  (a) ; 


SA  (61)  (b). 

usurpationem  illicitam  que  in  quibusdam  partibus  regni  nostri  inva- 
luit  abolentes,  precipimus  ut  amodo  potestates,  consules  seu  rectores  in 
locis  aliquibus  non  creentur,  nec  aliquis  sibi  auctoritate  consuetudinis 
alicujus  vel  ex  collatione  populi  (c)  officium  aliquod  aut  jurisdictionem 
usurpet;  sed  officiales  tantum  a  nostra  majestate  statutos  vel  de  mandato 
nostro,  scilicet  magistros  justitiarios,  justitiarios,  camerarios,  bajulos  et  ju- 
dices  ubique  per  regnum  volumus  esse  ettam  juranostraquam  nostrorum 
fidelium  ministrare.  Quecumque  autem  universitas  in  posterum  tales 
ordinaverit,  desolationem  perpetuam  patiatur,  et  omnes  homines  ejusdem 
civitatis  angarii  in  perpetuum  habeantur.  Eum  vero  qui  aliquid  de  offi- 
ciis  supradictis  susceperit,  capite  puniri  censemus. 

TITULUS  LXXIX.  HB  (62). 

De  jadicibus  et  notariis  et  eorum  numero  (d). 

IDEM  AUGUSTUS. 

In  locis  demanii  nostri  ubique  per  regnum  judices  non  plures  tribus 
et  notarios  sex  volumus  ordinari,  civitatibus  Neapolis,  Salerni  et  Capue 
tantum  exceptis,  in  quibus  quinque  judices  et  octo  notarios  esse  volumus 
statuendos,  in  quibus  [fere]  contractus  omnes  coram  judicibus  et  notariis 
celebrantur ;  quos  non  ut  olim  a  magistris  justitiariis  vel  camerariis,  sed  a 

(a)  Haec  omnia  ab  Cum  satis  etc.  xscpaXy)v  S  in  graeco  absolvunt  et  claudunt.  Et  re 
ipsa  non  se  minus  juste  praecedenti  titulo  accommodant,  quamquam  vice  prooemii 
tituli  L  fungantur. 

(b)  Nunc  adest  in  graeco  rubrica  ut  sequitur  :  De  poena  constituentium  consxdes  et 
gubernatores  in  civitatibus. 

(c)  In  cod.  4625  additur  vel  electione;  graece  (ruvaiveaew;. 

(d)  Ap.  Afflictum  :  De  judicibus  annalibus,  etc;  in  graeco  :  De  judicibus  et  notariis 
et  qui  debent  constitui. 

nobis  tantummodo  ordinari  sancimus,  [preter  judicem  et  actorum  notarium 
quos,ut  prescriptum  est,  poterunt  magistri  camerarii  ordinare].  Quos  omnes 
etiam  sub  tali  cautela  decernimus  promovendos  ut  nullus  judex  vel  nota- 
rius  publicus,  nisi  sit  de  demanio  et  homo  demanii  (a),  statuatur,  ita  quod 
nulli  sit  servitio  vel  conditioni  subjectus ,  nec  alicui  alii  persone  eccle- 
siastice  vel  seculari,  sed  immediate  nobis  tantummodo  teneatur.  Predicti 
autem  tam  judices  quam  notarii  cum  litteris  testimonialibus  hominum 
loci  ipsius  in  quo  statuendi  sunt ,  ad  presentiam  nostram  vel  ejus  qui 
vicem  nostram  in  absentia  noslra  in  regno  universaliter  procurabit,  acce- 
dant.  Que  littere  testimonium  fidei  et  morum  judicis  vel  notarii  sta- 
tuendi  continere  debebunt,  et  quod  in  ipsius  loci  consuetudinibus  sit 
instructus.  Examinationem  autem  litterature  et  etiam  juris  scripli  exa- 
mini  (b)  nostre  curie  reservamus  (1). 

(a)  In  graeco  brevius  nisi  sit  homo  dernanii  nostri. 

(b)  Addimus  examini  ex  graeco  textu. 


(1)  De  forma  ordinandorum  judicum  et  notariorum  tam  intra  regnum  Siciliae  quam  extra  , 
varia  nunc  exhibemus  Friderici  secundi  mandata  :  primum  scilicet  ex  Martene  et  Durand, 
Ampliss.  collect.,  t.  II,  col.  4185,  n°  70,  coll.  cum  cod.  Paris.,  455,  Fonds  S.  Germ., 
pars  V,  n°  26  :  «  Fridericus,  etc,  justiciario,  etc.  Contingit  interdum  quod  ex  defectu  judi- 
»  cum  in  locis  quampluribus  claudicante  justitia,  nostrorum  fidelium  jura  depereunt,  ex- 
»  cessibus  aperitur  audacia  et  servitia  nostra  remanent  imperfecta,  dum  in  celebrandis  con- 
»  tractibus  haberi  non  potest  copia  jus  dicentis.  Volentes  itaque  super  hiis  efficaci  consiiio 
»  provideri ,  fidelitati  tue  precipiendo  mandamus  quatenus  incontinenti  receptis  presentibus, 
»  singulis  universitatum  terrarum  demanii  nostri  jurisdictionis  tue  firmiter  ex  parle  nostre 
»  majestatis  injungas  ut  unum  aut  plures,  prout  cujuslibet  lociqualitas  exigit,  annuales  judices 
»  fideles  et  probos,  de  aliis  videlicet  qui  judicatus  officium  anno  proximo  precedenti  non  gesserint, 
»  eligere  debeant,  et  electos  cum  eligentium  testimonialibus  litteris  ad  curiam  nostram  pre- 
»  mittant,  provide  celsitudinis  nostre  litteras  recepturos.  Datum  ,  etc.  »  Secundum  extat  ap. 
Petr.de  Ym.,Epist.,  lib. VI, cap. XXIII, coll.cum  diversis  bibl.  Paris.  codicibus;  ad  ann.<!239 
referendum  esse  videtur  :  «  Notum  facimus  fidelitati  vestre ,  quod  nos  confisi  de  prudentia  et 
»  legalitate  A.  concivis  vestri ,  de  cujus  fide  et  sufficientia  laudabile  testimonium  per  literas 
»  vestras  recepimus ,  recepto  ab  eo  in  curia  juxta  nostram  consuetudinem  fidelitatis  et  officii 
»  debito  juramento,  ipsum  judicem  vestrum  per  totam  presentem  duodecimam  indictionem 
»  duximus  statuendum;  fidelitati  vestre  mandantes,  quatenus  eidem  fideli  nostro  in  omnibus 
»  que  ad  ipsius  officium  judicatus  spectare  noscuntur,  ad  honorem  et  fidelitatem  nostram  per 
»  totam  presentem  duodecimam  indictionem  de  cetero  intendatis,  tanquam  judici  per  nos- 


5G 


CONSTITUTIONES 


TITULUS  LXXX.  Er  (63). 
De  instrumentis  conficiendis. 

IDEM  AUGUSTUS. 

Consuetudinem  quam  olim  in  aliquibus  regni  partibus  audivimus  ob- 
tinere,  dilucida  constitutione  cassantes,  decernimus  instrumenta  publica 
et  quaslibet  cautiones  per  litteraturam  communem  et  legibilem  per  sta- 
tutos  a  nobis  notarios  scribi  debere,  scribendi  modo  qui  in  civitate  Nea- 
polis,  ducatu  Amalfie  ac  Surrenti  [atque  per  eorum  pertinentiasj  hac- 
tenus  servabatur  omnino  sublato  (1).  Volumus  etiam  et  sancimus  ut 
predicta  instrumenta  publica  et  alie  similes  cautiones  nonnisi  in  per- 


»  tram  excellentiam  ordinato.  »  Tertium  adest  in  bibl.  Mus.  Britann.,  cod.  Vespas.,  fol.  441 
recto-verso,  ut  sequitur  :  «Universis,  elc.  Per  presens  scriptum  notum  fieri  volumus  universis 
»  imperii  nostri  fidelibus  tam  presentibus  quam  futuris  quod  nos  confidentes  de  prudentia  et 
»  fidelitate  P.  filii  C.  fidelis  nostri  de  civitate  Clusina,  recepto  ab  eo  juxta  consuetudinem 
»  fidelitatis  et  officii  juramento,statuimus  eum  judicem  ordinarium  in  imperio  nostro  ut  amodo 
»  ubique  per  imperium  liceat,  etc,  in  solita  forma.  »  De  ordinatione  autem  notariorum  legi- 
tur  apud  Petrum  de  Vin.,  Episl.,  lib.  VI,  cap.  XXXII  :  i  Notum  facimus  universitati  vestre 
»  quod  T.  Tauriniensis,  fidelis  noster,  juxta  sacrarum  constitutionum  nostrarum  tenorem 
»  examinatus,  inventus  fidelis,  et  de  genere  fidelium  ortus,  et  sufficiens  ad  notariatus  officium 
»  exercendum  ,  est  per  nostram  curiam  approbatus.  Propter  quod  de  ipsius  prudentia  et  fide- 
»  litate  confisi ,  statuimus  eum  publicum  notarium  Tauriniensem  :  ut  amodo  in  terra  ipsa 
»  publice  notariatus  officium  adhonorem  et  fidelitatem  nostram  debeat  exercere;  recepto  ab 
»  eo  juramento  fidelitatis  de  ipsius  publici  notariatus  officio  fideliter  exercendo.  Quare  fideli- 
»  tati  vestre  mandamus ,  quatenus  si  in  terra  ipsa  non  est  completus  numerus  statutus  no- 
»  tariorum ,  nostris  constitutionibus  comprehensus ,  dicto  T.  fideli  nostro,  tanquam  publico 
»  notario  ejusdem  terre  a  nostra  majestate  statuto,  de  omnibus  que  ad  ejusdem  notariatus 
»  officium  pertinent,  ad  honorem  et  fidelitatem  nostram  de  cetero  intendatis.  »  Scriptum  est 
simili  modo,  verbis  competenter  mutatis,  hominibus  Carcii  (Carii?),  ut  patet  ex  ultima  epistola 
codicis  supra  laudati  455,  Fonds  S.  Germ.,  in  Bibl.  Paris.  «  Federicus,  etc,  ballivis,  judicibus 
»  et  universis  hominibus  Carcii  fidelibus  suis  gratiam  suam ,  etc.  Notum  facimus  universilati 
»  vestre  quod  M.  de  Carcio  fidelis  noster,  etc,  publicum  notarium  Carcii,  etc,  dicto  M.  fideli 
»  nostro  tanquam  publico  notario,  etc.  (reliqua  ut  supra).  » 

(I)  Cf.  quod  supra  notavimus  de  constitutionibus  apud  Capuam  mense  decembri  1220 
editis,  t.  II,  p.  91 ,  not.  1,  n°  5.  Hic  agitur  de  scribendi  modo  a  curialibus  usitato. 

gamenis  in  posterum  conscribantur  (1).  Cum  enim  eorum  fides  multis 
futuris  temporibus  duratura  speretur,  justum  esse  decernimus  ut  ex  ve- 
tustate  forsitan  destructionis  periculo  non  succumbant.  Ex  instrumentis 
in  chartis  papyri  (a)  [vel  alio  modo  quam  ut  predictum  est]  scriptis,  nisi 
sint  apoche  vel  antapoche,  in  judiciis  vel  extra  judicia  nulla  omnino 
probatio  assumatur;  [scripturis  tantum  preteritis  in  suo  robore  duraturis]. 
Que  tamen  in  predictis  chartis  bombycinis  sunt  redacte  scripture  in 
predictis  locis  Neapolis,  Amalfie  et  Surrenti  (b),  infra  biennium  a  die  edite 
sanctionis  istius  ad  communem  litteraturam  et  legibilem  redigantur. 

TITULUS  LXXXI.  SA  (64). 
De  judicibas  per  imperialem  celsitudinem  promovendis  (c). 

IDEM  AUGUSTUS. 

Cum  nova  nostri  nominis  sanctione  statutum  sit  ut  judices  de  ques- 

(a)  Graece  ev  yjxpTtots  pavSaxepois.  Unde  chartae  papyri  vel  bombycis  idem  sonant. 
(I)  Hic  in  graeco  deest  2oup£s'vxou. 

(c)  In  graeco  autem  et  in  cod.  4G24  A  rectius  :  De  non  ordinandis  adjunctis  ct  ad- 
mezatoribus. 


(1)  Alteram  ordinationis  notarii  formam  nunc  edimus,  ubi  chartae  bombycinae  usus  quoque 
prohibetur,  ex  codice  Bibl.  Vindob.  dicto  Philolog.  427  (637),  cui  titulus  Guidonis  epistole, 
fol.  91  recto-verso  :  «  [F]R.  Dei  gratia  Romanorum  imperator  et  semper  augustus  atque  (sic) 
»  rex  Cicilie.  Imperialis  majestas  que  orbem  terrarum  insuperabili  potentia  moderatur,  justa 
»  suorum  fidelium  tenetur  precamina  admittere  et  admissa  legitimo  robore  premunire.  Inde 
»  est  quod  universis  imperii  fidelibus  presentem  paginam  inspecturis  facimus  manifeslum  quod 
»  dilectum  nostrum  fidelem  J.  talis  loci  investivimus  de  officio  nostro  (leg.  notarii),  dantes  ei 
»  auctoritatem  per  totum  Romanum  imperium  conficiendi  publica  instrumenta,  recipiendi 
»  testes,  publicandi  confessiones  et  attestationes ,  et  faciendi  omnia  que  ad  tabellionatus 
»  officium  pertinere  noscuntur.  Jubemus  autem  quod  in  carta  rasa  vel  bombicina  non  scribat 
»  publicum  instrumentum ,  proposita  non  valeret  (alteret?)  ob  alicujus  odium  vel  amorem,  nec 
»  secreta  debeat  propter  aliquorum  dampna  vel  commoda  revelare. Ut  autem  hujus  privilegii 
»  auctoritas  majus  robur  suscipiat  etfavorem,  nostri  sigilli  munimine  jussimus  roborari.  » 
Non  tamen  usus  pergamenae  semper  in  ipsa  Friderici  curia  severe  fuit  asservalus,  dum 
publica  instrumenta  sub  ejus  nomine  in  bombycinis  chartis  scripta  invenerimus  et  Regesti 
etiam  coaevum  quod  superest  fragmentum  ex  eadem  charta  confletur. 

IV.  8 

tionibus  cognoscentes  per  nostram  celsitudinem  debeant  promoveri, 
adjunctos  et  admezatores  qui  per  privatorum  consensus  ad  decidendas 
questiones  (a)  in  predictis  locis  Neapolis,  Amalfie  et  Surrenti  [et  in  cir- 
cumstantibus]  eligebantur  hucusque,  qui  nullam  aliam  jurisdictionem 
habebant  nisi  que  ab  eligentibus  conferebatur  eisdem,  in  posterum  eligi 
prohibemus,sed  per  judices  tantum  a  nobis  statutos  coram  eorum  bajuliset 
compalatiis  (b)  causas  omnes  examinari  volumus  et  per  sententiam  termi- 
nari.  A  quorum  sententiis  appellationes  non  ad  compares  (c)  vel  adjunctos, 
ut  dictum  est ,  sed  ad  celsitudinem  nostram  vel  ad  officiales  nostros,  ca- 
merarios  (d),  justitiarios,  magistros  justiciarios,  sicut  in  reliquis  regni  par- 
tibus,  deferantur  :  arbitris  super  rebus  de  quibus  potestde  jurein  arbitros 
compromitti,  propterea  non  negandis. 

TITULUS  LXXXII.  EE  (65)  (1). 

De  fide  et  auctoriiate  instrumentorwn  et  quot  testes  debeant  subscribere 

in  instrumentis  (e). 

IDEM  AUGUSTUS. 

Instrumentorum  robur  et  solempnitatem  augentes  ut  de  eorum  fide 
nulla  omnino  in  posterum  dubitatio  possit  oriri,  statuimus  ut  siquantitas 
que  iu  contractu  deducitur,  infra  libram  auri  subsistat  de  mobilibus  vel 

(a)  Graece  irpb  tou  aTrotp^vat  xa?  uTCoOsaei? ,  ante  decidendas  quaestiones.  Quod  melius 
videtur,  dum  quaestio,  ut  docet  Afflictus,  tunc  incipiat,  cum  facta  sit  litis  contestatio. 
Facta  enim  contestatione,  judices  qui  a  principe  jurisdictionem  capiunt,  non  qui  a 
partibus,  quae  nullam  potestatem  in  adjunctos  transferre  possunt,  sententiam  juridice 
ferre  queunt. 

(b)  In  graeco  :  coram  compalatiis  vel  bajulo. 

(c)  Ap.  Carcani  et  etiam  ex  graeco  compalatios.  Nunc  tamen  cum  codice  palatino, 
cum  Afflicto  et  codice  4625  melius  compares  legendum  arbitramur. 

(d)  Ap.  Carcani  vel  officiales  nostrae  camerae.  Corrigimus  ex  graeco  et  ex  codice  4625 . 

(e)  Graece  simplicius  :  Quot  testes  debeant  in  instrumento  subscribere. 


(<1)  Titulus  iste  inter  illos  quos  Riccardus  de  S.  Germano  excerpsit ,  invenitur.  Cf.  Gattola  , 

Access.  ad  histor.  Cassin.,  t.  IV,  p.  804. 

immobilibus  et  quibuslibet  rebus  aut  causis  (a),  in  instrumento  duo  testes 
bone  et  probate  opinionis  subscribant  preter  judicem  et  notarium ;  si  vero 
libram  auri  excedat,  tres  testes  probate  fidei,  ut  est  dictum,preter  judicem 
et  notarium  similiter  [in  eodem  instrumento]  subscribant,  qui  debent  esse, 
ut  dictum  est,  omni  exceptione  majores  et  scientes  litteras  in  locis  in 
quibus  litterati  poterunt  inveniri;  alioquin,  alii  etiam  (b)  assumantur. 
Contra  predictam  autem  formam  instrumenta  confecta  in  posterum  nullam 
habeant  firmitatem ;  illo  tenaciter  observando  ut  in  aliquo  locorum  nostri 
demanii  clerici  cujuscumque  sint  ordinis  in  judices  et  notarios  nullatenus 
assumantur. 

TITULUS  LXXIII.  Sc  (66). 
De  ordinandis  judicibus  et  quandOj  el  de  quibus  rebuspossit  peti  tricesima  (c). 

IDEM  AUGUSTUS. 

Cum  circa  justitie  tramites  imperialis  clementia  oculos  sue  provisionis 
advertit,  et  sui  regiminis  extollit  solium,  armando  legum  munimine 
imperatoriam  majestatem,  et  subjectorum  gravamina  et  oppressiones  re- 
levat,  qui  sola  post  Deum  magnificentie  principis  lenitate  respirant.  Dis- 
creta  itaque  vicissitudine  temporum,  dum  post  bellorum  strepitus  obtenta 
victoria  succederet  quies  pacis,  ad  hoc  se  (d)  principalis  ingenii  erexit 
provisio  ut  paci  justitiam  sociaret.  Ad  quod  itaque  dum  perpense  deli- 
berationis  consilio  vacaremus,  distincta  (e)  postmodum  moderatione  pre- 
scripsimus  quot  et  quales  [bajuli] ,  judices  [atque  notarii]  per  urbes  sin- 
gulas  justitiam  ministrarent ,  videlicet  his  quos  dudum  invasorum  regni 
nostri  per  diversas  provincias  creavit  iniquitas  penilus  antiquatis,  et  in 
ipsorum  loco  de  mandato  nostro  duobus  aut  tribus  aut  quinque  in  locis 

(«)  Apud  Rice.  de  S.  Germ.  :  de  mobilibus  et  immobilibus  rebus  aut  quibuslibet 
causis. 

(b)  Hoc  additur  verbum  in  cod.  4625  et  ap.  Ricc.  de  S.  Germano. 

(c)  Simplicius  in  graeco  :  Dejudicibus  et  salario  ipsorum. 

(d)  Post  se  delemus  nostri  nominis  quod  extat  ap.  Carcani,  sed  deest  in  duobus 
codicibus  et  in  graeco. 

(e)  Alias  autem  discreta. 

aliquibus  [qui  contractibus  tunc  intersint  et  una  tantummodo  cum  ba- 
julo  causas  examinent  et  decidant  (a)]  viris  providis  et  fidelibus  sub- 
stitutis,  utin  novi  regis  victoria  novella  justitie  propago  consurgat;  qui 
juxta  tenorem  nostrarum  constitutionum  et  jura  et  consuetudines  appro- 
batas  causas  audiant,  [auditas  examinent]  et  a  [gratiarum  et  munerum] 
sordibus  abstinentes,  de  pure  conscientie  gremio  gratuitas  sentenlias 
proferant,  non  venales,  nihil  omnino  preter  esculenta  et  poculenta  semel 
tantum  in  causis  [per  se  vel  per  alium]  a  litigatoribus  capientes ;  sed  de 
munificentie  nostre  gratia  [salarium  a  curia  nostra  recipiant,  prout  uni- 
cuique  predictorum  in  locis  singulis  per  nostram  excellentiam  est  pro- 
visum.  Statuimus  etiam  ut]  tricesimam  partem  quantitatis  in  petitione  (b) 
deducte  vel  estimationis  petite  rei  sub  sacramento  [partis]  et  taxatione, 
judices  (c)  ab  utraque  parte  litigantium  post  definitive  sententie  calcu- 
lum  vel  causas  transactione  vel  amicabili  compositione  decisas  pro  ju- 
dicaturis  suis  et  subscriptionibus  consequantur ;  [et  statim  oblato  libello 
et  parti  porrecto  in  pecunia  vel  in  pignore  (d)  pro  curia  nostra,  pro  se 
demum  lata  (e)  senlentia  vel  transactione  finita ,  centesimam  (f)  inter 
ipsos  equaliter  dividendam  bajulus,  judex  atque  notarius  pro  scriptio- 
nibus  et  subscriptionibus  suis  consequantur;  preterquam  in  actione  inju- 
riarum  in  qua  de  eo  tantum  quod  in  taxatione  et  condemnatione  dedu- 
citur,  vicesima  persolvatur  (g)].  Verum  si  possessionis  in  judicio  sola 
restitutio  postuletur,  tunc  sexagesimam  tantum  recipiant,  reliquum  (h) 

(a)  Ap.  Carcani  et  uno  tantummodo  qui  una  cum  hajulo  causas  examinet  et  decidat. 
Sensum  ex  cod.  4625  restituimus. 

(b)  Alias  injudicio,  graece  Iv  Tvj  01710^7). 

(c)  Ap.  Carcani  et  taxatione  judicum.  Lectionem  judices  ex  graeco  et  ex  codice 
4625  praeponimus. 

(d)  Alias  tamen  pignonbus. 

(e)  Ap.  Carcani  lite.  Lata  vero  quod  in  cod.  4624  A  extat,magis  se  praecedentibus 

accomrnodat. 

(/)  Sic  in  pkrisque ,  sed  apud  Afflictum  et  Cancianum  tricesimam. 

(g)  Hacc  a  verbis  et  stalim  omnino  desunt  in  cod.  4625  et  in  graeco. 

(h)  Ita  ex  graeco  xb  E7i£Xoi7cov ;  ap.  Carcani  reliquam  [tricesimam],  nostra  sententia 
minus  recte. 

sub  decisione  plenissima  in  petitorio  percepturi ,  estimatione  possessionis 
cum  sacramenti  solemnitate  prehabita,  ut  est  dictum;  ut  sic  cum  quali- 
tate  cause  vicissitudo  salarii  compensetur,  et  judices  [curie]  non  co- 
gantur  (a)  laboribus  vacuis  laborare.  De  cornpositionibus  malefactorum 
etiam  que  privatis  personis  vel  parti  reipublice  inferuntur,  eamdem  par- 
tem  a  partibus  vel  officialibus  curie  judicibus  percepturis ;  circa  quasi 
possessionem  jurium  his  omnibus  que  in  judiciis  possessionum  rerum 
corporalium  ediximus,  observandis  :  ad  cujus  salarii  prestationem  partes, 
aut  sponte  prestitis  vel  suffragio  curie  receptis  pignoribus,  protinus  (b) 
arceantur  (c). 

TITULUS  LXIV.  HZ  (67). 
De  foro  competenti  et  de  pena  contemptorum  (d). 

IDEM  AUGUSTUS. 

Cum  justitie  copiam  per  officiales  nostros  cunctis  regnicolis  manda- 
verimus  elargiri,  penam  in  eos  qui  nostra  jurisdictione  contempta ,  ad 
forum  aliud  de  his  que  ad  curiam  nostram  pertinent  convolaverint,  con- 
stitutione  presenti  duximus  statuendam  :  videlicet  ut,  sive  sit  clericus 
sive  sit  laicus,  confiscatione  bonorum  mobilium  et  immobilium,  sive  sint 
patrimonialia  sive  feudalia ,  puniantur. 

TITULUS  LXXXIII.  HH  (68). 
De  adwcatis  ordinandis. 

IDEM  AUGUSTUS. 

Advocatorum  officium  qui  dubia  dirimunt  facta  causarum ,  non  tarn 

(a)  Alias  autem  et  curia  non  cogalur. 

(b)  Protinus  deest  in  cod.  4625  et  in  graeco. 

(c)  Graece  diverse  concipitur  :  Ad  praedicti  salarii  praestalionem,  si  partes  sponte 
sua  hoc  facere  detrectent,  curiae  sujfragio  receplis  pignoribus  coerceantur. 

(d)  Graece  :  De  poena  venientium  in  aliud forum.  Hic  titulus  in  latinis  editionibus 
plerisque  post  titulum  LXXIV  ejusdem  libri,  editur.  Ordinem  palatini  codicis  et  Af- 
flicti  secutus  est  Carcanus. 

utile  quam  necessarium  reputantes,  nostris  constitutionibus  duximus 
inserendum ;  quos  sub  tali  cautela  volumus  ordinari  ut  nonnisi  examinati 
per  judices  curie  nostre  et  per  nostram  celsitudinem  approbati  in  eadem 
curia  nostra  audeant  postulare.  Coram  justitiariis  similiter  regionum  per 
judices  qui  eis  pro  tempore  assidebunt ,  examinari,  et  per  eosdem  justi- 
tiarios  postea  approbari  debebunt. 

TITULUS  LXXXIV.  S0  (69). 
De  prestatione  sacramenti  ab  advooalis. 

IDEM  AUGUSTUS. 

Advocatos  tam  in  curia  nostra  quam  etiam  coram  provinciarum  jus- 
titiariis  et  bajulis  statuendos  necnon  et  per  partes  singulas  regni  nostri , 
ante  receptum  officium  tactis  sacrosanctis  evangeliis  corporalia  volumus 
sacramenta  prestare  :  quod  partes  quarum  patrocinium  susceperint  cum 
omni  fide  et  veritate  (a)  sine  tergiversatione  aliqua  adjuvare  curabunt, 
ipsas  de  facto  non  instruent,  contra  veram  conscientiam  nullatenus  alle- 
gabunt,  et  quod  causas  non  recipient  desperatas,  et  si  quas  forte  recepe- 
rint  partis  fortasse  mendaciis  coloratas,  que  juste  sibi  in  principio  vide- 
bantur,  et  in  processu  judicii  vel  de  facto  vel  de  jure  compareant  ipsis 
injuste ,  ipsarum  patrocinium  incontinenti  dimittent ;  sprete  parti ,  prout 
priscis  legibus  est  statutum ,  licentia  convolandi  ad  alterius  patrocinium 
deneganda.  Jurabunt  etiam  quod  augmentum  salarii  in  processu  judicii 
non  requirent  nec  de  parte  litis  ineant  pactiones;  quod  sacramentum  non 
tanlum  semel  prestitisse  sufficiat,  sed  coram  magistro  justitiario  et  justi- 
tiariis  regionum  anno  quolibet  renovabunt.  Si  quis  autem  advocatorum 
contra  predictam  formam  et  sacramentum  venire  tentaverit  in  aliqua 
causa  parva  vel  magna,  ab  officio  cum  perpetue  infamie  nota  remotus, 
tres  libras  auri  purissimi  fisco  curie  nostre  componat.  Denique  clericos 
in  secularibus  causis  et  judiciis  omnibus  prestare  patrocinia  prohibemus, 
preterquam  in  causis  suis  propriis,  consanguineorum  vel  affinium;  item 

(a)  Graece  xal  Suva'u.s-w<;,  et  facultate,  scilicet  pro  viribus. 

in  causis  ecclesiarum  ac  miserabilium  personarum,  ita  ut  sine  pretio 
valeant  postulare.  Quisquis  autem  nostrorum  [fidelium]  officialium  ad- 
vocatum  ipsum  admiserit,  presenti  nostra  constitutione  contempta,  libram 
unam  auri  sacro  erario  nostro  se  illaturum  agnoscat  :  advocato  nihilo- 
minus  qui  illicitum  patrocinium  recipere  presumpserit ,  eadem  pena 
mulctando. 

TITULUS  XCVI.  O  (70). 
De  exordiis  et  preparatoriis  judiciorum  (a). 

IDEM  AUGUSTUS. 

Si  quem  nostrorum  fidelium  ad  proclamationem  (6)  de  aliquo  coram 
magistro  justitiario  curie  nostre  vel  regionum  justitiariis  necessitas  forte 
compulerit  [vel  voluntas] ;  si  quidem  adversarium  suum  in  curia  ipsa  re- 
pererit  quem  ob  aliam  specialem  causam  et  justam  non  venisse  consti- 
terit  [vel  quod  ibidem  ea  perfecta  subsistat,]  de  ipso  recepturus  justitiam 
protinus  conqueratur.  Ob  aliam  autem  causam  veniens,  sive  civiliter 
sive  criminaliter  impetatur,  revocandi  domum  jus  poterit  impetrare ; 
verumtamen  recepto  prius  termino  peremptorio  quam  recedat,  in  quo  se 
debeat  curie  presentare.  Cujus  spatium,  ut  omnis  omnino  frustrationis 
occasio  a  judiciis  excludatur,  presentis  legis  serie  jussimus  annotari  et 
pro  locorum  diversitate  distingui :  ut  si  conventi  domus  a  curia  distet  per 
octo  dies  aut  pauciores  octo,  tanti  temporis  dilatio  concedatur  quod  per 
sex  dies  domi  moratus,  dietis  competentibus  numeratis  pro  qualitate  iti- 
neris  et  persone ,  ad  curiam  revertatur.  Si  autem  per  decem  dietas  domi- 
cilium  ejus  a  curia  distare  noscatur,  per  predictum  modum  dinumeratione 
dierum  et  dietarum  habita  diligenti,  tantum  temporis  impetret  ad  re- 
gressum  quod  deducto  tempore  itineris  et  reversionis  ad  curiam,  per 
novem  dies  (c)  domi  valeat  commorari.  Ceterum  si  ultra  decem  dietas 
distat  a  curia  domicilium  fugitivi ,  quantacunque  distantia  allegetur, 

(a)  Graece  :  De  illo  qui  nescit  se  in  curia  accusari. 

(b)  Alibi  tamen  ad  proclamandum. 

(c)  Sic  palat.  et  graecus ;  alibi  tamen  et  etiam  apud  Afflictum  per  octo  dies. 

dinumeretur  tempus  ad  iter  et  reditum  competens,  ut  est  dictum;  quo 
sludiose  et  diligenter  diverso  (o),  dato  prout  predictum  est  peremptorio 
[pro  reditu]  tam  in  casu  presenti  quam  in  omnibus  supradictis,  domi  sibi 
Iiceat  per  dies  duodecim  (b)  commorari.  In  quibus  omnibus  dilationibus 
si  venire  contempserit  [impetitus(c)],contra  ipsum  ex  peremptorio,  quan- 
tum  de  jure  procedi  poterit,  procedatur. 

TITULUS  XCVII.  OA  (71). 
De  litteris  citatoriis. 

IDEM  AUGUSTUS. 

Edictorum  ordinem  priscis  legibus  stabilitum  ad  breviorem  modum 
reducere  cupientes,  ut  ex  eis  in  posterum  nulla  questionis  materia  possit 
oriri,  apertissima  constitutione  sancimus  ut  citatorie  littere  per  justitia- 
rium  et  bajulumdestinande,  non  ut  olim  ad  ipsumeumdem  qui  citandus 
fuerit  ab  aliquo  per  adversarium  suum  transmittantur,  sed  per  aliquem 
bonum  virum  qui  in  illis  partibus  ubi  reus  degere  dicitur,  commoratur, 
assignentur  (d)  eidem ;  vel  per  specialem  citantis  nuncium  eedem  littere 
destinentur,  vel  [per]  quodlibet  edictum  aliud  citatorium  etiam  sine 
scriptis  [fiat].  In  quibus  litteris  debet  dilucide  contineri  coram  quo  et 
a  quo  et  de  qua  re  ac  cujusmodi  querimonia  deferatur,  et  tempus  ex- 
pressum  in  quo  per  se  tantum,  si  criminalis  sit  actio,  [vel  per  se  vel  per 
alium,  si  civilis  questio  moveatur,]  citatus  debeat  in  curia  comparere. 
Citatio  fiat  una  pro  omnibus,  que  peremptorium  continebit  et  terminum 
triginta  dierum  [ad  plus]  a  die  citationis  recepte  continue  numerandorum, 
in  quacunque  parte  regni  citandus  manere  dicatur.  Plerumque  etiam 
brevius  spatium  indicetur  ex  qualitate  temporum  et  proximitate  loco- 

(a)  Legendura  taraen  potius  discusso  vel  dimenso,  cum  sit  in  graeco  <j«i<pw70£vTos . 
dinumerato. 

(b)  In  graeco  decem ,  quod  rectius  videtur. 

(c)  Hoc  est  reus  conventus,  etrecte.  Perperam  autem  in  Palat.,  Lindebr.,  Sarayna, 
et  etiam  Afflicto  legitur  impeditus. 

(d)  Forte  consignentur.  Graece  7rapa5ioo'c0w<7av. 

rum ,  vel  si  causa  sit  urgens ,  propter  quam  tam  longum  tempus  concedi 
non  possit.  Si  vero  extra  regnum  is  qui  citandus  est  degat,  sexaginta 
dierum  spatium  citatio  continere  debebit.  In  termino  autem  peremptorio 
citatus  comparere  tenebitur  per  se  velper  alium,  si  civilis  est  questio ;  et 
legitime  in  principali  causa  defendi  (a)  aut  pro  ipso  excusatio  legitime 
allegata  probari  debet,  propter  quam  in  termino  predicto  sibi  dato  non 
potuerit  vel  non  debuerit  in  curia  presentari. 

TITULUS  XCVIII.  OB  (72). 
De  assignatione  litterarum  citatoriarum  (b). 

IDEM  AUGUSTUS. 

Citationis  littere  [tam  per  justitiarium  quam  per  bajulum]  transmittende 
ipsi  eidem  qui  citandus  fuerat,  [si  ejus  copia  haberi  poterit] ,  sub  publice 
persone  testimonio  vel  presentia  duorum  vel  trium  testium  assignentur. 
Quod  si  ubi  sit  qui  citandus  fuerit  ignoretur  vel  inventus  haberi  ad  se 
aditum  non  permittat,  sufficere  volumus  quod  denunciatio  domi  fiat  in 
qua  uxor  ejus  vel  filii  vel  alia  specialis  ipsius  familia  commoretur,  [recepto 
a  familiaribus  sacramento  quod  citationem  factam  quam  primum  poterunt 
ad  notitiam  citati  perducant].  Si  vero  domus  non  aperiatur  citare  vo- 
lenti,  litteras  citatorias  in  limine  domus  poni  jubemus  sub  testimonio 
supradicto ,  et  ex  tunc  triginta  vel  sexaginta  dierum  tempus  quod  in  se 
littere  continent,  continuum  numeretur.  Que  omnia  per  eum  cui  fuerit 
commissa  citatio,  volumus  expediri  et  seriatim  citanti  rescribi,  illa  in 
posterum  dubietate  submota  quod  is  cui  facienda  citatio  extiterit  de- 
nunciata,  mandatum  ipsum  tam  per  se  quam  per  alium  fide  dignum  [cui 
specialiter  hoc  commiserit],  exequatur;  cum  hic  non  ut  judex  cause,  sed 
ut  quilibet  minister  alius  ad  faciendum  aliquid  assumatur,  nec  cause  (c) 

(a)  Alias  defendendi  seu  deferendi,  raale. 

(i)  Graece  :  Quo  hco  litterae  inquisitionis  deponi  debeant,  si  is  qui  inquiritur  non 
compareat. 

(c)  Hic  nonnulla  desunt  in  graeco  abjudex  causae  usque  ad  cognitionem.  Carcanus 
credit  primum  &Tro6effew;  cum  posteriore  6po0sare<as  graeco  scriptori  imposuisse,  qui  in- 
termedia  verba  penitus  omiserit. 

IV.  9 

cognitionem  hoc  contineat  quod  mandatur,  ut  per  libellum  non  valeat 
expediri  :  que  omnia  volumus  in  posterum  obtinere,  sive  civiliter  quis 
sive  criminaliter  impetatur.  Predictis  autem  modis  [vel  quolibet  pre- 
dictorum  citatus] ,  si  per  se  non  compareat  nec  ab  alio  legitime  defen- 
datur  vel  pro  ipso  legitima  excusatio  proponatur,  a  judicibus  contumax 
reputetur. 

TITULUS  XCIX.  Or  (73). 
De  pena  contumacie  in  civilibus  causis  (a). 

IDEM  AUGUSTUS. 

Penam  novem  unciarum  auri  et  tertie  que  in  contumaces  hactenus  in 
judiciis  obtinebat  a  nostra  republica  proscribentes ,  contumacem  [cujus- 
cunque  conditionis  sit]  convenlum  civiliter  vel  criminaliter  accusatum 
tertia  parte  bonorum  mobilium  nostro  erario  inferenda  in  posterum  mulc- 
tari  censemus.  Sic  enim  et  judiciorum  vigor  augebitur  et  personarum 
competens  discretio  inducetur.  Plerumque  etenim  contingebat  aliquem 
vilem  et  pauperem  in  predictis  novem  unciis  condemnari ,  qui  non  tan- 
tum  [aliquando]  et  aliquando  amplius  non  habebat.  In  quo  mulcta  predicta 
nedum  fines  modestie,  sed  severitatis  etiam  terminos  excedebat.  Contin- 
gebat  interdum  nobilem  aliquem  et  in  facultatibus  opulentum  penam 
ipsam  eludere,  dum  nihil  fere  diminui  de  patrimonio  providebat;  sed 
quota  detracta  mobilium  equalem  pro  qualitate  personarum  contumacibus 
penam  imponit  (b).  [Civilibus  autem  causis  coram  bajulis  agitandis  ci- 
tatus  contumax,  pro  qualibet  contumacia  et  per  quemlibet  mensem  quo 
in  ipsa  duraverit,  augustalera  unum  curie  nostre  persolvat.] 

(a)  Graece  simpliciter  :  De  poena  contumaciae,  et  rectius ,  dum  haec  constitutio 
praeter  ultimam  partem  quae  novum  in  graeco  titulum  praefert ,  tam  criminales  quam 
civiles  actiones  complectatur. 

(b)  Paulo  aliter  haec  in  graeco  leguntur,  sed  sensu  plane  eodem  :  Contingebat  inler- 
dum  nobilem  aliquem  atque  opulentum  hujusmodi  poenam  nihili  facere,  quandoquidem 
non  sentiebat  imminui  paternam  substantiam,  detracta  aliqua  portione  mobilium  rerum. 
Aequalem  igitur  pro  qualitate  personarum  poenam  imposuimus. 

OA  (74)  (a). 

IDEM  AUGUSTUS. 

Contumacem  civili  et  personali  actione  conventum  ex  nova  constitu- 
tione  nostra  tertia  mobilium  parte  mulctatum,  antiqui  juris  regulis  inhe- 
rentes,  ante  litem  contestatam  missionem  in  bonis  pro  mensura  debiti 
declarati  quod  ab  ipso  exigitur  pati  censemus.  Si  tamen  contumax  heredi- 
tariarum  rerum  et  feudalium  possessor  extiterit,  in  possessionem  heredita- 
riarumprimitus,  deinde  feudalium  actoreminducendum  (b)  essecensemus. 

TITULUS  C.  OE  (75). 
De  pena  contumacie  post  lilem  contestatam  in  civili  actione  (c). 

IDEM  AUGUSTUS. 

Si  quis  post  litem  super  personali  actione  in  civili  judicio  contestatam 
contumax  fuerit,  si  quidem  judici  ex  his  que  coram  eo  acta  sunt  possit 
de  causa  liquere ,  ad  definitivam  sententiam  contra  contumacem  vel  pro 
eo ,  prout  qualitas  questionis  exegerit ,  procedatur ;  ei  qui  predictis  modis 
contumax  fuerit,  quos  nova  nostri  nominis  constitutio  introduxit,  appel- 
lationis  remedio  juxta  divorum  principum  predecessorum  nostrorum 
placita  (d)  denegando.  Si  vero  ex  his  que  acta  sunt  ad  definitivam  sen- 
tentiam  procedi  non  possit,  secundum  ordinem  proxime  constitutionis 
nostre,  in  possessionem  bonorum  contumacis  pro  modo  debiti  declarati 
missione  secuta,  liceat  petitori  judicem  competentem  [qui  edictum  cita- 
tionis  emisit]  adire  et  de  adversario  suo  qui  ad  judicium  venire  contempsit 
latitationem  probare,  [videlicet  quod  se  specialiter  animo  et  proposito 

(a)  Graece  rubrica  adest:Z)e  immittendo  actore  in  possessionem  bonorum  contumacis. 

(b)  In  cod.  4624  A  mittendum. 

(c)  Incivili  actione  deest  in  graeco.  In  cod.  4624  A  legitur  inpersonali  actione. 

(d)  Graece  ijuxta  placita  praedictorum  divorum  augustorum.  Quod  refertur  ad 
praecedentem  constitutionem  ubi  dicitur  antiquijuris  regulis  inherentes. 

subterfugiendi  judicium  absentaverit]  (a)  :  quo  probato,  venditionem 
rerum  hereditariarum  a  judice,  quas  pro  predicta  contumacia  possidebat, 
poterit  impetrare.  Quod  si  de  latitatione  probare  actor  non  velit  forte  nec 
possit,  sed  absentiam  tantum  contumacis  incusat,  tunc  usque  ad  annum 
integrum  a  die  commisse  contumacie  ipsum  precipimus  expectari  :  quo 
transacto,  venditionem  hereditariarum  rerum  a  judice,  quas  ob  adversarii 
suicontumaciam  predictomodopossederit,  impetrabit.  In  feudalibusautem, 
cum  hereditaria  non  supersunt,  [sive  contra  latitantem  statim  latitatione 
probata,  sive  post  annum  contra  contumacem  tantummodo  distrahendis], 
nostre  celsitudinis  conscientiam  et  mandatum,  si  nobis  hoc  mandare  pla- 
cuerit,  requiri  censemus  (b);  ita  ut  predicta  feudalia  ex  decreto  nostro 
tantummodo,  non  alterius  judicis  distrahantur.  Eadem  censura  que  contra 
latitantes  inventa  est  de  venditione  bonorum  [latitatione  probata]  continuo 
facienda,  servanda  contra  evidentem  et  expressum  contumacem  qui  ad 
judicem  aperte  dicat  se  venire  omnino  non  velle;  ita  ut  nihilominus 
etiam,  si  judex  viderit  commode  fieri  posse,  per  eumdem  reipsa  et  per- 
sonaliter  (c)  venire  ad  judicium  compellatur.  Captus  autem  per  judicem 
modo  predicto  in  contemptus  sui  penam  in  tantum  debet  custodie  car- 
ceris  mancipari,  quamdiu  instantia  cepti  judicii  quo  impetitur  perse- 
veret.  Contra  predictam  autem  formam  venditionem  tam  rerum  heredi- 
tariarum  quam  feudalium  per  obreptionem  vel  gratiam  impetratam,  ipso 
jure  nullam  esse  censemus. 

(a)  Haec  desunt  in  graeco,  et  certe  glossema  videtur  esse.  Cf.  Afflict.,  rubr.  97, 
n°  e. 

(b)  Graece  aliter  concipitur  :  voluntatem  nostrae  celsitudinis  et  mandatum,  si  velint, 
requirere  jubemus. 

(c)  Reipsa  et  personaliter  desunt  in  graeco,  sed  horum  vice  Iegitur  :  oY  owtou  tou 
a-rcaiTOU[/.£vou  TTpayfActTO?. 

TITULUS  CI.  Or  (76). 
De  fide  nobilium  et  ignobilium  super  declaratione  debiti  facienda  (a). 

IDEM  AUGUSTUS. 

Questiones  juris  peritorum  super  declaratione  debiti  facienda  compe- 
tenti  moderamine  decidentes,  sancimus  si  quando  declaratio  debiti,  pro 
cujus  mensura  missio  in  possessionem  bonorum  contumacis  est  facienda, 
petatur,  justam  (b)  considerationem  haberi  volumus  personarum  necnon 
etiam  et  quantitatis  in  judicio  declarande  (c).  Nam  si  quidem  comes 
fuerit  qui  quantitatem  ipsam  debeat  declarare,  sacramento  ipsius  comitis 
usque  ad  quantitatem  centum  unciarum  [auri]  credatur;  baroni  autem 
de  quinquaginta;  simplici  militi  de  vigintiquinque;  burgensi  autem  bone 
opinionis  et  diviti  de  libra  auri  una;  aliis  autem  usque  ad  tres  uncias  (d) 
jurantibus  tantum ,  nulla  alia  [in  posterum]  probatione  quesita,  volumus 
esse  credendum.  Ultra  autem  predictas  singulas  quantitates,  ab  actoribus 
communis  juris  probatio  exigatur  per  authentica  instrumenta  videlicet  vel 
per  testes  (e)  fide  dignos  et  omni  legitima  exceptione  majores. 

TITULUS  CII.  OZ  (77). 
De  resignanda  possessione  et  de  rei  vindicatione  (f). 

IDEM  AUGUSTUS. 

Rei  vendicatione  conventus,  lile  nondum  injudicio  contestata,  si  con- 
tumax  fuerit,  preter  predictam  penara  tertie  partis  mobilium  curie  nostre 

(a)  In  Graeco  et  in  cod.  4624  A  brevius  concipitur  :  De  declaratione  debiti. 

(b)  Alias  juxta  et  mixtam,  male  et  pejus. 

(c)  In  graeco  additur  (xeG'  opxou,  cum  juramenlo ;  quod  etiam  Afflicti  aetate  lege- 
batur. 

(d)  Hic  in  graeco  punctum  adest,  uovaque  sententia  incipit :  Jurandbus  autem  haec, 
nulla  alia,  etc. 

(e)  Sic  legimus  una  cum  Pecchia  et  cod.  4625.  Graece  simpliciter  :  6Y  lyypatpwv 

jxapTupwv ,  etc. 

(f)  Graece  :  De  contumace  ante  litis  ccntestationem. 

debitam ,  item  missionem  (a)  in  possessionem  rei  petite  adversario  assi- 
gnandam  causa  custodie  patietur;  ita  videlicet  ut  anno  transacto  actor 
verus  et  perpetuus  possessor  per  lapsum  temporis  spatium  efficiatur.  Lite 
vero  contestata  super  actione  reali,  si  de  causa  non  liquet,  rei  petite  pos- 
sessio  petitori  vera  et  perpetua  assignetur.  Ceterum  si  de  causa  sit  li- 
quidum  (b),  prout  in  personalibus  cautum  est,  judex  ad  decisionem 
cause,  prout  viderit,  de  jure  procedat. 

TITULUS  CIII.  OH  (78). 
De  perceptione  fructuum  (c). 

IDEM  AUGUSTUS. 

Sive  reali  sive  personali  actione  conventus  et  contumax  reputatus,  si 
infra  legitima  tempora  possessionem  rerum  feudalium  ob  suam  contu- 
maciam  assignatam  recuperare  voluerit,  tantum  minus  nomine  fructuum 
a  possessore  requirat  quantum  pro  servitio  quod  curie  nostre  de  re  pos- 
sessa  debetur  possessor  exsolvit.  Ad  hec  enim  ut  servitiorum  nostrorum 
exactio  non  frustretur,  ab  illis  feudorum  servitia  debita  volumus  exigi 
qui  feuda  ipsa  quolibet  titulo  detinere  noscuntur.  [Illud  nihilominus 
presenti  conjungimus  sanctioni  quod  possessionem  citatus  et  contumax 
nullo  modo  recuperet  assignatam,  nisi  prius  augustali  vel  augustalibus 
debitis  pro  contumacia  jam  contracta  curie  nostre  solutis.  Et  si  quid  de 
his  bajulus  citato  dimiserit,  de  proprio  suo  curie  nostre  componat  (d).] 

(a)  In  cod.  4624  A  diverse  concipitur  :  Si  contumax  fuerit,  predictam  penam  tertie 
partis  mobilium  vel  augustalis  unius  curie  nostre  debitam  solvat.  Item  missionem,  etc. 
In  cod.  4625  predictam  penam  augustalis  unius,  etc. 

(b)  In  aliis  :  si  de  causa  non  liquidum  vel  non  liquet,  perperam. 

(c)  Alias  :  De  contumace  convento  reali  seu  personali  actione.  Melius  in  graeco  :  De 
conlumace  recuperante  possessionem  bonorum  feudalium. 

(d)  Quae  hic  uncis  includuntur,  apud  codicem  4624  A  in  praecedenti  constitutione 
inseruntur  post  verbum  efficiatur,  ante  Lite  vero. 

TITULUS  GIV.  00  (79). 
De  contemptu  termini  constituti  (a). 

IDEM  AUGUSTUS. 

Contingit  interdum  actorem  simul  et  reum  in  civilibus  causis,  recepto 
ab  eis  termino  vel  per  curiam  sibi  dato,  ad  judicium  non  venire;  qua  fit 
ut  eorum  dispendium  judicii  processum  impediat  et  honori  et  auctoritati 
judiciali  illudat.  Igitur  manifestius  definimus  utrumque ,  scilicet  actorem 
et  reum,  in  decima  parte  mote  litis  [pro  equalibus  portionibus]  esse  mulc- 
tandos ,  si  vel  expresso  consensu  sine  licentia  curie  terminum  prorogave- 
rint  vel  non  veniendo  [tantummodo]  desides  arguantur. 

TITULUS  CV.  n  (80). 
De  pactionibus  inhibitis  et  de  volentibus  a  lite  discedere  (b). 

IDEM  AUGUSTUS. 

Sponte  volentibus  a  lite  discedere ,  pacta  etiam  vel  transactiones  inire 
post  citationem  emissam  ante  litem  contestatam,  tantum  in  civili  judicio, 
absque  ullius  contumacie  pena  licentiam  partibus  nonnegamus;  post  con- 
testationem  vero  litis  babitam ,  sine  licentia  et  jure  curie  expressius  hoc 
partibus  inhibemus.  Quod  si  hoc  facere  in  fraudem  juris  nostri  tentave- 
rint,  ejus  tertiam  quod  pro  transactione  actori  exsolvit  conventus,  absque 
diminutione  aliqua  fisco  nostro  componat.  Si  autem  reus  aliquid  actori 
[pro  predicta  occasione]  dederit,  et  nihil  aut  minus  se  dedisse  in  dispen- 
dium  curie  mentiatur,  in  ejusdem  inficiationis  penam  duplum  tertie  su- 
pradicte  quam  confessus  dare  debuisset ,  exsolvat.  Que  omnia  diligenter 
per  officiales  nostros  inquiri  volumus,  ut  sicut  cuilibet  jus  suum  invio- 
latum  servamus,  sic  in  jure  nostro  defectum  perpeti  non  possimus. 

(a)  Graece  :  De  poena  imposita  actori  et  reo  [non]  convenientibus.  In  quibusdam :  De 
tractu  seu  tractatu  termini,  minus  recte.  In  aliis  :  De  partibus  prorogantibus  terminum 
sibi  datum  ajudice.  In  cod.  4624  A  :  De  actore  et  reo  non  comparentibus  injudicio  et 
de  contemptu  termini  statuti. 

(b)  Graece  additur  ante  litis  contestationem. 

TITULUS  GVI.  nA  (81). 

De  privilegiis  eorum  qui  citati  extra  civitatem  non  veniebant 
et  de  privilegiorum  irritatione  (a). 

IDEM  AUGUSTUS. 

Privilegia  quibusdam  locis  a  nobis  vel  predecessoribus  nostris  indulta, 
necnon  consuetudines  in  locis  ipsis  obtentas,  veluti  Messane ,  [Neapoli] , 
Averse,  [Salerni]  vel  aliis  quibuscumque,  perquecitati  a  curia  nostra  vel 
a  jusliciariis  regionum  supercausis  que  ad  eorum  jurisdictionem  spectare 
noscuntur,  se  hactenus  tuebantur,  ne  extra  loca  ipsa  tenerentur  exire  ad 
justitiam  faciendam;  ac  propterea  citationibus  spretis  penam  contumacie 
evitabant,  et  sic  licentius  maleficia  committebant ,  presenti  constitutione 
irrita  et  inania  esse  censemus.  Sed  omni  omnino  discretione  submota, 
quicunque  et  undecunque  fuerit  a  judice  competente  citatus,  si  contumax 
sit  in  civilibus  vel  in  criminalibus  causis,  penis  subjaceat  nostris  consti- 
tutionibus  introductis. 

TITULUS  CVII.  nB  (82). 
De  contumacia  alicujus  universitatis. 

IDEM  AUGUSTUS. 

Dubitationem  jurisperrtorum  non  tam  benigna  quam  necessaria  legum 
interpretatione  tollentes,  statuimus  si  quando  universitas  aliqua  regni 
nostri  personaliter  et  civiliter  conventa  [et  citata]  contumax  apparuerit , 
nec  inveniatur  commune  ejus  aliquid  quod  propter  ipsius  contumaciam 
ab  adversario  valeat  possideri  vel  super  quo  definitiva  sententia  valeat 
executioni  mandari,  singulos  de  universitate  predicta  ad  collectam  com- 
pellendos  esse  jubemus,  qui  in  collecta  ipsa  conferant  pro  modo  facul- 

(o)  Graece  :  De  abolitione  privilegiorurn  quibus  nonnulli  ad  non  prodeundum  se  tue- 
bantur. 

tatum  suarum ;  ut  sic  ex  eo  quod  ex  collecta  ipsa  redactum  in  commune 
fuerit,  interlocutorie  vel  definitive  sententie  satis  fiat.  Circa  penam  etiam 
contumacie  curie  nostre  debitam  hanc  formam  in  universitatibus  volumus 
observari  ut  contumacia  ab  universitate  contracta,  pro  dinumeratione 
cujuslibet  focularis  dimidium  augustalis  nostre  curie  debeatur;  [ita  vide- 
licet  ut  si  mille  focularia  ipsa  universitas  habeat,  quingentos  augustales 
pro  pena  contumacie  universitas  tota  fisco  nostro  persolvat  (1)].  Que 
quantitas  inter  habitatores  loci  ipsius  pro  modo  facultatum  proportiona- 
liter  dividetur  (a),  sicut  in  collectis  aliis  hactenus  fieri  consuevit.  Quod 
etiam  in  criminalibus  causis  locum  habere  censemus,  tam  circa  contu- 
macie  penam  quam  etiam  circa  definitivas  sententias  proferendas  in  causis 
ex  quibus  condemnatis  pecuniaria  pena  [ex  earum  qualitatibus  vel  ex 
nostro  judicio]  irrogatur. 

(o)  Graece  aliter,  dum  ordinem  suum  sequatur  :  debeatur.  Si  vero  universitas  focu- 
lari  destituitur,  inter  habitatores  loci  pro  modo,  etc.  :  unde  suspicandum  est  verba 
uncis  inclusa  postea  in  textum  irrepsisse. 


(1)  Vide  supra  quid  notaverimus  super  tit.  XXVIII,  p.  31,  not.  4. 

INCIPIT  LIBER  SECUNDUS  IMPERIALIUM  CONSTITUTIONUM. 

TITULUS  I  A  (1). 

De  pena  contumacie  in  criminalibus  causis  (a). 

IMPERATOR  FREDERICUS,  SEMPER  AUGUSTUS. 

Grandis  utilitas  et  necessitas  evidens  nos  inducunt  ut  accusationum 
ordinem  priscis  legibus  institutum ,  maleficiorum  crescente  nequitia ,  in 
eadem  parte  potissime  corrigamus,  qua  malefactores  interdum  contemptus 
et  contumacie  vitium  vel  penam  patratis  sceleribus  aggregantes,  sine 
temporis  prefinitione  vagari  in  ipsorum  etiam  plerumque  dispendium  et 
aliorum  injuriam  permittebant ,  defensionem  eisdem  nullius  temporis 
spatio  precludentes;  quo  fiebat  ut  ipsi  purgare  suam  innocentiam  non 
curarent  et  accusatores  arguere  eorum  nocentiam  non  valerent.  Hac 
igitur  edictali  lege  nostri  nominis  titulo  presignata  prosequimur  contu- 
maces,  et  qualiter  contra  ipsos  in  judiciis  criminaliter  et  capitaliter  accu- 
satos,  qui  sui  copiam  in  jure  non  faciunt,  procedatur,  manifestissime  de- 
claramus.  Eos  namque  in  primis  tertia  parte  bonorum  mobilium,  sicut  in 
nostris  constitutionibus  est  expressum,  mulctandos  esse  jubemus  [quam 
sacri  erarii  nostri  compendiis  aggregamus].  Bona  reliqua  juxta  antiquam 
formam ,  que  contra  absentes  requisitos  est  prodita ,  volumus  annotari ; 
que  anni  circulo  a  die  annotationis  (b)  elapso,  cum  per  annotantis  litteras 
publice  innotuerit,  fisci  nostri  commoditatibus  acquirantur,  si  non  habeat 
liberos  annotatus.  Ipsos  denique  per  magistrum  justitiarium  et  justitia- 
rios  quibus  de  contumacia  eorum  contracta  (c)  liquebit ,  banniri  manda- 
mus  et  divulgari  publice  fore  bannitos.  Bannum  etiam  et  causam  banni 
pro  qua  bannitus  aliquis  fuerit  et  diem  bannitionis  etiam  in  presentia 
magistri  justitiarii  et  judicum  curie  nostre  in  actis  volumus  contineri;  si 

(a)  Graece  :  De  bannitis. 

(b)  Alias  et  in  Palat.  citationis. 

(c)  In  cod.  4625  certa. 

quando  per  magnam  curiam  nostram  citatus  et  contumax  bannitionis 
penam  incurrit.  Humanitatem  tamen  antiquis  legibus  annotato  servatam 
a  nostra  celsitudine  volumus  non  negari ,  ut  eis  scilicet  infra  annum 
predictum  redeuntibus  bona  recuperare  liceat  annotata,  tertia  tantum 
parte  mobilium  in  omnem  eventum  apud  nostram  curiam  remanente ,  ut 
impunitam  fore  contumax  suam  contumaciam  non  letetur. 


TITULUS  II.  B  (2). 

Ut  universitas  accusata  et  mulieres  conjugate  in  criminalibus  causis 
possint  orclinare  procuratorem  (a). 

IDEM  AUGUSTUS. 

Generalia  jura  condentes,  tam  in  causis  que  contra  singulares  personas 
quam  in  his  que  contra  universitates  moventur  interdum,  nostre  celsitu- 
dinis  studium  excitamus.  In.criminalibus  igitur  causis  et  capitalibus  ac- 
cusationibus  quas  contra  universitates  locorum  a  privatis  personis  vel  ab 
universitatibus  contra  universitates  alias  vel  privatas  personas  moveri 
contingit,  altercationem  jurisperitorum  in  perpetuum  decidentes,  syn- 
dicos  (b)  quemadmodum  in  civilibus  causis  permittimus  et  precipimus 
etiam  ordinari,  juris  civilis  rigore  in  perpetuum  quiescente  quod  in  publicis 
judiciis  procuratorem  frustra  intervenire  debere  prescripserat ;  nam  diffi- 
cultate  et  impossibilitate  quadam  interveniente ,  dum  universitas  tota  per 
se  sine  ingenti  periculo  convenire  vel  conveniri  non  possit,  de  neces- 
sitale  oportebat  inferri  quod  maleficia  contra  ipsam  vel  ab  ipsa  commissa 
impunita  manerent  :  quod  nec  honori  nostro  nec  subjectorum  nostrorum 
commodis  dignoscitur  expedire.  Hujus  etiam  nostre  humanitatis  gratiam 
ad  mulieres  conjugatas  extendimus  :  ut  in  criminalibus  et  capitalibus  (c) 
causis  per  maritos  et  alios  quos  voluerint  procuratores  legitimos  et  suffi- 

(a)  Graece  :  Ut  universitates  in  actionibus  suis  aut  defensionibus  syndicos  ordinare 
possint. 

(b)  Ita  in  graeco  et  in  cod.  4625,  vice  syndicum,  quod  admisit  Carcanus. 

(c)  In  codice  4625  additur  et  civilibus;  male. 

cienter  instructos,  si  hoc  elegerint,  valeant  injudiciis  comparere;  sive 
ipse  accusent  suam  aut  suorum  injuriam  prosequentes,  sive  ab  aliis  accu- 
sentur.  Sententia  tamen  in  criminalibus  tam  in  presenti  quam  in  casu 
prescripto  (o)  contra  ipsasprincipales  personas  effectum  debitum  sortiatur. 

TITULUS  III.  r  (3). 
De  forbannitis  et  forjudicatis. 

IDEM  AUGUSTUS. 

Penam  eorum  qui  in  contumacia  perseverant  dignis  dispendiis  pro- 
sequi  cupientes,  statuimus  si  quis  infra  annum  a  die  banni  editi  nume- 
randum  coram  magistro  justitiario  vel  justitiario  qui  eum  banniverat 
minime  comparuerit  vel  etiam  coram  successore  ejusdem ,  bonis  suis  ut 
prescriptum  est  infiscatis,  post  ipsius  anni  decursum  per  bannitorem 
eumdem  forjudicari  debebit,  nulla  omnino  licentia  postea  remanente  se 
super  principali  causa  criminis  defendendi;  sed  perinde  habeatur  ac  si 
confessus  de  crimine  de  quo  accusatus  fuerit,  esset  per  definitivam  sen- 
tentiam  condemnatus  :  sic  forjudicatus  habebitur,  prout  in  aliquibus 
nostri  imperii  partibus  nuncupatur,  quasi  foris  omnem  aditum  judicii 
constitutus.  In  tantum  (b)  sibi  judicii  limina  precludentur  quod  se  con- 
tumacem  etiam  fuisse  negare  non  possit,  qui  nec  per  se  tanto  tempore 
comparuit  nec  per  alium  pretendentem  legilimam  causam  sue  absentie 
et  probantem  extitit  excusatus.  Nulla  sibi  appellationis  seu  supplicationis 
remedia  forjudicatus  superesse  cognoscat,  quoad  omnia  fere  pro  mortuo 
habeatur  et  hostis  publicus  reputetur,  sic  ut  ab  omnibus  offendatur  im- 
pune;  adeo  ut  si  ipsum  occiderit  aliquis,  nullam  proinde  calumniam  ve- 
reatur,  sed  premium  a  gratia  serenitatis  nostre  expectet :  videlicet  ut  si 
occiderit  aut  ceperit  bannitum  vel  forjudicatum  (c),  si  quidem  ipse 
bannitus  aut  forjudicatus  fuerit  qui  bannitum  aut  forjudicatum  predictis 

(o)  Graece  :  Senlenlia  autem  tam  in  criminalibus  causis  quam  in  praesenti  casu,  etc. 

(b)  In  editis  interim ;  corrigimus  ex  graeco  et  ex  cod.  4625. 

(c)  Graece  :  videlicet  si  ceperit  comitem  (scilicet  socium)  forjudicatum  vel  occiderit : 
quod  propius  latino  codici  respondet. 

modis  offenderit  (a)  aut  detexerit  latitantem,  bannitionis  vel  forjudica- 
tionis  penam  quam  incurrerat  in  premium  sue  fidei  et  probitatis  evitet. 
Secus  autem,  si  forjudicatus  bannitum  tantum  ceperit  :  quo  casu,  quia 
eum  qui  minori  vinculo  tenebatur  offenderit,  majorem  penam,  forjudica- 
tionis  sententiam  scilicet,  non  evitet.  Sed  in  casu  presenti  pro  comite  quem 
ceperit  aliquis  qui  forjudicatus  vel  bannitus  non  fuerit,  centum  augus- 
tales;  pro  barone,  quinquaginta;  pro  milite  simplici,  vigintiquinque;  pro 
burgensi,  duodecim;  pro  rustico,  sex  (6),  de  liberalitate  nostri  culminis 
consequetur;  offensionis  vel  occisionis  etiam,  ut  dictum  est,  capienti  li- 
centia  non  negata.  De  licentia  namque  legis  offenditur  qui  subterfugiendo 
judicium  legis  precepta  contempserit;  quod  si  forte  motus  clementia  qui 
forjudicatum  ceperit  offendere  vel  occidere  noluerit  eumdem,  sed  ipsius 
raortem  judici  cujus  audientiam  penam  fugiendo  promeruit,  reservare 
voluerit,  justitiario  qui  ipsum  banniverat  et  forjudicaverat  assignet  eum- 
dem.  Quod  si  alii  justitiario  vel  etiam  magistro  justitiario  assignatus 
fuerit,  vel  si  ipse  magister  justitiarius  aut  justitiarius  eum  ceperit,  re- 
mittatur  ad  eum  justitiarium  sub  fida  custodia  puniendus,  qui  in  ipsum 
bannitionis  et  forjudicationis  sententiam  promulgavit.  [Forjudicari  autem 
bannitus  debebit  per  juslitiarium  qui  bannitionis  et  forjudicationis  penam 
edixit];  vel  si  ad  ipsum  justitiarium  ex  locorum  forte  distantia  non 
possit  facilius  haberi  recursus,  auctoritatem  istam  nostre  preeminentie 
reservamus  ut  a  nobis  vel  ab  eo  cui  vices  nostras  [propter  absentiam 
forte  nostram  gerendas]  commiserimus,  forjudicationis  possit  sententia 
impetrari  (c),  [ut  tamen  ad  ordinarium,  ut  dictum  est,  recursus  primitus 
habeatur];  simili  pena  bannitionis  aut  forjudicationis  in  receptatores  aut 
occultatores  eorum  [qui  tales  occultasse  dicantur  procul  dubio]  imminente, 
si  reos  hujusmodi  exhibere  non  curaverint  requisiti.  Quod  si  universitas 
aliqua  hoc  fecerit,  nostro  judicio  reservetur  ut  ex  qualitatibus  perso- 

(a)  In  codice  4625  ostenderit;  graece  xpar^cai;,  ceperit. 

(b)  In  cod.  4625  et  in  graeco  additur  :  pront  quilibet  predictorum  bannitus  autfor- 
judicatus  fuerit. 

(c)  In  cod.  4625  Ucentiam  impelrare;  in  graeco  tJjv  8tpeiXo(jiEvv)v  xoXaciy  u-oGxrj. 

narum  et  locorum  ipsorum,  in  universitatem  ipsam  justitia  previa 
procedatur. 

TITULUS  IV.  A  (4). 
De  redimendis  captivis  (a). 

IDEM  AUGUSTUS. 

Clementie  imperialis  vestigiis  inherentes ,  presentis  legis  auctoritate 
bannito  concedimus  potestatem  infra  duos  menses  a  die  bannitionis  con- 
tinuo  numerandos  absque  alicujus  offensione  libere  et  auctoritate  pro- 
pria  magistro  justitiario  vel  justitiario  qui  eum  banniverat  se  conspectui 
presentare;  omnibus  regni  nostri  fidelibus  expressius  inhibentes  quod 
infra  predictum  (b)  tempus  in  persona  vel  rebus  ipsum  offendere  non 
presumant;  quod  qui  contra  fecerit,  pro  qualitate  delicti  perindepuniatur 
ac  si  quemlibet  alium  qui  subjectus  banno  non  esset  per  injuriam  of- 
fendisset.  Post  predictum  vero  temporis  spatium,  liceat  bannito  intra 
reliquam  partem  anni  denunciare  cuicumque  officiali  nostre  curie  [et 
officium  quodcumque  gerenti,  cujus  opportunitatem  majorem  habere 
potuerit  et]  cui  magis  elegerit  nunciare ,  quod  paratum  se  offerat  accu- 
satori  suo  in  judicio  respondere ;  per  cujus  officialis  litteras  hec  omnia 
curie  nostre  vel  justiciario  qui  eum  bannitum  bannierat  nuncientur,  sub 
expensis  tamen  banniti  predicti;  et  sic  postea  per  magistrum  justitiarium 
vel  justitiarios  litteris  securitatis  obtentis  ac  ei  qui  predicta  sibi  denun- 
ciaverit  destinatis,  receptis  [prius  sub  certa  forma  (c)]  de  facienda  jus- 
titia  fidejussoribus  [idoneis]  a  bannilo  per  officialem  predictum,  qui 
nunciaverat  omnia  supradicta,  quorum  nomina  et  fidejussionis  forma 
per  eumdem  magistrum  justiciarium  vel  justitiarios  (d)  rescribentur,  vel 
in  defectu  fidejussorum  sub  fida  custodia  bannitus  prefatus  secure 

(a)  Melius  tamen  in  antiq.  codd. :  «  Ut  bannito  liceat  intra  duos  menses  redire  et  se 
justiciario  assignare.  »Graece  :De  expectato  tempore  banniti.  Cod.  4624  A  :  De  bannito 
quando  justitiario  se  presentat. 

(b)  In  cod.  4625  additur  bimcstre. 

(c)  Sic  cod.  4625  pro  pena  quod  apud  Carcani  extat. 

(d)  Ap.  Caxcttm  justitiae  perperam.  Graece  rj  tot?  aXXot?  Stxaiwrat?. 

redeat  ad  justitiam  faciendam;  dum  tamen  antequam  ejus  defensio  ad- 
mittatur,  accusatori  satisfaciat  in  expensis  et  damnis  omnibus  eidem  (a) 
vitio  contumacie  ejus  inflictis,  sacramento  [accusatoris]  ipsius  cum  taxa- 
tione  judicis  declarandis. 

TITULUS  V.  E  (5). 
De  exhibendis  (b)  malefactoribus  et  suspectis. 

IDEM  AUGUSTUS. 

Cordi  nobis  est  per  universas  partes  et  singulas  regni  nostri  viros 
bone  opinionis  agnoscere  et  non  ignorare  notatos.  Ideoque  omnibus 
jnstitiariis  nostris  per  diversas  provincias  constitutis  presentis  constitu- 
tionis  nostre  programmate  nunciamus ,  eisdem  sub  interminatione  gratie 
nostre  firmiter  injungentes  ut  quoties  ipsos  contigerit  aliquos  ob  ipsorum 
contumaciam  banniri  facere,  banniti  nomen  atque  cognomen,  banni  editi 
causam,  formam  et  tempus  curie  nostre  per  eorum  litteras,  notarii 
manu  scriptas  ac  judicis  [qui  ei  assederit]  subscriptione  notatas  necnon 
sigillorum  suorum  impressione  munitas ,  mora  qualibet  et  occasione  ces- 
santibus,  debeant  nunciare.  Eodem  (c)  etiam  observando  quoties  ali- 
quos  in  eorum  contumacia  perdurantes  forjudicaverint,  [juxta  nuper  edite 
nostre  constitutionis  tenorem;]  quod  si  forte  de  banno  bannitos  infra 
legitima  tempora  duxerint  extrahendos,  hoc  ipsum  per  eorum  litteras 
sub  forma  prescripta  confectas  nostre  curie  nuncietur;  simili  forma  per 
omnia  observanda,  si  quando  per  definitivas  sententias  infamie  macula 
notaverint  aliquos  aut  ipso  jure  vel  pene  macula  pronunciaverint  (d) 
esse  notatos.  Nos  etiam  magistro  justiciario  magne  curie  nostre  firmiter 

(a)  Sic  cod.  4625 ;  ap.  Carcani  ejusdem. 

(b)  Apud  Afflictum  De  notificandis ;  quod  propius  graeco  accedit  rapi  tou  Yv«p£££<j6cu 
xr|  jcopt»].  In  cod  4624  A  :  De  scribendis  bannitis per  justiciarium. 

(c)  ln  cod.  4625  Eadem. 

(d)  Sic  cum  Pecchia  pluralem  admittimus,  dum  verbum  ad  justiciarios  referatur. 
Ap.  Carcani  notaverit ,  pronuntiaverit. 

dedimus  in  mandatisut  de  his  specialiter  specialia  acta  prescribi  faciat  (a) 
quibus  bannitorum  vel  forjudicatorum  [vel  quomodolibet  notatorum] 
nomina  [et  eorum  etiam  filios,  si]  quos  per  inquisitionem  a  se  vel  a  jus- 
ticiario  factam  reos  aut  suspectos  invenerit ,  scribi  faciat  et  in  archivo 
nostre  curie  fideliter  custodiri ;  ut  quoties  de  alicujus  fama ,  vel  exigente 
judicii  strepitu  vel  conscientia  serenitatis  nostre  querente,  fuerit  forte 
tractatum ,  non  tam  per  probationes  extrinsecas  que  moram  judiciis  et 
difficultatem  inducunt,  quam  per  monumenta  publica  curie  nostre  et  or- 
dinatorum  nostrorum  fide  firmata  probatio  efficax  et  dilucida  possit 
assumi. 

TITULUS  VI.  c  (6). 
De  fisco  succedente  forjudicatis  (b). 

IDEM  AUGUSTUS. 

Forjudicatorum  bona  veluti  damnatorum,  si  liberos  vel  parentes  usque 
ad  tertium  gradum  non  habeant ,  fisci  nostri  commodis  volumus  vendi- 
cari ,  nisi  feuda  sint  filiis  ex  concessione  nostra  vel  alio  justo  titulo  ac- 
quisita,  in  quibus  ascendentes  et  liberi  non  succedunt.  Si  autem  liberos 
ante  [bannum  editum  aut]  forjudica-ionem  emissam  vel  jam  natos  habeant 
vel  conceptos,  persona  forjudicati  liberis  connumerata  pro  rata  et  numero 
liberorum,  ad  bona  ipsa  fiscum  nostrum  volumus  advocari ;  ita  videlicet 
quod  si  unicum  filium  tantum  habeat,  bona  predicta  inter  fiscum  et 
ipsum  pro  equalibus  portionibus  dividantur  :  si  autem  duos  filios  habeat, 
fiscus  noster  in  tertia  admittatur,  et  sic  per  consequens,  si  plures  sint 
liberi,  eadem  censura  servetur ;  electione  nostre  curie  reservata,  utrum 
partem  bonorum  ipsorum  habere  voluerit  vel  estimationem  ipsius  partis, 
si  estimatio  offeratur. 

(a)  In  cod.  4625  :  Specialia  jura  conscribant[ur] ;  quod  optime  graeco  convenit : 
iSixa  Sixata  xaxaypa^v). 

(b)  Graece  :  De  successione  forjudicatorum.  Cod.  4624  A  :  De  bonis  forjudicatorum. 

TITULUS  VII.  Z  (7). 
De  [pena  forjudicatorum  et]  balio  dando  filiis  eorumdem. 

IDEM  AUGUSTUS. 

Si  quando  aliquem  forjudicari  contigerit,  qui  liberos  habens  inveniatur 
feudale  aliquid  possidere,  siquidem  liberi  ejus  vel  eorum  aliqui  in  pu- 
pillari  (a)  etate  consistant,  qui  protectione  balii  indigere  noscantur,  ip- 
sorum  balium  cum  administratione  bonorum  eos  contingentium  curia 
nostra  suscipiat,  quemadmodum  in  casu  mortis  balium  ipsum  habere  de- 
berent;  eis  autem  pubertatis  tempus  excedentibus  et  in  tutelam  pro- 
priam  venientibus ,  fructus  partis  illius  que  viventem  patrem ,  licet  pro 
mortuo  habitum  ,  secundum  predictum  modum  dinumeratione  liberorum 
attenta,  si  res  acquisita  de  feudo  foret  dividua  (6),  contingere  debuisset, 
patre  ipso  adhuc  superstite,  curiam  nostram  percipere  volumus  et  ha- 
bere  :  pro  ea  tantum  parte  de  servitio  nobis  pro  feudo  ipso  debito  dimi- 
nuto,  pro  qua  curiam  nostram  fructus  percipere  vel  percepisse  constabit. 
Patre  autem  forjudicato  nature  debitum  exolvente,  pars  illa  cujus  fructus 
curia  nostra  perceperit  ad  integritatem  feudi  libere  revertatur.  Sane  si 
forjudicatum  a  comite  vel  barone  feudum  habere  contigerit,  ipso  parentes 
vel  liberos  non  habente,  feudum  ad  eum  a  quo  ipsum  forjudicatus  te- 
nebat  sine  contradictione  aliqua  redire  debere  censemus.  Fructus  tamen 
partis  contingentis  forjudicatum  de  eo  quod  ab  illo  tenelur  (c),  si  liberos 
habeat,  pro  numero  liberorum,  forjudicato  vivente,  curia  nostra  perci- 

(a)  In  codice  4625  puellari,  minus  recte. 

(b)  In  cod.  4625  :  si  res  acquisita  foret  de  feudis,  si  restaret  dividua,  quod  et  Pala- 
tina  admisit  editio ;  sed  obscure.  Nam  sensus  videtur  tum  partem  feudi  ad  fiscum 
spectare ,  si  feudum  sit  divisibile ,  hoc  est  si  feudum  sit  jure  Longobardorum.  Forsan 
si  restaret  glossema  e  margine  in  textum  a  graeca  versione  fazi]j&mv  adscitum  erit ;  sed 
quid  sibi  velit  airs(j.stvsv "?  Nonne  potius  aravsttAsv  ?  Unde  legendum  :  si  quid  feudale  pos- 
sederit  dividuum  :  notandum  tamen  quod  Graecus  dimidium  pro  dividuum  legens  to 
•5}j*i<ju  verterit. 

(c)  In  codice  4625  ab  alio  tenet;  recte  et  graeco  respondet. 

IV.  11 

piat;  [secundum  modum  superius  declaratum  quemadmodumetalia];  bona 
mobilia  damnatorum  secundum  generalem  assisiam  regni  nostri  (a)  ad 
curiam  nostram  spectant.  Sed  comiti  et  baroni  a  quo  feudum  tenetur  (b), 
nullum  omnino  volumus  prejudicium  generari.  / 

TITULUS  VIII.  H  (8). 
De  uxoribus  forjudicatorum  et  parentibus. 

IDEM  AUGUSTUS. 

Pena  carere  volentes  innoxios  et  punire  nocentes,  generali  lege  san- 
cimus  forjudicatorum  uxores  et  matres  in  earum  rationibus,  dotibus, 
donationibus  propter  nuptias,  quarta  atque  dotariis,  occasione  forjudi- 
cationis  aut  damnationis  predicte  nullam  omnino  molestiam  sustinere, 
sed  eas  integre  habeant  et  ab  omni  inquietalione  securas;  ita  tamen  ut 
persone  predicte  et  etiam  forjudicatorum  filii  seu  parentes  forjudicato  quem 
egere  volumus  nec  sustentationem  ab  aliquo  prestolari  (c) ,  de  bonis  ip- 
sius  eisdem  pietatis  nostre  lenitate  servatis  (d)  in  nullo  penitus  providere 
presumant.  Quod  si  fecerint,  gratia  qua  videntur  abuti  ipsos  privari 
censemus  et  bona  ipsa  nostro  erario  applicari. 

TITULUS  IX.  0  (9). 
Ut  pater  forjudicati  ex  delicto  filii  non  teneatur. 

IDEM  AUGUSTUS. 

Ob  filiorum  culpas  innocentes  patres  arceri  non  tam  injustum  quam 

(a)  Afflictus  hoc  loco  annotat  secundum  generalem  observantiam  regni. 

(b)  In  codice  4625  :  si  homo  alicujus  comitis  vel  baronis  a  quo  feudum  teneat,  male. 

(c)  Ap.  Carcani  non  sustentationem  ab  aliquo  postulari.  Sensum  corruptum  ex  cod. 
4625  restituimus;  graece  autem  paulo  drverse  :  ita  tamen  ut  praedictae  personae.  .  .  . 
forjudicato  dare  aliquid  non  praesumant,  quem  egere  volumus  et  indigere  et  non  ab 
aliquo  sustentationem  accipere  de  bonis ,  etc. 

(d)  Sic  in  cod.  4625,  recte.  Ap.  Carcani  :  de  bonis  ipsius  ejusdem  pietatis  nostrae 
lenitatis  servatis,  perperam. 

impium  reputantes,  presenti  nostre  pietatis  decreto  decernimus  patrem 
superstitem  ex  delicto  filii  iti  nullo  prorsus  affligi  vel  puniri  debere. 
Mortuo  vero  patre,  si  liberos  alios  preter  forjudicatum  non  habeat,  bona 
que  ei  ex  successione  patris  mortui  deberent  deferri,  fisci  nostri  juribus 
vendicentur.  Si  autem  liberos  alios  habeat ,  siquidem  res  tales  sunt  que 
dividi  possint,  hereditarie  vel  feudales,  in  parte  contingente  forjudicato 
pro  numero  liberorum  fiscus  noster  succedat ;  si  quidem  fratrem  forjudi- 
catus  vel  sororem  denique  in  capillo  non  habeat ,  in  bonis  ipsis  fiscum 
nostrum  esse  decernimus  successorem,  omnibus  que  super  criminibus 
lese  majestalis  veteres  juris  auctores  tam  contra  ipsos  reos  quam  succes- 
sores  eorum  specialiter  induxerunt,  in  suo  robore  duraturis. 

TITULUS  X.  I  (10). 
De  his  qui  fidejussores  dare  possunt  ne  incarcerentur. 

IDEM  AUGUSTUS. 

Humanitate  nobis  suggerente  sancimus  quod  si  quando  accusatus  vel 
delatus  super  criminalibus  et  capitalibus  causis  fidejussores  dare  paratus 
sit,  si  pro  qualitate  criminis  et  persone  nec  minus  facilitate  conveniendi 
sufficientes  et  idonei  reputentur,  tradi  militibus  vel  squalore  carceris  ma- 
cerari  non  volumus  accusatum ;  nisi  crimen  adeo  vel  confessione  sua  vel 
ipsa  flagranti  deprehensione  sit  evidens  aut  publice  facta  inquisitione  sit 
publicum  aut  notorium  habeatur  ut  jam  constet  reum  ad  nihil  aliud  in- 
ficiari  proposita,  nisi  ut  penam  differat  quam  levis  et  infamate  persone 
temeritas  et  proposite  qualitas  accusationis  exposcit.  Ab  hujus  autem 
nostre  sanctionis  humanitate  precludimus  accusatos  vel  delatos  criminis 
majestatis  [contra  personam  nostram  seu  nostrorum  collateralium  sata- 
gentes];  quos  velut  suspectos  («)  interdum  nos  ipsi  ante  supplicium  car- 

(a)  Ex  cod.  4625  et  ex  graeco  :  Quos  quemadmodum  et  alios  fortasse  suspectos ,  rec- 
tius.  Caeterum  totus  hic  locus  additamentis  depravatus  ,  ut  nos  Carcanus  monet,  ex 
graeco  juvabitur  parenthesi,  sic  :  Ab  hujus  autem,  etc.,  delatos  criminis  majestatis  (quos 
quemadmodum  et  alios  fortasse  suspectos  nosipsi  ante  suppliciumincustodia  detineriex- 

cerali  custodia  specialiter  et  expressim  detineri  mandamus  :  vel  jusli- 
ciariorum  nostrorum  aliquis  hoc  injungat,  cum  vel  persone  levitas  et 
immanitas  criminis  istud  exegerit,  quod  contra  salutem  nostram  aliquid 
attentasse  dicatur.  Quod  si  fidejussorum  committeretur  cuslodie,  non 
tanti  haberet  fidejussores  relinquere  pene  quanti  quod  pro  commisso 
facinore  penam  debitam  posset  evadere  aut  non  commissum  aliquando 
facinus,  quod  esset  acerbius,  consummaret ;  [vel  nisi  levis  conversationis  et 
vite  per  publicam  famam  vel  inquisitiones  de  eis  aliquando  factas  accusali 
forte  extiterint  aut  delati,  aut  aliquando  quod  sui  copiam  judicii  subtraxe- 
rint  forbanniti].  Predictis  autem  cessantibus,  de  regulari  et  communi 
jure  sufficientium  fidejussorum  fidei  committi  decernimus  accusalos ,  ut 
non  incarcerentur  propterea  quod  accusati  sunt  tantum  qui  in  nullo 
forsitan  deliquerunt,  et  incarcerati  etiam  qui  incarcerationis  tempore  fide- 
jussores  idoneos  dare  non  poterant,  datis  fidejussoribus  liberentur.  Con- 
tingebat  enim  aliquando  quod  ob  timorem  carceris  accusati  etiam  inno- 
centes  se  a  judiciis  subtrahebant,  et  penenocentium  qui  carcerali  custodia 
tenebantur,  differebantur  inlerdum ,  dum  causam  ex  vinculis  non  dice- 
bant.  Contingebat  hoc  sepe  propter  accusatorum  absentiam ,  qui  ad  vic- 
toriam  sibi  abunde  sufficere  credunt  quod  adversarios  suos  faciunt 
carceri  mancipari.  Illud  etiam  presenti  adjungimus  sanctioni  ut  si  quando 
accusatus  vel  delatus  propterea  in  carcere  teneatur  quod  fidejussores 
dare  non  possit  et  se  defendere  sit  paratus,  [solutus  vinculis  in  judicio 
presentetur  ne  ex  vinculis  causam  dicat,  et  deinde  post  instantiam  so- 
luti  judicii  ad  vincula  deducatur].  Accusatores  instanter  accusationem  vo- 
lumus  prosequi  institutam.  A  qua  si  fortein  odium  incarcerati  destiterint 
ut  supplicio  carceris  affligatur,  desistentie  penam  nostris  constitutio- 
nibus  stabilitam  ipsos  decernimus  sustinere.  [Custodiantur  autem  in 
curia  justiciarii  incarcerati  sub  expensis  suis  vel  si  nimium  pauperes  sint, 
sub  expensis  curie.  In  utroque  casu  cuilibet  custodi  per  diem  XIII  grana 
secundum  assisiam  curie  tribuantur,  ut  pro  captivorum  custodiis,  sicut 
hactenus,  homines  non  graventur].  Eorum  tamen  causas  quos  de  con- 

pressius  injungimus  [vel]  ubi  nostrorum  justitiariorum  aliquis  koc  injungat,  cum  vel 
personae,  etc.)  quando  conlra  salutem  nostram  aliquid  attentatum  esse  dicatur. 

scientia  nostra  capi  et  detineri  mandamus,  inconsultis  nobis  examinari 
non  volumus  nec  decidi.  Maluimus  enim  aliquando  reum  criminis  car- 
cere  detineri  quam  perdere ,  et  vidimus  aliquos  juste  captos  et  deinde 
misericorditer  liberatos  postea  factos  bonos  et  frugi ,  [dum  ipsis  vexatio 
prebuit  intellectum.  Ab  illo  potissime  justitiarii  nostri  prorsus  abstineant 
ut  unum  pro  alio ,  velut  patrem  pro  filio  vel  e  converso  seu  fratrem  pro 
fratre  vel  quamcumque  conjunctam  personam  pro  reo,  fidejussores  for- 
sitan  non  prestante,  carceri  non  intrudant]. 

TITULUS  XI.  IA  (11). 

De  eo  qui  posl  crimen  adulterii  intentatum  uxorem  recipit. 

REX  ROGERIUS  (o). 

Qui  post  crimen  adulterii  intentatum  uxorem  acceperit,  destitisse  vi- 
detur,  ideoque  suscitare  questionem  ultra  non  poterit. 

TITULUS  XII.  IB  (12). 

Si  quis  petierit  aliquem  citari  et  citatus  in  termino  sibi  dato  comparueril , 
accusatore  ?ion  comparente,  condemnatur  in  sexta  parte  mobilium  accu- 
sator  (b). 

IMPERAT 0 R  FREDERICUS. 

Accusatorum  temeritatem  antiquis  legumlatoribus  odiosam  tanto  magis 
nos  (c)  ipsi  persequimur,  quanto  in  nostra  republica  ipsam  magis  inve- 
nimus  abundare.  Hac  igitur  sacra  constitutione  sancimus  ut  si  quis  a 
curia  nostra  vel  justiciario  regionis  aliquem  citari  petierit,  et  (d)  citatus 

(a)  Sic  in  duobus  codicibus  et  recte,  licet  ap.  Carcani  legatur  idem,  scilicet  Fre- 
dericus. 

(b)  In  cod.  4624  A:De pena  accusatoris in peremptorio  termino  non parentis.  Gr&ece 
etiam  brevius  :  De  accusante  et  in  judicium  non  veniente. 

(c)  Ap.  Carcani  non ,  male. 

(d)  Et  sensui  necessarium  ex  cod.  4625  addimus. 

tanquam  obedientie  filius  in  peremptorio  sibi  dato  compareat  accusatori 
suo  legitime  responsurus,  accusatore  in  accusati  dispendium  et  in  de- 
lusionem  curie  nostre  non  comparente;  accusatorem  in  sexta  parte  (a) 
mobilium  bonorum  mulctari  censemus,  expensis  nihilominus  accusalo 
sacramento  suo  cum  taxatione  judicis  declarandis  integre  restitutis;  que 
omnia  per  eum  qui  reum  ipsum  coerceri  mandaverit,  perfecte  execu- 
tioni  mandentur.  Abolitionem  namque  accusator,  si  voluerit  (b)  ab  accu- 
satione  desistere,  a  nobis  potuit  impetrare,  quam  justa  de  causa  petitam 
nostra  serenitas  non  negasset. 

TITULUS  XIII.  ir  (13). 
De  accusatore  post  litem  contestatam  publice  non  comparente  (c). 

1 D  EM  AUGUSTUS. 

Accusatorem  post  litem  super  criminali  (d)  accusatione  in  judicio  con- 
testatam  si  in  termino  peremptorio  sibi  dato  non  venerit,  accusationis  (e) 
solemnia  impleturus,  tertia  parte  bonorum  mobilium  decernimus  esse 
mulctandum.  Et  si  in  edicto  alio  (f)  sibi  denuo  destinato  inchoatam  ac- 
cusationem  detrectaverit  exequi,  contumaciam  contumacie  aggregando, 
quia  secundum  veterum  legum  scita  destitisse  videtur,  in  centum  au- 
gustales  condemnetur;  quam  penam  loco  quinque  librarum  auri  in  quibus 
desistentes  hactenus  damnabantur,  succedere  debere  censemus.  Eadem 
mulcta  fortius  obtinente,  si  accusator  [expressim]  accusationi  renuntia- 
verit  institule. 

(a)  Graece  in  tertia  parte;  forsan  melius,  ut  apparet  ex  initio  sequentis  consti- 
tutionis. 

(b)  Sic  in  cod.  4625.  Ap.  Carcani  :  si  volebat. 

(c)  In  cod.  4624  A :  De  pena  accusatoris  post  litem  contestatam  ab  accusatione  desis- 
lentis;  rectius. 

(d)  In  cod.  4625  additur  vcl  civili. 

(e)  Ibid.  pro  accusationis  legitur  ad  curiam. 
(/)  Graece  ev  T?j  Skhq  oiopuy,  in  alio  termino. 

TITULUS  XIV.  IA  (14). 
De  pena  calumnie  contra  calumniantes  stabilita. 

IDEM  AUGUSTDS. 

Penam  calumnie  contra  calumniantes  antiquis  sanctionibus  provide 
stabilitam  et  de  consuetudine  quadam  abolitam  innovantes,  universis  ju- 
dicibus  ad  quorum  cognitionem  criminales  cause  spectare  noscuntur 
injungimus  ut  [ad  accusandum  vel  etiam  defendendum  accusatores  vel 
delatores  aliquos  non  admittant,  nisi  primitus  cingulum  inscriptionis  ar- 
ripiant  accusatores  vel  etiam  deferentes  quo  se  ad  penam  obligent  per 
calumniam  non  probantes,  quam  exposcunt  accusatis  aut  delatis  infligi. 
Judices  autem  hujusmodi  judiciis  presidentesl  (a)  nulli  omnino  gratie 
vel  potentatui  deferentes ,  accusatores  vel  delatores  quos  in  evidenti  ca- 
umnia  deprehenderint  eadem  pena  condemnent  quam  accusatis  imponi 
si  intentata  probassent  objecti  criminis  qualitas  requirebat;  ita  tamen  ut 
non  ex  hoc  solo  quod  accusantes  in  probatione  defecerint,  calumniantes 
ipsos  esse  presumant.  Subesse  namque  potest  causa  probabilis  propter 
quam  speratas  probationes  inducere  nequeat  accusator.  Sed  ut  dictum 
est,  calumniam  evidentem  exigimus  ut  accusator  temerarius  arguatur. 
Quanto  enim  durius  nocentes  persequimur,  tanto  libentius  absolvimus 
innocentes. 

TITULUS  XV.  IE  (15). 

Accusator  et  reus,  si  dolo  vel  fraude  dato  sibi  termino  a  judicibus 
non  comparuerint  curie,  penam  sustineant  (b). 

IDEM  AUGUSTUS. 

Sepe  contingit  accusatorem  cum  accusato  colludere,  ut  non  in  totum  ab 
accusatione  discedant,  sed  ut  terminum  judicii  prorogent,  sine  licentia 

(a)  Haec  omnia  tum  in  graeco,  tum  in  cod.  4625  desunt. 
(I)  Graece  :  De  accusatore  et  reo  si  dolose  colludant. 

curie  neutro  ad  judicium  veniente;  quem  terminum  ante  vel  ipsi  sponte 
receperant  vel  quem  ipsis  auctoritas  judicialis  indulsit.  Nolentes  igitur 
lites  fieri  aliquorum  machinationibus  immortales,  statuimus  utrumque 
scilicet  accusatorem  et  accusatum  pro  equalibus  portionibus  eamdem 
penam  in  casu  prescripto  subire  centum  augustalium,  scilicet  nostris  uti- 
litatibus  applicandam,  quam  alter  eorum  (a)  subire  deberet,  si  in  statuto 
sibi  termino  prosecuturus  accusationem  non  venisset  ad  curiam. 


TITULUS  XVI.  Ir  (16). 

Lite  non  contestata  in  criminali  judicio  an  possint  actor  et  reus  inter  se 
componere,  non  dato  termino  aliquo  vel  retento  (b). 

IDEM  AUGUSTUS. 

Post  citationem  emissam,  lite  nondum  in  criminali  judicio  contestata 
nec  aliqua  partium  comparente  (c) ,  si  accusatus  et  accusator  voluerint 
inter  se  componere,  transigendi  eis  Hcentiam  impartimur.  Quod  si  ali- 
quid  ut  ab  accusatione  desistat  accusator  acceperit,  quia  sine  licentia 
curie  hoc  presumpsit,  duplum  ejus  quod  proinde  eum  accepisse  consla- 
bit,  [et  absque  diminutione  aliqua  curie  nostre]  solvat;  [nisi  forte  pro 
estimatione  damni  commissi  accusatorem  aliquid  accepisse  constiterit,] 
cum  damnum  rei  familiaris  instituenda  accusatio  continebat.  Quod  si 
usque  adeo  sit  processum  ut  ex  citatione  facta  partes  in  judicio  sint  pre- 
sentes,  sine  licentia  et  mandato  curie  componendi  partibus  non  conce- 
dimus  potestatem.  Contra  quod  si  factum  fuerit,  accusator  X  augustales 
fisco  nostro  componat;  post  litem  vero  contestatam  si  transigant  aut 
componant,  XXIV  augustales  accusator  et  accusatus  erario  nostro  se  no- 
verint  illaturos;  causa  nihilominus  suo  ordine  peragenda,  si  transac- 

(a)  In  cod.  4625  additur  scilicet  actor. 

(b)  Non  dato  termino,  etc. ,  in  graeco  desunt. 

(c)  In  graeco  additur  :  pfre  wos  Ti[AiQ[AaTo;  rapl  toutou  l7raYY£XXo[iivou  -7j  Se^ou;evou , 
nec  aliguo  termino  propterea  emisso  vel  recepto;  in  cod.  4625  :  nullo  promisso  propterea 
vel  recepto,  minus  recte. 

tionem  aut  compositionem  eamdem  curia  non  acceptat.  Que  omnia  in 
illis  criminibus  locum  habere  censemus  que  sanguinis  penam  imponunt, 
in  quibus  transactiones  vel  pactiones  fieri  vetera  jura  permittunt;  aliis 
que  sanguinis  penam  non  irrogant,  excepta  falsi  accusatione,  in  suoro- 
bore  duraturis. 

TITULUS  XVII.  IZ  (17). 

De  jure  Francorum  in  judiciis  sublato  (a). 

IDEM  AUGUSTUS. 

Speciale  quoddam  Francorum  jus,  imo  ut  proprius  loquamur  injuriam 
que  in  judiciis  tam  civilibus  quam  criminalibus  hactenus  obtinebat ,  de 
medio  tollere  cupientes,  presentis  nostre  sanctionis  programmate  cunctis 
regni  nostri  fidelibus  volumus  esse  notum  quod  nos  qui  singulorum  jura 
justitie  libra  pensamus,  in  judiciis  aliquam  discretionem  haberi  non  vo- 
lumus  personarum,  sed  equa  lance(6),  sive  sit  Francus  sive  Romanus  aut 
Longobardus  qui  agit  seu  qui  convenitur,  justitiam  sibi  volumus  ministrari. 
Cavillationes  et  captiones  antiquas  jure  Francorum,  quinzanas  (c)  et  mo- 
menta  temporum  que  inter  Francos  litigantes  in  judiciis  hactenus  serva- 
banlur,  necnon  quasdam  alias  subtiles  observaliones  tam  in  civilibus  quam 
criminalibus  causis  submovemus.  Penam  etiam  per  quam  Francus  ante 
litem  contestatam  contumax  bonis  mobiiibus  omnibus  privabatur,  in  penam 
tertie  partis  mobilium  nostra  constitutione  contentam  volumus  esse  trans- 
fusam.  Illud  nihilominus  (quod  acerbius  reputamus)  presenti  lege  cor- 
rigimus,  videlicet  quod  Francus  lite  cum  eo  in  pecuniaribus  litibus  vel 
in  causis  criminalibus  contestata  contumax,  bonam  vel  malam  causam 
habeat,  ipsam  amittat.  Hoc  enim  et  ab  omni  justitie  tramite  discrepat  et 

(a)  Graece  :  De  abolitione  poenae  contumaciae  a  Francis  positae.  In  eod.  4624  A 
minus  apte  :  De  non  habenda  discretione  personarum  injudiciis. 

{b)  Ita  in  cod.  4625  ;  ap.  Carcani  aequalitatem,  minus  recte. 

(c)  Sic  in  cod.  4625.  In  graeco  xoutvT^avaq,  ex  voce  gallica  quinzaine.  In  Palat.  quin- 
zencias;  in  Suganap.  quingenties;  unde  per  corruptionem  noscentias  ;  quod  in  recen- 
tioribus  editionibus  admissum  frustra  Cangius  interpretari  nisus  est,  dum  se  ad  v.  nas- 
centias  referat. 

IV.  12 

omnis  ab  hoc  ratio  equitatis  abhorret  ut  propter  alicujus  absentiam  que 
Dei  debet  repleri  presentia,  [firma  justitia]  vel  in  sui  perpetuitate  defi- 
ciat  vel  in  constantia  varietur.  Predicto  igitur  tempore  Francus  contumax 
non  ut  olim  causam  amittat,  sed  juxta  nuper  editam  nostri  nominis  sanc- 
tionem ,  vel  possessionem  et  vendicationem  bonorum  aut  perpetue  pos- 
sessionis  jacturam  vel  decisionem  principalis  cause,  remedio  appella- 
tionis  excluso,  secundum  jus  et  justitiam  patiatur. 

TITULUS  XVIII.  IH  (18). 
De  dilationibus  et  exceptionibus  in  judicio  precedentibus  breviandis  (a). 

IDEM  AUGUSTUS. 

Dilationes  in  judiciis  hactenus  observatas,  que  non  tantum  jura  nos- 
trorum  fidelium  differebant,  verum  etiam  perimebant,  precidere  dispo- 
nenles,  precipimus,  utraque  parte  presente,  quocunque  jure  agatur,  sive 
etiam  quis  criminaliter  [privato  aut  publico]  judicio  accusetur  (6),  statim 
oblato  libello  quem  in  judiciis  omnibus  offerri  volumus,  prout  actionis 
qualitas  vel  accusationis  forma  deposcit,  nisi  causa  valde  sit  modica  infra 
duos  augustales  scilicet,  [que  ipsum  non  desiderat  offerendum],  litis  con- 
testationem  que  in  principalibus  personis  per  negationem  vel  confes- 
sionem ,  in  procuratoribus  et  defensoribus  aliorum  per  ignorantie  verbum 
fieri  potest,  sequi  debere  :  ut  tamen  in  causis  civilibus  que  coram  bajulis 
vel  locorum  dominis  aguntur,  [pridieantea]  futurus  reuscitari  debeat,  et 
in  ipsa  citatione  contineatur  expressim  a  quo  et  de  qua  re  et  de  quo  etiam 
impetitionis  genere  impetatur,  nisi  dilatoria  competens  exceptio  oppo- 
natur;  deliberatoriis  tamen  judiciis  omnino  sublatis,  sed  incontinenti 
guadiis  datis  in  civilibus  judiciis,  utest  juris,  declaretur  (c)  [et  fidejus- 
soribus]  post  triduum  [prestitis] ;  nisi  conventus  possessor  rerum  immo- 

(«)  Graece  :  Pro  qua  pecuniae  quantitate  libellus  non  dari  debeat.  Cod.  4624  A  :De 
libelli  oblatione  et  forma  oblationis. 

(b)  In  graeco  :  sive  quis  civiliter  vel  criminaliter  judicio  accusetur. 

(c)  Hoc  verbum  addimus  ex  cod.  4625;  forsitan  deliberetur.  Graece  dmkjarpfltymu 

bilium  inveniatur,  quo  casu  fidejussoriam  cautionem  judicio  sisti  cessare 
debere  censemus,  in  ipso  loco  judicii  cum  amicis  et  advocatis  suis  super 
principali  causa  conventus  deliberet  responsurus.  [Mobilium  etiam  rerum 
possessor,  si  fidejussores  dare  nequiverit,  cautioni  juratorie  committatur, 
nisi  pauper  aliquis  aut  gyrovagus  injuriarum  aut  de  quolibet  alio  male- 
ficio  cujus  cognitio  spectat  ad  bajulum,  impetitus  fidejussores  dare  ne- 
quiverit,  qui  usque  ad  finem  litis  per  bajulum  carceris  custodie  man- 
cipetur.] 

TITULUS  XIX.  10  (19). 
De  eocceptionibus  et  dilationibus  proponendis  in  judicio. 

IDE.M  AUGUSTUS. 

Exceptiones  dilatorias,  prout  communisjurisregulis  est  introductum(a), 
in  ipso  judicii  exordio  proponendas  infra  triduum  a  die  oblati  libelli  vel 
in  civili  vel  in  criminali  judicio  objici  posse  censemus  (b)  :  in  quibus  si 
de  eis  incontinenti  constare  non  possit,  sed  dilationem  requirat  is  qui 
eas  objicit,  sacramento  prius  si  hoc  judex  decreverit  prestito,  quod  non 
[tantum]  causa  differendi  [vel  frustrandi]  judicii  ipsas  conventus  opponat, 
sed  quod  eas  ad  levamen  cause  sue  se  probare  posse  confidit ;  ad  pro- 
bandum  eidem  octo  dierum  terminus  concedatur,  nisi  reus  in  longinquis 
probationes  se  habere  juraverit  :  quo  quidem  casu  consideratis  locorum 
distantiis,  causarum  qualitatibus  et  conditionibus  personarum,  terminus 
longior  debebit  et  poterit  indulgeri  (c).  Et  si  in  eorum  probalione  reus 
defecerit,  in  omnes  expensas  sacramento  actoris  cum  taxatione  judicis 
declarandas,  ab  eo  occasione  predicte  dilationis  factas,  ipsum  decer- 
nimus  condemnari. 

(a)  In  cod.  4625  :  prout  communijure  etiam  regulariter  est  inductum. 

{b)  In  cod.  4625  additur :  quasi  similiter  preceptoriis  et  angalivel angarii? pene  sub- 
jectus.  Sed  quid  sibi  id  velit  omnino  nescimus. 

(c)  Totus  hic  locus  in  graeco  multo  brevior  diverse  concipitur  :  et  sic  brevissimus 
terminus  ad  probandum  ipsi  concedatur,  consideratis  locorum  distantiis,  qualitatibus 
causarum  et  conditionibus  personarum. 


92 


CONSTITUTIONES 


TITULUS  XX.  K  (20). 
De  eocceptione  hostici  ponenda. 

IDEM  AUGUSTUS. 

Hostici  exceptionem  quam  in  judiciis  nostris  frequenter  audivimus, 
determinare  volentes,  statuimus  si  quando  submonilus  ad  exercitum 
citatus  extiterit,  exceptionem  predictam  per  se  vel  per  alium  coram  eo 
qui  ipsum  citavit  opponat  :  qua  opposita  et  probata,  quindecim  diebus 
antequam  iter  arripiat  et  quindecim  postquam  reversus  fuerit  immuni- 
tatem  responsionis  habebit ;  ita  quod  nulli  per  se  vel  per  procuratorem 
[quem  teneatur  relinquere,]  respondere  cogatur.  Quod  inviolabiliter  obti- 
nere  censemus,  etiam  cum  litis  contestatione  secuta,  submonitione  facta 
reum  reipublice  causa  predicto  modo  abesse  debere  contiugit.  Si  tamen 
ambe  partes ,  actor  scilicet  et  reus,  in  exercitu  inveniantur,  excep- 
tionem  hostici  alter  alteri  non  opponat,  dum  tamen  is  (a)  qui  voluerit 
alterum  in  exercitu  convenire,  munitus  sit  in  exercitu  competentibus 
equis  et  armis  et  aliis  omnibus  opportunis  et  necessariis  que  opportu- 
nitas  et  necessitas  more  exercitali  inducunt.  Illo  etiam  non  omisso  ut 
si  conventus  iu  exercitu  per  se  et  suis  expensis  militat,  is  qui  eurn  im- 
petit,  ut  adversarium  possit  hostici  exceptione  privare,  eodem  modo 
et  suis  expensis  militare  debebit,  ne  alterius  podio  (b)  sub  cujus  expensis 
et  necessariis  fuerit  in  exercitu  sustentatus,  eum  qui  cum  expensis 
suis  nobis  laudabiliter  servit ,  impugnet  (c);  que  omnia  per  mares- 
calcum  nostrum  vel  per  alium  qui  exercitui  de  mandato  nostro  pro 
tempore  preerit,  cui  omnes  qui  ad  exercitum  venerint  absque  discre- 
tione  aliqua  volumus  presentari,  probari  debebunt.  Tamen  si  eorum  am- 

(a)  Sic  Palat.,  Lindeb.  et  graecus.  In  Sugan.  vero  et  aliis  contrarium  :  exceptio- 
nem...  opponat,  dum  tamen  non  is. 

(b)  In  omnibus  et  ap.  Carcani  ne  alterius  taedio;  quod  omni  sensu  caret.  Corrigimus 
ex  cod.  4G25,  ubi  tamen  minus  recte  pro  ne  legitur  ut.  Podium  autem  sumitur  in  usum 
gallicae  vocis  appui. 

(c)  Graece  :  ne  sustentalus  impensis  alterius  alicujus  in  exercitu,  impugnare  praesu- 
mat  qui  cum  expensis  suis  laudabiliter  servit  nobis. 

borum  conditio  sit  equalis,  ut  ambo  scilicet  alienis  expensis  in  exercitu 
commorentur,  alter  alteri  tenebitur  respondere  :  ut  tamen  occasione  tam 
inchoati  quam  inchoandi  litigii,  etiam  si  peremptorium  fuerit  emissum,  a 
servitio  speciali  quod  ei  per  nos  vel  per  prefatum  marescalcum  noslrum 
in  exercitu  (a)  fuerit  injunctum ,  is  qui  citatus  est  nullatenus  avocetur. 
Bannitos  et  forbannitos  etiam  secure  in  exercitu  et  absque  alicujus  offen- 
sione  volumus  commorari;  adeo  etiam  ut  dum  in  exercitu  sint,  privile- 
gium  hostici  habeant  commune  cum  ceteris,  quod  a  nemine  valeant  con- 
veniri.  Banniti  tantummodo,  non  forjudicati,  ab  accusatoribus  suis  et  his 
qui  eodem  modo  muniti  equis  et  armis  scilicet  in  exercitu  fuerint,  infra 
annum  juxla  pridem  a  nobis  statutum  modum  poterunt  conveniri.  In 
forjudicatis  autem  id  circo  hoc  non  concedimus,  quia  cum  ipsis  nulla  sit 
reservata  defensio,  non  esset  aliud  eos  conveniri  permittere  quam  sus- 
pendi  mandare.  Salvis  per  omnia  his  que  in  exercitu  contrahuntur  aut 
committuntur,  ad  que  presentem  non  extendimus  sanctionem,  sed  ea 
juxta  exercitalem  ritum  volumus  terminari. 

TITULUS  XXI.  KA  (21). 
De  litis  contestatione  in  criminali  vel  in  civili  ab  adversario  prosequenda  (b). 

IDEM  AUGUSTUS. 

Si  civiliter  agens  ab  adversario  criminaliter  accusetur  vel  criminaliter 
accusans  ab  adversario  similiter  de  majori  crimine  impetatur,  non  ut 
olim  litis  contestationem  vel  processum  judicii  volumus  impediri,  sed 
absque  prejudicio  aliquo  in  utraqua  causa  similiter  (c)  procedendum  esse 
censemus,  etiam  si  crimen  majestatis  fuerit  objectum ;  et  in  utroque  ju- 
dicio  secundum  quod  juris  est  et  causarum  qualitas  exegerit,  proce- 
datur.  Evidens  enim  videtur  esse  accusantis  nequitia  et  frustratio  mani- 
festa,  quod  non  prius  adversarium  suum  voluerit  accusare  vel  de  majori 

(a)  In  cod.  4625  et  in  graeco  :  vel  per  prefectum  exercitus. 

(b)  Graece  :  De  civiliter  agente  et  criminaliter  accusato.  In  cod.  4624  A  :  De  ordine 
judiciorum  et  reconventionibus.  In  Afflicto  et  alias  etiam  variat  rubrica. 

(c)  In  cod.  4625  simul. 

crimine  convenire,  nec  etiam  crimen  quod  majestatem  nostram  leserit, 
zelo  fidelitatis  accensus  proponere  voluerit,  quam  esset  ab  eo  qui  jura  vel 
injuriam  suam  prosequitur,  in  judicio  lacessitus.  Eadem  censura  («)  ser- 
vanda  in  quibuslibet  prejudicialibus  aliis  causis,  etiam  si  tales  sint  ex 
quibus  probatis  nullum  retro  judicium  redderetur  (b)  :  dummodo  peri- 
torum  juris  varietate  decisa  super  principali  causa  tantummodo  definitiva 
condemnationis  vel  absolutionis  sententia  proferatur.  In  emergentibus  ta- 
men  questionibus ,  veluti  super  incompetentia  judicis  allegata  aut  super 
dilationibus  dandis  vel  super  personis  testium  qui  interdum  a  dicendo 
testimonio  repelluntur,  et  similibus  questionibus  (c)  terminandis,  in  quibus 
communis  juris  altercatio  conquievit,  presenti  lege  nihil  volumus  innovari. 

TITULUS  XXII.  KB  (52). 
De  accusato  coram  juslitiario  (d). 

IDEM  AUGUSTUS. 

Contingit  interdum  aliquem  de  crimine  capitali  coram  regionum  jus- 
titiario  accusatum,  pendente  causa  ipsa,  per  magistrum  justitiariummagne 
curie  nostre  citari  de  pari  crimine  vel  minori  aut  etiam  de  questione  ci- 
vili  castrorum  vel  aliorum  feudalium  quorum  cognitio  specialiter  ad  cu- 
riam  nostram  speclat ;  sicque  prerogativa  majoris  auditorii ,  causa  que 
aliquando  coram  justitiario  usque  ad  calculum  definitive  sententie  jam  de- 
venerat,  necessario  prorogatur,  nec  innocens  absolvendus  detegitur  nec  pu- 
niendus  debita  pena  damnatur.  Sancimus  itaque  priorem  causam  coram 
juslitiario  motam  terminari  debere;  que  omnia,  scilicet  cause  qualitas  et  in 
quantum  sit  in  questione  processum,  per  litteras  justitiarii  magistro  jus- 

(a)  In  cod.  4625  mensura. 

(b)  Ibidera  :  etiam  si  talia  sint  ex  quibus  probatis  nullius  judicium  lederetur,  minus 
recte. 

(c)  Ibidem  primitus  vice  quaestionibus.  In  graeco  fusius  concipitur  :  et  in  similibus 
quaestionibus  prius  citari  debent;  in  quibus  autem,  etc. 

(d)  In  cod.  4624  A  :  De  prerogativa  majoris  audientie. 

titiario  patefiant.  Ac  tunc  demum  si  hoc  eventus  prioris  judicii  patiatur, 
puta  quod  ex  priori  sententia  non  sit  mortuus  accusatus,  (quo  casu  jam 
penam  aliam  sufferre  non  potest),  citatus  ad  curiam  nostram  venire  de- 
bebit.  Ceterum  si  de  majori  crimine  per  magistrum  justitiarium  citabitur 
accusatus,  privilegio  majoris  auditorii  [cum  majoritate  judicii  con- 
currente],  nisi  coram  priori  judice  usque  ad  definitivam  sententiam  sit 
perventum,  citatussi  contumax  videri  noluerit,  coram  magistro  justitiario 
se  presentet.  In  omnibus  [superioribus]  crimina  lese  majestatis  exci- 
pimus ,  de  quibus  convicti  et  damnati  vitam  cum  bonis  amittant ,  in  qui- 
bus  quovis  alio  capitali  crimine  coram  justitiario  accusati,  citati  per 
superiorem  judicem  ad  evitandum  contumacie  penam,  sui  copiam  facere 
non  detrectent. 

TITULUS  XXIII.  KU  (23). 
De  lite  contestata  non  retardanda  exceptionis  objeclu  (a). 

IDEM  AUGUSTUS. 

Exceptione  filiationis,  generis  sive  gentis  et  quod  heres  non  sit  qui 
actionem  vel  accusationem  inlendit  tam  in  civilibus  quam  in  crimina- 
libus  causis,  contestationem  litis  continuo  faciendam  nolumus  retardari ; 
sed  eis  propositis  in  causa  principali  nihilominus  procedatur,  eo  quod 
ipsas  opponit  ad  probationem ;  admissio  cujus  probationis  eventus  ju- 
dicii  qualiter  in  causa  procedere  debeat,  demonstrabit  (b). 

TITULUS  XXIV.  KA  (24). 
De  processu  judicii  (c). 

IDEM  AUGUSTUS. 

Lite  legitime  contestata  [sacramentum  de  calumnia  volumusabutraque 
(a)  In  cod.  4624  A  :  De  exceptione  generis  vel  gentis. 

(i)  In  Sugan.  et  in  cod.  4625  :  eo  quod  ipasas,  etc,  admisso;  cujus prdbationis  eventus 
judici,  qualiter,  etc,  demonstrabit.  Ex  graeco  quoque  sic  emendandum  videtur. 

(c)  Graece  :  Quod  accusator  et  reus  actionem  aut  defensionem  intra  tres  dies  prqferre 

parte  prestari  juxta  divales  veterum  principum  sanctiones  :  quo  irremis- 
sibiliter  subsecuto,  principalis]  actoris  aut  accusatoris  persona  simul  omnia 
que  ad  probationem  seu  adminiculum  sue  probationis  (a)  faciunt,  per  se 
vel  per  advocatum  suum  offerat  aut  eodem  die  vel  sequenti  ad  plus 
proponat  in  scriptis;  ulterius  autem  de  communi  jure  nullatenus  au- 
dietur,  nisi  persone  minoris  aut  mulieris  privilegium  vel  causa  alia 
superveniens  allegetur.  Reus  similiter  principaliter  conventus  aut  accu- 
satus  defensiones  omnes  sibi  de  facto  (b^  competentes  in  judicio  propo- 
nere  studeat  simul  et  semel,  aut  in  scriptis  per  se  vel  per  advocatum 
suum  in  predicto  spatio  [curie]  dare  procuret;  eumdemque  terminum  ad 
oblata  probanda  recipiant  ambe  partes.  Quod  si  per  procuratores  aut 
defensores  [in  iis  in  quibus  intervenire  possunt]  cause  agantur,  ea  jura 
procurator  alleget  aut  defensor  illas  defensiones  opponat,  que  principali 
parti  competere  non  ignorat.  Ceterum  si  ignorantiam  forte  pretendat,  jura 
sua  principalis  partis  conscientie  poterit  reservare ;  [ut]  tamen  infra  pre- 
dictum  terminum  quem  ambe  partes  ad  probandum  acceperint,  [pro- 
curator  (c)  tam  ea  que  primo  opposuit  probet  quam  ea  que  per  dominum 
postea  ad  ipsius  scientiam  (d)  pervenerunt.]  Terminum  autem  ad  pro- 
bandum  [in  omnibus  supradictis  et  aliis  que  judiciorum  natura  requirit], 
quantum  sine  cause  periculo  et  rerum  dispendio  fieri  potest,  per  judices 
qui  cognitionibus  president,  in  causis  omnibus  breviari  jubemus. 

TITULUS  XXV.  KE  (25). 
De  exceptionibus  malitiose  oppositis. 

IDEM  AUGUSTUS. 

Si  exceptio  peremptoria,  [replicatio  vel  triplicatio  etiam]  opponatur, 

debeant.  In  cod.  4624  A  :  De  probationibus  et  defensionibus  in  judicio  insimul  osten- 
dendis. 

(a)  Aptius  tamen  ex  graeco  videtur  legendum  :  quae  ad  constitutionem  et  probatio- 
nem  suae  causae. 

(b)  Alias  dejure;  minus  recte. 

(c)  In  Palat.  per  curiam  vice  procurator,  male. 

(d)  Ibi  vel  notitiam  additur  in  cod.  4625. 

que  ex  qualitate  persone  opponentis  vel  cause  judici  (a)  malitiosa  vel 
frivola  videatur;  non  prius  objicientem  ad  eam  probandam  admittat 
quam  sacramentum  prebeat  corporale  quod  non  malitiose  nec  causa 
tantum  prorogandi  judicium  eas  opponat ,  sed  quod  ipsas  pro  firmo 
se  credat  posse  probare;  quas  postea  si  non  probaverit  ad  terminum 
sibi  dalum,  opponentem  ad  expensas  omnes  sacramento  partis  cum 
taxatione  judicis  declarandas  condemnandum  esse  censemus. 

TITULUS  XXVI.  Kc  (26). 
De  interrogandis  liligatoribus  a  judice  (b). 

IDEM  AUGUSTUS. 

Partes  in  judicio  litigantes  tam  ante  litem  contestatam  quam  post, 
prout  juris  ratio  et  equitas  judicem  moverit,  de  facto  interrogari  posse 
decernimus  et  interrogatos  per  se  vel  per  alium  cum  advocatorum  con- 
silio  respondere.  Plerumque  etiam  vel  pro  qualitate  persone  vel  cause, 
vel  si  judex  quod  falsum  respondeat  suspectum  habeat  respondentem, 
ad  sacramenti  religionem  adducere  eum  posse  censemus. 


TITULUS  XXVII.  KZ  (27). 
De  fide  instrumentorum  et  testium  (c). 

REX   GUILLELMUS  (1). 

Instrumenta  de  donationibus  aut  concessionibus  vel  quibuscunque 

(a)  In  Palat.  vel  essejudicii;  diverse  tamen  apud  graecum  vel  ex  causa  judicii. 
(V)  Graece  additur  :  de  facto.  Cod.4624  A  :  De  judicis  repulsa  suspecti,  obscure. 
(c)  Graece  :  De  his  in  quibus  continetur  nomen  alicujus  hostis  aut  proditoris  impe- 
ratoris.  Cod.  4624  A  :  De  cassatione  instrumentorum  a  proditoribus  procedentium. 


(1)  Quum  in  editis  haec  constitutio  Friderico  adscribatur,  putavit  Pecchia  eamdem  ann.  \  220 
in  curia  Capuana  publicatam,  postea  mitigatam  fuisse  ex  altera,  scilicet  ex  titulo  XXVIII  qui 
sequitur.  Quaestio  tamen  exsolvitur  auxilio  duorum  Parisiensis  bibliothecae  codicum,  qui 
nmbo  regis  Guillelmi  nomen  proferunt. 

contractibus,  in  quibus  nomen  alicujus  bostis  vel  proditoris  nostri  et 
generaliter  cujuslibet  invasoris  regni  nostri  scriptum  sit,  cassa  et  inania 
reputantes,  nullam  ex  eis  volumus  in  judiciis  vel  extra  judicia  proba- 
tionem  assumi,  sed  ea  igni  cremari  mandamus. 


TITULUS  XXVIII.  KH  (28). 
De  revocatione  privilegiorum  (a). 

IMPERATOR  FREDERICUS. 

Privilegia  et  instrumenta  proditorum  nostrorum  aut  invasorum  regni 
nostri  quorumlibet  nomina  continentia ,  et  que  a  judicibus  factis  ab  eis 
aut  tabellionibus  scripta  et  subscripta  inveniuntur,  usque  ad  annum  a 
die  insinuationis  constitutionum  nostrarum  declarari  et  renovari  decer- 
nimus  ac  appositione  nostri  nominis  roborari  (1);  nulla  ex  instrumentis 

(a)  Graece  :  De  declarandis  praedictis  inslrumentis  ad  curiam. 


(1)  Non  dubitandum  quinhaec  constitutio  infra  terminum  praefinitum  executioni  demandata 
fuerit,  cum  iuter  alia  plura  nunc  instrumenta  exhibeamus,  sicut  reperiuntur  in  Addition.  cul 
tabul.  Cavens.  mon.,dictionn.  verb.  Constitutio : «  Ex  instrumento  anni  1232  quod  incipit :  In 
»  nomine  Domini  Dei  eterni  et  Salvatoris  nostri  Jesu  Christi,  anno  ab  incarnatione  ejus 
»  MCCXXXII  et  XII0  anno  imperii  domini  nostri  Frederici  gloriosissimi  Romanorum  impe- 
»  ratoris ,  semper  augusti ,  Jerusalem  et  Sicilie  regis ,  et  XX0  anno  regni  domini  nostri  Henrici 
»  regis  Sicilie  et  Italie,  ejus  charissimi  filii ,  mense  julii ,  V  indictionis  ,  ante  me  Landulfum 
»  judicem,  presentibus  testibus  subscribendis  et  ad  hoc  specialiter  rogatis,  venit  Fr.  Bar- 
»  tholomeus  ,  monachus  Cavensis  monasterii,  et  pro  parte  ipsius  monasterii  ostcndit  quoddam 
»  instrumentum  quod  ,  remotis  per  me  nomine  et  tcmpore  hostis  supradicti  domini  7iostri 
»  serenissimi  imperatoris  et  invasoris  regni  ejusdem,  taliter  continebat  :  In  nomine  Domini 
»  Dei  eterni,  etc.  Cum  autem  ipsum  instrumentum  ostensum  et  lectum  fuit,  quia  in  constitu- 
»  tione  supradicli  domini  nostri  serenissimi  imperatoris  Melfie  promulgata  cautum  est  ut 
»  instrumenta  quelibet  invasorum  regni  vel  proditorum  suorum  nomina  continentia  ,  seu  con- 
»  fecta  a  judicibus  et  tabellionibus  factis  ab  eis,  usque  ad  annum  a  die  insinuationis  coustitu- 
»  tionis  predicte  declarari  et  renovari  debercnt  et  appositione  sui  felicis  nominis  roborari ; 
»  idcirco  ipse  monachus  pro  parte  supradicti  monasterii,  quia  instrumentum  ipsum  nomen 
»  hostis  supradicti  domini  nostri  et  invasoris  regni  ejusdem  continebat  aperte  ,  meum  requi- 
»  rendo  ofhcium  mihi  preces  effudit  quatenus  instrumentum  ipsum  juxta  decretum  constitu- 

predictis  ex  presenti  jussione  nostra  non  declaialis,  in  judiciis  aut  extra 
judicia  fide  in  posterum  assumenda. 


»  tionis  predicte  declararem  et  renovarem;  ut  apposito  in  declaratione  ipsius  instrumenti 
i)  nomine  imperatoris  celsitudinis  majestate  regnantis ,  ipsum  instrumentum  robur  et  fidem 
»  assumeret,  omni  de  eo  in  posterum  in  judiciis  vel  extra  judicia  dubietate  sublata.  Cujus  ego 
»  preces  admittens  instrumentum  ipsum ,  sine  nomine  et  tempore  predicti  hostis  et  invasoris 
)>  regni ,  appositis  in  declaratione  ipsius  felici  nomine  supradicti  domini  nostri  et  aliis  solem- 
»  nitatibus  sicut  superius  continetur,  declaravi  et  renovavi.  Que  omnia  ego  Mattheus  publicus 
»  Salerni  notarius,  qui  predictis  rogatus  interfui,  in  publicam  scripturam  redegi  ct  signo  meo 
»  munivi.  »  Locus  signi.  (Arc.  69,  n°  297  et  n°  308,  et  Arc.  87,  n°  31.) 

Ex  alio  ejusdem  anni :  •(  Ante  me  Lucam  judicem  et  testes  ad  hoc  specialiter  convocatos 
»  venit  D.  Jacobus  Cavensis  monachus  et  prior  Sancli  Matthie  de  Tusciano  et  ostendit  mihi 
»  unum  instrumentum  quod,  amotis  nomine  et  iempore  hostis  et  invasoris  regni,  erat  continentie 
»  talis,  etc.  Cum  autem  ipsum  instrumentum  ostensum  et  lectum  fuit,  ipse  prior  me  requi- 
»  sivit  et  deprecatus  est  quod,  quia  in  ipso  instrumento  continebatur  nomen  et  tempus  hostis 
»  supradicti  domini  nostri  Friderici  serenissimi  imperatoris  et  invasoris  regni  ejus,  ipsum 
»  instrumentum  secundum  formam  imperialis  constitutionis  noviter  edite  et  Melfie  promulgate 
»  declarandum  et  renovandum  admitterem,  »  etcv  ut  supra.  (Arc.  69,  n°  292.) 

Ex  alio  ejusdem  anni ,  mense  augusti :  «  Anle  me  Mathcum  judicem  venit  Romoaldus  judex 
»  qui  dicitur  Guarna  et  ostendit  quoddam  instrumentum  quod ,  remotis  per  me  nomine  et  tem- 
»  pore  hostis  domini  nostri  imperaloris  et  invasoris  regni  ejusdem,  taliter  continebat,  »  etc. 
(Arc.  82,  n°  31 .) 

Ex  alio  ejusdem  anni :  «  Antc  me  Landulfum  judicem,»  ut  supra  in  primo.  (Arc.  83,  n°203). 

Ex  alio  ejusdem  anni,  ut  in  praecedenti.  (Arc.  82,  n°  39.) 

Ex  alio  ejusdem  anni,  ut  in  praecedentibus.  (Arc.  60,  n°  300.) 

In  archivo  monasterii  Montisvirginis  (Reg.  XLIX,  n!s  27  et  28)  extant  quoque  duo  instru- 
menta,  mense  augusti  1232,  indictione  V,  redacta  de  mandato  Johannis  judicis  Casertae  et 
Lauri ,  eamdem  fere  formulam  exprimentia ,  «  per  sacrarum  constitutionum  domini  nostri  im- 
»  peratoris  edictum ,  ....  sublato  nomine  ettempore  invasoris  regni.  »  Legitur  denique  apud 
Pecchia  (Stor.  civ.  e  polit.  del  regno,  t.  II,  p.  249)  alia  venditionis  charta,  7  junii  1214, 
Ravelli  confecta,  cujus  ad  calcem  :  «  Quia  igitur  edicto  imperialis  culminis  per  novas  consti- 
»  tutiones  manavit  ut  instrumenta  tempore  hostium  et  invasorum  regni  confecta  per  publicam 
»  scripturam  sub  suo  felici  nomine  debeant  innovari,  ideo  suprascriptum  instrumentum,  etc, 
»  non  in  aliqua  parte  sui  vitiatum,  amotis  tempore  et  nomine  invasoris,  per  manum  publicam 
»  fideliter  rescriptum  est  et  renovatum,  anno  dominice  incarnationis  MCCXXXII,  mense  maio, 
»  indictione  quinta,  imperii  vero  domini  nostri  Friderici ,  etc.  » 

TITULUS  XXIX.  K0  (29). 
De  privilegiis  a  curia  Capuana  lempore  turbationis  indultis  (1). 

IDEM  AUGUSTUS. 

Cum  concessiones  et  privilegia  omnia  tam  a  divis  augustis  parentibus 
nostris  quam  a  nobis  ante  curiam  Capuanam  indulta,  que  per  nos  post 
eamdem  curiam  confirmala  non  essent,  nec  non  ea  que  proxime  tur- 
bationis  tempore  post  transfretationem  nostram  usque  ad  festum  Puri- 
ficationis  beate  Virginis  (2)  a  nobis  aut  a  Raynaldo  duce  Spoleti  con- 
cessa  fuerint,  mandaverimus  revocari  (3),  edicto  presentis  legis  edicimus 
prediclis  privilegiis  et  concessionibus  nullam  omnino  fidem  haberi;  sed 
malivolum  eorum  propositum  qui  ipsa  post  prohibitionem  nostram  re- 
tinent,  prosequentes,  jubemus  predictos  omnes  in  tanta  estimatione 
damnari  nostre  carnere  (a)  applicanda,  quanta  id  quod  concessum  fuerat 
dignoscitur  extilisse. 

TITULUS  XXX.  A  (30). 

Jn  quibus  casibus  audientia  testium  commitlatur et  de  pena  contravenire 
volentium ,  et  de  dolo  ejus  cui  audienlia  committitur  (b). 

IDEM  AUGUSTUS. 

In  pecuniariis  litibus  omnibus,  preterquam  in  questionibus  castrorum 
et  feudorum,  que  specialiter  in  curia  nostra  tractantur,  audientiam  tes- 

(a)  In  graeco :  Tvj  vi[jL£T£pa  xopr/],  sicut  in  antiquis  codicibus  et  in  Palatino  nostre  curie. 

(b)  Graece  simpliciter  :  Ilept  tou  ev  7rot'ot;  Ge'p.ao-1  ^  twv  p.apTupwv  ay.po'affi;  avartGeTat. 

(1)  Haec  rubrica  falsa  admodum  et  mendosa  est,  cum  tantummodo  dc  curia  apud  Capuam 
celebrata  ann.  1220  in  constitutione  agatur.  Multi  tamen  auctores  ista  rubiica  delusi  curiam 
Capuanam  quoddam  esse  tribunal  assidue  ibidem  sedens  perperam  crediderunt,  ut  monuit 
Vargas,  Esame  delle  carte  Norm.,  p.  45o.  In  cod.  4624  A  multo  melius  :  De  privilegiis  antc 
curiam  Capuanam  et  a  tempore  perlurbationis  impetratis.  Graece  :  De  poena  eorum  qui  in- 
strumenta  ipsorum  ad  curiam  non  declarant. 

(2)  Scilicet  2  februarii  1231. 

(3)  Cf.  supra  Ricc.  de  S.  Germ.,  ad  ann.  1231,  mense januario,  t.III,  p.  252. 

tium  permittirnus  delegari.  In  criminalibus  autem  et  predictis  civilibus 
causis,  testes  in  curia  nostra  precipimus  presentari,  nisi  testes  adeo 
senes  et  valetudinarii  sint  quod  sine  ipsorum  periculo  curie  presentari 
non  possint;  quo  quidem  casu  ipsorum  audientia  judicibus  electis  a  par- 
tibus  vel  datis  a  curia  commiltatur,  qui  eos  tantum  tesles  recipient 
quos  ad  curiam  viderint  venire  non  posse.  Contra  quos  auditores  sci- 
licet  per  electionem  partium  vel  a  curia  approbalos  probationes  in  con- 
trarium  nullatenus  admittantur,  videlicet  si  pars  receptos  testes  sanos  el 
juvenes  fore  contendat.  Sane  si  in  termino  ad  probandum  dato  pars  que 
probare  debuerat  in  probalione  deficiat  per  defectum  testium  qui  sibi 
venire  promiserant,  vel  ipsius  judicis  aut  coactoris  alleget  nequiliam 
atque  propterea  terminum  exigat  prorogari ;  [non  aliter  ad  hoc  ipsum 
audiri  decernimus  quam  si  infra  predictum  terminum  hoc  alleget  quod 
infra  eumdem  diem  judex  (a)  vel  coactor  alius  dari  poscatur,  tunc]  post- 
quam  parti  alteri  fuerit  per  cognoscentis  litteras  intimalum,  ex  justa 
causa  et  necessaria  prorogatio  termini  poterit  impetrari.  Is  tamen  cui 
commissa  est  audientia  [seu  coactio]  testium  predictorum,  si  in  com- 
misso  sibi  officio  dolosus  aut  negligens  inventus  fuerit,  curie  nostre 
in  terlia  parte  mobilium  condemnetur,  et  nihilominus  parti  lese  in 
omnem  damni  estimationem  salisfacere  teneatur.  Eadem  pena  testibus 
irroganda  si  per  cognoscentem  (b)  admoniti  venire  detrectent,  nisi  certa 
pena  ab  eo  cui  hoc  commissum  fuerit  testibus  sit  indicla,  que  predicta 
pena  sit  major  :  quo  casu  pena  imposita  exigetur.  Hec  in  civilibus  causis 
vendicant  sibi  locum;  in  criminalibus  aulem  in  quibus  aliquando,  vi- 
delicel  cum  quis  capitaliter  accusatur,  estimatio  cause  haberi  non  po- 
test,  pena  tertie  partis  mobilium  omnino  curie  nostre  soluta,  testes  aut 
judices  impetratos  (c)  parti  lese  in  viaticis  et  sumptibus  litis  sacramento 
suo  cum  taxatione  judicis  declarandis,  volumus  esse  damnandos;  prin- 

(«)  In  cod.  4625  ita  concipitur  :  decernimus,  sed  tantum  prediclum  terminum  hoc 
alleget  quodin  curia  diclus  judex ,  etc.  Non  tamen  liquidius. 

(b)  Sic  se  ipsum  emendat  Carcanus  pro  cogentem,  ex  graeco  xou  SiayivoW.ovxo?. 

(c)  Graece  :  exsolvalur.  Judices  autcm  et  testes  volumus,  etc.  Cod.  4625  :  Testcs 
autem  a  judicibus  impelrati. 

cipali  causa  nihilominus,  nou  obstaute  lapsu  lermini,  suo  ordine  pera- 
genda.  Eodem  etiam  obtinente  in  civilibus  causis,  [si  testes  aut  coac- 
tores  eorum  non  solvendo  fuerint,  ut  parti  lese  per  restituende  cause 
beneficium  succurratur  («).] 

TITULUS  XXXI.  AA  (31). 

De  legibus  paribilibus  sublatis  (b). 

IDEM  AUGUSTUS. 

Leges  que  a  quibusdam  simplicibus  sunt  dicte  paribiles,  que  nec  rerum 
naturam  respiciunt  nec  veritatem  attendunt,  nos  qui  veram  legum  scien- 
tiam  perscrutamur  et  aspernamur  (c)  errores,  a  nostris  judiciis  sepa- 
ramus;  presentis  nostri  nominis  sanctionis  edicto  in  perpetuum  inhi- 
bentes  omnibus  regni  nostri  judicibus  ut  nullus  ipsas  leges  paribiles,  que 
absconse  (1)  a  veritate  deberent  potius  nuncupari,  aliquibus  fidelibus 
nostris  indicet,  sed  communibus  probationibus  sint  contenti,  tam  anti- 
quis  legibus  quam  nostris  constitutionibus  introductis.  Eorum  etiam  (d) 
sensum  non  tam  corrigendum  duximus  quam  delendum  (e),  qui  natu-  ' 
ralem  candentis  ferri  calorem  tepescere,  immo  [quod  est  stultius]  fri- 
gescere  nulla  justa  causa  superveniente  confidunt,  aut  qui  reum  criminis 
constitutum  ob  conscientiam  lesam  tantum  asserunt  ab  aque  frigide 
elemento  non  recipi,  [quem  submergi  potius  aeris  competentis  retentio 
non  permiltit]  (2). 

(a)  In  cod.  4625  :  si  lesles  ante  accusationes  eorum  non  solvendo  fuerint  aut  parti 
lese  per  reslituende  cause  beneficium  subtrahatur. 

(b)  Cod.  4624  A  :  De  cassata  probatione  ferri  candentis  et  aqne  frigide. 

(c)  Hoc  verbum,  graece  earoeo6ouf/.£v,  sensui  valde  necessarium  et  in  omnibus  latinis 
omissum,  restituimus  ex  cod.  4625. 

(d)  In  cod.  4625  etenim. 

(e)  Sic  legimus  ex  codice  latino  et  ex  graeco.  Ap.  Carcani  deridendum,  minus  recte. 


il)  Legis  paribilis  igitur  eiymon  inde  est  quod  apparere  facit  veritatem;  nam  paribilis 
alsconsae  opponitur.  Carcanus  in  notis. 

(2)  Huc  omnino  convenit  epistola  Innocentii  tertii  seu  potius  decretalis  episcopo  et  custodi 

TITULUS  XXXII.  AB  (32). 
De  pugnis  sublatis  (a). 

IDEM  AUGUSTUS. 

Prosequentes  benivolum  nostre  voluntatis  propositum  quo  pugnas  a 
nostra  republica,  preterquam  in  quibusdam  paucis  admodum  casibus 
preexceptis,  previdimus  submovere,  ingerente  se  casus  preseutis  ma- 
teria  circa  Francos  qui  personarum  suarum  plurimumque  rerum  suarum 
omnium  aut  majoris  partis  earum  fortunam  in  monomachiam ,  que  duel- 
lum  vulgariter  dicitur,  reponebant  (6),  quid  de  eis  celsitudo  nostra  pro- 
viderit  statuendum,  constitutione  presenti  manifestissime  declaramus  (c). 
Predictum  ergo  probationis  modum  per  pugnam  videlicet,  quo  jure  Fran- 
corum  viventes  hactenus  utebantur  tam  circa  principales  personas  [eam 
sibi  invicem  offerendo]  quam  circa  personas  testium  invicem  produc- 
torum  (d)t  tam  in  civilibus  quam  in  criminalibus  causis  de  cetero  vo- 
lumus  esse  sublatum.  Sed  si  Francus  aliquis  a  Franco  vel  etiam  Longo- 
bardo  super  aliqua  questione  civili  vel  etiam  criminali  extiterit  impetitus, 
per  probationes  testium  vel  instrumentorum  et  similium  per  quas  posset 
plene  probari  veritas ,  convincatur.  Probationes  verumtamen  testium 
pro  personarum  qualitatibus  videlicet  et  causarum,  volumus  esse  amodo 

(a)  Graece  :  Quomodo  probare  oporteal  contra  comites  et  barones. 

(b)  Graece  avttoOouv,  rejiciebant. 

(c)  In  omnibus  declarantes;  corrigimus  ex  graeco  et  ex  cod.  4625. 

(d)  In  cod.  4625  producendorum. 


ecclesiae  Argentinensis  missa,  ubi  Iegitur  :  «  Licet  apud  judices  seculares  vulgaria  exerceantur 
»  judicia,  ut  aque  frigide  vel  ferri  candentis  sive  duelli ,  hujusmodi  tamen  judicia  Ecclesia  non 
»  admisit,  cum  scriptum  sit  in  lege  divina  :  Non  tentabis  Dominum  Deum  tuum.»  Laterani, 
9  jan.4212,  ap.  Balcze,  Epist.  Inn.  III,  ann.  XIV,  576.  Adest  tamen  ap.  Gregorio,  Consid. 
sopr.  la  stor.  di  Sicil.,  lib.  II,  c.  III,  not.  M,  cujusdam  missalis  libri  mentio  apud  Panormum 
asservati,  in  quo  mos  ecclesiasticus  continetur  procedendi  in  judiciis  per  aquam  calidam  seu 
bullientem,  per  ferrum  candens ,  per  panem  et  caseum.  Ibidem  memorantur  imperator  et 
imperatrix  Constantia,  non  addito  utrum  haec  fuerit  Friderici  secundi  mater  an  uxor. 

pinguiores  (a).  Prestituentes  in  prirais  (b)  quod  nullus  angararius  vel 
villicus  (c)  [seu  quicunque  villanus]  qui  in  villis  [et  casalibns]  habitat 
et  [postremo]  nullus  vilis  conditionis  contra  comites  aut  barones  aut 
etiam  simplices  milites  capitaliter  accnsatos  vel  de  persone  conditione, 
utpote  de  homagio,  aut  de  omnibus  bonis  seu  majori  parte  eorum  vel 
etiam  de  uno  castro  conventos,  in  testem  possit  induci ;  aut  inductus 
contra  predictos  fidem  aliquam  in  judiciis  vel  arbitriis  vel  exlra  judicia 
[in  contractibus  seu  quasi  contractibus]  fidem  aliquam  faciat,  sed  perinde 
habeatur  ac  si  non  esset  inductus.  Sed  contra  prenominatas  personas 
milites  tantumrnodo  et  burgenses  bone  et  honeste  opinionis  inducantur 
in  testes,  contra  quos  nulla  omnino  pugna  de  cetero  offerri  valeat  ab 
eisdem.  Numerum  etiam  testium  in  prescriptis  personis  et  causis  volumus 
essemajorem  :  videlicet  ut  contra  comitem  criminaliter  accusatum,  vel  de 
statu  persone  aut  de  omnibus  bonis  suis  vel  de  majori  parte  bonorum 
seu  eliam  de  castro  conventum,  duo  comites  fidem  faciant  vel  quatuor 
barones  aut  octo  milites  et  sic  per  consequenliam  XVI  burgenses  pro- 
bationem  plenam  inducant.  [Et  sic  gradatim]  contra  baronem  duo  ba- 
rones  aut  Ioco  duorum  baronum  quatuor  milites  et  vice  quatuor  militum 
octo  burgenses;  et  idem  in  milile,  prout  inferioris  gradus  se  habeat  con- 
dilio,  inducatur  in  testes  ((/).  Pauciores  autem  numero  in  personis  predictis 
et  causis  nullam  omnino  fidem  inducant,  et  contra  predictos  aut  plures 
nulla  omnino  pugne  probatio  vendicet  sibi  locum.  In  omnibus  tamen 
predictis  crimen  lese  majestatis  excipimus,  in  quo  omnium  accusatorum 
et  testium  sit  conditio  exequata.  Militaribus  tamen  privilegiis  in  om- 
nibus  supradictis  et  aliis  causis  et  casibus  in  quibus  prerogative  militum 
aliquid  indulgetur,  eos  tantummodo  milites  uti  volumus  qui  honorem 
dignitatis  militaris  et  onus  decenter  observant,  in  equis  et  armis  vide- 
licet  et  aliis  militaribus  signis  quibus  barones  et  milites  condecet  deco- 

(a)  Graece  dcpOovoTepa;.  In  codice  autem  latino  pugnatores,  minus  recte. 

(b)  In  cod.  4625  Preconstiluentes  inprimo. 
(e)  Graece  £va7ro'ypacpo?,  ascriptitius. 

(d)  Graece  nitidius  :  Item  ct  conlra  militem,  prout,  etc,  admissionem  testium  in- 
duci  volumus. 

rari.  Consuetudinem  autem  que  in  quibusdam  regni  partibus  obtinebat, 
per  quam  hii  qui  Franci  non  sunt,  sed  jure  communi  censentur,  testibus 
conlra  se  productis  in  quocunque  judicio  possint  pugnam  offerre,  fun- 
ditus  extirpamus;  sed  personarum  et  causarum  distinctione  servata,  in 
eorum  causis  juxta  nove  constilutionis  nostre  statuta,  justitia  previa 
et  equitate  servata,  ad  definitivam  sententiam  procedatur. 

TITULUS  XXXIII.  Ar(33). 
In  quibus  casibus  pugna  locum  habeat. 

IDEM  AUGUSTUS. 

Monomachiam  que  vulgariter  duellum  dicitur,  paucis  quibusdam  ca- 
sibus  preexceptis,  inter  homines  (a)  regni  nostre  ditioni  subjectos  in  per- 
petuum  volumus  locum  non  habere  :  que  non  tam  vera  probatio  quam 
quedam  divinatio  dici  potest;  que  [nature  non  consonat],  a  jure  com- 
muni  deviat,  equitatis  rationibus  non  consentit.  Vix  enim  aut  nunquam 
duo  pugiles  inveniri  poterant  sic  equales  ut  [vel  in  totum]  non  sit  alter 
allero  fortior,  vel  in  aliqua  parte  sui  vigore  majori  et  potentiore  virtute 
vel  saltem  ingeniis  aller  alterum  non  excedat.  Ab  hujus  autem  sanc- 
tionis  humanitate  precludimus  homicidas  qui  veneficio  vel  quolibet  ge- 
nere  furtive  mortis  aliquem  alium  extinxisse  dicuntur;  in  quibus  etiam 
a  pugne  probatione  non  permittimus  inchoari,  sed  per  probationes  ordi- 
narias,  si  supersint  alique,  procedi  primo  debere  jubemus,  et  deniqueof- 
ficio  curie  sublili  prius  inquisitione  premissa,  si  per  probationes  aliquas 
vel  per  inquisitionem  plene  non  poterit  facinus  comprobari,  tunc  demum 
ad  pugne  judicium  indiciis  precedentibus  (6)  descendatur  :  que  omnia 
per  oftlcium  judicis  provide  cognoscentis  volumus  explicari,  ut  inqui- 
sitionis  probata  caute  et  diligenter  discutiat.  Et  si  probatum  non  invene- 
rit,  ut  est  dictum,  offerendi  pugnam  licentiam  tribuat  accusanti,  nullo 
ex  eo  quod  ipse  in  officio  suo  fecit  accusatoris  (c)  juri  prejudicio  generato. 

(a)  In  editis  barones.  Ex  graeco  et  cod.  4625  corrigimus. 

(b)  Graece  aliter  :  tou  SixaffTYiciou  eti  im^bt-Kouc,  ovto?. 

(c)  Sic  in  omnibus,  sed  in  utroque  graeco  accusationis ,  et  fortasse  melius. 
IV.  u 

Si  tarnen  accusator  [in  crimine]  prius  offerat  se  probare  per  testes,  et  si 
in  eorum  probatione  deficiat,  tunc  inquisitionis  et  pugne  probatione  mi- 
nime  locum  habente,  reus  qui  nocens  non  convincitur  [et  presumitur  in- 
nocens]  absolvatur  :  quodjus  inter  omnes  tam  Francos  quam  Longobardos 
et  in  causis  omnibus  volumus  esse  commune.  Satis  enim  militibus  et  no- 
bilibus  regni  nostri  per  probationum  impugnationes  (a)  providimus  ot 
aliis  etiam  qui  poterant  pugnam  offerre ,  prout  novella  constitutione  nostra 
evidentius  est  statutum.  Crimen  etiam  lese  majestatis  excipimus  in  quo 
[infra  scriptis  capitulis  (b)]  pugne  judicium  reservamus.  Nec  mirum  si 
lese  majestalis  reos ,  homicidas  furtivos  atque  veneficos  pugne  subjicimus 
[non  tam  judicio  quam  terrori];  non  quod  in  ipsis  nostra  serenitas  justum 
estimet  quod  injustum  in  aliis  reputavit,  sed  quod  in  eorum  penam  et 
aliorum  exemplum,  publice  in  conspectibus  hominum  sub  tremenda  pro- 
bationis  specie  tales  constitui  volumus  homicidas,  qui  occultas  atque  fur- 
tivas  insidias  vite  hominum,  quos  sola  potest  creare  divina  potentia, 
parare  minime  timuerunt.  Eos  enim  extra  omnes  modestie  terminos  stabi- 
limus,  qui  adversus  securitatem  nostram  perquam  omnibus  aliis  prestatur 
securitas,  moliri  aliquid  non  verentur. 

TITULUS  XXXIV.  AA  (34). 

De  causa  depositi  (c). 

IDEM  AUGUSTUS. 

In  causa  depositi ,  in  qua  olim  pugna  locum  habebat ,  pugne  prorsus 
interdicimus  facultatem ;  sed  ut  de  ea  dubietas  oriri  non  possit,  sub  tali 
cautela  volumus  depositum  amodo  celebrari :  videlicet  ut  in  deposito  cujus 
quantitas  infra  unam  libram  auri  subsistit,  tres  testes  fide  digni  et  omni 
exceptione  majores  debeant  interesse.  Ultra  libram  autem  auri  si  con- 
sistat  depositum,  debet  fieri  publicum  instrumentum  per  manus  tabel- 

(a)  Graece  elegantius  :  per  probationum  citra  pugnae  aleam  certamen. 

(b)  Haec  tam  in  cod.  4625  quam  in  graeco  desunt. 

(c)  Graece  :  Quomodo  fieri  debeant  deposita. 

lionis  qui  intersit  ipsi  deposito ,  non  qui  jussione  judicis  instrumentum 
fecisse  se  dicat ,  et  trium  judicum  in  depositione  presentium  subscriptione 
signalum;  vel  si  unus  judex  tantum  intersit,  simul  cum  eo  debentinter- 
esse  tres  testes,  qui  specialiter  una  cum  judice  et  tabellione  predictis  se 
in  instrumento  subscribant. 

TITULUS  XXXV.  AE  (35). 
De  probationibus  et  testibus  ante  litem  contestatam  producendis. 

IDEM  AUGUSTUS. 

Probationum  cursibus  competenti  remedio  succurrentes ,  permittimus, 
lite  etiam  nondum  in  judicio  contestata,  testes  \aletudinarios  et  senes,  de 
quorum  proxima  morte  futura  timetur,  vel  eos  de  quorum  peregrinatione 
et  longa  absentia  dubitatur,  ab  eo  qui  sibi  per  depositiones  eorum  cavere 
desiderat  posse  produci ;  presente  tamen  eo  qui  adversarius  futurus  spe- 
ratur,  si  ejus  presentia  facile  (o)  possit  haberi ;  vel  eo  se  per  contuma- 
ciam  absentante,  omni  jure  ei  qui  presens  non  fuerit  contra  personas  et 
dicta  productorum  testium  reservato.  Quarum  deposilionum  vigorem  intra 
annum  tantum  valere  disponimus  et  non  ultra  annum  extendi,  cum  litis 
contestatio  non  intercesserit,  nec  presens  fuerit  adversarius,  vel  absenti 
parti  denunciari  potuerit  ut  receptioni  testium  interesset. 

TITULUS  XXXVI.  Ar  (36). 
Quae  probationes  in  causis  homagii  exigantur. 

IDEM  AUGUSTUS. 

Probationum  defectum  in  causis  quas  super  homagiis  movere  contigerit, 
competenti  munimine  fulcientes,  statuimus  si  quando  aliquis  fuerit  ab 
aliquo  de  homagio  impetitus,  ipse  aulem  hominem  nostrum  immediate 
se  esse  conlendat ;  siquidem  per  privilegia  predecessorum  nostrorum  aut 
nostra  vel  alia  legitima  et  authentica  instrumenta  sive  per  testes  fide 

(a)  Atiasfacilis,  sive  de  facili.  Graece  «xivouvw?,  sine  periculo. 

dignos  et  omni  exceptione  majores,  [qui  forte  concessioni  interfuerint  ] 
probari  possit  qualiter  petitor  aut  predecessores  sui  hominis  petiti  domi- 
nium  vel  predecessorum  suorum  adepti  fuissent;  si  nullas  exceptiones 
conventus  opponat  et  probet,  per  quas  possit  se  ab  ejus  dominio  liberare, 
pro  actore  judex  competens  ferre  senlentiam  non  moretur.  Quod  si  pro- 
bationes  legitime  de  dominio  haberi  non  possint,  sufficiat  petitori  probare 
quod  homo  petitus  temporibus  regum  predecessorum  nostrorum  predeces- 
soribus  suis  vel  sibi  fidelitatis  et  homagii  prestiterit  sacramentum,  [et  quod 
ut  vassallus  ejus  ei  servierit  in  omnibus  et  per  eum  in  curia  sua  de  per- 
sona  conventus  justiliam  fecerit]  conquerentibus ,  et  quod  predictorum 
regum  tempore  usque  ad  ea  tempora  quibus  de  homagio  retulerit  ques- 
tionem,  terram  ab  actore  tenuerit,  ne  alias  (a)  recommendatus  presumatur 
potius  quam  vasallus.  Que  omnia  in  mililibus  et  baronibus  de  vasallagio 
conventis  volumus  observari.  Predictis  aulem  omnibus  vel  aliquo  predic- 
torum  cessanlibus,conventus  immediate  majestatis  noslre  communi  domi- 
nio  relinquatur.  In  omnibus  tamen  predictis  libertatis  favorem  ac  (b)  in- 
terpretationem  benignam  pro  liberlale  in  dubiis  faciendam ,  prout  vete- 
ribus  legibus  est  indultum,  inlegre  reservamus. 

TITULUS  XXXVII.  AZ  (37). 
Qualiter  campiones  lenentur  pvgnare  (c). 

REX    GUILLELMUS  (d). 

Nullus  campio  si  devictus  fuerit,  [ad  faciendum  bellum]  (e)  denuo  pro 
aliquo  admittatur,  nisi  pro  se,  non  cum  ipse  impetit  alium,  sed  cum  fuerit 
ab  aliquo  impetitus.  Slatuimus  prelerea  ut  amodo  campiones  habeant 

(a)  In  cod.  4625  vel,  forsitan  velut;  quod  propius  graeco  accedit. 

(b)  In  cod.  4625  ad;  sed  in  graeco  xal. 

(c)  Graece  :  De  devictis  campionibus. 

(d)  Sic  in  duob.  codicibus  Paris.,  et  recte. 

(e)  In  cod.  4625  :  Nullus  campio  dc  campionibus  qui  semel  in  campo  devictus  fuerit 
adfaciendum  duellum,  elc,  rectius. 

clavas  equales,  non  spinosas,  nec  cum  aguzonibus  (a),  nec  habenles 
cornua  (6),  [nec  ex  parte  fustis  ad  modum  unguis]. 


TITULUS  XXXVIII.  AH  (38). 
De  sacramento  prestando  a  campionibus. 

IMPERATOR    FREDE  RICUS. 

Presenli  lege  decernimus  ut  campiones  amodo,  postquam  circulum  pu- 
gnatorium  fuerint  prout  est  moris  ingressi,  corporalia  subeant  sacra- 
menta  quod  juxta  probabilem  credulitatem  eorum  credunt  dominos  pro 
quibus  pugnam  intraverint,  veritatem  fovere,  et  non  per  calumniam  seu 
per  astum  ad  accusationem  propositam  vel  defensionem  adhibitam  pro- 
cessisse,  etquod  cum  omni  virtute  et  potentia,  studio  et  vigore  partes  pro 
quibus  pugnaverint  adjuvabunt.  Pugilibus  (c)  etiam  [expressius]  inhibe- 
mus  quod  se  non  debeant  invicem  affidare  quod  manibus  vel  dentibus  et 
modis  quibuslibet  poterunt  alter  alterum  non  offendat,  immo  unus  ad 
confusionem  (d)  alterius  ex  toto  posse  conelur. 

TITULUS  XXXIX.  A0  (39). 
De  fraude  et  dolo  campionum. 

IDEM  AUGUSTUS. 

Summo  periculo  quod  ex  pugilum  fraudibus,  inertia  [vel  levi  timore] 
hactenus  contingebat,  provisione  necessaria  succurrentes  decernimus  ut 
si  ei  (e)  qui  pugne  pro  tempore  prefuerit  videatur  cum  aliorum  consilio 
qui  tunc  temporis  invenianlur  esse  presentes,  quod  campio  in  pugnando 

(a)  Cod.  4625  agucionibus. 

(b)  Qualitates  autem  armorum  graece  ita  exprimuntur  :  haleant  virgas  ferreas ,  non 
vero  asperas  neque  habentes  cornua  neque  in  aculum  hastile  desinentes. 

(c)  Pro  campionibus  et  pugilibus  uno  ac  eodem  verbo  graecus  utitur  "roXef/.apyoi?. 

(d)  In  cod.  4625  confessionem.  Confusio  tamen  magis  ad  graecum  xdreaXufftv  accedit. 

(e)  In  caeteris  is  ,  male.  Cod.  4625  ei. 


110  CONSTITUTIONES 

fraudem  adhibeat  aut  segnitiem  manifestam,  vel  quod  melius  potuerit  se 
defendere  nec  tam  cito  in  recredentis  (a)  vocem  erumpere  debuisset :  si 
quidem  is  pro  quo  pugnat  accusatus  extiterit,  cum  si  pugne  succumbat 
mori  debeat,  ut  pote  reus  habitus  criminis  majestatis  vel  de  homicidio 
absconso  convictus ,  campio  similiter  periculum  mortis  incurrat.  Ceterum 
si  is  pro  quo  pugnat  accusat,  quia  dolorem  justum  prosequitur  pater 
forte  vel  mater  aut  filius  de  morte  suorum,  qui  succumbit  in  pugna  mori 
non  debet,  cum  nec  ad  pugnam  fuisset  admissus  nisi  quia  ipsum  justi 
doloris  impetus  et  indiciorum  precedentium  probatio  admiserunt.  Campio 
tantum  manum  amittat,  quam  exigente  legitima  pena  perjurii,  quilibet 
alius  scienter  perjurus  amittat.Videbatur  etenim  impium  in  casu  presenti 
capitali  supplicio  subjacere  campionem,  cum  is  cujus  causam  principaliter 
agit,  per  casum  suum  periculo  capitis  non  succumbat.  In  crimine  ta- 
men  lese  majestatis  accusatorem  etiam  qui  in  pugna  succumbat,  sicut  et 
reum  si  succubuisset  in  ea,  ultimo  supplicio  subjugamus. 

TITULUS  XL.  M  (40). 
De  qualitate  et  etate  pugnatorum  (b). 

1DEM  AUGUSTUS. 

Consuetudinem  pravam  et  a  tramite  rationis  cujuslibet  alienam,  que  in 
regno  nostro  obtinuit  hactenus,  funditus  extirpantes,  statuimus  ut  is  qui 
alii  pugnam  obtulerit,  in  his  casibus  in  quibus  est  pugne  judicium  re- 
servatum,  juxta  conditionem  et  qualitatem  illius  pugnare  debeat  quem 
convincere  per  oblatam  pugnam  intendit,  non  ut  olim  ad  electionem  il- 
lius  qui  ipsam  pugnam  obtulerit  fieri  debere.  Premeditari  namque  debet 
primitus  accusator  et  secum  perpensa  deliberatione  pensare  quis  et  qualis 
conditionis  existat  is  cui  pugnam  intendit  offerre,  et  reus  qni  favorem  a 
jure  promeruit  et  preter  spem  omnem  ad  pugne  dispendium  advocatur, 

(a)  Cod.  4625  in  recedenlis,  minus  recte.  Quid  sit  recredere  in  monomachia ,  vide 
Cangium  ad  verb. 

(b)  Graece  :  De  jure~_accusati  eligendi  modum  defensionis,  quando  pugna  impetitur. 

cum  se  defendat  ab  alio  propulsatus,  sue  defensionis  modum  non  debet 
amittere  per  eum  qui  antequam  veniret  ad  pugnam ,  consilio  forsitan 
fraudulento  tractaverat  qua  impugnationis  specie  (a)  contra  omnem  ve- 
ritatem  aliquando  confundere  valeat  accusatum.  Sed  si  miles  fuerit  is  qui 
pugna  impetitur  et  eques  se  voluerit  defenderej  adversarius  ejus  quamvis 
miles  non  sit,  eques  similiter  ipsum  impugnet.  [E  contrario  si  pedes  fuerit 
qui  se  defendere  nititur,  licet  is  qui  pugnam  obtulerit  fuerit  miles,  non 
ut  miles,  sed  ut  quilibet  alius  pugil  accusatum  impugnet.]  Defendentis 
se  namque  debet  esse  electio  qualiter  melius  se  defendere  valeat  ab  alio 
impetitus.  Illud  etiam  presenti  sanctioni  duximus  adnectendum  ut  [si  is 
qui  pugnam  obtulerit,  lesus  fuerit  in  aliqua  parte  sui  corporis,  propterea 
is  qui  pugna  impetitur,  in  nullo  sue  defensionis  auxilium  minorabit. 
Ceterum]  si  impetitus  forte  sit  lesus  in  quacumque  parte  corporis  que 
necessaria  sit  ad  pugnandum,  is  qui  eam  obtulit  in  ea  parte  se  debilitare 
debebit  in  qua  debilitatus  est  is  cui  duellum  offertur;  veluti  si  unum  tan- 
tum  oculum  habeat  impetitus,  is  qui  pugnam  offert  aliquibus  diebus  antea 
illum  oculum  apposito  aliquo  sibi  claudet,  in  quo  pati  dignoscitur  accu- 
satus.  Simililer  et  in  digitis  et  in  membris  aliis  hoc  volumus  obtinere, 
juxta  proborum  virorum  consilium  et  discretionem  providam  judicantis. 
Nec  ilhid  pretermittendum  vidimus  (b)  quod  necessario  gratiam  nostre 
benignitatis  exposcit  :  ut  qui  etatis  annum  sexagesimum  [tetigerunt]  et 
qui  nondum  XXV  annorum  curriculum  impleverunt,  per  se  pugnare  mi- 
nime  teneantur,  sed  possintad  defensionem  suam,non  cum  aliosimpetunt, 
subjicere  campiones;  ne  veletatis(6)[inaltero]  naturali  frigescente  calore, 
vel  juvenilis  virtutis  [in  altero]  robore  non  impleto ,  non  tam  incerto 
quam  periculoso  pugne  judicio,  quod  esset  asperrimum,  relinquamus. 

(a)  Sic  corrigiraus  ex  cod.  4625.  Ap.  Carcani  tractaverat  impuqnationis  spcciem , 
sensu  multo  minus  nitido. 

(b)  In  cod.  4625  volumus. 

(c)  Sic  corrigimus  ex  eodem  codice.  Ap.  Carcani  aetates. 

TITULUS  XLI.  MA  (41). 

De  restitutione  mulierum  (a). 

REX  ROGERIUS. 

Mulieribus  ubi  non  modice  lese  sunt  propter  fragilem  sexum,  legum 
equitatem  sectantes,  tam  per  nos  quam  per  officiales  noslros  [visceribus 
pietatis]  subveniendum  esse  decernimus,  sicut  decet  et  quatenus  oportet. 

TITULUS  XLII.  MB  (42). 
De  reslitutione  minorum. 

IMPERATOR  FKEDERICUS. 

Minorum  jura  qui  in  judiciis  vel  extra  judicia  [immodice]  lesi  pro- 
bantur,  precipimus  inviolata  servari,  quibus  in  illis  casibus  tantum  suc- 
currimus  beneficio  in  integrum  restitutionis  indulto,  in  quibus  eisdem 
leges  veteres  succurrebant  :  videlicetsi  facilitate  sui,  vel  tutorum,  cura- 
torum,  [baliorum  seu  etiam  procuratorum]  fraude  vel  negligentia  aut 
dolo  adversariorura  suorum  lesi  probantur.  Eis  autem  [delinquentibus] 
si  delictum  procedat  ex  animo,  nisi  quatenus  miseratio  etatis  judicem 
moverit,  minime  subvenimus.  Ulud  etiam  [expressim]  constitutione  pre- 
senti  duximus  admittendum  (b)  ut  in  causis  non  tantum  civilibus, 
verum  etiam  [criminalibus  et]  publicis,  tutorum  vel  curatorum  seu  ba- 
julorum  auctoritas  ipsis  assistat.  Abundantiorem  etiam  providentiam  de 
sinu  gratie  nostre  [pupillis]  volumus  imparliri  (c)  ut  causas  criminales  et 

(a)  Graece  :  De  subvenicndo  mulieribus  propter  naturae  fragilitatem. 

(b)  In  cod.  4625  adnectendum,  quod  etiam  graeco  convenit. 

(c)  Totus  hic  locus  diverse  in  graeco  concipitur  :  ut  non  solum  injudiciis  civilibus 
sed  et  in  publicis ,  non  suffragante  tutorum  aut  curatorum  aut  baliorum  auctoritate, 
abundantiorem  providentiam  a  nostra  majestate  praeberi  velimus;  ita  ut  causas  crimi- 
nales,  clc.  Quum  enim  prius  solae  universitates  et  mulieres  ex  titulo  II  hujus  libri  es- 
sent  exceptae  a  comparendo  in  judicio  criminali,  demum  post  editam  hanc  constitu- 

publicas  etiam  per  tutores  aut  curatores  eorum  [ad  lites  datos]  in  judi- 
cium  deducere  valeant,  dum  suam  vel  suorum  injuriam  prosequuntur, 
sive  accusent  sive  ab  aliis  accusentur ;  penis  [ex  accusationibus]  debitis 
constitutionibus  nostris  et  antiquo  jure  statutis  personis  principalibus  in- 
fligendis.  Minores  autem  tam  masculos  quam  feminas  intelligimus  eos 
easve  qui  vel  que  nondum  etatis  sue  decimum  octavum  annum  exces- 
serint  :  quo  completo,  ipsos  tam  in  contractibus  quam  in  judiciis  et 
in  omnibus  perfecte  etatis  volumus  reputari. 

TITULUS  XLIII.  MF  (43). 
De  restitutione  reipublice. 

IDEM  AUGUSTUS. 

Beneficium  restitutionis  [in  integrum]  nostre  reipublice  in  judiciis  et 
contractibus  antiquis  legibus  reservatum,  non  ipsi  precidimus,  sed  illud 
nobis  integre  reservamus  (a),  [sanctioni  presenti  manifestius  inserentes] 
ut  ad  petendam  restitutionem  eamdem  speciale  mandatum ,  quod  in  mi- 
noribus  et  mulieribus  exigitur,  quorum  (6)  procuratores  et  defensores 
restitutionem  implorant,  a  procuratoribus  statutis  a  nobis  vel  a  magistro 
justitiario  nostro  aut  regionum  justitiariis,  quibus  in  causis  nostris  civi- 
libus  et  criminalibus  statuendi  procuratores  et  defensores  concedimus 
facultatem,  nullatenus  exigatur. 

TITULUS  XLIV.  MA  (44). 
De  [in  integrum]  restitutione  mulierum. 

IDEM  AUGUSTUS. 

Obscuritatem  legis  divi  regis  Rogerii  (c)  avi  nostri  de  restiluendis  mu- 

tionem ,  beneflcium  comparendi  per  procuratores  cum  minoribus  communicatum  fuisse 
videtur. 

(a)  Graece  :  sed  eo  usque  reservamus  ut  ad  petendam,  etc.,  quod  melius  sonare  Car- 
canus  dicit. 

(b)  Graece  pro  quibus. 

(c)  In  graeco  TouMeVou,  male.  Vid  supra,  tit.  XLI. 

lieribus  editam  declarantes,  mulieres  Longobardorum  seu  Francorum 
jure  viventes  [in  judiciis  tantum]  restiluendas  esse  sancimus,  cum  per 
negligentiam  vel  fraudem  mundualdorum  seu  procuratorum  suorum 
[enormiter]  lese  probantur,  et  adversus  predictos  [mundualdos  vel  pro- 
curatores],  dum  forte  non  sint  solvendo,  indemnes  servari  non  possunl. 
Item,  si  propter  nimiam  simplicitatem  ipsorum  enorme  damnum  incur- 
rant.  Nam  licet  [prescriptorum]  simplicitas  ipsos  excuset,  simplicitas 
tamen  eorum  in  damnum  mulierum  reverti  non  debet.  In  contractibus 
autem  in  quibus  non  tam  ipse  presentes  esse  possunt  quam  et  aliorum 
presentiam  judicum  et  mundualdorum  atque  procuratorum  habere,  ipsis 
non  vidimus  succurrendum ,  nisi  forte  per  circumventionem  aut  fragi- 
litatem  sexus  immoderatam  dotem  ultra  [patrimonium  vel  ultra]  vires 
patrimonii  sui  (a)  promisisse  vel  constituisse  probentur.  Casus  etiam 
in  quibus  antiqua  jura  mulieribus  jus  ignorantibus  (b)  succurrebant,  in 
suo  robore  reservamus  :  videlicet  si  per  errorem,  non  precio  accepto  (c), 
ab  accusatione  desistant;  si  incestus  crimen  per  ignorantiam  juris  com- 
mittant;  [vel  si  instrumenta  edenda  per  fragilitatem  sexus  ignorantes  non 
edant.]  Succurritur  etiam  eis  si  in  satisdationibus  in  judiciis  prestandis 
per  juris  ignorantiam  inveniantur  esse  decepte;  item  si  solverint  ex  in- 
tercessione,  ignorantes  se  beneficio  Vellejani  munitas.  Quos  omnes  et  si 
quos  alios  probata  juris  antiquitas  introduxit,  in  suo  robore  volumus 
remanere. 

TITULUS  XLV.  ME  (45). 
De  alienationibus  rerum  in  judicio  deductarum  (d). 

IDEM  AUGUSTUS. 

Eorum  fraudibus  occurrentes  qui  res  mobiles  vel  immobiles  seu  etiam 
incorporales  ante  litem  contestatam  vel  etiam  ante  citationem  factam  in 

(a)  Videlicet  quod  hic  in  editis  additur,  deest  in  cod.  4625  et  juste. 
(&)  Graece  auaTwp.£vais ,  sc  deceptis. 

(c)  Graece  omnino  diverse  :  per  deceptionem  praetii  accepti. 

(d)  Graece  :  De  his  qui  in  potentes  judicia  tranferunt. 

alium  [quomodolibet]  potentiorem  transtulerint  causa  mutandi  judicii, 
decernimus  ipsos  non  ut  olim  tantum  ad  interesse,  cujus  probatio  est  dif- 
ficilis  et  incerta,  sed  in  tertia  estimationis  rei  quam  transtulerit  condem- 
nari,  quam  sacro  nostro  erario  precipimus  applicari.  Quod  si  post  litem 
motam  res  in  judicium  litigiosi  (a)  cadentes  aliquis  scienter  transtulerit 
ut  processum  judicii  valeat  impedire,  venditor  pretio  rei  vendite,  emptor 
etiam  sciens  alio  tantum  pretio  (b)  [rei  vendite,  utroque  fisco  nostro  ap- 
plicando]  mulctetur.  Si  autem  sciens  emptor  probari  non  possit,  cum 
presumatur  ignorans  propter  bonam  fidem  suam ,  pretium  recuperare 
volumus  quod  exsolvit,  et  de  toto  (c)  pretio  in  quo  venditor  qui  semper 
sciens  (d)  invenitur,  ut  prediximus,  est  damnandus,  quartam  lucri  fa- 
cere  volumus  ignorantem  emptorem ,  aliis  tribus  partibus  fisci  nostri 
juribus  sociandis.  Que  omnia  non  tantum  in  venditionibus ,  sed  in  qui- 
buslibet  contractibus  locum  habeant.  Contraclus  tamen  transactionum, 
dotium  et  donationum  propter  nuptias,  necnon  divisionum  [rerum  here- 
ditariarum  et  alienationum],  legati  vel  fideicommissi  causa  factos  exci- 
pimus,  tenore  etiam  veteris  legis  exceptos. 

TITULUS  XLVIII.  Mr  (46). 
De  appellationibus  (e). 

IDEM  AUGUSTUS. 

Appellationum  tempora  per  quas  definitive  sententie  suspenduntur 
certo  dierum  spatio  jussimus  limitari,  statuentes  ut  in  quacunque  parte 
regni  sententia  extiterit  per  quoscunque  officiales  seu  judices  prolata , 
delegationis  jure  vel  ex  officio  ordinario  cognoscentes,  a  qua  fuerit  ad 
audientiam  nostri  culminis  appellatum,  quinquaginta  dierum  spatia  a 

(o)  Ap.  Afflictum  in  vitium  litigiosi.  Ita  in  cod.  4625 ,  nisi  quod  post  litigiosi  ad- 
ditur  contractus. 

(b)  Graece  alio  tanto  praetio,  6tXku>  to<ioutw  Tt[//q(ji.aTi. 

(c)  Cod.  4625  de  tanto. 

(d)  P-ro  semper  sciens  in  cod.  4625  prescius. 

(e)  Graece  :  De  termino  dato  appellantibus. 

die  appellationis  interposite  habeat  appellator,  infra  quod  processum 
judicii  et  appellationis  nostre  curie  representet.  Et  ut  omnis  omnino  al- 
legande  difficultatis  occasio  in  posterum  conquiescat,  appellationes  ipsas 
magistro  justitiario  seu  judicibus  magne  curie  nostre  sufficiat  presentari. 
Ceterum  si  ad  alios  majores  judices  a  minorum  sententia  fuerit  appel- 
latio  interjecta,  qui  non  (a)  nobiscum  in  curia  commorantur,  tunc  pro 
locorum  distantiis  et  causarum  qualitatibus  necnon  et  personarum,  a 
pronunciantibus  judicibus  presentandarum  appellationum  tempora  pre- 
stitui  volumus  appellanti,  dummodo  predictorum  quinquaginta  dierum 
spatium  non  excedat  indulta  dilatio.  Que  omnia  in  ipso  appellatio- 
num  (b)  tenore  volumus  contineri.  Illud  etiam  presenti  conjungimus 
sanclioni  quod  si  post  appellationem  presentatam,  appellator  sine  licentia 
judicis  ad  quem  appellavit  discesserit,  nec  inslanter  instet  ut  responsum 
debitum  consequatur  quasi  nunquam  appellaverit,  rata  sententia  per- 
manebit,  nisi  ipso  jure  nulla  a  judice  superiore  dicatur. 

TITULUS  XLIX.  MZ  (47). 
De  causis  in  judicio  cito  dicendis  (c). 

IDEM  AUGUSTUS. 

Universos  et  singulos  judices  regni  nostri  volumus  cum  voto  nostro 
concurrere;  ut  causas  in  eorum  examine  venlilatas  cito  decidant,  advo- 
catorum  allegationibus  qui  philacteria  sua  perorando  dilatant,  nisi  qua- 
tenus  desiderate  instructionis  necessitas  exegerit,  nullatenus  indulgentes. 
Sed  post  dicla  testium  publicatorum  in  judicio  et  ex  eis  rubricas  as- 
sumptas,  in  qualibet  causa  duorum  dierum  spatium  tantum  habeant  ad- 
vocati  ad  disputandum  de  jure  et  concludendum  in  causa.  Quorum 
segnitiem  si  judex  [cause  forte]  repererit  evidentem,  expensas  omnes 

(a)  Addimus  non  ex  utroque  graeco  et  ex  cod.  4625. 

(b)  In  omnibus  editis  apostolorum.  Quod  ipse  ex  graeco  emendat  Carcanus. 

(c)  Graece  :  Ut  judices  non  indulgeant  advocatis  causas  prolongare. 

quas  parti  propter  tarditatem  ipsorum  affiixerint  (a),  [cum  integritale] 
persolvant.  Quod  si  per  advocatos  forte  non  steterit,  sed  per  partes  que 
concludere  forte  non  volunt,  expensas  omnes  similiter  pars  conclusionem 
et  renunciationem  difFerens  adversario  suo  in  utroque  casu  sacramento 
partis  cum  taxatione  judicis  manifestandas  exsolvat.  Partibus  autem 
concludentibus,  judices  ad  decisionem  negolii  secundum  Deum  et  justi- 
tiam  instanter  ad  pronuntiandum  (b)  intendant;  quibus  propter  causarum 
multitudinem  certum  pronunciandi  tempus  nequimus  definire  (c);  [ita 
quod  infra  decem  dierum  spatium  a  die  conclusionis  numerandum  sa- 
lubri  (d)  nostre  constitutionis  provisione  judicibus  prestitutum,  causam 
studeant  sententiali  calculo  terminare.] 

TITULUS  L.  MH  (48). 
De  pena  judicis  qui  male  judicavit. 

REX  ROGERIUS. 

Si  judex  fraudulenter  atque  dolose  contra  leges  sententiam  protulerit, 
ab  auctoritate  judiciaria  irrecuperabiliter  cadat,  notetur  infamia,  rebus 
suis  omnibus  publicatis.  Quod  si  ignorantia  juris  in  sententia  oberra- 
verit,  pro  simplicitate  animi  manifesta  pro  nostre  voluntatis  arbitrio 
puniatur. 

M0  (49)  (e). 

IDEM  REX. 

Judex  si  accepta  pecunia  reum  aliquem  crirainis  et  mortis  fecerit,  pe- 
riculo  capitis  subjacebit. 

(a)  Melius  in  cod.  4625  concipitur  :  expensas  omnes  parti  quam  propter  tarditatem 
ipsorum  afflixerint. 

(b)  Addimus  ad pronuntiandum  tam  ex  cod.  4625  quam  ex  graeco. 

(c)  Haec  a  quibus  propter,  licet  sint  in  graeco,  in  cod.  latiuo  desunt. 

(d)  In  cod.  4625  additur  novella. 

(e)  Graece  rubrica  adest :  Dejudicibus  munera  accipientibus  et  aliquem  reum  mortis 
facientibus. 

TITULUS  LII.  N  (50). 
De  probationibus  in  appellationibus  producendis  (a). 

IMPERATOR  FREDERICUS. 

Jurisperitorum  altercationes  determinare  volentes,  sancimus  si  quando 
testes  in  principali  causa  producti  fuerint  et  etiam  publicati,  super  eodem 
articulo  a  producente  vel  ab  adversario  testes  [amodo]  produci  non  posse, 
propter  falsi  fabricandi  materiam  (6),  propter  cujus  timorem  posl  publi- 
cationem  testium  testes  produci  denuo  jura  in  principalibus  judiciis  ve- 
tuerunt,  in  appellationibus  etiam  removentes.  Quod  si  nulli  testes  fue- 
rint  in  causa  principali  producti,  ita  demum  in  appellationum  judiciis 
eos  appellanti  producere  liceat,  si  is  qui  terminum  ad  probandum  in 
principali  causa  receperit,  justa  ex  causa  impeditum  se  doceat  propter 
quam  speratos  testes  producere  nequisset.  Alioquin,  ad  probandum  denuo 
nullatenus  admittetur.  Presenti  etiam  sanctioni  illud  edicimus  adscri- 
bendum  (c),  si  quando  in  causis  appellationum  probationes  inducende 
sunt  vel  interrogationes  [et  confessiones]  fieri  desiderantur,  in  eis  ambe 
partes  necessario  sint  presentes  ut  eis  cominus  constitutis,  causa  plenius 
instruatur.  Quod  si  in  termino  peremptorio  pars  appellata  citata  non  ve- 
nerit,  nihilominus  appellatore  presente,  altera  parte  contumaciter  ab- 
sente  (d),  ad  confirmationem  (e)  sententie  secundum  jus  et  justitiam 
procedatur. 

(a)  Graece  :  De  non  producendis  testibus  post  publicationem  testium  in  eodem  articulo. 

(b)  Graece  :  Si'  atrtav  tou  [ay;  £TrotxoSo[jt.Y)<7ai  ^euSei;  xt. 

(c)  In  cod.  4625  et  in  graeco  simpliciter  :  illud  adjicimus. 

(d)  Haec  desunt  tam  in  cod.  4625  quam  in  graeco,  ubi  legitur  secundum  unam 
partem}  xata  to  §v  pipo?. 

>e)  Additur  in  cod.  4625  vel  infirmationem  :  quod  tamen  deest  in  graeco. 


EXPLICIT   LIBER  SECUNDUS. 

INCIPIT    LIBER   TERTIUS    IMPERIALIUM  CONSTITUTIONUM. 

TITULUS  I.  NA  (51)  (a). 
De  juribus  rerum  regalium  (b). 

REX  ROGERIUS. 

Scire  volumus  principes  nostros,  comites,  barones,  archiepiscopos , 
universos  episcopos  et  abbates  (c),  quod  quicunque  de  regalibus  nostris 
magnum  vel  parvum  quid  tenet,  [nullo  modo,  nullo  ingenio]  possit  ad 
nostra  regalia  pertinens  alienare ,  donare  vel  vendere,  [in  totum  vel  in 
partem  minuere],  unde  jura  nostra  regalia  minuantur  (d)  [aut  sub- 
trahantur  aut  damnum  aliquod  patiantur.] 

TITULUS  II.  NB  (53). 
De  vasallis  non  ordinandis  (e). 

IDEM    REX  (f). 

Adscriptitios  sine  voluntate  et  assensu  eorum  quorum  juri  subditi  sunt 
et  potestati,  nullus  episcoporum  ordinare  presumat  (g).  [Hi  quorum  ad- 

(a)  Ordo  enim  titulorum  libri  secundi  in  codice  graeco  prorogatur  usque  ad  ti- 
tulum  XX  libri  hujus,  secundum  latinorum  ordinem  tertii. 

(b)  Graece  :  Ne  quis  regales  res  alienare  possit  ad  diminutionem  juris  aulae  regiae. 

(c)  Graece  •fiyouuivoui; ,  scilicet  praelatos  quocumque  censeantur  nomine. 

(d)  Constitutio  glossematibus  purgata  ita  se  habet  in  graeco :  Scire  volumus  principes 
nostros,  etc,  praelatos  et  quicumque,  quae  de  nostris  regalibus  ad  noslrum  demanium 
pertinent,  velparva  sint  vel  magna,  possidet,  non  posse  a  quoquam  alienari  nec  vendi 
ad  nostrorum  jurium  detrimentum. 

(e)  Graece  :  De  non  ordinandis  villanis  absque  consensu  dominorum. 

f)  Ita  legimus  ex  Palat.  et  Lindebr. ,  quibus  accedit  cod.  4625.  Carcanus  ex 
plerisque  editionibus  retinuit  imper.  Fred.,  nostra  sententia  minus  recte. 

(g)  Hic  in  graeco  additur  :  ita  ut  per  ordinationem  jus  eorum  circumscribatur. 

scriptitii  sunt,  si  quod  premium  ob  licentiam  ordinandi  vel  consecrandi 
suscepisse  convicti  fuerint,  jus  adscriptitium  perdant,  et]  qui  dederit  pe- 
cuniam ,  ab  ordine  motus  fisco  nostro  cum  rebus  omnibus  suis  vendi- 
cetur.  Ne  tamen  sinistrum  aliquod  aliquando  possit  nostris  constitutio- 
nibus  obviare,  si  forte  in  rure  vel  in  vico  ecclesia  constituta  assignatos 
habuerit  sacerdotes,  quibus  decedentibus  sint  aliqui  (a)  subrogandi,  et 
pertinaces  domini  ruris  vel  vici  super  adscriptitiis  fieri  subrogationem 
negaverint ;  presertim  cum  ex  ipsis  adscriptitiis  persona  idonea  sacer- 
dotio  ab  episcopo  expectetur,  dignum  clemenlie  nostre  videtur  atque 
justissimum  ad  justam  petitionem  ecclesie  adscriptitiorum  dominum  jure 
cogendum.  Filii  vero  adscriptitii  [memorati  et]  ordinati  ad  adscriptitiorum 
conditionem  redeant,  omni  occasione  remota. 

TITULUS  III.  Nr  (53). 
De  his  qui  debent  accedere  ad  ordinem  clericalus. 

REX  GUILLELMUS  (b). 

Errores  eorum  qui  villanos  quoslibet  sine  licentia  dominorum  ad  or- 
dinem  clericalem  (c)  accedere  regia  constitutione  dicunt  esse  prohibitos, 
interpretatione  benivola  corrigentes,  decernimus  eos  tantum  villanos 
predicta  constitutione  intelligi  fore  prohibitos  clericari,  qui  personaliter, 
intuitu  persone  sue  scilicet,  servire  tenentur,  sicut  sunt  adscriptitii  et 
servi  glebe  et  hujusmodi  alii.  Qui  vero  respectu  tenimenti  vel  alicujus 
beneficii  servire  debent,  si  voluerint  ad  ordinem  (d)  clericatus  accedere, 
liceat  eis  sine  voluntate  etiam  dominorum,  prius  tamen  his  que  tenent  a 
dominis  suis  in  eorum  manibus  resignatis. 

(a)  Ita  quoque  in  cod.  4625,  sed  in  graeco  alii. 

(b)  Ita  in  cod.  4625  et  recte  :  Guillelmus  enira  praedecessoris  sui  Rogerii  constitu- 
tionem  elucidat.  Apud  Carcanum  tamen  eex  Rogebius. 

(c)  In  cod.  4625  ad  ordinationem  clericatus. 

(d)  In  cod.  4625  ad  konorem. 

TITULUS  IV.  NA  (54). 
De  jure  suo  curie  observando  (a). 

IMPERATOR  FREDERICUS. 

Dignum  fore  credimus  et  consentaneum  rationi  ut  nos  qui  justitie 
solio  presidemus  et  constanter  atque  perpetuo  jura  sua  quibuslibet  con- 
servamus,  rationum  nostrarum  non  simus  immemores,  sed  eas  ab  aliis 
temeritate  quadam  [et,  ut  loquamur  apertius ,  illicita  presumptione]  de- 
tentas  ad  dominium  nostrum  atque  demanium  revocemus.  Hujus  igitur 
legis  edicto  inviolabiliter  observando  regni  nostri  [Sicilie]  omnibus  fide- 
libus  nostris  edicimus  ut  omnes  civitates,  castra,  munitiones,  casalia, 
villas  et  quicquid  in  eis  intus  aut  foris  esse  [demanium  vel]  de  demanio 
consuevit,  in  nostras  manus  integre  debeant  (b)  resignare.Reditus  etiam  et 
servitia  nobis  debita  detineri  ab  aliquibus  [amodo]  vel  supprimi  prohi- 
bemus;  scituris  firmiter  cujuscumque  conditionis  hominibus  regni  nostri 
[fidelibus]  universis  quod  qui  de  predictis  tenuerint  aliquid,  de  quo  non 
habeant  privilegium  divorum  regum  Rogerii  et  Guillelmi  primi  aut  se- 
cundi  [predecessorum  nostrorum]  aut  oraculum  nostre  celsitudinis  spe- 
ciale,  a  nobis  ex  certa  nostra  scientia  impetratum  vel  indultum  a  prede- 
cessoribus  nostris  divis  augustis  (c)  parentibus  nostris  et  ex  certa  scientia 
nostra  confirmatum,  et  usque  ad  festum  Nativitatis  proximum  in  manus 
nostras  vel  ordinatorum  nostrorum  irrequisiti  etiam  non  resignaverint, 
quadruplum  [etiam]  (d)  fructuum  vel  redituum  seu  cujuscunque  utilitatis 
quod  de  detentis  sic  injuste  perceperint ,  procul  dubio  curie  nostre  cum 
integritate  persolvant. 

(a)  In  graeco  :  De  poena  eorum  qui  aliquid  retinent  ad  domanium  pertinens. 

(b)  In  cod.  4625  curent. 

(c)  Addimus  augustis  tam  ex  codice  latino  quam  ex  graeco. 

(d)  Etiam  in  cod.  4625  deest,  et  prorsus  omnino  redundat. 


IV. 

NE  (55)  (a). 

IDEM  AUGUSTUS. 

Personas  rebus  aliis  preferentes,  quanto  eas  pretiosiores  habenius, 
lanto  ipsarum  delentoribus  que  ad  demanium  nostrum  [immediate]  (6) 
spectare  noscuntur,  penam  imponimus  duriorem.  [In  hoc  enim  non  tam 
nobis  prospicimus  quam  libertatis  favori  favemus,  cum  omnes  merito 
liberi  censeantur  qui  nullo  medio  ad  imperialem  celsitudinem  et  regiam 
pertinent  potestatem.]  Hoc  igitur  prohibitionis  nostre  decreto  omnibus 
regni  nostri  nobilibus  expressim  prohibemus  ut  nullus  comitum  vel  ba- 
ronum  ad  nostrum  demanium  pertinentes  vel  baroniam  aliquam  que 
nostri  demanii  sit,  ulterius  detinere  presumat.  Alioquin,  si  quis  de  cetero 
sub  dissimulatione  transiens  hoc  nostre  curie  non  exponat,  publicatione 
bonorum  omnium  mulctandum  esse  censemus;  detentorem  vero  scientem 
alio  equivalenti  (c)  puniri  censemus. 

TITULUS  V.  Nc  (56). 
De  revocatione  feudorum  et  rerum  feudalium  (d). 

IDEM  AUGUSTUS. 

Constitutionem  dive  memorie  regis  Rogerii  avi  nostri  super  prohibita 
diminutione  feudorum  et  rerum  feudalium  ampliantes,  decernimus  omnes 
alienationes  seu  quoscunque  contractus  super  feudis  et  rebus  feudalibus 
minuendis  aut  commutandis  nullam  omnino  firmitatem  habere,  nisi  de 
speciali  nostre  celsitudinis  licentia  confirmentur.  Transactiones  etiam,  si 
que  super  eis  sine  mandato  nostre  curie  facte  fuerint,  jusjurandum  in- 
lerpositum  seu  etiam  stipulationem  penalem,  nullius  decernimus  esse 

(a)  Graece  nova  incipit  xecpaXy)  cum  hac  rubrica  :  De  poena  eorum  qui  homines  reti- 
nent  ad  domanium  pertinentes. 

(b)  Addimus  immediate  ex  cod.  4625. 

(c)  Graece  autem  diverse  :  h  SnrXS  xat  to-oTtfjtw. 

(d)  Graece  :  De prohibila  diminutione  feudorum. 

momenti.  Eisdemque  contrahentibos  et  alienantibus  concedimus  potes- 
tatem  jure  proprio  predicta  omnia  revocare.  Arbitria  etiam  ex  compro- 
misso  super  premissis  facta  nulla  censemus,  cum  de  eis  constitutione 
nostra  certis  personis,  magistro  justitiario  et  justitiariis  tantum  ,  cognitio 
sit  delata.  Excadentias  autem  baronibus  et  militibus  locare  permit- 
timus,  dummodo  sub  eo  annuo  servitio  et  reditu  locentur,  sub  quo  ab  an- 
tiquo  locari  consueverunt;  ita  quod  in  nullo  debitum  servitium  vel  re- 
ditus  minuatur. 

NZ  (57). 
De  eodem  (a). 

IDEM  AUGUSTUS. 

Hac  edictali  lege  in  perpetuum  valitura  omnibus  regni  nostri  fidelibus 
inhibemus  ut  nullus  comes,  baro  vel  miles  vel  quilibet  alius  vel  clericus 
res  qualitercunque  (b)  servitutibus  (c)  obligatas,  de  quibus  (d)  reditus  et 
servitia  curie  nostre  debeantur,  quocunque  alienationis  titulo  inter  vivos 
vel  in  ultimis  voluntatibus  in  alium  pro  parte  vel  in  toto  transferre 
presumat  vel  etiam  commutare ,  unde  servitium  ipsum  aut  reditus  curia 
nostra  perdat. 

TITULUS  VI.  NH  (58). 
De  revocandis  transeuntibus  ad  alienam  habilationem  (e). 

IDEM  AUGUSTUS. 

Quisquis  de  burgensibus  aut  villanis  ad  nostrum  demanium  pertinen- 
tibus  temporibus  retroactis  ad  ecclesiarum  loca ,  comitum  seu  baronum 
vel  aliorum  quorumlibet  quacunque  occasione  transierit,  incolatu  seu 

(a)  Graece  :  De  non  alienandis  a  quocumque  rebus  curiae  obligalis. 

(b)  In  cod.  4625  :  vel  clericus  qualiscunque  sit  res,  etc. 

(c)  In  cod.  4625  nostris  servitiis;  sed  in  graeco  Sirb  SouXeiav  nva. 

(d)  In  cod.  4625  vel  de  quibus. 

(e)  Graece  :  De  termino  constituto  hominibus  domanii  ut  revertantur  ad  domanium. 

habitatione  nostri  demanii  derelicta,  infra  tres  menses  si  in  eadem  pro- 
vincia  fuerit,  et  si  extra  provinciam  fuerit  infra  sex  menses,  post  re- 
quisitionem  ordinatorum  nostrorum  (a),  ad  terram  demanii  quam  deseruit 
redire  cum  tota  familia  compellatur  (1).  Quicumque  autem  hujusmodi 
homines  receperint  scienter  aut  receptos  ab  initio  forsitan  ignoranter 
contempserint  reddere  requisiti,  libram  unam  auri  purissimi  camere 
nostre  componant,  et  receptos  nihilominus  cum  omni  commodo  quod 
inde  sumpserint,  curie  nostre  reddere  compellantur.  Equa  etiam  lance 
sancimus  ut  ecclesiarum  homines,  comitum,  baronum  vel  militum,  qui 
tantum  (b)  dominis  suis  de  personalibus  servitiis  minime  teneantur,  si  a 
tempore  nostre  felicis  coronationis  se  ad  terras  nostri  demanii  seu  aliorum 
quorumlibet  transtulerint,  sub  (c)  eodem  temporis  spatio  trium  vel  sex 
mensium  scilicet,  a  tempore  requisitionis  emisse  redire  ad  terram  do- 
minorum  suorum,  mora  qualibet  et  occasione  depositis,  compellantur. 
[Prelatus  seu  comes,  baro  vel  miles  seu  quilibet  alii  supradictorum  ho- 
minum  detentores,  si  scientes  extiterint  vel  ignorantes,  et  ipsos  non 
reddiderint  requisiti  post  temporis  spatium  supradictum ,  in  dimidiam 
libram  auri  purissimi  sentiant  se  fore  damnandos,  cujus  medietas  nostro 
erario,  reliqua  medietas  damnum  passis  volumus  applicari.] 

(«)  Ex  gracco  apparet  ordinatores  eosdem  esse  qui  ojficiales  vocari  solent. 

(b)  In  cod.  4625  qui  tamen;  sed  in  graeco  o?Ttve?  [/.dvov. 

(c)  Sic  ex  codice  latino  et  ex  graeco.  Ap.  Carcani  ab. 


(1)  Exempli  causa  formam  quamdam  revocationis  exhibemus,  quae  adest  inter  Petri  de 
Vineis  Epist.,  lib.  V,  cap.  XVIII  :  «  Fredericus,  etc. ,  justitiario,  etc.  Intellecto  nuper  quod 

»  nonnulli  habitatores  ,  ut  in  collectis  et  aliis  curie  nostre  servitiis  ab  aliorum 

»  suorum  concivium  communione  se  subtrahant,  incolatibus  proprii  domicilii  derelictis,  se  ad 
»  alia  loca  jurisdictionis  tue ,  in  quibus  eorum  non  sit  nota  conditio,  per  dolosa  suffragia  trans- 
»  tulerunt ,  et  sic  onera  que  communes  humeros  exigebant ,  incumbunt  residuis  intollenbi- 
»  liter  supportanda  :  quocirca  fidelitati  tue  precipiendo  mandamus,  quatenus  quoscunque 
»  habitatores  terre  ipsius,  ob  causam  predictam  propria  domicilia  inveneris  reliquisse,  ipsos 
»  ad  incolatus  terre  predicte  incontinenter  redire,  qua  videris  rerum  et  personarum  distric- 
»  tione  compellas  :  ut  fugam  ipsam ,  quam  in  aliorum  prejudicium  fraudulenter  ingesserant, 
»  nullum  sibi  sentiant  patrocinium  exhibere.  »  Quaedam  in  hoc  mandato  correximus  ex 
od.  Bibl.  Paris.,  Fonds  Saint-Germain ,  n°  455. 

TITULUS  VII.  N0  (59). 
De  hominibus  demanii  affidatis  non  tenendis  (a). 

IDEM  AUGUSTUS. 

Cum  universis  et  singulis  regni  nostri  credamus  in  tantum  sufiicere 
preeminentie  nostre  favorem ,  ut  adversus  quorumlibet  impetus  valeant 
clypeo  nostre  defensionis  defendi,  grave  non  immerito  ferimus  et  mo- 
leste  quod  aliqui  ad  aliorum  patrocinia  transeuntes,  a  nobis  et  officialibus 
nostris  in  eorum  presertim  judiciis  protegi  se  posse  diffidunt.  Nolentes 
igitur  hec  sub  dissimulatione  transire  et  que  in  nostram  perpetrantur 
injuriam  equanimiter  tolerare  (b) ,  presentis  legis  edicto  firmiter  inhi- 
bemus  ut  in  terris  demanii  nostri  nulli  omnino  liceat  affidatos  vel  recom- 
mendatos  habere,  vel  dudum  non  sine  offensa  nostre  celsitudinis  habitos 
retinere;  nisi  de  habitis  a  quocunque  tempore  retroacto  vel  in  posterum 
habendis,  a  nobis  vel  divis  regibus  vel  augustis  predecessoribus  nostris 
privilegium  vel  scriptum  debita  solemnitate  munitum  (c)  ostendat.  Pre- 
scriptionem  etenim  aliquam  eis  prodesse  non  volumus,  qui  fidei  debite 
sacramento  contempto  quo  non  usurpare  fiscalia ,  sed  defensare  tenentur, 
homines  ad  nostrum  demanium  pertinentes  vel  qui,  si  ab  eis  recepti  non 
essent,  in  nostro  demanio  remansissent,  quantolibet  tempore  tenuerint. 
Quisquis  autem  temerario  ausu  recipere  aliquos  tentaverit  in  posterum 
vel  retinere  receptos  post  mensem  a  die  insinuate  sanctionis  istius,  decem 
libras  auri  purissimi  fisco  nostro  componat.  Quod  si  iterato  alios  vel 
eosdem  affidatos  susceperit  vel  etiam  commendatos,  bona  sua  omnia 
[mobilia  et  immobilia]  publicentur.  Iterum  si  temerilatem  eamdem  rei- 
terare  tentaverit,  volentes  acerbius  prosequi  consuetudinem  delinquendi, 

(a)  Graece  :  Quod  nemini  liceat  affidatos  hdbere  vel  facere. 

(b)  In  graeco  :  aliquo  modo  colorare. 

(c)  In  cod.  4625,  privilegium  scriptum  et  qualibet  alia  solemnitate  munitum;  quod 
propius  graeco  accedit. 

puniri  decernimus  supplicio  capitis  (a)  contemptorem ,  contraria  consue- 
tudine  que  hactenus  in  quibusdam  locis  regni  nostri  obtinuisse  dicitur, 
omnino  sublata. 

TITULUS  VIII.  3  (60). 

De  probatione  per  instrumenta  publica  super  questione  homagii  (b). 

IDEM  AUGUSTUS. 

Si  dubitatio  aliqua  super  hominibus  oriatur,  quod  eosCesariani  nostri  ad 
nostrum  demanium  pertinere  contendant;  possessores  autem  qui  feuda  in 
civitatibus  tenent  vel  hereditagia  possident,  ipsos  ad  feuda  vel  hereditagia 
sua  asserant  pertinere;  hujusmodi  formam  volumus  observari  ut  omnes 
omnino  ad  nostrum  demanium  pertinere  noscantur,  communi  jure  dominii 
pro  nobis  prima  facie  faciente,  quos  possessor  per  privilegia,  ut  nostra  lex 
sanxit,  aut  per  emptionalia  publica  et  authentica  instrumenta  ad  se  non 
probaverit  pertinere;  vel  quod  (c)  felicium  regum  tempore  predecessorum 
nostrorum  predecessoribus  suis  qui  feudum  ipsum  retinuerunt  jurave- 
rint  (d),  et  de  feudo  suo  retinuerint,  et  hodie  inveniantur  de  feudo  ipso  ali- 
quid  pro  certo  tenere.  Duo  igitur  sunt  necessario  requirenda  ad  hoc  ut 
homines  quos  aliqui  in  civitatibus  et  castris  nostri  demanii  tenent  affidato- 
rum  vel  recommendatorum  jure,  ad  nostrum  demanium  nequeant  vocari : 
videlicet  quod  predictis  predecessorum  nostrorum  temporibus  homines 
ipsos  ipsi  vel  antecessores  sui  tenuerint;  et  quod  in  eisdem  temporibns 
vel  ab  ipsis  vel  predecessoribus  suis  de  feudo  vel  de  hereditagio  suo 
tenuerint  aliquid,  propter  quod  homines  ipsorum  merito  censeantur. 

(a)  In  utroque  codice  graeco  non  xscpaXwaj  7rotvrj,  ut  saepe  alias,  sed  <rw;*aTix?j,  scil. 
c.orporali. 

(b)  Graece  :  Quas  probationes  afferre  debeant  qui  homagium  villanorum  deposcunt. 

(c)  Addimus  quod  ex  graeco,  ut  seipsum  emendat  Carcanus  in  notis. 

d)  Scilicet  Jidelitatem  et  hcmagium,  sicut  supra  lib.  II,  tit.  XXXVI,  p.  108. 

TITULUS  IX.  EA  (61). 
De  hominibus  non  tenendis  ratione  terre  vel  feudi  (a). 

IDEM  AUGUSTUS. 

Quia  frequenter  sub  pretextu  liciti  illicitum  attentatur,  viam  omnem 
et  materiam  fraudibus  precludentes ,  decernimus  nemini  licere  occasione 
alicujus  terre  vel  feudi  quod  teneat  vel  recipiat  a  comite,  barone  seu 
milite  vel  persona  ecclesiastica  aut  etiam  seculari,  conventione  qualibet 
quavis  juris  solemnitate  vallata  personam  propriam  aliquibus  servitiis 
obligare,  et  sic  sub  occasione  hujusmodi  (6)  ad  alterius  commendationem 
seu  dominium  convolare ;  sed  tantum  reditus  in  pecunia  vel  rebus  aliis 
pro  eo  quod  receperit  agnoscat.  Nos  etenim  qui  sumus  domini  perso- 
narum,  absque  nostre  serenitatis  assensu  personas  servitiis  perpetuis  aut 
conditionibus  nolumus  obligari. 

TITULUS  X.  EB  (62). 
De  hominibus  baronum  possidentibus  terram  hominis  demanii  (c). 

IDEM  AUGUSTUS. 

Si  quando  contigerit  aliquos  ecclesiarum  homines ,  comitum  seu  ba- 
ronum  aut  militum,  sive  etiam  angarii  sint  sive  etiam  villani  simpliciter, 
aut  cujuscunque  conditionis  esse  noscantur,  hereditagia  vel  partem  eorum 
ab  hominibus  nostri  demanii  aut  quibuslibet  aliis,  qui  ea  in  terra  demanii 
aut  pertinentiis  ejus  possideant,  comparare  aut  aliter  acquirere,  sub  ea 
conditione  emptorem  habere  comparanda  vel  comparata  disponimus  sub 
qua  venditor  ipse  tenebat  :  videlicet  ut  proinde  domino  suo  in  nullo 
penitus  teneatur  et  sine  ipsius  licentia  et  mandato  ea  eis  vendere,  do- 
nare  aut  qualitercunque  alienare  [inter  vivos  vel  ultima  voluntate]  liceat 

(a)  Graece  melius  :  Quod  nemo  possit  pro  terra  quapiam  corpus  suum  obligare. 

(b)  Sic  in  cod.  4625  et  in  graeco  tno  tv)v  ToiauTVjv  a<pop[A7)v. 

(c)  Graece  :  Quomodo  possint  ecclesiarum  homines  res  comparare. 

que  sine  ipsius  licentia  (a)  jure  licito  comparavit.  Et  si  contigerit  talem 
emptorem  ab  intestato  decedere,  hi  ad  successionem  ejus  veniant  in 
predictis  (b)  qui  alias  possent  ad  successionem  ejusdem  ex  descendenti 
vel  ascendenti  aut  collaterali  linea  ab  intestato  venire.  Quod  si  de  pre- 
dictis  nullus  omnino  supersit,  in  eoquod  de  feudo  tenet  ab  eo  dominus 
feudi  succedat.  In  hereditagiis  autem  defuncti  quolibet  jure  quesitis, 
fiscum  nostrum  esse  decernimus ,  sicut  et  in  omnibus  aliis  bonis  vacan- 
tibus,  ultimum  successorem  (c).  Prius  autem  quam  (d)  ad  fiscum  nos- 
trum  pervenerint  res  predicte,  per  nos,  prout  nostre  majestati  et  sub 
quibus  conditionibus  vel  reditibus  et  servitiis  placuerit,  poterunt  col- 
locari.  A  tenore  autem  hujus  sacratissime  sanctionis  excipimus  bajulos 
dominorum  qui  res  ipsas  administrandas  susceperint,  quos  non  prius 
hujusmodi  acquisita  alienare  volumus  aut  quolibet  modo  transferre  quam 
de  administratione  sua  satisfaciant  dominis,  vel  per  eos  steterit  quominus 
satisfactionem  recipiant  requisiti. 

TITULUS  XIII.  Sr  (63). 
De  dotario  constituendo  in  feudis  et  castris. 

REX  GUILLELMUS. 

Si  quis  baro  vel  miles  uxorem  duxerit  et  tria  feuda  habuerit,  liceat  ei 
in  dotarium  uxori  sue  unum  de  tribus  feudis  constituere  (e).  [Si  autem 
pauciora  habeat,  secundum  qualitatem  et  quantitatem  feudorum,  dota- 
rium  ei  in  pecunia  constituere  permiltimus.  Ceterum]  si  plura  tribus 
habeat,  pro  portione  que  superius  statuta  est  habita,  dotarium  ipsum 
constituere  licebit.  Comes  autem  vel  baro  qui  castra  tenet,  de  castris 

(o)  Hic  quoque  in  cod.  4625  additur  et  mandato. 

(b)  Hic  additur  in  cod.  4625,  parentes  vel  liberi. 

(c)  Graece  :  Fiscum  volumus  in  eis  succedere  veluti  et  ultimum  successorem,  quemad- 
modum  et  alia  bona  sine  suspicione  remanentia.  Locus  tamen  valde  obscurus. 

(d)  Ap.  Carcani  Postquam  autem.  Sic  corrigimus  ex  cod.  4625  et  ex  graeco. 

(e)  In  cod.  4625  additur  pro  dote. 

ipsis  dotarium  constituere  poterit,  dum  tamen  castrum  unde  baronia  vel 
comitatus  nomen  assumpsit  (a),  in  dotarium  constituere  non  possit. 


TITULUS  XIV.  SA  (64). 
De  adhibenda  fidejussione  dominorum  seu  vasallorum. 

IMPERATOR  FREDERICUS. 

Si  dominus  vasallum  suum  qui  pro  eo  in  criminali  et  capitali  causa 
fidejusserit,  a  fidejussione  non  liberaverit,  ipso  jure  ipsius  homagium 
amittat.  Si  vero  in  civili  causa  vel  pro  debito  ipsum  fidejubentem  liberare 
non  curaverit,  ad  omne  damnum  quod  proinde  vasallus  incurrerit 
dominus  teneatur;  data  licentia  pignorandi  vassallis  dominos  suos  in 
mobilibus  aut  deinde  in  hereditagiis  et  ultimo  in  feudalibus  et  etiam 
vendendi  mobilia,  postquam  pro  dominis  suis  solverint,  et  hereditagia, 
postquam  (b)  per  annum  a  die  solutionis  et  pignorationis  ea  tenuerint  ut 
ex  predictorum  pretio  sue  indemnitati  provideant.  Feudalia  tamen  capta 
pignori  obligare  non  poterunt,  sed  ex  eorum  fructibus  indemnitati  sue 
similiter  prospicere  curabunt.  E  contrario  si  vasallus  dominum  pro  eo  in 
criminali  causa  fidejubentem  liberare  neglexerit,  quicquid  ab  eo  tenet 
amittat  :  in  questione  vero  civili  seu  pro  debito,  si  dominum  fidejus- 
sorem  suum  vasallus  detrectaverit  expedire,  data  plena  licentia  domino 
pignorandi,  ad  omnedamnum  quod  proinde  incurrerit  dominus,  vasallus 
ejus  integre  teneatur. 

TITULUS  XV.  EE  (65). 
De  dotibus  (c). 

IDEM  AUGUSTUS. 

Licentiam  baronibus  et  militibus  impartimur  posse  etiam  de  duobus 
feudis  dotarium  constituere,  et  si  unum  tantum  et  dimidium  habeat,  [di- 

(a)  In  cod.  4625  nomen  accepit  vel  assumit. 

(b)  Postquam,  sensui  valde  necessarium,  addimus  ex  cod.  4625  et  ex  graeco. 

(c)  Graece  :  De  barone  constituente  dotarium  mulieri  suae. 

midium]  feudum  ei  in  dotarium  constituere  licebit.  Ceterum  si  unum 
tantummodo,  non  in  terra,  sed  in  pecunia  uxori  sue  pro  qualitate  feudi 
facultatem  constituendi  dotarium  in  posterum  barones  et  milites  sibi  no- 
verint  fore  permissam. 

TITULUS  XVI.  2<r  (66). 
De  dotariis  constituendis  (a). 

REX  GUILLELMUS. 

Mulier  que  dotarium  habuerit  in  terra,  post  mortem  viri  heredem  vel 
dominum  baronie  de  dotario  assecurare  tenetur,  videlicet  de  vita,  mem- 
bris  et  captura  corporis  sui,  et  quod  non  querat  artem  vel  ingenium  qua- 
liter  predictum  dotarium  de  baronia  vel  comitatu  subtrahatur,  salvo 
per  omnia  mandato  superioris  domini.  Filios  tamen  communis  matri- 
monii  mulier  assecurare  non  tenetur.  Ad  submonitionem  preterea  do- 
mini  baronie ,  domina  que  dotarium  tenet  [tantum]  servitium  curie  te- 
netur  prestare;  quod  si  non  prestiterit,  ter  submonita  per  dominum 
poterit  dissaisiri.  Injusta  etiam  gravamina  hominibus  dotarii  illata, 
domina  per  dominum  baronie  vel  feudi  emendare  tenetur.  Homines  do- 
tarii  debent  assecurare  dominam ,  salvo  jure  per  omnia  domini  comitis 
vel  baronis,  similiter  et  comitem  seu  baronem  assecurare  tenentur,  salvo 
jure  dotarii  domine  supradicte. 

TITULUS  XVII.  EZ  (67). 
De  fratribus  obligantibus  partem  feadi  pro  dotibus  sororum. 

IDEM  REX. 

Fratribus  ob  dotes  sororum  suarum,  si  mobilia  vel  hereditagia  non 
habeant,  sororibus  suis  partem  feudi  permittimus  obligare,  et  si  etiam 
tria  feuda  aut  plura  habeant,  unum  ex  eis  in  dotem  sorori  sue  dare 
possunt ;  ut  tamen  in  omnibus  supradictis,  quando  feudum  alienatur  vel 

(a)  Aptius  in  graeco  :  De  muliere  /tabcnte  dodarium  in  terra  alicujvs  alterius. 

obligatur  aut  in  dotariura  constituitur,  matrimonium  ipsum  de  speciali 
nostra  licentia  contrahatur.  Aliter  omnes  conventiones  nullas  vires  ha- 
bebunt. 

TITULUS  XVIII.  SH  (68). 
De  assecuratione  dominorum  a  vasallis. 

IMPERATOR  FREDERICUS  (ft). 

Domini  a  vasallis  suis  assecurari  debent ,  videlicet  de  vita ,  membris 
et  captione  corporis  sui  et  terreno  honore  (b) ;  consilium  quod  eis  cre- 
diderint  nulli  revelent,  et  si  aliquod  sinistrum  de  eis  audierint  quod  per 
se  vel  per  alium  disturbare  non  possunt,  eis  aut  aliis  pro  parte  eorum 
per  se  vel  per  alios  quam  citius  poterunt  nunciare  curabunt;  non  erunt 
in  arte,  consilio  vel  consensu  qualiter  domini  terram  quam  habent  amit- 
tant ;  immo  eam  ipsis  contra  omnem  hominem  defendere  pro  posse  cu- 
rabunt,  salvo  per  omnia  fidelitate,  mandato  et  ordinatione  nostra  et 
heredum  nostrorum. 

TITULUS  XIX.  S0  (69). 
De  fidejussione  dominorum  a  vasallis. 

IDEM  AUGUSTUS  (c). 

Si  vasallus  a  domino  suo  publice  requisitus  pro  eo  fidejubere  noluerit, 
vel  felloniam  contra  ipsum,  filios  vel  uxorem  commiserit,  vel  servitium 
quod  ei  debet  ter  submonitus  non  prestiterit,  vel  rationem  pro  eo  in 
curia  sua  conquerentibus  de  eo  quod  ad  dominum  spectat  per  senten- 
tiam  judicis  facere  noluerit,  dominus  potest  de  eo  quod  tenet  ab  ipso 
ipsum  per  exguardium  dissasire. 

(a)  In  cod.  4625  idem  rex,  scil.  Guillelmus,  nostra  sententia  minus  recte. 

(b)  Graece  autem  :  TpiTov  §s  xai  irepl  t5)?  tijay)?  ccutSv,  et  tertio  de  honore  ipsorum; 
unde  in  latino  perperam  terreno  scriptum  conjicit  Carcanus  pro  tertio.  Cf.  quid  dicat 
Afflictus  super  constit.  Mulier  que,  rubrica  XII  hujus  libri,  p.  112,  col.  1. 

(c)  In  cod.  4625  idem  rex,  scil.  Guillelmus,  minus  recte. 

O  (70)  (a). 

[E  contrario]  si  dominus  pro  vasallo  suo  qui  sit  in  curia  criminaliler 
accusatus,  de  eo  quod  ad  regiam  majestatem  non  spectat,  fidejubere 
non  voluerit,  vel  ipsum  sine  justa  causa  verberaverit,  vel  cum  uxore  sua 
adulterium  commiserit,  vel  filiam  ejus  invitam  defloraverit,  homagium 
ejus  amittat,  et  homo  predictus  [immediate]  ad  curiam  nostram  pertineat. 

TITULUS  XX.  A  (1).  —  APXH  TOY  TPITOY  BIBAIOY. 

De  adjutoriis  exigendis  ab  hominibus. 

REX  GUILLELMUS. 

Quamplurium  regni  nostri  fidelium  ad  nos  querela  pervenit  quod  pre- 
lati  ecclesiarum,  comites,  barones  et  milites  in  necessitatibus  suis  prosue 
voluntatis  arbitrio  ab  hominibus  suis  adjutoria  exigunt  et  extorquent. 
Volentes  igitur  tam  dure  subjectorum  nostrorum  oppressioni  misericor- 
diter  providere,  statuimus  dominos  nonnisi  in  subscriptis  casibus  tantum 
ab  hominibus  eorum  adjutorium  petere  :  videlicet  in  redimenda  persona 
domini ,  si  forte  ab  inimicis  nostris  in  servitio  nostro  captus  fuerit ;  pro 
faciendo  filio  milite;  pro  maritanda  filia  vel  sorore;  pro  emenda  terra, 
videlicet  una  tantum  vice  cum  eam  emerit  pro  servitio  nostro  vel  exer- 
citus  nostri,  moderate  tamen  in  his  que  pro  nostro  corredo  dantur.  De 
prelatis  tamen  ecclesiarum  statuimus  ut  in  his  tantum  casibus  ab  homi- 
nibus  suis  adjutorium  petant  :  videlicet  pro  consecratione  sua;  cum  ad 
concilium  a  domino  papa  fuerint  vocati;  pro  servitio  exercitus  nostri, 
si  quidem  in  exercitu  nostro  fuerint ;  vel  si  vocemus  eos  vel  miserimus 
eos  pro  servitiis  nostris;  vel  pro  corredo  nostro,  cum  in  terris  eorum  nos 
hospitari  vel  corredum  ab  eis  recipere  contigerit;  in  omnibus  predictis 
casibus  moderate  tamen  domini  ab  eis  adjutorium  exigant  et  requirant. 

(a)  Nunc  adest  in  graeco  novi  tituli  rubrica,  ut  sequitur  :  In  quibus  casibus  domini 
amiltant  homagium  villanorum  (sic)  suomm. 

TITULUS  XXI.  B  (2). 
De  adjutoriis  pro  mililia  fratris  (a). 

IMPERATOR  FREDERICUS. 

Comitibus,  baronibus  ac  universis  militibus  regni  nostri  qui  feuda 
tenent,  concedimus  facultatem  pro  militia  fratris,  cum  comes  vel  baro 
aut  miles  suis  expensis  militem  fecerit ,  ab  hominibus  suis  adjutorium 
exigere  moderatum  pro  facultatibus  hominum  et  expensarum  etiam 
quantitate ;  tamen  pro  faciendo  fratre  milite  non  minus  quam  pro  soro- 
ribus  maritandis ,  occasione  eorum  que  a  communi  patre  frater  major 
habere  dignoscitur ,  ex  debito  teneatur  (b).  Et  licet  frater  minor  a  familia 
fratris,  fratre  etiam  contradicente,  discesserit,  dum  forte  ad  mobilium  (c) 
et  fortune  melioris  compendium  aspirat,  rediens  tamen  quolibet  tempore 
militiam  sibi  debitam  absque  alicujus  repulse  timore  de  bonis  patris  a 
fratre  majore  petere  poterit  et  habere  (1 ). 

(a)  Graece  :  De  fralre  baronis  petentis  militiam  a  fratre  majore. 

(b)  Graece  brevius,  sed  obscurius  :  quampro  maritandis  eorum  sororibus,  quas  tene- 
tur frater  major  ex  his  quas  habet  rebus  maritare. 

(c)  Addimus  mobilium  ex  cod.  4625  et  ex  graeco. 


(1)  Quomodo  eliam  pro  militia  filii  patrem  adjutorium  dare  renuentem  compellendum  esse 
jusseritFridericus,  comperimus  ex  quodam  mandato  quod  extat  tum  ap.  Martene  et  Durand, 
Ampliss.  coll.,  t.  II ,  p.  4205,  tum  inter  Epist.  Petr.  de  Vineis,  lib.  V,  cap.  V.  Nunc  collatum 
damus  ex  impressis  et  ex  variis  bibliothecae  Parisiensis  codicibus  :  «  Fridericus,  etc,  justiciario 
»  Aprutii ,  etc.  Olim  ad  supplicationem  Ray.  Trogisii  fidelis  nostri  Petro  de  Sico  {alias  Thome 
»  de  Cyra),  tunc  justiciario  ipsarumpartium,  predecessori  tuo,  per  litteras  nostras  injunximus  ut 
»  quia  R.  pater  ejus  [qui  in  nostris  servitiis  extitit  fructuosus],  quem  in  ejusdem  filii  sui  com- 
»  moda  naturalis  affectio  seu  paterna  caritas  merito  non  invitat  ut  debet,  sibi  dudum  in  re- 
»  ceptione  cinguli  militaris  quam  ejus  debuerat  prevenire  subventio,  lentus  aut  rigidus  in 
»  aliquo  non  providit,  idem  justiciarius  a  vasallis  prefati  R.,  juxta  constitutionem  regni  noslri, 
»  supplicanti  prefato  subventionem  fieri  faceret  congruentem.  Cumque ,  sicut  eo  nuper  refe- 
»  rente  comperimus ,  dictum  mandatum  nostrum  effectu  debito  caruisset ,  fidelitati  tue  preci- 
»  piendo  mandamus  quatenus  juxta  tenorem  nostrarum  litterarum ,  quas  super  hoc  eidem 
»  justiciario  predecessori  tuo  direximus ,  predictum  mandatum  nostrum  celeriter  et  efficaciter 

TITULUS  XXII.  T  (3). 
De  matrimoniis  contrahendis. 

REX  RO  GERIUS. 

Sanciraus  lege  presenti  volentibus  omnibus  contrahere  matrimonium 
necessitatem  imponi  universis  hominibus  regni  nostri  et  nobilibus  maxime 
post  sponsalia  celebrata ,  solemnitate  debita  et  sacerdotali  benedictione 
premissis,  matrimonium  solemniter  et  publice  celebrari.  Alioquin  noverint 
amodo  morientes  contra  nostrum  regale  edictum  neque  ex  testamento 
neque  ab  intestato  se  habituros  heredes  legitimos,  ex  clandestino  et  illicito 
contra  nostram  sanctionem  matrimonio  procreatos ;  mulieres  etiam  dotes 
aliis  nubentibus  legitime  debitas  non  habere  (a).  Rigorem  cujus  sanctionis 
omnibus  illis  remittimus  qui  promulgationis  hujus  tempore  jam  matri- 
monium  contraxerunt.  Viduis  etiam  volentibus  ducere  virum  hujus  neces- 
sitatis  vinculum  relaxamus. 

TITULUS  XXIII.  A  (4). 
De  uxore  non  ducenda  sine  permissione  curie  (6). 

IMPERATOR  FREDERICUS 

Honorem  nostri  diadematis  debitum  conservantes,  presenti  constitutione 

(o)  Graece  aliter  sonant :  mulieres  autem  aliis  legitime  nubentes  suam  dotem  habere 
volumus.  Sensum  vero  latini  multo  praeponimus,  dum  significet  midieres  quae  non 
solemniter  et  publice  contrahunt,  non  eodem  frui  debere  privilegio  quo  gaudent  aliae 
legitime  nubentes. 

(b)  Graece  :  Quod  non  praesumat  baro  accipere  uxorem  neque  maritare  filias  vel 
sorores  sine  licentia  curiae. 


»  exequaris.  »  Rainaldus  Trogisius ,  de  quo  hic  mentio  fit,  commemoratur  in  Regesto  cum 
titulo  valletti  curiae.  Adest  autem  alterum  ejusdem  mandati  exemplar  pro  alio  milite 
scriptum ,  in  cod.  8390  cl.  viri  Thom.  Phillips  ap.  Middlehill  et  in  cod.  Guelferbit.  Aug.  13,  4, 
ubi  legitur  : «  Fridericus,  etc,  justiciario  Terre  Laboris,  etc.  Olim  ad  supplicationem  Riccar- 
»  delli  de  Castro  in  Monte,  fidelis  nostri,  Petro  de  Senis  tunc  justiciario,  etc,  utquia  Bernhar- 
»  dus  pater  ejus,  etc,  a  vasallis  prefati  B.,  etc,  ut  supra.» 

sancimus  (a)  ut  nullus  comes,  baro  vel  miles  vel  quilibet  alius  qui  baronias, 
castra  vel  feuda  [  in  capite  ]  a  nobis  teneat  vel  ab  alio ,  que  in  quater- 
nionibus  dohane  nostre  (6)  inveniuntur  in  scriptis,  sine  permissione 
nostra  uxorem  ducere  audeat,  maritare  filias,  sorores  aut  neptes  [vel 
quaslibet  alias],  quas  ipsi  possint  aut  debeant  maritare,  aut  filiosuxorare 
cum  immobilibus  aut  mobilibus,  huiclegi  consuetudine  que  in  aliquibus 
regni  partibus  obtinuisse  dicitur  non  obstante. 

TITULUS  XXIV.  E  (5). 
De  successione  nobilium  in  feudis  (c) . 

IDEM  AUGUSTDS. 

Comite  vel  barone  viam  universe  carnis  ingresso ,  filii  eorumdem  aut 
nepotes  eorum  recipere  ab  hominibus  sacramenta  non  audeant,  nisi  prius 
de  sacramentis  ipsis  recipiendis  ab  excellentia  nostra ,  prout  moris  est , 
obtentis  licentia  et  mandato.  Quod  qui  contra  fecerit,  lam  baroniam  pre- 
dictam  et  feudum  quam  reliqua  bona  sua  tam  mobilia  quam  stabilia  noverit 
publicanda. 

TITULUS  XXV.  9  (6). 
De  morte  baronis  nuncianda  imperatori  (d). 

IDEM  AUGUSTUS. 

Post  mortem  baronis  seu  militis  qui  a  comite  vel  barone  alio  baroniam 
aliquam  vel  feudum  tenuerit ,  que  in  quaternionibus  dohane  nostre  inve- 
niuntur  in  scriptis,  defuncti  mortem  per  comitem  vel  baronem  a  quo  pre- 
dicta  tenuerit  excellentie  nostre  volumus  nunciari,  et  quid  et  quantum  sit 

(a)  In  cod.  4625  additur  :  ubique  per  regnum. 

(b)  In  cod.  4625  doane  nostre  baronum;  quod  optime  cum  graeco  quadrat,  et  ite- 
rum  in  tit.  XXV. 

(c)  Graece  :  Quodjilii  comitum  et  baronum  a  suis  hominibus  sacramenta  non  exigant 
sine  Ucentia  curiae. 

(d)  Graece :  Quod  mors  baronis  aut  militis  curiae  nunciari  debeat  ab  eo  a  quofeudum 
tenebat. 

illud  quod  defunctus  ab  ipso  tenebat.  Mobilia  etiam  decedentis  scribi 
volumus  seriatim,  et  eaomnia  in  publica  documenta  redacta  ad  nostram 
curiam  destinari  jubemus,  ut  ex  jussione  nostra  quibus  predicta  assignari 
debeant  injungatur.  Baroniam  etiam  sive  feudum  (a)  quod  ad  conces- 
sionem  munificentie  nostre  spectat,  si  quando  a  nobis  concedi  contigerit , 
ut  est  moris ,  litteras  nostras  ad  eum  a  quo  feudum  tenetur  curabimus 
destinare,  et  quod  id  quod  tenetur  ab  eo,  sive  sit  castrum  sive  sit  terra 
plana,  ei  cui  nos  concesserimus  debeat  assignare.  Recepto  autem  mandato 
nostro  et  nulla  mora  protracta,  comes  vel  baro  illud  exequi  procurabit; 
suscepto  verumtamen  aliquo  relevio,  ut  est  moris,  quod  quantitatem 
decem  unciarum  auri  non  excedat  pro  assignanda  possessione  terre 
concesse. 

TITULUS  XXVI.  Z  (7). 
De  successione  filiorum  comitum  et  baronum. 

IDEM  AUGUSTUS. 

In  aliquibus  regni  nostri  partibus  consuetudinem  pravam  audivimus 
hactenusobtinuisse,  quod  in  bonis  comitis,  baronis  velmilitis  qui  decesserit 
filiis  masculisnon  relictis,  filie  non  succedunt,  sed  consanguinei  [quantum- 
cumque  remoti]  masculini  sexus  (b)  tam  balium  pupillarum  ipsarum  post 
mortem  patris  accipiuntquamsuccessionemusurpant,  et  ipsas  pro  ipsorum 
dispositione  maritant  :  quod  quidem  [et  nature]  dignoscitur  esse  con- 
trarium  [que  parentum  votis  absque  discretione  sexus  tam  masculosquam 
feminas  commendavit] ,  et  juri  tam  communi  quam  nostro  [specialiter] 
derogatur.  Hac  igitur  lege  nostra  per  universas  partes  et  singulas  regni 
nostri  valitura  sancimus,  patre  mortuo  tam  filios  quam  filias  puberes  aut 
majores  minoresve  ad  parentum  successionem  absque  sexus  discretione 
vocari.  Si  autem  filii  masculi  una  cum  filiabus  [feminis]  aut  etiam  soro- 
ribus  patri  decedenti  supersint,  cujuscumque  conditionis  pater  fuerit, 
francus  videlicet  aut  etiam  longobardus,  miles  vel  burgensis,  in  succes- 

(a)  In  graeco  additur  :  quod  defunctus  tenebat  ab  ipso. 

(b)  Graece  :  sed  consanguinei  descendentes  ex  mascula  linea. 

sione  bonorum  preferri  volumus  masculos  feminis,  dum  tamen  sorores 
aut  amitas  [fratres  aut  nepotes]  pro  modo  facultatum  suarum  etfiliorum  (a) 
superstilum  numero  secundum  paragium  debeant  maritare.  Ceterum  si 
tantum  femine  [superstites]  fuerint,  ipsas  si  majores  sint,  exclusis  aliis 
consanguineis,  volumus  ad  successionem  admitti;  si  vero  minores  filie 
comitum,  baronum  aut  militum  superstites  fuerint,  ipsarum  balium 
nostra  excellentia  recipiat  (1),  ipsum  vel  sibi  tenendum  vel  alii  qui  ex 
fide  illud  gerere  debeat  juxta  approbatam  regni  consuetudinem  conce- 
dendum;  ac  deinde  ipsas,  cum  ad  nubilem  etatem  pervenerint  et  balium 
nostrum  vel  alterius,  superveniente  quinto  decimo  anno,  excesserint  (b) , 
de  provisione  mansuetudinis  nostre  Deum  habentes  pre  oculis,  cum  bonis 
omnibus  que  patris  fuerunt  secundum  paragium  curabimus  maritare. 

(a)  Graece fratrum ;  quod  rectius  videtur. 

(b)  Graece  sic  concipitur  :  ad  nubilem  aetalem  pervenientes  et  deponentes  noslrum 
balium  vel  alterius,  explelis  viginli  quinque  annis.  Unde  latinurn ,  Carcano  ipso  se 
emendante,  corrigimus  ad  nitidiorem  sensum,  nisi  quod  viginti  quinque ,  eutoui  xat 
7T£vte  ,  mendosum  arbitramur.  Pejus  etiam  in  cod.  4625  XXXVlum  annum. 


(<l)  Qualiter  in  quibusdam  casibus  ab  hacjuris  norma  Fridericus  ipse  diverterit,  comperi- 
mus  ex  mandato  edito  in  Epist.  Petr.  de  Vin.,  lib.  V,  cap.  CXXXI.  Contulimus  cum  codici- 
bus  Bibl.  Paris.,  anc.  fonds  lat.,  nis  8626  et  8623,  quorum  auxilio,  licet  rubrica  mendosa 
sit,  epistolam  ad  suum  sensum  revocamus :  «  Fridericus,  etc,  secreto  Sicilie,  etc.  Fidelium 
»  nostrorum  eterna  memoria  nostro  recondita  pectore ,  quamquam  natura  suum  officium  exe- 
»  quente,  per  solutionem  debiti  carnis  ab  obsequiis  devotionis  nostre  quiescat,  ex  fonte 
»  tamen  nostre  ac  innate  clementie  liquidum  favoris  rivulum  quem  pater  ex  gratia  meruit , 
»  humana  et  benigna  compassione  percipimus  derivari  miscricorditer  ad  heredes.  Sicque  in 
»  perpetuum  apparent  vivere,  dum  in  Domino  mors  eorum  et  merita  in  hominibus  reponantur. 
»  Ut  autem  noveris  fidem  Johannis  Turdi  de  Messana ,  fidelis  nostri ,  in  beneplacitis  nostris 
»  ex  opere  claruisse,  cujus  obitum  nobis  displicuisse  reserare  dignamur  ex  meritis  que  in  eo 
»  vivente  comprehendimus,  dum  ex  fide  memorialiter  vivit  in  nobis;  volumus  et  presentium 
»  tibi  tenore  mandamus  quatenus  de  balio  filie  et  heredis  Johannis  predicti  te  nullatenus 
»  intromittens ,  ipsum  per  R.  fratrem  ejus,  fidelem  nostrum,  constitutione  nostra  super  hoc 
»  edita  non  obstanle,  de  speciali  gratia  nostra  geri  et  procurari  permittas;  prediclis  fratri  et 
»  heredibus  suis,  fidelibus  nostris,  in  eorum  juribus,  personis  et  rebus  ob  defectum  ejusdem 
»  Johannis  injuriam  vel  gravamen  inferri  aliquatenus  non  passurus;  immo  in  omnibus  quibus 
»  honoris  nostri  zelus  et  fides  prefatos  defendi  et  manuteneri  voluerit,  eis  studeas  ob  nostre 
»  reverentiam  majestatis  adesse.  » 

IV.       ,  18 

TITULUS  XXVII.  H  (8). 

De  successione  nobilium  in  feudis. 

IDEM  AUGUSTUS. 

Ut  de  successionibus  comitum  et  baronum  et  eorum  omnium  qui  feuda 
a  nobis  in  capite  tenent  [vel  ab  aliis  etiam],  nulla  omnino  [regulariter 
in  poslerum]  dubietas  possit  oriri,  dilucida  constitutione  sancimus  [feuda 
tenentibus]  filios  et  nepotes  et  ex  eis  pronepotes,  trinepotes  et  usque  in 
infinitum  ex  descendenti  linea  descendentes ,  cujuscunque  sexus  sint, 
libere  et  absolute  posse  succedere;  servata  tamen  sexus  prerogativa,  ut 
mulieri  masculus  preferatur,  necnon  majoris  etatis  inter  eos  qui  vivunt 
[in  regno]  speciali  (a)  jure  Francorum.  Ex  collaterali  linea  venientes, 
ut  fratres  sive  ex  utroque  parent^.  sive  ex  altero  tantum,  et  sorores  in 
capillo,  excluso  etiam  communi  patre  superstite  (6),  omnino  succedunt ; 
conjugate  autem  et  dotate  a  fratrum  successionibus  repelluntur.  Filii 
autem  fratrum  in  iis  que  communis  patris  fuerunt,  avi  eorum  scilicet, 
idem  jus  quod  pater  eorum  habeant.  In  acquisitis  autem  patruo  ex  largi- 
tione  nostra  vel  quolibet  titulo ,  jure  suo  nepotes  ex  fratribus  non  succe- 
dunt.  In  ulteriori  autem  gradu  positis,  scilicet  filiis  nepotum  ex  fratribus 
et  sequentibus ,  in  iis  etiam  que  communis  proavi  (c)  fuerunt  successio 
non  defertur.  Filie  autem  in  capillo,  post  mortem  patris  in  domo  ma- 
nentes,  majores  sorores  conjugatas  et  dotatas  de  bonis  palris  excludunt. 
Ceterum  si  de  bonis  paternis  dotate  non  sunt ,  majores  minoribus  prefe- 
runtur  si  Francorum  jure  vivant.  Si  autem  vivant  jure  Longobardo,  col- 
latis  dotibus  in  viriles  partes  successione  divisa,  portionem  suam  [conju- 
gata  seu]  conjugate  (d)  [quecumque  sint]  poterunt  vendicare.  In  omnibus 

(a)  Sic  ex  graeco  et  cod.  4525  pro  specialiter. 

(b)  In  utroque  tamen  graeco  codice  secus  :  fratres.  .  .  .  et  sorores  in  capillis  com- 
muni  patri  succedant. 

(c)  In  cod.  4625  fratris,  male. 

(d)  Melius  in  graeco  conjugatae  seu  dotalae. 

autem  in  quibus  prediximus  aliquos  velut  ulteriori  gradu  sive  in  com- 
munium  predecessorum  rebus  sive  in  acquisitis  excludi  debere',  spem 
nostre  gratie  petentibus  (a)  non  negamus ;  imo  ipsos  aliis  in  liberalitate  r 
nostra  preferre  disponimus,  si  ejusdem  feudi  ad  nos  rationabiliter  devo- 
luti  simul  competitores  existant,  dummodo  a  consanguineis  tantum  nostre 
curie  ofFeratur  quantum  ab  extraneo  est  oblatum.  Si  tamen  nos  vel  in 
demanio  nostro  feuda  ipsa  tenere  velimus  vel  aliis  ex  mera  liberalitate 
donare,  injuriam  nullus  sibi  fieri  existimet,  si  quod  ad  jus  nostrum  juste 
devolvitur,  vel  retineamus  nobis  vel  aliis  qui  a  nobis  prestolantur  be- 
neficia,  conferamus. 

TITULUS  XXX.  0  (9). 
De  jure  balii  (6). 

IDEM  AUGUSTUS. 

Minoribus  qui  etatis  sue  suffragio  juvari  non  possunt  imperialiter  pro- 
videntes,  statuimus  si  quando  balium  impuberum  masculorum  aut  fe- 
minarum  gerendum  alicui  serenitas  nostra  concesserit,  ii  qui  balium 
gesserint  pupillorum ,  postquam  balium  ipsum  pubertate  superveniente 
dimiserint,  de  administratione  ,balii  reddere  debeant  rationem ,  presente 
justitiario  regionum  aut  alio  cui  hoc  specialiter  duxerimus  delegandum ; 
ita  videlicet  quod,  deducto  eo  quod  [curia]  pro  ipso  balio,  prout  moris 
est,  dederit,  necnon  deductis  justis  et  moderatis  expensis  quas  pro  victu 
et  vestitu  suo  et  quas  in  persona  aut  rebus  pueri  vel  pro  servitio  debito 
curie  nostre,  de  iis  que  minor  tenet,  ipsum  balium  fecisse  constabit, 
reliqua  pupillo  integre  reddere  teneatur.  Quod  si  fraudulenler  eum  res 
minoris  administrasse  fuerit  manifeste  comprobatum,  omne  damnum 
quodcunque  per  fraudem  ipsam  pupillo  contigerit,  eidem  de  rebus  suis 
resarcire  cogatur,  et  tantumdem  sacris  nostris  largitionibus  inferre;  prava 
consuetudine  que  hactenus  balios  a  ratiociniis  eximebat,  in  posterum 
quiescente. 

(a)  In  graeco  toTs  7rXv|<ji£<rcepois,  proximioribus. 

(b)  Graece  :  Quod  bajuhis  reddat  rationem  adolescentibus  causa  adminislrationis. 

TITULUS  XXXI.  I  (10). 

De  administraiionibus  rerum  ecclesiaslicarum  post  mortem  prelatorum  (a). 

REX  GUILLELMDS  (6). 

Pervenit  ad  audienliam  nostram  quod  bajuli  qui  olim  statuti  fuerant 
super  ecclesiis  pastoribus  carentibus,  ad  custodiendas  et  salvas  faciendas 
res  ecclesiarum,  quamdiu  eisdem  de  pasloribus  provideatur,  non  ita  fi- 
deliter  et  studiose  sicut  a  nostra  curia  erat  injunctum,  ipsum  servilium 
peragebanl,  sed  male  tractabant  [et  custodiebant  res  ipsarum  ecclesia- 
rum.]  Verum  quia  omnes  ecclesias  regni  nostri  et  specialiter  ipsas  que 
pasloribus  carent  in  manu  et  protectione  nostra  liabemus,  nolentes  ut  res 
ecclesiarum  illarum  in  aliquo  minuantur  [vel  defraudentur,  statuimus  et] 
sancimus  ut  deinceps  si  quis  archiepiscopus  vel  episcopus  regni  deces- 
serit,  res  ipsius  ecclesie  in  custodia  et  cura  trium  de  melioribus  et  fide- 
lioribus  necnon  et  sapientioribus  personis  ipsius  ecclesie  ad  cuslodiendas 
et  conservandas  eas  ad  opus  ecclesie  usque  dum  de  pastore  [in  eadem 
ecclesia]  provideatur,  committantur;  tantummodo  de  reditibus  et  pro- 
ventibus  ipsius  ecclesie  ad  usum  servienlium  ibidem  morantium  neces- 
saria  rationabiliter  et  sufficienter  mimstrentur;  ex  eis  ipsi  ecclesie 
multum  bene  et  rationabiliter  serviatur;  residuum  ab  ipsis  custodibus  ad 
opus  ipsius  ecclesie  salve  et  integre  custodiatur,  donec  ibi  pastor  fuerit 
constitutus.  Constituto  autem  in  ecclesia  pastore,  quicquid  de  rebus  et 
introitibus  ipsius  ecclesie  remanserit,  ipsi  pastori  eorum  assignent  et  ei 
rationem  inde  reddant. 

(a)  Graece  :  De  curatoribus  ecclesiarum  quae  viduantur  paslore. 

(b)  Ita  quoque  in  cod.  4625.  Editiones  vero  Sugan.,  Lindebr.,  Venet.,  Lugd.  ha- 
bcnt  BEX  Rogerius. 

TITULUS  XXXII.  IA  (11). 

De  novis  edificiis  (a). 

IMPERATOR  FREDERICUS. 

Castra,  munitiones  et  turres  ab  obitu  dive  memorie  regis  Guilelmi 
[consobrini  nostri]  erecta,  super  quibus  minime  diruendis  majestatis 
nostre  licentia  non  precesserit,  prout  in  Capuana  curia  per  nos  extitit 
stabilitum  (1),  renovata  (6)  constitutione  nostra  denuo  dirui  debere  man- 
damus;  publicationis  pena  [ipsius  castri  vel  novi  edificii]  constitutionis 
nostre  contemptoribus  imminente,  si  usque  ad  Nativitatem  Domini  proxi- 
mam  diruere  edificia  (c)  contemnant.  Illud  etiam  presenti  adjungimus 
sanctioni  ut  nec  munitiones  alicui  reficere  dirutas  liceat  sine  nostri  cul- 
minis  jussione. 

TITULUS  XXXIII.  IB  (12). 

De  prohibita  in  terra  demanii  constructione  castrorum. 

IDEM  AUGUSTUS  (cl). 

In  locis  demanii  nostri  edificia  erigi  in  posterum  prohibemus,  per  que 
[ipsorum  locorum  defensio  vel  munimen  aut]  liber  introitus  aut  exitus 
valeat  impediri.  In  predictis  locis  turres  erigi  amodo  per  privatos  ex- 
pressiusinhibemus.  Munitiones  etenim  nostras  [et,  quod  estsecurius,  pro- 
tectionis  nostre  munimen]  omnibus  regni  nostri  fidelibus  plene  suflicerc 
credimus  ad  tutelam. 

(a)  Graece  :  De  diruendis  castris  et  lurribus  post  mortem  Gulielmi  regis  excilatis. 

(b)  Sic  corrigimus  ex  cod.  4625,  pro  revocata  quod  sensum  turbat.  Graece  -rfj  vea 
Siaxa<;ei. 

(c)  Cod.  4625  edificata. 

(d)  Ita  quoque  in  cod.  4625.  Sed  ap.  Sugan.  et  Lindebr.  eex  Rogerius. 


(1)  Cf.  supra,  tom.  II,  p.  91  et  not.  4,  n°  2. 

TITULUS  XXXIV.  IT  (13). 

De  servis  et  ancillis  fugitivis. 

REX  GUILLELMUS. 

Servos  et  ancillas  omnes  fugitivos  ab  aliquo  capi  generaliter  omnibns 
prohibemus,  nisi  captosquam  citius  potuerint  domino  suo  restituant,  vel 
si  dominum  ignoraverint,  bajuliscurie  nostre  assignent;  et  bajuli  magne 
curie  nostre  transmittanl  eosdem ;  scituri  quod  quicumque  amodo  aliquo 
modo  servum  aliquem  vel  ancillam  fugitivam  capere  vel  quomodolibet 
detinerepresumpserit,  ipse  cum  omnibus  bonis  suis  pene  curie  subjacebit; 
bajulis,  nisi  magne  curie  nostre  transmiserint,  eamdem  penam  laturis.  , 

TITULUS  XXXV.  IA  (4  4). 

De  pecunia  inventa  in  rebus  alienis. 

IDEM  REX. 

Pecuniam  si  quis  invenerit,  aurum  vel  argentum,  lapides  pretiosos  vel 
quaslibet  res  alias  que  sue  non  sint,  [animalibus  exceptis  de  quibus  fiat 
sicut  preordinatum  est(4 ),  inventor]  justitiariis  nostrisvel  bajulis  ipsarum 
partium  statim  ostendat,  et  sine  dilatione  ipsemet  ad  magnam  nostram 
curiam  deferat  et  assignet ;  alioquin  et  ipse  furti  pena  tenebitur.  Scire 
etenim  debetunusquisque  inventiones  omnes  regni  nostri  quarum  dominus 
non  apparuerit,  ad  fiscum  specialiter  pertinere.  Pietas  enim  nostra  propter 
absentes  misericorditer  statuit  res  ipsas,  postquam  ad  manus  noslre  curie 
pervenerint,  usque  ad  annum  completum  per  se  conservare,  ut  si  quis 
forte  infra  annum  venerit  et  de  rebus  ipsis  aliquas  suas  fore  probaverit, 
quod  suum  fuerit  consequatur ;  alioquin,  post  transactum  annum  fisca- 
libus  utilitatibus  ascribantur. 


(I)  Constitutio  tamen  de  animalibus  inventis  non  nisi  sub  titulo  LIV  hujus  libri  concipitur. 
Unde  marginalem  notam  in  textum  inepte  irrepsisse  credimus.  Quae  additio  in  cod.  4625  om- 
nino  deest. 

TITULUS  XXXYI.  IE  (15). 

De  mancipiis  fugitivis  (a). 

IMPERATOR  FREDERICUS. 

Mancipia  fugitiva,  que  constitutio  regia  per  bajulos  ad  magnam  curiam 
nostram  debere  transmitti  constituit,  nec  quiddeeis  fieri  debebatstatuit(fr), 
per  annum  precipimus  dominorum  commodis  reservari  :  ut  si  infra 
annum  is  qui  se  legitimis  documentis  dominum  probare  potuerit  appareat, 
supradicta  mancipia  ei  restitui  debere  censemus,  salvo  jure  quod  ex 
[obtenta]  veteri  consuetudine  perindecurie  nostre  debetur;  alias  si  domini 
non  appareant,  privatis  nostris  utilitatibus  aggregentur  (c).  Statuimus 
etiam  ut  inventas  res  et  pecunias,  quarum  veri  et  legitimi  domini  non  ap- 
parent  et  quas  per  inventores  earum  constitutio  regia  ad  magnam  curiam 
debere  deferri  prescripsit,  locorum  bajulis  sufficiat  assignari.  Nec  enim 
equum  vidimus  ut  is  qui  zelo  fidei  quo  tenetur,  curie  totum  quod  invenit 
assignat,  propter  fidem  suam  incommodum  sentiat,  ut  cogatur  invitus  ad 
curiam  remotam  multis  locorum  distantiis  forsitan  laborare.  Quicunque 
autem  res  inventas  hujusmodi  bajulis  nostris  non  assignaverint,  et  bajuli 
etiam  nostri  qui  assignatas  [ad  curiam  nostram]  non  miserint,  furli  pena 
[nostro  erario  inferenda  pro  certo]  noverint  se  fore  damnandos. 

TITULUS  XXXVII.  If  (16). 

De  prescriptionibus. 

IDEM  AUGUSTUS. 

Duram  consuetudinem  et  iniquam  que  circa  prescriptiones  in  aliquibus 
regni  nostri  partibus  obtinebat,  in  posterum  silere  precipimus,  etpresentem 
iegem  circa  ipsas  inducimus,  omnibus  aliis  ipsi  contrariis  inter  regni 

(a)  Graece  :  Quid  agi  deheat  circa  fugitivos  servos  et  res  inventas. 

(b)  In  cod.  4625  debeat  stabilivit. 

(c)  In  cod.  4625  applicentur. 

nostri  fideles  omnino  sublalis.  Sancimus  igitur  prescriptionem  anni , 
mensis,  diei  et  hore,  per  quam  aliquis  de  dominio  rei  sue  cadebat  et 
francus  de  dissasina  queri  non  poterat,  penitus  amoveri;  sed  generales 
prescriptiones  communis  juris  locum  habere ,  scilicet  inter  presentes 
decennii ,  inter  absentes  vicennii ,  precedente  scilicet  titulo  et  bona  fide 
ex  utraque  parte  undique  concurrente.  Per  tricennalem  etiam  prescrip- 
tionem  inter  privatos,  excepta  hypolhecaria  actione  cujus  vita  interdum 
in  annos  quadraginta  protendilur,  omnejus  et  omnem  actionem  volumus 
submoverL  Quadragenaria  (a)  etiam  prescriptione  inter  fratres  lege  Longo- 
bardorum  inducta  super  adequatione  stantium  partium  minime  facienda 
et  super  rebus  quas  alter  ex  fratribus  tempore  predicte  possessionis  (b) 
aliunde  habere  se  jurat,  in  suo  robore  duratura,  [et  ad  omnes  regni  nostri 
fideles  per  presentem  constitutionem  nostri  culminis  prorogata ;  usuca- 
pionibus  que  in  rebus  mobilibus  juris  communis  inducte  sunt,  in  sua 
firmitate  servatis]. 

TITULUS  XXXVIII.  IZ  (17). 

De  rei  actione  et  exceptione  (c). 

IDEM  AUGUSTUS. 

Consuetudinem  hactenus  in  judiciis  obtinentem  de  medio  tollere  dis- 
ponentes,  perquam  feudaquamvis  magna  temporumlonginquitate  possessa 
prescribi  non  (d)  poterant,  et  sic  possessio  possessori  vel  etiam  petitori  ad 
probandnm  de  dominio  rerum  quas  forsitan  [ipsi  et]  antecessores  sui  a 
tempore  cujus  memoria  aliquando  non  extabat,  possederant,  in  nullo 
valebat ;  precipimus  eum  qui  in  posterum  triginta  annis  feudum  integrum 
vel  quolam  partem  feudi,  de  quo  certum  et  designatum  servitium  nostre 
curie  vel  cuilibet  alii  debeatur,  continue  et  sine  interruptione  civilis  vel 

(a)  In  utroque  graeco  rursus  tricennali.  Sed  inferius,  tit.  seq.,  de  tricennali  pres- 
criptione  sermo  habetur. 

(&)  In  graeco  autem  Trapaypacp^ ,  praescriptionis. 

(c)  Graece  :  Quomodo  feuda  per  possessioncm  ad  tempus  retineantur. 

(d)  Non  deest  in  cod.  graeco  Parisiensi,  sed  adest  in  Barberino  et  etiam  in  la- 
tino  4625. 

naluralis  temporis  vel  minoris  etatis  adversarii,  presente  etiam  in  regno 
adversario  suo,  possederit,  in  perpetuum  fore  securum,  et  actionem  ei 
contra  quemlibet  possessorem  si  a  possessione  ceciderit  et  exceptionem 
contra  petentem  quemiibet  indulgemus.  Quod  etiam  ad  illos  porrigimus 
qui  usque  ad  hec  terapora  triginta  annis  preteritis  tenuerint,  in  quibus 
etsi  non  plene  justitiam  potuerunt  (a)  consequi  conquerentes,  in  hoc  saltem 
deevidenli  desidia  excusari  non  possintquod  interruptionem  prescriptionis 
apud  eos  qui  a  nobis  administrationem  habebant,  per  conventionem  legi- 
timam  aut  contestationem  litis,  prout  veteribus  legibus  est  indultum  (b) , 
inducere  potuerunt.  Predicta  autem  omnia  ita  sane  accipi  volumus  ut 
tricennalis  prescriptio  in  feudis  integris  et  eorum  quotis  partibus  locum 
habeat,  exquibus  prescriptis  nullum  potestreipublice  prejudicium  irrogari, 
cum  apud  quemcunque  resideat  servitium  designatum  et  debitum,  quod 
non  tam  persone  quam  rei  ipsi  adscriptum  esse  dignoscitur,  minime 
amitti  (c)  poterit  vel  in  aliquo  minorari.  Ceterum  si  super  aliquo  predio 
vel  prediis  ad  feudum  seu  partem  feudi  certam  pertinentibus ,  que  velut 
libera  a  servitiis  vel  qualitercunque  aliter  quis  prescribat,  de  quibus 
nullum  est  certum  servitium  pretaxatum,  prescriptionem  quanticunque 
temporis  in  nullo  prodesse  sibi  censemus ;  cum  iis  de  feudo  subtractis , 
de  necessitate  per  consequens  ipsum  servitium  minoretur. 

TITULUS  XXXIX.  IH  (18). 
De  prorogatione  prescriptionis. 

IDEM  AUGUSTUS. 

Quadragenalem  prescriptionem  et  sexagenariam  que  contra  fiscum  in 
publicis  hactenus  competebat,  usque  ad  centum  annorum  spatium  pro- 
rogamus;  minoribus  prescriptionibus  adversus  fiscum  inductis,  qua- 
driennii  scilicet  in  rebus  donatis  a  nobis  et  triennii  a  sententiis  contra 
nos  latis,  in  suo  robore  duraturis. 

(a)  Alias  autem  poterunt. 

(b)  Ita  in  graeco  et  in  cod.  4625  pro  inductum. 

(c)  In  graeco  au?r|8r)vat,  augeri;  quod  omnino  suspectum. 

IV.  19 

TITULUS  XL.  10  (19). 
De  injuriis  curialibus  personis  seu  quibuslibet  aliis  irrogatis. 

REX  ROGERIUS. 

Observent  diligentissinie  judices  ut  in  accusatione  injuriarum  curia- 
lium  personarum  dignitatem  considerent;  et  juxta  personarum  quali- 
tatem,  eorum  quibus  fuerit  facta  injuria  et  eorum  qui  faciunt,  et  quando 
et  ubi  hujusmodi  temeritates  presumuntur,  sententiam  ferant.  Ipsis 
autern  facla  injuria  non  ipsis  duntaxat,  sed  etiam  ad  regie  dignitatis 
spectat  offensam. 

TITULUS  XLI.  K  (20). 
De  repulsa  officialium  et  pena  pro  eorum  excessibus  constituta  (a). 

IMPERATOR  FREDERICUS. 

Eos  tantum  officiales  nostros  officialium  de  illatis  ipsis  injuriis  vo- 
lumus  prerogativa  ietari,  qui  officium  exercendo  commissum  injurias 
aliquas  patiuntur,  non  qui  inimicitiarum  suarum  vindictas  vel  sua  pri- 
vata  negotia  pertractando,  dum  aliquos  subjectos  nostros  indebite  per- 
sequuntur,  ipsorum  exigente  nequitia  a  fidelibus  nostris  injuriam  pa- 
tiuntur.  Interdum  vero  nedum  officiales  hujusmodi  in  casu  presenti 
prerogativa  officii  gaudere  nolumus,  imo  tanto  ipsorum  excessus  vela- 
mento  administrationis  nostre  commissos  prosequi  desideramus  instantius, 
quanto  in  grave  dispendium  subjectorum  et  nostre  majestatis  injuriam 
ipsorum  dissimulata  facinora,  qui  nostram  effigiem  representant,  reduci 
valeant  et  experimento  visibili  nos  ipsi  persensimus  jam  reducta.  Eos 
itaque  qui  occasione  officiorum  quorumlibet  [ipsis  ab  ordinatis  nostris  vel 
a  nostra  munificentia  commissorum],  aliquid  per  injuriam  a  fidelibus 
nostris  abstulerint ,  quibus  diu  forsitan  ante  susceptum  officium  depre- 

(a)  Graece  fusius,  sed  minus  juste  :  Quandonam  officiales  injuria  affecti  officiiprae- 
rogaliva  laetenlur,  et  de  poena  injuriam  alicui  inferentium. 

dationis  (a)  insidias  prepararunt,  eo  quod  acceperint  primitus  integre 
restituto  passis  injuriam,  in  quadruplum  damnandos  esse  sancimus. 
Quod  si  aliter  ipsos  afflixerint,  eos  forte  injuriis  propulsando,  tertie  partis 
bonorum  omnium  publicatione  damnandos  esse  censemus ;  et  in  utroque 
casu  nihilominus  cum  perpetua  infamia  ab  officio  illos  [qui  sic  officiis 
abutuntur]  decernimus  amovendos;  ita  quod  nullo  unquam  tempore  ad 
nostrarum  administrationum  officia  a  nobis  vel  a  nostris  ministerialibus  (b) 
admittantur. 

TITULUS  XLII.  KA  (21). 

De  consideratione  injurie,  temporis  et  persone. 

IDEM  AUGUSTUS. 

Varietates  penarum  super  compositionibus  injuriarum  secundum  di- 
versas  hominum  conditiones  ad  unitatem  juris  communis  providimus 
reducendas,  legibus  et  consuetudinibus  que  super  hujusmodi  conditio- 
nibus  hactenus  obtinebant  omnino  sublatis.  Statuimus  igitur  providen- 
tiam  juris  communis  in  omnibus  observari  debere,  videlicet  ut  circa 
passos  injuriam  habeatur  discretio  personarum  que  injuriam  inferunt  et 
que  injuriam  patiuntur,  si  sint  publice  vel  private  et  in  qua  dignitatis 
specula  (c)  constitute.  Temporis  etiam  commisse  injurie  consideratio  est 
habenda,  nec  minus  in  quo  loco,  quibus  presentibus,  an  in  judicio  vel 
extra  judicium  injuria  sit  commissa.  Ulam  etiam  loci  considerationem  jube- 
mus  habendam  in  qua  parte  corporis  is  qui  injuriam  patitur,  injuriam  patia- 
tur.  Et  sic  omnibus  diligenter  attentis  et  singulariter  et  juste  pensatis,  is  qui 
in  judicio  presidet  sententiam  ferre(d)  debebit;  videlicet  a  passo  injuriam 
cum  taxatione  precedente  sacramento  recepto  quod  tantum  voluisset  de 
suo  proprio  amisisse  potius  quam  injuriam  sustinere  voluisset  illatam,  et 

(a)  In  cod.  4625  dampnationis ,  sed  in  graeco  apTrayvis. 

(b)  Ap.  Carcanum  administratoribus.  Corrigimus  ex  cod.  4625.  In  graeco  ojfi- 
eialibus. 

(c)  Emendamus  specula  pro  speculo,  ex  graeco  s'v  -rcoiw  £«])«,  in  quo  culmine. 

(d)  Cod.  4625  formare. 

in  eo  quod  actor  (a)  predicto  modo  juraverit  condemnatio  subsequatur; 
appellationis  remedio  actori  qui  in  taxatione  a  judice  forsitan  gravatus 
extilerit  et  reo  qui  in  quantitate  taxationis  sententia  comprehensa  se  sen- 
seril  fore  gravatum,  a  definitiva  sententia  ad  superiores  judices  non  ne- 
gando.  Illud  etiam  nostre  providenlissime  sanctioni  duximus  inserendum 
quod  in  quibusdam  regni  nostri  provinciis  correctione  etiam  necessaria 
indigebat,  quod  passus  injuriam  nullam  omnino  partem  composilionis 
habebat,  sed  totum  fisco  nostro  vel  ei  cujus  erat  curia  querebatur.  Quod 
corrigentes  decernimus  injuriam  passum  ubique  per  regnum  ejus  quod 
in  condemnatione  devenerit,  sive  per  sacramentum  sive  per  taxatio- 
nem  (b)  judicis,  sive  per  penas  certas  legibus  comprehensas,  tertiam  partem 
omnino  habere  debere,  reliquis  duabus  partibus  domino  facientis  inju- 
riam,  cujus  est  jurisdictio,  relinquendis.  Indignum  namque  fore  credimus 
passum  injuriam  in  recompensationem  doloris  nullam  sibi  partem  com- 
positionis  accipere,  que  per  eum  aliis  est  quesita,  sed  tantum  illatis  inju- 
riis  aut  conviciis  esse  contentum  (c). 

TITULUS  XLIII.  KB  (22). 
De  injuriis  nobilium  personarum  (d). 

IDEM  AUGUSTLS. 

Ut  dignitatum  gradus  ex  hominum  qualitate  (e)  in  injuriis  apertius 
distinguantur,  statuimus  burgensem  seu  rusticum  qui  militem  verbera- 
verit,  nisi  probabitur  quod  se  defendendo  hoc  fecerit,  percutientis  (f) 
manus  detruncatione  puniri  (1);  eadem  pena  vallecto  imminente  qui 

(a)  In  cod.  4625  quod  si  aclor,  sed  in  graeco  et  in  ea  quantitate  in  qua  actor. 

(b)  Cod.  4625  :  sive  per  sacramentum  suutn  et  taxationem. 

(c)  Cod.  4625  :  nec  tamen  illatis.  .  .  .  volumus  esse  contentum. 

(d)  Graece  :  De  burgensi  offendente  militem  vel  alium  nobilem. 

(e)  In  cod.  4625  et  in  graeco  et  hominum  qualitates. 
(/)  Addimus  percutientis  ex  cod.  4625  et  ex  graeco. 


(\)  Cf.  supra  lib.  I,  tit.  XIII  et  not.  1,  p.  46. 

militem  nobilioris  gradus  verberare  tentaverit.  Ceterum  si  eque  nobilem 
verberare  tentaverit,  honore  militie  ipsum  in  perpetuum  volumus  esse 
privatum ,  et  ut  nobilium  judiciis  non  intersit  et  quod  per  annum  debeat 
esse  extra  regnum.  Si  vero  minus  nobilem  verberare  tentaverit,  eadem 
pena  [privationis  militie  et  judiciorum  scilicet]  teneatur.  Equum  est 
enim  eum  militie  decore  privari  qui  militiam,  dignitatis  cujuslibet  fun- 
damentum,  pudicitie  nescius  et  pudoris  ignarus  dedecorare  tentaverit. 
Denique  si  miles  militem  verberaverit,  extra  regnum  spatio  annali  pro- 
scriptum  injurias  inferentem  armorum  et  equorum  suorum  omnium 
amissione  mulctandum  esse  jubemus.  [Ceterum  si  burgensem  aut  rus- 
ticum,  qui  vasallus  suus  non  sit,  verberaverit  miles,  consideratis  a  judi- 
cibus  singulis  que  in  estimatione  injuriarum  consideranda  esse  pre- 
diximus,  taxatione  judicis  et  sacramento  injuriam  passi  precedentibus, 
pro  qualitate  injurie  reum  puniendum  esse  censemus.] 

TITULUS  LXIV  (1). 
De  probabili  experientia  medicorum. 

REX  ROGERIUS. 

Quisquis  amodo  mederi  voluerit,  officialibus  nostris  et  judicibus  se 
presentet,  eorum  discutiendus  judicio;  quod  si  sua  temeritate  presump- 
serit,  carceri  constringatur,  bonis  suis  omnibus  publicatis.  Hoc  enim 
prospectum  est  ne  in  regno  nostro  subjecti  periclitentur  ex  imperitia  me- 
dicorum. 


(4)  Hunc  titulum,  licet  in  graeco  codice  desit,  nunc  inserimus,  quum  ex  omnibus  editis  regi 
Rogerio  adscribatur  et  etiam  in  cod.  4625  sub  ejusdem  nomine  contineatur.  Ordo  tamen  non 
bene  servatur,  dum  constitutio  Utilitati  quae  juste  sequitur,  constitutionem  Quisquis  in  co- 
dice  antecedat. 


> 

TITULUS  LXV.  KT  (23)  (1). 

Ut  nullus  audeat  practicare,  nisi  in  conventu  publice  magistrorum  Salerni 

sit  comprobatus  (a). 

JMPERATOR  FREDERICUS. 

Utilitati  speciali  prospicimus  cum  communi  saluti  fidelium  provi- 
deraus.  Attendentes  igitur  grave  dispendium  et  irrecuperabile  damnum 
quod  posset  contingere  ex  imperitia  medicorum ,  jubemus  in  posterum 
nullum  medici  titulum  pretendentem  audere  practicare  aliter  vel  mederi, 
nisi  Salerni  (b)  primitus  in  conventu  publico  magistrorum  judicio  com- 
probatus,  cum  testimonialibus  literis  de  fide  et  sufficienti  scientia  tam 
magistrorum  quam  ordinatorum  nostrorum,  ad  presentiam  noslram  vel, 
nobis  a  regno  absentibus,  ad  illius  presentiam  qui  vice  nostra  in  regno 
remanserit,  [ordinatus  accedat]  et  a  nobis  vel  ab  eo  medendi  licentiam 
consequatur  (2);  pena  publicationis  bonorum  et  annalis  carceris  immi- 
nente  iis  qui  contra  hoc  nostre  serenitatis  edictum  in  posterum  ausi 
fuerint  practicare. 

(a)  Graece  simpliciter  :  De  medicis. 

(b)  In  cod.  4625  nisi  saltem.  In  cod.  graeco  deest  Salerni. 


(1)  Titulus  iste  et  sequens  adsunt  inter  eos  quos  Riccardusde  S.  Germano  excerpsit.  Cf. 
Gattola,  Access.  ad  hist.  Cassin.,  t.  IV,  p.  804. 

(2)  Hujus  licentiae  formam  exhibemus  ad  exemplum,  ex  Petri  de  Vin.  Epist.,  lib.  VI, 
cap.  XIHI  :  «  Notum  facimus  fidelitali  vestre ,  quod  fidelis  noster  N.  ad  curiam  nostram 
»  accedens,  examinatus,  inventus  fidelis  et  de  genere  fidelium  ortus,  et  sufficiens  ad  artem 
»  medicine  exercendam ,  extitit  per  nostram  curiam  approbatus.  Propter  quod  de  ipsius  pru- 
»  dentia  et  legalitate  confisi ,  recepto  ab  eo  in  curia  nostra  fidelitatis  sacramento,  et  de  arte 
»  ipsa  fideliter  exercenda  juxta  consuetudinem  juramento,  dedimus  ei  licentiam  exeicendi 
»  artem  medicine  in  partibus  ipsis  :  ut  amodo  artem  ipsam  ad  honorem  et  fidelitatem  nos- 
»  tram,  et  salutem  eorum  qui  indigent,  fideliter  ibi  debeat  exercere.Quocirca  fidelitati  vestre 
»  prccipiendo  mandamus ,  quatenus  nullus  sit,  qui  predictum  N.  fidelem  nostrum  super 
»  arte  ipsa  medicine  in  terris  ipsis,  ut  dictum  est,  exercenda,  impediat  de  cetero  vel 
»  perlurbet.  » 

TITULUS  XLVII.  KA  (24). 
De  fidelium  numero  super  electuariis  et  syrupis  statuendo. 

IDEM  AUGUSTUS. 

In  terra  qualibet  regni  nostri  nostre  jurisdictioni  subjecta  duos  viros 
circumspectos  et  fide  dignos  volumus  ordinari  et  corporali  per  eos  pre- 
stito  sacramento  teneri ,  quorum  nomina  ad  curiam  nostram  mittentur ; 
sub  quorum  testificatione  electuaria  et  syrupi  ac  alie  raedicine  legaliter 
fiant  et  sic  facte  vendantur.  Salerni  maxime  per  magistros  in  physica 
hec  volumus  approbari.  Presenti  etiam  lege  statuimus  ut  nullus  in  me- 
dicina  vel  chirurgia  nisi  apud  Salernum  [vel  Neapolim]  (a)  legat  [in 
regno],  nec  magistri  nomen  assumat,  nisi  diligenter  examinatus  in  pre- 
sentia  nostrorum  officialium  et  magistrorum  artis  ejusdem.  Conficientes 
etiam  medicinas  sacramento  corporaliter  prestito  volumus  obligari  ut 
ipsas  fideliter  juxta  artes  et  hominum  qualitates  in  presentia  juratorum 
conficiant.  Quod  si  contra  fecerint,  publicatione  bonorum  suorum  mo- 
bilium  sententialiter  condemnentur.  Ordinati  vero  quorum  fidei  predicta 
sint  commissa,  si  fraudes  in  credito  ipsis  officio  commisisse  probentur, 
ultimo  supplicio  feriendos  esse  censemus. 

TITULUS  XLVIII.  KE  (25). 
De  conservatione  aeris  (b). 

IDEM  AUGUSTUS. 

Salubritatem  aeris  divino  judicio  reservatam  studio  provisionis  nostre 
in  quantum  possumus  disponimus  conservare;  mandantes  ut  nulii  amodo 
liceat  in  aquis  cujuslibet  civitatis  vel  castri  vicinis ,  quantum  milliare 

(a)  Vel  Neapolim  deest  in  cod.  latino  et  in  graeco.  Regnante  enim  Friderico  schola 
medicinae  apud  Neapolim  jam  non  erat  instituta. 

(b)  Graece  :  De  non  dealbando  prope  urbem  lino  vel  canape. 

ad  minus  protenditur,  linum  vel  canapum  ad  macerandum  (a)  ponere, 
ne  ex  eo,  [prout  pro  certo  didicimus],  aeris  dispositio  corrumpatur.  Quod 
si  fecerit,  linum  ipsum  immissura  et  canapum  amittat,  et  curie  ap- 
plicentur.  Sepulturas  eliam  raortuorum  [quas  urne  non  continent  (b)] 
profundas  quantum  mensura  dimidie  canne  protenditur,  esse  jubemus. 
Si  quis  contra  fecerit ,  unum  augustalem  curie  nostre  componat.  Cada- 
vera  etiam  et  [sordes]  que  fetorem  faciunt  per  eos  quorum  fuerint  coria 
extra  terram  ad  quartam  partem  milliaris  vel  in  mari  aut  flumine  (c) 
projici  debere  mandamus.  Si  quis  autem  contra  hec  fecerit,  pro  canibus 
aut  magnis  animalibus  [que  majora  sunt  canibus]  unum  augustalem,  pro 
minoribus  vero  dimidium  curie  nostre  componat. 

TITULUS  XLIX.  Ks-  (26)  (1). 
De  fide  mercatorum  in  vendendis  mercibus  adhibenda. 

1DEM  AUGUSTUS. 

Magistros  mechanicarum  artium  quorum  operis  et  operibus  (d)  ho- 
mines  carere  non  possunt,  legaliter  et  fideliter  sua  opera  exercere  de- 
bere  jubemus.  Artifices  autem  (e)qui  in  auro  et  argento  laborant,  sellarios 
et  scutarios,  frenarios  [atque  lormerios  (/"),  caldararios]  (g),  fabros  qui 
eris  et  ferri  quecumque  opera  formant,  balistas  etiam  facientes  et  arcus, 

(a)  Ita  corrigimus  ex  cod.  4625  pro  maturandum. 

(b)  Ita  quoque  corrigimus  ex  eodem  codice  vice  que  urnas  non  continent. 

(c)  Graece  :  sive  in  terra  sive  in  mari  sive  in  Jlumine. 

(d)  Ita  ex  cod.  4625  et  ex  Ricc.  de  S.  Germano  legimus. 

(e)  Ap.  Riccardum  Aurifices  scilicet. 

(/)  Gallice  lormiers.  Perperam  autem  legitur  larmerios  apud  Carcanum,  qui  frustra 
vocera  interpretari  nititur  ex  vico  hodie  apud  Neapolim  VArmieri  dicto,  ubi  iaminae 
auteae  argenteaeque  cum  filis  sericis  aut  laneis  intextis  conficiuntur. 

(cj)  Sic  emendamus  ex  Riccardo;  apud  Carcanum  autem  candelarios,  male. 


(I)  Hunc  titulum  et  tres  qui  subsequuntur  excerpsit  Ricc.  de  S.  Germano,  ap.  Gattula, 
Access.  ad  hist.  Cassin.,  t.  IV,  p.  803. 

[et  generaliter  omnes  artifices]  cum  fide  et  studio  [prout  artificium  unus 
quisque  («)  melius  noverit]  volumus  operari.  Specialiter  autem  scutariis 
et  sellariis  injungimus  ut  emptores  certiorare  fideliter  studeant  utrum 
in  argento  vel  stanno  (b)  superposite  (c)  sint  picture,  et  quod  sellas  et 
scuta  munire  debeant  necessariis  et  fortibus  guarnimentis.  Buzerios  (d) 
autem  et  piscium  (e)  venditores,  qui  vite  hominum  necessaria  subminis- 
trant,  et  ex  quorum  fraudibus  maximum  posset  non  rebus  tantummodo, 
sed  personis  etiam  damnum  inferri ,  in  eorum  mercibus  [et  mercatio- 
nibus]  volumus  esse  fideles  :  videlicet  ut  scrophas  pro  porcis  vel  carnes 
morticinas  aut  ab  uno  die  in  alium  reservatas,  si  hec  emptoribus  non 
predixerint,  seu  qualitercunque  corruptas  vel  infectas  in  damnum  et 
deceptionem  emptorum  vendere  non  presumant.  Venditores  etiam  pis- 
cium  in  corruptis  piscibus  non  vendendis  et  ab  uno  die  in  alium  sine 
predictione  similiter  reservatis,  fidem  precipimus  observare;  [et  ut  pre~ 
dicti  omnes  et  singuli  superius  nominati  (f)  rerum  vitium  vendendarum 
ex  fide  predicant ,  et  ut  cibos  pridie  preparatos  et  in  die  altera  calefactos 
similiter  sine  predictione  non  vendant].  Venditores  etiam  candelarum 
eas  fideliter  faciant,  nec  in  eis  in  emptorum  dispendium  immisceant 
aliquid  [cere  (g)] ,  nec  in  eis  nisi  bombycinum  papyrum  includant  (/t), 
vel  si  aliter  fecerint,  emptores  exinde  certiorare  (i)  curabunt. 

(a)  Sic  ex  cod.  4625  et  Ricc.  de  S.  Germ.  Ap.  Carcani  uniuscujusque,  minus  recte. 

(b)  Ap.Carcani  veJawro.  Corrigimus  ex  cod.  4625  et  Ricc.  de  S.  Germ.;  quod  graeco 
convenit  rj  xao-o-ixepou. 

(c)  Ita  corrigimus  ex  Ricc.  de  S.  Germ.  et  cod.  4625.  Ap.  Carcani  suppositae. 

(d)  Bucerios  ap.  Riccardum.  Boccerios  in  cod.  4625. 

(e)  Sic  in  omnibus.  Aptius  tamen  legendum  videretur  carnium  venditores.  Graece  : 
xou?  oi^apoirpaTai;. 

(/)  Sic  corrigimus  ex  Ricc.  de  S.  Germanoet  cod.  4625.  Ap.  Carcani  nominatim. 
(g)  Deest  in  graeco  et  in  cod.  4625.  Sed  adest  ap.  Ricc.  de  S.  Germano. 
(k)  Graece  |/.y)SI  TtouiTioo-av  to  auxdSouXov  Ix  7ra7ttpou.Forsitan  legendum  u.ovo€au.6ou),ov, 
unilichne.  In  latino  vero  rectius. 

(i)  In  Ricc.  de  S.  Germano  cohercere,  minus  recte. 


IV. 

KZ  (27)  (a). 

Tabernariis  [autem]  et  venditoribus  vini  quibuslibet  prohibemus  ne 
vendere  audeant  vinum  lymphatum  pro  puro. 

KH  (28)  (6). 

Nullus  (c)  in  regno  nostro  laboret  aurum  quod  per  libram  de  puro  auro 
minus  teneat  quam  octo  uncias.  Similiter  et  argentum  aliquis  non  la- 
boret  quod  minus  unciarum  undecim  puri  argenti  per  libram  tenere  nos- 
catur;  quod  obtineat,  sive  venale  opus  hujusmodi  artifices  per  se  faciant, 
sive  ab  alio  recepta  maleria  opus  fingant,  ut  annulos,  fibulas,  paropsides 
vel  cuppas  aureas  aut  argenteas ,  in  quibus  aliquid  ultra  predictam 
quantitatem  et  formam  [a  materiarum  dominis  immisceri  minime]  pe- 
tatur  (d);  et  ut  omnibus  artificibus  ipsis  admittendarum  fraudium  via 
et  materia  precludatur,  per  loca  quelibet  duos  eligi  volumus  fide  dignos 
[per  terre  bajulos  ordinandos],  quibus  imminentibus  predicta  omnia  [in 
statu]  conservare  debeant  [et  debite  executioni  mandare  et  contradicen- 
tibus  se  opponere  (e)],  ac  per  eos  artificum  fraudes  nostre  curie  nun- 
cienlur.  Quorum  officialium  nomina  etiam  per  litteras  [sub  sigillis  et 
subscriptionibus]  eligenlium  et  eorum  qui  in  iis  consilium  dederint  eli- 
gendis,  ad  nos  vel  ad  (/")  locorum  dominos  volumus  destinari,  ut  ex 

(a)  Extat  in  graeco  novi  tituli  rubrica  :  De  venditoribus  vini. 

(b)  In  graeco  rubrica  :  De  his  qui  ex  argento  et  auro  opera  faciunt.  Attamen  in  cod. 
4625,  in  Ricc.  de  S.  Germano  et  in  omnibus  editis  unus  et  idem  titulus  a  Magistros 
usque  ad  neglexcrint  nuntiare  conflatur. 

(c)  Ap.  Carcani  sic  nullus.  Sic  deest  ap.  Ricc.  de  S.  Germano. 

(d)  Ap.  Riccardum  et  in  cod.  4625  :  ultra  predictam  quanlitatem  et  formam  a  pre- 
dictis  dominis  ammisceri  petatur.  In  graeco  :  in  quibus  si  quid  super  additum  sit  ulira 
predictam  quantitatem  et  formam  petatur .  Unde  in  textum  minime  perperam  irrepsisse 
credimus. 

(e)  Ap.  Ricc.  de  S.  Germ.  et  in  cod.  4625  conservari  debeant  el  debile  executioni 
contradi  ac per  eos....,  reliquis  omissis. 

(/)  Sic  corrigimus  ex  Ricc.  de  S.  Germ.,  cod.  4625  et  graeco.  Ap.  Carcani  ad  nos 
per  locorum  dominos;  male. 

approbatione  nostra  [vel  aliorum  quorum  intererit]  retineantur  idonei  et 
non  idonei  refutentur;  in  eorum  locum  qui  minus  idonei  visi  fuerint, 
[in  subscripta  forma]  idoneis  subrogandis;  [quos  officiales  ut  officium 
eis  commissum  (a)  fideliter  et  diligenter  exerceant,  tactis  sacrosanctis 
evangeliis  sacramenti  religione  volumus  obligari.]  Ordinatorum  (b)  etiam 
nomina  predictorum  in  quaternionibus  nostre  curie  volumus  contineri,  ut 
de  eis  dubitatio  in  posterum  oriri  non  possit.  Statuimus  etiam  [constitu- 
tione  presenti]  ut  bajuli  nostri  qui  pro  tempore  fuerint  operariorum 
operas  et  vindemiatorum,  messorum  et  similium  sub  certa  mercede  con- 
stituant,  cujus  constitutionis  metam  transgredi  operariis  non  licebit; 
quam  si  transgressi  fuerint,  receptam  mercedem  amittant  et  quadruplum 
curie  nostre  solvant.  Et  ut  fraudes  artificum  singulorum  pena  non  ca- 
reant,  si  contra  prohibitionem  et  ordinationem  nostram  in  eorum  artifi- 
ciis  inventi  fuerint  dolose  versari,  prima  vice  deprehensus  in  dolo 
falsa  opera  faciens  vel  cibaria  prohibita  seu  corrupta  vel  vinum  limpha- 
tum  pro  puro  vendendo,  libram  unam  auri  purissimi  fisco  nostro  com- 
ponat;  quam  si  propter  inopiam  dare  non  poterit,  fustigetur.  Iterato  vero 
deprehensus  in  simili,  manum  perdat.  Tertio  [deprehensus  talia  perpe- 
trare]  in  furcis  mortis  periculum  subeat,  quod  justo  judicio  meruit  [toties] 
illicita  committendo  et  non  corrigendo  commissa.  Eadem  pena  prefatis 
officialibus  imminente,  si  prece  vel  pretio  aut  amore  [seu  timore  cor- 
rupti  delinquentium  mercatorum  vel  artificum],  magne  curie  nostre  vel 
regionum  justitiariis  commissa  neglexerint  nuntiare. 

TITULUS  L.  K0  (29). 
De  mercatoribus  (c). 

IDEM  AUGUSTUS. 

Mercatores  quoslibet  regni  nostri  sub  eisdem  ponderibus  et  mensuris 
in  rebus  magnis  et  minimis  et  sub  eisdem  cannis  quas  ipsis  curia  nostra 

(«)  Ap.  Ricc.  de  S.  Germ.  sibi  creditum. 

{b)  Ap.  Ricc.  de  S.  Germano  et  in  cod.  4625  electorum. 

{c )  Graece  :  De  mensuris  et  ponderibus  et  cannis. 

dederit,  vendere  volumus  merces  suas;  ita  tamen  ut  ex  mensuris  majo- 
ribus  in  jure  quod  ex  mensuris  ipsis  curie  nostre  vel  cujuslibet  loci  do- 
mino  debebatur,  nullum  [collatoribus]  damnum  vel  prejudicium  afferatur; 
sed  proporlione  prioris  minoris  mensure  [diligenter  attenta],  non  plus 
proinde  solvatur  nisi  quantum  primitus  solvebatur.  Illud  etiam  presenti 
constitutioni  nostre  conjungimus  ut  vendentes  pannos  in  posterum  ipsos 
ultra  non  distrahant,  nisi  quantum  et  quatenus  canna  protenditur  (a),  sed 
sine  abstractionis  alicujus  violentia,  [sicut  melius  cum  emptore  convenire 
poterunt],  nulla  alia  fraude  vel  machinatione  adhibita,  pannos  ipsos 
vendere  procurabunt. 

TITULUS  LI.  A  (30). 

I)e  ponderibus  et  mensuris  (b). 

IDEM  AUGUSTUS. 

Ad  Jegitima  pondera  et  mensuras  merces  quaslibet  vendere  volumus 
venditores.  Quicumque  autem  falsitatem  aut  fraudem  aliam  in  mensuris 
atque  ponderibus  [vel  cannis]  inventus  fuerit  commisisse,  [aut  qui  pannos 
extraxerit,]  unam  libram  auri  purissimi  fisco  nostro  componat;  quam  si 
dare  non  poterit  condemnatus,  cum  pondere  seu  mensura  ad  collum 
ejus  appensis,  in  sui  penam  aliorumque  exemplum,  per  terram  in  qua 
fraudem  commiserit,  publice  fustigetur;  manu  ei  deinde  si  secundo  de- 
prehensus  fuerit  in  simili,  amputanda;  et  si  tertio  iteraverit  perpetrata, 
ipsum  suspendi  jubemus. 

TITULUS  LII.  AA  (31). 

De  pena  conlra  mercatores  (c). 

IDEM  AUGUSTUS. 

Penas  contra  mercatores  corruptas  merces  vendentes  et  vetitas,  seu  ad 

(a)  Graece  multo  melius  :  el  jxv)  ogov  acp'  iauxwv  eVn-lvovTai ,  nisi  quantum  panni  per 
se  ipsi  protenduntur. 

(b)  Graece  :  De  poena  fraudis  mercatorum. 

{v)  Graf  ce  :  In  quo  casu  contra  mercatores  poena  duplicalur. 

falsas  mensuras  et  cannas  et  pondera  distrahentes  nostris  constitutionibus 
prestitutas ,  in  peregrinis  deceptis  ab  eis  volumus  duplicari.  Defensionem 
etenim  et  scientiam  nostram  succedere  volumus  loco  imbecillitatis  et 
ignorantie  predictorum. 

TITULUS  LIII. 

De  detinentibus  animalia  aliena  et  de  damnis  foresteriorum. 

IMPERATOR  FREDERICUS. 

Per  universas  provincias  regni  nostri  volumus  infrascriptas  assisias 
inviolabiliter  observari  (1),  quas  in  curia  nostra  deliberatione  perpensa 
et  salubri  consilio  nostrorum  fidelium  determinari  mandamus  et  singu- 
lorum  ministeriis  considerata  qualitate  taxari;  quas  etiam  singulis  ca- 
merariis  regionum  sub  sigillo  nostre  celsitudinis  precipimus  designari. 

TITULUS  LIV.  AB  (32). 
De  furtis  et  latrociniis  (a). 

REX    GUILLELMUS  (6). 

Pervenit  ad  aures  nostri  culminis  quod  furta  plurima  et  latrocinia  in 
Apulia  hactenus  committebantur  de  animalibus,  que  quadam  vana  et 
inani  excusatione  velata  remanebant  pariter  et  inulta.  Nam  cum  apud 
aliquos  animalia  reperiebantur,  hanc  excusationem  pretendentes  videlicet 
quod  ea  invenerint  oberrantia,  vel  de  manu  latronum  arripuerint,  cum 

(a)  Graece  :  De  perditis  animalibus. 

(b)  Sic  in  cod.  4625.  Ap.  Carcani  idem  aug.;  nostra  sententia  miuus  recte;  cf.  in- 
fra  tit.  LVI. 


(1 )  Hic  agitur  de  quinque  titulis  qui  in  latinis  editionibus  imraediate  sequuntur,  quorum 
priores  Guillelmo  regi,  posteriores  Friderico  ipsi  adscribendi  sunt.  Varios  autem  de  re  eadem 
titulos,  quasi  in  unam  constitutionem  redactos  et  non  in  Apulia  tantummodo,  sed  per  totum 
Siciliae  regnum  dehinc  observandos,  denuo  publicasse  videtur  imperator;  hoc  addito  prooemio 
quod  damus,  licet  in  graeco  et  in  cod.  4625  desit. 

non  possent  latrones  ostendere,  fures  ipsi  vel  furti  consentientes,  de 
animalibus  ipsis  ab  eorum  dominis ,  quod  erat  iniquum ,  redemp- 
tionem  extorquentes,  fraudulenter  cum  lucro  furti  (a)  penam  et  maculam 

evadebant. 

Ar  (33)  (b). 

Verum  cum  nostrum  sit  amplecti  justitiam,  fovere  pacem  et  que  paci 
contraria  sunt  resecare ,  placuit  majestati  nostre ,  ipsorum  fraudulentam 
nequitiam  constitutione  nostra  et  superabundanti  justitia  reprimentes, 
hujusmodi  velata  furta  detegere  et  perpetua  securitate  delere.  Presenti 
itaque  constitutione  nostra  in  perpetuum  valitura  precipimus  et  sancimus 
nuili  omnino  licere  aliena  animalia,  ubicunque  invenerit,  cujuscumque 
sint,  capere  vel  apud  se  modo  quolibet  detinere,  nisi  ea  forte  cum  la- 
Irone  ceperit;  et  tunc  statim  ea  justiciariis  nostris  in  illis  partibus  con- 
slitutis  cum  eodem  latrone  assignet.  Quod  si  non  fecerit,  apud  quem- 
cumque  animalia  ipsa  inventa  fuerint,  quicunque  sit,  ipsum  pro  latrone 
et  fure  capi  et  judicari  (c)  precipimus.  Satis  enim  constat  ipsum  furtum 
commisisse  qui  aliena  animalia  invito  domino  usui  suo  detinuisse  pro- 
batur ;  cum  manifestum  sit  neminem  posse  fugitiva  animalia  sua  per- 
dere,  si  a  nemine  capta  fuerint  vel  detenta.  Quod  si  quis  in  laboribus, 
vineis  et  possessionibus  suis  damnosa  animalia  cujuslibet  interceperit, 
non  liceat  ipsa  apud  se  delinere,  sed  [tantum  capere  et]  justitiariis  nos- 
tris  assignare,  ut  de  illato  (d)  damno  quod  probare  poterit  justitiam  con- 
sequatur.  Quod  si  non  fecerit  et  animalia  hujusmodi  intercepta  apud  se 
detinuerit,  ipse,  sicut  et  ceteri,  pena  furti  teneatur.  Illos  autem  qui  ani- 
malia  cum  latrone  ceperint  et  ea  cum  eodem  latrone  [sicut  prescriptum 
est]  justitiariis  nostris  assignaverint,  pro  labore  eorum  et  sludio  quod  ad 
ea  capienda  apposuerint,  in  decima  parte  ipsorum  animalium  ab  ipsorum 
domino  remunerari  statuimus  et  jubemus. 

(a)  Addimus  furli  tam  ex  cod.  4625  quam  ex  graeco. 

(b)  Novus  titulus,  sed  perperam,  in  graeco  adest  cum  rubrica  :  De  poena  capientium 
aliena  animalia  in  propriis  terris. 

(c)  Scilicet  condemnari ;  nempe  in  graeco  xaraxptvccOai. 

(d)  Ap.  Carcani  illicito.  Corrigimus  tum  ex  cod.  4G25,  tum  ex  graeco. 

TITULUS  LV.  AA  (34). 
De  animalibus  in  pascuis  affidandis  (a). 

IDEM    REX  (b). 

Cum  per  partes  Apulie  feliciter  transiremus,  communis  undique  clamor 
et  querimonia  proposita  est  celsitudini  nostre,  videlicet  quod  foresterii 
gravissimas  molestias  et  injusta  gravamina  plurima  generaliter  omnibus 
inferebant  et  variis  ac  diversis  exactionibus  totam  terram  intolerabiliter 
opprimebant.  Volentes  igitur  hujusmodi  malefioia  corrigere  et  subjec- 
torum  paci  ac  tranquillitati  misericorditer  providere,  ad  coercendam  ma- 
litiam  et  iniquitatem  eorum  statuimus  [sicut  inferius  annotandum  est  (c)] 
videlicet  ut  in  unaquaque  contrata,  tam  in  terris  demanii  nostri  quam  in 
terris  comitum  et  baronum  ultra  quam  quatuor  foresterii  non  statuantur, 
quibus  non  liceat  animalia  aliquorum ,  sicut  hactenus,  injuste  vel  capere 
vel  tractare.  Sed  si  oves  vel  alia  animalia  alicujus  de  una  contrala  in 
aliam  ducta  fuerint  in  transitu ,  si  una  die  tantum  vel  una  nocte  (d)  et 
non  ultra  in  terra  alicujus  pascua  sumpserint,  non  liceat  domino  ipsius 
terre  vel  bajulo  ejus  aliquod  inde  accipere  (e),  sed  sine  impedimento 
vel  datione  aliqua  animalia  ipsa  dimittat  transire.  Si  vero  animalia  alicu- 
jus  in  terra  alterius  longe  a  contrata  sua  per  dietam  unam  vel  duas  in- 
venta  fuerint,  si  quidem  laboribus  vel  fructibus  damnum  intulerint,  juxta 
estimationem  proborum  hominum  dominus  animalium  domino  laborum 
vel  fructuum  damnum  restituat  et  in  nullo  alio  teneatur.  Siquidem  ani- 
malia  inventa  fuerint  non  inferentia  damnum,  sed  pascentia,  et  inventa 
fuerint  cum  pastore  et  custode  eorum;  si  dominus  terre  in  qua  inventa 
fuerint,  voluerit  eis  pascua  in  terra  sua  in  antea  concedere,  accipiat  ab 

(a)  Graece  brevius,  sed  minus  recte  :  Ihpt  dypocpuXoocwv,  De  foresteriis. 

(b)  Sic  ex  cod.  4625,  licet  apud  Carcanum  idem  aug.,  sed  male.  Nam  ex  titulo 
LVH  luce  clarius  apparet  hanc  constitutionem  a  Guillelmo  rege  emanasse. 

(c)  Sic  emendamus  ex  cod.  4625,  vice  sicut  superius  annolatum  est. 

(d)  Graece  vuxOv^spov,  scil.  una  die  et  nna  nocte. 

(e)  Sic  quoque  in  graeco,  sed  in  cod.  4625  capere. 

eis  affidationem  [juxta  affidaturam  quam  recipiunt  alii  vicini  ejus,  et 
nihil  aliud  (a)].  Si  vero  noluerit  eis  pascua  impartiri  juxta  affidaturam 
quam  recipiunt  alii  vicini  ejus  qui  affidaturam  accipiunt,  ad  sacramentum 
illius  qui  animalia  custodierit,  de  tot  diebus  quot  ibi  pascua  acceperint, 
ad  rationem  totius  anni  affidaturam  recipiat  et  non  aliud ,  et  ea  sine  im- 
pedimento  abire  permittat.  Si  vero  sine  pastore  inventa  fuerint,  si  qui- 
dem  animalia  ipsa  non  (b)  ultra  decem  dies  in  terra  steterint,  accepto 
sacramento  a  domino  vel  pastore  quod  ipsi  predicta  animalia  in  terram 
ipsam  non  duxerint  nec  per  conscientiam  suam  ibi  inducta  fuerint,  sine 
aliqua  datione  dominus  de  terra  ipsa  animalia  in  pace  abire  permittat. 
Si  autem  ultra  decem  dies  ibi  pascua  sumpserint,  sicut  predictum  est, 
juxta  affidaturam  quam  recipiunt  alii  convicini  sui  [qui  (c)  affidaturam 
recipiunt],  ad  sacramentum  illius  qui  animalia  ipsa  custodierit,  de  tot 
diebus  quot  ibi  pascua  susceperint,  ad  rationem  totius  anni  affidaturam 
recipiat  et  nihil  aliud,  et  ea  in  pace  abire  permittat.  Inter  convicinos  et 
convicinales  (d)  statutum  est  ut  si  animalia  vicini  in  terra  alicujus  con- 
vicini  et  convicinalis  sui  in  fraudem  vicini  in  die  ac  nocte  pascna  sump- 
serint,  vicinus  in  cujus  terra  pascuntur,  ostendat  (e)  illud  vicino  suo 
cujus  animalia  fuerint,  una  vel  duabus  vicibus  coram  viris  bone  opi- 
nionis  ut  illud  emendet.  Quod  si  non  emendaverit  et  deinde  in  terra  sua 
animalia  invenerit,  sicut  predictum  est  et  de  aliis  est  statutum,  juxta 
affidaturam  quam  recipiunt  alii  vicini  ejus  qui  affidaturam  recipiunt,  ad 
sacramentum  illius  qui  animalia  custodierit,  de  tot  diebus  quot  ibi  pascua 
receperint,  ad  rationem  totius  anni  affidaturam  recipiat  et  nihil  aliud. 
Hujus  autem  constitutionis  nostre  quicumque  temerarius  violator  exti- 

(«)  In  cod.  4625  paulo  diverse  concipitur  :  accipiat  ab  eis  qffidaturam  juxta  quod 
inter  eos  poterit  conveniri,  et  nihil  aliud.  Graece  simpliciter  :  affidaturam,  prout  cum  eo 
convenire  poterit. 

(b)  Non  sensui  valde  necessarium  addimus  ex  cod.  4625  et  ex  graeco. 

(c)  Sic  corrigimus  ex  graeco  et  cod.  4625.  Ap.  Carcani  :  aliqui  convicini  sui  vel 
eorum  qui,  etc. 

(d)  Graece  et  vicinales  ttrras. 

(e)  Ap.  Carcanum  vicini...  ostendant. 

terit,  post  iram  nostri  culminis  amissionem  persone  (a)  et  publicationem 
bonorum  omnium  sustineri  debebit.  Si  sumerarii  vel  bordonarii  (b)  vel 
alii  custodes  aliquorum  animalium  (c)  ducentes  animalia  in  transitu 
aliquo  modo  in  terram  alicujus  aut  nemus  diverterint  et  damnum  in  eo 
non  fecerint,  sed  forte  de  nemore  tortam  aliquam  vel  virgam  inciderint, 
a  domino  ipsius  terre  vel  nemoris  non  impetantur  nec  in  aliquo  inde 
teneantur,  sed  sine  impediraento  aliquo  transire  dimittantur. 

TITULUS  LVI.  A<r  (36)  (1). 
De  restitutionibus  damnorum  ab  animalibus  irrogatorum. 

IMPERATOR  FREDERICUS. 

Animalia  in  vineis  et  possessionibus  cujuslibet  damnum  facientia  in- 
tercepta,  locorum  bajulis  seu  dominis  ut  per  eos  illati  damni  restauratio 
subsequatur,  sufficiat  assignari;  constitutione  regia  que  ipsa  provin- 
ciarum  justitiariis  assignari  debere  mandabat,  in  hac  parte  remota; 
cum  (d)  dispendium  esset  propter  damnum  forte  modicum  provinciam 
circuire.  Nec  justitiarii  de  talibus  etiam,  prout  predecessorum  nostrorum 
|et  nostris]  constitutionibus  est  expressum,  intromittere  se  debent. 

TITULUS  LVII.  AE  (35)  (e). 
De  pena  eorum  qui  affidaturas  infringunt. 

IDEM  AUGUSTUS. 

Ut  delicti  fines  pene  crudelitas  non  excedat,  capitalem  penam  et  pu- 

(a)  Graece  airwXeiav  tou  iS(ou  o-oj|i.a-ro<;;  unde  non  dubitandum  quin  de  capitali  poena 
agatur. 

(b)  In  cod.  4625  sumarerii  vel  brodaneriij  minus  recte. 

(c)  Graece  custodes  equorum. 

(d)  Ap.  Carcani  notum.  Emendamus  ex  cod.  4625  et  ex  graeco  ItoiS^. 

(e)  Haec  constitutio  turpiter  in  graeco  mutilata  est. 


(I)  Hic  titulus  adest  inter  illos  quos  excerpsit  Riccardus  de  S.  Germano  ap.  Gattola,  Access. 
ad  hist.  Cassin.,  t.  IV,  p.  804. 

blicationem  bonorum  omnium  statutam  [in  eis  qui  aflidaturarum  occa- 
sione  et  (a)  pascuorum  homines  in  animalibus  suis  ultra  licitum  et  in 
rebus  aliis  gravare  noscuntur,  dive  memorie  regis  Guilelmi  predeces- 
soris  nostri  constitutione  sancitam,  competenti  moderamine  moderantes,] 
decernimus  eos  qui  occasione  predicta  ultra  licitum  [aliquid  ab  homi- 
nibus  (b)  in  animalibus  vel  rebus  aliis]  homines  quorum  animalia  fuerint 
gravare  tentaverint,  in  quadruplum  ejus  quod  taliter  extorquere  pre- 
sumpserint ,  fisco  nostro  solvendum  fore  mulctandos ;  ita  videlicet  ut 
dominis  sic  injuste  exacta  restituant  et  solidum  quadruplum  curie  nostre 
componant. 

TITULUS  LVIII.  AZ  (37). 
Quod  nil  post  indemnia  equitatorum  pascua  de  agro  liceat  alicui  asporlare  (c). 

IDEM  AUGUSTUS. 

Si  quando  necessitate  cogente  contigerit  aliquem  cum  equitaturis  suis 
aut  quibuslibet  animalibus  forsitan  oneratis ,  ex  itinere  prout  assolet  fa- 
tigatis,  in  alterius  agrum  frugibus  plenum  velle  divertere,  dum  forte 
herbas  vel  fenum  per  loca  ipsa  non  invenerit  unde  animalia  sua  valeant 
confortari,  omnem  materiam  sibi  precidimus  malignandi;  statuentes, 
prout  in  aliquibus  imperii  nostri  partibus  observatur,  ut  non  nisi  medie- 
tatem  equi  vel  cujuslibet  alterius  animalis  in  agrum  ipsum  intromittere 
audeat;  ita  quod  posteriores  pedes  animal  ipsum  in  via  vel  in  loco  non 
laborato  teneat  et  anteriores  in  agro;  ita  tamen  ut  nihil  omnino  de  sege- 
tibus  ipsis  ad  hospitium  suum  deferat,  sed  eo  contentus  sit  tantummodo 
quod  pascendo  equus  assumpsit. 

(a)  Ap.  Carcani  eliam ,  mimis  recte. 

(b)  Sic  in  omnibus.  Deesse  tamen  videtur  exigentes  vel  hujusmodi. 

(c)  Graece  :  De  pascente  animalia  sua  infrugibus  alicujus  ex  necessitate. 

TITULUS  LIX  (1). 
De  nova  militia. 

REX  R0GERIUS. 

Divine  justitie  consentientes  probanda  probamus  et  contraria  refu- 
tamus  :  sicut  enim  nullatenus  exasperandi  sunt  boni ,  ita  beneficio  non 
sunt  fovendi  mali.  Sancimus  itaque  et  tale  proponimus  edictum  ut  qui- 
cumque  novam  militiam  acceperit  sive  quocumque  tempore  arripuerit, 
contra  regni  nostri  beatitudinem ,  pacem  atque  integrilatem,  a  militie 
nomine  et  professione  penitus  decidat,  nisi  forte  a  militari  genere  per 
successionem  duxit  prosapiam.  Idemque  staluimus  de  sortientibus  cujus- 
cumque  professionis  ordinem,  ut  puta  si  auctoritatem  judicis  obtinuerit 
sive  notarii  officium,  ceterisque  similibus. 

TITULUS  LX.  AH  (38)  (2). 
De  honore  mililari,  judicis  et  notarii  (a). 

IMPERATOR  FREDERICUS. 

Constitutione  presenti  in  posterum  valitura  sancimus  ut  amodo  ad  mi- 
litarem  honorem  nullus  accedat  qui  non  sit  de  genere  militum,  sine  man- 
suetudinis  (b)  nostre  speciali  licentia  et  mandato  (3) ;  militibus  qui  hac- 

(a)  Graece  :  De  non  faciendo  milite  qui  non  sit  de  qenere  militum. 

(b)  Ap.  Ricc.  de  S.  Germ.  celsitudinis. 


(1)  Licet  in  codice  graeco  hic  titulus  desideretur,  quum  adsit  in  codice  latino  4625  et  regi 
Rogerio  aptissime  tribuatur,  eum  ad  suum  locum  exhibemus. 

(2)  Hic  titulus  adest  inter  illos  quos  excerpsit  Riccardus  de  S.  Germano  ap.GATTOLA,^ccess. 
ad  hist.  Cassin.,  t.  IV,  p.  804. 

(3)  Addimus  verbum  speciali  ex  cod.  4625.  Habemus  autem  specialem  quamdam  dispensa- 
tionis  formulam  ap.  Petr.  de  Vineis  Epist.,  lib.  VI,  n»  -17,  ut  sequitur  :  «  Fridericus,  etc.  Notum 
»  facimus  universis,  quod  A.  de  N.  majestati  nostre  humiliter  supplicavit,  ut  cum  velit  fieri 
»  miles,  et  pater  suus  miles  non  esset,  sibi  exinde  largiri  licentiam  dignaremur.  Nos  autem,  ut 

tenus  contra  prohibitionem  dive  memorie  (o)  avi  nostri  dignitatem  fuerint 
militarem  adepti,  ex  serenitatis  nostre  gratia  suam  retinentibus  digni- 
tatem,  dummodo  vivant  militariter,  ut  est  dictum.  Presenti  etiam  edicto 
illud  edicimus  (b)  ut  judex  vel  notarius  publicus  aliquis  qui  vilis  condi- 
tionis  sit,  villanus  aut  angararius  forsitan,  itemque  filii  clericorum,  spurii 
aut  modo  quolibet  naturales  in  posterum  creari  non  possint  aut  aliqua- 
tenus  promoveri  (c). 

TITULUS  LXI.  A0  (39). 
De  falsariis. 

REX   ROGERIUS  (1). 

Qui  litteras  regias  aut  mutat  aut  eas  (d)  notho  sigillo  signat,  capitali 
sententia  feriatur. 

TITULUS  LXII.  M  (40). 
De  cudentibus  (e)  monetam  adulterinam. 

IDEM  REX. 

Adulterinam  monetam  cudentibus  vel  scienter  accipientibus  et  uten- 

(a)  Regis  Rogerii  additur  ap.  Ricc.  de  S.  Germano. 

(b)  Ap.  Ricc.  de  S.  Germano  adjungimus. 

(c)  Hujus  postremae  partis  a  verbis  Presenti  etiam ,  graecus  codex  glossam  potius 
quam  versionem  exhibet. 

(d)  In  Assisiis  n°  XIV  aut  quas  ipse  scripsit  notho,  etc. 

(e)  Graece  hic  et  infra  De  vendentibus;  male  tamen  verbum  latinum  translator  le- 
gisse  videtur. 

»  fidei  sue  meritum  et  suorum  per  imperialis  gratie  premium  imperialiter  compensemus ,  sup- 
»  plicationibus  ipsius  benignius  inclinati,  de  potestatis  nostre  plenitudine,  sibi  concedimus  potes- 
»  tatem  quod,  quanquam  pater  suusmiles  non  fuerit  et  nostris  constitutionibus  caveatur,  quod 
»  milites  fieri  nequeant,  qui  de  genere  militis  non  nascuntur;  ipse  tamen  de  culminis  nostri 
»  licentia  decorari  valeat  cingulo  militari.  Mandamus  autem  quatenus  nullus  sit,  qui  ipsum 
»  super  hoc  de  cetero  molestare  vel  impedire  presumat.  Datum ,  etc.  » 

(  I)  Hunc  titulum  et  sequentes  usque  ad  numerum  LXIX  regi  Rogerio  adscribimus,  tum  ex 
cod.  4625,  tum  quia  inter  Assisias  regni  inveniuntur,  quae  ad  tempus  Normannorum  certissime 
perlinent.  Has  edidit  Carcanus,  p.  227-232,  ex  codice  Caversi  n°  468. 

tibus,  penam  capitis  irrogamus  et  eorum  substantiam  publicamus;  con- 
sentientes  etiam  hac  pena  ferimus. 


TITULUS  LXIII.  MA  (41). 

De  rasione  monete. 

IDEM  REX. 

Qui  nummos  aureos  vel  argenteos  raserint  (a)  vel  quocunque  modo 
minuerint,  tam  personas  eorum  quam  bona  omnia  publicamus. 

TITULUS  LXIV.  MB  (42). 
De  falsis  instrumentis  utentibus. 

IDEM  REX. 

Qui  falso  instrumento  nescius  utitur,  falsi  crimine  non  tenetur. 

TITULUS  LXV.  Mr  (43). 
De  falsitale  cujuslibet  in  testibus  producendis. 

IDEM  REX. 

Qui  falsitatem  astruxerit  testibus,  falsi  pena  coercetur. 

TITULUS  LXVI.  MA  (44). 
De  celantibus  testamenta  (b). 

IDEM  REX. 

Testamentorum  publicorum  deletor,  celator  (c),  [perversor]  eadem 
pena  teneatur. 

(a)  Graece  furati  sint;  male.  In  Assisiis  n°  XIV  additur  tinxerint. 

(b)  Graece  :  De  eo  qui  verba  testium  deleverit,  et  infra  quoque  testimoniorum. 

(c)  In  Assisiis  n°  XIV  diverse  :  Motor  teslamentorum  et  publicorum  instrumentorum 
celalor,  deletor,  etc. 

TITULUS  LXVII.  ME  (45). 
De  paterno  testamento  deleto. 

IDEM  REX. 

Si  quis  patris  testamentum  aboleverit ,  ut  quasi  ab  intestato  succedat , 
patris  hereditate  privetur. 

TITULUS  LXVIII.  Mr  (46). 
De  judieiis. 

IDEM  REX. 

Qualitas  persone  gravat  et  alleviat  (a)  penam  falsi. 

TITULUS  LXIX.  MZ  (47). 
De  veneflciis. 

IDEM  REX. 

Mala  et  noxia  medicamenta  ad  alienandos  animos  seu  venena  qui  [de- 
derit],  vendiderit  vel  habuerit,  capitali  sententia  feriatur. 

TITULUS  LXX.  MH  (48). 
De  correctione  poculum  amatorium  porrigentium. 

1DEM  REX. 

Poculum  amatorium  vel  quemlibet  cibum  nocivum  quisquis  instruxe- 
rit,  etiam  si  neminem  leserit,  impunis  non  erit. 

Ap.  Carcanum  et  Assisias  relevat;  minus  recte.  Corrigimus  ex  cod.  4625  et  ex 
graeco. 


REGNI  SICILIAE. 


167 


TITULUS  LXXI  (a). 
De  pena  emptoris. 

IMPKKATOR  FREDERICUS. 

Eadem  pena  ferire  debet  (6)  emptorem. 

TITULUS  LXXII.  M0  (49). 
De  vendentibus  venenum. 

IDEM  AUGUSTUS. 

Quicumque  toxicum  aut  malum  venenum  quod  ad  confectionem  utile 
vel  necessarium  non  sit,  habuerit  vel  vendiderit,  suspendatur. 

N  (50)  (c). 

Taxum  etiam  vel  herbas  hujusmodi  de  quibus  pisces  mortificantur  aut 
moriuntur,  a  piscatoribus  in  aquis  projici  vetamus.  Propter  hec  enim  et 
ipsi  pisces  redduntur  infecti  et  aque  de  quibus  homines  et  bestie  interdum 
sepius  potum  assumunt,  nocive  redduntur.Quod  qui  fecerit,  per  annum 
cum  ferris  operibus  publicis  deputetur. 

TITULUS  LXXIII.  NA  (51). 
De  poculis  amatoriis. 

IDEM  AUGUSTUS. 

Amatoria  pocula  porrigentes  vel  cibos  quoslibet  noxios ,  [illicita]  vel 
exorcismata  astruentes,  tali  decernimus  pena  constringi  ut  si  ii  quibus 


(a)  Deest  in  codice  graeco,  sed  adest  in  codice  latino  4625. 

(b)  Sic  corrigimus  ex  cod.  4625,  pro  Eamdempenamferre  debet. 

(c)  Graece  novi  tituli  rubrica  adest :  De  non  injiciendis  in  aquas  herbis  conlra  pisces. 

talia  sunt  porrecta ,  vilam  proinde  vel  sensum  amittant ,  mortis  periculo 
subjici  volumus  talia  perpetrantes.  Si  vero  qui  predicta  susceperint  in 
nullo  ledantur,  lunc  commiltentium  voluntates  inultas  non  volumus 
remanere,  sed  publicatis  bonis  ipsorum  omnibus,  carcerali  per  annum 
custodie  ipsos  decernimus  mancipari.  Et  quanquam  veritatem  et  rerum 
naturam  intuentibus  videri  possit  hoc  frivolum  et,  ut  proprius  loquamur, 
fabulosum  quod  per  cibos  aut  potus  [ad  amores  vel  odia]  mentes  ho- 
minum  moveantur,  nisi  quatenus  recipientis  lesa  suspicio  (a)  hec  inducat; 
ipsorum  tamen  presumptionem  temerariam  qua  saltem  nocere  deside- 
rant,  etsi  nocere  non  possint,  relinquere  nolumus  impunitam. 

TITULUS  LXXIV.  NB  (52). 
De  adulteriis  et  lenociniis. 

REX  ROGERIUS  (1). 

Legum  asperitate  lenita,  non  utolim  contra  adulteros  ad  aliorum  con- 
juges  accedentes,  gladio  est  agendum;  sed  rerum  ad  eos  pertinentium 
confiscatio  inducetur,  si  filios  legitimos  ex  eo  matrimonio  violato  vel  alio 
non  habuerint.  Periniquum  est  enim  eos  successione  fraudari  qui  nati 
sunt  eo  tempore  quo  hujus  tori  lex  legaliter  servabatur.  At  viro  tra- 
denda  est  mulier  nullatenus  vite  periculo  sevituro,  sed  ultionem  tori 
violati  nasi  truncatio,  [quod  sevius  et  atrocius  inducitur],  prosequatur. 
Ultra  enim  neque  viro  neque  parentibus  sevire  licebit.  Quod  si  vir  ejus 
in  eam  vindictam  dare  noluerit,  nos  hujusmodi  maleficium  non  sinemus 
inultum,  sed  ipsam  precipimus  publice  flagellandam. 

(a)  Graece  a<r8ev^;  timh^iq,  imbecillitas  mentis. 


(1)  Hunc  titulum  quem  Friderico  Carcanus  adscribit,  tum  ex  cod.  4625,  tum  ex  Assisiis 
n°  XVI  Rogerio  quoque  tribuimus. 

TITULUS  LXXV.  Nr  (53). 
De  pena  adulterii. 

IDEM  REX. 

Qui  coram  se  spectante  [vel  alio]  (a)  permittit  cum  ganeis  suam  con- 
jugem  lascivire,  non  facile  poterit  eam  judicio  accusare  (6).  Viam  quippe 
mechandi  aperit,  qui  cum  possit  prohibere ,  consentit. 

TITULUS  LXXVI.  NA  (54). 
De  prohibita  questione  (c)  femine. 

IDEM  REX. 

Quamvis  uxorem  suam  suspectam  quis  habeat  (d),  [si  tamen  ei  fidem 
habeat  (e)J,  eum  lenocinii  non  damnamus.  Quis  enim  alieni  lori  jure  in- 
quietet  quietem?  Quod  si  patenter  deprehenderimus  quempiam  habere 
uxorem  questuosam  (/),  digna  [nostris  temporibus]  mox  sequatur  pene 
vindicta.  Eum  quoque  pena  infamie  condemnamus. 

TITULUS  LXXVII.  NE  (55). 
De  submota  conversatione  inter  bonas  femine  questuose  (g). 

IDEM  REX. 

Que  passim  venalem  forniam  exhibuit  (h),  hujus  criminis  accusationem 

(ffl)  In  Assisiis  n°  XVI  vel  arbitro,  quod  idem  sonare  videtur  ac  vel  alio  spectante. 

(b)  Graece  additur  de  adulterio. 

(c)  Sic.  Sensus  vero  :  De  prohibito  quaestu.  Graece  :  De  habente  suspectam  propriam 
mulierem. 

(d)  In  Assisiis  :  Quamvis  uxorem  suspectam  quis  hdbeat,  quamvis  famosam. 

(e)  Haec  desunt  in  graeco  et  in  cod.  4625 ,  sed  adsunt  in  Assisiis  n°  XVT. 
(/)  Graece  (xotyeuo(ji.£V7iv,  in  Assisiis  incestuosam. 

(g)  Graece  :  De  mulieribus  publice  fornicantibus. 

(h)  In  cod.  4625  additur  et  vulgo prostitutam  se  prebuit. 

IV.  22 

amovit.  Violentiam  tamen  ei  ingeri  [prohibemus]  et  inter  boni  testimonii 
feminas  ejus  habitationem  vetamus. 


TITULUS  LXXVIII.  Nc  (56). 
De  rcpudiis  concedendis  (a). 

IDEM  REX. 

Repudium  in  hac  accusatione  semper  est  permittendum ,  neque  vio- 
lentia  seu  detentio  adhibenda. 

TITULUS  LXXIX  (6). 
De  lenis. 

IDEM  REX. 

Lenas  sollicitantes  alienam scilicet  castitatem,  genus  criminis  pessimum, 
tanquam  ipsas  adulteras  puniendas  esse  presenti  lege  sancimus. 

TITULUS  LXXX.  NZ  (57). 
De  matribus  suas  ftlias  exponentibus. 

IDEM  REX. 

Matres  virgines  filias  prostituentes  [et  maritalia  federa  fugientes]  ut 
lenas  ipsas  prosequimur,  ut  nasus  eis  similiter  abscindatur.  Castitatem 
enim  suorum  viscerum  vendere  inhumanum  est  et  crudele.  Quod  si  filia 
se  ipsam  prostituerit,  mater  vero  solummodo  consentit,  judicis  arbitrio 
relinquatur. 

(a)  Graece  :  De  facienda  ubique  desistentia  ab  accusatione.  Quod  optime  ex  Assisiis 
n°  XVIII  et  marginali  nota  elucidatur.  Lex  enim  delectum  facit  quis  primum  debeat 
conveniri.  Adulter  conveniendus  est  primum,  et  si  defendi  poterit,  mulier  est  secura. 
Si  vero  fuerit  condemnatus,  tunc  mulier  accusatur.  Sed  semper  in  hoc  casu  repudium 
permittendum  est.  Cf.  supra  lib.  II,  tit.  XI,  p.  85. 

(b)  Deest  in  cod.  graeco  et  in  latino  4625.  Non  vero  dubitandum  quin  lex  Rogerio 
tribuenda  sit.  Cf.  Assisias  n°  XXI  et  infra  titulum  LXXXIV. 

TITULUS  LXXXI.  NH  (58). 
De  pena  uxoris  in  adulterio  deprehense. 

IDEM  REX. 

Si  maritus  uxorem  in  ipso  actu  adulterii  deprehenderit,  tam  adulterum 
quam  uxorem  occidere  licebit,  nulla  tamen  mora  protracta. 

TITULUS  LXXXII.  N@  (59). 
De  pena  mariti  ubi  adulter  aufugit. 

IDEM  REX. 

Maritum  lenocinii  pena  coercet  qui  uxorem  in  adulterio  deprehensam 
retinuit,  adulterumque  dimisit,  nisi  forte  sine  sua  culpa  diffugiat  (a). 

TITULUS  LXXXIII.  E  (60). 
De  adulteriis  coercendis  (1 ). 

REX  GUILLELMUS. 

Majestati  nostre  quorumdam  prelatorum  querimonia  patefecit  quod  ec- 
clesie  sue  a  justitiariis,  camerariis  et  bajulis  regni  nostri  privantur  el 
minuuntur  jure  suo,  videlicet  de  adulteriis  que  non  permittunt  judicari 
et  corrigi  in  curia  ecclesie,  sicut  debet,  et  de  personis  clericorum  que  ab 
eis  [ut  laici]  judicantur  et  incarcerantur ;  quod  si  verum  est,  nobis  dis- 
plicet  et  grave  videtur.  Non  enim  decet  neque  volumus  ut  ea  que  ab 
ecclesia  judicari  et  coerceri  debent,  ab  aliis  puniantur  et  judicentur  aut 
corrigantur.  Quare  mandamus  et  precipimus  firmiter  ut  amodo  de  adul- 
teriis  judicandis  justitiarii,  camerarii  et  bajuli  non  se  intromittant.  Seri 

(a)  Sic  in  cod.  4625.  Ap.  Carcani  aufugit. 
(I)  Vide quod  supra  notavimus  ,  p.  40,  not.  I . 

et  si  quis  de  parochia  alicujus  ecclesie  de  adulterio  accusatus  vel  de- 
prehensus  fuerit,  ad  judicium  ipsius  ecclesie  in  quo  ipsa  adulteria  ju- 
dicari  debent,  consistat  et  a  curia  ipsius  ecclesie  judicetur  et  corrigatur; 
excepto  si  per  insultum  vel  per  violenliam  adulterium  committatur.  Quod 
si  acciderit,  judicetur  ab  ecclesia  de  adulterio  quod  spectat  ad  judicium 
ecclesie;  et  hoc  quod  spectat  ad  judicium  seculare,  videlicet  de  insultu 
et  violentia,  in  nostra  curia  judicetur.  Preterea  mandamus  omnibus  nos- 
tris  officialibus  (a)  ut  de  adulteriis  coercendis  omnibus  prelatis,  quibus 
opus  fuerit,  auxilium  tribuant. 

TITULUS  LXXXIV.  EA  (61). 
De  lenonibus. 

IMPER  A.TO  R  FREDERICUS. 

Lenas  sollicitantes  pudicitiam  uxorum,  filiarum,  sororum  et  postremo 
quarumlibet  virginum  vel  aliarum  honestarum  mulierum,  quas  virbonus 
aliquis  intra  septa  domus  sue  tenere  noscitur,  detruncatione  nasi  ipsas 
tanquam  adulteras,  juxta  dive  memorie  regis  Rogerii  avi  nostri  statuta , 
puniri  censemus.  Aliarum  tamen  mulierum  animos  attrahentes  que  [velut 
sui  arbitrii  existentes]  a  nemine  custodite  (6)  [virorum  voluntatibus  et 
voluptatibus  se  dederunt  aliquando,  licet  non  esset  juste  credibile  quod 
dare  se  vellent,]  prima  vice  [qua  (c)  talia  perpetrantes  (d)  fuerint  legi- 
tima  probatione  convicte,]  fustigari  censemus,  et  ipsas  in  recognitionem 
semel  attentati  facinoris  in  fronte  signari.  Scituris  firmiter  lenis  hujus- 
modi  quod  si  tentaverint  denuo  reiterare  commissa ,  detruncationis  nasi 
pene  procul  dubio  subjacebunt. 

(a)  In  cod.  4625  ordinatis. 

(b)  Ap.  Carcani  custode.  In  cod.  4625  custodire. 

(c)  Ap.  Carcani  quia.  In  cod.  4625  quo. 

(d)  Hic  additur  in  omnibus  si,  quod  sensum  turbat. 

TITULUS  LXXXV.  SB  (62). 
De  pena  matris  filiam  publice  prostituentis. 

IDEM  AUGUSTUS. 

Matres  que  publice  prostituunt  filias,  pene  nasi  truncati  [a  divo  rege 
Rogerio  statute]  subjacere  sancimus.  Alias  etiam  consentientes  et  filias, 
quas  forle  propter  inopiam  [nedum  maritare,  sed  etiam  nutrire  non  pos- 
sunt,]  alicujus  voluptatibus  exponentes,  a  quo  et  sustentationem  vite  et 
gratiam  aliam  (a)  prestolantur,  pene  subjacere  non  tam  injustum  credimus 
quam  severum  (b). 

TITULUS  LXXXVI.  Er  (63). 
De  venditione  liberi  hominis. 

REX  ROGERIUS. 

Qui  sciens  liberum  hominum  vendiderit,  hac  pena  [legitima]  teneatur 
ut  ex  bonis  suis,  si  possibile  est,  venditus  redimatur;  ipse  vero  maleficus 
curie  servus  fiat,  bonorum  suorum  residuo  publicato.  Quod  si  non  po- 
terit  redimi,  pro  servo  tradatur  parentibus  venditi,  bonis  suis  curie  ad- 
dictis.  Quocumque  autem  casu  venditus  redeat,  maleficus  curie  servus 
fiat,  filiis  etiam  post  hunc  casum  nascentibus  curie  subjectis  perpetue 
servituti. 

TITULUS  LXXXVII.  EA  (64). 
De  incendiariis . 

IDEM  REX. 

Qui  dolose  domum  incenderint,  capitis  pena  plectentur  [velut  incen- 
diarii.] 

(a)  Addimus  aliam  ex  graeco  et  ex  cod.  4625. 

(&)  In  cod.  4625  :  non  tamjustum  credimus  quam  iniquum.  In  graeco  :  non  tantum 
injustum,  sed  etiam  durum  esse  credimus. 

TITULUS  LXXXVIII.  SE  (65). 
Qui  ramum  de  alto  projiciens  vel  se  precipitans  hominem  occiderit. 

IDEM  REX. 

Qui  de  alto  seipsum  precipitat  et  hominem  occiderit,  et  qui  ramum 
incaute  projicit  et  non  proclamat  seu  lapidem  projicit,  hominemque  occi- 
derit,  pene  capitali  succumbat. 

TITULUS  LXXXIX.  Er  (66). 
De  pena  hominum  alium  occidentium  diversis  eoc  casibus. 

IMPERATOR  FREDERICUS. 

Penam  precedenti  sanctione  statutam  imperialiter  mitigantes ,  decer- 
nimus  eum  qui  se  de  alto  precipitat  vel  ex  alto  incaute  aliquid  projicit 
et  proinde  occiderit  aliquem,  si  quidem  in  loco  habitabili  hoc  contingat, 
per  annum  carceri  mancipari.  Quod  si  hec  in  campestribus  acciderint, 
sacramento  ab  ipso  prestito  quod  transeuntem  non  viderit,  omni  calumnia 
absolutum  ipsum  esse  censemus.  Quod  si  ex  predictis  percussus  minime 
moriatur,  omnes  expensas  justas  [et  moderatas]  quas  in  ipsa  infirmitate 
fecerit  tam  pro  se  quam  pro  medicinis,  incaule  projiciens  ei  reddere  te- 
neatur.  [Absurdum  enim  in  casu  isto  previdimus  punire  equaliter  sim- 
plicem  et  dolosum.] 

TITULUS  XC.  HZ  (61). 
De  aleatorum  et  datiatorum  infamia. 

IDEM  AUGUSTUS. 

Mores  dissolute  viventium  interposite  pene  formidine  ad  frugem  me- 
lioris  vite  reducere  cupientes,  statuimus  eos  qui  ad  datios  sic  ex  quadam 
consuetudine  ludunt  et  in  ludo  ipso  continue  conversantur  ut  nullialii  va- 

cent  officio  de  quo  vivant;  tabernarios  etiam  qui  tabernas  velut  naturales 
lares  et  proprios  elegerunt;  eos  etiam  qui  aleas  (a)  et  datios  tenent  ut 
easdem  predictis  ludentibus  commodent,  inter  infames  haberi ;  ita  ut  nec 
ad  testimonium  nec  ad  officium  aliquod  publicum  admittantur.  Judices 
etiam  et  advocatos  et  notarios  publicos  qui  hujusmodi  vilem  et  sordidam 
vitam  ducunt,  infamia  predicta  notatos  a  susceptis  etiam  officiis  in  per- 
petuum  volumus  amoveri.  Postremo  etiam  milites,  quos  saltem  equestris 
dignitatis  decus  deberet  a  talibus  coercere,  si  fame  sue  prodigi  et  pu- 
doris  ignari  ad  vilitatem  hujusmodi  deduxerint  vitam  suam,  in  perpe- 
tuum  a  testimonio  submovemus;  ab  eis  judicia  etiam  que  viris  militaribus 
sunt  concessa,  in  perpetuum  abdicantes. 

TITULUS  XCI.  EH  (68). 
De  blasphemantibus  Deum  et  virginem  Mariam. 

IDEM  AUGUSTUS. 

Blasphemantes  Deum  et  [Virginem  gloriosam]  lingue  maliloque  muti- 
latione  punimus. 

TITULUS  XCII  (b). 
De  perjuriis. 

IDEM  AUGUSTUS. 

Eos  qui  scienter  perjurant  in  judiciis  aut  extra  judicia,  detruncationem 
manus  volumus  sustinere,  [nisi  ipsorum  perjurium  in  crimen  lese  majes- 
tatis  inciderit,  in  quo  jura  vetera  et  divorum  principum  instituta  ser- 
vamus]  (c). 

(a)  Graece  TauXia  pro  xagXia,  scil.  tabulae  lusoriae. 

(b)  Hic  titulus  in  graeco  deest,  nisi  quod  prima  ejuspars,  scilicet  usque  ad  nisi  ip- 
sorum,  ante  initium  libri  III  reponitur. 

(c)  Haec  uncis  inclusa  in  cod.  4625  quoque  desunt. 

TITULUS  XCIII.  S0  (69). 
De  spoliatoribus  et  violatoribus. 

IDEM  AUGUSTUS. 

Si  quis  aliquem  [occisum  vel]  obitum  forte  repererit,  vel  ad  quem 
specialiter  se  forte  contulerit,  spoliare  tentaverit  [aut  nudum  aut  fere 
nudum  reliquerit],  mutilatione  manus  ipsum  volumus  esse  plectendum; 
pena  que  in  violatores  sepulcrorum  et  eis  violatis  cadavera  spoliantes, 
veteribus  legibus  est  statuta,  in  suo  robore  permanente. 

TITULUS  XCIV.  O  (70). 
De  vilatione  jactantie  (a). 

[iDEM  AUGUSTUS.] 

Ad  laudem  et  gloriam  Dei  nostri  sub  spe  divini  favoris  opus  inceptum 
et  ejusdem  gratia  prosequente  completum  universitas  nostra  (b)  recipiat. 
que  augustalis  nominis  titulo  presignatur.  Iq  reverentiam  serenitatis  au- 
guste  et  honorem  regie  dignitatis,  accipite  gratanter,  o  populi,  constitu- 
tiones  istas,  tam  in  judiciis  quam  extra  judicia  potituri.  [Quas  per  ma- 
gistrum  Petrum  de  Vineis  Capuanum ,  magne  curie  nostre  judicem  et 
fidelem  nostrum,  mandavimus  compilari  (1)].  Nec  subsequentis  seculi 
posteritas  presentium  constitutionum  librum  compilasse  nos  existimet  ut 

(a)  Inepte.  Aptius  tamen  in  graeco  :  Ut  populi  utanlur  constitutionibus  injudiciis  et 
exlra  judicia. 

(b)  Sic  in  omnibus.  Forsan  tamen  raelius  vestra. 


(1)  Locum  istum  qui  in  codice  4625  et  in  graeco  deest,  intcrpolatum  censemus.  Minime 
etenim  verisimile  est  imperatorem  nomen  Petri  de  Vinea  tunc  temporis  fere  incogniti  tanta 
pompa  constitutionibus ,  quas  a  se  ipso  compilatas  dicit,  inseruisse.  Jacobus  autem  Capuanus 
archiepiscopus  praecipuus  harum  ccnstitutionum  dictator  fuisse  videtur  (cf.  Epistol.  Gre- 
gor.  IX,  t.  III,  p.  290),  nec  ipse  ullo  modo  in  eisdem  memoratur. 

fame  tantummodo  serviamus,  sed  ut  diebus  nostris  temporum  preteri- 
torum  injuriam  quibus  juris  lingua  subticuit  deleamus,  et  ut  in  novi  regis 
victoria  (a)  novella  justitie  propago  consurgat. 

Actum  in  solemni  consistorio  Melfiensi,  anno  dominice  incarnationis 
millesimo  ducentesimo  XXX0  primo,  mense  augusti,  indictione  quarta. 
Insinuatum  vero  mense  septembris,  sequentis  quinte  indictionis.  Amen  (b). 

(«)  Graece  memoria ,  Iv  Tvj  pv^p7]. 

(b)  In  graeco  notae  chronologicae  oranino  omittuntur.  Quarum  loco  carmen  quod- 
dam  additur,  cujus  sensus  est : 
Haec  imperialis  scripta  lex  fuit  in  quodam  dierum  decursu. 

Quisquis  vero  legeris  ignosce  scribae,  si  quid  oblivione  peccaverit  ob  nimiam  cele- 
ritatem. 

Inexpugndbilis  quippe  Latonae  ( scil.  oblivionis)  vis;  ita  ut  ipse  Mercurius  pugnam 
cum  illa  detrecteU 

( Titulum  qui  sequitur  inter  constitutiones  Melfienses  quas  tempore  antecedere 
videtur,  omissum  nunc  reponimus.) 

LIBER  I,  TITULUS  LVIII. 

Ut  justitiarius  alium  loco  sui  ordinare  non  possit. 

REX  GUILLELMUS  (1). 

Officia  que  personis  personaliter  conferuntur,  personas  transgredi 
quibus  sunl  collata  non  possunt.  Magistrum  justitiarium  et  justitiarios 
qui  alios  hactenus  loco  sui  vicarios  statuebant,  a  licentia  predicte  pre- 
sumptionis  illicite  coercemus.  Cum  enim  causa  aliqua  singularis  que 
criminalis  sit  ab  aliquo  alii  regulariter  committi  non  possit,  multo  minus 
predictarum  causarum  universitas  poterit  delegari.  Quisquis  autem  contra 
predicta  fecerit,  ordinator  et  ordinalus  capitali  sententie  se  noverint 
subjacere. 


(1)  Carcanus  legit  idem  augustus,  neque  vult  hanc  constitutionem  juste  Guillelmo  tribui, 
sicut  apud  Saraynam  et  in  omnibus  editionibus  inscribitur.  Licet  desit  in  cod.  4625  et  in 
graeco,  minime  tamen  ambigimus  quin  eadem  sit  quam  Fridericus  ipse  memorat,  capitalem  sen- 
tentiam  qua  vicarii  plectebantur  mitigando.Cf.supra  lib.  I,  tit.  XLVIII,  p.  52,  et  tit.XLIX, p.  53 . 

Novae  constitutiones  regni  Siciliae  a  Friderico  secundo  variis 
temporibus  et  locis,  post  Melfiense  consistorium  editae. 

(Graeci  codicis  auxilio  nunc  destituti ,  ordinem  qui  tum  apud  Carcanum,  tum  in 
praecedentibus  impressis  observatur,  a  nobis  quasi  religiose  tenendum  non 
censemus.  Si  quis  enim  constitutiones  quae  in  graecum  non  vertuntur  vel  novae 
dicuntur,  diligentius  pervolverit ,  facile  animadverterit  quanta  confusione  ex 
mero  glossatorum  et  editorum  arbitrio  fuerint  compilatae.  Rubricae  enim  ple- 
ruraque  ad  textum  non  bene  pertinent ;  sub  eodem  titulo  res  omnino  diversae 
connectuntur ;  atque ,  temporum  ratione  non  considerata ,  primum  locum  ha- 
bent  constitutiones  quae  tamen  ad  priores  emendandas  a  legumlatore  postea 
proponebantur.  In  veteribus  praeterea  codicibus ,  quos  exempli  causa  Andreas 
de  Isernia  et  Matthaeus  de  Afflictis  penes  manus  habuerunt,  quaedam  deficiunt, 
quaedam  aliae  inducuntur.  Unde  patet  nullum  absolutum  et  integrum  juris 
corpus,  vivente  adhuc  Friderico,  fuisse  conflatum.His  omnibus  inspectis,  titulos 
non  ad  numeros  suos,  sed  juxta  materiarum  ordinem  exhibere  disposuimus,  nec 
non  inserere  edicta  seu  mandata  Friderici  nostri,  quae  ex  aliis  libris  vel  ex  co- 
dicibus  ineditis  deprompta,  optime  inter  Constitutiones  regni  distribuenda  nobis 
videntur.  Labori  nostro  ad  disquisitiones  instruendas  certe  commodiori  utinara 
aequi  bonique  lectores  faveant ! ) 

§  I.  Constitutiones  generales  super  ordine  in  judiciis  servando. 

LIBER  I,  TITULUS  XXXIII. 

De  quibus  causis  primitus  cognoscatur. 

Fridericus,  etc.  Justi  cultoris  partes  assumimus  cum  justitie  telam  or- 
dinate  teximus,  ejusque  pomerium  misericordie  rivulis  irrigamus.  Sta- 
tuimus  igitur  ut  omnes  regni  judices,  quemcumque  gradum  justitie 
teneant  aut  quolibet  nomine  censeantur,  ordinem  infra  scriptum  in  au- 
diendis  et  decidendis  litigiis  observare  procurent  :  causas  ecclesiarum 
primitus ,  deinde  fiscales ,  subsequenter  pupillorum ,  orphanorum  et  vi- 
duarum  seu  quarumlibet  debilium  personarum  examinandas  accipiant  et 
ad  debitum  terminum  deducendas,  priusquam  aliorum  litigantium  causas 
audiant  et  decidant. 

LIBER  I,  TITULUS  XXXIV. 

De  dandis  advocatis  pupillis  et  aliis  miserabilibus  personis. 

Lege  presenti  pietatis  officio  suggerente  statuimus,  pupillis,  viduis, 
orphanis,  pauperibus,  seu  quibuslibet  debilibus,  presertim  contra  po- 
tentes  agentibus  aut  defendentibus  (a)  causas  suas  seu  jura  nostre  curie 
defendentibus,  advocatos  et  pugiles,  si  causa  poposcerit,  de  curia  nostra 
gratis  et  expensas  alias  victui  necessarias,  dum  necessariam  in  curia 
moram  trahent,  necnon  testium  producendorum  impendia  per  curiam  (6) 
largiri  debere;  et  nullas  ab  ipsis  preterea  (c)  sportulas  ab  apparitoribus 
vel  tabellionibus  nostris  omnino  aut  pro  sententiarum  subscriptionibus 
aliquid  volumus  postulari. 

LIBER  I,  TITULUS  CIV,  PARS  II. 

[Nova  constitutio.] 

Mulieres  ad  curiam  nostram  vel  alicujus  officialis  nostri  presentiam 
venientes  nullatenus  admittantur,  sed  in  ipsarum  penam  quod  presentari 
se  conspectibus  publicis  non  verentur,  expediri  eas  priusquam  ad  pro- 
pria  redeant  prohibemus;  nisi  tanta  personarum  vel  rerum  inopia  pre- 
graventur  quod  iu  aliorum  defectum  ipsas  oporteat  personaliter  laborare. 

LIBER  I,  TITULUS  XXXV. 

Ut  cause  prius  inchoate  terminenlur. 

Presenti  lege  decernimus  omnibus  omnino  judiciis  valitura  ut  inchoatis 
causarum  audientiis,  nulle  penitus  alie  misceantur,  priusquam  questio- 
nibus  primis  per  definitive  vel  interlocutorie  sententie  calculum  finis  le- 
gitimus  imponatur,  aut  ad  eum  dilationis  terminum  quem  cause  natura 
poposcerit  deducantur. 

(a)  In  edit.  Veneta  ann.  1690  deferentibus. 

(b)  In  edit.  Veneta  per  curie  presidem,  quod  melius  videtur,  dum  supra  jam  legatur 
de  curia  nostra. 

(c)  In  edit.  Veneta  propterea,  rectius. 

LIBER  I,  TITULUS  LXXVII. 

De  sententiis  in  scriptis  ferendis. 

Ab  omnibus  regni  nostri  judicibus  (a),  quemcumque  dignitatis  gradum 
aut  jurisdictionis  obtineant,  observari  precipimus  quod  omnes  sententias 
definitivas  in  scriptis  proferant.  Quod  si  forte  facere  neglexerint,  nullius 
momenti  verbales  et  non  scripte  sententie  reputentur.  Ipsi  quoque  de  suo 
damnum  quodlibet  et  expensas  litigantibus  resarcire  cogantur. 

LIBER  II,  TITULUS  XLVI. 

De  expensis. 

Divorum  principum  predecessorum  nostrorum  vestigiis  inherentes, 
universaliter  omnibus  judicibus  nostris  injungimus  ut  victoribus  victos, 
quos  ignorantie  causa  probabilis  et  evidens  non  excusat,  condemnare 
debeant  in  expensis,  sicut  eas  volunt  de  facultatibus  propriis  elargiri.  In 
victoris  sane  judicio  ponimus  utrum  expensarum  ipsarum  quantitatem 
nulla  taxatione  judicis  muniendam  probationibus  dilucidare  voluerit,  vel 
proprio  sacramento  firmare,  proinde  judicialis  taxationis  arbitrio  mo- 
derandam. 

LIBER  I,  TITULUS  LVII. 

Ne  filius  pro  patre  vel  contra,  vel  frater  pro  fratre  [teneatur]. 

Patres  pro  filiis  et  e  contra ,  preterquam  in  crimine  majestatis ,  fratres 
pro  fratribus  aut  pro  conjugibus  conjuges  in  dotibus  aut  in  dotalibus  (b) 
suis  dispendium  minime  patiantur;  nisi  forte  patribus,  filiis,  fratribus 
aut  viris  exulibus  vel  forsitan  fugitivis  aut  forjudicatis  presentes  ali- 
moniam  subministrent  publice  vel  occulte  :  quo  quidem  casu  bona  per 
excellentiam  nostram  dimissa  presentibus  publicentur  (1).  Patribus  ta- 

(a)  Ap.  Carcanum  fidelibus,  male. 

(b)  Alias  dotalitiis. 


(1)  Cf.  supra,  lib.  II,  tit.  VIII,  p.  82. 

men,  humanitate  nobis  suadente,  permittimus,  cum  ipsorum  filii  pau- 
peres  pecuniarias  penas  eludunt  et  sunt  corporaliter  puniendi,  sicut 
omnes  qui  propter  paupertatem  pena  pecuniaria  puniri  non  possunt, 
penam  pecuniariam  exsolvendo  corporali  filium  liberare.  Non  tamen 
ipsos  ad  hoc  coarctamus  invitos. 


§  II.  Constitutiones  super  potestate  capitaneis  et  magistris  justi- 
tiariis  commissa  et  super  crimine  corruptelae. 

(Constitutio  Capitaneorum  deest  in  Palatina,  Lindebrogii  et  Lugdunensi  editio- 
nibus,  sed  erat  in  libris  Andreae  de  Isernia  et  Matthaei  de  Afflictis,  exstatque 
in  edit.  Veneta,  in  Neapolitana  Suganappi  et  ap.  Carcanum;  plena  taraen  addi- 
tionibus  et  nimium  vitiata.  Libentius  crediderim  hanc  fuisse  promulgatam  apud 
Fanum,  mense  aprili  1235,  dum  imperator  Allemaniam  ingressurus  curiam 
solemnem  de  statu  regni  ibi  celebraret.) 

LIBER  I,  TITULUS  XLIII. 

De  officio  capitaneorum  et  magistri  justitiarii. 

Fridericus ,  etc.  Capitaneorum  autem  (a)  et  magistrorum  justicia- 
riorum  (1 )  officium  tale  erit :  circuire  provincias  sibi  decretas  et  in  dies 
solemnes  curias  in  locis  et  terminis,  prout  eis  melius  videbitur,  expe- 
dire  (2);  cognoscere  de  magnis  maleficiis,  videlicet  per  universitates 

(a)  Ex  hac  voce  autem,  liquet  quoddam  hujus  constitutionis  initium  vel  prooemium 
extitisse ,  postea  sive  omissum ,  sive  in  alium  locum  perperam  transpositum. 


(1)  Non  agitur  de  magistro  justitiario  magnae  curiae  qui  unus  erat  pro  toto  regno,  sed  de 
praefectis  praecipuis,  speciali  officio  fungentibus.  Anno  videlicet  1240  duo  aderant  in  regno, 
scilicet  Andreas  de  Cicala,capitaneus  et  magister  justitiariuscitraportamRoseti  ad  fines  regni, 
et  Rogerius  de  Amicis,  capitaneus  et  magister  justitiarius  a  porta  Roseti  usque  Farum  et  per 
totam  Siciliam.  Cf.  etiam  quid  scribat  imperator  Andreae  de  Cicala,  3  maii  1240  apud  Ortam 
per  Petrum  de  Vinea.7?e(/es£.  fol.  3.  Errat  omnino  Matthaeus  de  Afflictis,  dum  putet  hic  agi  de 
capitaneis  statutis  in  locis  ubi  justitiarii  non  aderant,  sicuti  capitaneis  Gaietae,  Aquilae,  etc. 

(2)  De  his  solemnibus  curiis,  cf.  constitutionem  datam  Messanae ,  januario  1234,  qua  in 

loeorum,  comites  et  barones  publice  perpetratis.  Super  illis  etiam  ma- 
leficiis  cognitionem  suam  impartiri  debebunt  que  presentibus  ipsis  in 
Iocis  vel  parum  ante  adventum  ipsorum  contigerit  perpetrari,  ut  tamen 
si  regionum  justitiarii  sint  presentes,  causas  ipsas  per  eos  sine  mora 
qualibet  audiri  jubeant  et  finiri.  Absentibus  autem  justitiariis ,  si  peri- 
culum  evidens  in  cognilionis  dilatione  previderint,  consequentes  au- 
diant  et  definiant  questiones.  Alioquin  vero(a)  officialium  ordo  servelur; 
ad  justitiarium  primum,  deinde  ad  magistros  justitiarios  et  demum  in 
defectum  omnium  ad  magnam  curiam  nostram  volumus  proclamari.  Ap- 
pellationes  a  sententiis  inferiorum  judicum  ad  ipsos  volumus  interponi 
et  ab  ipsorum  sententiis  ad  nostram  audientiam  provocari.  Ex  generali 
etiam  commissione  nostra  specialiter  eis  facta  committiraus  magistris 
justitiariis  antedictis  ut,  nobis  circa  imperii  nostri  partes  extra  regnura 
agentibus,  appellationes  a  sententiis  justiciariorum  seu  quorumlibet  in- 
feriorum  judicum  ad  nostram  audientiam  interjectis  (b)  ipsi  suscipiant  et 
prout  viderint  de  jure  decidant;  ita  quod  nulli  nostrorum  fidelium  liceat 
occasione  appellationis  ad  auditorium  nostrum  facte  adversarios  suos 
extra  regnum  expensis  et  laboribus  fatigare,  nisi  forsitan  super  crimine 
lese  majestatis  vel  super  eo  crimine  de  quo  condemnatus  vitam  vel  mem- 
brum  amitteret  vel  forsitan  exularet,  aut  exilii  judicio  statum  aut  omnia 
bona  sua  vel  majorem  partem  ipsorum  deberet  amittere  condemnatus, 
appellationes  ad  nos  contingeret  interponi.  Tunc  enim  in  electione  esse 
volumus  appellantis  utrum  ad  presentiam  nostram  adire  voluerit  vel 
cupierit  ipsorum  judicium  experiri.  Querimonias  etiam  que  fient  contra 
justitiarios  regionum,  secretos  camere,  castellanos,  procuratores  dema- 
niorum  nostrorum  et  alios  officiales  audiant  et  ex  officio  suo  ipsorum 
excessus  et  negligentias  puniant,  et  interdum  defectum  eorum  juxta 
subscriptam  formam,  prout  expedierit,  supplere  procurent.  Specialiter 

(a)  Sic  emendamus  ex  Carcano.  In  impressis  non,  male. 

(b)  Nonne  melius  interjectas? 


regno  ordinatum  erat  quod  bis  in  anno  certis  temporibus  et  locis  deberent  fieri  solemnes  cu- 
riae ,  in  quibus  certi  intererant  et  ibi  proponebantur  querimoniae. 

autem  si  castellanos  vel  procuratores  dernaniorum  seu  animalium  nos- 
trorum,  et  custodes  defensarum  nostrarum  inveniunt  per  fraudem  vel 
manifestam  negligentiam  male  sibi  commissa  tractasse,  ipsos  capiant  de 
personis,  et  nobis  significent  transgressionem  ipsorum,  ut  inde  fieri  man- 
demus  prout  nostro  beneplacito  residebit.  Ut  lamen  caslellanos  de  nostra 
conscientia  constitutos  (a)  de  castris  non  amoveant  sine  causa,  quorum 
aliquem  si  (h)  ex  predictis  causis  removeri  contigerit  per  eosdem,  remoti 
delictum  et  substituti  nomen  nobis  significent  seriatim,  ut  de  substituto 
ipso  aut  de  substituendo  alio  mandatum  de  scrinio  conscientie  nostre 
procedat.  Industriam,  sollicitudinem  et  diligentiam  castellanorum  nos- 
trorum  que  in  conservandis  et  medicandis  (c)  castris  et  demaniis  nostris 
habuerint,  per  ipsos  celsitudini  nostre  frequentius  volumus  intimari,  ut 
quemadmodum  injustos  et  iniquos  penis  affici,  sic  bonos  et  justos  impe- 
rialibus  premiis  volumus  decorari.  Predictis  preterea  magistris  justiciariis 
et  capitaneis  nostris  injunximus  ut  si  invenerint  aliquem  officialium 
nostrorum  per  gratiam  aut  odium  manifestum  justitiam  detraxisse,  seu 
pecuniam  seu  jojectas  seu  canes  aut  accipitres  aut  aliquid  aliud  preter 
esculentum  aut  poculentum  quod  ad  plus  duobus  diebus  semel  in  anno 
tantum  sibi  sufficiat,  recepisse,  (ut  tamen  a  litigantibus  nihil  omnino  nec 
esculentum  recipiat  (1);)  si  de  jurisdictione  sua  ab  aliquo  litigante  recepe- 
rit,  cum  infamia  privatus  officio  per  ipsos  bonorum  suorum  omnium  infis- 
catione  (d)  mulctetur;  ceterum  si  de  aliis  non  litigantibus  qui  tamen  de 
jurisdictione  sua  sint,  officialis  receperit  aliquas  res,  [re]  accepta  domino 
restituta,  in  quadruplum  fisco  nostro  damnetnr. 

(a)  Ap.  Carcanum  destilutos ,  male. 

(b)  Ibidem  qui  se,  nec  melius. 

(c)  Mediandis  proponit  Carcanus,  se  ad  Cangium  referens,  verbo  mediare.  Medican- 
dis  vero  nitidiorem  sensum  exprimit. 

(d)  Sic  corrigiraus ,  dum  in  impressis  legatur  per  ipsorum  honorum  infisca- 

tionem. 


(1)  Ita  in  hoc  casu  poculentum  tantummodo  permittitur.  Cf.  tamen  quid  infra  statuatur  de 
esculento  et  poculento  infra  duos  dies  consummando,  p.  1 95. 

LIBER  II,  TITULUS  LI  (1). 

De  pena  illorum  qui  corrumpunt  et  corrumpuntur. 

Litigator  autem  qui  judicem  aliquem  dando  corruperit  vel  corrumpere 
promittendo  voluerit,  etiam  si  bonam  causam  habeat,  in  ipsa  succumbat. 
Hoc  idem  in  eisdem  capitaneis  et  magistris  etiam  justitiariis  (a),  si  contra 
predictam  prohibitionem  nostram  receperint  aliquid,  volumus  observari. 
Et  ut  in  talibus  quelibet  omnibus  delinquendi  materia  subtrahatur,  edi- 
cimus  ut  officialis  cui  in  corruptelam  sui  promissionem  fieri  contigerit, 
promittentis  nomen  et  promissi  etiam  quantitatem  et  modum  nobis  vel 
alicui  per  quem  ad  nos  notitia  facti  perveniat,  studeat  nunciare  (&). 

LIBER  II,  TITULUS  L,  PARS  III. 

[Nova  constitutio.] 

Corruptele  crimen  presenti  sanctione  publicum  ©mnibus  esse  decer- 
nimus,  ut  accusandi  vel  deferendi  quoslibet  de  donatione  vel  promis- 
sione  corruptos  quibuslibet  libera  licentia  concedatur;  promissa  pecunia 
de  corruptione  legitima  probatione  convictis  in  premium  detur  deferen- 
tibus  vel  accusantibus  corruptelas  :  videlicet  ut  si  certum  quid  officialem 
aliquem  in  corruptelam  sui  recepisse  vel  pollicitum  admisisse  constiterit, 
denuncians  vel  accusans ,  accusatione  vel  denunciatione  probata ,  tan- 
tumdem  ab  officiali  recipiat  quantum  sibi  promissum  fuisse  constiterit 
vel  ab  ipso  receptum.  Ceterum  si  incertum  sit  quid  sibi  promissum  ex- 
titerit  vel  receptum ,  penam  pollicitationis  incerte  pro  qualitate  perso- 
narum  et  cause  arbitrio  permittimus  judicantis.  Verum  si  promissor  aut 

(a)  Ap.  Carcanum  et  in  impressis  :  m  eisdem  magistro  justitiario  et  justitiariis ; 
inepte  tamen  et  ad  fldem  constitutionis  Capitaneorum  corrigendum. 

(b)  Recte.  In  constitutione  tamen  praelaudata  precipimus  nuntiari;  forsitan  procu- 
ret  nuntiari. 


(1)  Hic  titulus  nihil  aliud  est  nisi  finis  constitutionis  Capitaneorum,  quae  sic  discerpta  alias 
repetitur.  Unde  iterum  atque  iterum  monendum  quam  levi  judicio  primi  amanuenses  codi- 
ces  suos  disposuerint. 

IV.  24 

dator  infra  triduum  denunciare  data  vel  promissa  distulerit,  tantumdem 
quantum  ab  eo  datum  vel  promissum  constiterit,  fisco  nostro  componat. 


§  III.  Constitutiones  super  numero  officialium  et  tempore  officii ; 
super  rationibus  ab  eis  exhibendis ;  quomodo  annui  judices  se  ge- 
rere  et  quibus  durante  officii  sui  tempore  abstinere  debeant. 

( Constitutionem  Occupatis,  cujus  initium  inseritur  inter  Epistolas  Petri  de  Vineis, 
lib.  V,  cap.  136,  una  cum  sequenti  circa  mensem  septembrem  anni  1239 
promulgatam  fuisse  credimus.  Hoc  enim  convenit  cura  chronico  Riccardi  de 
Sancto  Germano,  et  etiam  cum  Regesto  sub  dato  14  novembris  1239,  ubi  le- 

gitur  :  «  Enormis  insinuatio  majestatis  nostre  nuper  pulsavit  auditum ,  

videlicet  quod  edicti  nostri  novissimi  super  creatione  annalium  judicum  fructus 
non  servatur  in  civitate  nostra  Salerni.  » ) 

LIBER  I,  TITULUS  XCV. 

De  numero  oflicialium  et  infra  quod  tempus  eorum  administratio  duret. 

Fridericus,  etc.  Occupatis  nobis  circa  totius  reipublice  nostre  curas, 
et  deliciosum  nihil  aut  modicum  valentibus  cogilare  (a),  non  sunt  la- 
borum  additamenta,  sed  requies,  que  de  componendo  statu  regni  nostri 
Sicilie  cogitamus  :  utpote  cum  inter  alia,  que  juribus  nostris  paterne 
successionis  reliquerit  debitum,  vel  fortune  felicitas  acquisitionibus  post- 
modum  aggregavit,  regnum  ipsum  pre  ceteris  velut  electum  quoddam 
viridarium  inter  agros,  cura  precipua  colere  disponamus.  Ad  illud  po- 
tissime  satagentes,  ut  eradicatis  in  totum  amaritudinis  fructibus  et  no- 
civis,  in  eo  pacis  et  justicie  robora  sic  affluenter,  sic  provide  nutriantur, 
ut  sit  admirantibus  omnibus  similitudinis  speculum,  invidia  principum, 
et  norma  regnorum;  et  cum  statum  pacificum  populorum  justicia  ro- 
boret  et  ordo  decoret,  id  ordinarium  fore  providimus  ordinare  justi- 
ciam,  quam  copiose  mandavimus  regni  nostri  fidelibus  minislrari;  ut  non 

(a)  Ap.  Carcanum  simpliciter  cogitantibus. 

minus  ordo  quam  copia  sacrum  et  providum  voluntatis  nostre  propo- 
situm  preconizet.  Ad  cujus  consummationem  cura  perspicua  laborantes, 
necessarium  duximus  (a)  officialium  omnium  per  quos  justitia  colitur  et 
culta  petentibus  ministratur,  taxare  tempus  officii  et  numerum  prefinire, 
ne  vel  confusio  numeri  pluribus  prestet  prede  materiam,  vel  infinitas 
temporis  grassandi  licentiam  tribuat  longiorem.  Statuimus  igitur  ut  per 
provincias  singulas  que  certis  justitiariatuum  et  camerariatuum  terminis 
limitantur,  non  plures  quam  unus  justitiarius  et  unus  magister  camera- 
rius  ordinetur  :  quorum  justitiarius  quilibet  judicem  unum  continuum 
et  notarium  unum  actorum  habebit.  In  civitatibus  singulis  unum  tantum- 
modo  bajulum  et  judicem  unum  qui  causarum  cognitionibus  presint, 
juxta  premissam  nostre  mansuetudinis  formam ,  per  magistrum  camera- 
rium  et  tres  judices  qui  gesta  conficiant  (1)  per  nostram  excellentiam 
volumus  ordinari  (2),  civitalibus  Neapolis,  Messane  et  Capue  tantum 
exceptis,  in  quibus  propter  contractuum  multitudinem  quinque  judices 
et  octo  notarii  creabuntur;  ita  quod  nullus  magister  judex  (b)  aliquatenus 
sit  in  regno.  Horum  officialium  omnium  tempora,  preter  notarios  qui 
ubique  terrarum  perpetui  statuuntur,  anni  circulo  precipimus  terminari, 
nisi  vel  eminens  administrationis  industria  vel  substituendi  defectus 
nobis  aliquando  quibus  solum  ordinationem  justitiariorum  ubicumque 
fuerimus  reservamus,  temporis  spatium  de  necessitate  suaserit  pro- 
rogandum. 

[Nova  constitutio.~\ 

Volumus  et  presentis  legis  edicto  sancimus  ut  juxta  formam  juris  an- 

(a)  Hie  sistit  fragmentum  seu  potius  prooemium  quod  inter  Petri  de  Vineis  epistolas 
inseritur. 

(&)  Sic  emendamus.  Apud  Afflictum  et  Carcanum  magister  justitiarius,  minus  recte. 
In  quibusdam  enim  locis  aliqui  judices  superiorem  sibi  locum  cum  titulo  magistrorum 
vendicabant. 


(1)  Ita  corriguntur  tituli  LXX  et  LXXIX  (p.  43  et  54),  ubi  statuitur  ut  tres  bajuli  sive  judi- 
ces  et  sex  notarii  ad  plus  in  quibuslibet  demanii  locis  ordinentur. 

(2)  Inde  liquet  magistro  camerario  creandi  bajulos  et  judices  causarum  potestatem  fuisse 
concessam ,  imperatori  tamen  reservatam  ordinationem  judicum  actorum  sive  notariorum. 

tiqui,  post  finitum  officium  justitiarii  et  camerarii  degradati  cum  officia- 
libus  suis  per  quinquaginta  dies  apud  substilutos  continue  commorentur, 
infra  quos  omnibus  de  jurisdictione  sua  licentia  tribuatur  defectum  ip- 
sorum  in  publicum  producendi ,  quod  contra  mandata  nostra  vel  fisci 
nostri  commoda  seu  privatorum  jura  fraudulenter  aut  perperam  proces- 
sissent.  Nec  minus  contra  ipsos  inquisitiones  juxta  solitum  morem  cum 
omni  diligentia  fieri  mandamus,  et  demum  si  per  inquisitionis  officium 
vel  deJationes  aliquorum  officialis  inventus  fuerit  culpabilis  aut  dolosus, 
preter  damna  que  per  ipsum  nobis  aut  subditis  integre  volumus  resarciri, 
transgressionis  sue  penam  quam  nostra  sententia  dictaverit  sustinebit. 
Nec  illud  omittimus  quin,  sicut  maleficos  et  injustos  querelarum  vocibus 
accusari  et  censure  nostre  vigore  coerceri  mandamus ,  sic  justissimos  et 
vigilantissimos  judices  publicis  acclamationibus  collaudari  et  munifi- 
centie  nostre  premiis  decorari  velimus. 

Judices  ubique  locorum,  remotis  perpetuis  hactenus  ordinatis,  ut  est 
dictum,  annui  viri  industres  (a)  et  fideles  et  jurisperiti,  si  unquam  in  regno 
reperiantur  idonei ,  decernantur.  Quod  si  competitores  habeant  forsitan 
promovendi,  de  utriusque  meritis  testimonio  suorum  concivium  et  exa- 
minalione  sollicita  doceatur;  ita  quod  in  officiali  promovendo  discretio  et 
inremota  (b)  justitia  conservetur.  De  notariorum  et  judicum  manibus  in 
conficiendis  publicis  documentis  veritas  intemerata  procedat,  in  quibus 
si  falsitas  fuerit  vel  corruptela  probata,  non  mutilationis  manus  ut  olim, 
sed  decapitationis  supplicium  ultimum  temerarius  patietur.  Judices  se- 
cundum  formam  constitutionum  nostrarum  et  jura  communia  et  con- 
suetudines  approbatas  que  constitutionibus  non  resistunt,  de  purissima 
conscientia  causas  audiant,  ut  tamen  ipsas  nec  alibi  quam  apud  bajulos 
civitatum  in  curie  nostre  pretorio  ubi  consueverunt  jura  decerni,  vel 
apud  alium  qui  jurisdictioni  preest,  discutiant  et  audiant  questiones. 
Quod  enim  judicibus  supradictis  ordinariis  jurisdictiones  concedimus 

(a)  Sic  in  prima  editione;  sic  quoque  Afflictus  legisse  videtur.  In  aliis  annui  viri 
illustres. 

(b)  Id  est,  ut  arbitramur,  inconcussa.  Alias  disjunctim  in  remota,  in  remoto,  atque 
etiam  apud  Afflictum  in  remora,  male. 

infra  annum,  non  sic  accipi  volumus  ut  apud  ipsorum  pretoria  ex  liti- 
gantium  forte  consensu  questiones  accipiant,  sed  in  presentia  bajulorum 
nostrorum  ipsas  examinent  et  fine  debito  studeant  terminare. 

LIBER  I,  TITULUS  XC. 
De  prohibita  curialium  commercione. 
Communiter  tam  justitiarii  quam  camerarii  et  omnes  alii  provinciarum 
annui  officiales  ab  infrascriptis  abstinere  debebunt  :  videlicet  quod  du- 
rante  predicto  tempore  magistratus  eorum,  nec  ipsi  nec  judices  aut  no- 
tarii  nec  familiares  eorum  mutuum  in  provinciis  sibi  decretis  a  suis  pro- 
vincialibus  in  pecunia  vel  rebus  aliis  accipiant,  domos  vel  quascunque 
possessiones  ab  eis  in  provincia  ipsa  nullo  prorsus  alienationis  titulo, 
etiam  in  emphyteutico  jure  accipiant;  matrimonia  sive  sponsalia  nec 
etiam  contractus  ineant  cum  eisdem.  Pena  publicationis  bonorum  om- 
nium  et  amissionis  officii  cum  infamia  officialibus  contra  hoc  venientibus 
imminente,  qui  preterquam  de  victui  necessariis,  quemcumque  con- 
tractum  de  mobilibus  vel  immobilibus  seu  se  moventibus  cum  hominibus 
inierint  sue  jurisdictioni  subjectis.  Creditoribus  autem,  alienantibus  ac 
contrahentibus  omnibus  (a)  publicationem  pecunie  mutuate  et  conventi 
pretii,  dotium  etiam  promissarum  quarumlibet,  deinde  rerum  in  con- 
tractu  venientium  eis  imminere  cognoscant. 


§  IV.  Constitutiones  speciales  super  justitiariis  regionum  et  su- 
per  forma  ab  eis  in  criminalibus  observanda. 

LIBER  I,  TITULUS  LI. 

De  justitiariis ,  assessoribus  et  actorum  notariis  ordinandis  et  de  officio 

justitiariatus. 

Fridericus,  etc.  Justitiarii  per  provincias  statuantur  qui  non  sint  de 

(a)  Sic  in  omnibus  :  ad  melioretn  tamen  sensum  accedet  si  quis  legerit :  Creditores 
autem,  alienantes  ac  contrahentes  omnes,  etc. 

provinciis  quas  sibi  rnunificentia  nostra  decreverit  oriundi,  nec  in  eis 
habeant  incolatum,  nec  majorem  fortunarum  suarum  partem  statuerint 
ut  assolet  in  eisdem,  nec  ibidem  per  se  aut  filios  suos,  presertim  acceptis 
in  dotem  rebus  immobilibus,  contraxerint  parentelas.  Assessores  etiam  et 
actorum  notarios  de  decretis  sibi  provinciis  oriundos  vel  qui  in  predicta 
causa  fuerint,  eisdem  saluberrima  provisione  negamus.  Et  illud  adji- 
cimus  ut  post  assumptum  officium,  originarios  sive  municipes  in  desti- 
natis  sibi  provinciis  in  familia  non  assumant;  nec  ante  magistratum  sus- 
ceptum  assumptis  de  criminibus  et  offensis  contra  eos  ante  suum  officium 
perpetratis  justitiam  audeant  ministrare ;  nec  adversarios  eorumdem  ad 
querelam  ipsorum  coram  sua  presentia  venire  compellant;  nullo  per  hoc 
prejudicio  familiaribus  suis  conqueri  vel  accusare  volentibus  in  causis 
quarum  cognitio  presenti  nostra  constitutione  differtur,  in  posterum  ge- 
nerando.  De  criminibus  autem,  violentiis  et  injuriis  illis  post  assumptum 
officium  illatis,  de  quibus  ad  eos  cognitio  pertinet,  eis  sicut  omnibus  de 
jurisdictione  sua  justitiam  ministrare  procurent.  Deinde  generaliter  pro- 
hibemus  ut  in  civilibus  causis,  preterquam  de  feudis  non  quaternatis  seu 
parte  feudorum  ipsorum,  nec  principaliter  nec  per  appellationem  officium 
suum  aliquatenus  interponant  (1). 

LIBER  I,  TITULUS  LII. 

Qualiter  justitiarii  se  gerere  debeant  in  provincia  sibi  decreta. 

Justiliarii  non  per  calendas,  ut  assolent  hactenus,  sed  continue  curias 
per  se  vel  per  alios  judices  suos  quibus  nihil  aliud  quam  audientia  ques- 
tionum  debebit  committi,  regere  debeant,  causas  audiant  et  decidant; 
civitates  et  Ioca  suarum  jurisdictionum  continua  discursione  perquirant; 
provincialium  dispendiis,  ipsos  ad  remota  loca  propter  justitiam  non 
vocando,  quanto  salubriter  poterunt,  parcituri.  Flagrantia  maleficia  non 
ulterius  protrahant ,  sed  ipsa  in  locis  in  quibus  ea  perpetrata  repererint 


(1)  Cf.  supra  lib.  I ,  tit.  XLIV,  p.  47.  Cognitionera  civilium  causarum  quae  in  certis  casibus 
ibidem  justitiariis  permittitur,  nunc  generaliter  prohibetur. 

punientes ,  maleficos ,  ut  puta  famosos  latrones  et  fures  qui  maleficia  sua 
nulla  nequeunt  tergiversatione  celare,  publicorum  itinerum  aggressores 
seu  quoslibet  recentes  et  publicos  homicidas,  per  nemora  forsitan  fugi- 
tivos  vel  aliter  latitantes  ob  conscientiam  criminum  patratorum,  per  se 
interdum,  interdum  per  alios,  expensa  eliam  si  viderint  expedire  de 
curie  nostre  pecunia ,  diligentissime  perquisitos ,  nullis  dilationibus  seu 
accusationum  solemnitatibus  expectatis ,  si  deferentes  vel  accusantes  de- 
fuerint,  de  provincia  pena  legitime  severitatis  extirpent.  Nec  presump- 
tioni  temerarie  per  nos  nostrorum  officialium  credatur  attribui  id  quod 
officii  sui  debito  ad  plenitudinem  sue  fragilitatis  (a)  adjungent  (1). 

Causas  alias  ordinario  judicio  audiant  et  examinent  et  decidant  infra 
trimestris  temporis  spatium  (2),  nisi  forsitan  instructionis  desiderate  ne- 
cessitas,  veluti  si  probationes  ex  longinquo  petantur,  terminum  exigat 
longiorem;  super  hoc  specialiter  a  petente  dilationem  sacramento  pre- 
stando  quod  non  causa  differendi  judicii ,  sed  ex  necessitate  prescripta 
dilationem  exposcat.  Nec  illud  omittimus  quod  occasione  faciendarum 
curie  provisionum  pro  sententiis  proferendis,  partes  ultra  debitum  non 
aggravent  nec  ipsas  per  provincias  trahendo  post  curiam  propter  hoc 
Iaborum  et  sumptuum  vexatione  fatigent;  sed  illas  provisiones  reputent 
competentes  quas  judex  et  notarius  actorum,  qui  apud  eos  fuerint,  suffi- 
cere  pro  negotiorum  qualitate  censebunt.  Predicti  autem  actorum  notarii 
et  non  justiciarii,  sicut  olim,  pecuniam  omnem,  tam  ex  provisionibus 
quam  undecunque  ex  justitiariorum  officiis  proventuram ,  ad  generale 
pondus  regni  recipiant  et  conservent.  Et  de  receptis  infra  diem  recep- 

(a)  Sue  potestatis  Pecchia  proponit. 


(1)  Vult  enim  imperator  ut  justiciarii  contra  latrones  ad  modum  belli  procedant,  neque  in 
hoc  casu  reprehendi  formident. 

(2)  Notandum  quid  Andreas  de  Isernia  moneat  super  hac  constitutione  :  «  Utraque,  inquit, 
haec  (sc.  Omnes  bajuli)  et  illa  (sc.  Causas  alias)  novae  factae  sunt  Fogiae  post  excommunica- 
tionem  hujus  Frederici  imperatoris,  sicut  referebant  antiqui  jurisperiti  de  regno.  »  Undo  illam 
et  hanc  editas  fuisse  arbitramur  mense  decembri  4 241  vel  januario  1 242  dum  imperator  Foggiae 
moraretur.  Ad  hoc  enim  tempus  Riccardus  de  Sancto  Germano  inquisitiones  aenerales  de  qui- 
bus  infra  agitur  memorat ;  quod  omnino  ad  sensum  nostrum  vertit. 


192  NOVAE  CONSTITUTIONES 

tionis  gratis  faciant  (a)  apodixam  et  ipsi  recipiant  antapocham  de  solutis. 


LIBER  I,  TITULUS  LIII. 

De  inquisitionibus  faciendis. 

Inquisitiones  generales  per  provincias  et  partes  provinciarum ,  ubi  et 
quando  expedire  videtur  (&),  justitiarii  facere  non  omittant  de  malefac- 
toribus  et  hominibus  male  conversationis  et  vite,  per  se  ipsos,  judices  (c)  et 
notarios  suos  et  non  per  alios  simplices  quibus  eas  hactenus  committebant. 
Comminabuntur  autem  predicti  justitiarii  et  comminationes  observent  quod 
quicunque  de  his  qui  presentes  coram  eis  fuerint  vel  ad  quorum  notitiam 
edictum  de  inquisitione  generaliter  facienda  pervenerit,  super  injuriis 
suis  querelam  aut  de  mala  fama  seu  conversatione  cujuspiam  vel  de 
aliquo  crimine  vel  maleficio  in  provincia  patralo  veritatem  non  deposuerit 
velquerelam,  donec  instantia  faciende  inquisitionis  duraverit,  de  male- 
ficiis  usque  ad  illum  diem  in  antea  perpetratis  et  injuriis  sibi  illatis  ut 
accusator,  delator  aut  testis  nullatenus  exaudiatur;  nisi  justam  et  proba- 
bilem  timoris  vel  ignorantie  causam  ostenderit  repellendus,  propter  quam 
edicti  tempore  conqueri  vel  inquisitionem  deponere  minime  potuisset. 

Hi  qui  per  inquisitiones  hujusmodi  generales  inventi  fuerint  notabiles, 
si  tale  quid  contra  eos  probatum  appareat  per  quod  mori  non  debeant 
nec  membro  aliquo  mutilari,  et  per  decem  aut  plures  quos  justiciarii 
communi  fama  bone  opinionis  invenerint  convicti  fuerint,  utpote  quod 
rixatores  et  frequentes  delatores  armorum  contra  constitutiones  nostras , 
quod  lusores  publici  taxillorum  aut  tabernarum  frequentatores ,  quod 
ultra  facultatem  suorum  proventuum  non  ex  mercationibus  aut  artificiis 
largiorem  quam  debeant  vitam  ducunt;  ad  publicum  opus  deputentur  ad 
tempus,  per  litteras  justitiarii  magistro  operum  designandum  et  ejusdem 
justitiarii  arbitrio  juxta  probatorum  (d)  et  persone  qualitatem  provida 

(a)  In  editis  satisfaciant ,  minus  recte. 

(b)  Alias  viderint. 

(c)  Forte  melius  per  sui  ipsorumjudices. 

(d)  Alias  juxta  probata. 

deliberatione  taxandum.  Quo  transacto,  cura  litteris  sui  magistri  (a) 
operis  teneatur  dare  gratis  licentiam  condemnatis  ad  propria  revertendi  : 
quod  generaliter  servandum  censemus  in  omnibus  qui  ad  opera  publica 
deputantur,  ut  designetur  eis  condemnationis  tempus  et  causa,  vel  si 
qualitas  delicti  poposcerit  quod  in  perpetuum  condemnati  publicis  ope- 
ribus  deputentur,  hoc  ipsum  et  sententia  presidis  manifeste  contineat  (b) 
et  littere  super  hoc  misse  manifeste  declarent.  Ceterum  si  tale  quid  contra 
eos  probatum  extiterit  ex  quo  personam  amittere  debeant  vel  membrorum 
mutilationem  incurrere  aut  perpetuo  carceri  mancipari  (c),  tunc  si  quidem 
is  contra  quem  inquisitio  facta  fuerit,  levis  vite  et  male  conversationis 
fuisse  non  probabitur  vel  per  quoscunque  maleficus  non  probetur,  inqui- 
sitionis  ei  copia  tribuatur.  Porro  si  per  ipsam  inquisitionem  aut  alias 
contra  eum  factas  levis  conversationis  et  vite  probetur,  aut  quod  propter 
manifestam  fugam  ex  maleficio  fuerit  forbannitus,  et  per  decem  bone 
opinionis  viros  non  inimicos  delati  probatum  fuerit  contra  eum,  facta 
sibi  copia  nominum  tantum  omnium  testium,  non  dictorum  (d)  nec  eorum 
specialiter  qui  contra  ipsum  inquisitionem  deponunt,  ad  condemnationem 
ipsius  juxta  qualitatem  probati  criminis  procedatur.  De  specialibus  autem 
causis  et  ad  singularium  delationes  contra  singulares  personas  factas,  ad 
inquisitionem  in  criminibus  faciendam  minime  procedatur,  preterquam 
in  crimine  lese  majestatis  contra  personam  nostram  vel  nostrorum  colla- 
teralium  perpetrato,  vel  nisi  speciale  conscientie  nostre  mandatum  super 
inquisitione  facienda  procedat.  In  quibus  causis  dandam  vel  negandam 
inquisitionis  copiam,  plene  per  inquirentem  ad  nos  relatione  premissa, 
certificatum  nostre  majestatis  arbitrium  provida  deliberatione  mandabit : 
que  quidem  relatio  continebit  conditionem  deferentis  atque  delati  et 
nomen  et  famam  ipsius,  criminis  etiam  qualitatem,  testium  numerum  et 

(a)  Forsitan  suis  magister.  Sic  Sarayna,  et  nostra  sententia  melius. 

(b)  Hunc  locum  et  sententia  presidis ,  etc,  refellit  Carcanus,  dum  quaerat  quid  ve- 
lit  hoc  nomen  praesidis,  tempore  Friderici  inauditum.  Infra  tamen  denuo  usitatur 
neque  aliud  significat  msi  justitiarius  regionis. 

(c)  Alias  macerari. 

(d)  Forsitan  delatorum. 

IV.  25 

ipsas  depositiones  eorum,  famam  etiam  eorumdem  quatenus  ipsam  per 
inquisitionem  summariam  justitiarius  scire  potest.  In  predictis  casibus  et 
omnibus  aliis  in  quibus  inquisitio  facienda  est,  secundum  jura  com- 
munia  vel  nostri  nominis  sanctiones  exprimendum  est  delaloris  nomen 
et  omnes  solemnitates  servande  sunt,  que  veteribus  legibus  et  nostris  con- 
stitutionibus  super  delationibus  et  delatoribus  editis  continentur,  preter- 
quam  in  eo  tantum  crimine  lese  majestatis  nostre  quod  personam  nostram 
directo  contingit,  vel  nisi  justa  et  probabilis  per  eum  apud  quem  delatio 
facta  est  videbitur  causa  timoris,  propter  quam  delator  in  publicum  pro- 
dire  formidet.  Nihilominus  tamen  inquisitor  hoc  casu  omnia  teneatur  ex 
officio  suo  circumspecte  prospicere,  tam  in  personis  productorum  tes- 
tium  quam  in  omnibus  circumstantiis  aliis,  et  specialiter  quis  sit  zelus  de- 
latoris  aut  causa  que  ipsum  ad  ipsam  delationem  inducat;  et  generaliter 
sic  omnia  ex  officio  suo  suppleat  inquisitor  quod  in  aliquo  ignorantia 
predictorum  delato  nocere  non  possit;  que  si  per  inquirentem  perspi- 
caciter  observata  non  fuerint,  inquisitio  irritetur  denuo  facienda,  ipso 
nihilominus  de  dolo  vel  negligentia,  prout  ex  arbitrio  nostro  processerit, 
condemnando. 

Item  dira  et  dura  observatio  que  hactenus  obtinebat,  videlicet  quod 
si  per  inquisitionem  contra  aliquem  factam  per  decennarium  numerum 
probabatur,  non  dabatur  copia  reclamandi ,  nolumus  (a)  quod  de  cetero 
observelur;  sed  et  per  quemcunque  (6)  probetur,  copiam  habeat  accu- 
salus  et  in  suis  defensionibus  audiatur. 

Presenti  lege  sancimus  ut  nec  magister  justitiarius  curie  nostre  nec  alii 
justitiarii  regionum  accusatores  aut  criminum  delatores  aliter  ad  judi- 
ciorum  suorum  ingressum  admittant,  nisi  prius  vinculum  inscriptionis 
accipiant,  prout  veteribus  legibus  est  inductum,  ut  desistentie  penam 
atque  calumnie  in  calumniantes  et  desistentes  constanter  observent. 

(ffl)  In  Palatino  preter  verum  nolumus. 
(b)  In  edit.  Veneta  additur  et  quoscunque. 

LIBER  I,  TITULUS  LIV. 

Vt  justitiarii  et  universi  officiales  seu  ipsorum  familia  nihil  a  litigantibus 

recipiant. 

Apud  justitiarios  regionum  et  omnes  alios  inferiores  magistratus  et 
judices  difficultas  et  ordo  cancellarie  quem  specialiter  in  magna  curia 
nostra  servare  mandavimus,  nullatenus  observetur,  nisi  quoad  hoc  ut 
nec  ipsi  nec  officiales  aut  familiares  eorum  aliquid  ab  impetrantibus  seu 
litigantibus  omnino  recipiant,  nec  esculentum  nec  poculentum  etiam  infra 
triduum  consummandum.  Quod  si  contra  presentem  constitutionem  nos- 
tram  aliquid  recepisse  fuerint  dilucida  probatione  convicti,  si  quidem 
pecuniam,  equos  aut  quelibet  animalia,  arma  vel  hujusmodi  pretiosa  a 
litigantibus  aut  non  litigantibus  vel  impetrantibus,  preter  esculentum  et 
poculentum  quod  infra  duos  dies  consummandum  proximos ,  semel 
tantum  dum  in  loco  permanserint,  recepisse  sufficiat  (1),  et  si  a  litigan- 
tibus  aut  impetrantibus  esculenta  et  poculenta  seu  jojectas  aut  deduc- 
tiones  recepisse  vel  promissiones  de  eis  admisisse  probentur;  spoliati 
honoris  cingulo  cum  infamia,  eorum  que  in  donatione  vel  promissione 
receperint,  tanquam  manifesti  fures,  quadruplum  curie  nostre  componant. 

LIBER  I,  TITULUS  LV. 

Vt  justitiarii  habeant  certos  advocatos. 

Justitiarios  regionum  certis  et  designatis  advocatis  in  curia  sua  vo- 
lumus  esse  contentos;  sed  omnibus  qui  in  jurisdictione  sua  advocationis 
officium  (a)  receperint,  coram  se  postulare  permittant. 

Presides  provinciarum  de  feudis  non  quaternatis  et  rebus  feudalibus 
que  curia  nostra  tenet,  nisi  destitutiones  nobis  specialiter  mandantibus 
facte  sint,  jure  suo  cognoscant,  instituto  procuratore  pro  parte  curie 

(a)  Hic  in  aliis  additur  a  curia  nostra. 


(1)  Cf.  quid  supra  de  re  eadem  edictum  fuerit  in  constitutione  Capitaneorum ,  p.  184. 

nostre  et  presentibus  fisci  patrono  ac  procuratore  rerum  curie  nostre  qui 
in  provincia  commorantur,  et  usque  ad  calculum  sententie  defioitive 
perducant;  deinde  causas  instructas,  dato  parti  petitoris  peremptorio 
termino,  ad  nostram  curiam  transmissuri  (1). 

Justitiarii  de  cetero  non  compellant  sibi  continue  bajulos  locorum  as- 
sistere,  cum  discreta  sint  eorum  officia,  nec  unius  exercitium  debeat  per 
alium  impediri. 

LIBER  I,  TITULUS  LVII,  PARS  II. 

Justitiarios  regionum,  prout  predecessorum  nostrorum  regum  Sicilie 
constitutionibus  est  inductum,  solicitos  esse  volumus  et  devotos  ut  ma- 
gistris  camerariis,  bajulis  et  aliis  officialibus,  cum  per  eos  extiterint  re- 
quisiti,  consilium  et  auxilium ,  prout  ad  jurisdictionem  suam  pertinet, 
debeant  impartiri  (2).  Ceterum  ad  hoc  ut  justiciarii  ipsi  cum  personis 
sibi  per  nostram  curiam  deputatis  in  dispendium  rei  familiaris  suis  la- 
borare  dispendiis  non  cogantur,  per  speciales  et  sacros  nostre  mansue- 
tudinis  apices,  prout  status  cujuslibet  pro  tempore  fuerit,  statuemus 
eisdem  in  expensis  annalibus  et  sufficientibus  provideri. 

LIBER  I,  TITULUS  LVI. 

De  transactionibus. 

Priusquam  (a)  citate  partes  coram  justitiario  compareant,  liceat  ipsis 
legitimas  conventiones  et  transactiones  inire  (3),  preterquam  in  enormibus 
injuriis,  ex  quibus  illas  tantum  reputari  censemus  enormes  que  per  jura 
communia  designantur  atroces. 

(o)  Sic  in  Palatino  et  ap.  Afflictum.  In  caeteris  vero  postquam ,  minus  recte. 


(4)  Cf.  infra  constitutionem  Questiones  omnes,  lib.  I,  tit.  LXIII. 

(2)  Cf.  supra  tit.  XXXVII  et  LXI,  p.  37. 

(3)  IUud  tantum  in  civili  judicio  permittebatur ;  cf.  supra  Iib.  I,  tit.  CV,  p.  71.  Nunc  tamen 
ad  criminale  judicium  estenditur. 

§  V.  Constitutiones  speciales  super  magistris  camerariis. 

LIBER  I,  TITULUS  LX,  PARS  II. 

Magistros  camerarios  regionum  assisias  rerum  venalium  (1)  per  sin- 
gulas  civitates  et  loca  volumus  ordinare,  cum  consilio  bajulorum  aliorum- 
que  nostrorum  fidelium  loci  quos  ad  hoc  viderint  oportunos. 

LIBER  I,  TITULUS  LXI. 

Presenti  lege  decernimus  ut  officium  quod  per  regias  constituliones  et 
nostras  dohane  de  secretis  et  magister  questorum  hactenus  exercebant  (2), 
a  porta  Roseti  citra  magistri  camerarii  exerceant  in  futurum  (3). 

LIBER  I,  TITULUS  LXII,  PARS  II. 

Magistri  camerarii  qui  per  quorumlibet  presidatuum  regiones  amodo 
statuentur,  non  vendant  bajulationum  officia  que  ad  administrandam 
justitiam  pertinent  in  audiendis  et  definiendis  questionibus ,  quarum  ad 
eos  cognitio  ex  jurisdictione  vel  mixto  imperio  pertinet  (a)  seu  qua- 
rum  (b)  ad  ipsorum  officia  veteribus  legibus  et  nostris  constitutionibus 
demandatur.  Indignum  namque  fore  decernimus  ut  sacratissimum  quis- 
quam  juslitie  ministerium  pretii  venalitate  mercetur;  sed  bajulationes 
easdem  committant  viris  fidelibus  et  opinionis  electe,  prudentioribus  et 

(a)  Ita  corrigimus.  In  omnibus  editis  parlium. 

(b)  Subauditur  cognitio. 

0)  De  assisiis  rerum  venalium,  vide  quid  dicat  Riccardus  de  Sancto  Germano,  ad  mensem 
septembrem  1232. 

(2)  Cf.  supra  tit.  LXI,  pars  II,  p.  36.  Idem  officialis  nominatur  quoque  in  Regesto  dohanerius. 

(3)  Hec  edictum  anno  4  239  jam  vim  obtinebat  quo  inter  caeteros  Criscium  Amalfitanum 
magistrum  camerarium  Aprutii  nec  non  Johannem  Cioffum  magistrum  camerarium  a  porta 
Roseti  usque  Farum  invenimus.  Unde  videre  erit  tunc  temporis  officium  secreti  soli  insulae  Si- 
ciliae  fuisse  reservalum. 

generosioribus  ac  ditioribus,  prout  locorum  conditio  ministrabit,  qui  sint 
de  demanio  nostro  tantum.  Per  loca  quelibet  unum  tantummodo  sta- 
tuant  et  non  plures,  adeo  ut  nec  societatis  occulte  velamine  predicte 
bajulationis  officium  a  pluribus  administrari  permittant.  Ex  parvis  autem 
civitatibus,  locis  et  municipiis  in  quorum  singulis  bajulus  unus,  judex 
atque  notarius  nec  sunt  necessarii  nec  sine  magno  curie  nostre  dispendio 
causari  (a)  valeant,  plura  volumus  insimul  combinari,  unius  bajuli,  ju- 
dicis  et  notarii  (1),  qui  non  sint  de  ipsorum  locorum  aliquo  municipes 
vel  etiam  oriundi,  jurisdictione  regenda;  ut  tamen  non  de  uno  loco  ad 
alium  advocent  litigantes ,  sed  per  vices  et  tempora  in  quolibet  locorum 
ipsorum  sedeant,  et  ibidem,  prout  causarum  qualitas  et  numerus  exe- 
gerit,  commorantes  petentibus  justitiam  subministrenl.  Bajulorum  pro- 
cessus  per  singulas  civitates  et  loca  frequenti  discursione  perlustrent  (6); 
defectus  ipsorum  quos  frequens  et  diligens  inquisitio  revelabit,  suppleant 
et  emendent.  Quorum  singulis  judicem  unum  (c)  de  fidelioribus  et  pru- 
dentioribus  loci  de  creatis  a  nobis  aut  creandis  ab  eis  continuum  adji- 
cient  assessorem,  et  notarium  unum  actorum  similiter  fidelem  et  cautum, 
ex  his  qui  a  nobis  tabellionatus  officium  susceperunt.  Qui  (d)  tam  pro  se 
per  curiam  nostram  expensas  statutas  accipient  quam  pro  predictis  ba- 
julis,  judicibus  atque  notariis  per  loca  quelibet  ordinatis  ordinata  sti- 
pendia  ministrabunt.  Concedimus  etiam  magistris  camerariis  supradictis 
bajulos,  judices  atque  notarios  quos  in  non  recipiendis  officiis  forsitan 
invenerint  pertinaces,  pignoribus  captis  vel  per  impositiones  et  exactiones 
mulctare  (e),  prout  melius  viderint  expedire;  et  demum  si  hec  contumacia 
clarior  et  pertinacia  durior  predictorum  exegerit,  per  captionem  perso- 
narum  ad  presentiam  nostram  nobis  in  regno  morantibus,  alioquin  ad 
regionum  justitiarios  sub  fida  custodia  mittendarum,  ipsos  ad  subeunda 

(a)  Id  est  litigare. 

(b)  Scilicet  magistri  camerarii. 

(c)  Ap.  Carcanum  Quorum  singuli  judices  unum;  ex  Pecchia  locum  emeudamus. 

(d)  Agitur  denuo  de  magistris  camerariis. 

(e)  In  editis  mulctarunt ,  male. 


(1)  Cf.  supra  constitutionem  Occupatis;  quam  haec  nova  strictius,  ut  ita  dicam,  restringit. 

predicta  publica  munera  coercere.  A  quibus  eliam  bajulis,  judicibus 
et  notariis  in  publico  sacramentum  recipient,  secundum  formam  vete- 
ribus  legibus  et  nostris  constitutionibus  comprehensam  (1).  Dohanas 
autem  tam  terre  quam  maris,  forestagia,  plateatica,  passagia  et  alia  tam 
vetera  jura  quam  nova  (2)  curie  nostre  nostrorum  fidelium  fidei  com- 

(1)  Vid.  supra  lib.  I,  tit.  LXII,  p.  44. 

(2)  Haec  jura  quae  dudum  notavit  Andreas  de  Isernia ,  nunc  amplius  et  fidelius  exhibemus 
ex  cod.  4625,  ad  cujus  calcem  adsunt  Constitutiones  summarie  et  gabellarum  regni  Sicilie 
ternpore  regis  Roberti  redactae ;  ubi  legimus  fol.  89  recto-verso : 

«  Sciendum  est  quod  sint  jura  vetera  et  quod  nova. 

Jura  vetera  sunt  hec  : 

Dohana. 

Anchoragium. 

Scalagium  (sive  scalaticum). 
Jus  thumini. 
Portus  et  piscaria. 
Bucceria  vetus. 
Jus  affidature , 

Herbagii,  pascuorum,  glandium  et  hujusmodi. 
Jus  cafise  olei  —  non  est  ubique  per  regnum  — . 
Et  passagium  vetus. 

»  Jura  nova  secuntur  : 
Jus  fundici ,  ferri,  aczari,  picis  ,  salis. 
Jus  stature  seu  ponderature. 
Jus  mensurature. 
Jus  exiture. 

Jus  sete,  tintorie,  celandre,  cambii,  buccarie  nove,  imbratature. 
Jus  sepi. 

Jus  portus  et  piscarie  de  novo. 

Jus  decini. 

Jus  balistarum. 

Jus  resice  majoris  et  minoris. 

Jus  cabelle  auripellis. 

Jus  marium.  J 

Jus  stalle.  \Non  sunt  ubique ,  sed  in  Apulia. 

Saponis.  /  r 

Mollendini  galle.  ) 
Jus  lignaminum  —  non  est  ubique.  » 

Quaedam  in  Appendice  ex  eodem  codice  addemus,  ad  explanandum  quid  haec  jura  et  prae- 
cipue  nova  significent. 

mittere  poterunt  vel  locare,  prout  melius  fisci  nostri  profectibus  viderint 
expedire. 

LIBER  I,  TITULUS  LXIIL 

De  questionibus  inter  fiscum  et  privatos  movendis. 

Questiones  omnes  inter  fiscum  nostrum  et  privatos  movendas,  tam  per- 
sonales  quam  reales,  que  non  sint  de  feudis  vel  rebus  feudalibus,  cog- 
nitiones  atque  judicia  magistri  camerarii  accipiant,  et  ipsas,  adjunctis 
justitiariis  cum  contra  fiscum  agitur,  et  presente  fisci  patrono  et  insti- 
tuto  provido  et  fideli  procuratore  pro  parte  nostre  curie,  usque  ad  sen- 
tentias  examinatas,  dato  parti  alteri  peremptorio  termino,  per  nuncium 
et  litteras  suas  ad  curiam  nostram  mittant  (I).  Ut  tamen  super  quibus- 
libet  debitis  que  a  curia  nostra  petuntur  et  que  consistunt  in  numero, 
pondere  et  mensura,  hanc  formam  observent :  videlicet  quod  non  per  in- 
strumentum  tantummodo,  sed  per  testes  qui  numerationi  naturali,  men- 
sure  vel  ponderi  personaliter  interfuerint ,  non  pauciores  quinque,  si  pe- 
tita  quantitas  auri  libram  excedat,  alioquin  per  legitimum  numerum  (2) 
petita  probentur.  Ceterum  ad  hoc  ut  ipsi  magislri  camerarii  cum  personis 
sibi  per  nostram  curiam  deputatis  in  dispendium  rei  familiaris  suis  la- 
borare  stipendiis  non  cogantur,  per  speciales  sacros  nostre  mansuetudinis 
apices,  prout  status  cujuslibet  pro  tempore  fuerit,  statuemus  eisdem  in 
expensis  annalibus  et  sufficientibus  provideri  (3). 


§  VI.  Constilutiones  speciales  super  officiis  et  salariis  bajulo- 
rum,  judicum,  notariorum,  advocatorum  et  apparitorum. 

LIBER  I,  TITULUS  LXVI,  PARS  II. 

[Nova  constitutio.] 

Ad  officium  bajulorum  precipue  volumus  pertinere  contemplas  assi- 

■  — ■  r 

(1)  Vid.  supra  constitutionem  Presides  provinciarum,  tit.  LV,  p.  195. 

(2)  Scilicet  per  tres  testes.  Cf.  lib.  II,  tit.  XXXIV,  p.  4  06. 

(3)  Eadem  scilicet  formula  quae  supra  pro  justitiariis  regionum,  p.  4  96. 

siarum  penas  super  ponderibus  et  mensuris  a  venditoribus  rerum  et  lo- 
catoribus  operarum  exigere  (1 )  ac  irremissibiliter  extorquere ;  quas  si  in 
totum  vel  in  partem  dimiserint,  de  bonis  suis  procul  dubio  fisco  nostro 
persolvent.  Habebunt  autem  apud  se  bajuli  predicti  mensuras,  pondera  et 
assisias  scriptas,  per  se  ipsos  et  judices  suos  mense  quolibet  cum  summa 
diligentia  perquirendas ,  ne  diu  grassari  valeant  per  ipsorum  negligen- 
tiam  transgressores.  Penas  bannorum  etiam  ab  eisdem  de  consilio  ju- 
dicum  et  aliorum  nostrorum  loci  (a)  fidelium  non  ultra  unciam  ponen- 
das  (b)  exigant  et  sine  remissione  recipere  non  omittant.  De  quorum 
bannorum  numero  fore  censemus  penas  per  ipsos  partibus  coram  se 
litigantibus  indicendas,  que  forsan  irreverenter  ad  ipsos  vel  invicem  in- 
solenter  in  judicio  litigabunt;  que  tamen  pene  quantitatem  augustalis 
unius  per  vices  singulas  non  excedant. 

LIBER  I,  TITULUS  LXIX. 

De  sacramento  prestando  a  bajulis. 

Bajuli  locorum  et  judices  publice  super  pura  justitia  ministranda  sa- 
cramenta  prestabunt,  que  prestanda  per  magistros  camerarios  premissa 
constitutio  nostra  decrevit  (2).  Illud  tamen  sacramento  bajulorum  ex- 
presse  vidimus  inserendum  ut  penas  et  mulctas  veteribus  legibus  et 
nostris  constitutionibus  comprehensas,  ab  iis  qui  in  eas  inciderint,  prout 
ad  ipsorum  jurisdictionem  cause  pertinere  noscuntur,  nulli  omnino  gratie 
et  honori  penitus  deferentes,  sine  diminutione  requirant  et  recipiant  re- 
quisitas. 

(a)  In  impressis  hic  additur  regni;  quod  certe  abundat. 

(b)  Sic  emendamus  ex  cod.  palatino,  quem  ipse  Carcanus  sequendum  monet.  In 
editis  puniendorum,  verisimiliter  ponendorum. 


(1)  Vid.  supraconst.  Magistros  mechanicarum ,  p.  155. 

(2)  Cf.  supra  in  veteribus  constitutionibus ,  tit.  LXII,  p.  41,  42. 

LIBER  I,  TITULUS  LXXIII,  PARS  II. 

[Nova  constitutio.] 

De  questionibus  quas  inter  homines  prelatorum,  comitum  et  baronum, 
in  terris  nostri  demanii,  prout  assolet,  habitantes,  moveri  contigerit,  de 
quibus  iidem  prelati,  comites  et  barones  jurisdictionem  aut  curam  ha- 
bere  noscuntur,  volumus  ut  judex  per  nostram  curiam  pro  tempore  con- 
stitutus  ad  curiam  prelatorum  sive  nobilium  se  conferat  requisitus, 
causas  ipsorum  audiat  et  debito  fine  decidat ;  tam  tricesima  quam  pena 
legitima  sive  mulcta  per  officium  judicis  inferenda  inter  curiam  nostram, 
prelatos  et  nobiles  supradictos,quorum  vassalli  litigantes  extiterint,  equa- 
liter  dividendis. 

Ceterum  si  contigerit  ex  litigantibus  alterum  hominem  esse  demanii, 
tunc  tricesima  tota  necnon  et  pena  quam  vasallum  nostri  demanii  debere 
pati  contigerit,  ad  bajulum  nostri  demanii  redigentur;  pena  vero  qua 
vasallus  alterius  punietur,  prout  in  superioribus  dictum  est,  inter  fiscum 
nostrum  et  dominum  condemnati  personaliter  dividetur. 

Statuimus  etiam  ut  si  quando  judex  super  examinandis  questionibus 
ordinatus  absens  necessario  fuerit  vel  adversa  valetudine  prepeditus  , 
tunc  si  quidem  longa  futura  fuerit  infirmitas  vel  absentia  judicantis,  ma- 
gister  camerarius  regionis  statuat  interim  unum  ex  aliis  judicibus  civi- 
tatis  et  loci  super  conficiendis  contractibus  ordinatis,  cui  pro  rata  tem- 
poris  in  statutis  expensis  statuat  provideri. 

LIBER  I,  TITULUS  LXXIV. 

De  salario  bajulorum,  judicum  et  nolariorum  curie. 
Cum  juxta  providum  et  salubre  consilium  antiquorum  viam  preci- 
dere  cupiditatibus  cupientes  (a) ,  de  camera  nostra  salaria  bajulis,  ju- 
dicibus  atque  notariis  exhibenda  non  injusta  recompensatione  providi- 
mus;  ut  (b)  obventiones  omnes  que  de  tricesimis,  penis  legitimis  seu 

(a)  Proponit  Carcanus  cupiamus,  et  recte. 

(b)  Intelligendum  tamen  ita  ut. 

judicialibus  mulctis,  bannis  aut  quibuslibet  similibus  [que]  aliquibus 
nostris  fidelibus  inferuntur,  bajulis  seu  judicibus  ipsis  obveniunt,  in- 
tegre  nostris  erariis  applicentur ;  de  quibus  omnibus  magistri  camerarii 
per  singulos  menses  cum  bajulis  diligentem  rationem  expurgent,  et  re- 
lictis  sibi  pro  se,  judice  atque  notario  pro  rata  temporis  statutis  expensis, 
quod  supererit  pro  curia  nostra  servent.  Et  ut  cujuslibet  peculatus  via 
cuilibet  precludatur  et  modus,  providimus  ut  obventiones  predicte  sub 
infra  scripta  forma  per  prefatos  bajulum,  judicem  et  notarium  recipiantur 
et  recepte  serventur  :  videlicet  in  scrinio  uno  tres  claves  diversas  et  fo- 
ramen  obliquum  ad  immissionem  auri  habente;  quarum  predictarum 
quilibet  unam  apud  se  retineat  ubi  percepta  pecunia  reponatur,  quod 
nonnisi  in  presentia  magistri  camerarii  per  omnes  predictos  aut  ipsorum 
aliquem  valeat  aperiri.  Per  singulos  etiam  menses  quatuor  a  magistro 
camerario  de  bajuli,  judicis  atque  notarii  processibus  inquiretur,  et 
demum  anno  perfecto  per  generales  inquisitores  a  nostra  curia  destinatos 
exactissima  fiet  inquisitio  contra  eos.  Qui  autem  inventi  fuerint  per 
magistrum  camerarium  supradictum  vel  inquisitores  culpabiles,  vide- 
licet  quod  odio  vel  amore ,  prece  vel  pretio  alicujus  justitiam  facere  pe- 
tentibus  denegassent  aut  per  fraudem  infra  statutum  tempus  (1)  justitiam 
facere  detrectassent ,  vel  quod  sue  jurisdictioni  subjectos  per  venales 
sententias  aut  similibus  aliis  gravaminibus  manifestis  oppresserint,  re- 
missa  inquisitione  ad  magnam  curiam  nostram,  de  perjurio  (2)  manus 
mutilatione  mulctentur.  Et  si  durante  officio  per  camerarios  in  manifesta 
desidia  inventi  fuerint,  non  dolo,  tertia  parte  mobilium  puniantur.  Et  ad 
officium  suum  bajuli  et  judices  predicti  pertinere  cognoscant  malefac- 
tores  in  ipsis  maleficiis  deprehensos  et  forbannitos  sine  licentia  curie  re- 
deuntes  et  scientes  receptores  eorum  capere  de  personis,  justitiariis  as- 
signandos.  Ab  aliis  autem  malefactoribus  in  terra  presentibus  fidejussores 
recipiant  si  eos  dare  potuerint,  preterquam  in  criminibus  exceptis  (3), 


(1)  Scilicet  bimestre.  Vid.  infra  tit.  LXXVI ,  et  supra  p.  47. 

(2)  Scilicet  contra  sacramentum  suum  veniendo. 

(3)  Exempli  causa  in  crimine  laesae  majestatis. 

aut  si  ipsos  dare  non  potuerint,  eos  personaliter  capiant,  justitiariis  simi- 
liter  assignandos. 

LIBER  I,  TITULUS  LXXV. 

De  feriis  et  salariis  judicum  et  nolariorum  instrumenta  scribe?ilium 
et  subscribentium,  et  de  eorum  forma  servanda. 

Bajulos  et  omnes  judices  ac  actorum  notarios  a  mane  usque  ad  ves- 
peras,  preter  necessarias  horas  comestionis  et  somni,  sui  copiam  omnibus 
prestare  precipimus,  officii  sui  partes  petentibus  omnibus  prebituros, 
exceptis  diebus  nativitatis  Domini ,  Paschalibus  atque  dominicis  ac  beate 
Virginis  et  Apostolorum  festivitatibus  dedicatis,  in  quibus  et  judices  alii 
qui  annales  erunt  se  de  audiendis  et  decidendisquestionibus  nullatenus  in- 
tromittant;  sed  de  contractibus  et  instrumentis  conficiendis  per  notarios, 
prout  est  juris  et  moris,  pro  scriptionibus  et  subscriptionibus  suis  tarenum 
unum,  si  libram  auri  contractus  excesserit,  alioquin  dimidium  recepturi. 
Huic  constitutioni  salubriter  providimus  inserendum  ut  judices  atque  no- 
tarii  infra  hebdomadam  a  die  quo  fuerint  de  scribendo  rogati,  instrumenta 
scribere  et  subscribere  teneantur;  necessitate  rogantibus  imponenda 
statutum  pro  scribendis  et  subscribendis  a  curia  nostrasalarium  exhibere, 
ac  pena  dupli  salarii  constituta  (a)  partibus,  nisi  priusquam  fuerint  in- 
strumenla  conscripta,  de  non  scribendis  eisdem  sub  attestatione  solemni 
renunciationem  emiserint,  et  judicibus  atque  notariis  imminente,  si  infra 
terminum  constitutum  notarii  sive  judices  instrumenta  non  fecerint,  vel 
facta  per  eos  non  recollegerint  qui  rogarunt.  Ceterum  si  casu  contigerit 
judicem  sive  notarium  prius  in  fata  decedere  quam  instrumenta  sint, 
prout  ad  eorum  quemlibet  pertinet ,  consummata ,  decernimus  ut  si 
quidem  partes  supersint  vel  ipsarum  heredes  quarum  rogatu  contractus 
iterum  valeant  celebrari,  per  competentis  coercilionis  modum,  indic- 
tiones  mulctarum  videlicet  aut  pignorum  captiones ,  ad  reficiendos  con- 
tractus  per  bajulorum  officium  compellantur.  Que  partes  si  forte  defue- 
rint,  si  quidem  notarius  qui  gesta  conscripserit  integre  vite,  fame  et 
opinionis  extiterit  et  manus  ejus  qui  schedam  conscripserit  nota  sit  aliis 

(a)  Ap.  Carcanum  constituti,  minus  recte. 

judicibus  atque  notariis  civitatis  et  loci;  placet,  idoneorum  testium  qui 
interfuerint  duorum  ad  minus  jurata  testificatione  recepta,  per  alium 
ejusdem  loci  notarium  schedam  earadem  recipi  et  instrumentum,  prout 
est  juris  et  moris,  ab  ipso  conscribi,  a  judice  qui  contractui  sive  negotio 
se  interfuisse  fatebitur  subscribendum ,  vel  ab  alio  judice  civitatis  ejus- 
dem,  si  forte  primus  extiterit  humana  sorte  sublatus;  qui  tamen  rei 
agende  non  se  interfuisse  describet,  sed  qualiter  inter  acta  premortuorum 
judicum  atque  notariorum,  testium  depositionibus  roborata,  descripti 
negotii  seriem  recepisse  (a)  testetur.  Ceterum  ad  hoc  ut  ipsi  bajuli  cum 
personis  sibi  per  nostram  curiam  deputatis  in  dispendium  rei  familiaris 
suis  laborare  dispendiis  non  cogantur,  per  speciales  et  sacros  nostre 
mansuetudinis  apices,  prout  status  cujuslibet  pro  tempore  fuerit,  sta- 
tuemus  eisdem  in  expensis  annalibus  et  suflicientibus  provideri  (1). 

LIBER  II,  TITULUS  XLYIL 

De  salario  pro  scripturis  sententiarum. 

Pro  scripturis  et  scriptoribus  sententiarum  recipiant  bajulus,  judex  et 
notarius  centesimam  parlem  estimationis  rei  in  litem  deducte  pro  ju- 
ribus  eorum,  equis  inter  eos  portionibus  dividendam  et  suis  utilitatibus 
applicandam ,  quam  ab  actore  vel  reo  recipiet  (sic)  qui  sententiam  ipsam 
ad  sui  cautelam  voluerit  in  scriptis  habere.  Salarium  autem  predictum 
inter  eas  expensas  computari  censemus,  quas  prestandas  fore  prescrip- 
simus  a  victo  victori . 

LIBER  I,  TITULUS  LXXVI. 

Infra  quod  lempus  cause  debeant  determinari. 

Omnes  bajuli  locorum  et  judices  causas  in  eorum  judiciis  inchoatas 
infra  bimestris  temporis  spatium  a  die  citationis  emisse  definiant  (2)  : 

(a)  Sic  :  sensus  vero  receperit  postulat. 

(1)  Cf.  supra  titulos  LVII  et  LXIII,  p.  496  et  200. 

(2)  Cf.  supra  tit.  XLIV,p.  47.  De  tempore  autem  quo  haec  constitutio  fuerit  edita,  videquid 
supra  notaverimus  ad  constitutionem  Causas  alias,  p.  491,  not.  2. 

nisi  probationes  ex  longinquo  petantur,  sacramento  specialiter  super  hoc 
prestito  per  petentem ,  vel  alia  manifestissima  causa  sit,propter  quam 
causa  infra  predictum  terminum  finiri  non  possit. 

LIBER  I,  TITULUS  LXXVIII. 

De  summaria  cognitione  contra  gabellotos  ferenda. 

Auctoritatem  etiam  bajulis  impartimur  ut  ad  querelas  nostrorum  fide- 
lium,  summaria  cognitione  premissa,  superexactiones  restitui  faciant  et 
rapinas  quas  cabelloti ,  foresterii ,  platearii ,  portionarii  seu  passagerii 
contra  veterem  formam  aut  contra  nova  nostre  curie  statuta  (1 )  in  fideles 
nostros  exercent;  superexactionis  et  rapine  pena  magistris  camerariis 
qui  predictos  officiales  instituerint  reservata. 

LIBER  I,  TITULUS  LXXXV. 

De  salario  advocatorum. 

Hac  edictali  lege  jubemus  advocatos  omnes  pro  eorum  salariis,  quan- 
documque  ipsos  in  privatorum  causis  oporteat  postulare,  non  amplius 
exigere  vel  a  litigantibus  stipulari  quam  sexagesimam  partem  cause  pro 
qua  suffragium  spoponderunt,  si  res  que  petitur  estimationem  recipiat. 
Ceterum  super  his  que  non  poterunt  estimari,  volumus  advocatorum 
salaria  judicis  arbitrio  definiri ,  quemadmodum  cause  status  et  etiam  rei 
sacre  (a)  necnon  et  hominum ,  dum  contra  ipsos  accusatio  instituitur  de 
tali  crimine  de  quo  convicti  capitaliter  puniantur,  vel  alias  contra  ipsos 
procedi  possit  juxta  criminum  qualitatem;  preterquam  in  actione  in- 
juriarum,  in  qua  volumus  a  tempore  oblati  libelli  bajulos  et  judices  advo- 
catorum  salaria  pretaxare,  et  ceteris  aliis  his  similibus  que  jura  vetera 
prescripserunt. 

(a)  Locus  rautilus  vel  certe  obscurus  videtur.  Forsitan  causae  status  hoc  idem  sonat 
quod  gallico  sermone  dicitur  crimes  d'Etat. 


(1)  Scilicet  contra  jura  vetera  et  nova  quae  supra  memoravimus,  p.  199,  not.  2. 

LIBER  I,  TITULUS  XCIII. 

De  apparitoribus  et  eorum  salario. 

In  civilibus  causis  bajulos  et  judices  regni  nostri  formam  hujusmodi 
volumus  observare  :  videlicet  quod  ad  petitionem  agere  volentis  bajulus 
reum  futurum  citari  faciet  per  apparitores  suos  qui  jurent  de  veritate 
dicenda,  de  quibus  unum  aut  duos,  tres  aut  plures,  prout  qualitas  loci 
exiget,  habere  debebit.  Apparitori  autem  pro  qualibet  citatione  infra 
civitatem  aut  locum  facienda  granum  auri  ab  actore  prebeatur;  extra 
civitatem  aut  pro  quolibet  miliario  granum  unum  (a).  Et  erit  quelibet 
citatio  bajuli  peremptoria,  continens  terminum  tertii  diei  in  civitate,  com- 
putatis  die  citationis  et  die  quo  sisti  debebit  in  judicio.  Extra  civitatem 
vero,  si  citandus  in  eadem  provincia  fuerit,  quarti  aut  quinti  aut  demum 
octavi;  extra  provinciam  vero  mensis  unius,  predictis  diebus  similiter 
computatis ;  his  que  per  sacras  nostri  nominis  sanctiones  in  citationibus 
per  magistrum  justitiarium  curie  nostre  vel  justitiarios  regionum  edixi- 
mus,  in  suo  robore  duraturis  (1). 


§  VII.  Constitutiones  speciales  super  magistris  procuratoribus  et 
magistris  fundicariis  et  super  juribus  curiae  exigendis. 

LIBER  I,  TITULUS  LXXXVL 

De  officio  magistrorum  procuratorum  curie. 

Fridericus,  etc.  Inter  multas  et  arduas  sollicitudines  nostras  quibus 
ordinata  dispensatione  disponere  regno  nostro  satagimus,  nostrarum  rerum 
fiscalium  curam,  que  velut  res  nostre  quodammodo  private  censentur, 

(a)  Fortasse  tarenum  unum;  nempe  ex  locorum  distautia  salarii  diversitas. 


(4)  Cf.  supra  lib.  I,  tit.  XCVI  et  XCVII,  p.  63  et  64. 

non  improbabiliter  vidimus  collocandam;  earum  proeurationibus  per- 
sonas  idoneas  preponere  cupientes,  per  quas  nobis  sic  jura  nostra  red- 
dantur  ut  in  eorum  juribus  fideles  nostri  propterea  non  graventur.  Sta- 
tuimus  igitur  ut  per  quemlibet  presidatum  unus  magister  procurator 
rerum  nostrarum  et  unus  magister  fundicarius  debeant  ordinari,  qui  jura 
fisci  nostri  percipiant  et  percepta  conservent.  Qui  etiam  magister  pro- 
curator  videlicet  per  singulas  jurisdictionis  sue  partes  ad  denunciationes 
fidelium  delatorum  vel  nullis  deferentibus  etiam,  si  viderit  expedire, 
inquisitionem  facere  studeat  diligenter,  et  data  possessoribus  post  inqui- 
sitionis  copiam  de  jure  suo  contradicendi  licentia,  que  ad  jus  curie  nostre 
pertinere  compererit,  fisci  nostri  juribus  sludeat  vendicare ;  ut  tamen  post 
causam  sufficienter  instructam  et  ad  conscientiam  nostram  fideli  relatione 
deductam  si  possessor  in  contradicendo  perstiterit,  non  aliter  ad  occupan- 
dam  possessionem  manus  extendat  quam  si  super  hoc  de  curia  nostra 
mandatum  receperit  speciale.  Predicta  autem  postquam  revocata  legitime 
fuerint,  et  alia  que  per  predecessores  officii  revocata  per  curiam  nostram 
repererit  possideri,  demania  etiam  et  morticinia,  excadentias,  granaterias, 
piscarias,  herbas  aliminis  (a),  et  generaliter  omnia  que  per  nostram  curiam 
procurantur,  ad  procurationis  sue  sollicitudinem  revocabit.  Animalia  au- 
tem  curie  nostre  et  omnes  bestias  et  massarias  per  curatulos  et  alios  qui 
prefecti  pro  tempore  fuerint,  cum  diligentia  debita  faciat  procurari,  etex 
eorum  proventibus  tam  curie  nostre  quam  castrorum  nostrorum  necessita- 
tibus  et  ulilitatibus,  ad  requisitionem  provisorum  super  castrorum  nostro- 
rum  provisionibus  statutorum ,  faciat  provideri.  Stipendia  autem  que  in 
pecunia  numerata  consistunt,  castellanis  et  servientibus  ac  personis  aliis 
statutis  in  castris  permagistros  camerarios  regionum  volumus  ministrari. 

LIBER  I,  TITULUS  LXXXVII. 

Forma  qualiter  notande  sunt  res  fiscales. 

Si  quando  forte  contigerit  a  magistris  procuratoribus  localiones  exca- 
dentiarum  nostrarum  per  privatos  et  fideles  nostros  pro  tempore  postu- 

(a)  Scilicet  pascua ,  ut  raonet  Caesar  de  Perinis. 

lari,  in  ipsarum  locationibus  formam  hujusmodi  volumus  observari  :  vi- 
delicet  ut  procuratores  prefati  a  locatione  feudorum  militarium,  sive  sint 
quaternata  vel  non,  prorsus  abstineant,  et  ab  his  que  sunt  castrorum  nos- 
trorum  munitionibus  vel  nostris  solatiis  deputata ;  nisi  super  hoc  de 
repetite  conscientie  (a)  nostre  scriniis  mandatum  receperint  iteratum.  In 
aliarum  autem  excadentiarum  locationibus  sic  ipsos  procuratores  proce- 
dere  presenti  constitutione  sancimus,  videlicet  ut  de  fide  et  conversa- 
tione  petentis,  conditione  ac  valore  rei  petite,  quid  scilicet  ex  ejus  pro- 
ventibus  proveniat  annuatim,  per  fideles  nostros  primitus  instruantur.  Et 
si  petentem  fidelem  nostrum  invenerint  eumdemque  bonum  cultorem  et 
frugi  ac  rebus  suis  salubriter  ac  perspicaciter  disponentem,  nec  in  offen- 
sionem  vel  malevolentiam  alicujus  locationem  expetere  supradictam , 
placet,  tam  subhastatione  (b)  quam  aliis  legitimis  solemnitatibus  obser- 
vatis,  quas  et  cautela  juris  antiqui  et  nostri  regni  consuetudo  deposcit, 
consilio  magistri  camerarii  provincie  nihilominus  accedente,  expetitas 
excadentias  locationis  perpetuo  jure  concedi,  et  possessores  earum  quibus 
predicto  modo  concesse  fuerint  perpetua  securitate  gaudere.  Ac  si  eorum 
aliquis  ad  cautelam  majorem  suam  seu  successorum  suorum  super 
locationibus  ipsis  confirmationem  a  nobis  impetrare  voluerit,  idem  ma- 
gister  procurator  una  cum  magistro  camerario  supradicto  sub  sigillis 
suis,  judicum  aliorumque  nostrorum  fidelium  loci  qui  super  hoc  con- 
silium  dederunt,  per  litteras  suas  curie  nostre  distincte  describant  lo- 
cum,  valorem,  qualitatem  et  quantitatem  rei  locate,  quid  et  quantum 
curia  nostra  de  re  ipsa  perceperat  annuatim,  cujusmodi  censum  sive  ser- 
vitium  percipere  debeat  de  eadem,  quid  denique  per  locationem  ipsam 
curie  nostre  utilitatis  accrescat;  ut  ex  eorum  plena  relatione  perdocti 
deliberare  possimus  an  predictam  confirmationem  concedere  nobis  ex- 
pediat  an  negare.  Ceterum  ad  hoc  ut  magistri  procuratores  ipsi  cum  aliis 
personis  sibi  per  nostram  curiam  deputatis  in  dispendium  rei  familiaris 
suis  laborare  dispendiis  non  cogantur,  per  speciales  et  sacros  nostre 

(a)  Ap.  Carcanum  rei  petite  de  conscientie.  Emendamus  ex  cod.  4624  A,  cui  con- 
sentit  Pecchia. 

(b)  Ap.  Carcanum  super  subhastatione.  Delendum  tamen  super,  quod  abundat. 
IV.  27 

mansuetudinis  apices ,  prout  status  cujuslibet  pro  tempore  fuerit ,  sta- 

tuemus  eisdem  in  expensis  annalibus  et  sufficientibus  provideri. 

LIBER  I,  TITULUS  LXXXVIII. 

De  locatione  demanii. 

Auctoritatem  magistris  procuratoribus  indulgemus  demania  nostre 
curie  fidelibus  nostris  ad  modicum  tempus  non  ultra  quinquiennium 
statuenda  et  ad  certam  fructuum  partem ,  prout  poposcerit  qualitas  tem- 
porum  et  locorum,  colenda  concedere.  Paludes  etiam  et  nemorosa  loca 
que  defensis  nostris  et  publicis  pascuis  seu  lignorum  incidendorum 
usibus  deputata  non  sint,  cum  indemnitate  nostra  necnon  de  consilio 
nostrorum  fidelium  extirpanda  et  colenda  concedant,  certis  super  his 
proventuum  parte  vel  censu,  prout  melius  expedire  viderint,  constitutis, 
veteri  nullatenus  diminuto.  Que  si,  subhastatione  et  qualibet  alia  juris 
solemnitate  servata ,  predicto  modo  fuerint  etiam  in  perpetuum  colenda 
concessa,  etiam  perpetuo  jure  subsistant,  presertim  cum  a  nobis  seu  suc- 
cessoribus  nostris  iidem  procuratores  locandi  paludes  et  nemora  su- 
pradicta  nacti  fuerint  pro  tempore  potestatem;  nec  auctoritate  nostra 
deceptos  se  doleant  possessores,  et  laborum  suorum  et  sumptuum  incom- 
moda  pertulisse  tristentur.  Que  in  preteritis  (a)  locationibus  etiam  per 
procuratores  nostros  subhastatione  et  alia  debita  solemnitate  servata  con  • 
fectis,  volumus  observari. 

Magistris  procuratoribus  nostre  curie  specialiter  prohibemus  ne  eorum 
aliquis  fideles  nostros  compellat  invitos  jura  curie  nostre  vel  res  alias 
justo  etiam  pretio  comparare  (1).  Illud  tamen  eis  pro  curia  nostra  per- 
mittimus,  quod  est  ubique  terrarum  generaliter  consuetum,  quod  eisdem 
nostris  fidelibus  interdicant  quod  non  ipsi  prius  jura  sua  quam  nostra 
que  in  loco  ipso  fuerint,  communi  justo  et  celeri  pretio  distrahant. 

(a)  Alias  in  predictis ,  nostra  sententia  minus  recte. 


(1)  Ad  abusionem  istius  modi  non  inepte  pertinet  mandatum  imperatoris,  editum  ap.  Mar- 
teise  et  Dorand,  Ampliss.  coikct.,  t.  II,  col.  1184-4485,  n»  69,  ut  sequitur:  «  Fridericus,  etc. , 

LIBER  I,  TITULUS  LXXXIX. 

De  officio  magistrorum  fundicariorum. 

Magistros  fundicarios  curie  nostre,  sicut  quoslibet  officiales  nostros, 
puritatem  omnimodam  tam  circa  nos  quam  circa  fideles  nostros  volumus 
conservare.  Ideoque  precipimus  ut  iidem  magistri  fundicarii  nil  emant 
aut  emptum  in  fundicis  intromittant ,  sine  testimonio  bajuli  et  judicis  ci- 
vitatis  et  loci  publice  scripture  suffragio  roborando.  Procurabunt  autem 
magistri  fundicarii  fundicos  salis,  ferri  et  azarii  et  mercium  exituras  que 
fundicande  per  curiam  nostram  sunt  statute,  preter  venalia  quorum 
exitus  aliis  officialibus  per  nostram  curiam  specialiter  est  commissus. 
Volumus  autem  predictos  fundicarios  ab  infrascriptis  nostrorum  fidelium 
gravaminibus  abstinere  :  quod  non  compellant  eos  in  majori  quantitate 
sal  emere  quam  ipsi  voluerint,  dummodo  prohibeant  et  diligenter  obser- 
vent  quod  extra  provinciam  sibi  decretam  provinciales  sui  vel  in  magna 
vel  in  modica  quantitate  sal  non  emant  in  provinciam  deferendum,  pena 
publicationis  bonorum  omnium  emptoribus  seu  quibuslibet  aliunde  sal 
preter  mandatum  speciale  curie  nostre  deferentibus  prestituta;  nisi  ab 
ultramarinis  partibus  in  navigiis  sal  deferatur,  quod  non  alii ,  sed  curie 
assignetur  pro  pretio  quo  cum  curia  convenire  poterunt  deferentes.  Mer- 


»  Thome  de  Montenigro,  justiciario  Principatus ,  etc.  Ad  audientiam  nuper  celsitudinis  nostre 
»  pervenit  quod  incivitate  nostra  Salusensi  (Salernensi?),  dudum  malitia  temporis  faciente, 
»  prave  consuetudinis  vitium  inolevit,  videlicet  quod  ballivi  et  officiales  alii  qui  pro  tempore 
»  preerant  civitati  predicte,  vina  vinearum  suarum  et  alia  que  emebant  ab  aliis  si  propria  non 
»  habebant ,  quantumcumque  care  volebant,  vendebant  tabernariis  et  aliis  vina  vendentibus , 
»  emptoribus  renuentibus  et  invitis ,  non  sine  magna  nostrorum  fidelium  qui  civitatem  ipsam 
»  inhabitant  lesione ;  et  hujusmodi  vitium  usque  ad  hec  felicia  tempora  nostra ,  quod  non 
»  sine  admiratione  credere  possumus,  aliquorum  faciente  nequitia,  dicitur  derivatum.  Volentes 
»  igitur  fidelium  nostrorum  gravaminibus  providere ,  mandamus  quatenus,  si  est  ita ,  inhibeas 
»  firmiter  quod  ballivi  vel  officiales  alii  vina  predicto  modo,  invitis  emptoribus,  a  modo  vendere 
»  non  presumant,  nec  tu  ipse  quod  faciant  de  cetero  patiaris,  nisi  forte  tibi  constiterit  quod 
»  temporibus  felicium  regum  predecessorum  nostrorum  Guillelmi  primi  et  secundi  memorie 
»  recolende,  per  ballivos  et  alios  officiales  curie  hoc  in  eadem  civitate  fieri  fuerit  consuetum. 
»  Datum,  etc.  »  Thomas  de  Montenigro  justitiarius  erat  Principatus  anno  1239-1240;  sed  hoc 
mandatum  non  adest  in  Regesto  ejusdem  anni. 

catoribus  ementibus  sal  ab  eis  et  ipsis  jura  curie  nostre  solventibus  per- 
mittatur  quo  voluerint  infra  provinciam  et  pretio  quo  poterunt  distrahere, 
nec  certo  loco  seu  a  certo  venditore  tantummodo  sal  homines  comparare 
compellant.  Mercatores  etiam  ad  civitates  ubi  sunt  fundici  venientes, 
exoneratis  et  depositis  mercibus  que  fundicari  debent  in  fundicis,  ubi  vel 
quo  voluerint  per  civitatem  hospitari  permittant ;  pena  publicationis 
mercium  mercatoribus  imminente,  qui  alio  loco  merces  fundicandas  sine 
speciali  mandato  fundicarii  deposuerint,  vel  modo  quolibet  jus  fundici 
fraudare  seu  furari  tentabunt;  dum  tamen  fundicarii  caveant  quod  nullas 
res  alias  preter  eas  que  in  novis  statutis  fundicari  seu  dohanari  man- 
davimus,  mercatores  seu  quoslibet  distrahentes  fundicare  seu  dohanare 
compellant. 

LIBER  I,  TITULUS  XC,  PARS  II. 

[Nova  constitutio.] 

Ut  officialibus  et  procuratoribus  nostris  quibuslibet  propter  expensarum 
defectum  negligendi  res  nostras  non  sit  occasio  vel  meliorandi  causa  non 
desit,  volumus  et  mandamus  ut  ad  requisitionem  ipsorum  omnes  pro- 
ventuum  nostrorum  actores  pro  reparandis  castris  et  domibus  nostris, 
plantandis  et  colendis  vineis  seu  quibuslibet  aliis  possessionibus  nostre 
curie  procurandis,  sufficientem  pecuniam  subministrent.  Ceterum  si  ad 
requisitionem  ipsorum  actores  nostri  eis  petitam  pecuniam  subministrare 
noluerint,  mandato  celsitudinis  nostre  nullatenus  expectato,  volumus  ut 
castellani  vel  procuratores  ipsi  pecuniam  de  proventibus  administrationis 
sue  vel  de  suo  proprio  in  necessitates  vel  utilitates  nostras  confidenter 
expendant,  nec  occasione  mandati  quod  super  hoc  a  nobis  non  habent 
aut  dispendii  (a)  vereantur  quin  expensam  pecuniam  ipsis  de  erario 
nostro  restitui  faciamus,  vel  in  ratiocinio  suo  per  rationales  nostros  ex- 
computetur  eisdem. 

(a)  Ap.  Carcanum  aut  dispendia.  Legendum  Pecchia  proponit  ea  dispendia.  Dispen- 
dii  tamen  simplicius ,  quum  ad  occasione  referatur. 

LIBER  I,  TITULUS  XCIV. 

Ut  nullus  officialis  cogat  aliquem  ad  ostendendum  titulum  sue  possessionis 

et  quod  nullus  occupet. 

Ab  officialibus  nostris  fidem  exigimus  et  industriam  expectamus. 
Cujusdam  tamen  superstitiose  solicitudinis  causam  ab  ipsis  vidimus  re- 
movendam,  per  quam  zelo  solicite  fidei  quam  non  habent,  fideles  nos- 
tros  indebitis  vexationibus  interpellant,  querendo  ab  eis  titulum  posses- 
sionis  sue  et  causam,  cum  nil  per  curiam  nostram  de  speciali  vel  communi 
jure  contra  pacificos  possessores  proponatur  ab  eis  (a)  vel  propositum 
approbetur;  nisi  quod  occasione  dominii  generalis  quod  in  rebus  et  ju- 
ribus  omnium  subjectorum  nostrorum  habemus,  speciales  ab  eis  rationes 
exigunt.  Volentes  igitur  talium  versutiis  obviare,  vexationes  hujusmodi 
fidelibus  nostris  illatas  vel  in  posterum  inferendas  presenti  constitutione 
nostra  Deo  propitio  valitura  perpetuo  prohibemus.  Sed  si  quas  rationes 
et  jura  Cesariani  nostri  curiam  nostram  in  re  cujuslibet  possessoris  ha- 
bere  confidunt,  privilegiis  fisci  nostri  servatis,  illa  fideiiter  et  solicite 
prosequantur.  Nihilominus  fidelibus  nostris  omnibus  sub  pena  fidelitatis 
qua  nobis  tenentur  astricti,  mandamus  ut  rationes  et  jura  nostra  de  cetero 
non  occultent,  sed  nullis  aliis  delatoribus  expectatis  ipsi  se  deferant; 
procuratorum  nostrorum  ignaviam  forsitan  sua  diligentia  redimant  et 
fidelitate  compensent.  Ceterum  si  quis  in  posterum  jura  nostra  scienter 
quadam  occultatione  suppresserit ,  in  quadruplum  omnium  fructuum  a 
die  sententie  perceptorum  possessorem  hujusmodi  condemnamus. 


§  VIII.  Constitutio  sive  encyclica  super  massariis  curiae  procu- 
randis  et  provide  regendis. 

(o)  Ab  eis  inutile  videtur,  nisi  addendum  sit  faciendum. 


214  NOVAE  CONSTITUTIONES 

(Edit.  in  Petri  de  Vin.  Epist.,  lib.  III,  cap.  LXVI,  cum  hac  rubrica  :  Magistro 
massariorum  in  Apulia,  de  ipsorum  reformatione.  Coll.  cum  cod.  Biblioth.  Pa- 
ris.,fonds  Notre-Dame,  n°  202.) 

Fridericus,  etc.  De  tua  fidelitate,  prudentia  et  studio  confidentes,  te 
provisorem  massariarum  curie  nostre  infra  scriptorum  locorum  scilicet. . . 
et .  . .  duximus  statuendum ;  tibi  presentibus  committentes  quod  exemplo 
quaterni,  quod  est  in  camera  nostra  de  massariis  ipsis  pro  servitio  nostro 
recepto  (a),  a  tempore  quo  facta  sunt  inventaria  in  eisdem  a  procurato- 
ribus  (b)  curie  nostre  in  Apulia  presentibus  et  futuris ,  et  exemplo  eorum 
que  receperunt  et  recipient  de  eisdem,  dederunt  et  dabunt  etiam,  annis 
singulis,  mense  octobris  annuatim,  donec  placuerit  nobis  durare presentem 
commissionem  exinde  tibi  factam,  instrumentis  confectis  de  processibus 
eorumdem,  et  inventariis  factis  solenniter  de  singulis  rebus  in  massariis 
ipsis  eo  tempore  habitis  et  inventis,  et  inventariis  et  quaternis  redactis  ad 
nostram  curiam  destinandis,  videbis  et  considerabis  in  quibus  earum 
curia  nostra  augmentum  seu  diminutionem  receperit,  ut  de  augmento 
quod  celsitudini  nostre  scribi  volumus,  cujuslibet  diligentia  commen- 
detur.  Et  si  diminutionem  inveneris  in  eisdem,  indagabis  quare  conti- 
gerit;  ut  ubi  forte  peste  adveniente  acciderit,  procures  ad  id  debitum 
et  possibile  remedium  adhiberi.  Quod  si  diminutionem  eandem  culpa 
seu  negligentia  massarii ,  qui  preest ,  reperieris  contigisse ,  studeas  eum 
inde  convincere  coram  aliis  massariis  convicinis,  judice  loci,  ubi  mas- 
saria  fuerit,  si  habetur,  vel  judice  vicini  castri  seu  loci  in  defectu 
predicto,  et  coram  aliis  bonis  hominibus,  presente  altero  de  magistris 
procuratoribus  curie  nostre  in  provincia  constituto.  Si  ejusdem  culpe 
qualitas  convinci  massariis  (c)  non  poterit  in  predictis,  videas  etiam  et 
diligenter  inquiras  de  qualitate  et  quantitate  famulorum,  quos  singuli 
massariorum  retinent,  ne  insufficientes  habeant,  vel  superflua  multitu- 
dine  delectentur  :  item,  si  sunt  bone  fame,  fideles  et  solliciti  circa  ser- 

(a)  In  impresso  repetitur  recepto  hic  et  ante  vocem  exemplo.  Sed  prima  vice  de- 
lemus. 

(b)  In  impressoec  in  codice  procurationibus,  male. 

(c)  Sic  in  cod.  202.  In  irapresso  massarii,  minus  recte. 

vitia  sibi  commissa  fideliter  exercenda,  et  ne  forte  consanguinei  sint 
massariorum,  et  ne  prodigalitate  utantur,  et  ne  defraudent  curiam 
nostram  in  rebus  vel  animalibus  que  custodiunt,  et  eorum  proventibus; 
vel  ne  proventus  possessionum  vendant,  vel  aliis  largiantur,  vel  ex 
cambio  mala  pro  bonis  recipiant  in  curie  nostre  damnum.  Videas  pre- 
terea  ne  massarii  ipsi  possessiones  nostre  curie,  sue  massarie  proprie 
debitas  (a),  usurpare  presumant;  si  conventicias  (b)  integre  solvant;  si 
possessiones  excoli  faciunt  temporibus  opportunis ;  si  eorum  fructus  bene 
reponunt.  Exquiras  etiam  a  singulis  eorundem  de  quantitate  seminis  et 
victualium  recollectorum  :  ut  sciatur  per  te  si  labores  fructibus  compen- 
sentur ;  si  vinum  in  mundis  et  bonis  vascellis  et  aptis  reponunt ;  si 
domus  procurantur  et  conservantur  ut  decet,  et  si  reparatione  indigent, 
et  que;  et  si  egent,  instes  apud  massarios  quod  massarias  faciant  repa- 
rari;  si  massarie  ipse  munite  sunt  lignis,  palea  et  feno;  si  sunt  in  eis 
loca  fertilia;  si  habetur  in  eis  sufficentia  de  apibus;  si  de  surco  (c), 
avena,  milio,  panico,  spelta  (d)  aliisque  leguminibus,  bombice,  et  canabe, 
de  quibus  placet  nobis  ut  in  singulis  massariis  debeant  seminare;  si  de 
anseribus,  gallinis,  columbis,  anatibus,  caponibus  et  pavonibus  similiter 
competentem  sufficientiam  habeant;  si  de  pennis  ipsarum  avium  massarii 
faciunt  fieri  lectos,  et  quot  per  singulos  (e).  Requiras  insuper  eos  de  plan- 
tandis  vineis,  olivis  et  aliis  arboribus  fructiferis  in  aptis  locis  massa- 
riarum  ipsarum;  quod  faciant  fieri  castratos,  arietinos,  caprinos  et  bo- 
vinos,  et  de  fructibus  quos  habent  faciant  impinguari ,  ut  si  presentes  in 
regno  aderimus,  ipsorum  carnibus  curia  noslra  vescatur,  vel  nobis  absen- 
tibus,  ex  venditione  ipsorum  nostre  curie  utilitas  procuretur.  Generales 
autem  defectus,  qui  suppleri  per  massarios  non  valebunt,  significes  per 
literas  tuas  magistris  procuratoribus  nostre  curie  in  Apulia,  fidelibus  nos- 

(a)  In  cod.  202  deditas. 

(b)  Verisimiliter  pro  convenientias;  in  codice  tamen  202  comendantias,  pro  commen- 
datias,  scilicet  praestationes.  Vid.  Cangium  ad  verba. 

(c)  In  cod.  202  surico;  italice  surgo,  gallice  bU  de  Turquie. 

(d)  Ibidem  spelica,  male. 

(e)  Hic  interpunctionem  emendamus  et  legimus  quot  pro  quod. 

tris,  quibus  ex  ipsis  supplendis  (a)  ad  requisitionem  tuam,  mandatum 
nostrum  per  literas  destinamus.  Pro  predictis  autem  omnibus  adim- 
plendis  (6),  sic  te  fidelem  et  studiosum  exhibeas,  ut  proinde  a  majestate 
nostra  digna  beneficia  merearis. 


§  IX.  Constitutiones  super  scholis  ratiocinii,  super  ratiociniis  ab 
officialibus  recipiendis,  et  responsiones  de  excomputationibus ,  de 
apodixis  et  expensis. 

(Tria  quae  subsequuntur  edicta ,  ad  offlcium  magistrorum  rationalium  clare  per- 
tinentia  eodem  §  connectimus  :  primum  ex  Petri  de  Vin.  Epistolis ,  lib.  III , 
cap.  XIV,  cum  hac  mendosa  rubrica  :  Baronibus  (?)  suis  super  scholis  ratiocinii 
in  diversis  mundi  (?)  partibus  dividendis;  collatum  damus  cum  cod.  Paris. 
Notre-Dame,  n°  202,  cod.  Ambros.,  n°  104,  et  cod.  Harl.  n°  325  in  Britann.  mu- 
saeo.  —  Secundum  ex  praedictis  Epistolis,  lib.  III,  cap.  LXV,  cum  hac  rubrica  : 
Eisdem  [magistris  rationalibus']  super  ratiociniis  ab  officialibus  exigendis  vel  au- 
diendis ycoll.  cum  cod.  Paris.  Notre-Dame,  202. — Tertium  vero  ineditum  ex  co- 
dice  chartaceo  Bibl.  Varis.,Anc.fonds  lalin,  4625,  cujussecundaparsintitulatur  • 
Constitutiones  summarie  et  gabellarum  regni  Sicilie.  Illas  inter  constitutiones  tem- 
pore  Andegavensium  editas,  latet  quaedam  Friderici  responsiva  cum  bac  rubrica : 
Forma  data  super  ratiociniis  rccipiendis  ab  qfficialibus;  fol.  67  verso,  68  recto- 
verso.  De  tempore  quo  baec  tria  edicta  publicata  fuerint,  non  bene  constat.  Ad 
annum  tamen  1238  quo  Fridericus  rebus  Lombardiae  implicabatur,  satis  juste 
convenirent,  praesertim  dum  in  ultimo  fiat  mentio  de  familiaribus ,  scilicet  de 
vicariis  qui  absente  imperatore  ab  anno  1 235  ad  1 240  regno  Siciliae  praefuerunt.) 

I. 

Fridericus,  etc.  Quantumcunque  sibi  litigiosa  Liguria,  nostri  pars  utique 
laboriosa  dominii,  nostram  presentiam  vendicet  et  exhauriat  curas  nostras, 
inest  tamen  nobis  cura  precipua  de  regni  seu  verius  domus  nostre  quanta- 

(a)  In  cod.  202  supplentibus ,  male. 

(b)  Sic  corrigimus  ex  cod.  202.  In  impressis  implementis,  male. 

libet  utilitate  tractanda,  ne  dum  procellas  imperii  laboriose  componimus, 
aliquid  negligenter  omittere  circa  domestica  videamur.  Nuper  itaque  non 
minus  utili  quam  necessaria  deliberatione  providimus  quod  residentia 
vestra  (a),  licet  sit  Baroli  discreta  per  scolas,  nostris  tamen  est  dispen- 
diosa  profectibus,  et  venientibus  interdum  a  remotis  ratiocinia  posi- 
luris  officialibus  sumptuosa ;  sicque  propterea  ne  fiscalibus  obviet  utili- 
tatibus  et  privatis,  scholas  ipsas  pro  concurrentium  utilitate  localiter  recte 
providimus  dividendas,  utque  cujuslibet  vestrum  officium  infra  decre- 
torum  fines  sibi  justiciaria[tuuml  terminis  (b)  limitetur.  Quocirca  fide- 
litati  veslre  precipimus  quatenus,  receptis  presentibus  nostre  serenitatis 
apicibus,  vos,  notarie  Mirabilis  et  magister  Bartholo[mee]  (c),  scholam 
ratiocinii  vestri  Monopoli  (d)  statuatis,  moraturi  ibidem  et  officialium  jus- 
ticiariatus  Terre  Barensis  (e)  et  Terre  Hydrunti  ratiocinia  recepturi.  Tu, 
judex  Jacobe  Sinibaldi  (/),  scholam  Melfie,  decretis  tibi  similiter  Capita- 
nate  (g)  et  Basilicate  justiciariatibus,  studeas  ordinare.  Tu  quoque,  judex 
Petre,  scholam  tuam  Caiaccie  (h)  deputes,  et  officium  tuum  in  justicia- 
riatibus  Aprucii,  Terre  Laboris  et  Principatus,  tam  sollicite  quam  fideliter 
exequaris,  sigillum  vestrum  singulis  decretum,  cujuscunque  roboratum 
signo  notarii,  habituris  (i).  Cumque  multa  sit  laus  et  salus  ubi  multa  sunt 
consilia,  volumus  et  mandamus  quod  vobiscum  ad  invicem  super  dubiis 
conferatis,  quod  de  quacunque  re  magis  expediens  et  salubre  videritis, 
communi  consilio  discussuri.  Mandata  quoque  generalia,  que  commu- 
niter  hactenus  recepistis,  ut  particularis  ex  eis  et  integra  nobis  habilitas 
offeratur,  authenticari  per  manum  publicam  faciatis,  authenticatis  taliter 

(a)  In  impressis  et  in  plerisque  codicibus  noslra,  minus  juste. 

(b)  In  impressis  termini,  male. 

(c)  In  omnibus  impressis  et  in  quibusdam  codicibus  Martine :  menda  evidens. 

(d)  In  impressis  et  in  codicibus,  praeterquam  in  Saint-Victor  241,  Neapoli;  sed  om- 
nino  mendosum ,  si  conferas  quae  infra  sequuntur. 

(e)  In  omnibus  Terrae  Laboris ,  sed  male,  sicut  ex  sequentibus  Iiquet. 

(/)  Alias  Symbaldi.  Gorrigimus  ex  cod.  Ambrosiano  et  ex  Parisiensi  8566. 

(g)  In  impressis  captivatae,  pessime. 

(h)  In  impressis  Caracciae.  Corrigimus  ex  codicibus  Ambros.  et  Paris. 

( i)  Sic  emendamus  ex  cod.  Paris.  202.  In  impressis  notanter  habiturus. 
IV.  28 

authenticorum  robur  penes  quoscunque  remanserint  habituris;  quod  si 
notariorum  singularitatem  insufFicientem  forte  videritis,  adjectione  no- 
vorum  eorum  insufficientiarn  utiliter  suppleatis.  Vos  preterea ,  notarie 
Mirabilis  et  judex  Bartholomee,  oculos  apertos  specialiter  habere  preci- 
pimus  super  pelago  ratiocinii  Thome  de  Brundusio  et  siclariorum  Apulie, 
ut  per  incuriam  vestram  in  eos  nostra  curia  non  fraudetur. 

II. 

Fredericus,  etc.  Ad  expeditionem  celerem  nostrorum  fidelium,  ratiocinia 
ponentium  coram  vobis,  ut  fisci  nostri  profectus  in  eis  faciliuset  celerius  pro- 
curetur,  utiliter  etnecessarioprovidimusstatuendum  ut  omnes  simili  (?)  (a) 
distinctione  temporis  non  attenta,  super  recipiendis  ratiociniis  instanter  et 
efficaciter  intendatis;  ut  ibi  sit  multa  salus,  ubi  multa  consilia,  nec  aliquid 
inexpeditum  pertranseat  seu  remaneat  imperfectum,  ex  multarum  perspi- 
cacia  mentium  et  intuitu  quamplurium  oculorum.  Quocirca  fidelitati  vestre 
firmiter  et  districte  precipiendo  mandamus,  quatenus,  non  obstante  quod 
quosdam  ex  vobis  pridem  mandatum  nostrum  ad  audienda  ratiocinia 
certi  et  determinati  temporis  deputaverit,  simui  amodo  et  communiter  as- 
sistatis  (b)  omnibus  officialibus  ratiocinia  posituris,  et  eorum  ratiociniis 
tam  novis  quam  veteribus  audiendis,  prout  melius  poteritis  et  salubrius, 
intendatis,  super  eorum  decisione  celeri,  quantumcunque  poteritis  solicitu- 
dinem  impensuri.  Ceterum  post  collationem  (c)  in  talibus  habitam,  unus- 
quisque  vestrum  cum  uno  notario  per  se  et  singuli  sigillatim  eadem  ratio- 
cinia  plene  discutiant,  ut  ex  hoc  celerior  expeditio  procuretur.  Super  qua  si 
dubitatio  ulla  emerserit,  ad  alterutrum  recurret  et  communiter  conferatur, 
secundum  quod  inter  omnes  convenerit  terminanda  (d).  Si  vero  super 
aliquo  vos  omnes  dubitare  contigerit,  curiam  nostram  per  vestras  literas 

(«)  Sic.  Forsitan  simul  sive  similiter. 

(b)  In  impressis  incitandis  ab.  Locus  sine  dubio  mutilus. 

(c)  In  cod.  202  collectionem. 

(d)  Sic  in  cod.  202.  In  impressis  terminando. 

consulatis ,  receptis  dudum  sigillatim  per  duos  (a)  ex  vobis  ratiociniis , 
per  vos  similiter  coram  quibusacta  sunt  hactenus,  finiendis  (1). 

III. 

Federicus  secundus,  Dei  gratia,  et  cetera,  ad  rationales,  etc.  Super 
infrascriptis  capitulis  [de]  quibus  vobis  in  receptione  rationum  dubia 
emergebant  et  nostram  voluistis  excellentiam  consulere,  vobis  duximus  ad 
singula  respondendum. 

In  primis  de  facto  excomputacionum  quas  quidam  (6)  fieri  postulabant 
de  hiis  omnibus  que  quacumque  ratione  vel  tempore  (c)  a  tempore  regis 
Guillelmi  felicis  memorie  de  bajulationibus  subtracta  fuerunt,  ea  vide- 
licet  ratione  quod  ostendant  (d)  per  pacta  eoruui  camerariatus  et  bajula- 
tiones  (e)  emisse  cum  omnibus  justiciis  et  rationibus  que  tempore  pre- 
dicti  regis  Guillelmi  ad  jura  predictarum  bajulationum  spectabant  vel 
vendi  consueverunt  cum  eisdem,  sicut  nostra  celsitudo  providit;  quod  de 
omnibus  illis  que  ante  tempus  quo  eis  fuerunt  bajulationes  vendite  vel 
locate ,  de  juribus  bajulationum  ipsarum  donata  fuerunt  vel  alia  ratione 
subtracta,  nulla  esl.  eis  excomputacio  facienda,  cum  tempore  quo  baju- 
lationes  emerunt,  sciverunt  vel  scire  debuerunt  quid  emebant  (f),  et 
curia  nostra  intelligatur  non  nisi  revera  que  tunc  tenebat  in  suis  manibus, 
vendidisse;  presertim  cum  si  sit  intentionis  nostre  velle  excomputa- 
cionem  facere  de  hiis  que  tunc  erant  subtracta,  fecisset  in  pactis  aliquam 
mentionem.  Si  tamen  post  concessionem  camerariatus  factam,  aliquid  de 
eis  que  tempore  concessionis  in  bajulatione  erant  infra  tempus  eorum  de 

(a)  In  impressis  duas/mdle. 

(b)  In  codice  quidem. 

(c)  In  cod.  tempora. 

(d)  In  cod.  ostendat. 

(e)  In  cod.  bajulationis. 
(/)  In  cod.  emebat. 

(<l)  Non  plures  tribus  vel  quatuor  magistri  rationales  institui  solebant.  Ex  edicto  praece- 
dente  quatuor  adsunt;  ex  Regesto  tamen  ad  ann.  1240,  mense  maio,  primo  quatuor,  mox  tres 
tantum  pro  toto  regno,  scilicet  Thomasius  de  Brundusio,  Angelus  de  Marra  et  magister  Proco- 
pius  de  Matera  notarius  curiae. 

nostra  munificentia  datum  fuerit,  aut  portus  aliquis  qui  apertus  erat, 
cum  concessio  facta  fuit,  de  mandato  nostro  vel  aliquo  turbationis  casu 
qui  premeditari  non  potuerit,  factus  est  clausus,  pro  rata  temporis  quo 
nostra  concessio  vel  portus  clausio  facta  fuerit,  excomputum  facere  de- 
beatis;  proventibus  donatarum  rerum  et  portuum  clausorum  qui  ad  eos, 
si  res  donate  et  portus  clausi  (o)  non  essent,  pro  rata  temporis  prove- 
nissent,  fideliter  extimatis  [et  ita]  dilligenter  pensatis  quod  in  hujusmodi 
exlimacione  nostra  curia  non  fraudetur. 

De  apodixis  que  inveniuntur  in  quaternis  veterum  rationum  posite,  in 
suspenso  sic  vos  tenere  volumus  ut  si  in  eis  justa  causa  suspicionis  (b) 
est  posita,  eas  pro  inefficacibus  habeatis.  Si  vero  nulla  causa  notatur  in 
eis,  el  vos  potestis  aut  per  eos  qui  rationes  hujusmodi  receperunt  aut  ex 
veslro  ingenio  causam  in  eis  comprehendere  quare  debeant  non  admitti, 
non  admittatis.  Si  vero  aut  minus  justam  aut  minus  rationabilem  causam 
notatam  in  eis  aut  vos  de  jure  eas  non  videritis  suspendendas,  ipsas  vos 
volumus  computare,  et  si  super  hiis  forte  dubium  vobis  emerserit,  nostre 
excellentie  referatis. 

De  expensis  autem  que  per  officiales  nostros  quocumque  lempore  pro 
nostris  servitiis  facte  fuerint,  de  quibus  faciendis  vel  mandata  non  ha- 
buerint  vel  apodixas  minus  solempnes  ostenderunt,  volumus  quod  si  li- 
quide  vobis  consliterit  expensas  nostris  servitiis  necessarie  et  uliliter  esse 
factas,  licet  forte  facte  fuerint  sine  mandato  vel  apodixe  que  exinde  os- 
tenduntur  aliquid  minus  habeant  de  soiempnitate  que  in  apodixis  requi- 
ritur  (c)  faciendis,  debeant  eis  nichilominus  computari. 

De  apodixis  quas  officiales  non  assignatas  coram*  aliis  rationalibus  (d) 
coram  quibus  rationes  posuerunt  hactenus,  habere  se  dicant,  recipi  a 
vobis  pro  videre  vos  volumus,  et  si  per  rationales  primos  (e)  summam 
residui  inveneritis  esse  factam,  cum  per  hoc  videatur  in  ratione  fuisse 

(a)  In  cod.  clause. 

(b)  Hic  in  textum  codicis  irrepsit  glossema ,  scilicet  alias  suspensionis. 

(c)  In  cod.  requiruntur. 

(d)  In  cod.  racionabilibus ,  male. 

(e)  In  cod.  primo. 

conclusum,  nullam  nunc  apodixam  debealis  recipere,  nisi  forte  apodixe 
que  nunc  ostenduntur  fuerint  singulariter  ac  specialiter  vel  generaliter 
in  protestatione  producte  coram  rationalibus  primis,  aut  ipsarum  (a)  pro- 
ductio  fuerit  eis  per  rationales  ipsos  specialiter  et  generaliter  reservata, 
vel  nisi  sint  de  ipsius  residui  quantitate  soluta  sive  camere  nostre  sive 
familiaribus  nostris  aut  (6)  alicui  de  speciali  mandato  nostro  vel  etiam 
cuicunque  potuit  et  debuit  de  jure  persolvi.  Si  vero  residuum  non  inve- 
neritis  esse  notatum  et  apodixe  ipse  per  rationales  primos  inveniuntur 
refutate  fuisse ,  a  vobis  sint,  si  ostendantur,  necdum  refutande,  sed  po- 
tius  lacerande;  si  tamen  non  fuerunt  refutate  per  illos,  providendum  est 
utrum  sint  refutande  vel  ne.  Datum,  etc. 


§  X.  Gonslitutiones  generales  super  officialibus,  ne  gravamina 
fidelibus  inferant. 

LIBER  I,  TITULUS  XC,  PARS  III. 

[Nova  constitutio.] 

Omnes  officiales  nostros  abstinere  precipimus  a  gravaminibus  que 
nostris  fidelibus  hactenus  inferebant,  mittendo  ipsos  interdum  pro  de- 
ferenda  pecunia  ad  erarium  nostrum  seu  pro  quibuslibet  aliis  curie  nostre 
servitiis ,  interdum  ipsorum  animalia  capiendo ;  et  nec  ipsis  personis 
statutis  per  curiam  nostram  expensas  nec  pro  vecturis  animalium  mer- 
cedes  similiter  definitas  aliquatenus  exsolvebant.  Quod  qui  fecerint,  de 
bonis  suis  expensas  et  mercedes  eisdem  hominibus  et  curie  nostre  tan- 
tumdem  exsolvere  compellantur. 

LIBER  I,  TITULUS  XCIII,  PARS  II. 

Sic  nostra  servitia  perfici  volumus  ut  occasione  ipsorum  fidelium  nos- 

(a)  In  cod.  ipsorum. 
(&)  In  cod.  ut,  male. 

trorum  aliquis  contra  justitiara  non  gravetur.  Ideoque  presenti  sanctione 
decernimus  ut  nullus  officialis,  si  ipse  equos  habeat,occasione  servitiorum 
vel  nuntiorum  nostrorum,  compellat  aliquem  equum  vel  jumentum,  asi- 
num  vel  quodcunque  vehiculum  alicui  commodare,  sed  pretio  pro  ser- 
vitiis  nostris  locet.  Quod  si  non  habet,  licentiam  habeat  aliqua  compel- 
lendi  animalia  pro  servitiis  nostris,  pretio  unius  tareni  auri  per  diem  cum 
homine  vel  sine  homine  pro  dimidio  tareno  locanda.  Ceterum  si  locata 
animalia  per  manifestam  ductoris  negligentiam  vel  quod  ipsa  ultra  sta- 
tutam  dietam  per  malitiam  duxerit,  mori  contigerit,  juxta  estimationem 
trium  vel  quatuor  bonorum  proborum  virorum  fidelium,  per  quos  prius- 
quam  locatio  fiat,  estimationem  locandi  vehiculi  volumus  fieri,  per  cu- 
riam  nostram  domino  pretium  resarciri  jubemus.  Nullus  etiara  officialis 
compellat  aliquem  equos  suos  vendere  nisi  justo  pretio  curie  nostre, 
quos  et  per  quatuor  bonos  viros  volumus  estimari. 


§  XI.  Constitutiones  generales  super  jure  dominorum  tam  in 
revocatos  quam  in  vasallos  exercendo. 

LIBER  III,  TITULUS  XI. 

De  recommendatis  vel  revocatis  non  detinendis. 

Ad  subjectorum  nostrorum  invidiam  non  convenit  revocare  si  privatis 
aliquando  commodis  nostris  intendimus,  si  jura  nostra  non  patimur  ab 
aliis  usurpari.  Hinc  est  quod  prelatis  ecclesiarum,  comitibus,  baronibus 
seu  quibuslibet  aliis  nostris  fidelibus  firmiter  inhibemus  quod  nullus  re- 
commendatos  vel  ad  nostram  curiam  revocatos  in  posterum  audeat  re- 
tinere,  sed  ipsos  in  civitatibus  nostri  demanii  bajulis  vel  aliis  officialibus 
nostris  sine  difficultate  assignent  vel  ad  loca  ipsis  revocatis  destinala 
remittant.  Quod  si  hujus  constitutionis  nostre  quispiam  violator  temera- 
rius  extiterit  vel  eidem  fraudem  fecerit,  bonorum  suorum  omnium  mo- 

bilium  (a)  publicatione  damnetur.  Ceterum  ne  prelati,  comites  vel  ba- 
rones  seu  quilibet  alii  detentores  occasione  presentis  constitutionis  in 
possessionibus  aggraventur  quas  revocatos  ab  ipsis  tenere  contigerit, 
dum  alibi  commorant3s  possessionibus  ipsis  libere  perfruantur,  et  ne 
revocati  predicti  per  nos  possessionum  suarum  emolumento  priventur, 
dum  ipsis  uti  non  permittantur  a  dominis  vel  uti  nequiverint,  ad  remo- 
tiora  forsitan  loca  translati;  utrisque  discreta  provisione  providimus  ut 
rigore  juris  communis  in  hac  parte  sopito,  revocati  possessiones  easdem 
hominibus  aliis  vasallis  pristini  detentoris  distrahere  compellantur,  et 
domini  vasallos  suos  emere  justo  pretio  distrahenda  (b)  compellant. 

LIBER  III,  TITULUS  XII. 

De  non  opprimendis  vasallis  a  dominis. 

Presenli  constitutione  decernimus  ut  nullus  dominorum  vasallos  suos 
contra  justitiam  opprimat  vel  ab  eis  contra  constitutionem  nostram  illi- 
citum  auferat.  Quod  qui  fecerit,  expensas  vasallo  suo  victori  resarciat  et 
ablati  duplum  curie  nostre  componat.  Vasallus  autem  qui  dominum  suum 
occasione  predicta  contra  justitiam  impetere  calumniose  tentaverit,  in 
expensis  victori  domino  condemnetur.  Sic  enim  utrique  consulimus, 
dum  nequitiam  domini  et  vasalli  calumniam  condemnamus. 


§  XII.  Constitutiones  super  conditione  clericorum,  scilicet  de 
beneficiorum  pluralitate ,  de  filiis  presbyterorum  ad  successionem 
paternam  admittendis,  de  clericis  in  civili  judicio  responsuris,  de 
rebus  stabilibus  ab  ecclesiis  infra  annum  vendendis. 

(Primum  documentum  inserimus  ex  Mabtene  et  Duband,  Ampliss.  collect.,  t.  II, 
col.  1182,  n°  65,  coll.  cum  cod.  Biblioth.  Paris.,  fonds  S.  Germain,  n°  455, 

(a)  Alias  immobilium,  minus  recte. 

(l>)  Sic  emendamus ;  in  impressis  distrahendo. 

pars  V,  22.  Encyclicam  enim  esse  et  quasi  legem  ad  usum  totius  regni  pro- 
mulgatam  quisquis  facile  animadverterit.  Tria  autem  quae  sequuntur,  ad 
exemplum  Carcani,  sed  novo  ordine  exhibemus,  notis  quibusdam  ad  jus  in  hac 
parte  explanandum  perutilibus  additis.) 

Fridericus,  etc.  .  .  .  justiciario  Apulie,  etc.  .  .  .  Sepe  contingit  quod 
dum  petitionibus  nostrorum  fidelium  clementer  annuimus,  dum  clericis 
aliquibus  ex  dignitatis  antique  fastigio  quam  habemus  in  regno  seu  in 
ecclesiis  regni  nostri  vacantibus  de  bonis  ecclesiasticis  precipimus  pro- 
videri,  beneficia  nostra  (a)  quo  deberent  et  etiam  volumus  privantur 
eventu,  dum  frequenter  alicui  de  prima  vacatione  facta  provisio,  pro- 
priis  non  contenta  limitibus,  prebendarum  licet  improvide  pluralitate 
repletur,  et  si  tunc  vacare  contingat,  omiltitur,  ut  per  fraudis  excogitate 
colludium  pinguior  in  posterum  habeatur.  Illud  inelegans  etiam  plerum- 
que  committitur  ut  si  quantitatem  certam  pecunie  ob  majoris  favoris  gra- 
tiam  de  vacantibus  prebendis  alicui  nostra  serenitas  assignari  precipiat, 
super  valore  vacantium  vel  probationibus  forsan  inductis  adulteris  vel 
procuratore  non  callido  circumvento ,  seu  etiam  potius  gratiose  versato, 
concessa  clerico  quantitas  in  curie  nostre  dispendium  ampliatur.  Vo- 
lentes  igitur  super  hiis  minus  licite  facta  corrigere  et  in  futurum  ne  hu- 
jusmodi  morbus  invaleat  precavere,  fidelitati  tue  precipiendo  mandamus 
quatenus  ubicumque  per  jurisdictionem  tuam  clericum  aliquem  ex  causis 
predictis  plures  prebendas  sub  unitatis  involucro  vel  plus  quantitate  sibi 
a  celsitudine  nostra  collata  fraudulenter  usurpare  repereris,  aut  spe  am- 
plioris  exile  beneficium  omisisse,  hujusmodi  ultronea  usurpatione  desti- 
tuas  et  utriusque  pelitionis  ostium  pinguia  taliter  expectanti  precludas, 
nulli  auctoritate  litterarum  tibi  vel  predecessoribus  (b)  tuis  hactenus  ge- 
neraliter  directarum,  beneficium  seu  prebendam  preter  nostre  majestatis 
oraculum  conferre  presumens;  quin  potius,  prout  vacare  contigerit,  vaca- 
tionis  et  ipsius  valoris  annui  quantitatem  districte  nostro  culmini  re- 
scripturus. 

(o)  Ap.  Martene  beneficii  nostri,  minus  recte. 
{b)  Ap.  Martene  successoribus,  male. 


REGNI  SICILIAE. 


225 


LIBER  III,  TITULUS  XXVIII. 

De  filiis  clericorum. 

Fredericus,  elc,  Andree  regni  nostri  Sicilie  logothete  et  justitiario 
provincie,  etc.  (sic)  (1).  Sicut  accepimus  nostrorum  servitia  subditorum, 
et  ipsos,  quoties  expedit,  ad  nostra  mandata  et  beneplacita  nostra  in 
personis  et  rebus  expositos  invenimus;  ita  spectat  ad  nostri  culminis 
dignitatem  ipsorum  commoda  digna  provisione  pensare,  ut  si  quis  de- 
fectus  impediat ,  auctoritate  nostri  remotus  edicti ,  commodum  curie 
nostre  proveniat  («)  unde  nostrorum  fidelium  utilitas  procuratur.  De  or- 
dinatione  igitur  nostra  procedit  ut  quia  filii  clericorum  in  paternis  et 
maternis  bonis  vel  rebus  pro  legitimo  defectu  natalium  jus  successionis 
amittunt,  beneficio  curie,  de  potestatis  plenitudine  quam  habemus,  sub- 
veniatur  eisdem  (2),  ut  ea  que  per  successionem  habere  non  possunt, 

(a)  In  Palatino  auctoritas  curie  inde  proveniat,  unde,  etc.  Sensus  vero  non  integrior 
videtur. 


(!)  Haec  addimus  ex  Matthaeo  de  Afflictis,  t.  I,  rubr.  89,  p.  218,  qui  habebat  istam  con- 
stitutionem  in  suo  codice,  cum  hoc  titulo.  Unde  brevius  notat:  «  Erat  videndum  de  officio 
logothetae  circa  filios  presbyterorum.  » 

(2)  Quomodo  ad  legitimationem  spuriorum,  tam  a  presbyteris  quam  a  laicis  eliam  conjugatis 
genitorum,  imperator  interdum  processerit,  sat  bene  liquet  ex  duobus  privilegiis,  quae  multum 
ad  argumentum  nostrum  praestare  existimamus.  Primum  adest  inter  Petri  de  Vin.  Epistol., 
lib.  VI,  cap.  XVI,  coll.  cum  cod.  Paris.  Bibl.,  Fonds  Saint-Germain ,  n°  455,  ut  sequitur : 
«  Fredericus,  etc.  Dignum  esse  decrevimus  et  consentaneum  rationi,  ut  ii  quos  interdum  in 
»  legitimis  actibus  defectus  natalium  impedit,  legitimationis  honore  per  principem  reparentur, 
>>  et  si  quando  super  his  imperialis  favor  fidelium  suorum  supplicatione  requiritur,  liberaliter 
»  largiatur.  Inde  est  quod  cum  magister  Theodinus  de  Curia,  clericus,  fidelis  noster,  pro  legi- 
»  timatione  P.,  S.,  G.  et  M.  filiorum  suorum,  quos  ipse  dudum  in  sacris  ordinibus  constitutus, 
»  ex  Rog.  de  eadem  terra,  muliere  soluta,  se  asserit  genuisse,  majestati  nostre  humiliter 
»  supplicavit;  nos  supplicationibus  suis  benignius  inclinati,  predictos  ....  de  plenitudine  po- 
»  testatis  nostre,  et  ex  certa  scientia  eos  spurios  esse  scientes,  Iegitimamus,  et  omnia  jura 
»  legilima  restituimus  :  ut  tanquam  legitimi  et  legitimo  thoro  nati ,  in  bonis  paternis  et  mater- 
»  nis,  que  feudalia  non  existunt,  succedant,  et  ad  omnes  actus  publicos  et  civiles  honores, 
»  si  casus  se  ingesserit,  admittantur,  et  in  omnibus  aliis  suam  libere  prosequi  valeant  actio- 
»  nem;  objectione  prolis  illicite  in  posterum  quiescente,  et  lege  aliqua  non  obstante,  et  ea 
IV.  29 

jure  locationis  a  nostra  clementia  recognoscant.  Quare  mandamus  qua- 
tenus  per  totam  jurisdictionem  tuam  in  quibuslibet  civitatibus,  villis  et 
castris  super  possessionibus  que  paterno  vel  materno  jure  debentur  filiis 
clericorum,  objectione  prolis  illicite  non  obstante,  certum  et  annuum  re- 
ditum  pro  quantitate  rerum  adjici  facias,  sicut  commodius  videris  expe- 
dire.  Deinde  de  auctoritate  nostre  curie  filios  clericorum  in  sarcinam  pa- 
ternarum  et  maternarum  rerum  et  possessionum  immittas,  salvo  certo  et 
annuo  reditu  de  quo  teneantur  annis  singulis  in  festo  natalis  Domini 
nostre  curie  respondere.  Itaque  si  in  constitulo  censu  defecerint,  a  pa- 
ternis  et  maternis  bonis  penitus  excludantur.  Adjicimus  insuper  ut  donec 
parentes  ipsorum  vixerint,  nisi  de  bonis  et  possessionibus  suis  cesserint 
spontanea  voluntate,  bona  et  possessiones  suas  libere  teneant  usque  ad 
obitum  eorumdem,  censu  in  quaternionibus  curie  nihilominus  annotato, 
quem  filii  postquam  ad  eos  paterna  et  materna  bona  pervenerint,  nostre 


»  precipue  que  legitimari  spurios  nisi  ex  certa  scientia  non  permittit  :  ita  tamen,  quod  vice- 
»  simam  partem  proventuum  omnium  bonorum,  que  praedicte  legitimationis  beneficio  ad 
»  legitimatos  eosdem  provenerint ,  singulis  annis  reddant  curie  nostre ,  in  recognitionem 
»  gratie,  quam  eis  super  hoc  duximus  indulgendam.  Ad  hujus  autem  rei  memoriam,  etc.  » 
Alterum  ineditum  extat  in  cod.  Britannici  Musaei  Yespas.  Cott.,  fol.  1 05  verso,cum  hac  rubrica 
De  legitimatione  spurii,  et  sub  eadem  forma  fere  concipitur  :  «  [Fredericus.]  Dignum  fore 
»  credimus  et  consentaneum  rationi  ut  hii  quos  interdum  in  legilimis  actibus  defectus  natalium 
»  impedit,  legitimationis  honore  per  principem  reparentur,  et  si  quando  super  hoc  imperialis 
»  favor  requiritur,  ad  supplicationem  fidelium  liberaliter  largiatur.  Inde  est  quod  cum  Homo- 
»  deus  qui  dicitur  Guercius  de  Verona,  fidelis  noster,  qui  legitimos  filios  se  asserit  nonhabere, 
»  pro  legitimatione  A.  filii  sui,  quem  ipse  Avinante  uxore  sua  vivente  ex  Amelina  muliere  so- 
»  luta  suscepisse  se  dicit,  majestati  nostre  humiliter  supplicavit ;  nos  supplicationibus  ejus 
»  benignum  prestantes  assensum,  predictum  A.  spurium  esse  scientes,  de  plenitudine  potes- 
»  tatis  nostre  et  ex  certa  scientia  legitimamus  eumdem  et  ad  omnia  jura  legitima  restituimus 
»  eum,  ut  tanquam  legitimus  et  de  legitimo  thoro  natus  in  paternis  bonis  et  maternis  rite  suc- 
»  cedat,  nisi  feudalia  vel  regalia  ipsa  bona  existant,  nullis  legitimis  filiis  remanentibus  ex 
»  eodem ;  ad  omnes  actus  publicos  et  civiles  honores ,  si  se  casus  ingesserit ,  admittatur,  et  in 
»  omnibus  aliis  suam  possit  libere  prosequi  actionem ,  objectione  prolis  illicite  quiescente  vel 
»  aliquatinus  non  obstante ,  specialiter  autem  illa  que  legitimari  spurios  nisi  ex  certa  scientia 
»  non  permittit.  In  cujus  rei  memoriam  etstabilem  firmitatem,  presens  scriptum  fieri  jussimus 
»  majestatis  nostre  sigillo  munitum. »  In  isto  tamen  privilegio  de  annuo  redditu  curiae  persol- 
vendo  nulla  mentio  fit;  unde  comperimus  hanc  tributi  conditionem  filiis  presbyterorum  tan- 
tummodo,  non  caeteris  vero  spuriis  fuisse  impositam. 

curie  solvere  teneantur;  nec  bona  ipsa  possint  devolvi  ad  alios  vel  alias 
alienari  in  prejudicium  filiorum  per  parentes  eorum,  nisi  quatenus  nos- 
tris  legibus  est  permissum.  • 

LIBER  I,  TITULUS  LXIX,  PARS  II. 

[Nova  constitutio.] 

De  burgensaticis  petitorio  vel  quolibet  possessorio  adipiscende,  recu- 
perande  vel  etiam  retinende  possessionis  clericum  seu  etiam  quemvis 
religiosum  pecuniaria  actione  conventum ,  in  civili  volumus  examine 
respondere,  rei  qualitate  potius  in  hac  parte  que  petitur  quam  persone 
conditione  seu  judicii  qualitate  pensata  (1). 

LIBER  III,  TITULUS  XXIX  (2). 

De  rebus  slabilibus  non  alienandis  ecclesiis. 

Predecessorum  nostrorum  veterum  principum  constitutionem ,  quam 
antiqua  turbatio  preteriti  temporis  antiquarat,  nova  provisione  novantes, 
edicimus  quod  nulli  subjectorum  nostrorum  clerico  vel  laico  liceat  do- 
mibus  Templi  vel  Hospitalis  (3)  seu  cuilibet  alicui  loco  religioso  de  quo 


(1 )  Haec  lex  ab  antiquo  vim  obtinebat,  si  conferas,  supra  p.  40,  constitutionem  si  quis  cleri- 
cus  a  Guillelmo  II  emanantem.  Odiosa  tamen  summis  pontificibus  semper  visa  fuit.  Sed  Gre- 
gorio  IX  inde  conquerenti,  per  litteras  20  septemb.  1236  ita  Fridericus  respondebat :  «  Quod 
»  enim  ad  seculare  judicium  et  ad  talliarum  solutionem  interdum  clerici  compelluntur  in  patri- 
»  monialibus  vel  in  feudis ,  realis  vel  personalis  actionis  delectu  non  habito  super  eis ,  hoc  non 
»  ad  nomen  injurie,  sed  ad  juris  executionem  potius  credimus  reducendum.In  beneficiis  autem 
»  ecclesiasticis  vel  obligationibus  contractis  ab  eis  nulla  permittimus  clerieos  coram  civili  judicio 
»  conventione  vexari,  adeo  quod  contra  eos  in  civilibus  criminibus  etiam,  que  lesionem  nostre 
»  continent  majestatis,  super  quibus  secundum  veterum  legum  scita  civilis  judicis  deberet  esse 
»  cognitio,  parcissime  jus  dicatur.»  Cf.  Constitut.  Guillelmi  regis  De  personis  clericorum,\>.i8. 

(2)  In  editione  anni  1773,  haec  constitutio  ad  annum  1238  refertur.  Multo  tamen  antiquior 
est,  ut  infra  videre  erit. 

(3)  Eadem  prohibitio  super  feudalibus  et  burgensalicis  acquirendis  domui  quoque  Theuto- 
nicorum,  quanquam  imperatori  carissimae,  non  minori  juris  rigoro  imponebatur.  Quod  pro 
certo  comperimus  ex  mandato  quod  ediderunt  Martene  et  Durand,  Ampliss.  collect.,  t.  II , 
col.  1 1 83-1 1 84 ,  n°  68 ;  coll.  cum  codice  Biblioth.  Paris. ,  Fonds  Saint-Germain,  n°  455,  pars  V, 
p.  23,  et  est  ita  :  «  Fridericus,  etc,  justiciario,  etc.  Exposuerunt  et  conquesti  sunt  excellentie 

nostre  curie  certum  servitium  minime  debeatur,  possessiones  heredita- 
rias  vel  patrimoniales  vendere  vel  donare  inter  vivos  aliquo  donationis 
modo,  nisi  ex  equalis  causa  permutationis  transferre.  Ceterum  si  in  ultima 
voluntate  aliquem  de  predictis  locis  heredem  instituerit,  tunc  domus  que 
institutionem  vel  legatum  acceperit,  teneatur  infra  annum  alicui  de 
proximis  defuncti  vel  de  burgensibus  nostris  relicta  stabilia  vendere;  at  si 
ultra  annum  facere  predicta  distulerit,  possessiones  ipsas  post  anni  lapsum 
fisci  nostri  juribus  volumus  applicari  (1).  De  rebus  autem  quibuscumque 

»  nostre  fratres  Hospitalis  Sancte  Marie  Theotonicorum ,  fideles  nostri ,  quod  contra  privilegia 
»  ipsis  a  predecessoribus  nostris  et  nobis  concessa,  per  officiales  nostros  in  multis  contra  jus- 
»  titiam  molestantur.  Que  privilegia  cum  nostro  conspectui  mandaverimus  presentari ,  licet  non 
»  ipsa  authentica  et  originalia,  sed  ipsorum  tenores  publica  manu  transumptos  nobis  presen- 
»  taverunt,  iis  tamen  que  continebantur  in  eis  diligenter  inspectis  et  ad  limam  conscientie 
»  nostre  reductis,  volentes  eorum  jura,  quantum  sine  juris  nostri  prejudicio  possumus,  illesa 
»  servari ,  fidelitati  tue  precipiendo  mandamus  quatinus  privilegiis  authenticis  quorum  exem- 
»  pla  (var.  capitula)  nostre  curie  presentata  tibi  sub  sigillo  nostro  transmittimus ,  diligenter 
»  inspectis ,  si  privilegia  ipsa  compereris  fideliter  fuisse  transumpta ,  non  permittas  fratres 
»  predictos  contra  privilegia  ipsa  et  contra  justitiam  molestari;  dum  tamen  feudalia  et  burgen- 
)>  satica  regni  nostri  non  vendicent  vel  usurpent,  auctoritate  privilegiorum  ipsorum  in  quibus 
»  generali  vocabulo  acquisila  et  justis  titulis  acquirenda  confirmentur  eisdem,  nulla  de  con- 
»  stitutione  predecessorum  nostrorum  et  nostra  habita  mentione ,  per  quam  loca  religiosi  quo- 
»  cumque  alienationis  titulo,  preter  mansuetudinis  nostre  sacrum  oraculum,  acquirere  sibi 
»  feudalia  vel  burgensatica  prohibentur.  Immunitates  tamen  et  libertates  alias  ipsis  indultas 
»  tam  super  herbalicis,  pedagiis,  phalangeticis  et  specialiter  de  transitu  Fari  et  de  rebus  pro- 
»  venientibus  ex  fetibus  et  fructibus  possessionum  domus  ejusdem  a  regno  in  Syriam  transfe- 
»  rendis,  libere  per  officiales  nostros  tue  jurisdictioni  subjectos  ipsis  facias  inviolabiliter  obser- 
»  vari.  In  possessionibus  etiam  quas  ab  ecclesiis  et  locis  venerabilibus  aliis  justis  litulis  se 
»  acquisivisse  probaverint  et  quas  nunc  pacifice  possident,  non  permittas  eosdem  molestiam 
»  aliquam  sustinere.  » 

(<t)  Hac  constitutione  innixus,  anno  4238,  28  octobris,  querelas  papae  de  spoliatione  Templa- 
riorum  et  Hospitalariorum  conquerentis  juste  refellit  imperator,  cum  dicat :  «  Nonnulla  vero 
»  burgasatica  que  emerunt  revocata  sunt  ab  eis,  secundum  formam  antique  constitutionis  regni 
»  Sicilie  quod  nihil  potest  eis  sine  consensu  principis  de  burgasaticis  inter  vivos  concedi  vel  in 
o  ultima  voluntate  legari,quin  post  annum,mensem,septimanam  et  diem  aliis  burgensibus  secu- 
»  laribus  vendere  et  concedere  teneantur.  Et  hoc  propterea  fuit  ab  antiquo  statutum  quia  si  li- 
»  bere  eis  et  perpetuo  burgasatica  liceret  emere  sive  accipere,  modico  tempore  totum  regnum 
»  Sicilio  ....  emerent  et  acquirerent;  et  hec  eadem  constitutio  obtinet  ultra  mare.»  Cf.  Assises 
des  Bourgeois,  cap.  XXIV,  p.  255,  et  Chart.  Antiocheni  principis  ap.  Paoli,  1. 1,  p.  &], 
n°  LXXVII. 

mobilibus ,  quantumcumque  pretiosis ,  relinquendi  predictis  domibus  et 
aliis  religiosis  locis  concedimus  facultatem. 


§  XIII.  Constitutio  de  jure  protimeseos ,  scilicet  de  facultate  ven- 
ditoris  parentibus  concessa  ex  emptoris  manu  rem  alienatam  re- 
trahendi. 

(Edider.  Saravna,  Constit.  regni  utriusque  Siciliae  (Lugd.  1568  fol.),  inter  ca- 
pitula  regis  Boberti,  p.  371;  et  Pertz,  Monum.  Hist.  Germ.,  t.  IV,  p.  331-333, 
e  cod.  musaei  Borbonn.  ap.  Neapolirn,  signato  VIII,  E  24;  quibus  collatis 
textum  nostrum  instituimus.  Priorem  simul  et  majorem  hujus  constitutionis 
partem  ediderunt  quoque  Cujacius,  De  Feudis ,  lib.  V,  p.  227,  et  Beck,  Cor- 
pusjuris  civilis,  t.  II,  p.  604.  Fragmenta  etiam  aliquot  extant  apud  Afflictum, 
Baldum  et  Oldendorpium.  De  tempore  editae  legis  nil  constat,  et  Giannonius 
(Istor.  civile ,  t.  II,  lib.  3,  cap.  3,  §  III),  quem  in  hoc  secutus  est  Pecchia 
(Stor.  civ.  e  polit.  del  regno,  t.  I,  lib.  I,  cap.  41),  eam  Friderico  nostro  etiam 
adscribendam  esse  renuit.  Non  dubitandum  tamen  quin  omnes  consuetudines 
regni  Siciliae,  quocumque  terapore  compilatae  fuerint,  jus  protimeseos,  quod 
etiam  vocant  jus  praeemptionis  sive  congrui ,  admiserint ,  ut  monet  Gregorio 
(Introduz.  allo  sludio  del  dritto  publ.,  p.  194).  Constitutio  igitur  Sancimus, 
hujus  consuetudinis  quasi  norma  et  regula ,  ab  ipso  Friderico  edi  potuit  ad 
usum  Germaniae  vel  Italiae  ubi  jus  feudale  vigebat,  et  inde  siculas  inter  leges 
non  immerito  locum  obtinuisse.  Praeterea  si  quis  Assisias  regni  Jerusalem  per- 
volverit,  praecipue  Assises  de  la  cour  des  bourgeois  (ch.  XXX,  p.  35),  et  Abrdgd 
du  Livre  des  Assises  (ch.  XXXIII,  p.  260  et  seqq.),  Fridericum  juxta  morem 
et  ad  exemplar  juris  ultramarini  Iegem  tulisse  vel  potius  ex  graecis  renova- 
visse  forsitan  non  negabit.) 

Fridericus,  etc.  Sancimus  amodo  in  omni  provincia  et  in  omni  civi- 
tate  si  quis  forte  ex  parentela  habeat  communem  fundum  vel  agrum  vel 
domum  vel  vineam  vel  rem  immobilem  divisam  vel  indivisam ,  ex  com- 
muni  emptione  vel  ex  aliquo  hujusmodi  titulo  vel  aliquo  modo  con- 
junctam  (o),  et  voluerit  alienare  predictas  res  per  venditionem  vel  em- 
phiteosim  vel  locationem ,  [quod]  non  ante  concedimus  eas  alienare  nisi 

(a)  Ap.  Cujacium  et  Beck  vel  alio  modo  aliquo  conjunctim. 

prius  denuncietur  illis  (a)  quos  vocamus  per  ordinem  in  jus  (b)  proti- 
meseos  (c).  In  primis  vocentur  parentes  qui  sunt  conjuncti,  post  hos  socii 
qui  similiter  sunt  conjuncti ;  post  hos  vocentur  illi  qui  sunt  sub  uno  ser- 
vitio  et  sunt  conjuncti  ex  aliqua  parte;  post  omnes  istos  illi  qui  sunt 
conjuncti  tantum,  etiam  si  sunt  extranei  (d).  Si  autem  plures  sint  qui 
habeant  jus  protimeseos,  omnibus  denuncietur  ut  infra  triginta  dies  (1) 
solvendo  justum  pretium  sine  mora  aut  quantum  quivis  (e)  emptor  sine 
fraude  dederit,  unusquisque  suam  portionem  recipiat.  Verum  si  infra 
statutum  terminum  pretium  justum  non  solverit ,  de  cetero  non  habebit 
jus  protimeseos,  nisi  forte  quisquam  fuerit  (f)  in  captivitate  vel  fuerit 
deportatus  vel  in  exilium  missus,  vel  absens  causa  reipublice  vel  ex 
propria  causa  sua  sine  dolo  aut  fraude,  aut  si  fuerit  minor  viginti  quinque 
annis;  et  licet  fuerint  isti  absentes  ex  justa  causa,  tamen  tutores  vel 
curatores  eorum  vel  procuratores  (g)  vel  defensores  infra  quatuor  menses 
debent  venire  et  solvere  justum  pretium  cum  usuris  legitimis  et  neces- 
sariis  expensis,  et  recipere  jus  protimeseos  et  extraneos  emptores  omnino 
expellere;  et  si  neglexerint  hoc  facere,  resarcient  de  propriis  suis  quid- 
quid  incommodi  illi  haberent.  Licet  autem  supra  dixerimus  quod  omnes 
vocentur  (h)  ad  jus  protimeseos,  tamen  si  probatum  fuerit  quod  atroces 
injurias  vel  manus  impias  ex  proposito  venditori  vel  ejus  familie  intule- 

(a)  Ap.  Cujacium  et  Beck  non  ante  liceat  ei  alienare  quam  denuntiaverit  illis. 

(b)  Ap.  Sarayna  injure;  ap.  Pertz  juris. 

(c)  Ap.  Pertz  prothomiseos.  Vocis  vero  formam  quae  magis  graeco  quadrat,  admi- 
simus. 

(d)  Ap.  Cujacium  et  alios  diverse  et  brevius  concipitur  :  In  primis  vocentur,  etc. 
Post  hos  illi  qui.sunt  conjuncti  tantum,  eliam  si  extranei  sint;  post  omnes  istos  vocen- 
tur  illi  qui  sunt  sub  uno  servitio  et  sunt  conjuncti  ex  aliqua  parte. 

(e)  Ap.  Sarayna  et  Pertz  verus. 

(/)  Ap.  Cujacium  et  Beck  nisi  si  quis  eorum  erat. 

(g)  Vel  procuratores  ap.  Sarayna  desunt. 

(h)  Ap.  Beck  supra  diximus  omnes  vocari. 


(I)  In  Assisiis  regni  Jerusalem  multo  brevior  terminus,  dum  inlra  septem  dies  tantummodo 
contineatur. 

rint  vel  ipsius  substantie  gravem  jacturam  moliti  fuerint  vel  contra  ejus 
vitam  nisi  sint  vel  etiam  pecuniarium  damnum  (a)  intulerint,  omnes  isti 
nullo  modo  sine  venditoris  voluntate  ad  jus  protimeseos  veniant.  Ex 
causa  vero  dotis  vel  donationis  propter  nuptias  vel  simplicis  donationis  (b) 
causa  mortis  aut  ex  testamento  vel  ex  permutatione  vel  ex  transactione 
parentes  et  extranei  omnes  possunt  alienare ,  nisi  forte  si  quis  vendendo 
vel  locando  ei  qui  non  habuit  (c)  jus  protimeseos,  simulate  donaverit  vel 
in  emphiteosim  (d)  dederit.  Ideoque  illi  qui  habent  jus  protimeseos,  pos- 
sunt  exigere  juramentum  a  venditore  et  emptore  (e).  Si  autem  post  ju- 
ramentum  probatum  fuerit  contra  conslitutionem  nostram  simulate  hoc 
egisse,  venditor  et  emptor  penam  perjurii  debent  sustinere,  et  insuper 
venditor  rem  amittere  et  emptor  pretium,  et  fisco  applicabitur  (f).  Fiscus 
autem  vendat  rem  illam  illi  qui  habet  jus  protimeseos.  Si  autem  ante 
juramentum  probati  fuerint  hoc  fecisse,  venditio  erit  irrita  et  cogetur 
venditor  vendere  invitus  illis  convicinis  (g)  qui  habent  jus  protimeseos  (1). 
Prohibemus  insuper  potentes  personas  aliquid  (h)  accipere  a  minoribus 
sub  pretextu  adoptionis  (i)  seu  donationis  simplicis  aut  causa  mortis, 

(a)  Ap.  Pertz  peculiare  damnum,  verbo  intulerint  deficiente. 

(b)  Ap.  Sarayna  et  Beck  repetitur  sic  :  vel  simplicis  donationis  vel  donationis  causa 
mortis. 

(c)  Ap.  Pertz  el  qui  non  habent;  emendamus  ex  Beck. 

(d)  Ap.  Sarayna  vel per  legatum.k\>.  Cujacium  et  Beck  vel  legatum. 

(e)  Ap.  Pertz  juramentum  venditionis  et  emptionis,  minus  recte. 

(/)  Ap.  Beck  multo  brevius  :  simulate  hoc  fecisse  venditorem  et  emptorem,  rem  et 
pretium  perdent  et  fisco  applicabitur. 

(g)  Convicinis  deest  ap.  Sarayna. 

(h)  Ex  Cujacio  et  Beck  addimus  aliquid. 

(i)  Ap.  Pertz  emptionis;  Cujacius  et  Beck  adoptionis,  rectius. 


(!)  Totus  hic  locus  a  verbis  Si  autem  ante  apud  Beck  deest, et  res  prorsus  genti  occidentalium 
quasi  incognita.  Noscimus  tamen  jus  praeemptionis  vicinis  quoque  reservatum,  saltem  in  Cypro, 
dum  legamus  in  Abrege  du  Livre  des  Assises,  loco  citato  :  «  Cest  assaver  que  ce  il  avenoitque 
ces  deux  manieres  de  gent,  come  est  le  parent  et  le  veizin,  eussent  chalonge  (retrait)  1'eritage 
qui  auroit  este  vendu,  saches  par  droit  et  par  raizon  que  le  parent  1'auroit  avant  dou  voizin.» 

vel  ex  testamento  vel  ex  usucapione  (a)  aut  sub  pretextu  defensionis, 
nisi  fuerint  parentes  (b).  Potentes  autem  dicimus  non  tantum  illos  qui 
per  se  sunt  potentes ,  sed  etiam  per  propinquiores  per  quos  possunt  in- 
ferre  timorem  (c)  alienatoribus  aut  per  promissionem  beneficii.  Si  quis 
autem  potentior  qui  fecerit  (d),  sit  alienus  ab  illa  re  et  estimationem  il- 
lius  rei  prestet  fisco.  Transcurso  autem  decennio  si  non  denuncia- 
vit  (e),  nulla  de  cetero  moveatur  controversia  illis  qui  possident  ex  aliquo 
contractu  vel  ex  donatione  vel  ex  testamento,  nec  ab  illis  qui  habent  jus 
protimeseos  nec  etiam  a  fisco  (f).  Scriptum  est  enim  Grecorum  legibus 
de  jure  protimeseos  (4)  ubi  dicitur  de  termino  et  finibus  que  jus  ipsum 
habet  (g)  :  videlicet  quod  illi  qui  in  circuitu  sunt  per  finem  secundum  (h) 
ipsam  propinquitatem  quam  ipsi  habent,  sicut  propius  (i)  sunt  in  vendi- 
tione  conjuncti,  victoriam  ipsius  venditionis  habeant;  in  tali  itaque  or- 
dine  ut  illi  qui  habent  ipsam  protimesim  et  non  sunt  in  ipsa  terra,  sed  in 
alia,  habeant  in  venditione  protimesim  infra  unius  anni  spatium  (;); 
post  annum  vero  nullam  protimesim  habere  debeant  neque  possint.  Si 
autem  sint  in  ipsa  terra  vel  in  ipso  loco,  habeant  protimeseos  victoriam 
usque  ad  quatuor  menses,  ita  tamen  si  fuerint  a  venditoribus  solemp- 
niter  requisili  et  non  renuntiaverunt  emere.  Item  de  ipsa  protimese  in 
alio  Grecorum  capitulo  continetur  ut  qui  habent  protimesim  a  tribus 
partibus,  illorum  potior  sit  venditio,  et  una  pars  nichil  ibi  habeat;  sed  si 

(a)  Addimus  ex  Cujacio  et  Beck;  ap.  Sarayna  vel  ex  usu  tantum,  roale. 

(b)  Ap.  Pertz  nisi  fuerit  parentis.  Emendarnus  ex  Sarayna,  Cujacio  et  Beck. 

(c)  Ap.  Cujacium  et  Beck  sed  etiam  per  propinquos  possint  inferre  timorem. 

(d)  Ap.  Sarayna  et  Beck  Si  quis  autem  ex  potentioribus  hoc  presumpserit  facere. 

(e)  Ap.  Cujacium  et  Beck  sine  denunciatione. 

(f)  Haec  a  verbo  Transcurso  desunt  ap.  Pertz.  Hic  sistunt  Cujacius  et  Beck. 

(g)  Ap.  Pertz  finibus  quejus  habent  ipsum.  Ap.  Sarayna fine  quijus  ipsumhabet. 

(h)  Ap.  Pertz  scilicet. 

(i)  Ap.  Pertz  scilicet  proprie;  ap.  Sarayna  et  prope. 

(j)  Locum  ap.  Pertz  decurtatum  ex  Sarayna  restituimus. 

(1)  Hucusque  fere  transfertur  constitutio  in  latinum  ex  novella  Romani  Lecapeni,  quae  ap. 
Cujacium,  Ibidem,  p.  229.  Nunc  aliis  novellis  Fridericus  alludit,  verisimiliter  quae  subnomine 
Constantini  Porphyrogenetae  editae  sunt. 

habeant  a  duabus  partibus,  collatione  facta  recipiant  eam  omnes  sicut 
propinquitatem  habent.  Si  autem  domum  prope  castrum  habeat  (a),  ipse 
eam  habeat  qui  per  castrum  habet  et  non  illi  qui  ipsam  protimesim  per 
parietem  habent  (b).  Est  autem  de  generali  consuetudine  approbatum 
quod  tria  sunt  que  protimesim  non  habent,  videlicet  via  publica,  ecclesia 
et  civitas  (c). 

In  libris  feudorum  alia  quaedara  adduntur  Friderico  quoque  adscripta ,  quae 
Cujacius  et  Beck  post  constitutionem  Sancimus  inseruerunt ,  licet  constitutionis 
ejusdem  quasi  prooemiumea  tantummodo  fuisse  arbitremur.Sic  concipiuntur : 

Cum  omnibus  hominibus  qui  legibus  reguntur  et  moribus,  preceptum 
esse  constet  jus  suum  cuique  tribuere  nec  cuiquam  jus  suum  detrahere, 
libertatis  procedente  gratia  qua  naturaliter  quod  cuique  facere  libet, 
nisi  quid  vi  aut  jure  prohibetur,  est  concessa  facultas ;  res  suas  unicuique 
liberum  esse  aut  propter  nuptias  donationis  aut  dotis  aut  simplicis  do- 
nationis  aut  cujuslibet  alienationis  aut  ultime  volunlatis  [vel]  disposi- 
tionis  causa  sive  testamentario  jure  in  alium  transferre,  non  est  ambigui 
juris.  Sed  quoniam  et  jure  precipitur  honeste  vivere,  alterum  non  le- 
dere,  ne  hi  qui  cognatione  vel  communione  vel  aliquo  propinquitatis 
modo  eorum  qui  vendunt  urbanis  rusticisve  prediis  adherendo,  ab  his 
qui  intromisceantur  ledantur,  vel  aliter  ipsa  venditione  impediantur,  jure 
protimeseos  preferri  sancimus. 


§  XIV.  Constitutio  sive  encyclica  de  extraneis  ad  domicilium  in 
Siciliae  regnum  transferendum  invitandis  (1). 

(a)  Ap.  Sarayna  habeant. 

(b)  Ap.  Pertz  hdbet. 

(c)  Ap.  Sarayna  curia;  ex  nostra  sententia  rectius. 


(1)  Haec  constitutio  multum  discrepat  ab  altera  Cum  hereditarium  regnum  (vide  infra  ad 
mensem  decembrem  4233),  quae  postea  tertio  constitutionum  libro  adjuncta  fuit.  Ex  illa  enim 
IV.  30 

(Edit.  ap.  Petri  de  Vin.  Epist.,  lib.  VI,  cap.  VII,  nunc  collat.  cum  cod.  Biblioth. 
Lipsiensis  n°  1 268,  et  cod.  Paris. ,  fonds  S.  Germain,  n°  455.  In  impressis  haec 
rubrica  :  Privilegium  concessum  extraneis;  fusius  tamen  in  codice  Lipsiensi : 
«  Invitat  imperator  alienigenas  quoslibet  ad  habitationem  regni,  et  mandat  suo 
qfficiali  ut  hoc  debeat  promulgare  omnibus.  » 

Fredericus,  etc.  Etsi  causarum  varietas,  que  processibus  nostris  im- 
provide  semper  circumfluit,  et  nacionum  pluralitas,  que  sub  dominii 
nostri  felicitate  respirat  in  statu  vivendi  pacifico,  causam  nobis  continue 
meditationis  adducant;  quadam  tamen  prerogativa  familiaris  cogita- 
tionis  inducimur,  et  assidua  meditatione  pensamus  qualiter  peculiaris 
regni  nostri  Sicilie  populus,  cujus  specialiter  nos  cura  sollicitat,  cujus 
nobis  est  hereditas  omni  possessione  preclarior,  sic  tranquillitatis  decore 
prepolleat  ut  sub  Cesaris  Augusti  temporibus  augeatur.  Videntes  vero 
hoc  fieri  non  posse  commodius  quam  si  ejusdem  regni  locuples  gremium 
ad  ubertatis  sue  participium  recipiat  extraneos  et  alienigenis  filiis ,  quos 
fidelium  tamen  loca  pepererint,  fecundetur  (a),  humanitatis  instinctu 
commoti,  benigna  (b)  quadam  provisione  decrevimus  ut  quicunque 
regni  nostri  filius  effici  cupiens,  domiciliis  illuc  et  familiis  omnino  trans- 
latis,  ipsius  habere  voluerit  incolatum,  sicut  ad  locum  pascue  libere 
veniat  (c),  et  ab  ejus  grata  fertilitate  vescatur,  et  preter  nostre  (d)  ple- 

(a)  In  cod.  455  et  Jiliis  quos  genuerint  loca  Jidelium  fecundentur. 

(b)  In  impressis  quare  magna,  male. 

(c)  In  codice  Lipsiensi  locus  diverse  concipitur  :  ut  quicumque  securitatis  omnimode 
ac  quietudinis  avidi  ad  regni  nostri  venire  voluerint  incolatum  . .  . .  ad  quod  eos  libenter 
et  hilariter  invitamus,  libere  veniant,  etc. 

(d)  In  impressis  nature,  male. 


matrimonium  inter  filios  regni  et  extraneos  prohibetur,  nisi  specialis  imperatoris  licentia  inter- 
venerit.  Super  qua  justissime  scripsit  L.  Volpicella  :  «  E  pero  convien  dire  che  per  qualche 
»  strano  avvenimento  a  noi  rimasto  ignoto  Federigo  fu  costretto  a  fare  quel  divielo,  e  che , 
»  come  prima  cesso  la  causa,  piu  non  curo  che  la  sua  legge  fosse  stata  eseguita.  »  {Del  diritto 
di  Albinaggio,  p.  35.)  Quod  si  propter  necessitatis  ingruentis  causam,  scilicet  ut  arbitramur, 
propter  Siculorum  rebellionem ,  prohibitio  istiusmodi  tunc  edita  fuerit,  nihil  tamen  dubii  su- 
perest  quin  se  extraneis  benignum  Fridericus  praestiterit  in  caeteris  suis  edictis ,  inter  quae 
constitutio  quae  sequitur  locum  non  ultimum  obtinet. 

nitudinem  gratie,  quam  sibi  favorabiliter  pollicemur,  in  collectis  et  exac- 
tionibus  publicis  immunitate  decennii  se  gaudeat  incommutabiliter  po- 
titurum.  Tu  igitur  predicta  omnia  tam  fideliter  quam  frequenter  studioso 
programmate  per  jurisdictionem  tuam  publicare  studeas  et  efficaciter 
exequi  publicata  (o). 


§  XV.  Constitutio  de  tempore  quo  durante  medici  studere  de- 
beant  antequam  practicare  possint,  et  de  salario  eorum. 

(Nostras  disquisitiones  latuerunt  aliae  constitutiones  quas  super  medicis  et  schola 
Salernitana  Fridericus  certissime  promulgavit.  Hanc  novam  ad  exemplum  Car- 
cani  edimus ;  de  cujus  tempore  non  bene  constat.  His  tamen  verbis  ad  mensem 
octobrem  anni  1241  utitur  Riccardus  de  Sancto  Germano  :  «  Inquisitio  apud 
Sanctura  Germanum  fit  de  medicis  qui  mederi  ausi  sunt  et  in  tota  abbatia , 
nisi  de  licentia  imperialis  curiae  et  per  eam  fuerint  approbati.  »  ) 

LIBER  III,  TITULUS  XLVI. 

De  medicis. 

Quia  nunquam  sciri  potest  scienlia  medicine  nisi  de  logica  aliquid 
presciatur,  statuimus  quod  nullus  studeat  in  medicinali  scientia  nisi 
prius  studeat  ad  minus  triennio  in  scientia  logicali;  post  triennium  si 
voluerit,  ad  studium  medicine  procedat  in  qua  per  quinquennium  stu- 
deat ;  ila  quod  chirurgiam  que  est  pars  medicine  infra  prediclum  tempus 
addiscat.  Post  quod  et  non  ante  concedatur  sibi  licentia  practicandi,  exa- 
minatione  juxta  curie  formam  prehabita ,  et  nihilominus  recepto  pro  eo 
de  predicto  tempore  studii  testimonio  magistrali. 

Iste  medicus  jurabit  servare  formam  cnrie  hactenus  observatam,  eo 
adjecto  quod  si  pervenerit  ad  notitiam  suam  quod  aliquis  confectiona- 

(a)  Haec  ultima  addimus  ex  cod.  Lipsiensi  qui  ad  fidem  cujusdam  alterius  exem- 
plaris  exaratur. 

rius  minus  bene  conficiat  (1),  curie  denunciabit,  et  quod  pauperibus  con- 
silium  gratis  dabit. 

Iste  medicus  visitabit  egrotos  suos  ad  minus  bis  in  die,  et  ad  requisi- 
tionem  infirmi  semel  in  nocte,  a  quo  non  recipiet  per  diem,  si  pro  eo  non 
egrediatur  civitatem  vel  castrum ,  ultra  dimidium  tarenum  auri.  Ab  in- 
firmo  autem  quem  extra  civitatem  visitat,  non  recipiat  per  diem  ultra  tres 
tarenos  cum  expensis  infirmi,  vel  ultra  quatuor  tarenos  cum  expensis 
suis.  Non  contrahat  societatem  cum  confectionariis  nec  recipiat  aliquem 
sub  cura  sua  ad  expensas  pro  certa  pretii  quantitate,  nec  ipse  etiam 
habebit  propriam  stationem.  Confectionarii  vero  facient  confectionem 
expensis  suis  cum  testimonio  medicorum,  juxta  formam  constitutionis 
nostre,  uec  admitlentur  ad  hoc  ut  teneant  confectiones  nisi  prestito  ju- 
ratnento;  omnes  confectiones  suas  secundum  predictam  formam  facient 
sine  fraude.  Lucrabitur  autem  stationarius  de  confectionibus  suis  se- 
cundum  istum  modum  :  de  confectionibus  et  simplicibus  medicinis  que 
non  consueverunt  teneri  in  apothecis  ultra  annum  a  tempore  emptionis, 
pro  qualibet  uncia  poterit  et  licebit  tres  tarenos  lucrari.  De  aliis  vero  que 
ex  natura  medicaminum  vel  ex  alia  causa  ultra  annum  in  apotheca  te- 
nentur,  pro  qualibet  uncia  licebit  lucrari  sex  tarenos.  Nec  stationes  hu- 
jusmodi  erunt  ubique,  sed  in  certis  civitatibus  per  regnum ,  ut  inferius 
describitur  (2). 

Nec  tamen  post  complelum  quinquennium  practicabit,  nisi  per  inte- 
grum  annum  cum  consilio  experti  medici  practicetur.  Magistri  vero  infra 
istud  quinquennium  libros  authenticos  tam  Hippocratis  quam  Galeni  in 
scholis  doceant,  tam  in  theorica  quam  in  practica  medicine.  Salubri  etiam 
constitutione  sancimus  ut  nullus  chirurgicus  ad  practicam  admittatur, 
nisi  testimoniales  litteras  offerat  magistrorum  in  medicinali  facultate  le- 
gentium  quod  per  annum  saltem  in  ea  parte  medicine  studuerit  que 
chirurgie  instruit  facultatem,  presertim  anatomiam  humanorum  corporum 


(1)  Cf.  supra  lib.III,  tit.  XLVII,  p.  151. 

(2)  Deest  tamen  ista  constitutionis  pars.  Unde  liquet  hanc  constitutionem  una  cum  tot  aliis 
ad  arbilrium  eorum  qui  principio  compilationem  redegerunt ,  fuisse  detruncatam. 

in  scholis  didicerit,  et  sit  in  ea  parte  medicine  perfectus  sine  qua  nec  in- 
cisiones  salubriter  fieri  poterunt  nec  facte  curari  (a). 


§  XVI.  Constitutiones  super  bobus  domesticis  pro  quolibet  de- 
bito  non  auferendis  et  super  hortis  et  vineis  colonorum  non  devas- 
tandis. 

(Haec  duo  mandata  quae  ad  generalem  agrorum  conditionem  pertinent,  nunc 
exhibemus,  primum  scilicet  ineditum  ex  cod.  Biblioth.  Vindob.  Philol.  n°  305, 
fol.  129  recto;  —  alterum  ex  Petri  de  Vin.  Epistol.,  lib.  V,  cap.  XX;  coll. 
cum  variis  bibliothecae  Parisiensis  codicibus,  unde  tamen  sensus  non  bene  in 
omnibus  restituitur.) 

I. 

Fredericus,  etc.  Benigna  gratie  nostre  provisio  qua  sub  quodam  hu- 
mane  dilectionis  amplexu  Cesaree  fortune  fastigium  (b)  clementer  et  sub- 
jectorura  commodis  clementius  condescendit,  tanto  libentius  ad  fideles 
nostros  regnicolas,  laborum  nostrorum  participes  indefessos,  se  naturali 
quadam  debet  necessitate  pretendere  quanto  in  regnantium  protectione 
precipuos  et  in  serviciorum  exhibitione  tam  devotione  quam  opere  diu- 
tius  (c)  predecessoribus  (d)  nostris  et  nobis  ipsos  exhibuit  varietas  tempo- 
rum  firmiores;  quorumquidem  continuatis  laboribus  ex  quibus  fidei  clarior 
scintilla  resplenduit,  cura  nostra  clementissime  parceret  et  in  presenti  (e) 
procella  temporum  persone  nostre  laboribus  parceremus.  Volentes  igitur 
eorumdem  commoda  in  tam  urgenti  necessitate  proficere  et  eorum  in- 

(a)  Callide,  ut  videtur,  legendum  nec  fracta  curari  proponit  Conringius,  Antiq. 
Academ.  dissert.,  t.  III,  p.  105. 

(b)  In  codice  fastidium. 

(c)  In  codice  durius. 

(d)  In  codice  prodentibus. 

(e)  In  codice  presentis.  Caeterum  totus  locus  mutilus  videtur. 

dempnitati  misericorditer  providere,  fidelitati  tue  mandamus  quatinus 
facias  inhiberi  ne  pro  quacumque  collecta  vel  debito  publico  vel  privato 
boves  domestici ,  quantumcumque  patronus  ipsorum  curie  nostre  vel 
alicui  private  persone  debitor  fuerit,  auferantur,  ut  agriculture  studium 
quod  in  regno  nostro  liberalissima  frugum  ubertate  fecundo  mandaviraus 
exercendum,  in  nullo  penitus  negligatur. 

II. 

Fredericus,  etc.  Multum  nostris  derogatur  affectibus,  si  justicie  limi- 
tem,  cujus  nos  subditis  debitores  offerimus,  transgressorum  cupiditas 
effrenata  circumstrepat ,  et  pacis  quiete  temperiem  aliquorum  improvisa 
temeritas  inquietet.  Sed  illud  precipue  nostris  accedit  votis  infestius, 
cum ,  reverentia  quasi  vilipensa  dominii ,  tantum  preceps  et  incauta  di- 
vitum  majorumque  presumit  audacia,  ut  impudenter  in  pauperes  seviat 
et  crudeliter  exardeat  in  minores.  Hoc  siquidem  in  civitate  .  .  . ,  sicut 
ex  hortulanorum  et  pauperum  querula  propositione  comperimus,  com- 
mittitur  insolenter;  qui  dum  ex  manuum  suarum  laboribus,  quos  ad 
defendendam  inopiam  in  hortis  et  vineis  excolendis  exercitant,  fructus 
expectaut,  herba  frequenter  in  tlorem  prodiens  et  raro  perfectionem  matu- 
ritatis  attingens  rapaci  vel  violenta  falce  preciditur,  et  laborantis  manibus 
exinde  previsa  compendia  preauferuntur.  Furit  enim  in  ipsos  aliquando 
furtivis  insultibus  aggressorum  ingluvies,  quibus  non  licet  dicere  :  «  Cur 
venistis?»  et  sevit  persepe  viriliter  in  collectione  fructuum  impudica  fra- 
gilitas  ancillarum,  quibus  mittentium  animatis  imperio  repulsam  adimit 
potentia  dominorum.  Sicque  colonus,  spe  frustratus  et  premio,  tutius 
eligit  damna  dissimulare  silentio,  quam  verbis  factus  horribilis  perso- 
nales  injurias  rerum  cumulare  jacturis.  Volentes  igitur  ut  vulnus  hujus- 
modi,  ne  ad  alios  ex  impunitate  subrepat,  ignis  vel  ferri  severitas  vio- 
lenter  abscidat,  cui  reverentie  nostre  medicina  non  prodest;  presenti 
edicto  nostro  inter  alia  statuta  civitatis  ipsius  inserendo  et  tenaciter  in 
antea  valituro  sancimus  ut  quotiens  masculini  sexus  aliquis  malefactor, 
cujuscunque  conditionis,  generis  vel  etatis,  in  ipso  flagranti  maleficio 

fuerit  deprehensus ,  de  nostra  licentia  capiatur,  assignandus  tibi  [et]  per 
te  sine  serenitatis  nostre  oraculo  nullatenus  liberandus  (1).  Si  vero  pe- 
dissequam  aliquam  vel  cujuscunque  conditionis  alterius  mulierem  evi- 
dens  ejusdem  maleficii  deprehensio  complectatur,  nulla  patrono  ejus,  qui 
liberas  sibi  ad  excessus  hujusmodi  laxavit  habenas,  honorificentia  reser- 
vata,  ipsam  per  terram  publice  volumus  subjici  fustibus,  ut  culpam 
perpetrati  facinoris  ejusdem  penalitatis  asperitas  indicet,  et  in  casu  simili 
delinquendi  materiam  ceteris  interdicat.  Hac  enim  inviolabili  jussione 
statuimus  ut  nulli  hortulanorum  ipsorum  liceat,  ob  alicujus  violentiam  seu 
rogatum,  alia  in  hortis  ipsis  spargere  semina,  nisi  ea  que  usibus  et  esibus 
humanis  accommodata,  telluris  hortalis  fecunditas  producere  consuevit. 


(!)  Aliud  mandatum  de  re  eadem  addimus  ex  Petri  de  Vin.  Epist.,  lib.  V,  cap.  XI.  Contu- 
limus  cum  codice  Guelferbitano  Aug.  43-4  et  cum  altero  qui  penes  D.  Thom.  Phillipps  asservatur 
sub  n°  8390 ;  ut  sequitur :  «  Ne  per  impunitatem  criminum  convalescat  insolentia  perversorum, 
»  fidelitati  vestre  mandamus  quatenus  illos  qui  quasdam  segetes  discreti  viri  archidiaconi 
»  Montisregalis  in  noctis  silentio  temere  devastarunt,  ut  eidem  debitam  satisfactionem  impen- 
»  dant,  veritate  agnita,  tradita  vobis  a  nobis  potestate  cogatis;  talem  penam  infligentes 
»  eisdem  quod  ea  ipsis  sit  ad  supplicium  et  ceteris  in  exemplum.Si  vero  aliqui  rebelles  temere 
»  se  opponerent  in  hac  parte ,  ipsorum  temeritatem  taliter  corrigatis  et  castigetis ,  quod  qui  se 
»  stultum  demonstrat  in  culpa ,  sapiens  sit  in  pena.  » 

Mandata  de  poena  sumenda  propter  vim  mulieribus  illatam.  — 
Cf.  lib.  I,  tit.  XXI,  XXII,  XXIII,  p.  23-26. 

I. 

(Inedit.  ex  cod.  Biblioth.  Vindobon.  dicto  Philologus  305,  fol.  159,  recto-verso.) 

Fredericus,  etc.,  ta/ijudici,  etc.  Rem  horribilem  et  quieti  nostrorum 
temporum  merito  displicentem  exponente  tali  nuper  audivimus  :  quod 
dum  talis  tali  ancille  sue  virginis  pudicitiam  attemptasset  nec  ipsam  ad 
sue  libidinis  motum  voluntariam  invenisset,  oporlunitate  capta  de  ab- 
senlia  sue  uxoris  et  familie  ipsius,  ad  ipsam  ancillam  subitum  fecit  in- 
sultum,  virginitatis  sue  spolium  cupiens,  quod  puelle  voluntate  non 
poterat,  per  violentiam  obtinere.  Quod  etiam  cum  in  clamores  mulieris 
prefate,que  se  imbecillitate  muliebri  defendere  nitebatur,  vicinis  concur- 
rentibus  assequi  minime  potuisset,  continere  crimen  indictum  (?)lesa  con- 
scientia  non  valente,  fugam  arripuit  ut  per  absentiam  sue  (juste)  vindicte 
judicium  evitaret.  Cum  igitur  raptus  habeatur  iniquus  et  nostris  legibus 
ac  Deo  odiosum  (sic),  fidelilati  tue  mandamus  quatinus  ad  investigationem 
malefactoris  ipsius  omni  sollicitudine  studiosus  existens,  inquisitionem 
de  maleficio  facias  diligentem,  ac  inventum  eumdem  cautissima  cus- 
todia  facias  reservari;  ita  quod  [si]  maleficium  sic  enormiter  et  enorme 
reppereris  perpetratum,  malefactoris  copia  tibi  deesse  non  possit  quin  ad 
penam  continuo  valeas  prosilire.  Equum  etenim  est  ut  quem  ad  perpe- 
trationem  hujus  criminis  temeritas  impulsit  et  ad  confessionem  facinoris 
fuga  coegit,  eumdem  diligens  custodia  teneat  et  judicii  debita  pena 
castiget. 

II. 

(Edit.  ap.  Petri  de  Vin.  Epist.,  lib.  V,  cap.  IX,  cura  hac  rubrica :  «  Cuidamjus- 
ticiario  ut  puniat  villicum  qui  domini  sui  corrupit  pedissequam  et  uxorem.  » 
Collat.  cum  variis  codicibus  Bibl.  Parisiensis.) 

Rem  perniciosam  exemplo  per...  [villicum]  (a)  nuper  audivimus  per- 
petratam  :  videlicet  quod  cum  Petrus  miles,  fidelis  noster,  dominus  ejus, 
apud  ipsum  universaliter  rei  familiaris  depositum,  et  pudicitiam  cujus- 
dam  pedisseque  sue,  imo  uxorem  propriam,  etiam  (nisi  dici  pudeat)  fe- 
noris  non  ignorans,  studiose,  sed  temerarie  commendasset;  depositarius 
ipse  fide  dupliciter  violata,  perjurio  furtum  et  furto  perjurium,  quod  ex 
ipsius  rei  deposite  contraria  contradictione  (b)  contraxerat ,  furiose  libi- 
dinis  consortium  aggregavit.  Hanc  igitur  inimicitie  familiaris  pestem , 
sicut  efficaciorem  prospicimus  ad  nocendum,  sic  pene  durioris  aculeis 
ipsam  esse  decrevimus  feriendam;  tue  fidelitati  mandantes  quatenus,  si 
est  ita,  juxta  confessionem  maleficii,  quam  consuevit  in  publicum  con- 
scientia  lesa  producere,  vel  talibus  probationibus  qualibus  (c)  hujusmodi 
maleficium,  quod  tanquam  hominum  aspeclibus  horridum  et  humanis 
visibus  verecundum,  vix  aut  nunquam  ex  visu  probari  posset,  exposcit, 
villicum  ipsum  prenominatum  mutilari  continuo  vasis  seminariis  facias ; 
ut  ejus  acerbe,  sed  juste  vindicte  terrore  rustici,  quin  etiam  quilibet  fami- 
liares  addiscant  luxurie  sue  frenum  imponere,  et  non  tantum  in  uxoribus 
dominorum,  sed  in  focariis  etiam  cum  pudicitia  fidem  et  cum  fide  pudi- 
citiam  observare. 


Concessio  advocationis  officii  in  quibusdam  terris.  —  Cf.  lib.  I, 
tit.  LXXXIII  et  LXXXIV,  p.  61  et  62. 

(a)  In  impressis  pernicioso,  male. 

(b)  In  impressis  contractione ;  in  codicibus  condictione. 

(c)  Sic  in  omnibus.  Sensus  vero  quales  requirit. 

IV.  31 


242 


APPENDIX  CONSTITUTIONUM. 


(Edit.  ap.  Petri  de  Vin.  Epist.,  lib.  VI,  cap.  XXI;  intitulatur  autem  in  codice 
455  :  «  Conradus  Dei  gratia  Romanorum  in  regem  electus,  semper  augustus , 
Jerusalem  et  Sicilie  rex.  » ) 

Notum  facimus  fidelitati  vestre  quod  nos  confisi  de  prudentia  et  lega- 
litate  .  .  .  fidelis  nostri,  de  cujus  fide  et  sufficientia  laudabile  testimo- 
nium  serenitas  nostra  recepit,  officium  advocationis  in  terris  ipsis  eidem 
duximus  concedendum ,  ut  illud  ad  honorem  et  fidelitatem  nostram  de- 
beat  de  cetero  fideliter  exercere.  Quapropter  fidelitati  vestre  precipiendo 
mandamus  quatenus,  postquam  vobis  constiterit  per  literas  justiciarii 
regionis  ipsius  ipsum  fidelitatis  et  officii  prestitisse  debitum  juramentum , 
de  omnibus  que  ad  officium  advocationis  pertinere  noscuntur  intendatis 
et  pareatis  eidem ,  tanquam  advocato  in  terris  ipsis  per  nostram  excel- 
lentiam  constituto.  Datum,  etc. 


Exemplum  concessionis  mulieri  filiorum  suorum  tutrici  factae , 
scilicet  ul  causas  pupillorum  in  judicio  et  extra  judicium  per  pro- 
curatores  ab  ipsa  statutos  exercere  valeat.  —  Cf.  lib.  II ,  tit.  XLII, 
p.  112. 

(Edit.  ap.  Pelri  de  Vin.  Epist.,  lib.  V,  cap.  L,  cum  hac  rubrica : «  Concedit  nobili 
mulieri  tutrici  filiorum  quod  possit  consiituere  procuratorem  in  causa  sua.  » 
Coll.  cum  cod.  Paris.  Notre-Dame  202,  cod.  Guelferbit.  Aug.  13-4  et  cod. 
Phillipps  8390.) 

Fredericus,  etc.  Imperialis  benevolentia ,  cum  fidelium  subjectorum  et 
nobilium  maxime  preces  admittit,  et  suum  extollit  solium  et  ad  ser- 
viendum  devotos  animat  incessanter.  Hinc  est  quod  nobilis  vir  A.  civis 
Senensis,  fidelis  noster,  pro  filia  sua  Isabella,  relicta  quondam  J.  de  Rup- 
pemontis  (a),  tutrice  {b)  filiorum  suorum  et  Jacobi  supra  dicti,  majestati 

(a)  hx  impressis  Jacobi  Incontrati  (?). 

(b)  Ibidem  nutrice,  male. 

nostre  humiliter  supplicavit  :  ut  de  innata  gratia  et  potestate  nobis  im- 
perii  divinitus  impertita,  juris  civilis  rigorem,  qui  non  aliter  sanxit  in- 
choata  exerceri  certamina  nisi  quod  judicio  inchoato,  ipse  principales 
persone  calumnie  subeant  juramentum  vel  jusjurandum ;  rigorem  etiam 
indicentem  ne  per  tutores  vel  curatores  ante  ceptum  judicium  possint 
procuratores  constitui  seu  actores ,  misericorditer  temperantes,  eidem 
filie  sue,  fideli  nostre,  tutrici  filiorum  suorura,  ad  prosequendas  lites  et 
explicanda  negocia  pupillorum  in  judiciis  et  extra  judicia  per  procura- 
tores,  ab  ipsa  tutrice  statutos  vel  statuendos,  pro  quibus  cautionem  ex- 
ponet  legitimam,  et  quod  ipsi  procuratores  in  causis  ipsis  sacramenta 
prestent  calumnie,  predictos  juris  rigores  per  nostram  excellentiam  re- 
laxari  tam  pie  quam  misericorditer  mandaremus.  Nos  autem  attendentes 
grata  satis  et  accepta  servitia  que  dictus  A.  et  antecessores  sui  nobis  et 
imperio  nostro  exhibuerunt  hactenus  et  exhibent  incessanter,  et  in  antea 
de  bono  in  melius  exhibere  poterit  gratiora;  considerantes  etiam  nobi- 
litatem  mulieris  prefate,  quod  virorum  cetibus  pro  exequendis  negociis 
pupillorum  se  honeste  neqneat  immiscere,  et  ne  femine,  prosequende  litis 
obtentu,  in  matronalis  pudoris  contumeliam  irruant,  si  cogantur  mascu- 
lorum  conventibus  vel  judiciis  interesse;  cum  et  Iegem  meminerimus 
editam  (1),  que  propter  pudorem  et  verecundiam  feminarum,  eas  non 
sinit  testibus  vel  cetui  publico  demonstrari,  sed  per  procuratores  ido- 
neos  imperialem  possint  adire  clementiam,  ad  etatis  veniam  impetran- 
dam;  his  et  aliis  justis  et  honestis  rationibus  inclinati,  benignius  dicti 
fidelis  nostri  supplicationes  admisimus ,  eidem  Isabelle  filie  sue  de  spe- 
ciali  gratia  concedentes  ul  causas  et  lites  pupitlorum  suorum  in  judicio 
et  extra  judicium,  dum  tempus  tutele  duraverit,  per  procuralores  ab  ea 
statutos  vel  statuendos,  ac  si  etiam  ipsa  tutrix  hoc  faceret,  valeat  exercere. 
Eisdern  etiam  procuratoribus  indulgemus  ut  in  litibus  in  judiciis  exer- 
cendis  ipsi  procuratores  sacramenta  calumnie  prebeant,  cum  pro  negociis 
pupillorum  se  casus  ingesserit  opportunus;  objectione  qua  principales 
persone  non  fuerint*vel  lege  aliqua  non  obstante.  Statulis  etiam  civitatis 


(1)  Cf.  supra  inter  novas  constitutiones ,  p.  180. 

Senarum  cessantibus  in  hac  parte,  et  specialiter  lege  que  a  principa- 
libus  personis  exigit  calumnie  juramentum,  et  que  etiam  a  tutoribus  et 
curatoribus  procuratorem  prohibet  statuendum  :  dum  tamen  pro  ipsis  pro- 
curatoribus  caveatur  firmum  fore  ac  validum  quod  duxerint  agitandum; 
ne  judicia  sint  ludibria,  vel  authoritate  nostra  se  doleant  circumventos 
qui  cum  talibus  contraxerunt. 


Mandatum  super  statu  castrorum  nunciando  et  super  castellanis 
non  amovendis. —  Cf.  supra  constitutionem  Capitaneorum,  p.  184. 

(Edit.  ap.  Petride  Vin.  Epist.,  lib.  V,  cap.  LXXXVIII.) 

Fredericus,  etc,  capitaneo,  etc.  Cum  nomina  castellanorum  jurisdic- 
tionis  tue,  et  staluta  castrorum,  juxtaquorum  tenorem  seu  consuetudinem 
tam  castellanis  quam  servientibus  in  stipendiis  providetur,  numerum 
servienlium  uniuscujusque  castri,  et  quibus  castris  de  proventibus  minis- 
trantur  expense,  scire  volumus;  fidelitati  tue  precipiendo  mandamus 
quatenus  de  predictis  omnibus  et  singulis  nostram  fideliter  instruas  ma- 
jestatem  :  nullum  ex  castellanis,  qui  nunc  sunt  per  ipsa  caslra  statuti, 
seu  in  antea  per  nostram  excellentiam  statuentur,  sine  jussione  nostri 
culminis  aliquatenus  amoturus. 


Invectiva  in  justiciarium  quia  nimis  tepide  se  gerit  in  officio  sibi 
commisso,  et  responsiva  ejusdem  justiciarii.  —  Cf.  p.  189  et  seqq., 
praecipue  vero  p.  191. 


(Edit.  ap.  Petri  de  Vin.  Epist.,  lib.  III ,  cap.  LXVIII  et  LXIX.) 

I. 

Ut  justorum  et  delinquentium  merita  digni  censura  judicii  tractarentur, 
providit  ex  alto  justicia  reges  et  presides  orbis  terre  actibus  humanis  pre- 
ficere,  ut  justis  per  retributionis  tramitem  responderetur  ad  gloriam,  et 
delinquentibus,  qui  juris  regulas  abdicant,  responderetur  ad  penam. 
Igitur  divine  bonitatisarbitrium  dissolutum  hactenus  regni  regimea  digne 
comitans,  ipsius  prefecture  fastigium  in  nobis,  velut  in  successore  legi- 
timo,  collocavit  ut  transgressorum  insolentias  potestas  nobis  tradita 
flecteret  etpuniret,  ac  subditorum  fidelium,  qui  a  semita  mandatorum 
nostrorum  non  deviant,  obsequia  digne  retributionis  commercio  compen- 
saret.  Cumque  ad  id  exequendum  non  possumus  per  universas  mundi 
partes  personaliter  interesse,  licet  simus  potentialiter  ubique,  nos  provi- 
dimus  tamen  de  fidelioribus  regni  aliquos,  velut  noslri  membra  regiminis, 
determinatis  et  certis  provinciis  presidere ,  ut  quod  in  potentia  gerimus 
per  eos,  velut  ministros,  justicie  deducerelur  ad  actum.  Nuper  enim  ex- 
clamantium  el  conquerentium  fidelium  nostrorum  ad  audientiam  nostram 
sedulo  clamore  pervenit,  quod  in  decrela  tibi  provincia,  jurisordine  non 
servato  et  timorenostre  majestatis  abjecto,  excessus  perpetrantur  illiciti, 
et  transgressionum  insolentie  assidue  committuntur,  status  regni  pacifici 
dulcedioe  lacessita.  Est  ne  istud  de  laude  providi  presidis  quod  nunc  pro- 
vincia  cui  preficeris  predicat,  quod  strate  violantur  et  predia,  homines 
occiduntur,  committuntur  et  furta,  moventur  rixe,  excitantur  et  jurgia, 
die  noctuque  perpetrantur  enormia,  feruntur  et  arma,  nec  per  te  plec- 
tuntur  exinde  transgressores?  Imo,  ut  auribus  nostris  innotuit,  cum  ad  te 
deferuntur  scelerum  patratores  hujusmodi,  reservantur,  et  qui  personali 
supplicio  sunt  pleclendi,  pecuniario  apud  te  interveniente  suffragio,a  pena 
pro  commissis  sceleribus  debita  liberantur.  Ad  quorum  exempiar  alii  ela- 
tionis  spiritum  sumentes,  in  viros  justos  deseviunt  et  pacificos  indesi- 
nenter  offendunt  :  dum  impunes  transire  respiciunt,  quos  ad  personalem 
penam  juris  sanctiomerito  coudemnaret.  Certe  si  honorem  tuum  attenderes, 
si  beneplacitum  nostrum  observares ,  procederes  solertius  in  predictis,  et 
in  commisso  tibi  regimine  accuratius  vigilares;  attendendo  quicquid  inde 

laudis  tibi  acquiritur,  quod  premium  a  dexlera  nostre  majestatis  expectas; 
cum  te  incrassanle  in  civitate  qualibet  jurisdictionis  tue,  ubi  viget  ferti- 
litas  et  victualium  copia  affluenter  exuberat,  per  partes  alias  jurisdictionis 
ejusdem  scelerum  nequitia  perpetratur.  Deponas  nempe  nutrire  cutem,  et 
Epicuri  studeas  vitam  ejicere.  Et  ut  ad  exercendum  tibi  commissum  of- 
ficium  fias  agilior,  postponas  etiam  que  corpus  nutriunt  adquietem,  cum 
non  sit  quiescendum  presidi,  sed  continue  sit  agendum.  Et  sic  commis- 
sum  tibi  modicum  regimen  vigilanter  et  prudenter  exerceas,  quod  in  de- 
creta  tibi  provincia  premisse  transgressiones  et  vitia  depellantur.  Quare 
fidelitati  tue,  sub  obtentu  nostre  gratie,  firmiter  et  expresse  precipiendo 
mandamus  quatenus  per  partes  provincie  jurisdictionis  tue  sine  dispen- 
dio  more  discurras,  tam  provincialibus,  tam  indigenis  singulis,  quam 
advenis  et  concurrentibus  universis  justiciam  ministrando  :  et  sic  a  pre- 
fatis  transgressoribus  provinciam  ipsam  optime  purgare  procures,  et 
exinde  tribulos  lesionis  evellere,  quod  prefata  facinora  et  transgressionum 
enormitas  deleantur;  transgressores ,  homicidas  et  fures,  ac  publicorum 
violatores  itinerum,  ac  armorum  illicitorum  etiam  delatores,  tam  preteritos 
quam  futuros,  ultionis  debite  gladio  audacis  more  presidis  viriliter  pu- 
niendo,  ut  per  te  hucusque  commissa  injuria  per  cure  solerciam  redima- 
tur,  et  soporis  hucusque  habiti  abjecta  gravedine,  status  pacis  et  justicie 
per  vigilantie  solerlis  excubias  reformetur.  Sic  autem  te  gerere  studeas 
studiose  sollicitum,  quod  ex  effectu  laudabilium  operum  in  conspectu 
nostro  commendandus  occurras.  Sciturus  quod  si  aliter  inde  feceris, 
preter  indignationem  nostri  culminis  quam  incurres,  sic  contra  le  ad 
inflictionem  penalem  nostra  procederet  auctoritas,  quod  dolere  merito  po- 
teris  nostrum  te  sprevisse  mandatum  et  tante  negligentie  inertiam  com- 
misisse. 

II. 

Debita  reverentia  majestatis  vestre  receptis  et  intellectis  apicibus,  in 
quibus  evidentem  innocentie  mee  caussam  perpendi  negligentis  injurie 
perniciosis  maculis  obfuscatam,  statim  obstupui.  Sed  stupore  tractu  tem- 
poris,  exposcente  veritatis  indagine,  ab  irreptione  corporis  recedente, 

aliquantulum  meus  animus  respiravit :  sic  quod  inflicte  macule  cogita- 
tionis  opace  cumulum  subiens,  non  nisi  conquestionis  materiam  potuit 
eructare.  En  per  vestre  majestatis  apices  est  assertum  quod  in  regenda 
provincia  ociosum  inertemque  me  gero,  tepidum  pariter  et  remissum. 
Sicque  pervigil  cura  mea  dormienti  cessit  incurie,  solicitudo  cessit  inertie, 
quieti  labor  cessit  continue,  dum  pretense  incuriositatis  opaca  caligo  lu- 
culentam  mei  laboris  operam  operit,  et  false  accusationis  objectio  veritatis 
instantiam  obfuscavit,  de  quo  si  dicere  liceat,  nulla  labis  contagio  polluit 
nec  secreta  cordis  offensio  me  remordet.  Vellem  itaque  quod  si  relata  ve- 
ritatis  fulcimento  quomodolibet  fulcirentur,  quod  severus  juris  aculeus 
equa  lance  judicii  percurreret  mentem  meam  :  nam  quod  de  jure  venit 
supplicium,  leniter  est  ferendum.  Sed  quia  teste  vero  Dei  judicio,  nulla 
macula  negligentie  aspersus,  de  neglecta  cura  decrete  mihi  provincie  nulla 
jusla  caussa  suadente  percutior,  dolore  satis  admoneor,  et  pro  tanta  ca- 
lamitate  doloris  attribute  mihi  sine  causa  desidie ,  compellor  emittere  spi- 
ritum  rationis;  nisi  forsan  hanctantum  dixero  ultimam  esse  adverse  for- 
tune  sarcinam,  quia  dum  miseris  aliquod  crimen  infligitur,  que  sine 
caussa  perferunt,  meruisse  creduntur.  Scio  quod  ipsa  rerum  necessitate 
cogente,  nec  minus  divine  provisionis  instinctu,  principes  gentium  sunt 
statuti,  quo  vite  necisque  arbitri  gentibus,  super  quas  quisque  fortunam, 
sortem  statumque  habet,  alios  velut  executores  divine  scientie  stabilirent : 
quod  ubi  personaliter  esse  non  possent,  adesse  polentialiter  crederentur, 
[dum]  per  loca  remota  sui  regiminis  officiales  idoneos,  quos  sui  lateris 
comitatus  illustrat,  quasi  partes  sui  corporis  destinarent.  Per  quos  purga- 
rentur  commissa  facinora,  contentiosa  coarctarentur,  et  jurgia  iniqua  sup- 
plantarentur;  excessus  eorumque  fautores,  actores,  etcomplices,  perso- 
narum  et  criminum  qualitate  pensata,  pena  debita  damnarentur ,  et 
traderentur  morti,  potissime  publicorum  itinerum  aggressores,  cum  in- 
lersit  reipublice  secure  quemlibet  per  ilinera  publica  commeare.  Convenit 
enim  ut  in  delinquentem  pro  qualitate  delicti  sententia  tribuatur,  ne  si 
delinquentibus  indulgeatur,  ex  indulgentia  crimina  subleventur.  Et  est  a 
summo  preside  summa  humanarum  atque  divinarum  rerum  data  nobis 
instructio,  ut  iniquis  hominibus  impium  non  remaneat  presidium,  nec 

quis  peccandi  locus  delinquentibus  relinquatur :  sed  illeservetur  innocens, 
qui  revera  innoxius  est  in  culpa,  nec  reputetur  improbus,  si  quis  proba 
se  possit  allegatione  lueri,  quid  pro  puritate  pretendens.  Nec  ignoro  simi- 
liter  quod  cum  ex  alto  justicie  solio  media  statera  judicii  actus  filiorum 
hominum  compensabit,  nec  boni  premiis,  nec  carebunt  suppliciis  male- 
factores.  Scio  etiam  quod  officiales  qui  scelera  reperta  non  judicant ,  vere 
conscii  velut  criminosi  festinant,  et  in  eos  merito  severus  exercetur  gladius 
ultionis,  ut  in  sua  nequeant  nequitia  gloriari.  Cum  igitur  unusquisque 
bene  judicet  que  coguoscit,  et  horum  judex  optimus  censeatur,  qui  dis- 
cussione  debita  non  omissa,  sub  diligentis  examinis  lima  legitimo  testi- 
moniocomprobatur,  miror  tam  instructum  judicem  tam  leviter  commoveri 
ad  tam  levem  delationem ,  qua  de  malorum  deliberatione  describor  et  de 
funesta  pecunie  preceptione  compulsor  :  ut  sic  vendere  precio  justicie 
mysterium  asseveror,  ut  veri  judicium  circa  mundi  limites  relegetur.  Si- 
quidem  hoc  in  me  concurrente  in  ea  sententia  condemnarer,  quia  ipse 
contra  me  testis  et  judex  existerem,  et  locus  testibus  exteris  laxaretur. 
Est  itaque  nequaquam  facile  credere  quod  quis  sibi  fodiat  foveam  in 
quam  cadat,  judex  contra  se  ferat  sententiam,  et  in  sui  dispendium  sic 
terribile  testimonium  introducat.  Quod  idem  ipse  fecissem ,  si  criminis 
objecta  potentia  veritatis  fomite  foveretur.  Discutiat  ergo,  si  placet,  vestra 
serenitas  juxta  quod  jacet  ipsius  rei  veritatis  effectus.  Circuivi  etiam 
continua  discussione  decretam  mihi  provinciam,  et  ipsam  malis  hominibus 
expurgavi,  stratas  inveni  tutas,  et  predia  tutiora,  et  tutissima  corpora 
civitatum  :  et  nunquam  adeo  inter  vestros  subditos  decrete  mihi  provincie 
quietis  et  pacis  vidi  stare  concordiam  :  armorum  cruenta  speclacula  cerno 
quiescere,  que  in  ipsius  officii  mei  principio  effervebant.  Supplex  igitur 
queso  quod  delata  non  placeant,  videlicet  quod  frequentavi  loca  fertilia, 
sterilia  vero  sicco  pede  transivi,  cutem  colere  non  postposui,  nec  esse 
desii  de  genere  Epicuri,  quia  nunquamfui  de  tali  schola  discipulus,  nec 
de  tali  disciplina  magister.  Nam  quis  rei  posset  esse  finalis  exitus,  quem 
nullum  principium  antecedit?  Qiiis  sperat  posse  desinere  quod  non  cepit? 
Seviat  in  delatores  tam  improbos  ira  Dei,  et  detrahentes  mihi  non  pertran- 
seat  furor  vester.  Et  quia  conscientie  mee  synceritas  puritatem  lucis  desi- 

derat  clarioris,  majestati  regie  (1)  humiliter  supplico  consternalus  adpedes 
quatenus  diligentis  inquisitionis  officium  objecta  discutiat,  per  quam 
contrame  si  probationis  argumenta  prevaleant,  vindictam  pene  non  fugio, 
cui  voluntate  spontaneame  submitto.  Presto  sum  etenim,  si  quid  impium 
indebite  gesserim,  corporalibus  expiare  piaculis,  et  quodcumque  per 
improvidentiam  sensualitas  attulit,  rationis  imperio  reformare.  Quod  si 
delatorum  labia,  que  ardentis  invidie  livor  exacuit,  falsitate  farcita  veritas 
ipsa  monstrabit,  cum  se  tristi  supplicio  dignos  effecerint,  regalis  indigna- 
tionis  fulmine  feriantur,  etc,  etc. 


(1 )  Si  quis  inde  forsitan  ad  Conradum  post  mortem  Friderici  epistolam  fuisse  directam  con- 
jecerit ,  id  ad  rem  quam  nunc  in  proposito  habemus  parvi  refert. 


IV. 


32 


FRAGMENTA  VARIA  AD  RES  FISCALES  PERTINENTIA 

EX  REGISTRIS  FRIDERICI  SECUNDI  HODIE  DEPERDITIS. 


Magistros  fundicarios.  Est  nova  haec  constitutio ,  quia  fundicum  hic  Federicus 
imperator  imposuit  primo.  Et  ideo  tanquam  de  maie  quaesito  praelati  non  habent  inde 
decimam.  Ar.  ff.  pro  socio.  quod  autem.  quod  concor.  Fundicus  solvitur  de  omnibus 
mercibus  grana  XV  per  unciam.  Sed  de  victualibus  seu  aliis  habentibus  jus  exiturae 
quod  est  plusquam  fundici ,  non  solvitur,  nec  de  animalibus  nec  de  possessionibus  nec 
de  pannis  nec  de  carnibus  nec  de  pane  vendito ,  sicut  dicunt  alia  statuta  imperialia 
quae  sunt  in  dohanis  nec  sunt  redacta  in  hoc  volumine.  De  ferro  etiam ,  sale ,  pice  et 
azario  solvitur  majus  jus.  Item  mercatores  venientes  ad  locum  ubi  est  fundicus  debent 
exonerare  merces  in  loco  fundici,  alibi  non ;  quia  perderent  merces,  nisi  fundicarius  id 
concedat,  quia  debet  concedere  ex  antiquo  usu  quando  merces  sunt  subtiles  aureae  vel 
aliae  preciosae,  quas  esse  in  fundico  non  est  bene  tutum.Item  mercator  qui  jus  fundici 
fraudavit  vel  furari  tentavit,  perdit  merces,  puta  recedebat  jure  fundici  non  soluto,  ita 
quod  furtum  jam  deduxit  ad  actum ,  ut  in  communi  distinct.  1.  si  quis  non  dicam  ra- 
pere.  Andk.  de  Ysernia,  ap.  Sarayna  ,  Constit.  regni,  p.  105. 


.  .  .  .  In  herede  officialis  non  habent  locum,  quia  de  dolo  defuncti  non  tenetur  nisi 
quantum  ad  eum  pervenit.  ff.  de  dolo  in  herede.  In  eum  ergo  vel  principalem  locum 
habet  inquisitio  ut  inquiratur  quantum  [offlcialis]  perceperat  in  officio  et  ad  tantum 
dampnetur,  nisi  doceat  se  tradidisse  et  expendisse  illud  de  mandato  vel  in  specialibus 
negotiis  curie  et  utilitatibus.  Unde  continetur  in  registris  imperatoris  Federici  quod 
heres  condempnat  (condempnatur)  secundum  justiciam.  —  Conslit.  summarie  et  ga- 
bellarum  regni  Sicil.,  ap.  Bibl.  Paris.  n°  4625,  fol.  64  recto. 

De  termino  prefigendo  ingredienti  officiali  ad  ponendum  rationem  et  de  sacramento 

quod  prestat. 

 Ideo  si  [officialis]  interrogatus  et  sine  sacramento  de  residuo  quod 

habet  dicat  se  non  habere  vel  tantum  habere,  et  deinde  plus  inveniatur  per  examen 
rationis  esse  apud  eum ,  tenetur  de  hoc  cum  pena  dupli  et  carceri  mancipatur  donec 
solvat.  Idem,  si  noluit  solvere  donec  fuit  inde  compulsus  per  curiara,  etiam  si  non  ne- 
gasset  quia  non  fuit  inde  interrogatus  :  ut  dicit  declaratio  imperatoris  Federici  que  est 
in  registris  pro  quibus  est  de  admin.  rer.  ad  civitates  (a)  pertin.  I.  si  in  fine.  Detur  quo- 

(o)  In  cod.  ad  curiam,  male.  Cf.  Digest.  L,  tit.  VIII,  7. 

que  ei  et  preflgatur  ei  terminus  peremptorius  ad  producendum  omnes  cautelas  scriptas 
et  munimenta  quecumque  quibus  voluerit  uti  in  positione  rationis  sue ,  usquedum  seu 
donec  sua  ratio  fuerit  disjuncta  et  examinata  per  auditorem....  Ibid.,  fol.  65  recto. 

De  excomputis  que  proponuntur  curie  a  cdbellotis. 

 Sed  si  precedenti  anno  etiam  prope  flnem  actum  esset  aliqua  donata  aut 

subtracta,  non  haberet  excomputum.Licet  enim  dicaturin  forma  locationis  :  «  vendi- 
mus  et  locamus  jura  omnia  sicut  fuerunt  anno  preterito,  »  subditur  «  et  si  sunt  hodie 
in  manu  curie  ».Unde  occurret  qui  emit  caute^scire  quid  emitquidve  inde  subtractum 
et  donatum  est,  sicut  apparet  per  declarationem  imperatoris  Federici  (l) .  In  simili  etiam 
si  non  dicatur  «  et  hodie  sunt  in  manu  curie  »  quasi  sic  intelligi  debet,  secundum  quod 
declaratio  ipsa  dicit.  Ibid.,  fol.  65  verso. 

....  Cum  se  ad  commercia  convertunt  . . .  nuncii  magnatum,  in  hoc  non  dicuntur 
abesse  causa  reipublice  eorum  qui  miserunt  eos ;  sed  si  magnates  non  veniunt  ad  regem 
regni  et  transeunt  per  regnum  alio  euntes°et  curia  mandat  ut  non  exigatur  ab  eis  direc- 
tus,  faciat  excomputum  quia  non  veniunt  ad  curiam ;  sicut  quando  imperator  hoc  manda- 
vit  de  rege  Francie  eunte  ultra  mare,  quia  fecit  in  excomputum. . .  Ibid.,  M.  65  verso. 

....  Item  de  donatis  a  fisco  non  solvitur  plazacium,  ut  dicit  declaratio  imperatoris 
Federici;  per  quod  videtur  idem  in  omnibus  juribus,  donationes  regales  habent  multa 
privilegia  ab  aliis.  C.  de  bonis  que  liber.  1.  cum  multa  in  fine.  Et  non  dicitur  con- 
trahere  qui  donationem  accipit,  ut  supra  dictum  est.  .  .  .  Ibid.,  fol.  65  verso. 

.  .  .  Ut  si  guerra  supervenisset  et  propterea  non  posset  cabellotus  exercere  cabellam 
vel  mercatores  non  venirent  aut  mercationes  non  fiei  ent  licet  sine  culpa,  curia  hoc  sic 
tenetur  excomputare  pro  rata  ut  dictum  est;  non  potuit  provideri  hic  casus  quid  guerra 
insurgeret, et  ideo  tenetur  curia  ad  excomputum,  ut  dicitur  in  dicta  declaratione  Fede- 
rici  pro  qua  est  quod  dicitur  in  glo.  (glossa).  C.  loca[ti].  1.  iij.  .  .  Ibid.,  fol.  66  recto. 

Dejure  dohane. 

....  Ubi  vero  non  delato  juramento  [mercator]  interrogatus  diceret  se  nil  debere,  si 
postea  reperiretur  eum  debere  quando  ponitur  reus  coram  magistris  rationalibus,  te- 
netur  ad  duplum  :  quod  non  habet  locum  quando  dohanerius  similiter  interrogatur. 
Primum  constat  per  registra  imperatoris.  Sed  utrum  de  perjurio  tunc  possit  accusari 
si  nescienter  derogaverit ,  similiter  diximus  in  capitulo  predicto  de  consuetudine  recti 
feudi.  §  sacramentum.  —  Ibid.,  fol.  76  recto. 

De  jure  buccerie. 

Buceria  debet  de  veteri  et  de  novo  scanaturam  (sic)  que  est  grana  V  per  porcum  et 


(0  Vide  quod  supra  edidimus,  p.  219-221. 

pro  castrato,  pro  vacca  plus  est  de  veteri ;  sed  quia  cabelloti  exigebant  pro  plancis  (a) 
seu  locis  ubi  buczerie  fiebant  multo  plus  [quam]  ordinatum  fuit  antiquitus  et  pro  hiis 
adderentur  ad  porcum  grana  iij  sicque  pro  castrato ,  pro  vacca  etiam  certo  aliomodo 
solvunt  ad  presens :  unde  in  porco  et  sic  de  aliis  gr.  V  et  de  veteribus  juribus  gr.iij.  Et 
de  novis  statutis  continetur  etiam  in  registro  imperatoris  quod  est  in  archivo  ut  nullus 
plancas  altat  (sic)  in  macello  nisi  curia  et  quod  alibi  non,  et  quod  alibi  non  macellentur 
carnes,  hoc  est  ad  loca  inhabitata.  Item  quod  macella  semper  sint  extra  civitates  et 
terras  et  loca  habita[ta]  propter  aeris  salubritatem.  Ibid.,  fol.  80  verso. 

De  jure  tintorie  seu  calandre. 
Pro  tinctoria  debetur  certum  quid  :  ut  si  panni  tincti  aliunde  portentur  ubi  est  tinc- 
toria,  solvitur  nichilominus  certurn  quid,  secundum  consuetudinem  quasi  eadem  jura 
cum  ferro  et  sale;  ista  sunt  secundum  consuetudinem  vel  de  publica[nis].  1.  Si  pupillus 
(publicanus).  in  fine.  Quia  hec  odiosa  sunt,  hec  non  extenduntur  nisi  in  casu  quo  lo- 
cuntur  solita.  ff.  de  legibus  quondam;  namimposita  fuerunt  hec  ab  eo  qui  prepositus 
fuit  regno  et  imperio,  ut  in  decretali  :  ab  apostolice.  Pena  sua  propterea  in  inferno 
semper  crescit,  sicut  pena  auri  et  argenti  (l).  .  .  .  Ibid.,  fol.  81  recto. 

De  jure  salis. 

Saline  de  jure  communi  sunt  in  prediis  privatorum.  Sunt  etiam  in  prediis  censura- 
riis  seu  curie,  et  tunc  sunt  jura  regalia.  Hodie  sal  est  de  novis  statutis,  quia  totum 
usurpavit  Federicus  imperator.  Unde  nullus  vendat  sal  nisi  emptum  a  curia  vel  offi- 
cialibus  ejus.In  Appulia  tres  thumulos  pro  uno  tareno,  in  Terra  Laboris,  Principatuet 
Aprutio  tarenum  unum  et  granum  unum  pro  quolibet  thumulo,  et  ubi  curia  non  habet 
salinas  sicut  in  Terra  Laboris,  cabelloti  salis  faciunt  portari  sal  de  Sardinia  et  de  extra 
regnum.  Curia  habet  multas  salinas  in  domanio  suo,  etc.  Ibid.,  fol.  81  recto. 

De  jure  piscarie  et  portus. 

Hec  jura  sunt  vetera  quia  redditus  portus  et  piscariarum  in  terris  habentibus  portum 
et  piscarias  nominantur  inter  publica  jura.  ff.  de  verb.  sign.  1.  inter publica.lWnA  tamen 
quod  superat  ductum  est  per  Fredericum  imperatorem  aut  in  piscibus  qui  devehuntur 
de  loco  ad  locum  per  mare  vel  per  terram  (et  tunc  si  pro  passagio  exigitur  pro  piscibus 
seu  salmis  piscium  transeuntibus,  eritdejurepassagii),  aut  in  aliis  mercibusad  portum 
aliquem  delatis  ad  vendendum  et  de  novis  statutis,  sicut  Luceria  que  debet  de  veteri  et 
novo  jure. 

Quilibet  portus  habet  in  hoc  suas  legcs  et  certos  moresin  exigendo  et  recipiendo :  hic 
Neapoli  jus  piscarie  diem  (lege  dicitur)  sexantinura,  quasi  de  sexaginta  piscibus  vel 
sexaginta  denariis  valoris  piscium  unus  debeatur  curie. 

(o)  In  codice  plantis,  male. 


(1)  Nihil  dubii  quin  agatur  de  Friderico  quem  glossalor  propter  avaritiam  mittit  in  infernum, 
Danles  vero,  quia  Epicureae  doctrinae  sectator  dicebalur.  Vid.  Jn/erno,  canz.  X. 


APPENDIX  CONSTITUTIONUM.  253 

Continetur  in  dicto  registro  imperatoris  quod  Pisani  conqueste  (sic)  fuerunt  ei  quod 
pro  lignis  et  vegetibus  emptis  per  eos  in  Neapoli  solverunt  et  consueverunt  solvere 
sexantinum  tantum,  et  officiales  Neapolis  compellunt  eos  ad  decimam.Mandavit  im- 
perator  ut  si  est  ita,  non  compellantur  ad  decimam,  dummodo  non  repugnet  novis  sta- 
tutis  suis  et  juribus  curie.  Sub  hoc  jure  portus  secundum  diversa  loca  sunt  jura  aliqua 
certis  nominibus  designata ,  secundum  est  consuetum ,  et  in  vulgari  denominantur  in 
Neapoli  falanga  jus  quod  debetur  pro  vassello  trium  vel  duarum  cabiarum  ultra  an- 
choragium.  Ibid.,  fol,  83  recto. 

Dejure  balistarum. 

Hoc  jus  per  Federicum  imperatorem  impositum  vassellis  navigantibus  ultra  mare  : 
ut  si  sit  de  tribus  cabiis,  debeat  in  redditu  portare  balistas  tres  curie,  unam  de  turno, 
unam  de  leva  et  aliam  bonam,ut  valeant  uncias  quinque;  et  de  hoc  dat  fidejussores  in 
recessu ,  quas  si  non  defert  exigit  curia  ab  eis  aut  fidejussoribus  uncias  auri  quinque. 
Si  sit  duarum  cabiarum,  balistas  duas.  Si  unius  cabie  ,  balistam  unam.  Non  debetur 
nisi  a  vassellis  ad  partes  ultra  mare  euntibus.  Et  sic  continetur  in  registro  imperatoris 
quod  est  in  archivio  de  vassellis  progniculorum  (a),  ubi  mandat  hoc  observari ,  licet 
subditi  murmurent;  per  quod  recessum  satis  patet  quod  imposuit  hoc.  Ibid.,  fol.  83 
recto. 

Dejure  lignaminum  marenarie  et  regalium. 

Hec  jura  nova  sunt  imposita  per  Fredericum  imperatorem  in  Calabria  et  Sicilia ;  di- 
cuntur  esse  sublata  per  aliam  impositionem.  Sicilia  mater  tyrannorum,  dicit  Crisius ; 
diligit  nova  et  novitates  amplectitur.  Tmposuit  terris  seu  universitatibus  maxime  feudis 
utilefeudum,  scilicet  (b)  totligna,  fustes  seu  arbores  debebantur.  Conversa  sunt  in 
pecunia  :  ut  pro  quolibet  ligno  debeantur  curie  octo  aut  novem  tareni,  novem  in  terra 
Jordanis ,  octo  in  Valligratis.  Marenaria  debita  per  universitates  terrarum  et  Iocorum 
quelibet  est  unciarum  XXIII,  tarenorum  X.  Unde  continetur  in  predicto  registro  im- 
peratoris  quod  terra  Aydone  de  Sicilia  debet  curie  anno  quolibet  pro  marenaria  uncias 
trecentas.  Debet  etiam  regales  seu  regalia  sive  pro  regalibus  juribus  quelibet  regales 
duos  aut  plures.  Pro  quolibet  regali  debentur  tareni  novem.  Ibid^  fol.  83  recto-verso. 

De  mercatoribus  qui  faciunt  se  cives  ut  non  solvant  dohanam  et  quando  debent  solvere. 

Mercatores  exteri  qui  consueverunt  solvere  de  mercibus  eorum  annuatim  magnam 
pecuniam  pro  dohana,emunt  possessiones  et  faciunt  se  cives;  solvunt  modicum  in  col- 
lecta  et  evitant  solutionem  magnam  pecunie  pro  dohana,  quia  non  solvitur  a  civibus 
sed  ab  exteris.  Hoc  quod  fit  in  fraudem  non  debet  servari,  quia  sola  domus  possessio 
in  aliena  civitate  non  facit  domicilium.  ff.  ad  municipalem.  I.  libertus.  §  sola  domus. 
Secus  si  mercator  ex  toto  transferat  domicilium  suum  in  terram  per  illam ,  et  fiat  ibi 

(a)  Verisimiliter  propugnaculorum. 

(b)  In  codice  debet. 

civis  bona  fide,  non  in  fraudem  apertam,  fictam  vel  presumptam,  ut  quando  duxit  uxo- 
rem  suam  nubi  (lege  inibi),  in  C.  de  incolis.  1.  si  inpatria,  lib.  X",  patriam  et  preto- 
rium  uxoris  constituit  suum  domicilium  atque  transfert,  tunc  statim  est  ejus  (lege 
civis )  et  sicut  civis  non  solvit  dohanam  de  contractibus  factis  per  eum,  postquam  fuit 
civis;  quia  oportet  eum  ex  tunc  subire  munera  et  functiones  cum  civibus  :  et  sic  non 
debet  duplici  dampno  gravari ,  ut  sit  civis  in  functionibus  et  muneribus  seu  oneribus 
civibus  impositis  et  exterus  in  solvenda  dohana.  Illud  ergo  quod  fit  in  fraudera  saltim 
presumptam  removetur,  puta  si  mercator  erait  possessionem  in  loco,  sicut  dicit  decla- 
ratio  imperatoris  Federici.  Nam  si  Capuanus  haberetab  antiquo  bona  materna  vel  alia 
in  Neapoli ,  non  prohiberetur  pluribus  locis  esse  inscriptus.  Solvit  etiam  munera  patri- 
monalia  ubi  habet  possessiones  in  diversis  locis ,  et  sic  remanet  ratio  ut  non  gravetur 
duplici  onere ;  et  cum  dohana  non  solvatur  a  civibus,  est  civis  qui  tenetur  ad  munera 
alicujus  civitatis,  etiam  si  ibi  non  habet  domicilium.  C.  lib.  X,  de  incolis.  I.  cives.  — 
Ibid.,  fol.  86  verso. 

iV.  B.  Si  quis  constitutionem  Cum  hereditarium  regnum  (lib.  III,  tit.  XXIII,  pars  II),  sci- 
licet  de  prohibendis  matrimoniis  regnicolas  inter  et  alienigenas,  reperire  voluerit,  requirat  ad 
mensem  decembrem  anni  1233. 

Item  constitutiones  Nihil  veterum  principum ,  etc,  Statuimus  ut  magnae,  etc,  Litteras  de 
remissione,  etc,  Praecipimus  offerri ,  etc,  Hac  lege  in  perpetuum ,  etc. ,  Magister  justitia- 
rius,  etc. ,  Causas  per  magistros  camerarios,  etc  (lib.  I ,  tit.  XXXVIII ,  XXXIX ,  XL ,  XLII ), 
scilicet  de  officio  magistri  justitiarii  et  ordinatione  magnae  imperialis  curiae,  requirat  quoque 
ad  mensem  januarium  anni  -1244. 


M.  Melfienses  constitutiones  designat;  N.  illas  vero  quae  novae  dicuntur.  Quae  inter  novas  inseruntur,  typis 
inclinatis  notavimus. 


A 

Ab  officialibus  nostris  fidem,  etc   N.  213 

Ab  omnibus  regni  nostri  judicibus,  etc   N.  181 

Accusatorem  post  litem  super,  etc   M.  86 

Accusatorum  temeritatem  antiquis,  etc   M.  85 

Ad  expeditionem  celerem  nostrorum,  etc   N.  218 

Ad  laudem  et  gloriam  Dei  nostri ,  etc   M.  1 76 

Ad  legitima  pondera  et  mensuras,  etc   M.  156 

Ad  officium  bajulorum  praecipue ,  etc   N.  200 

Adscriptitios  sine  voluntate,  etc   M.  119 

Ad  subjectorum  nostrorum  invidiam ,  etc   N.  222 

Advocatorum  officium  qui  dubia ,  etc   M.  61 

Advocatos  tam  in  curia  nostra ,  etc   M.  62 

Adulterinam  monetam  cudentibus ,  etc   M.  164 

Amatoria  pocula  porrigentes ,  etc   M.  167 

Animalia  in  vineis  et  possessionibus,  etc   M.  161 

Apostatantes  a  fide  catholica ,  etc   M.  8 

Appellationum  tempora,  etc   M.  115 

Apud  justitiarios  regionum  et  omnes ,  etc   N.  195 

Asperitatem  veterum  legum,etc   M.  15 

Auctoritatem  etiam  bajulis ,  etc   N.  206 

Auctoritatem  magistris  procuratoribus,  etc   N.  210 

B 

Bajuli  locorum  et  judices ,  etc   N.  201 

Bajulos  et  omnes  judices ,  etc   N.  204 

Bajulus  si  furem  ceperit,etc   M.  38 

Beneficium  restitutionis  in  integrum,  etc   m.  ^3 

Benigna  gratiae  nostrae  provisio ,  etc   N  237 

Blasphemantes  Deum  et  Virginem,  etc   M 

c 

Capitalem  poenam  quam  contra,  etc   m.  24 

Capitaneorum  autem  et  magistrorum,  etc   N.  182 

Castellani  et  servientes  ab  incarceratis,  etc   M.  44 

Castellanis  et  servientibus  castrorum,  etc   M.  17 

Castellanorum  civiles  excessus,  etc   M.  46 

Castra ,  munitiones  et  turres ,  etc   M.  141 

Causas  alias  ordinario  judicio,  etc   N.  191 

Circa  tamen  compalatios ,  etc   M.  44 

Circa  violentiarum  poenas ,  etc   M.  27 

Citationis  litterae  tam  per  justitiarium,  etc:                                               .  .  M.  65 

Clementiae  imperialis  vestigiis,  etc   M.  78 

Clerici  quos  a  forensibus,  etc   M.  43 

Comes,  baro,  miles  seu  quicumque  ,  etc   M.  13 

Comite  vel  barone  viam  universae  ,  etc   M.  135 

Comitibus ,  baronibus  ac  universis ,  etc   M.  1 33 

Communiter  tam  justitiarii  quam,  etc   N.  189 

Constitutione  praesenti  in  posterum ,  etc   M.  163 

Constitutionem  divae  memoriae,  etc   M.  122 

Constitutionum  praedecessorum ,  etc   M.  43 

Consuetudinem  hactenus  injudiciis,  etc   M.  144 

Consuetudinem  pravam,  etc   M.  110 

Consuetudinem  quam  olim ,  etc   M.  56 

Contingit  interdum  actorem ,  etc   M.  71 

Contingit  interdum  aliquem,  etc   M.  94 

Contumacem  civili  et  personali ,  etc   M.  67 

Cordi  nobis  est  per  universas,  etc   M.  79 

Corruptelae  crimen  praesenti ,  etc   N.  1 85 

Crebra  nostrorum  fidelium  ,  etc   M.  38 

Culpam  non  immerito  reputantes,  etc   M.  46 

Cultus  justitiae  silentium,  etc   M.  34 

Cum  circa  justitiae  tramites,  etc   M.  59 

Cum  concessiones  et  privilegia,  etc   M.  100 

Cum  justitiae  copiam  per  officiales,  etc   M.  61 

Cum  juxta  providum  et  salubre ,  etc   N.  202 

Cum  nova  nostri  nominis,  etc   M.  57 

Cum  per  partes  Apuliae,  etc   M.  159 

Cum  satis  abundeque  sufficiant,  etc   M.  53 

Cum  universis  et  singulis  regni,  etc   M.  125 

Custodes  de  quorum  custodia ,  elc   M.  45 

D 

De  burgensaticis  petitorio,  etc   N.  227 

Defensas  impositas  et  contemptas,  etc   M.  22 

De  personis  clericorum  totius  ,  etc   M.  48 

De  quaestionibus  quas  inter,  etc   N.  202 

De  tua  fidelitate ,  prudentia ,  etc   N.  214 

Dignum  fore  credimus  et  consentaneum ,  etc   M.  124 

Dilationes  in  judiciis  hactenus ,  etc   M.  90 

Disputare  de  regis  judicio,  etc   M.  9 

Divinae  justitiae  consentientes,  etc  "...  M.  163 

Divorum  principum  praedecessorum ,  etc   N.  181 

Dohanae  de  secretis  et  quaestorum ,  etc   M.  36 

Domini  a  vasallis  suis  assecurari ,  etc   M.  131 

Dubitationem  jurisperitorum,  etc   M.  72 

Duram  consuetudinem  et  iniquam ,  etc   M.  143 

Duram  et  diram  poenam ,  etc   M.  52 

E 

Ea  quae  ad  speciale  decus,  etc   M.  53 

Eadem  poena  ferire ,  etc   M.  167 

Edictorum  ordinem  priscis  legibus,  etc   M.  64 

Eorum  fraudibus  occurrentes,  etc   M.  114 

Eos  qui  scienter  perjurant ,  etc   M.  175 

Eos  tantum  officiales  nostros ,  etc   M.  146 

Errores  eorum  qui  villanos ,  etc   M.  120 

Etsi  causarum  varietas,  etc   N.  234 

Exceptione  filiationis ,  generis,  etc   M.  95 

Exceptiones  dilatorias,  prout,  etc   M.  94 

F 

Fidelium  nostrorum  injurias,  etc   M.  19 

Forjudicatorum  bona  veluti ,  etc   M.  80 

Fratribus  ob  dotes  sororum ,  etc   M.  130 

Generalia  jura  condentes ,  etc   M.  75 

Grandis  utilitas  et  necessitas,  etc   M.  74 

H 

Hac  edictali  lege  in  perpetuum ,  etc   M.  123 

Hac  edictali  lege  jubemus,  etc   N.  206 

IV.  33 

Hi  qui  per  inquisitiones  hujusmodi ,  etc  ,   N.  192 

Homines  extra  regnum ,  etc   M.  14 

Honorem  debitum  atque  praecipuum ,  etc   M.  50 

Honorem  nostri  diadematis,  etc   M.  134 

Hostici  exceptionem  quam ,  etc   M.  92 

Humanitate  nobis  suggerente ,  etc   M.  83 

I 

In  aliquibus  regni  nostri ,  etc   M.  136 

In  causa  depositi  in  qua ,  etc   M.  106 

In  civilibus  causis  bajulos,  etc   N.  207 

Inconsutilem  tunicam  Dei,  etc   M.  5 

In  locis  demanii  nostri  aedificia,  etc  :   M.  141 

In  locis  demanii  nostri  ubique  ,  etc   M.  54 

In  pecuniariis  litibus  omnibus  ,  etc   M.  100 

In  quaestionibus  violentiarum ,  etc   M.  24 

Inquisitiones  generales  per  provincias   N.  192 

Instrumenta  de  donationibus,  etc   M.  97 

Instrumentorum  robur  et  solemnitatem ,  etc   M.  58 

Intentionis  nostrae  salubre ,  etc   M.  13 

Inter  caetera  capitula  quae  in,etc   M.  48 

Inter  multas  et  arduas  sollicitudines ,  etc   N.  207 

In  terra  qualibet  regni  nostri,  etc   M.  151 

Item  dira  et  dura  observatio,  etc   N.  194 

J 

Judex  si  accepta  pecunia,  etc   M.  117 

Judices  ubique  locorum ,  remotis,  etc   N.  188 

Juris  gentium  induxit  auctoritas,  etc   M.  17 

Jurisperitorum  altercationes,  etc   M.  118 

Justi  cultoris  partes  assumimus,  etc   N.  179 

Justitiarii  de  caetero  non  compellant ,  etc   N.  1 96 

Justitiarii  nomen  et  normam ,  etc   M.  47 

Justitiarii  non  per  calendas ,  etc  ,   N.  1 90 

Justitiarii  per  provincias  statuantur,  etc.  .  .  .   N.  189 

Justitiarios,  camerarios,  castellanos,  etc   M.  37 

Justitiarios  regionum  certis,  etc   N.  195 

Justitiarios  regionum,  prout,  etc   N.  196 

L 

Lege  praesenti  pietatis  officio,  etc   N.  180 

Leges  quae  a  quibusdam  simplicibus,  etc   M.  102 

Legum  asperitate  lenita ,  etc   M.  168 

Lenas  sollicitantes  alienam ,  etc.  .  ..                                                      .  M.  170 

Lenas  sollicitantes  pudicitiam,  etc   M.  172 

Licentiam  baronibus  et  militibus,  etc   M.  129 

Lite  legitime  contestata ,  etc   M.  95 

Litigator  autem  qui  judicem,  etc   N.  185 

Locorum  bajuli  qui  a  magistris ,  etc   M.  37 

M 

Magistri  camerarii  qui  per,  etc   N.  197 

Magistris  procuratoribus  nostrae ,  etc   N.  21 0 

Magistros  camerarios  regionum ,  etc   N.  1 97 

Magistros  fundicarios  curiae ,  etc   N.  211 

Magistros  mechanicarum  artium ,  etc   M.  152 

Magnae  curiae  nostrae  magistrum,  etc   M.  49 

Majestati  nostrae  quorumdam,  etc   M.  171 

Mala  et  noxia  medicamenta,  etc   M.  166 

Mancipia  fugitiva  quae  constitutio,  etc   M.  143 

Maritum  Ienocinii  poena  coercet,  etc   M.  171 

Matres  quae  publice  prostituunt ,  etc   M.  173 

Matres  virgines  filias  prostituentes ,  etc   M.  170 

Mercatores  quoslibet  regni  nostri,  etc   M.  155 

Minoribus  qui  aetatis  suae  suffragio,  etc   M.  139 

Minorum  jura  qui  in  judiciis,  etc   M.  112 

Monomachiam  quae  vulgariter,  etc   M.  105 

Mores  dissolutae  viventium ,  etc   M.  174 

Mulier  quae  dotarium  habuerit ,  etc   M.  1 30 

Mulieres  ad  curiam  nostram ,  etc   N.  180 

Mulieribus  ubi  non  modice,etc   M.  112 

Multae  leges  sacrilegos,  etc   M.  9 

Multum  nostris  derogatur  affectibus,  etc   N.  238 

N 

Non  sine  grandi  consilio,  etc   M.  33 

Nullus  campio  si  devictus  ,  etc   M.  108 

0 

Ob  filiorum  culpas  innocentes,  etc   M.  82 

Obscuritatem  legis  divi  regis,  etc   M.  113 

Observent  diligentissime  judices  ,  etc   M.  146 

Occupatis  nobis  circa  totius,  etc   N.  186 

Officia  quae  personis  personaliter,  etc   M.  178 

Officiales  reipublicae  vel  judices ,  etc   M.  35 

Officialis  qui  sua  negligentia ,  etc   M.  35 

Officiorum  periculosa  confusio,  etc   M.  40 

Omnes  bajuli  locorum  et  judices,  etc   N.  205 

Omnes  nostri  regiminis  sceptro,  etc   M.  23 

Omnes  officiales  nostros  abstinere,  etc   N.  221 

Puritatem  quam  nos  ipsi  sectamur,  etc   M.  41 

ANNO  1231.—  INDICTIONE  5. 


Mense  augusti  de  mandato  imperiali  per  totum  regnum  seta 
cruda  emi  prohibetur;  similiter  sal,  ferrum  et  aes  emi  non  nisi 
a  doana  imperiali  mandatur  

Mense  septembris  apud  Sanctum  Germanum,  sicut  per  totum 
regnum,  pondera  et  mensurae  mutantur,  ponuntur  rotuli  (1)  et 
tumini.  Tinctarias  omnes  de  regno  ad  opus  fisci  imperialis  recipi 
praecipit  imperator,  et  super  lioc  suas  mittit  litteras  generales; 
quas  cum  duo  Judaei  pro  judaeca  Sancti  Germani  recipienda  de- 
tulerint,  ipsam  Reginus  archiepiscopus  capi  prohibuit,  mandans 
ipsis  Judaeis  ut  ipsam  in  pace  dimittant  monasterio  Cassinensi. 
Riccard.  de  S.  Germano,  Chronic.  ad  ann. 


(1)  De  distinctione  ponderum  ita  legitur  in  codice  praelaudato :  Constitutiones  surnmarie  et 
gabellar.,  fol.  99  recto-verso  : 

Pondus  granorum  XX  tarenus  I. 

Pondus  tarenorum  XXX  uncia  I. 

Uncia  una  habet  in  pondere.  .  .  .  grana  VIC. 
Libra  una  habet  in  pondere.  .  .  .  tarenos  "'CLX. 
Et  sic  contingit  in  se  grana  '"M^C 

IV.  34 

^eptembrem"1  Fridericus,  Romanorum  imperator,  Januensibus  mandat  ut  nun- 
cios  cum  potestate  transmittant  ad  curiam,  quam  Ravennae  cele- 
brandam  primo  die  novembris  de  consilio  summi  pontificis  in- 
dixit. 

(Edit.  in  Cajffar.  Annal.  Genuens.,  ap.  Mubator.,  Scriptores  rer.  Italicar.,  t.  VI, 
p.  464,  et  ap.  Pektz,  Monnm.  Hist.  Germ.,  t.  IV,  p.  570;  coll.  cum  codice 
Mus.  Britann.  12031  magnifice  exarato,  sec.  XV,  e  collect.  Franc.  Danielis 
prodeunte.) 

Fredericus,  Dei  gratia  Romanorum  lmperator  et  semper  augustus, 
Jerusalem  et  Sicilie  rex,  potestati  totique  communi  Janue  fidelibus  suis 
gratiam  et  bonam  voluntatem  suam.  Dudum  per  litteras  nostras  vos 
fecisse  recolimus  plenius  certiores  qualiter  de  consilio  summi  pontificis 
indiximus  primo  venturo  mense  novembris  in  festo  Sanctorum  Omnium 


Rotulus  habet  in  pondere  libras  II ,  uncias  IX ,        tarenos  X. 

In  unciis  uncias  XXXIII ,  tarenos  X. 

In  tarenis  tarenos  M. 

In  granis  in  pondere  grana  XXM. 

Degaltrum  unum  habet  rotulos  IV. 

Libras  undecim ,  unciam  unam ,  [tarenos  X.] 

Uncias  CXXXIII ,  tarenos  X. 

Tarenos  ,VM. 

Grana  LXXXM. 

Cantarium  ad  grossum,  videlicet  de  lana ,  caseo,  lardo,  carnibus  salatis  et  aliis  mercibus,  est 

in  pondere  degaltra  XXV. 

 rotuli  C,  etc. 

Milliarium  ad  grossum,  videlicet  de  predictis  mercibus  grossis,  est  in  pondere  cantaria  VI. 

Et  continet  in  degaltro  [degaltra]  CL. 

Item  continet  in  se  rotulos  DC,  etc. 

Milliarium  de  aliis  mercibus  est  cantaria  IV. 

Et  continet  in  se  in  pondere  degaltra  C. 

Item  continet  in  se  in  pondere  rotulos  m,C,  etc. 

generalem  curiam  in  Ravenna,  cum  rege  Alemanie  filio  nostro  et  uni- 
versis  imperii  principibus  vita  comite  sine  defectu  quolibet  celebrandam; 
desiderio  summo  zelantes  ad  honorem  Dei  et  imperialem  gratiam  pacem 
universalem  imperii  reformare  ,  disponere  statum  Italie  prosperum  et 
tranquillum,  sedare  discidia  civitates  inter  et  extra  ferventia  et  inter  vi- 
cinos  populos  omnem  turbinem  et  odii  fomitem  amovere.  Tempus  ido- 
neum  esse  confidimus  quo  vestra  et  universalium  omnium  vota  piis 
monitis  nostre  mansuetudinis  debeant  convenire,  ut  tot  incumbentibus 
dissentionum  malis  que  passim  et  publice  civitales  et  populos  in  deso- 
lationem  impellunt,  que  intestina  et  plusquam  civilia  bella  movent, 
finis  debitus  imponatur.  Nos  enim  cum  omni  serenitate  cordis  et  cor- 
poris  ad  ipsius  celebritatem  curie  auctores  pacis  noveritis  advenire,  pro 
dispositione  status  imperii  et  disseusionibus  ammovendis,  cum  consilio 
summi  pontificis,  assistentia  principum  et  nostrorum  provisione  fidelium 
procedere  proponentes.  Quapropter  universitati  vestre  sub  debito  fide- 
litatis  quo  nobis  et  imperio  tenemini  firmiter  precipiendo  mandamus 
quatinus  eligatis  de  communi  vestro  viros  industrios  et  peritos,  quot  et 
quales  videritis  expedire,  una  cum  potestate  vestra  mittendos  ad  Ra- 
venne  curiam  pretaxatam,  qui  veniant  omnium  vestrum  auctoritate  pro- 
vidi  consilii  moderatione  subfulti,  qua  sufficienter  valeant  nostris  collo- 
quiis  et  ordinationibus  interesse;  prudentia  et  virtute  conspicui  ut  quid 
de  promotione  status  imperii  et  tranquillitate  totius  Italie  fuerit  per  ge- 
nerale  colloquium  approbatum ,  pro  parte  sua  et  nostra  sciant  et  possint 
diligenter  implere. 


Gregorius  papa  Vercellensi  et  Brixiensi  episcopis  electoque  Man-  27 
tuano  scribit  quod,  cum  Fridericus,  Romanorum  imperator,  cum 
filio  ejus  et  Alemanniae  principibus  colloquium  in  partibus  Lom- 
bardiae  habere  intendat,  ipsi  moneant  rectores  Societatis  Lombar- 
diae  ne  quid  impedimenti  huic  colloquio  afferant. 

(Edid.  partim  Raynald.,  Annal.  eccles.,  tom.  XXI,  §  III,  ad  ann.  1231.) 

Gregorius,  etc.  Vercellensi  et  Brixiensi  episcopis  et  electo  Mantuano,  etc. 


Ex  parte  imperatoris  ejusdem  nostris  est  nuper  auribus  intimatum  quod 
idem  intendit  habere  generale  colloquium  cum  nobili  viro  nato  suo  aliis- 
que  principibus  Alemannie  in  partibus  Lombardie;  promittens  nostro  con- 
silio  se  usurum  nihilque  facturum  quod  in  derogationem  pacis  existat 
Ecclesiam  vel  ejusdem  societatis  homines  offendendo,  exhibiturus  possi- 
bilem  et  honestam  de  securitate  hominibus  societatis  predicte  prestanda, 
quam  eidem  consuluerimus  cautionem.  Nolenles  igitur  ullam  dari  cui- 
quam  materiam  malignandi ,  discretioni  vestre  per  apostolica  scripta 
mandamus  quatenus  convenientes  in  unum  dilectos  filios  rectores  so- 
cietatis  ipsius,  super  cautione  predicta  et  aliis  tractatu  cum  eis  prehabito, 
diligenter  monere  ac  inducere  procuretis  ne  quod  eidem  ad  hoc  impedi- 
mentum  patiantur  opponi,  sed  dictum  nobilem  et  alios  ad  ejus  propter 
hoc  presenliam  venientes  libere  ac  tanquam  viros  pacificos  per  Lombar- 
diam  transire  tam  eundo  quam  redeundo  permittant,  ita  quod  nullam 
sustineant  injuriam  vel  offensam;  proviso  ne  si  ejus  colloquium  per  ipsos 
contra  nostrum  consilium  contingeret  minus  provide  impediri,  pacis 
negotium  videatur  per  eos  et  quoad  eos  quasi  studiose  dissolvi.  Quia 
vero  dictus  imperator  proponit  accelerare  colloquium,  mandatum  nos- 
trum  curetis  adimplere  celeriter,  tamen  caute,  cum  hec  omnia  velimus 
esse  secreta;  nobis  cito  et  fideliter  rescripturi  quidquid  super  hoc  inve- 
neritis  apud  eos,  ut  insinuatione  vestra  suscepta  possimus  negotio  provi- 
dere  sicut  fuerit  providendum. 

Datum  Reate,  V  kalendas  octobris,  pontificatus  nostri  anno  V. 


Ap?oTemb™'     Fridericus,  Romanorum  imperator,  Ottoni  comiti  Gelriae  omnia 
quae  comes  Gerardus  pater  ejus  ab  imperio  tenuit,  concedit  et 

confirmat;  mandans  ipsum  personaliter  per  Trajectensem  episco- 
pum,  recepto  prius  fidelitatis  et  hominii  juramento,  investiri. 

(  Edidit  Lacomblet,  Urkunderib.  fur  die  gesck.  des  Niederrh.,  zw.  Band,  p.  89, 
n°  173,  ex  Redinghovens  samml.,  III,  fol.  5.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  Otto  comes  Gelrie 
fidelis  noster  nostre  celsitudini  supplicavit  quatenus  ea  que  olim  comes 
Gerardus  pater  ejus  [a  nobis  et  imperio  tenuit,  sibi  concedere  dignaremur. 
Nos  itaque  considerantes  grata  obsequia  que  idem  comes  Gerardus  nos- 
tre  (a)]  dudum  exhibuit  majestati,  sperantes  ab  eodem  comite  Ottone 
filio  ejus  recipere  gratiora,  suis  justis  supplicationibus  inclinati,  ea  omnia 
que  nominatus  olim  pater  ejus  in  vita  sua  et  usque  ad  diem  obitus  sui 
de  gratia  et  concessione  nostra  suum  per  privilegium  vel  alias  absque 
privilegio  tenuit,  dummodo  juste  a  nobis  et  imperio  tenuisse  noscatur, 
predicto  comiti  Ottoni  concessimus  et  confirmavimus,  et  fratrem  Aylhar- 
dum  de  hospitali  Theutonicorum  investivimus  exinde  loco  sui,  et  ipsum 
per  dilectum  principem  nostrum  venerabilem  Trajectensem  episcopum 
mandavimus  auctoritate  nostri  culminis  juxta  presentis  tenorem  pagine 
personaliter  investiri,  recepto  ad  opus  nostrum  et  regis  filii  nostri  ab 
eodem  comite  fidelitatis  et  hominii  juxta  consuetudinem  imperii  jura- 
mento  (1).  Ad  cujus  concessionis  et  confirmationis  nostre  memoriam  et 
stabilem  firmitatem,  presens  scriptum  sibi  fieri  fecimus  et  sigillo  majes- 
tatis  nostre  jussimus  communiri. 

(«)  Quum  una  linea  in  codice  manuscripto  ceciderit ,  ita  supplevit  editor,  quem  se- 
quimur. 


(1)  Extat  apud  Bondam,  Charterboek,  p.  398,  hujus  Ottonis  Gelriae  comitis  privilegium,  ubi 
legitur  :  «  Ego  impetrata  et  accepta  potestate  et  speciali  licentia  a  domino  Friderico  gloriosis- 
simo  imperatore  et  semper  augusto,  Jerusalem  et  Sicilie  rege,  nec  non  a  domino  Henrico  illustri 
rege  Alemannie,  de  consilio  et  consensu  imperii  seu  regni  majorum,  ex  ipsorum  indulto  et 
super  hoc  mihi  plenitudinis  potestate  collata ,  de  Embricensi  villa  (Emmerick)  regiam  seu  im- 
perialem  condidi  civitatem.  Datum  Emmerik,  ann.  1233 ,  II  kalendas  junii.  » 

Datum  apud  Tianum  (1 ) ,  anno  dominice  incarnationis  millesimo  du- 
centesimo  tricesimo  primo,  mense  novembri,  quinta  indictione. 


Kavennae , 

Fridericus ,  Romanorum  imperator,  Johanni  marchioni  Branden- 
burgensi  et  Oddoni  fratriejus,  si  Johannem  praemori  contigerit, 
marchiam  Brandenburgensem  cum  ducatu  Pomeraniae  concedit  et 
confirmat. 

(Edider.  Gekcken,  Cod.  diplom.  Brandenb.,  t.  VII,  p.  28.  —  Dheger,  Cod.  Po- 
meran,,  t.  I,  p.  149.  —  Hertzberg,  Recueil,  t.  I,  p.  353.  —  Ludewig,  Reli- 
quiae  manuscript.,  t.  XII,  p.  627,  ex  transumpto  anni  1421,  ubi  bulla  aurea 
tunc  temporis  integra  describitur,  et  est  in  solita  forma.) 

In  nomine  sancte  et  individue  Trinitatis.  Fredericus  secundus  divina 
favente  clementia  Romanorum  imperator  semper  augustus ,  Jerusalem  et 
Sicilie  rex.  Requirit  imperii  dignitas  et  celsitudo  exigit  principalis  ut 
favore  cesareo  vota  principum  compleantur,  quorum  merita  transfundi 
debent  liberaliter  in  heredes  qui  non  minus  paterne  fidei  quam  virtutis 
creduntur  effici  successores  defectumque  parentium  circa  imperii  de- 
cus  effectu  devotionis  complere.  Inde  est  igitur  quod  presentis  scripti 
serie  notum  fieri  volumus  imperii  fidelibus  tam  modernis  quam  posteris 
universis  quod  dilectus  princeps  noster  Johannes,  marchio  de  Branden- 
burg,  nostro  culmini  supplicavit  quatenus  marchiam  Brandenburgicam 
cum  omni  honore  et  pertinentiis  suis  et  alia  feoda  que  quondam  Albertus 
marchio  Brandenburgensis  pater  ejus  de  manu  nostra  et  imperii  possi- 
debat,  quemadmodum  eidem  Alberto  genitori  suo  et  heredibus  ejus  pri- 
vilegium  liberalitatis  nostre  inde  concessimus,  una  cum  ducatu  Pomeranie 
eidem  Johanni  et  Oddoni  fratri  suo,  si  ipsum  Joannem  premori  contigerit, 


(1)  Sic  in  codice.  Legendum  tamen  potius  credimus  Fanum  in  Marchia  quam  Teanum  in 
Terra  Laboris.  Mense  etenim  novembri  jam  imperator  versus  Ravennam  properabat. 

ac  heredibus  utriusque  concedere  et  confirmare  de  nostre  celsitudinis 
gratia  dignaremur.  Nos  autem  attendentes  devotionem  et  fidem  dicti 
quondam  Alberti  marchionis  patris  eorum,  quam  ad  nostram  et  imperii 
celsitudinem  habuit  et  quam  devote  nobis  et  imperio  servierit  quoad 
vixit,  sperantes  insuper  ab  eisdem  Johanne  et  Oddone  fratribus  tanquam 
paterne  successores  fidei.  servitia  recipere  gratiora,  predictam  marchiam 
Brandenburgensem  cum  omni  honore,  proventibus  et  juribus  ad  eam 
spectantibus,  nec  non  et  alia  feuda  que  nominatus  marchio  pater  eorum 
a  nobis  et  imperio  noscitur  tenuisse,  sicut  olim  eo  superstite  sibi  et  he- 
redibus  suis  concessimus,  item  prenominatis  Johanni  marchioni  et  Oddoni 
fratri  ejus,  si  premori  contigerit  eumdem  Johannem,  ac  heredibus  eorum 
ex  certa  scientia  juxta  consuetudinem  imperii  concedimus  et  perpetuo 
confirmamus;  de  superabundantiori  gratia  nostra  confirmando  eisdem 
ducatum  Pomeranie,  prout  dictus  quondam  [marchio]  et  predecessores 
eorum  noscuntur  a  nostris  predecessoribus  tenuisse.  Presentis  quoque 
privilegii  auctoritate  mandamus  quatenus  nulla  persona  sublimis  vel 
humilis,  ecclesiastica  vel  mundana,  predictum  Johannem  marchionem  et 
Oddonem  fratrem  ejus  ac  eorum  heredes  contra  concessionis  et  confirma- 
lionis  nostre  paginam  molestare  presumat.Quod  qui  presumpserit,  penam 
quingentarum  librarum  auri  se  compositurum  agnoscat,  medietatem  curie 
nostre  et  reliquam  injuriam  patienti.  Ad  hujus  itaque  concessionis  et  con- 
firmationis  nostre  memoriam  et  robur  perpetuo  valiturum,  presens  pri- 
vilegium  fieri  et  bulla  aurea  typario  nostre  majestatis  impressa  jussimus 
communiri. 

Hujus  autem  rei  testes  sunt  B.  patriarcha  Aquilegensis,  .  .  .  Ravennas, 
.  .  .  Magdeburgensis ,  B.  Panormitanus  archiepiscopi ,  E.  (a)  Babenber- 
gensis,  S.  Ratisponensis  imperialis  aule  cancellarius,  .  .  .  Wormaliensis, 
.  .  .  Osenburgensis,  N.  Reginensis,  .  .  .  Ymolensis,  .  .  .  Brixinensis  epi- 
scopi,  A.  dux  Saxonie,  0.  dux  Meranie,  B.  dux  Carinthie,  .  .  .  land- 
gravius  Thuringie,  H.  comes  de  Waldenberg,  L.  landgravius  de  Lucken- 
burg,  A.  comes  de  Schweburg  (b),  H.  comes  de  Ortenburg,  L.  comes  de 

(a)  In  omnibus  C,  male. 

(b)  Forsitan  Adolphus  comes  de  Schauenburg. 

Halremunt,  M.  comes  de  Mulburg  (?),  G.  comes  de  Harnestein  sacri 
imperii  in  Italia  legatus,  G.  (a)  dapifer,  C.  pincerna  de  Clingenburg, 
Th.  comes  Acerrarum,  .  .  .  marchio  Lansa,  B.  comes  de  Loreto,  Ri- 
chardus  caraerarius,  et  alii  quamplures. 

Signum  domini  Frederici  secundi  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo  tri- 
cesimo  primo,  mense  decembris,  quinte  indictionis,  imperante  domino 
nostro  Frederico  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  duodecimo,  regni 
Jerusalem  septimo,  regni  vero  Sicilie  tricesimo  quarto,  feliciter.  Amen. 

Ego  Sifridus  Ratisponensis  episcopus  imperialis  aule  cancellarius,  vice 
domini  Coloniensis  archiepiscopi  totius  Italie  archicancellarii,  recognovi. 

Datum  in  civitate  Ravenne,  anno,  mense  el  indictione  prescriptis. 


Fridericus,  Romanorum  imperator,  a  Conrado  abbate  Sancti 
Johannis  in  Thurthal  in  sua  praesentia  constituto  advocatiam  ec- 
clesiae  ejusdem  recipit  nunquam  ab  imperio  alienandam ,  et  jura 
tam  a  se  quam  a  vice  advocato  suo  exigenda  definit. 

(Edid.  Neugart,  Cod.  diplomat.  Alemanniae ,  t.  II,  p.  164,  ex  autographo  in 
arch.  monast.  S.  Galli.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Ierusalem  et 
Sicilie  rex.  Licet  ex  suscepto  regni  gubernaculo  omnibus  imperii  fide- 
libus  simus  debitores  ad  justitiam  exhibendam  et  ad  juris  defensionem 
eorumdem,  diligentius  tamen  viros  religiosos  oculo  benigniori  respicere 
tenemur  et  eis  suisque  ne  graventur  indebite,  pia  solicitudine  providere. 
Hujus  itaque  rei  gratia  dilectus  fidelis  noster  Cunradus  abbas  Sancti 

(a)  Scilicet  Guarnerius  de  Bolland. 


In  civitate 
Ravennae , 
decembri. 

Johannis  in  Turtal ,  certam  habens  fiduciam  super  benignitate  ac  provi- 
dentia  majestatis  nostre ,  ad  nostram  apud  Ravennam  accedebat  presen- 
tiam  et  coram  testibus  subscriplis,  etc.  [Sequitur  de  verbo  ad  verbum, 
sicut  in  privilegio  Henrici  septimi,  dato  apud  Nuremberc,  20  decemb. 
1227,  quod  supra,  t.  III,  p.  363;  nisi  quod  pro  Elbrechinber nunc  le- 
gitur  Gebrechimber ;  item  pro  et  in  curia  nostra  ad  prosequendas ,  legitur 
el  cum  esse  in  curia  nostra  voluerint  ad  prosequendas .  Ita  tamen  conclu- 
ditur  :]  presentem  paginam  bulla  aurea  typario  nostre  majestatis  impressa 
jussimus  roborari. 

Hujus  autem  rei  testes  sunt :  B.  patriarcha  Aquilegensis,  Albertus  Mag- 
deburgensis,  .  .  .  Ravennas  et  B.  Panormitanus  archiepiscopus ,  .  .  .  Pa- 
binbergensis,  .  .  .  Wormaciensis ,  .  .  .  Brixiensis,  .  .  .  Osemburgensis, 
N.  Reginus,  .  .  .  Ariminensis,  .  .  .  Ymolensis,  .  .  .  Lausanensis,  .  .  . 
Fesulanus  episcopi,  .  .  .  abbas  Monasteriensis ,  Albertus  dux  Saxonie, 
Gebardus  de  Arnestein  legatus  imperii  in  Italia,  comes  Adulfusde  Schoun- 
buch  (a),  comes  [Ljudolphus  de  Alremont ,  comes  Heinricus  de  Walden- 
berch,  comes  Magnardus  de  Munegeult  (b),  Ulricus  burgravius  de  Witin, 
Gottfridus  de  Hoenloch,  Gunzelinus  senescalcus,  Cunradus  pincerna  de 
Clingenburg,  et  alii  quamplures. 

Signum  domini  imperatoris  Friderici  secundi  Dei  gratia  invictissimi 
Romanorum  imperatoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo  tri- 
cesimo  primo,  mense  decembri,  quinte  indictionis,  imperante  domino 
nostro  Friderico  secundo  Dei  gratia  invictissimo  Romanorum  imperatore 
semper  augusto ,  Jerusalemet  Sicilie  rege,  anno  imperii  ejus  duodecimo, 
regni  Jerusalem  septimo  et  Sicilie  tricesimo  quarto ,  feliciter.  Amen. 

Datum  in  civitate  Ravenne,  anno,  mense  et  indictione  prescriptis. 

(a)  Forte  sicut  supra  legendum  Schaunburg  seu  Schauenburg. 
(&)  Idem  qui  supra  vocatur  M.  comes  de  Mulburg.  Legendum  autem  videtur  Mune- 
gevelt,  scilicet  Munchfelden,  arx  cum  oppido  infra  Lindaw  ,  ut  monet  Neugart. 


IV. 

Fridericus ,  Romanorum  imperator,  ad  preces  Henrici  abbatis  de 
Tegernsee,  statuit  ut  nulli  abbatum  hujus  monasterii  liceat  bona 
ejus  in  ducatu  Austriae  quibusdam  in  detrimentum  monasterii 
collata,  postquam  ad  demanium  ejus  redierint,  ullo  modo  alienare. 

(Edit.  in  Monum.  Boic,  t.  VI,  p.  207,  inter  monuraenta  Tegernseensia ,  etap. 
Oefele,  Scriptor.,  t.  II,  p.  83.) 

In  noinine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  Si  ad  loca  religiosa  et  personas  ecclesiasticas  oculos  excel- 
lentie  nostre  benigne  convertimus  et  utilitatibus  suis  misericorditer  pro- 
videmus,  imperialis  celsitudinis  nostre  nomen  extollimus  et  nobis  per  id 
eterne  retributionis  merita  comparamus.  Universis  igitur  imperii  nostri 
fidelibus  tam  presentibus  quam  futuris  volumus  esse  notum  quod  Hen- 
ricus  venerabilis  abbas  de  Tegernse,  dilectus  fidelis  noster,  nostre  celsitu- 
dini  exposuit  qualiter  quidam  abbates  predecessores  sui  bona  quedam 
de  demanio  monasterii  ipsi[us]  in  ducatu  Austrie  deputata  vite  fratrum 
ejusdem,  queprefatum  monasterium  a  nobis  etimperiotenet,  quibusdam 
in  feodum  concesserant  in  prejudicium  nostrum  atque  imperii  et  in  evi- 
dentem  monasterii  ipsius  ac  fratrum  in  eo  degentium  lesionem.  Propter 
quod  excellentie  nostre  humiliter  supplicavit  ut  tam  commodis  nostris  et 
imperii  quam  indempnitati  monasterii  ejusdem  et  vite  fratrum  ipsorum 
salubriter  providentes,  bona  predicta  quam  cito  ea  vacare  contigerit  et 
redire  ad  demanium  suum ,  extrahi  non  pateremur  de  demanio  mona- 
sterii  supradicti.  Nos  igitur  supplicationibus  suis  favorabiliter  inclinati 
statuimus  firmiter  injungentes  ut  nulli  quem  de  cetero  dicto  monasterio 
preesse  contigerit,  liceat  bona  prefata  postquam  ad  demanium  monasterii 
ejusdem  redierint,  de  demanio  monasterii  ipsius  extrahere,  infeudando 
ea  vel  alio  quocunque  alienationis  modo  de  ipsius  potestate  vel  demanio 
subtrahendo.  Nec  ullus  sit  qui  ausu  temerario  contra  predicta  venire 

presumat.  Quod  qui  presumpserit  indignationem  culminis  nostri  se  no- 
verit  incursurum  et  penam  insuperXX  marcarum  argenti,  quarum  me- 
dietas  camere  nostre  et  medietas  altera  ipsi  monasterio  applicetur.  Ad 
hujus  autem  rei  memoriam  et  perpetuam  firmitatem ,  presens  privilegium 
fieri  jussimus  celsitudinis  nostre  sigillo  munitum. 

Hujus  autem  rei  testes  sunt  :  B.  patriarcha  Aquilegiensis,  A.  Magde- 
burgensis,  B.  archiepiscopus  Panormitanus,  .  .  .  archiepiscopus  Raven- 
nas,  .  .  .  episcopus  Pabimbergensis,  .  .  .  episcopus  Wormaciensis,  .  .  . 
episcopus  Brixinensis,  .  .  .  episcopus  Osemburgensis,  N.  episcopus  Re- 
ginensis,  .  .  .  episcopus  Ariminensis,  .  .  .  episcopus  Ymolensis,  .  .  . 
episcopus  Lausannensis,  .  .  .  episcopus  Fesulanensis,  .  .  .  abbas  Mona- 
steriensis,  A.  dux  Saxonie,  G.  de  Harnesten  sacri  imperii  in  Ilalia  legatus, 
.  .  .  comes  de  Schonburch,  .  .  .  comes  de  Alrement,  .  .  .  comes  de 
Waldenberch,  .  .  .  comes  de  Mulegeult  (sic),  .  .  .  burgravius  de  Witin, 
G.  de  Hoemloch,  G.  (a)  senescalcus,  C.  pincerna  de  Clingenburch ,  et 
alii  quamplures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  MCCXXXI,  mense  decem- 
bris,  quinte  indictionis,  imperante  domino  nostro  Friderico  II,  Dei  gratia 
invictissimo  Romanorum  imperatore  semper  augusto,  Jerusalem  et  Sicilie 
rege,  anno  imperii  ejus  XII,  regni  Jerusalem  VII  et  Sicilie  XXXIIII,  feli- 
citer.  Amen. 

Datum  in  civitate  Ravenne,  anno,  mense  et  indiclione  prescriptis. 


Fridericus ,  Romanorum  rex ,  abbatem  et  fratres  ecclesiae  Cister- 
ciensis  ordinis  quae  dicitur  Buch  supra  Muldam  in  sua  protec- 
tione  suscipit ,  eisdemque  bona  ab  Henrico  de  Chorun  quondam 
oblata  confirmat. 


(a)  Scilicet  Gunzelinus,  qui  supra. 

(Edider.  Schoettgen  et  Kbeysig,  Diplomataria,  t.  II,  p.  179.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus ,  Jerusalem  et 
Sicilie  rex.  Summas  Deo  laudes  et  gratiarum  devotas  actiones  offerimus, 
si  personis  religione  conspicuis  et  locis  divino  cultui  deputatis  nostrum 
favorem  clementer  impendimus,  et  munimenta  ac  eorum  commoda  pro- 
sequentes  inter  bonorum  nostrorum  copias  que  de  plenitudine  Guncti- 
potentis  accepimus ,  munificentie  noslre  gratia  suo  statui  providemus.  Hinc 
est  igitur  quod  presentis  scripti  serie  volumus  esse  notum  imperii  fide- 
libus  tam  modernis  quam  posteris  universis  quod  venerabilis  .  . .  abbas 
et  fratres  Domino  famulantes  in  ecclesia  Cisterciensis  ordinis  que  vulgo 
dicitur  Buch,  sita  supra  Muldam  juxta  castrum  Liznik,  fideles  nostri,  sup- 
plicarunt  celsitudini  nostre  quatenus  eos,  dictam  ecclesiam  cum  universis 
ibi  degentibus  et  cum  omnibus  bonis  suis  tam  mobilibus  quam  stabilibus 
que  in  presentiarum  largitione  pontificum ,  oblatione  fidelium  vel  justo 
titulo  emptionis  sunt  adepli  vel  in  antea  poterunt  adipisci,  sub  speciali 
protectioneet  favore  imperiali  nostro  recipere,  et  bona  insuper  eidem  ec- 
clesie  oblata  per  Heinricum  de  Chorun  que  sila  sunt  prope  Polex  et  vo- 
cantur  Bylsin  que  Yrmeganda  mulier  et  Fridericus  et  Heinricus  filii  ejus 
ministeriales  imperii  predicto  Heinrico  de  Chorun  vendiderunt ,  de  nostra 
dignaremur  gratia  eidem  ecclesie  confirmare,  sicut  regni  Romani  nostri 
tempore  a  liberalitate  nostra  fuerunt  confirmata  et  in  indulto  eis  privi- 
legio  continentur,  et  ut  venditionem  ipsam  factam  a  libera  muliere  et  li- 
beris  ejus  ministerialibus  imperii  ratam  misericorditer  haberemus.  Nos 
igttur  attendentes  religionem  Cisterciensis  ordinis  in  eadem  ecclesia  fir- 
miter  observari  et  quam  devote  iidem  fratres  ibidem  Domino  famulentur, 
devotas  pro  nobis  orationes  Domino  porrigentes ,  divine  retributionis  in- 
tuitu  cui  debemus  quicquid  viviraus  et  valemus,  dictos  fratres,  ecclesiam 
memoratam  et  cunctos  ibidem  degentes  cum  omnibus  eorum  mobilibus 
et  stabilibus  que  in  presentiarum  largitione  pontificum,  oblatione  fide- 
lium,  vel  justo  emptionis  titulo  sunt  adepti  vel  in  antea  poterunt  adipisci , 
sub  nostra  et  imperii  defensione  recipimus  speciali;  confirmanles  eidem 

ecclesie  de  immensa  nostra  clementia  bona  predicta  pie  sibi  ab  eodem 
Heinrico  deChorun  oblata,  quorum  venditionem,  sicuteidem  Heinrico  per 
liberam  mulierem  et  filios  ejus  ministeriales  imperii  facta  est,  ratam  cle- 
menter  habemus.  Preterea  ex  superhabundanti  gratia  nostra  concedimus 
et  eidem  ecclesie  indulgemus  ut  quecumque  bona  in  partibus  illis  infra 
sex  miliaria  circa  ecclesiam  antedictam  oblatione  pheodatorum  imperii  sive 
ministerialium ,  auctoritate  concessionis  Romani  dudum  regni  nostri  tem- 
pore  sibi  indulte,  hactenus  est  adepta ,  tranquille  possideat,  et  licitum  sit 
a  modo  infeodatis  vel  ministerialibus  imperii  de  bonis  que  tenent  ibidem 
ab  imperio,  predicte  ecclesie  offerre  juxta  tenorem  privilegii  nostri  dudum 
Romaniregninostri  tempore  sibi  indulti  [et]  sive  in  vita  sive  in  eorum  obitu 
erogare.  Ad  hujus  itaque  protectionis  et  confirmationis  nostre  memoriam 
et  robur  perpetuo  valiturum,  presens  privilegium  fieri  fecimus  et  bulla 
aurea  typario  nostre  majestatis  impressa  jussimus  communiri. 

Hujus  autem  rei  testes  sunt  :  B.  patriarcha  Aquilegiensis ,  .  .  .  Mag- 
deburgensis  et  .  .  .  Ravennas  archiepiscopi ,  .  . .  Babinbergensis ,  S.  Ra- 
tisponensis  imperialis  aule  cancellarius,  .  .  .  Osenburgensis,  .  .  .  Brixi- 
nensis,  .  . .  Mutinensis  et  N.  Reginus  episcopi,  A.  dux  Saxonie,  0.  dux 
Meranie,  B.  dux  Karinthie,  comes  H.  de  Ortemberg,  Warnerus  et  Phi- 
lippus  de  Bollando,  G.  de  Hoynloch,  et  alii  quamplures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo  tri- 
cesimo  primo,  mense  decembris,  quinte  indictionis,  imperante  domino 
nostro  Friderico  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  duodecimo,  regni 
Jerusalem  septimo,  regni  vero  Sicilie  tricesimo  quarto,  feliciter.  Amen. 

Ego  Sifridus  Ratisponensis  episcopus  imperialis  aule  cancellarius,  vice 
domini  Henrici  (a)  Coloniensis  archiepiscopi  totius  Italie  archicancellarii , 
recognovi. 

[Datum]  in  civitate  Ravenne,  anno,  mense  et  indictione  prescriptis. 
(a)  In  editis  Zeveri,  male.  Pro  nomine  tamen  forsitan  legendum  veneralilis. 

Fridericus,  Romanorum  imperator,  monasterium  Ahusen,  cum 
omnibus  possessionibus  ejus,  sub  speciali  sua  et  imperii  recipit 
protectione. 

(Edit.  in  Schutz  ,  Corp.  histor.  Brandenb.,  Sylloge,  pars  II,  71,  num.  33,  et 
ap.  Monum.  Boic,  t.  XXX,  p.  183,  num.  DCCIV,  ex  originali  unde  sigillum 
in  ora  dextra  et  sinistra  laesum  appendet  ex  filis  sericis  rubri  ac  viridis  coloris.) 

Fr[idericus]  Dei  gratia  Romanorum  imperator  semper  augustus ,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  adtendentes  fidem 
puram  et  devocionem  sinceram  .  .  .  venerabilis  abbatis  ecclesie  in  Ahu- 
sen  fidelis  nostri ,  de  munificentie  nostre  gratia  personam  ejus  cum  om- 
nibus  bonis  suis  tam  ecclesiasticis  quam  mundanis  sub  protectione  et 
defensione  nostra  et  imperii  recepimus  speciali.  Mandantes  et  firmiter 
inhibentes  quatenus  nullus  sit  qui  eundem  abbatem  in  persona  et  rebus 
suis  impedire  seu  molestare  presumat.  Quod  qui  presumpserit  indigna- 
cionem  nostram  se  senciat  incursurum.  Ad  hujus  itaque  protectionis  ejus 
memoriam  et  stabilem  firmitatem ,  presens  scriptum  fieri  jussimus  ma- 
jestatis  nostre  sigillo  munitum. 

Datum  Ravenne ,  anno  dominice  incarnationis  millesimo  ducentesimo 
Iricesimo  primo ,  mense  decembri,  quinte  indictionis. 


Ravennac , 
decembri. 


Fridericus,  Romanorum  imperator,  Hermanno  magistro  hospi- 
talis  Theutonicorum  et  fratribus  ejus  terram  quamdam  incultam 
confert,  de  orto  episcopi  Acconensis  usque  ad  terminos  terrae  Ja- 

nuensium  et  alio  latere  de  via  quae  ducit  ad  Saphat  usque  ad 
fluvium. 

(Memorat.  et  extract.  ap.  Duellium,  Hist.  ord.  equit.  Theutonic,  pars  II,  n°  7, 
ubi  inseritur  in  diplomate  Conradi  IV,  de  anno  1243,  mense  decembri.  Dolen- 
dum  est  quod  Duellius  Friderici  privilegium  non  transcripserit  integrum  neque 
saltem  ex  quo  fonte  idem  hauriri  possit  indicaverit.) 

Fridericus,  Dei  gratia  Romanorum  imperator,  etc... 

Hujus  autem  rei  testes  sunt :  Balianus  dominus  Sydonis,  Otto  de  Mon- 
tebeliardo  regni  Jerosolymitani  comestabulus ,  Warnerus  Theotonicus , 
frater  Terrisius  preceptor  domorum  hospitalis  Sancti  Johannis  in  Apulia , 
Zaccarias  senescalcus  Antiochie,  Thomas  comes  Acerre,  Manfridus  mar- 
chio  Lantza,  Berardus  comes  Loreti,  Ricardus  camerarius,  et  alii  quam- 
plures. 

Acta  sunt  hec  anno  dominice  incarnationis  millesimo  ducentesimo  tri- 
cesimo  primo,  mense  decembris,  quinte  indictionis,  imperante  domino 
nostro  Friderico  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  duodecimo,  regni  Jeru- 
salem  septimo,  regni  vero  Sicilie  tricesimo  quarto,  feliciter.  Amen. 

Datum  Ravenne,  anno,  mense  et  indictione  prescriptis. 


Fridericus,  Romanorum  imperator,  confirmat  sententiam  per  n£ 
Henricum  regem  filium  suum  latam  super  revocatione  commu- 
nitatum  et  constitutionum  a  civibus  Bisuntinis  firmatarum  contra 
jus  Nicolai  archiepiscopi  civitatis  ejusdem. 

(Inedit.  in  Collect.  Droz,  Bibl.  reg.  Paris.,  FranchecomU ,  t.  XXVI,  fol.  251  recto 
252  verso,  ex  cartul.  Bulleti.) 


Fredericus  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  fieri  volumus  universis 

imperii  fidelibus  tam  presentibus  quam  fuUiris  quod  dilectus  noster 
princeps  Nicolaus,  venerabilis  Bisuntinus  archiepiscopus ,  ad  presentiam 
nostram  accedens  nostre  celsitudini  supplicavit  quatenus  revocationem 
communitatum,  constitutionum,  novitatum  et  conventionum  vinculo  fidei 
firmatarum,  que  per  Bisuntinos  cives  motu  et  auctoritate  propria  fuerunt 
acceptate,  sicut  ex  constitutione  dilecti  filii  nostri  Henrici  illustris  Ro- 
manorum  regis  et  per  sententiam  principum  facta  fuit  et  in  scripto  ejusdem 
regis  filii  nostri  sibi  indulto  plenius  continetur,  nostro  prosequiet  appro- 
bare  assensu  ac  de  nostra  confirmare  gratia  dignaremur.  Nos  igitur  in- 
specto  tenore  transcripti  ejusdem  regis  et  sententie  principum  que  sub 
testimonialibus  litteris  A.  Sancti  Vincentii  Bisuntini  et  fratris  0.  Belle- 
vallis  abbatum  nostre  fuerunt  curie  presentata ,  attendentes  quoque  de- 
votionem  etfidem  ejusdem  principis  nostri  archiepiscopi  Bisuntini,  quam 
ad  nostram  excellentiam  et  imperium  gerit,  ejus  supplicationibus  cle- 
menter  annuimus  et  eamdem  revocationem  communitatum ,  videlicet 
constitutionum,  novitatum  et  conventionum  a  Bisuntinis  vinculo  fidei  for- 
malarum ,  sicut  per  eumdem  regem  filium  nostrum  principum  appro- 
bante  sententia  facta  est  et  [in]  indulto  sibi  regis  ejusdem  scripto  plenius 
continetur,  nostro  prosequimur  et  approbamus  assensu  ac  de  nostra  gratia 
confirmamus.  Ad  hujus  itaque  nostre  confirmationis  memoriam  et  perpe- 
tuam  firmitatem ,  presens  scriptum  sibi  fieri  fecimus  et  sigillo  majestatis 
nostre  jussimus  communiri. 

Hujus  autem  rei  testes  sunt  :  B.  patriarcha  Aquileiensis,  .  .  .  Made- 
burgensis  archiepiscopus,  E.  Babimbergensis,  S.  Ratisponensis  imperialis 
aule  cancellarius ,  H.  Vormatiensis,  .  .  .  Osemburgensis  et  N.  Reginensis 
episcopi,  A.  dux  Saxonie,  0.  dux  Meranie,  B.  dux  Karinthie,  H.  land- 
gravius  Thuringie,  comes  Henricus  de  0[rtemberch] ,  comes  Henricus  de 
Nassowe  (a),  Warnerius  de  Bollande,  et  alii  quamplures. 

Datum  Ravenne,  anno  dominice  incarnationis  MCCXXX0  primo,  mense 
decembri,  quinta  indictione,  imperante  domino  nostro  Frederico  Dei 
gratia  invictissimo  Romanorum  imperatore  semper  augusto,  Jerusalem 


(a)]In  codice  Nassore ,  minus  recte. 

et  Sicilie  rege,  anno  imperii  ejusdem  duodecimo,  regni  Jerusalem  sep- 
timo,  regni  vero  Sicilie  trigesimo  quarto,  feliciter.  Amen. 


Fridericus,  Romanorum  imperator,  Uberto  Cumano  episcopo  et 
ecclesiae  ejus  venas  metallorum  quae  inveniuntur  in  districtu  ejus- 
dem  episcopatus,  concedit. 

(Edid.  Ughelli,  Italia  sacra ,  t.  V,  p.  299.) 

In  nomine  Dei  eterni.  Fridericus  Dei  gratia  Romanorum  imperator, 
semper  augustus,  Jerusalem  et  Sicilie  rex.  Per  presens  scriptum  notum 
fieri  volumus  universis  imperii  fidelibus  tam  presentibus  quam  futuris 
quod  venerabilis  Cumanus  episcopus  Ubertus,  fidelis  noster ,  nostre  celsi- 
tudini  attentius  supplicavit  ut  venas  metallorum  que  inveniuntur  in  ter- 
ritorio  et  districtu  Cumani  episcopatus,  sibi  et  eidem  ecclesie  de  innata 
gratia  concedere  dignaremur.  Nos  autem  attendentes  fidem  et  devotionem 
episcopi  memorati  quam  ad  nos  et  imperium  nostrum  gerit  et  habet, 
considerantes  insuper  qualiter  eadem  ecclesia  predecessoribus  nostris 
dive  memorie  augustis  et  imperio  devota  fuerit  ex  antiquo,  volentes  eam 
dignis  beneficiis  ampliare,  de  speciali  gratia  concedimus  et  donamus  dicto 
episcopo  et  eidem  ecclesie  sue  venas  metallorum  que  inveniuntur  in 
territorio  et  districtu  episcopatus  ejusdem ,  ut  ipsis  de  liberalitate  nostra 
gaudeat  et  utatur;  presentis  scripti  auctoritate  mandantes  quatenus 
nullus  sit  qui  eum  vel  dictam  ecclesiam  suam  contra  presentis  conces- 
sionis  nostre  paginam  molestare  presumat.  Quod  qui  presumpserit  indi- 
gnationem  nostri  culminis  se  noverit  incursurum.  Ad  hujus  itaque  nostre 
concessionis  memoriam  et  stabilem  firmitatem,  presens  scriptum  fieri  jus- 
simus  sigillo  nostre  majestatis  munitum. 

Hujus  rei  testes  sunt  :  R.  patriarcha  Aquilegensis ,  Madeburgensis  et 
Ravennas  archiepiscopi ,  R.  dux  Karinthie,  comes  H.  de  Horthemberch, 
Gotifredus  et  Cunradus  de  Hohenloch,  et  alii  quamplures. 

IV.  36 

Signum  domini  Friderici  invictissimi  imperatoris  (sic). 

Datum  apud  Ravennam,  anno  dominice  incarnationis  MCCXXXI,  mense 
decembri,  V  indictionis. 


Fridericus,  Romanorum  imperator,  burgensibus  de  Lugano 
mandat  ut  obedientiam  quam  debent  Uberto  Cumano  episcopo  et 
ecclesiae  ejus  non  amplius  denegare  praesumant. 

(Edit.  ap.  Tatti,  Degl.  annal.  sacr.  della  citta  di  Como,  decad.  II,  p.  936,  ex 
vet.  tabul.  episcop.  Curaani.  Memorat.  quoque  ap.  Rovelli,  Storia  di  Como, 
t.  II,  p.  326.) 

Fridericus  Dei  gratia  Romanorum  imperator  augustus(1),  burgen- 
sibus  de  Lugano  gratiam  suam  et  bonam  voluntatem.  Significatum  nobis 
est  per  supplicationem  Uberti  dilecti  nostri  Cumani  episcopi ,  quod  vos 
respectum  et  obedientiam  quam  ei  debetis  et  ecclesie  Cumane  denegatis, 
cum  tamen  dubium  non  sit  nec  esse  possit  quin  vos  et  locus  vester  ad 
districtum  et  honorem  Cumane  pertineat  ecclesie.  Quoniam  igitur  nobis 
etiam  notum  est  vos  et  locum  vestrum  ipsi  ecclesie  subjectos  esse,  man- 
damus  vobis  et  mandando  precipimus  quatenus  ipsi  dilecto  nostro  Cu- 
mano  episcopo  debitam  per  omnia  obedientiam  exhibeatis.  Nos  enim 
sustinere  nec  debemus  nec  volumus  ut  contra  justiciam,  rationem  et  ho- 
norem  ecclesie  Cumane  veniatis  (a),  cervicem  protervam  conlra  ejusdem 

[a)  In  libro  minualis,  male. 


(1)  Deest  titulus  regni  Jerusalem  et  Siciliae.Quum  vero  Cumanus  episcopus  clare  nominetur 
Ubertus,  non  conjici  potest  quod  ad  Fridericum  primum  istao  litterae  referri  debeant.  Conve- 
niunt  cum  mandato  Henrici  sexti,  dato  1191,  id.  julii.,  indict.  X;  memorantur  etiam  in  privi- 
legio  Henrici  de  Luxemburgo,  ubi  tamen  non  dicitur  utrum  avo  an  nepoti  tribuendae  sint.  Cf. 
Ughelli,  Ilal.  sacr.,  V,  302  et  303. 

loci  episcopum  contumaciter  erigendo,  cujus  vos  mandatis  stare  opor- 
tet  (1)   .  mMi*^p<Mw?  •••   v . *- .,t«  '^iia 


Fridericus,  Romanorum  imperator,  Astuldum  Johannis  Bernar-  iggggg; 
dini  de  Castro  Novo  publicum  tabellionem  imperii  constituit. 

(Edit.  in  epist.  Franc.  Bonainii,  ap.  Arckiv.  stor.  italian. ,  append.  n°  12  ,  p.  465, 
ex  regist.  veter.  a  notario  Crescentio  in  25  septembris  1248  scripto  et  ap.  ar- 
chiv.  coram.  Corton.  asservato,  fol.  95  verso.) 

Fridericus  Dei  gratia  Romanorum  imperator  semper  auguslus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  confidentes  de 
prudentia  et  legalitate  Astuldi  Johannis  Bernardini  deCastro  Novo,  fidelis 
nostri,  recepto  ab  eo  juxta  consuetudinem  fidelitatis  et  officii  juramento, 
constituimus  eum  publicum  tabellionem  imperii  ut  amodo  publici  tabel- 
lionatus  ofilcium  ubique  per  imperium  ad  honorem  et  fidelitatem  nos- 
tram  debeat  fideliter  exercere.  Quocirca  universitati  vestre  precipiendo 
mandamus  quatenus  predicto  Astuldo  in  hiis  que  ad  ejusdem  publici 
tabellionatus  officium  spectare  noscuntur,  intendatis  decetero,  tanquam 
publico  fabellioni  a  majestate  nostra  statuto  ad  honorem  et  fidelitatem 
nostram,  et  nullus  sit  qui  eum  super  eodem  officio  publici  tabellionatus 
temere  impedire  vel  perturbare  presumat.  Quod  qui  presumpserit  in- 
dignationem  nostram  se  noverit  incursurum.  Ad  hujus  autem  rei  memo- 
riam  et  stabilem  firmitatem,  presens  scriptum  fieri  et  majestatis  nostre 
sigillo  jussimus  communiri. 


(1)  Finis  et  notae  chronologicae  desunt.  Tatti  vero  et  postea  Rovelli  has  litteras  ad  annum 
1233,  qua  nescimus  auctoritate,  referunt.  Quas,  quum  res  adhuc  incerta  sit,  ibi  potius 
diiximus  exhibendas. 

Datum  Ravenne,  anno  dominice  incarnationis  millesimo  ducentesimo 
tricesimo  primo,  mense  decembris,  quinte  indictionis. 


Apud        Mense  decembri  imperator  apud  Ravennam  natale  Domini  ma- 

vennam,  1  A 

ecembns.  guigcg  celebrat.  Et  eo  die  licentiam  dedit  omnibus  de  regno  qui 
secum  iverant  in  propria  revertendi.  Ricc.  de  S.  Germano,  Chronic. 
ad  ann. 


ANNO  1232.  —  INDICTIONE  5. 


Eavennae ,       Fridericus ,  Romanorum  imperator,  Hermanno  magistro  domus 

lljanuarii.  ... 

Sanctae  Mariae  Theutonicorum  mandat  ut  Raineno  abbati  de  Monte 
Amiate  in  Tuscia  privilegia  ejusdem  ecclesiae  restituat  \  quae  qui- 
dem  propter  sacramentum  fidelitatis  ab  eodem  abbate  praestan- 
dum,  deposita  fuerant. 

(Memorat.  ap.  Boehmeb,  Regest.  imper.,  p.  150,  n°  700,  ex  origin.  ap.  Flo- 
rentiam.) 

Datum  Ravenne,  XI  januarii,  V  indictione. 


Ravennae ,       L'imperatore.  .  .  ando  a  Ravenna,  dove  a  i  quattordeci  di  gen- 

14januarii.  r  .  ' 

naro  nella  camera  del  vescovo  si  convenne  msieme  con  Guhelmo 

de  gli  Amati  podesta  di  Parma,  Bernardo  etRolando  Rossi,  Ge- 
rardo  Valdora,  Rolando  Rangone  et  cinque  altri  oratori  Parme- 
giani.  Gli  era  ancora  Ferrario  Cane  podesta  di  Cremona  con  XVI 
ambasciatori  della  medesima  citta,  i  quali  a  Cavazano  pretore  di 
Pavia  con  sei  oratori  dessa  republica ,  Gerardo  Albino  pretore  de' 
Modenesi  et  VIII  oratori  di  quegli ,  insieme  con  quattro  ambascia- 
tori  Dertonesi;  i  quali  tutti  insieme  con  1'imperatore  diversi  concili 
celebrarono  contra  i  Milanesi  (1).  Corio,  Histor.  di  Milano,  p.  95, 
recto-verso. 


Naonis, 
maio. 


Fridericus,  Romanorum  imperator,  revocat  communia,  consi-  _  APud 

i  r  7  7  Ravennam, 

lia ,  magistros  aliosque  officiales  civium  qui  in  omni  civitate  vel  Jaapud10; 
oppido  Alemanniae  sine  episcoporum  beneplacito  erant  statuti;  JJ4STm 
irrita  simul  declarans  omnia  privilegia  quae  vel  ipse  vel  praede- 
cessores  sui,  archiepiscopi  etiam  et  episcopi  super  societatibus  vel 
communibus  in  praejudicium  principum  et  imperii  dederunt  sive 
privatae  personae  sive  cuilibet  civitati. 

(Extant  varia  hujus  constitutionis  exemplaria  pro  variis  episcopatibus;  quae  qui- 
dem  inter  se  tantum  notis  chronologicis  discrepant :  scilicet  1°  Apud  Ravennam, 
mense  januario  1232,  pro  Brema,  Colonia  et  Wormatia  :  Mader,  Antiquit. 
Brunsw.,  p.  257,  edit.  ann.  1678.  —  Lunig,  Reichsarchiv,  tom.  IX,  p.  441,  et 
tom.  XIII,  p.  4.  —  Apologie  der  Erzst.  Coln ,  13.  —  Bossart,  Securis,  209. 
—  Schannat,  Hist.  Wormat.,  prob.,  p.  110.  — Pertz,  Monum.  Hist.  Germ., 
t.  IV,  p.  286,  variantibus  omnium  collatis.  —  2°  Apud  Aquilegiam,  mense 


(1)  «  Anno  Domini  MCCXXXII,  imperator  apud  Ravennam  manens  bellum  molitur  contra 
Longobardos ,  sed  non  profecit ,  Longobardis  viam  praecludentibus  filio  suo  regi  et  militiae 
Germanorum.  Circa  mediam  quadragesimam  imperator  Ravenna  relicta  navali  cursu  tendit 
Aquilegiam.  »  Godefr.  CotON.  ap.  Boehmer,  Fontes,  II,  364.  Cf.  Herm.  Altah.,  Caffari  et 
Ricc.  de  S.  Germano. 

aprili,  pro  Maguntia,  Treveri  et  Ratispona  :  Konigshoven,  Her.  von  Schiller, 
618.  —  Lunig,  Reichsarchiv,  tora.  VII,  403,  quem  partim  assecuti  sunt  Scha- 
ten  et  Brower.  — Ried,  Cod.  diplomat.  Ratisp.,  I,  367.  —  Hontheim,  Hist. 
Trevir.,  I,  711.  —  Monum.  Boic,  t.  XXXI%  p.  550.  —  Remling,  Urkundenb- 
fur  Speier,  t.  I,  p.  193.  Cujus  quoque  exemplar  nitidum  invenitur  in  cod.  Bal- 
duini  archiep.,  Archiv.  Berol.,  I,  c.  3.  —  3°  Apud  portum  Naonis.  mense  maio, 
pro  Metiis,  ex  originali  quo  usus  est  Pertzius.  Hujus  ultimi  fragmentum  men- 
dosura  exhibuit  Schannat,  Vindem.  litter.,  I,  196,  cum  notis  1233,  mense 
madii,datum  in  foro  julii.) 

In  nomine  sancte  et  individue  Trinitatis.  Fridericus  secundus  divina 
favente  clemenlia  Romanorum  imperator  semper  augustus,  Jerusalem  et 
Sicilie  rex.  Cum  Romane  monarchiam  dignitatis  ipso  auctore  per  quem 
reges  regnantet  principes  obtinent  principatus,  qui  super  gentes  et  regna 
constituit  sedem  nostram  principalem,  teneamus  et  simus  in  potestatis 
plenitudine  constituti,  imperatoriam  condecet  majestatem  eos  per  quos 
cepit  et  in  quibus  consistit  nostre  glorie  celsitudo,  qui  et  vocati  sunt  no- 
biscum  in  partem  sollicitudinis  cum  a  nostra  celsitudine  decus  recipiant 
et  decorem,  non  solum  in  suis  antiquis  juribus  tueri  pariter  et  fovere, 
immo  quantum  equitas  sinit  et  permittit  ratio,  novis  et  honestis  tam  juris 
quam  gratie  muneribus  decenter  et  honorabiliter  decorare.  Sane  cum 
ex  defectu  juris  pariter  et  neglectu  in  partibus  Alemannie  adeo  in  usum 
sint  redacle  quedam  consuetudines  detestande  ut  boni  speciem  prefe- 
rentes,  iniquitatem  quodam  falso  pallient  velamento,  quibus  et  principum 
imperii  juri  detrahitur  et  honori  et  imperialis  nichilominus  auctoritas  per 
consequens  enervatur;  nostre  incumbit  sollicitudini  precavendum  ne  hu- 
jusmodi  consuetudines  quas  censemus  potius  corruptelas,  in  diuturniora 
tempora  protrahantur.  Volentes  igitur  ut  libertates  et  dona  que  dilecti 
nostri  et  imperii  principes  ex  dono  nostri  culminis  nunc  possident  et 
sunt  pro  tempore  possessuri,  latissima  interpretatione  gaudeant  et  quieta 
omnimodis  ipsi  principes  ea  possideant  libertate,  hac  nostra  edictali  sanc- 
lione  revocamus  in  irritum  et  cassamus  in  omni  civitate  vel  oppido  Ale- 
reannie  communia,  consilia,  magistros  civium  seu  rectores  velalios  quos- 
libet  officiales  qui  ab  universitate  civium  sine  archiepiscoporum  vel 

episcoporum  beneplacito  statuuntur,  quocumque  per  diversitatem  locorum 
nomine  censeantur.  Irritamus  nichilominus  et  cassamus  cujuslibet  ar- 
tificii  confraternitates  seu  societates  quocumque  nomine  vulgariter  ap- 
pellentur.  Item  hac  nostra  edictali  sanctione  placuit  statuendum  ut  in 
omni  civitate  vel  oppido  ubi  moneta  jure  cuditur  nec  mercimonia  nec 
victualia  aliquo  argenti  pondere  emantur  seu  vendantur,  preterquam  illis 
denariis  qui  cuilibet  civitati  vel  oppido  sunt  communes.  Sicut  enim 
temporibus  retroactis  ordinatio  civitatum  et  bonorum  omnium  que  ab 
imperiali  celsitudine  conferuntur,  ad  archiepiscopos  et  episcopos  perti- 
nebat,  sic  eamdem  ordinationem  ad  ipsos  et  eorum  officiales  ab  eis 
specialiter  institutos  perpetuo  volumus  pertinere,  non  obstante  abusu 
aliquo  si  quis  in  aliqua  civitate  forte  contrarius  extitisset;  quod  de  facto 
potius  quam  de  jure  censemus.  Ut  igitur  talis  omnino  removeatur  enor- 
mitas  et  abusus  nec  auctoritatis  aliquo  velamine  pallietur,  omnia  privi- 
legia,  litteras  apertas  vel  clausas  quas  vel  nostra  pietas  vel  predecessorum 
nostrorum,  archiepiscoporum  etiam  et  episcoporum  super  societatibus, 
communibus  seu  consiliis  in  prejudicium  principum  et  imperii  sive  pri- 
vate  persone  dedit  sivecuilibet  civitati,  ab  hac  die  in  antea  in  irritum 
revocamus  ac  frivola  penitus  et  inania  reputamus;  protestantes  hanc 
nostre  constitutionis  seu  sanctionis  seriem  exquisitam  ex  decreto  prin- 
cipum  et  ex  nostra  certa  scientia  in  forma  judicii  processisse.  Statuimus 
igitur  et  imperiali  sanctimus  edicto  quatenus  nulla  omnino  alta  vel  hu- 
milis,  ecclesiastica  vel  mundana  persona  huic  nostre  constitutioni  seu 
sanctioni  ullo  adveniente  tempore  aliquatenus  contraire  vel  obviare  pre- 
sumat.  Quod  qui  presumpserit,  preter  indignationem  nostram ,  sciat  se 
XV  librarum  auri  puri  pena  mulctandum,  quas  fisco  nostro  volumus 
applicari.  Ad  hujus  autem  constitutionis  et  sanctionis  nostre  memoriam 
ct  robur  perpetuo  valiturum,  presentem  divalem  paginam  fieri  et  bulla 
aurea  typario  nostre  majestatis  impressa  jussimus  communiri. 

Hujus  rei  testes  sunt  :  B.  patriarcha  Aquilegensis ,  A.  Maidburgensis, 
.  .  .  Ravennas,  B.  Panormitanus  archiepiscopi ,  E.  Babenbergensis ,  H. 
Wormaciensis,  S.  Ratisponensis  imperialis  aule  cancellarius,  Brixinensis, 
Osenburgensis,  Curiensis,  Reginus,  Imolensis,  Mutinensis,  Faventinus 

episcopi,  A.  Saxonie,  0.  Meranie  et  B.  Karinthie  duces,  H.  de  Ortem- 
berch,  H.  de  Nassawe,  C.  de  Hohenloch,  S.  de  Spanheim  et  H.  frater 
ejus,  L.  de  Hohenstat,  comites,  G.  de  Arnstein  sacri  imperii  in  Italia 
legatus,  G.  de  Bonlandia,  Gunzlinus,  Richardus  imperialis  aule  camera- 
rius,  et  alii  quamplures. 

Signum  domini  Friderici  secundi  Romanorum  imperatoris  semper  au- 
gusti,  Jerusalem  et  Sicilie  regis. 

Ego  Sifridus  Ratisponensis  episcopus  imperialis  aule  cancellarius ,  vice 
domini  Sifridi  Moguntini  archiepiscopi  in  Germania  archicancellarii ,  re- 
cognovi. 

Acta  sunt  hec  anno  dominice  incarnationis  M.  CG.  XXXI,  mense  ja- 
nuarii,  quinte  indictionis,  imperante  domino  nostro  Friderico  secundo 
Dei  gratia  invictissimo  Romanorum  imperatore  semper  augusto ,  Jerusa- 
lem  et  Sicilie  rege,  anno  Romani  imperii  ejus  duodecimo,  regni  Jerusalem 
septimo,  regni  vero  Sicilie  XXXIV,  feliciter.  Amen. 

Datum  apud  Ravennam,  anno,  mense  et  indictione  prescriptis. 


indvitate       Fridericus ,  Romanorum  imperator,  ad  supplicationem  Sifridi 

Eavennae,  '  1  '  1  1 

januario.  Ratisponensis  episcopi ,  privilegium  avi  sui  Friderici  I  monasterio 
Rohrensi  indultum  confirmat ,  idemque  cum  possessionibus  et  ho- 
minibus  in  protectionem  suam  suscipit. 

(Edit.  ap.  Hund,  Metropol.,  t.  III,  p.  260.  — Dalhammer ,  Canonia  Rorensis, 
41.  —  Monum.  Boica  ,  tora.  XVI,  p.  1 15,  n°  XV.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  Regi  regum  de  cujus  clementia  regimen  moderamur  imperii 
et  diversorum  feliciter  obtinemus  sceptra  regnorum,  debita  gratitudine 
complacemus,  si  locis  divino  cultui  deputatis  nostri  munimen  culminis 
et  munificentie  nostre  beneficium  liberaliter  elargimur.  Nec  indigne  ti- 

tulos  laudis  acquirimus  si  nostrorum  aliquis  principum  ad  id  interventu 
favorabili  nos  inducit.  Presentis  itaque  scripti  serie  noverit  presens  etas 
et  futura  posteritas  quod  dilectus  princeps  noster  Syfridus  venerabilis 
Ratisponensis  episcopus,  imperialis  aule  cancellarius,  nostre  celsitudini 
propensius  supplicavit  quatenus  Rorense  cenobium  olim  a  suis  fundato- 
ribus  eidem  sue  Ratisponensi  ecclesie  pia  devotione  collatum ,  felicis  me- 
morie  avi  nostri  divi  augusti  domini  Friderici  vestigiis  inherendo,  cum 
omnibus  fratribus,  bonis,  possessionibus  et  personis  eidem  cenobio  perti- 
nentibus  sub  nostra  imperiali  protectione,  salvo  ejusdem  episcopi  et 
successorum  suorum  jure,  recipere ,  et  privilegium  quod  ab  eodem  avo 
nostro  pro  bono  statu  ac  libertate  cenobii  conservanda  indultum  extitit, 
de  nostra  dignaremur  gratia  confirmare.  Nos  igitur  suis  justis  supplica- 
tionibus  benignius  inclinati ,  predictum  Rorense  cenobium  cum  omnibus 
fratribus  in  eo  degentibus ,  bonis ,  possessionibus  ac  personis  ad  ipsum 
spectantibus  sub  nostra  et  imperii  protectione,  salvo  ejusdem  Ratispo- 
nensis  ecclesie,  episcopi  et  successorum  suorum  jure,  recipimus  speciali, 
confirmantes  eidem  monasterio  de  munificentia  nostra  privilegium  quod 
a  predicto  avo  nostro  dive  recordationis  augusto  fuit  pro  bono  statu  et 
libertate  ipsius  monasterii  conservandis  obtentum,  sicut  in  eodem  privi- 
legio  plenius  continetur.  Statuimus  preterea  specialiter  intervenientis  ob- 
tentu  et  presentis  privilegii  auctoritate  sancimus  ut  quia  monasterium 
ipsum  non  hereditarium ,  sed  electum  gratuito  habuit  advocatum,  primi- 
tiva  libertate  Ratisponensium  episcoporum  privilegiis  roborata  letetur,  et 
nulli  liceat  sub  pretextu  seu  titulo  beneficiarie  concessionis  fratribus 
ejusdem  cenobii,  hominibus  aut  colonis  eorum  contra  eamdem  libertatem 
exactiones  illicitas  aut  gravamina  indebita  imponere ,  vel  bona  justo  ti- 
tulo  sibi  collata  vel  que  in  antea  ralionabililer  conferentur  contra  justi- 
tiam  invadere  et  preter  juris  ordinem  destituere  vel  auferre.  Presentis 
insuper  privilegii  auctoritate  mandamus  quatenus  nemo  quietem  predicti 
monasterii  perturbare,  aut  infra  claustrum  et  ambitum  ejusdem  cenobii 
quelibet  judiciaria  secularisve  potestas  presumat  causas  agere  aut  ju- 
dicia  secularia  exercere,  per  que  fratres  ibidem  sub  regula  beati  Augus- 
tini  Domino  famulantes  non  possent  quiete  ac  libere  divinum  officium 
IV.  37 

celebrare.  Si  qaa  vero  persona  sublimis  vel  humilis,  ecclesiastica  vel 
mundana ,  contra  presentis  proteclionis  et  confirmationis  nostre  paginam 
venire  temptaverit,  penam  viginti  librarum  auri  se  compositurum  agnoscat, 
medietatem  curie  nostre  ac  reliquam  parti  injuriam  patienti.  Ut  autem  hec 
protectio  et  confirmatio  nostra  perpetuam  obtineant  firmitatem ,  presens 
privilegium  fieri  et  sigillo  majestatis  nostre  jussimus  communiri. 

Hujus  autem  rei  testes  sunt  :  B.  patriarcha  Aquilegensis,  Magdebur- 
gensis,  Ravennas  et  B.  Panormitanus  archiepiscopi ,  E.  Babinbergensis, 
Wormaciensis,  Brixinensis,  N.  Reginus  et  Mutinensis  episcopi,  A.  dux 
Saxonie,  0.  dux  Meranie,  B.  dux  Karinthie,  comes  Henricus  de  Hortin- 
berg,  comes  de  Nassaw,  comes  Conradus  (a)  de  Hohenloe,  C.  pincerna, 
Warnerius  de  Bollandia,  M.  marchio  Lanza,  Riccardus  camerarius,  et 
alii  quamplures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis.  {Monogramma.) 

Ego  Syfridus  imperialis  aule  cancellarius,  vice  domini  Coloniensis  ar- 
chiepiscopi  totius  Italie  archicancellarii,  recognovi. 

Acta  sunt  hec  anno  dominice  incarnationis  millesimo  ducentesimo  tri- 
gesimo  primo,  mense  januarii ,  V  indictionis,  imperante  domino  nostro 
Friderico  Dei  gratia  invictissimo  Romanorum  imperatore  semper  augusto, 
Jerusalem  et  Sicilie  rege,  anno  Romani  imperii  ejus  duodecimo,  regni 
Jerusalem  septimo,  regni  vero  Sicilie  tricesimo  quarto,  feliciter.  Amen. 

Datum  in  civitate  Ravenne,  anno,  mense  et  indictione  prescriptis. 


Fridericus,  Romanorum  imperator,  ad  supplicationem  Conradi 
episcopi  Osnaburgensis ,  ei  et  ecclesiae  ejus  confirmat  advocatias 
legitime  acquisitas  super  bonis  mensae  suae  et  capituli  majoris  et 
aliarum  conventualium  et  parrochialium  ecclesiarum. 

(a)  Ap.  Monum.  Boic.  Corrensis,  male. 

(Edit.  ap.  Mosee,  Osnabruck  Gesch.,  3a  pars,  docum.  n°  149,  ex  copia  Henseler. 
sup.  autogr.  descripta.) 

Fridericus  Dei  gratia  Romanorum  imperator  semper  augustus,  Jerusalem 
et  Sicilierex.  Per  presens  scriptum  notum  fieri  volumus  universis  imperii 
fidelibus  tam  presenlibus  quam  futuris  quod  dilectus  princeps  noster  C. 
venerabilis  Osemburgensis  episcopus  nostro  culmini  supplicavit  quatenus 
advocatias  conquisitas  super  bonis  mense  sue  et  capituli  majoris  et  alia- 
rum  ecclesiarum  conventualium  sive  parrochialium  et  quas  in  posterum 
ab  iis  qui  jure  possunt  eas  conferre  conquisierit,  sibi  et  ecclesie  sue  de 
nostra  confirmare  gratia  dignaremur.  Nos  autem  attendentes  ejus  episcopi 
principis  nostri  devotionem  quam  ad  nos  et  ad  imperium  gerit  et  habet, 
de  innata  munificentie  nostre  gratia  confirmamus  eidem  et  ecclesie  sue 
advocatias  legitime  acquisitas  super  bonis  mense  sue  et  capituli  majoris 
et  aliarum  conventualium  et  parrochialium  ecclesiarum,  etquas  valebunt 
juste  in  posterum  adipisci  ab  hiis  qui  conferre  poterunt  pleno  jure;  pre- 
sentis  scripti  auctoritate  mandantes  quatenus  nullus  sit  qui  eumdem  epi- 
scopum,  ecclesiam  suam,  capitulum  majus  et  alias  ecclesias  supradictas 
contra  presentis  nostre  confirmationis  paginam  super  hoc  molestare  pre- 
sumat.  Quod  qui  presumpserit  indignationi  nostre  se  noverit  subjacere. 
Ad  hujus  itaque  confirmationis  nostre  memoriam  et  stabilem  firmitatem , 
presens  scriptum  fieri  et  sigillo  majestatis  nostre  jussimus  communiri. 

Hujus  autem  rei  testes  sunt:  B.  patriarcha  Aquilegensis,...  Magdebur- 
gensis  et  Ravennas  archiepiscopi,...  Babinbergensis,  S.  Ratisponensis 
imperialis  aule  cancellarius,  Brixinensis,  Wormaciensis ,  Reginensis, 
Mutinensis  et  Imolensis  episcopi,  A.  dux  Saxonie,  A.  duxMoravie  (a), 
0.  dux  Meranie,  B.  dux  Karinthie,  comes  H.  de  Ortemberg,  comes  H.  de 
Waldenberc,  G.  (C.)  pincerna,  Gottefridus  et  Conradus  de  Hohenloe, 
Warnerius  et  Philippus  de  Bollandia,  et  alii  quamplures. 

Datum  Ravenne,  anno  dominice  incarnationis  millesimo  ducentesimo 
tricesimo  primo,  mense  januarii,  quinte  indictionis,  imperante  doinino 
nostro  Friderico  Dei  gratia  invictissimo  Romanorum  imperatore  semper 

(o)  Sic  iu  impresso,  sed  male,  et  superabundat. 

augusto,  Jerusalem  et  Sicilie  rege,  anno  imperii  ejus  duodecimo,  regni 
Jerusalem  septimo,  regni  vero  Sicilie  tricesimo  quarto,  feliciter.  Amen. 


Tenntm       Fridericus ,  Romanorum  imperator,  Osnaburgensem  episcopum 
nuano'    cum  ecclesia  ejus,  capitulo,  hominibus,  possessionibus  atque  bonis 
sub  sua  et  imperii  speciali  protectione  recipit. 

(Edit.  ap.  Moseb,  Ibidem,  n°  150,  ex  eodem  fonte.) 

Fridericus  Dei  gratia  Romanorum  imperator  semper  augustus,  Jerusalem 
et  Sicilie  rex.  Per  presens  scriptum  notum  fieri  volumus  universis  imperii 
fidelibus  tam  presentibus  quam  futuris  quod  nos  attendentes  immensam 
devocionem  dilecti  principis  nostri  Conradi  venerabilis  Osemburgensis 
episcopi,  quam  ad  nostram  excellentiam  et  imperium  gerit,  eum,  ecclesiam 
suam,  capitulum,  homines,  possessiones  et  bona  sua  sub  nostra  et  imperii 
protectione  recepimus  speciali;  presentis  scripti  auctoritate  mandantes 
quatenus  nullus  sit  qui  eum  amodo,  ecclesiam,  capitulum,  bona  et  pos- 
sessiones  suas  contra  presentis  protectionis  nostre  paginam  temere  debeat 
molestare.  Quod  qui  presumpserit  indignationem  culminisnostri  se  noverit 
incursurum.  Ad  hujus  autem  protectionis  nostre  memoriam  et  stabilem 
firmitatem,  presens  scriptum  fieri  jussimus  sigillo  nostro  munitum. 

Datum  apud  Kavennam ,  anno  dominice  incarnationis  millesimo  du- 
centesimo  Iricesimo  primo,  mense  januarii,  quinte  indictionis. 


indvitate      Fridericus ,  Romanorum  imperator,  ad  supplicationem  Walteri 

Ravennae ,  '  f.  /  *  J 

januario.    ahbatis,  monasterium  Medlicense  (Molk)  cum  hominibus  et  bonis 
ejus  sub  sua  et  imperii  proteclione  recipit. 

(Edid.  Hueber,  Austria  ex  archivis  Mellicensibus  illustrata,  p.  18.) 


Indict.  5.]  HISTORIA  DIPLOMATIGA.  293 

Fridericus  Dei  gratia  Romanorum  imperator  semper  augustus,  Jerusalem 
et  Sicilie  rex.  Per  presens  scriptum  notum  fieri  volumus  universis  imperii 
fidelibus  tam  presentibus  quam  futuris  quod  Waltherus  abbas  Medilicensis 
monasterii,  fidelis  noster,  celsitudini  nostre  humiliter  supplicavit  qua- 
tenus  ipsum  monasterium  suum,  fratres,  homines  et  omnia  bona  sua  sub 
nostra  et  imperii  protectione  recipere  et  tam  jura  quam  libertates  ac  bona 
que  in  presentiarum  rationabiliter  possidet  vel  in  antea  justo  titulo  poterit 
adipisci,  de  nostra  dignaremur  gratia  confirmare.  Nos  autem  suis  justis 
supplicationibus  benignius  inclinati,  predictum  abbatem  cum  eodem  mo- 
nasterio  Medilicensi ,  fratribus,  hominibus  et  omnibus  bonis  ejusdem  mo- 
nasterii  sub  nostra  et  imperii  protectione  recipimus  speciali.  Confirmantes 
sibi  de  innata  munificentie  nostre  gratia  tam  jura  quam  libertates  et  bona 
que  in  presentiarum  dictum  monasterium  Medilicense  ralionabiliter  habere 
dignoscitur,  vel  in  antea  justo  poterit  titulo  adipisci,  presentis  scripti 
auctoritate  mandantes  quatenus  nulla  persona  sit,  sublimis  vel  humilis, 
ecclesiastica  seu  mundana,  que  jamdictum  monasterium  contra  hujus  pro- 
tectionis  et  confirmationis  nostre  paginam  molestare  presumat,  etc.  (sic). 

Hujus  quoque  rei  testes  sunt :  B.  patriarcha  Aquilegensis,...  Medebur- 
gensis,...  RavennasetB.  Panormitanus  archiepiscopi ,  E.  Babinbergensis, 
S.  Ratisbonensis  imperialis  aule  cancellarius,...  Wormaciensis  et  N.  Re- 
ginus  episcopi,  A.  dux  Saxonie,  0.  dux  Meranie,  B.  dux  Karinthie, 
comes  H.  de  Hortenberch,...  comes  de  Nassowe,  Warnerus  de  Bolandia, 
comes  Chonradus  de  Hohenloe,  et  alii  quamplures. 

Datum  in  civitate  Ravenne,  anno  dominice  incarnationis  M.CC.XXXI, 
mense  januarii ,  V  indictione. 


Fridericus,  Romanorum  imperator,  ad  supplicationem  abbatis 
Medlicensis,  sententiam  ab  Henrico  de  Chunring  de  bonis  in  Ra- 
senfeld  inter  eumdem  abbatem  et  Seyfridum  de  Chalchaw  latam 
confirmat. 

(Edid.  Huebeb,  Austria  illustrata,\>.  19,  sed  minus  integre,  ut  sequitur :) 

Fridericus  Dei  gratia  RomaDorum  imperator,  semper  augustus,  Hieru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus,  etc,  quod  Waltherus  abbas  Medlicensis,  fidelis  noster, 
nostre  celsitudini  supplicavit  quatenus  sententiam  latam  secundum  con- 
suetudinem  terre  inter  eumdem  abbatem  et  SeyfridumdeChalchawesuper 
questione  insimul  habita  coram  Heinrico  de  Chunring,  tunc  temporis 
rectore  Austrie ,  de  bonis  in  Rasenveld  que  idem  abbas  emerat  a  comite 
de  Playen  (1),  etc.  (sic). 

Datum  Ravenne  anno  dominice  incarnationis  MCCXXXI,  mense  janua- 
rio,  IV  indictione  (sic). 


Fridericus ,  Romanorum  imperator,  ad  preces  nobilium  de  Hon- 
berg  in  Nordgau  concedit  ut  bona  ipsorum  apud  Hochstadt  et  cas- 
trum  Pfaffenhofen  cum  omnibus  pertinentiis  juribusque  comiti 
Henrico  de  Ortenburg  obligare  valeant ,  et  haec  imperii  feoda  in 
manibus  praedicti  comitis  usque  ad  redemptionem  permaneant. 

(Memorat.  ap.  Huschbebg,  Gesch.  des  gesammt.  hauses  Ortenburg,  p.  81,  ex 
cod.  MSS.  quod  Gallisch  vocat.) 

Datum  Ravenne,  anno  [dominice  incarnationis]  M.CC.XXXI,  mense 
januario,  V  indictione. 


Fridericus,  Romanorum  imperator,  cives  Comacli  tanquam  spe- 
ciales  homines  et  piscatores  suos  sub  protectione  imperii  recipit, 


(1)  Scilicet  anno  1229,  V  kal.  sprilis.  Vide  Hueber,  Ibid,,  p.  16  et  17. 

eisque  confirmat  possessiones  et  jura  quae  avi  et  patris  sui  tempo- 
ribus  tenuerunt. 


(Edider.  Mubatori, Piena  espositione  dei  diritti  imper.  sopra  Comacchio,\>.  362. — 
Lunig,  Cod.  Italiae  diplomat.,  1. 1,  p.  1579,  et  t.  IV,  p.  23;  in  hac  ultima  edit. 
rainus  recte.) 

Fridericus  secundus  divina  favente  clementia  Romanorum  imperator, 
semper  augustus,  Jerusalem  et  Sicilie  rex.  Imperialis  clementia  ideo 
benigne  consuevit  fidelium  petitiones  admittere  ut  et  ipsi  puritatem  in 
fide  et  in  servitiis  suas  arctius  corroborent  voluntates.  Ea  igitur  ducti 
consideratione  laudabili,  per  presens  scriptum  notum  fieri  volumus  uni- 
versis  imperii  fidelibus  tam  presentibus  quam  futuris  quod  nos  attendentes 
fidem  puram  et  devotionem  sinceram  quam  ad  nos  universi  cives  civitatis 
nostre  Comacli,  fideles  nostri,  semper  habuerunt  et  habent,  de  solita 
gratia  nostra  qua  bene  meritos  et  fideles  imperii  nostri  consuevimus  in- 
tueri,  civitatem  ipsam  tanquam  speciale  domanium  imperii  et  omnes  cives 
ejusdem  tanquam  speciales  homines  et  piscatores  nostros  (a),  sub  protec- 
tione  et  defensione  nostra  et  imperii  recipimus  et  habemus ;  eis  abundan- 
tiori  gratia  in  perpetuum  confirmantes  villas,  sylvas,  portus,  aquas,  prata, 
possessiones  et  omnia  alia  tenimenta  et  jura ,  nec  non  et  omnes  libertates 
et  immunitates  quas  tam  in  ripaticis,  aquaticis,  piscariis  et  predictis  aliis 
dudum  temporibus  domini  imperatoris  Friderici  avi  et  domini  imperatoris 
Henrici  patris  nostri  recordationis  inclyte  et  usque  ad  hec  felicia  tempora 
nostra  tenuerunt,  sicut  eis  omnibus  usi  sunt  rationabiliter  et  quiete,  salvo 
in  omnibus  jure  imperii.  Mandantes  et  firmiter  statuentes  quatenus  nullus 
comes  vel  baro,  nulla  potestas  seu  commune,  nulla  persona  alta  vel  hu- 
milis ,  ecclesiastica  vel  secularis ,  predictam  civitatem  nostram  Comacli  et 
cives  ejusdem  super  predictis  contra  hanc  protectionis  et  confirmationis 
nostre  paginam  molestare  seu  temere  perturbare  presumat.  Quod  qui  pre- 
sumpserit,  preter  indignationem  nostram,  quadraginta  marcarum  argenti 
penam  senoverit  incursurum,  quarum  medietatem  camere  nostre  et  re- 

(a)  Et  piscatores  nostros  desunt  ap.  Lunig,  t.  IV. 

liquam  passis  injuriam  adscribimus  (a)  persolvendam.  Ad  hujus  autem 
protectioniset  confirmationisnostrememoriam  et  roburperpetuo  valiturum, 
presens  scriptum  fieri  jussimus  majestatis  nostre  sigillo  munitum. 

Hujus  vero  rei  testes  sunt :  B.  patriarcaAquilegensis,..  Magdeburgensis, 
Ravennas  et...  Panormitanus  archiepiscopi ,  Sifridus  Ratisponensis ,  im- 
perialis  aule  cancellarius, . . .  Brixinensis , . . .  Curiensis, . .  Mutinensis, . . .  Re- 
ginensis  et..  Imolensis  episcopi,  dux  Saxonie,  dux  Meranie,  dux  Karin- 
thieet...  landgravius  Thuringie,  comes  H.  de  Hortemberg,  comes  H.  de 
Nassouve,  comes  S.  de  Spannhein,  G.  de  Bollandia,  Gunzelinus,  et  Ri- 
cardus  imperialis  aule  camerarius,  et  alii  quamplures. 

Ego  Sifridus  Dei  gratia  Ratisbonensis  episcopus  imperialis  aule  cancel- 
larius,  vice  domini  (b)  Coloniensis  archiepiscopi  et  totius  Italie  archicancel- 
larii,  recognovi. 

Acta  sunt  hec  anno  dominice  incarnationis  millesimo  ducentesimo  tri- 
cesimo  primo,  mense  januarii,  quinta  indictione,  imperante  domino  nostro 
Friderico  secundo,  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  Romani  duodecimo, 
regni  Jerusalem  septimo  et  regniSicilie  trigesimo  quarto,  feliciter.  Amen. 

Datum  Ravenne,  anno,  mense  et  indictione  prescriptis. 


Fridericus,  Romanorum  imperator,  ad  preces  Johannis  Sabinen- 
sis  episcopi ,  conventui  monialium  Sanctae  Mariae  de  Battant  li- 
centiam  concedit  construendi  furnum  infra  moenia  civitatis  Bisun- 
tinae  et  excolendi  ad  unam  carrucam  de  terris  incultis  in  loco  de 
Chaillou. 

(Edit.  ap.  Mimoir.  et  doc.  inid.  pour  1'hist.  de  Franche-ComU ,  t.  III,  p.  523-525, 
ex  cod.  Miscell.  2043,  cote  10,  in  Bibl.  Bisunt.;  confirmatum  a  rege  Romano- 
rum  Wilhelmo  de  Hollandia  ap.  Brunswig,  7  kal.  aprilis,  ann.  1252.) 

(d)  Alias  asserimus,  minus  juste. 

(b)  In  primo  Lunigii  exemplari  serenissimi  legitur,  forma  tamen  tunc  prorsus  inco- 
gnita  et  valde  dubia. 

Fredericus  Dei  gratia  Romanorum  imperator  semper  augustus,  Hieru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  J.  episcopus  Sabi- 
nensis  ('I ),  dilectus  amicus  noster,  rogavit  excellentiam  nostram  quatenus 
abbatisse  et  collegio  monasterii  Sancte  Marie  de  Battan ,  Cisterciensis  or- 
dinis,  cui  prestitit  idem  episcopus  Deo  auctore  principium,  divine  pietatis 
intuitu  et  suarum  precum  obtenta  (sic) ,  licentiam  construendi  furnum  ad 
opportunitatem  earum  infra  menia  civitatis  Bisuntine  in  aliquo  fundo 
quem  in  presentiarum  sunt  adepte,  [concedere  dignaremur.]  Nos  igitur 
ejusdem  venerandi  episcopi  precibus  inclinati,  attendentes  quoque  locum 
divino  cultui  dedicatum  et  quod  degentes  ibidem  incessanter  Domino  fa- 
mulantur,  volentes  earum  commoditatibus  et  quieti  misericorditer  provi- 
dere,  concedimus  de  innata  nostra  clementia  dicte  abbatisse  et  conventui 
monasterii  memorati  licentiam  construendi  furnum  infra  Bisuntine  menia 
civitatis  ad  opus  et  opportunitatem  ipsarum.  Concedentes  insuper  ut  liceat 
eis  excoli  facere  in  predicto  territorio  [in]  loco  de  Chaillou  et  laborare  ad 
unam  carrucam  de  terris  incultis  que  sunt  ibi,  sicut  cives  ejusdem  civitatis 
excolunt  et  laborant.  Ad  hujus  itaque  concessionis  nostre  memoriam  et 
robur  perpetuo  valiturum,  presens  scriptum  fieri  precepimus  et  sigillo 
majestatis  nostre  fecimus  insigniri. 

Hujus  quoque  rei  testes  sunt :  B.  patriarcha  Aquilegensis,  A.  Magdebur- 
gensis,  T.  Ravennensis  archiepiscopi ;  episcopi  Bambergensis ,  Worma- 
ciensis,  Curiensis,  Imolensis,  Mutinensis;  Albertus  duxSaxonie,  0.  dux 
Meranie,  B.  dux  Carinthie,  comes  Henricus  de  Hortenberck ,  comesH.  de 
Nassau,  comites  de  Sponen  (d),  Gunzelinus,  Warnerius  de  Bonlandia, 
Richardus  camerarius,  et  alii  quamplures. 

Datum  Ravenne,  anno  dominice  incarnationis  M.CC.XXXI,  mense  fe- 
bruarii,  quinta  indictione,  imperante  domino  nostro  Frederico,  invictis- 

(a)  Sic ;  revera  de  Spanheim. 


(1)  Johannes  Algrin  seu  de  Abbatisvilla ,  Bisuntinus  archiepiscopus  ab  anno  1225  usque  ad 
1227,  postea  cardinalis  episcopus  Sabinensis,  monasterium  monialium  de  Battant  fundaverat 
juxta  fontem  dictum  de  la  Mouillere,  extra  civitatis  muros. 

IV.  38 

simo  Romanorum  imperatore  semper  augusto,  Hierusalem  et  Sicilie  rege, 
anno  Romani  imperii  ejus  duodecimo,  regni  Hierusalem  septimo,  regni 
vero  Sicilie  trigesimo  quarlo,  feliciter.  Amen. 


Fridericus ,  Romanorum  imperator,  Bertholdo  patriarchae  Aqui- 
legiensi  protectionis  lilteras  concedit  adversus  Istriae  communi- 
tates,  specialiter  Polam,  Caput  Istriae  et  Parentium. 

(Memorat.  ap.  Boehmer,  Regest.  imper.,  p.  150,  n°  709,  ex  notitia  ipsi  a  Pertz 
coramunicata.  Privilegium  asservatur  in  archivo  Vindobon.) 

Datum  Ravenne,  anno  dominice  incarnationisMCCXXXI,  mense  februa- 
rii ,  quinta  indictione. 


Fridericus ,  Romanorum  imperator,  constitutionem  renovat  con- 
tra  omnes,  et  praecipue  contra  nominatos  hujus  temporis  haere- 
ticos. 

(Edit.  in  Monum.  Boic.,  tom.  XXX,  p.  184  ,  num.  DCCV,  ex  authentico  in  ar- 
chivo  Wirzburgensi,  et  ap.  Pertz,  Monum.  Germ.  Histor.,  t.  IV,  p.  287-288. 
Haec  constitutio  de  verbo  ad  verbum  edictum  anni  1220,  22  novemb.,  num.  5 
et  6,  exprimit,  adjecta  in  fine  sententia  Adjicimus —  restructure.  Cf.  supra, 
t.  II,  p.  4-6.) 

Incipiunt  capitula  constitutionis  contra  Patarenos  edite  per  dominum 
Fr.  illustrem  Romanorum  imperatorem  semper  augustum,  Jerusalem  et 
Sicilie  regem. 

Catharos,  Patarenos,  Speronistas,  Leonistas,  Arnaldistas,  Circumcisos 
et  omnes  hereticos  utriusque  sexus,  quocumque  nomine  censeantur,  per- 
petua  dampnamus  infamia,  diffidamus  atque  bannimus.  Censentes  ut  bona 
talium  confiscentur  nec  ad  eos  ulterius  revertantur,  ita  quod  filii  ad  suc- 

cessionem  eorum  pervenire  non  possint,  cum  longe  sit  gravius  eternam 
quam  temporalem  offendere  majestatem.  Qui  autem  inventi  fuerint  sola 
suspicione  notabiles,  nisi  ad  mandatum  Ecclesie  juxta  considerationem 
suspicionis  qualitatemque  persone  propriam  innocentiam  congrua  purga- 
tione  monstraverint ,  tanquam  infames  et  banniti  ab  omnibus  habeantur. 
Ita  quod  si  sic  per  annum  permanserint,  ex  tunc  eos  sicut  hereticos  con- 
dempnamus.  Statuimus  etiam  hoc  edicto  in  perpetuum  valituro  ut  potes- 
tates  et  consules  seu  rectores  quibuscumque  fungantur  officiis  pro  defen- 
sione  fidei  prestent  publice  juramentum  quod  de  terris  sue  jurisdictioni 
subjectis  universos  hereticos  ab  Ecclesia  denotatos  bona  fide  pro  viribus 
exterminare  studebunt ;  ita  quod  amodo  quandocumque  quis  fuerit  in 
potestatem  perpetuam  vel  temporalem  assumptus,  hoc  teneatur  capitulum 
juramento  firmare.  Alioquin  neque  pro  potestatibus  neque  pro  consulibus 
habeantur,  eorumque  sententias  ex  tunc  decernimus  irritas  et  inanes.  Si 
vero  dominus  temporalis  requisitus  et  monitus  ab  Ecclesia,  terram  suam 
purgare  neglexeritab  heretica  pravitate,  post  annum  a  tempore  monitionis 
elapsum  terram  ipsius  exponimus  catholicis  occupandam  qui  eam,  exter- 
minatis  hereticis ,  absque  ulla  contradictione  possideant  et  in  fidei  puritate 
conservent;  salvo  jure  domini  principalis,  dummodo  super  hoc  nullum 
prestet  obstaculum  nec  aliquod  impedimentum  opponat,  eadem  nichilo- 
minus  lege  servata  contra  eos  qui  non  habent  dominos  principales.  Cre- 
dentes  preterea,  receptatores,  defensores  etfautoreshereticorum  bannimus, 
firmiter  statuentes  ut,  si  postquam  quilibet  talium  fuerit  excommunica- 
tione  notatus,  satisfacere  contempserit  infra  annum,  extunc  ipso  juresit 
factus  infamis  nec  ad  publica  officia  seu  consilia  vel  ad  eligendos  aliquos 
ad  hujusmodi  (sic)  nec  ad  testimonium  admittatur.  Sit  etiam  intestabilis 
utnec  testamenti  liberamhabeat  factionem,  necad  hereditatis  successionem 
accedat.  Nullus  ei  preterea  super  quocumque  negocio,  sed  ipse  aliisres- 
pondere  cogatur.  Quod  si  forte  judex  extiterit,  ejus  sententia  nullam 
optineat  firmitatem  nec  cause  alique  ad  ejus  audientiam  perferantur.  Si 
fuerit  advocatus,  ejus  patrocinium  nullatenus  admittatur.  Si  tabellio,  in- 
strumenta  confecta  per  illum  nullius  penitus  sint  momenti.  Adicimus 
insuper  quod  hereticus  convinci  per  hereticum  possit,  et  quod  domus  Pa- 

tarenorum  receptatorum ,  defensorum  et  fautorum  eorum,  sive  ubi 
docuerint  aut  manus  aliis  imposuerint,  destruantur  nullo  tempore  res- 
tructure  (a). 

Datum  Ravenne,  XXII  februarii,  V  indictionis. 


Emarntioe'  Fridericus ,  Romanorum  imperator,  constitutionem  suam  gene- 
ralem  contra  haereticos  promulgans ,  fratres  ordinis  praedicatorum 
de  Wirzeburg,  pro  fidei  negotio  in  partibus  Theutoniae  deputatos, 
sub  sua  et  imperii  speciali  recipit  defensione,  eosque  omnibus  im- 
perii  fidelibus  commendat. 

(Editum  in  Monum.  Boic,  t.  XXX,  p.  186-190,  num.  DCCVI-DCCVII  ex  authent. 
in  archivo  praedicatorum  Wirceburg.  et  Ratispon.,  et  ap.  Pertz,  Monum.  Hist. 
Germ.,  t.  IV,  p.  288-289,  ex  authent.  praedicatorum  Bremens.,  in  tabul.  civit. 
Bremensis.  Est  vero  encyclica  omnibus  praedicatorum  in  Germania  domibus 
missa.) 

Fridericus,  Dei  gratia  Romanorum  imperator,  semper  augustus,  Jeru- 
salem  et  Sicilie  rex,  dilectis  principibus  venerabilibus  archiepiscopis, 
episcopis  aliisque  prelatis  ecclesiarum,  ducibus,  marchionibus,  comi- 
tibus,  baronibus,  scultelis,  burgraviis,  advocatis,  judicibus,  ministeria- 
libus,  officialibus  et  universis  per  totum  imperium  conslitutis,  presentes 
litteras  inspecturis,  fidelibus  suis,  gratiam  suam  et  omne  bonum.  Com- 
missi  nobis  celitus  cura  regiminis  et  imperialis  cui  dante  Domino  pre- 
sidemus  fastigium  dignitatis  materialem  quo  divisim  a  sacerdotio  fun- 
gimur  gladium  adversus  hostes  fidei  et  in  exterminium  heretice  pravitatis 
exigunt  exerendum,  ut  vipereos  perfidie  filios  contra  Deum  et  Ecclesiam 
insultantes,  tamquam  materni  uteri  corrosores,  in  judicio  et  justicia  per- 
sequamur;  maleficos  vivere  non  passuri  per  quorum  scientiam  seduc- 
tricem  mundus  inficitur  et  gregi  fidelium  per  oves  has  morbidas  gravior 

(a)  Sic  pro  restruende ,  nisi  forte  restaurande. 

infligi[tur]  corruptela.  Statuimus  itaque  sanctientes  ut  heretici  quocumque 
nomine  censeantur,  ubicumque  per  imperium  dampnati  fuerint  ab  Ec- 
clesia  et  seculari  judicio  assignati,  animadversione  debita  puniantur, 
Si  qui  vero  de  predictis  postquam  fuerint  deprehensi ,  territi  metu  mortis 
redire  voluerint  ad  fideiunitatem,  juxta  canonicas  sanctiones  ad  agendum 
penitentiam  in  perpetuum  carcerem  retrudantur.  Preterea  quicumque 
heretici  reperti  fuerint  in  civitatibus,  opidis  seu  locis  aliis  imperii  per 
inquisitores  ab  apostolica  sede  datos  et  alios  orthodoxe  fidei  zelatores, 
hii  qui  jurisdictionem  ibidem  habuerint  ad  inquisitorum  et  aliorum  ca- 
tholicorum  virorum  insinuationem,  eos  capere  teneantur  et  captos  artius 
custodire,  donec  per  censuram  ecclesiasticam  condempnatos  dampnabili 
morte  perimant  qui  fidei  et  vite  sacramenta  dampnabant.  Simili  quoque 
pena  plecti  censemus  omnes  quos  ad  fovendum  hereticorum  errorem 
callidi  hostis  astutia  suscitat  advocatos,  vel  parat  illicitos  defensores, 
maxime  cum  facinus  quos  inquinat  equet,  nisi  monitione  premissa  des- 
titerint  et  eorum  vite  duxerint  consulendum.  Eos  preterea  qui  convicti 
in  uno  loco  de  heresi  ad  alia  loca  se  transferunt  ut  cautius  possint  effun- 
dere  virus  heretice  pravitatis,  debitam  censemus  subire  vindictam,  ubi 
super  hoc  per  viros  ab  eodem  errore  conversos  ad  fidem  necnon  per 
alios  qui  eos  de  heresi  convicerunt,  quod  in  hoc  casu  licite  concedimus 
faciendum,  evidens  testimonium  habeatur.  Item  mortis  sententie  duximus 
addicendos  si  quos  hereticorum  ad  judicium  tractos,  in  extremo  vite  pe- 
riculo  heresim  abjurantes,  postmodum  de  falso  juramento  constiterit  et 
fide  mentita  convinci,  ac  eos  contigerit  ejusdem  morbi  spontaneam  in- 
currere  recidivam ,  ut  sibi  dampnabilius  iniquitas  sit  mentita  et  penam 
debitam  mendacium  non  evadat.  Omne  insuper  proclamationis  ac  appel- 
lalionis  beneficium  ab  hereticis,  receptatoribus  et  fautoribus  eorundem 
penitus  amovemus ;  volentes  ut  de  finibus  Alemannie  in  quibus  semper 
extitit  fida  fides ,  heretice  labis  genimina  modis  omnibus  deleantur.  Ce- 
terum  quia  quanto  majora  divine  nutu  miserationis  accepimus  et  altiorem 
locum  pre  filiis  hominum  optinemus,  tanto  devotiora  debemus  obsequia 
gralitudinis  conferenti;  si  quando  igitur  in  nostri  maledicos  nominis 
nostri  culminis  excandescit  auctoritas,  si  reos  lese  majestatis  in  personis 

eorum  et  suorum  liberorum  exheredatione  dampnamus,  multo  dignius 
justiusque  contra  divini  blasphematores  nominis  et  catholice  detractores 
fidei  provocamur;  eorundem  hereticorum  receptatorum ,  fautorum  et  ad- 
vocatorum  suorum  heredes  et  posteros  usque  ad  secundam  progeniem 
beneficiis  cunctis  temporalibus,  publicis  officiis  et  honoribus  imperiali  auc- 
toritate  privantes,  ut  in  paterni  memoria  criminis  continuo  merore  tabes- 
cant ;  vere  scientes  quia  Deus  zelotes  est  et  peccata  patrum  in  filios  potenter 
ulciscens.  Nec  id  a  misericordie  finibus  duximus  excludendum  ut  si  qui 
paterne  heresis  non  sequaces  latentem  patrum  perfidiam  revelarint,  qua- 
cumque  reatus  illorum  animadversione  plectantur,  predicte  privationi  non 
subjaceat  innocentia  filiorum.  Ad  hec  notum  fieri  volumus  universis 
priorem  et  fratres  ordinis  predicatorum  de  Wirceburg  pro  fidei  negotio 
in  partibus  Theotonie  (a)  contra  hereticos  deputatos,  fideles  nostros,  ce- 
teros  quoque  qui  ad  hereticos  judicandos  accesserint  et  convenerint,  nisi 
eorum  aliqui  ab  imperio  sint  proscripti,  eundo,  morando  et  redeundo  sub 
nostra  et  imperii  speciali  defensione  receptos,  et  quod  apud  omnes  sub 
ope  ac  recommendatione  fidelium  imperii  esse  volumus  inoffensos.  Uni- 
versitati  vestre  mandantes  quatinus  quocumque  et  apud  quemcunque 
vestrum  pervenerint,  benigne  recipiatis  eosdem  et  personas  eorum  ab 
incursu  hereticorum  eis  insidiantium  conservantes  indempnes,  omne  con- 
silium ,  ducatum  et  auxilium  impendatis  pro  tam  acceptis  coram  Domino 
negociis  exequendis.  Hereticos  vero  quos  deprehenderint  et  ostenderint 
ipsi  vobis,  in  jurisdictione  vestra  singuli  capientes  diligenti  custodia 
detineatis  (b),  donec  post  ecclesiastice  dampnationis  judicium  penam 
subeant  quam  merentur.  Scituri  quod  in  executione  ipsius  negocii  gratum 
Deo  et  laudabile  coram  nobis  conferetis  obsequium,  si  ad  abolendam  de 
partibus  Alamanie  novam  et  insolitam  heretice  infamiam  pravitatis,  opem 
et  operam  una  cum  eisdem  fratribus  prestiteritis  efficacem.  Et  si  quis 

(a)  Diverse  in  variis  exemplaribus  concipitur,  scilicet  :  fralres  predicatores  et  mi- 
nores  Ratispone  pro  fidei  negotio  in  parlibus  imperii  nostri  contra,  ctc.  —  Priorem  et 
fratres  ordinis  predicatorum  de  Prema  (Brema)  pro  fidei  negotio,  etc. 

(b)  Ap.  Monuro.  Boic.  detinendos,  sensu  non  absoluto. 

foret  exinde  negligens  vel  remissus,  inutilis  coram  Domino  et  in  con- 
spectu  nostro  poterit  merito  culpabilis  apparere. 

Datum  Ravenne,  anno  dominice  incarnationis  millesimo  ducentesimo 
tricesimo  secundo,  mense  marcii,  quinte  indictionis  (1). 


Fridericus,  Romanorum  imperator,  ad  preces  Gerardi  Bremen-  • 
sis  archiepiscopi,  confirmat  donationem  quondam  ab  Henrico  pa- 
latino  comite  Rheni  [et  duce  Saxoniae]  ecclesiae  Bremensi  factam 
tam  in  praediis  quam  in  ministerialibus  patrimonii  ejusdem ,  sive 
in  archiepiscopatu  Bremensi  sive  ubicumque  sint. 

(Edider.  Tolneb,  Histor.  Palat.,  63. —  Lunig  ,  Reichsarchiv,  t.  VIII,  p.  442. — 
Lindenbrog,  Scriptor.,  p.  172. —  Scheid,  Origin.  Guelfic,  tom.  III,  p.  665, 
n°  178.  —  Lappenbebg,  Hamburg.  urkundenb.,  1. 1,  p.  428,  n°  CDXCVII.) 

In  nomine  sancte  et  individue  Trinitatis.  Fridericus  II,  divina  favente 
clementia  Romanorum  imperator  semper  augustus,  Hierusalem  et  Sicilie 
rex.  Imperialis  excellentie  dignitas  laudis  sue  titulos  tunc  modis  om- 
nibus  ampliat  et  extollit,  cum  suorum  vota  principum  liberali  favore  pro- 
sequitur  et  benigno.  Hinc  est  igitur  quod  presentis  scripti  serie  notum 
fieri  volumus  universis  imperii  fidelibus  tam  presentibus  quam  futuris 
quod  dilectus  princeps  noster  G.  venerabilis  Bremensis  archiepiscopus 
nostre  celsitudini  supplicavit  quatenus  donationem  quam  olim  Henricus 
palalinus  comes  Rheni  contulit  ecclesie  Bremensi  ac  suis  privilegiis  con- 
firmavit,  tam  in  prediis  quam  in  ministerialibus  de  patrimonio  suo  sitis  in 


(1)  Aderat  tertia  constitutio  de  judicio  et  poena  contra  haereticos  exercendis,  cum  notis 
chronologicis  eisdem ,  scilicet  datum  Ravennae ,  anno  MCCXXXII ,  mense  marcii ,  quinte  in- 
dictionis,  ut  memorat  et  testatur  de  Lang,  in  Regest.  Roic,  tom.  II.  Licet  autem  neque  in 
Monum.  Roic  neque  apudPerlz  ad  hunc  locum  exhibeatur,  non  dubitamus  quin  fuerit  illa  in- 
cipiens  Inconsutilem  tunicam  Dei  nostri ,  quam  supra  retulimus  in  Constitut.  regni  Siciliae , 
pag.  5  et  seqq. 

episcopatn  Bremensi  vel  alibi  (1 ),  confirmare  sibi  de  munificentie  nostre 
gratia  dignaremur.  Nos  autem  predicti  archiepiscopi  dilecti  principis 
nostri  supplicationibus  favorabiliter  annuentes,  attendentes  quoque  fidem 
et  devotionem  sinceram  ejusdem  archiepiscopi  necnon  grata  et  accepta 
servitia  que  nobis  et  imperio  semper  exhibuit  et  exhibet  incessanter,  pre- 
dictam  donationem  factam  memorate  Bremensi  ecclesie  per  jamdictum 
H.  comitem  Palatinum  tam  in  prediis  quam  in  ministerialibus  patrimonii 
sui,  sive  in  eodem  episcopatu  Bremensi  vel  ubicumque  sint,  de  innata 
serenitati  nostre  clementia  sibi  perpetuo  confirmamus.  Statuimus  insuper 
et  presentis  privilegii  auctoritate  mandamus  quatenus  nulla  persona  su- 
blimis  vel  humilis,  ecclesiastica  vel  mundana,  prefatum  archiepiscopum 
dilectum  principem  nostrum  contra  presentis  confirmationis  nostre  pa- 
ginam  molestare  presumat.  Quod  qui  presumpserit  penam  XX  librarum 
auri  puri  se  composilurum  agnoscat,  quarum  medietatem  curie  nostre 
persolvat  et  reliquum  parti  injuriam  patienti.  Ut  autem  hec  confirmatio 
rata  permaneat  et  robur  obtineat  perpetue  firmitatis,  presens  privilegium 
fieri  fecimus  et  bulla  aurea  typario  nostre  majestatis  impressa  jussimus 
insigniri. 

Hujus  itaque  rei  testes  sunt  :  B.  patriarcha  Aquilegensis ,  A.  Magde- 
burgensis  et  . .  .  Ravennas  archiepiscopi ,  E.  Babinbergensis  episcopus, 
H.  Wormaciensis  episcopus,  . . .  Polensis  (a)  episcopus,  N.  Reginus  epi- 
scopus,  G.  Brixinensis  episcopus,  A.  dux  Saxonie,  0.  dux  Meranie,  B. 
dux  Karinthie,  comes  H.  de  Hortenberch,  L.  langravius  de  Luchtim- 
berg,  comes  W.  de  Halrenach  (b),  comes  G.  de  Sauniis  (c),  Manfridus 
marchio  Lanzie,  comes  B.  de  Loreto,  comes  Alduinus. 

Acta  sunt  hec  anno  dominice  incarnalionis  M.  CC.  XXXII ,  mense 

(a)  Forsitan  Vmolensis;  nempe  Polensis  episcopus  nusquam  inter  testes  curiae  Ra- 
vennensi  adstantes  apparet. 

(b)  Verisimiliter  de  Halremunt,  nisi  quod  supra  nominatur  Ludolfus. 

(c)  Legendum  de  Saine. 


(1)  Vid.  ap.  Scheid,  Ibid.,  p.  662,  donationem  ab  Henrico  comite  factam  apud  Stadium,  anno 
domin.  incarn.  12-19,  indict.  VII. 


Indict.  5.]  HISTORIA  DIPLOMATICA.  305 

martio,  V  indictionis,  imperante  domino  nostro  Friderico  Dei  gratia  in- 
victissimo  Romanorum  imperatore  semper  augusto,  Hierusalem  et  Sicilie 
rege,  anno  Romani  imperii  ejus  XII,  regni  Hierusalem  VII,  regni  vero 
Sicilie  XXXIV,  feliciter.  Amen. 

Datum  Ravenne,  anno,  mense  et  indictione  prescriptis. 


Fridericus,  Romanorum  imperator,  privilegium  ab  avo  suo  Fri-  E^*e' 
derico  primo  monasterio  Sanctae  Christinae  juxta  Papiam  anno 
1185  indultum,  inserendo  renovat  et  confirmat,  et  insuper  indul- 
get  ut  nulla  praescriptio  nisi  centenaria  eidem  monasterio  prae- 
judicet. 

(Edid.  Robolini,  Notiz.  stor.  di  Pavia,  t.  III,  p.  387  et  seqq.,  ex  copia  impressa 
juxta  fidem  alterius  copiae  a  tribus  notariis  authenticatae.  Nil  dubium  est,  ut 
ipse  animadvertit  Robolinius ,  totum  exordium  privilegii  istius ,  scilicet  quod 
ad  Fridericum  secundum  attinet ,  omnino  praetermissum  fuisse  sive  a  notariis 
sive  potius  impressionis  tempore  :  unde  punctis  additis  lacunam  supplevimus , 
delendo  verbum  secundus,  quod  mendose  post  Friderici  nomen  primus  editor 
admiserat.) 


In  nomine  Domini  et  individue  Trinitatis.  Fridericus,  divina  favente 
clementia  Romanorum  imperator  augustus.  Summi  regis  judicium  expec- 
tantes  ut  messem  retributionis  eterne  caritatis  preveniamus  operibus, 
ecclesias  Dei  et  monasteria  personasque  in  eis  Domino  deservientes  cum 
eorum  possessionibus  in  suo  jure  et  honore  conservare  et  manutenere 
curamus.  Ea  sane  consideratione  pietatis,  nos  predecessorum  nostrorum 
Caroli  Magni,  Othonis,  Henrici  primi  imperatorum  vestigia  sequentes, 
monasterium  Sancte  Christine  virginis  et  martiris  situm  in  villa  Sancte 
Christine  super  locum  cum  omnibus  suis  bonis  mobilibus  et  immobi- 
libus  que  nunc  habet  vel  in  posterum  prestante  Domino  juste  acquisierit 
IV.  39 

in  protectionem  imperialis  patrocinii  accepimus,  et  omnes  possessiones 
largitione  predecessorum  nostrorum  regum  vel  imperatorum  seu  aliorum 
quorumcumque  fidelium  Christi  pietate  collatas  legitime  ipsi  monasterio 
sancte  virginis  et  martiris  perpetuo  tenendas  confirmamus :  nominatim 
ipsum  castrum  Sancte  Christine  cum  omnibus  ad  se  pertinentibus ,  cas- 
trum  scilicet  Thorianum,  castellum  Miradolo,  castrum  Hymam  etBrionam, 
Pratum  de  Albareto  et  Runcalia,  castellum  Sancti  Andree  super  ripam 
Padi  fluminis  cum  ipso  alveo  jam  dicti  fluminis  ex  utraque  parte  et 
portum  cum  piscaria  ex  utraque  ripa  duobus  miliaribus  protensa  et  ter- 
minata  super  fluviolum  qui  vocatur  Cocarius  ex  una  parte ,  ex  altera 
vero  parte  super  ecclesiam  Sancli  Yitalis  usquead  Castellum  Novum.  De- 
nique  confirmamus  ipsi  monasterio  omnes  possessiones  quas  habet  in 
comitatu  Papiensi,  Mediolanensi,  Laudensi,  Placentino,  Parmensi,  Re- 
gino,  Terdonensi,  Veronensi,  Cumano.  Confirmamus  ei  etiam  curtem 
Cuniolum  super  Padum  positam  dono  Berengarii  regis  ipsi  monasterio 
traditam,  curtem  quoque  Casellarum  et  curtem  Spoledrinam  cum  pratis, 
pascuis,  venationibus,  ripaticis,  molendinis  et  cum  omnibus  suis  perti- 
nentiis  quas  Bergundius  abbas  predicti  monasterii  ab  Uberto  et  Anselmo 
comitibus  de  Rovescalla  sibi  jus  in  ea  dicentibus  ordine  judiciario  evicit, 
predicto  monasterio  et  in  eo  deservientibus  personis  confirmamus.  Cur- 
tem  quoque  Bolegum  cum  suis  pertinentiis  et  cellam  que  est  juxta  Mon- 
taltum  ipsi  monasterio,  sicut  eam  justeet  legitime  possidet,  confirmamus. 
Et  ne  quis  abbatem  aut  fratres  suos  de  iis  devestire  aut  inquietare  pre- 
sumat  sine  legali  judicio  prohibemus,  et  sicut  ab  antecessoribus  nostris 
eis  indultum  est  ut  potestatem  habeant  conducendi  flumen  Olannam 
usque  ad  castrum  Sancte  Christine  et  in  ipso  flumine  molendina  con- 
struere  ad  usus  abbatis  et  fratrum,  ita  eis  idem  flumen  conducere  et 
molendina  in  eo  ad  usus  suos  collocare  concedimus.  Supradictas  igitur 
possessiones  cum  omni  juris  et  honoris  integritate  supradicto  monasterio 
confirmamus  et  volumus  in  pace  et  tranquilitate  perpetuo  possidere,  ut 
ab  exterioribus  molestiis  absoluli  Deum  pro  nostra  et  predecessorum 
noslrorum  salute  possint  devotius  interpellare.  Et  ne  bona  ipsi  monasterio 
pie  collata  possint  ab  usu  abbatis  et  fratrum  alienari  aut  ipsum  mona- 

sterium  imperatorum  munificentia  et  regum  ditatum  debeat  subjici  cu- 
jusquam  potestati,  nos  divorum  imperatorum.  statuta  sequentes  decer- 
nimus  ut  nullus  imperator  aut  dux ,  marchio  vel  comes  aut  vicecomes 
presumat  alicui  mortalium  de  iis  possessionibus  quas  supradiximus  ali- 
quid  donare  vel  in  beneficio  concedere,  nec  alicui  archiepiscopatui  vel 
episcopatui  idem  monasterium  subiciat.  Cui  etiam  concedimus  ut  nulli 
civitati ,  nulli  communi,  nulli  persone  de  fodro  imperiali  respondeat,  nisi 
nobis  vel  certo  nuntio  nostro.  Ut  igitur  hoc  nostre  concessionis  et  con- 
firmationis  indultum  suam  in  perpetuum  firmitatem  obtineat,  presentem 
inde  paginam  conscribi  jussimus  et  sigilli  nostri  impressione  communiri. 
Cujus  auctoritatem  si  quis  ausu  temerario  corrumpere  presumpserit  et 
aliquid  de  iis  que  premissa  sunt  infringere,  centum  libras  auri  pro  pena 
componat;  quarum  medietas  imperiali  camere  et  reliqua  medietas  mona- 
sterio  injuria  leso  persolvatur.  Hujus  rei  testes  sunt  :  Conradus  Magun- 
tine  sedis  archiepiscopus,  Rudolphus  Treverensis  electus  archiepiscopus, 
Willelmus  Astensis  episcopus,  Wallo  Pergamensis  episcopus,  Conradus 
Lubicensis  electus,  Rudulphus  imperialis  aule  prothonotarius,  Conradus 
dux  Spoleti,  comes  Debaldus  de  Lechsgemunde ,  comes  Gerhardus  de 
Lon,  comes  Symon  de  Spanaym,  Guernerus  deBonlant,  Leo  de  Monu- 
mento  prefectus  urbis. 

Signum  domini  Friderici  Romanorum  imperatoris  invictissimi. 

Ego  Gothofridus  imperialis  aule  cancellarius,  vice  Philippi  Coloniensis 
archiepiscopi  et  Italie  archicancellarii,  recognovi. 

Actasunt  hec  anno  dominice  incarnationis  millesimo  centesimo  LXXXV, 
indictione  tertia,  regnante  domino  Friderico  Romanornm  imperatoreglo- 
riosissimo,  anno  regni  ejus  XXXIII,  imperii  vero  ejus  XXXI.  Datum  Laude, 
XVI  kalendas  februarii,  feliciter.  Amen. 

Nos  igitur  predicti  abbatis  piis  supplicationibus  inclinati,  attendentes 
fidem  et  devotionem  ipsius  necnon  grata  servitia  que  nobis  et  imperio 
prestilit  et  gratiora  prestare  poterit  in  futurum,  predictum  privilegium  de 
verbo  ad  verbum  huic  nostro  privilegio  inseri  et  innovari  mandavimus, 
ea  omnia  que  in  ipso  privilegio  conlinentur  prefalo  monasterio  Sancte 
Christine  in  perpetuum  confirmantes.  De  abundantiori  quoque  gratia 

munificentie  nostre  predicto  abbati  et  successoribus  ejus  liberaliter  in- 
dulgemus  ut  nulla  prescriptio  nisi  centenaria  prejudicet  monasterio  me- 
morato.  Statuimus  igitur  et  imperiali  firmiter  sancimus  edicto  quatenus 
nulla  persona  alta  vel  humilis,  ecclesiastica  vel  secularis,  presentem  in- 
novationem,  confirmationem  et  concessionem  nostram  in  aliquo  rum- 
pere  seu  violare  presumat  vel  predictum  monasterium  in  premissis  ali- 
quatenus  molestare.  Quod  qui  presumpserit  centum  librarum  auri  puri 
pena  plectatur,  medietate  camere  nostre  et  reliqua  parti  prefati  mona- 
sterii  persolvenda.  Ut  autem  premissa  omnia  robur  perpetue  firmitatis 
obtineant,  presens  privilegium  fieri  et  sigillo  majestatis  noslre  jussimus 
communiri. 

Hujus  rei  testes  sunt  :  B.  patriarcha  Aquilegensis,  A.  Magdeburgensis, 
Salzburgensis,  Ravennas  et  B.  Panormitanus  archiepiscopi ,  E.  Papem- 
bergensis,  H.  Wormatiensis,  Reginus  et  Imolensis  episcopi,  A.  dux 
Saxonie,  0.  dux  Meranie,  B.  dux  Karinthie,  comes  Henricus  de  Ortem- 
burg,  Guernerus  de  Bolandia  (a),  Richardus  imperialis  aule  camerarius, 
et  alii  quamplures. 

Signum  domini  Friderici  secundi,  Dei  gratia  invictissimi  Romanorum 
imperatoris  semper  augusti,  Hierusalem  et  Sicilie  regis  gloriosissimi. 

Ego  Siffridus  Ratisponensis  episcopus  imperialis  aule  cancellarius,  vice 
domini  Henrici  venerabilis  Coloniensis  archiepiscopi  in  Italia  archican- 
cellarii,  recognovi. 

Acta  sunt  hec  anno  dominice  incarnalionis  millesimo  ducentesimo  tri- 
gesimo  secundo,  mense  martio,  quinte  indictionis,  imperante  domino 
nostro  Friderico,  Dei  gratia  invictissimo  Romanorum  imperatore  semper 
augusto ,  Hierusalem  et  Sicilie  rege,  anno  imperii  ejus  duodecimo,  regni 
Hierusalem  septimo,  regni  vero  Sicilie  trigesimo  quarto,  feliciter.  Amen. 

Datum  Ravenne,  anno,  mense  et  indictione  prescriptis. 


Bmarnuoae'      Fridericus,  Romanorum  imperator,  jubet  ut  quicumque  feuda 

(a)  Ap.  Robolini  Guernerus  Uborlandia,  male. 

vel  terras  a  comite  Provinciae  et  Fulkalkerii  tenens  guerram  et 
seditionem  contra  praedictum  comitem  moverit,  eisdem  privetur 
quae  ad  comitem  devolvantur. 

(Edider.  Papon,  Hist.  gMr.  de  Provence,  t.  II,  preuves,  p.  64,  arch.  d'Aix,  tour 
du  Tr&or,  1"  quar.,  2e  liasse. —  Pebtz,  Monum.  Germ.  Histor.,  t.  IV,  p.  289.) 

Fridericus,  Dei  gratia  Romanorum  imperator,  semper  augustus,  [Jeru- 
salem  et  Sicilie  rex.]  Sicut  dignum  est  vassalos  et  subditos  fidem  puram 
et  devotionem  sinceram  suis  dominis  exhibentes  dignis  meritorum  pre- 
miis  honorari,  ita  videtur  consentaneum  rationi  infideles  ac  indevotos 
privari  concessis  beneficiis  et  subjici  debite  ultioni.  Quapropter  hac  lege 
in  comitatu  Provincie  ac  Fulcalkerii  perpetuo  valitura  sancimus  ut  si 
qua  universitas  vel  communitas  vel  singularis  persona  feudum  vel  ter- 
ram  seu  jurisdictionem  vel  senioriam  vel  ea  que  consistunt  in  mero  im- 
perio  vel  mixto  vel  modica  cohercione  tenens  a  comite  Provincie  et 
Fulcalkerii  in  dictis  comitatibus  vel  in  aliquo  predictorum,  absque  im- 
periali  licentia  et  mandato  guerram  et  seditionem,  spreta  fide  et  reli- 
gione  prestiti  juramenti,  movit  vel  moverit  in  futurum,  sacramenta, 
conspirationes ,  factiones  vel  illicitas  societates  inivit  vel  inire  ausu  te- 
merario  attentabit  contra  predictum  comitem  imperii  nostri  devotum  et 
fidelem;  omnibus  que  tenet  et  habet  supradictis  vel  aliis  quibuscumque 
modis  in  dictis  comitatibus,  postquam  de  eorum  (sic)  nequitia  patuerit, 
ipso  jure  priventur,  et  ea  omnia  ad  comitatum  et  dictum  comitem  de- 
volvantur.  Ad  hujus  itaque  rei  memoriam  et  stabilem  firmitatem,  pre- 
sens  scriptum  fieri  jussimus  majestatis  nostre  sigillo  munitum. 

Datum  Ravenne ,  anno  dominice  incarnationis  M.  CC.  XXXII ,  mense 
martii,  quinta  indictione. 


Fridericus,  Romanorum  imperator,  Jacobo  Teupolo  duci  et  toti 
populo  Venetiarum  libertatem  commercii  in  regno  suo  Siciliae  in- 


Venetiis, 
martio. 

dulget :  scilicet  de  juribus  dohanae  in  emptione  et  venditione  mer- 
cium ,  de  testamentis  condendis ,  de  bonis  intestatorum ,  de  queri- 
moniis  deponendis,  de  navibus  naufragantibus,  etc. 

(Edid.  Fantuzzi,  Monum.  Ravenn.,  t.  VI,  p.  282,  e  cod.  Trevis.  Ven.,  fol.  408,  sed 
minus  correcte.  Cujus  mendosas  lectiones,  ut  melii;s  visum  fuit,  correximus.) 

In  nomine  sancte  et  individue  Trinitatis.  Federicus  secundus,  divina 
favente  clementia  imperator  Romanorum,  semper  augustus,  Hierusalem 
et  Sicilie  rex.  Honor  augetur  imperii  et  super  regna  laudabiliter  extol- 
litur  principatus,  cum  duces  provinciarum  et  populos  in  amicitiam  nos- 
tram  ad  robur  imperii  communimus,  et  eis  liberali  provisione  perspi- 
cimus  a  quibus  dignis  honoribus  prevenimur.  Notum  quidem  fieri  volumus 
universis  tam  presentibus  quam  futuris  quod  nos  attendentes  sinceram 
affectionem  amicissimi  nostri  Jacobi  Teupoli  ducis  et  totius  populi  ducatus 
Veneti,  quam  olim  erga  majestatem  nostram  firmiter  conservaverunt,  et 
precipue  nobis  per  Venetias  transeuntibus  (1)  specialiter  singuli  et  gene- 
raliter  universi  ad  nostram  presentiam  votis  ardentibus  ostenderunt, 
excellentiam  nostram  in  omni  honorificentia  reverentes  et  se  nostris  ex- 
hibentes  beneplacitis  in  omnibus  pronos  et  paratos,  petitiones  eorum 
celsitudini  nostre  porrectas  pro  regni  nostri  Sicilie  opportunitate  obtinenda 
dignum  duximus  admittendas;  concedentes  eisdem  ut  amodo  homines 
ducatus  Venetiarum  in  regnum  nostrum  Sicilie  venientes  per  totum  idem 
regnum  eundo  et  redeundo  [et]  morando  terra  marique  omni  salubritate 
et  indempnitate  firmentur  in  personis  et  rebus,  et  ut  liceat  eis  ubique  per 
regnum  vendere  et  emere  res  et  lanas  et  eas  extrahere;  ita  videlicet 
quod  illi  de  regno  qui  vendiderint  Venetis  et  ab  eis  emerint  libere  pos- 
sint  vendere  et  emere,  statuto  aliquo  non  obstante ;  sed  de  his  que  ven- 
diderint  et  emerint  Veneti  per  loca  et  civitates  Apulie,  Calabrie  et  Prin- 
cipatus,  non  nisi  unum  tarenum  et  dimidium  de  singulis  videlicet  centum 


(1)  «  [Imperator]  itinere  transiens  per  Venetias,  ibidem  honorifice  suscipitur,  et  ingressus 
ecclesiam  Beati  Marci  super  altare  ejusrlem  dona  offert  regalia  auro  et  gemmis  decorata.  » 
Godefr.  Colon.  ap.  Boehmer ,  Fontes ,  II,  364. 

tarenis  inter  einptionem  et  venditionem  officialibus  nostris  statutis  in 
civitatibus  nostris  et  aliis  locis  in  quibus  predicta  commercia  fecerint, 
solvere  teneantur;  reservata  nostris  officialibus  electione  de  solutione  (o) 
predicti  juris  habenda  sive  in  rebus  venditis  vel  in  emptis,  quodcumque 
istarum  iidem  officiales  duxerint  eligendum ,  exceptis  auro  et  argento  et 
cambio  monetarum,  de  quibus  in  venditione  vel  emptione  dationem  vel 
distractionem  (6)  aliquam  exigi  a  Venetis  probibemus.  Concedimus  etiam 
ut  naves  Venetorum  undecumque  venerint  in  Siciliam  applicantes  pro 
toto  onere  uniuscujusque  navis  unam  unciam  tantum  nostris  officialibus 
Veneti  solvant;  quod  si  voluerint  aliquas  mercesemere  vel  extrabere  de 
Messana  (c),  de  singulis  quarlicollis  de  octo  cantariis  (1)  et  tarenum  unum 
pro  jure  solvant.  Panormi  vero  de  gemmis  opere  factis  (d),  de  armellinis  et 
aliis  rebus quas  vendiderint  et  emerint  ibi,  Veneti  aliquid  non  exsolvant (2). 
Preterea  concedimus  ut  si  que  vel  si  quis  Venetorum  in  regno  nostro  Si- 
cilie  mori  contigerit,  libere  possint  absque  contrarietate  aliqua  condere 
testamentum  et  licite  disponere  de  rebus  suis,  et  juxta  quod  testator  dis- 
posuit  observetur.  Si  quis  vero  Venetorum  ab  inlestato  in  eodem  regno 
nostro  decederet,  quicumque  Venetus  aderit,  bona  defuncti  conservanda 
recipere  permittatur.  Quod  si  nemo  presens  fuit  Venetorum,  bajulus  loci 
ea  recipere  ac  conservare  debeat  sub  testimonio  bonorum  virorum,  vel 
in  defectu  bajuli  alicui  de  ipso  loco  bone  fidei  et  opinionis  viro  bona 
eadem  committantur,  singulis  in  publicum  scriptum  redactis,  et  penes 
quem  quecumque  bona  ipsa  deposita  fuerint  vel  recepta,  sicut  per  litteras 
et  nunlium  duci  Venelorum  super  [hoc]  transmissum  fuerit,  cui  manda- 
verit  assignentur.  Concedimus  insuper  ut  mercatores  et  homines  regni 

(a)  Ap.  Fantuzzi  emptione  dissolutione ,  perperam. 

(&)  Ap.  Fantuzzi  divestraxione ,  pessime. 

(c)  Ap.  Fantuzzi  de  Mescha,  male. 

(d)  Ap.  Fantuzzi  facte,  minus  recte. 


(1)  Vide  supra,  p.  265,  not.  1. 

(2)  Quae  omnia  postea  mutata  fuerunt,  cum  bello  inter  Venetos  et  Fridericum  exorto,  iste  in 
ordinatione  novorum  portuum  et  extractione  victualium  Venetos  specialiter  prohibuit.  Vid. 
mandatum  5  octobr.  4239  et  seqq. 

nostri  ea  tantummodo  Venetias  deferant  ad  mercandum  que  ementur  in 
regno.  Ad  hoc  addentes  concedimus  ut  si  quando  contra  Venetos  in  regno 
nostro  querimonie  deponuntur,  tertiaria  vel  aliquod  non  exigatur  propter 
hoc  ab  eis  nec  aliquod  damnum  patiantur  (a).  Presentis  quoque  privi- 
legii  auctoritate  mandamus  quatenus  si  contigerit  aliquam  navium  Ve- 
netarum  vel  de  ipsis  Venetis  undecumque,  qualitercumque  cum  rebus 
suis  regni  partes  attingerint,  quocumque  casu  vel  infortunio  in  aliquo 
loco  regni  subire  naufragium,  Veneti  cum  omnibus  rebus  quas  extrahere 
et  salvare  potuerunt,  salvi  sint  et  indemnes ,  habentes  a  bajulis  nostris 
locorum  in  quibus  idem  casus  evaserit,  subsidium  et  favorem.  Ad  hujus 
itaque  concessionismemoriam  etperpetuam  firmitatem,  presens  privilegium 
fieri  et  bulla  aurea  lypario  nostre  majestatis  impressa  jussimus  insigniri. 

Hujus  autem  rei  testes  sunt  :  Bertholdus  patriarcha  Aquilegensis, 
E.  Babinbergensis,  ...  Wormatiensis  episcopi,  Saxonie,  Meranie  et 
Karinthie  duces,  lantgravius  Turingie,  comes  H.  de  Hortemberg  (6), 
comes  Sene,  marchio  de  Foemburg,  marchio  Lancia,  Giordanus  Filan- 
gerus  mareschalcus ,  Tebaldus  Francisius,  Riccardus  camerarius,  et  alii 
quamplures. 

Signum  domini  Federici  secundi,  Dei  gratia  illustrissimi  Romanorum 
imperatoris  semper  augusti,  Hierusalem  et  Sicilie  regis. 

Ego  Sifridus  Ratisponensis  episcopus  imperialis  aule  cancellarius,  vice 
domini  venerabilis  (c)  Coloniensis  archiepiscopi ,  imperialis  in  Ilalia  ar- 
chicancellarii,  recognovi. 

Acta  sunt  hec  anno  dominice  incarnationis  M.  CC.  XX[X]II,  mense 
martii,  indictione  quinta,  imperante  domino  nostro  Federico  secundo, 
Dei  gratia  invictissimo  Romanorum  imperatore  semper  augusto,  Hieru- 
salem  et  Sicilie  rege,  anno  Romani  imperii  ejus  duodecimo,  regni  Hie- 
rusalem  septimo,  regni  Sicilie  XXXIIII,  feliciter.  Amen. 

Datum  Venetiis,  anno,  mense,  indictione  suprascriptis. 

(a)  Ap.  Fantuzzi  nec  aliqua  nedum  patiatur,  male. 

(b)  Boehmerus  (Regest.  imper.,  p.  152,  n°7l5)  his  addit,  qua  nescimus  auctoritate, 
comes  H.  de  Waldenburg,  lantgravius  de  Leuchtenberg. 

(c)  Ap.  Fantuzzi  venerii,  male. 

Fridericus,  Romanorum  imperator,  Johannem  abbatem  et  fra- 
tres  monasterii  Sancti  Nicolai  de  Littore  Rivoalti  cum  omnibus 
bonis  eorum  sub  sua  protectione  recipit,  statuitque  ut  de  praedic- 
tis  bonis  jura  imperii  recolligant,  sibi  vel  nuntiis  suis  assignanda. 

(Edider.  Makgarini,  Bullar.  Cassin.,  t.  II ,  p.  267.  —  Flam.  Cornelio,  Eccles. 
Venetae  antiq.  monum.  illustratae,  t.  IX,  p.  107,  ex  archivo  Sancti  Nicolai  de 
Litore.) 

In  nomine  sancte  et  individue  Trinitatis.  Fridericus  secundus,  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  Ad  eterne  vite  premium  nobis  credimus  profuturum  si  locis 
divino  cultui  deputatis  misericordie  nostre  viscera  reserantes,  eorum 
indempnitati  benigne  prospicimus  et  quieti,  ac  suis  utilitatibus  providendo 
protectionis  et  gratie  nostre  munimen  eis  liberaliter  exhibemus.  Inde  est 
igitur  quod  notum  esse  volumus  universis  imperii  fidelibus  tam  presen- 
tibus  quam  futuris  quod  nos  honestam  vitam  et  laudabilem  conversa- 
tionem  Johannis  venerabilis  abbatis  monasterii  Sancti  Nicolai  de  Littore 
Rivoalti  prope  civitatem  Venetiarum  et  fratrum  in  eodem  monasterio  Deo 
famulantium,  nostrorum  fidelium,  benigno  intuitu  attendentes,  eumdem 
abbatem ,  monasterium  et  fratres  cum  omnibus  possessionibus  et  bonis 
eorum  que  per  imperium  juste  tenent  et  possident  et  que  de  cetero  ra- 
tionabiliter  et  legitime  poterunt  adipisci ,  specialiter  in  terris  et  locis  in- 
frascriptis  :  videlicet  in  Sacco,  in  Aquilegia,  in  Istria,  in  Parentina  civitate, 
in  partibus  Bononiensibus,  in  episcopatu  Tarvisino,  in  diocesi  Ferrariensi 
et  episcopatu  Eugubii  sub  protectione  ac  defensione  nostra  et  imperii 
recepimus  speciali.  Statuimus  insuper  et  sancimus  ut  fodrum,  alberga- 
rias,  districtum,  collectas,  bannum,  placitum,  assaltum  (1)  etcetera  jura 


(<1)  Vocem  assaltum  praetermissam  a  Cangio  interpretatur  Margarinus  in  suo  dict.  Longob. 
oms  personale  vel  reale. 

IV.  40 

imperii  que  de  possessionibus  predicti  cenobii  nobis  et  imperio  spectare 
noscuntur,  abbas  et  fratres  ejusdem  monasterii  ad  opus  curie  nostre  re- 
colligant  et  conservent.  Ita  quod  nec  patriarcha,  archiepiscopus,  epi- 
scopus,  marchio,  comes,  neque  aliquamagna  vel  parva  persona  de  posses- 
sionibus  predicti  monasterii  et  nominatim  de  hiis  que  habent  in  territorio 
quod  Saccus  dicitur ,  aliqua  de  iis  que  juris  nostri  et  imperii  sunt  ab  eis 
exigat  vel  requirat ;  sed  nobis  cum  Italiam  intraverimus  vel  specialibus 
nostris  nuntiis  ea  dictus  abbas  et  fratres  cum  integritate  persolvant.  De 
affluentiori  quoque  nostre  gratia  majestalis  duximus  statuendum  ut  si 
quando  contingat  guerram  emergere  inter  civitatem  Venetiarum  et  civi- 
tates  imperii,  nichilominus  liceat  abbati  et  fratribus  memoratis  proventus 
et  victualia  terrarum  et  possessionum  suarum  que  in  imperio  habent  ex- 
trahere  et  ad  monasterium  ipsum  pro  eorum  sustentatione  deferri  facere, 
non  obstantibus  bannis  vel  statutis  alicujus  civitatis.  Si  quis  igitur  ausu 
temerario  contra  presentem  divalem  paginam  nostram  in  aliquo  venire 
presumpserit,  se  noverit  centum  marcarum  argenti  pena  mulctandum, 
quarum  medietas  curie  nostre  ac  reliqua  passis  injuriam  persolvatur.  Ut 
autem  hec  nostre  protectio  et  constitutio  majestatis  inconvulsa  perma- 
neat  et  robur  obtineat  firmitatis,  presens  privilegium  fieri  et  sigillo  ma~ 
jestatis  nostre  jussimus  communiri. 

Hujus  rei  testes  sunt  :  B.  patriarcha  Aquilegiensis ,  E.  episcopus  Bam- 
bergensis,  H.  episcopus  Wormaciensis,  E.  episcopus  Polensis,  A.  dux 
Saxonie,  0.  dux  Meranie,  B.  dux  Karinthie,  comes  Henricus  de  Ortem- 
berch,  Gauzolinus  dapifer,  Albertus  Sudelle,  Manfridus  marchio  Lanza, 
comes  Alduinus,  comes  Berardus  de  Loreto,  Richardus  camerarius,  et  alii 
quamplures. 

Signum  domini  Friderici  secundi ,  Dei  gratia  invictissimi  Romanorum 
imperatoris  semper  augusti,  Hierusalem  et  Sicilie  regis.  (Monogramma.) 

Ego  Sifridus  Ratisponensis  episcopus  imperialis  aule  cancellarius,  vice 
domini  vener[abilis]  Coloniensis  archiepiscopi  Italie  archicancellarii ,  re- 
cognovi. 

Acta  sunt  hec  anno  dominice  incarnationis  millesimo  ducentesimo  tri- 
cesimo  secundo,  mense  martii,  quinte  indictionis,  imperante  domino 

nostro  Friderico ,  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege ,  anno  imperii  ejus  duodecimo ,  regni 
Jerusalem  septimo,  regni  vero  Sicilie  tricesimo  quarto,  feliciter.  Amen. 
Datum  Venetiis,  anno,  mense  et  indictione  prescriptis. 


Fridericus,  Romanorum  imperator,  ad  supplicationem  Pauli  ab- 
batis  Sancti  Georgiide  Venetiis,  inserit  et  confirmat  privilegium  ab 
avo  suo  Friderico  primo  anno  1177  eidem  monasterio  Sancti  Geor- 
gii  indultum,  additque  ut  victualia  sua  per  imperium  sine  jure 
passagii  monachi  deferre  valeant. 

(Edid.  Flam.  Cobnelio,  Eccles.  Venet.  ant.  monum.  illustr.,  t.VIH,  decas  undec, 
pars  II,  p.  241,  ex  arch.  monast.  S.  Georgii  majoris.) 

In  nomine  sancte  et  individue  Trinitatis.  Fridericus  secundus  divina 
fijvente  clementia  Romanorum  imperator  semper  augustus,  Jerusalem  et 
Sicilie  rex.  Inter  cetera  pietatis  opera  que  imperialis  magnitudinis  titulos 
evehunt  et  gloriam  sue  majestatis  extollunt,  illud  credilur  potissimum 
ad  salutem  quod  locis  religiosis  et  sacrosanctis  ecclesiis  elargitur.  Inde 
est  quod  Paulus  venerabilis  (a)  abbas  Sancti  Georgii  de  Venetiis  fidelis 
noster,  in  nostra  presentia  constitutus,  celsitudini  nostre  quoddam  privi- 
legium  presentavit  indultum  monasterio  dicti  Sancti  Georgii  a  quondam 
imperatore  Friderico  felicis  memorie  avo  nostro;  supplicans  nobis  humi- 
liter  et  devote  ut  privilegium  ipsum  et  omnia  que  continentur  in  eo  con- 
firmare  sibi ,  successoribus  suis  et  eidem  monasterio  de  nostra  gratia  digna- 
remur.  Cujus  privilegii  tenor  talis  est : 

In  nomine  sancte  et  individue  Trinitatis.  Fridericus  divina  favente  cle- 
mentia  Romanorum  imperator  augustus.  Ad  omne  vite  meritum  et  tem- 
poralis  imperii  gubernaculum  apudRegem  regum  credimus  nobis  proficere 
si  ipsius  ecclesiis  boni  status  augmentum  de  nostra  clementia  studeamus 

(a)  In  impresso  Venerio,  male. 

apponere.  Cum  igitur  tuitionem  gloriosi  predecessoris  nostri  dive  memorie 
Henrici  quinti  imperatoris  ex  ipsius  scripto  (a)  cognovissemus  collatam  (b) 
ecclesie  Sancti  Georgii  que  est  in  Venetiis,  super  omnibus  possessionibus 
quas  eadem  ecclesia  in  Romano  tenet  imperio ,  dignati  sumus  tam  com- 
mendabilia  prefati  principis  imitari  vestigia.  Hinc  est  itaquedum  essemus 
apud  Venetias,  horlatu  amici  nostri  Sebastiani  Ziani  illustris  ducis  Venetie 
et  petitione  Leonardi  venerabilis  (c)  abbatis  de  Sancto  Georgio,  eamdem 
ecclesiam  Sancti  Georgii  et  Sancti  Stephani  pro  reverentia  et  amore 
eorumdem  sanctorum  in  nostre  imperialis  tuitionis  speciale  patrocinium 
circa  omnia  bona  et  quelibet  jura  que  eidem  ecclesie  in  nostro  spectant 
imperio,  adeo  clementer  suscepimus  ut  ei  per  omnes  ejus  pertinencias 
pacis  et  quietis  usum  per  omne  Romanum  imperium  mandato  nostro 
stabiliamus  et  ipsum  quietis  et  pacis  usum  diligenti  defensionis  opera 
providere  intendamus.  Confirmamus  ergo  prefato  monasterio  omnes  pos- 
sessiones  et  universa  bona  et  res  mobiles  sive  immobiles  et  omnia  jura 
que  predicta  ecclesia  in  toto  Romano  imperio  nunc  juste  possidet  et  tenet 
vel  de  cetero  rationabililer  Deo  annuente  adipisci  poterit ,  ac  imperialis 
nostre  auctoritatis  edicto  statuimus  firmissimeque  precipimus  ut  nullus 
patriarcha,  archiepiscopus,  dux,  marchio,  comes,  vicecomes,  advocatus, 
vicedominus,  gastaldus,  villicus,  decanus  et  nullaprorsus magna  seu parva, 
ecclesiastica  aut  secularis  persona  per  albergarie  vel  telonei  vel  fodri 
occasionem  nec  pro...  alicujus  eventu  necper  aliquod  exactionis  alterius- 
ve  gravaminis  ingenium  prenominatum  monasterium  ac  ejus  abbatem 
suosque  successores  inquietare  seu  molestare  aut  disvestire  presumat. 
Preterea  ex  nostre  imperialis  auctoritatis  vigore  precipimus  ut  homines 
prefati  monasterii  qui  resident  vel  pro  tempore  residerint  in  prefatis  pos- 
sessionibus,  nullo  modo  distringantur  per  prefatas  personas  nisi  in  generali 
placito  et  ita  demum  ut  vel  [per]  abbatem  vel  per  suum  missum  causa  di- 
rimatur  sineullo  banni  gravamine.  Si  quis  autem  contra  hec  nostre  impe- 
ratorie  preceptionis  statuta  et  jussa  aliquatenus  venire  et  aliqua  ex  his 

(a)  In  impresso  scripti. 
(6)  Ibidem  collatum. 

(c)  Ibi  quoque  Venerio,  et  in  catalogo  abbatum  arabo  vocantur  Venerii,  perperam. 


Indict.  5.]  HISTORIA  DIPLOMATICA.  317 

infringere  aut  violare  attemptaverit,  pena  cenlum  librarum  auri  purissimi 
noverit  se  condemnatum,  quarum  medietas  imperiali  fisco,  residua  predicte 
ecclesie,  abbati  suisque  successoribus  persolvatur.  Ut  hec  vero  prefato 
Sancti  Georgii  monasterio  rata  deinceps  et  inconvulsa  permaneant  et  in 
oblivionem  non  cadant,  presentempaginamfecimus  inde  conscribi  et  ma- 
jestatis  nostre  sigillo  roborari.  —  Testes  quoque  placuit  annotari  Ulricus 
Aquilegiensis  archiepiscopus  patriarcha,  Henricus  Gradensis  patriarcha, 
Christianus  Maguntinus  archiepiscopus ,  Philippus  Coloniensis  archiepi- 
scopus,  Arnaldus  Treverensis  archiepiscopus,  Conradus  Salzburgensis 
archiepiscopus,  Vitalis  Castellanus  episcopus,  Marinus  Cloiensis  episcopus, 
Leonardus  Torcellensis  episcopus,  Sebastianus  Ziani  dux  Venetie,  Flo- 
rentius  comes  Hollandie,  Conradus  marchio  Montisferrati ,  Theodoricus 
marchio  de  Saxonia,  Conradus  marchio  Anconitanus,  Joannes  Entius 
predicte  ecclesie  advocatus,  Leonardus  comes  Absaren  (?),  Dominicus 
comes  Iadre  et  alii  quamplures.  —  Signum  Domini  Friderici  Romanorum 
imperatoris  invictissimi.  —  Ego  Godefridus  cancellarius  vice  Philippi 
Coloniensis  archiepiscopi  et  Italici  regni  archicancellarii,  recognovi.  — 
Acta  sunt  hec  anno  dominice  incarnationis  millesimo  centesimo  septuage- 
simoseptimo,  indictione  decima,  regnante  domino  Friderico  Romanorum 
imperatore  glorioso,  anno  regni  ejus  vigesimo  sexto,  imperii  autem  vige- 
simo  tertio.  —  Datum  Venetiis  in  palatio  ducis,  sextodecimo  kalendas 
septembris,  feliciter.  Amen. 

Nos  autem  supplicationibus  ejusdem  abbatis  benignum  prestantes  as- 
sensum,  attendentes  quoque  grata  servitia  que  nobis  exhibuit  et  que  in 
antea  exhibere  poterit  gratiora,  prescriptum  privilegium  de  verbo  ad 
verbum  conscribi  jussimus,  et  de  merita  nobis  munificentia  ipsum  ac 
omnia  que  continentur  in  eo  sibi  successoribusque  suis  et  eidem  monas- 
terio  Sancti  Georgii  confirmamus  perpetuo.  De  abundantiori  quoque  gratia 
nostra  concedimus  eidem  abbati  et  successoribus  suis  ut  victualia  sua 
que  habent  per  quaslibet  partes  imperii  ad  usum  et  utilitatem  eorum  ad 
predictum  monasterium  secure  etsine  jure  passagii  deferre  valeant,  civi- 
tatum  (a)  banno  non  obstante.  Statuimus  igitur  et  imperiali  edicto  sanci- 

(a)  In  impresso  valeat  civitatem,  male. 

mus  ut  nulla  omnino  persona  alta  velhumilis,  ecclesiastica  vel  mundana, 
predictam  confirmationem  et  concessionem  nostram  infringere  seu  violare 
presumat.  Quod  qui  presumpserit  preter  penam  que  in  dicto  privilegio 
continetur,  centum  libras  auri  componat,  medietate  camere  nostre  et  reliqua 
medietate  passis  injuriam  persolvenda.  Ut  igitur  presens  concessio  et  con- 
firmatio  nostra  robur  obtineat  perpetue  firmitatis,  presens  privilegium 
lieri  et  bulla  [aurea]  typario  nostre  majestatis  impressa  jussimus  com- 
muniri. 

Hujus  autem  rei  testes  sunt:  B.  venerabilis  (a)  patriarcha  Aquilegensis, 
E.  Papimbergensis  episcopus,  H.  Vormatiensis  episcopus , . . .  Polensis 
episcopus,  A.  dux  Saxonie,  0.  dux  Meranie,  B.  dux  Carinthie,  comes 
H.  de  Waldenberch,...  marchio  Lancea,  Riccardus  imperialis  aule  came- 
rarius ,  et  alii  quamplures. 

Signum  (b)  domini  Friderici  Dei  gratia  invictissimi  Romanorum  impe- 
ratoris  semper  augusti,  Jerusalem  et  Sicilie  regis. 

Ego  Sifridus  Ratisponensis  episcopus  et  imperalis  aule  cancellarius,  vice 
domini  H.  venerabilis  Coloniensis  archiepiscopi  in  Italia  archicancellarii , 
recognovi. 

Acta  sunt  hec  anno  dominice  incarnationis  millesimo  ducentesimo  tri- 
gesimo  secundo,  mense  martii,  quinte  indictionis,  imperante  domino 
nostro  Friderico  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  duodecimo,  regni 
lerusalem  septimo,  regni  vero  Sicilie  trigesimo  quarto,  feliciter.  Amen. 

Datum  Venetiis ,  anno ,  mense  et  indictione  prescriptis. 


A,pud        Meinhardus  iunior  comes  de  Gorzia,  in  praesentia  Frederici  Ro- 

mlegiam,  «  '  1 

manio.     man0rum  imperatoris  et  magnatum  imperii ,  Hermanno  magistro 
hospitalis  Theutonicorum  resignat  quidquid  Meinhardus  senior 

(a)  Hic  quoque  venerio,  male. 

(b)  Ap.  Cornelium  Signum  manus. 

patruus  suus  eidem  hospitali  in  Brissenich ,  Garpenal  et  alibi  con- 
tulit. 

( Inedit.  ex  originali  in  archivo  Stuttgart.  Pendet  fragmentum  sigilli  cerei  fllis 
amarantini  et  flavi  coloris.) 

In  nomine  sancte  et  individue  Trinitatis.  Anno  ab  incarnatione  Domini 
millesimo  ducentesimo  tricesimo  secundo,  mense  martii,  indictione  quinta, 
imperante  domino  Friderico  invictissimo  Romanorum  imperatore  semper 
augusto,  Jerusalem  et  Sicilie  rege  feliciter.  Amen.  Cum  a  summo  rerum 
opifice  cujus  nomini  loca  religiosa  deserviunt  et  ecclesie  dedicantur, 
cuncta  bona  proveniant  que  arbitrii  dispensatione  celestis  ad  usum  et 
oportunitates  hominum  conferuntur,  interest  devotionis  humane  suum 
liberaliter  respicere  largitorem  et  de  bonorum  ubertate  percepta  illis  locis 
et  ecclesiis  providere  in  quibus  honorificatur  precipue  cultus  ejus  et  Christi 
pauperes  spiritu  militant  indefesso;  quorum  quies  ab  universis  fidelibus 
est  optanda  et  procuranda  diligenter  indempnitas ,  ut  sopitis  questionibus 
et  controversiis  relegatis  possint  liberius  Domino  famulari.  Ilac  igitur 
consideratione  nos  Meinhardus  junior  comes  de  Gorzia  clementer  inducti, 
qui  paternis  et  patruelibus  bonis  Deo  auctore  successimus,  attendentes  et 
recognoscentes  qualiter  clare  memorie  comes  Meinhardus  senior  patruus 
noster  proprietatem  in  Brissenich  hospitali  Sancte  Marie  Theutonicorum  in 
Jerusalem  pro  remedio  anime  sue  pia  devotione  contulerit ,  omnem  ques- 
tionem,  impeticionem  et  controversiam  et  si  quodjusin  predicta  proprie- 
tate  habuimus  seu  habere  debuimus,  fratri  Hermanno  venerabili  magistro 
ejusdem  hospitalis,  in  presentia  predicti  domini  nostri  incliti  Romanorum 
imperatoris  Friderici  semper  augusti  Aquilegie  tunc  temporis  existenti  (sic), 
presentibus  quoque  subscriptis  principibus  Berhtoldo  venerabili  Aquile- 
giensi  patriarcha,  Eggeberto  Babenbergensi  et  Heinrico  Wormatiensi 
episcopis,  B.  preposito  Aquilegiensi  el  C.  archidiacono  ejusdem  ecclesie, 
Ottone  duce  Meranie  et  aliis  plerisque  magnatibus  Alemannie,  scilicet  Al- 
berto  comite  de  Tirol,  Heinrico  comite  de  Orthenberch,  Ulrico  comite  de 
Eppan,  Alberone  de  Wangen,  Ottone  Burgongia,  Volkero  de  Rifenberch 
et  Ulrico  fratre  ejus,  Cholone  de  Flabsperch,  Rudolfo  deArees,  Yolkero 

de  Doremberch ,  testibus  videlicet  subnotatis,  spontanea  et  gratuita  volun- 
tate  remisimus,  renuntiavimus  et  resignavimus  Brissenich  cum  omnibus 
sibi  attinentibus  in  silvis,  in  agris,  in  pratis,  in  pascuis,  in  piscariis,  in 
Carpenal  quicquid  dictus  comes  patruus  noster  ibidem  habuit  et  in  Blankar 
tres  mansos,  aput  Sanctum  Peregrinum  unum  mansum  qui  pertinet  ad 
piscariam ,  sicut  predictum  quondam  patruum  nostrum  dicto  hospitali  re- 
cognoscimus  contulisse ;  et  ut  Deo  qui  fecit  nos  majoris  gratitudinis  obse- 
quium  impendamus  ac  ejusdem  hospitalis  provideamus  in  perpetuum 
munimini  et  quieti,  contulimus  et  confirmavimus  prefato  magistro  et  suc- 
cessoribus  ejus  ac  hospitali  jamdicto  prescriptam  proprietatem  in  Brisse- 
nich  cum  omnibus  pertinentiis  suis,  necnon  et  homines  qui  spectant  ad 
eam,  videlicet  Blanchum,  Ulricum  fratrem  ejus  et....  filium  Jacobi,  Hein- 
ricum  Tirenwecke  et  Wintherum  una  cum  omnibus  aliis  hominibus,  viris 
et  mulieribus  ad  eam  pertinentibus ;  ita  quod  nec  advocatias  neque  ju- 
dicia  nec  aliquid  juris  in  predictis  bonis  nobis  vel  nostris  heredibus  reser- 
vamus ;  sed  predictum  hospitale  libere  cuncta  et  quiete  possideat  sine 
nostra  et  heredum  nostrorum  molestia  et  contradictione.  Ad  hujus  autem 
rei  perpetuam  firmitatem  et  securitatem  hospitalis  memorati ,  presens 
scriptum  fieri  jussimus  sigilli  nostri  munimine  roboratum. 

Actum  apul  Aquilegiam,  anno,  mense,  indictione  et  testibus  supra- 
scriptis. 


derwSf  Fridericus,  Romanorum  imperator,  Lanfrancum  abbatem  Sanc- 
29  martu.    tae  ]yrariae     pratalea  investit  de  jurisdictione  et  comitatu  villarum 

Bursignanae,  Tencarolae,  Nemoris,  Tramontis,  et  ab  eo  juramen- 

tum  fidelitatis  recipit. 

(Edid.  Mabgarinus,  Bullar.  Cassin.,  t.  II,  p.  266,  ex  arch.  S.  Mariae  de  Pratal., 
caps.  VI,  n°  7.) 

In  Dei  nomine,  anno  ejusdem  nativitatis  millesimo  ducentesimo  trige- 
simo  secundo,  indictione  quinta ,  dietertio  exeunte  martio,  in  presentia 

eorum  quorum  nomina  infra  continentur,  dominus  Federicus  Dei  gralia 
Romanorum  imperator  et  semperaugustus,  rex  Sicilie  et  Jerusalem,  inves- 
tivit  dominum  Lanfrancum  Dei  gratia  abbatem  monasterii  Sancte  Marie 
de  Pratalea,  recipientem  pro  ipso  monasterio,  de  jurisdictione  et  comitatu 
ville  Bursignane  et  ville  Tencarole  et  ville  Nemoris  et  ville  Tramontis  et 
totius  sui  territorii  quod  amodo  habet,  secundum  quod  ipse  et  sui  ante- 
cessores  hucusque  habuerunt  vel  tenuerunt  in  predictis  villis  vel  in  suo 
territorio,  et  in  presenti  fecit  sibi  representare  librum  ut  eidem  domino 
imperalori  fidelitatem  juraret.  Et  sic  dietus  dominus  abbas  pro  monasterio 
predicto  eidem  domino  imperatori  fidelitatem  juravit,  excepto  domino 
papa  et  domino  suo  abbate  Sancti  Benedicti  de  Lirone.  Testes  inlerfuerunt 
dominus  Bertoldus  Aquilegiensis  patriarcha,  et  episcopus  Polensis,  etepi- 
scopus  Concordiensis,  Federicus  prepositus  Aquileiensis,  et  comes  de  Gorz 

et  Huido  de  Porcillis  et  Oldericus  de  B       et  Oldericus  de  ...  veania  et 

Bregogna  de  Spinenberg  et  archidiaconus  Aquilegiensis  et  Bertoldus  de 
Tricano  marescalcus  domini  patriarche  et  dominus  Henricus  archidiaconus 
et  canonicus  Padue  et  dominus  Prudentius  de  Roma  et  alii.  Actum  in 
Civitate  de  Friule  (1 ),  in  camera  palatii  domini  patriarche. 


Fridericus,  Romanorum  imperator,  ad  supplicationem  praepositi  .  aPu<i 

et  canonicorum  capellae  suae  Sancti  Servatii  in  Trajecto,  divisionem  Foa°rj,im' 
bonorum  inter  praepositum  eumdem  et  canonicos  concorditer  fac- 
tam  ratam  habet  et  confirmat. 

(Inedit.  e  chartul.  S.  Servatii  MS.  Bibl.  reg.  Paris.,tom.  I,  f.  29;  tora.  II,  f.  14 
recto;  tom.  III,  f.  104  verso.  Originali  quod  apud  Hagam-Comitis  asservatur, 
sigillum  cerae  albae  filis  sericis  rubeis  appensum  erat.) 


(1)  Haec  urbs,  Cividale  di  Friuli  vel  simpliciter  Cividale  nominata,  octo  leucis  Aquileia 
distat  versus  septentrionem  ad  radices  montium.  Tum  infra,  tum  apud  Riccardum  de  Sancto 
Germano  per  corruptelam  Sibidatum  quoque  vocatur. 

IV.  41 


322  FRIDERICI  SECUNDI  [Av.  1232. 

In  nomine  sancte  et  individue  Trinitatis.  Fredericus  secundus  divina 
favente  clementia  Romanorum  imperator  semper  augustus,  Hierusalem  et 
Sicilie  rex.  Si  ad  promovendum  ecclesiarum  imperii  nostri  statum  nostra 
debet  favorabilis  esse  sublimitas,  multo  favorabilius  tranquillo  earum 
statui  providere  tenemur  que  cappelle  nostre  sunt  imperii  speciales.  Uni- 
versis  igitur  fidelibus  nostris  imperiitam  modernisquam  posteris  volumus 
esse  notum  quod  prepositus  et  canonici  cappelle  nostre  Sancti  Servatii  in 
Trajecto,  fideles  nostri,  tum  proposita  per  quosdam  eorum,  tum  transmissa 
perlitteras  insinuaiione  monstrarunt  attentius  supplicando  quatenus,quia 
pro  scandalo  et  dissentione  vitandis  que  pro  rebus  indivisis  oriebantur 
sepius  inter  eos,  ad  prescriptam  divisionem  et  certum  concordium  deve- 
nerunt,  videlicet  ut  idem  prepositus  et  successores  sui  habeant  amodo 
curiam  de  Meychold (a)  etcuriam  de  Duobus  Montibus  cum  integrilate  sua 
et  marcas  decem  et  medietatem  omnium  placitorum  in  omnibus  curiis , 
reliquas  omnes  vero  curias  canonici  habeant  cum  universis  proventibus 
et  exerceant  pleno  jure,  de  eis  sicut  voluerint  ad  eorum  commodum  dis- 
ponentes,  divisionem  et  concordium  ipsum  assensu  nostro  approbare  et 
de  nostra  confirmare  gratia  dignaremur.  Nos  igitur  quielieorum  providere 
volentes  et  attendentes  insuper  quod  sublata  de  medio  eorum  materia 
dissentionis  et  scandali,  divino  cultui  devotius  instudebunt,  supplicatio- 
nibus  suis  duximus  misericorditerannuendum;  dignoapprobantesassensu 
etde  nostra  gratia  confirmantes  predictam  divisionem  et  concordium  inter 
eos  factam  gratuita  et  spontanea  voluntate :  videlicet  ut  prepositus  et  suc- 
cessores  sui  habeant  amodo  curiam  de  Meyeheld  et  curiam  de  Duobus 
Montibus  cum  integritate  sua  et  marcas  decem  et  medietatem  omnium 
placitorum  in  omnibus  curiis,  reliquis  vero  curiis  universis  cum  omnibus 
proventibus  et  medietate  omnium  placitorum  cunctis  ejusdem  cappelle 
canonicis  perpetuo  reservatis.  Presentis  quoque  privilegii  auctoritate  man- 
damus  quatenus  nulla  persona  sublimis  vel  humilis,  ecclesiastica  vel 
mundana ,  contra  presentis  approbationis  et  confirmationis  nostre  paginam 
venire  presumat.  Quod  qui  presumpserit  centum  marcas  argenti  se  com- 


(e)  Infra  autem  Meyeheld,  forsitan  Meyghold. 

positurum  cognoscat,  medietatem  camere  nostre  et  reliquam  medietatem 
passis  injuriam  persolvendam.  Ad  hujus  autem  approbationis  et  confirma- 
tionis  memoriam  et  stabilem  firmitatem,  presens  privilegium  fieri  jussimus 
majestatis  nostre  sigillo  munitum. 

Hujus  rei  testes  sunt  S.  Maguntinus  archiepiscopus ,  B.  patriarcha  Aqui- 
legiensis,  E.  Salzeburgensis  archiepiscopus,  E.  Papimbergensis ,  S.  Ra- 
tisponensis  imperialis  aule  cancellarius,  H.  Wormacensis  et....  Herbipo- 
lensis  episcopi,  abbasSancti  Galli,  A.  Saxonie,  0.  Meranie  et  B.  Carinthie 
duces,  comesH.  de  Hortemberch,  comes  Sene,  Warnerius  de  Bollandia, 
Gunzelinus,  G.  et  C.  de  Hohenloch,  Riccardus  camerarius  et  alii  quam- 
plures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis.  [Monogramma.] 

Ego  Siffridus  Ratisponensis  episcopus  imperialis  aule  cancellarius,  vice 
domini  S.  Maguntini  archiepiscopi  et  totius  Germanie  archicancellarii , 
recognovi. 

Acta  sunt  hec  anno  dominice  incarnationis  millesimo  ducentesimo  trige- 
simo  secundo,  mense  aprilis,  quinte  indictionis,  imperante  domino  nostro 
Frederico  secundo  Dei  gratia  invictissimo  Romanorum  imperatore  semper 
auguslo,  Jerusalem  et  Sicilie  rege,  anno  Romani  imperii  ejus  duodecimo, 
regni  Hierosolymitani  septimo,  regni  vero  Sicilie  trigesimo  quarto,  felici- 
ter.  Amen. 

Datum  apud  Civitatem  in  Foro  Julii,  anno,  mense  et  indictione  pre- 
scriptis. 


Fridericus,  Romanorum  imperator,  ad  supplicationem  abbatis  APUd 

'  r  1  rr  Civitatem : 

de  Bebenhausen,  bona  quae  monasterium  apud  Ezzelingen  juste 
possidet ,  ab  omni  data  et  exactione  eximit. 

(Edider.  Mart.  Crusius,  Annal.  Suevic,  pars  III,  lib.  I,  p.  29.—  Besold,  Do- 
cum.  rediv.  monast.  Wirtemb.,  t.  I,  p.  231.  — Mone,  Zeitschrift  fiir  den  obcr- 
Mhein,  t.  III,  p.  113.) 

Fridericus  Dei  gratia  Romanorum  imperator  semper  augustus,  Hieru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  nos,  ad  supplicationem 
venerabiiis  abbatis  in  Bebenhusen  fidelis  nostri,  inspecta  quoque  religione 
ibidem  degentium  qua  divino  cultui  famulantur,  divine  pietatis  intuitu  et 
pro  remedio  animarum  divorum  augustorum  progenitorum  nostrorum 
memorie  recolende  ac  incolumitate  nostra  et  salute  anime  nostre,  exemi- 
mus  bona  sua  que  monasterium  memoratum  in  Ezzelingen  juste  tenet  et 
possidet  ac  in  antea  justo  titulo  poterit  adipisci,  ab  omni  data  et  exactione, 
et  ipsum  volumus  amodo  in  eisdem  bonis  esse  liberum  et  immune ;  mi- 
nisterialibus  et  civibus  ejusdem  loci  specialiter  inhibentes  quatinus  nullus 
eum  contra  presentis  exemptionis  et  immunitatis  nostre  paginam  moles- 
tare  presumat.Quod  qui  presumpserit,  tanquam  mandati  nostri  transgres- 
sorem,  se  noverit  indignationi  nostri  culminis  subjacere.  Ut  autem  hec 
nostra  exemptio  firma  semper  et  inconcussa  permaneat,  presens  scriptura 
fieri  fecimus  sigillo  majestatis  nostre  munitum. 

Hujus  rei  testes  sunt  S.  Moguntinus  archiepiscopus,  E.  Salzburgensis 
archiepiscopus,  E.  Papenbergensis  episcopus,  S.  Ratisponensis  episcopus 
imperialis  aule  cancellarius,  H.  Wormaciensis  episcopus,  C.  abbas  Sancli 
Galli,  H.  marchio  de  Baden,  G.  et  C.  fratres  de  Hohenloch,  Wernherus 
dapifer  de  Bollanda,  C.  de  Clingenberc,  W.  deLimpurg,  C.  de  Winter- 
stetten  pincerne,  H.  de  Sremberc(a),  H.  deWaltresten  et  alii  quamplures. 

Acta  sunt  hec  anno  dominice  incarnalionis  MCCXXXII,  mense  aprilis, 
indictionis  quinte,  imperante  domino  nostro  Friderico  II  Dei  gratia  invic- 
lissimo  Romanorum  imperatore  semper  augusto,  Jerusalem  etSicilie  rege, 
anno  imperii  ejus  duodecimo,  regni  Hierusalem  septimo,  regni  vero 
Sicilie  trigesimo  quarto,  feliciter.  Amen. 

Datum  apud  Civitatem  in  Friola,  anno,  mense  etindictione  prescriptis. 


(a)  Idera  forsitan  qui  infra  de  Liebeslerg. 

Bertholdus  patriarcha  Aquilegensis  et  undecim  principes  impe-  sibi^„ 
rii,  assidente  Friderico  Romanorum  imperatore,  testantur  se  ab  FoaPrm!; 
Henrico  Romanorum  rege  ejus  filio  fuisse  requisitos  ut  jurarent 
quod  si  contingeret  dictum  regem  contra  capitula  quae  patri  suo 
juravit  venire,  eidem  imperatori  assisterent  et  a  juramento  fideli- 
tatis  quo  eidem  Henrico  tenebantur  absolverentur. 

(Edider.  Spiess,  Au/klarungen ,  p.  229.  —  Eied,  Cod.  diplom.  Ratisb.,  tom.  I, 
p.  366,  et  Pertz,  Monum.  Germ.  Historica,  t.  IV,  p.  290.) 

Nos  Bertholdus  patriarcha  Aquilegiensis,  G.  (a)  Salzeburgensis  et  A. 
Magdeburgensis  archiepiscopi ,  E.  Pabembergensis,  S.  Ratisponensis  im- 
perialis  aule  cancellarius,  H.  Herbipolensis  et  H.  Wormaciensis  episcopi, 
C.  electus  Frisingensis,  C.  abbas  Sancti  Galli,  A.  dux  Saxonie,  0.  dux 
Meranie  et  B.  dux  Karinthie.  Tronus  imperialis  cui  velut  capiti  membra 
conjungimur,  sic  nostris  insidet  humeris  et  nostra  compage  firmatur  ut  et 
imperium  quadam  excellenti  majestate  preemineat  et  noster  ab  eo  reful- 
geat  principatus.  Nos  quoque  ad  subeunda  secum  sollicitudinis  onera 
tenemur,  qui  tranquillum  slatum  et  requiem  sedis  sue  diligimus  pacis  et 
justicie  cultibus  inherere.  Per  hoc  itaque  presens  scriptum  notum  fieri 
volumus  modernis  et  posteris  universis  quod  nobis  in  Foro  Julii  aput  Sibi- 
datum  assistentibus  serenissimo  domino  nostro  Friderico  secundo  Dei 
gratia  inclito  Romanorum  imperatori  semper  augusto,  Jerusalem  et  Sicilie 
regi,  dominus  Henricus  illustris  Romanorum  rex  filius  ejus  nos  cum  multa 
precum  instancia  requisivit  et  requirendo  rogavit  quatenus  coram  predicto 
domino  imperatore  genitore  suo  mediatores  essemus  pro  eo,  et  juraremus 
quod  si  contingeret  dictum  regem  non  tenere  nec  conservare  capitula  que 
dicto  domino  imperatori  patri  suo  juravit  et  fide  data  promisit  (1),  se- 

(a)  Sic ;  legendum  vero  E. 


(1)  Aderant  de  hoc  juramento  item  et  de  promissione  duo  instrumenta  hodie  deperdita,  sci- 

cundum  continentiam  scriptorum  que  communiter  habent,  et  contra  ea 
venerit,  quod  absit,  nos  ad  insinuationem et  requisitionem  quam  dominus 
imperator  per  certos  et  speciales  nuncios  et  litteras  suas  nobis  faciet, 
simus  cum  eo  et  assistamus  ei  contra  eumdem  regem  filium  suum  ad 
paternum  beneplacitum  et  mandatum;  et  ex  tunc  idem  rex  a  juramento 
fidelitatis  quo  sibi  tenemur  absolvit,  ut  inde  simus  penitus  absoluti.  Nos 
autem  pro  generali  commodo  et  honore  imperii  et  unanimitate  ipsorum 
dominorum  nostrorum  ad  nimiam  instantiam  et  preces  regis  juravimus 
formam  predictam  solempniter  coram  patre,  et  sicut  tenemur  observa- 
bimus  bona  fide.  Ad  cujus  rei  memoriam  presens  scriptum  fieri  jussimus 
sigillis  noslris  munitum. 

Actum  apud  Sibidatum  in  Foro  Julii,  anno  dominice  incarnationis 
MCCXXXII,  mense  aprilis,  V  indictionis. 


Aqa5i'c'  Fridericus,  Romanorum  imperator,  in  praesentia  et  de  consilio 
Henrici  filii  sui  et  magnatum  imperii,  principatum  ecclesiae  Lau- 
rissensis  (Lorsch)  ad  archiepiscopum  Maguntinum  cum  omni  ho- 
nore  et  jure  ejus  transferfc,  eumque  investit  ut  hunc  principatum 
arnodo  teneat,  salvo  jure  quod  inde  imperio  debetur. 

(Edit.  ap.  Lunig,  Spicileg.  ecclesiast. ,  Reichsarchiv,  t.  XVI,  p.  33.  —  Gudenus, 
Cod.  diplomat.,  tom.  I,  p.  512,  n°  202,  —  et  in  Chronic.  Laurish.,  ap.  Struve, 
t.  I,  p.  155.  —  Hoc  quoque  diploma,  sed  non  integrum,  extat  ap.  Joannis, 
Script.  Mogunt.,  t.  III,  p.  98.) 

In  nomine  sancte  et  individue  Trinitatis.  Fridericus  secundus,  divina 
favente  clementia  Romanorum  imperator  semper  augustus,  Jerusalem  et 


licet  patentes  litterae  bulla  aurea  Henrici  regis  munitae  et  epistola  specialis  ad  papam  directa ; 
quas  fusius  memorat  Gregorius  papa  in  suis  ad  archiepiscopum  Treverensem  litteris,  dat. 
Reate  5  julii  1234,  quae  infra.  Cf.  epistolam  Friderici  ad  principes  circa  initium  anni  1235. 

Sicilie  rex.  Romani  principis  decus  exlollitur  et  augusta  sedes  imperii 
decoratur,  cum  principatus  in  quibus  consistit  et  viget  imperium  in  sua 
dignitate  congrua  provisione  reparat  et  conservat,  et  illas  ad  eorum  re- 
parationem  et  conservantiam  personas  eligit  et  preponit  que  cum  prero- 
gativa  commissarum  sibi  ecclesiarum,  cum  sue  merito  dignitatis  efficientes 
ad  id  et  accepte  fore  censentur.  Universis  igitur  imperii  fidelibus  tam 
modernis  quam  posteris  volumus  esse  notum  quod  nos  considerantes  te- 
nuem  statum  ecclesie  Laurissensis  ab  honore  et  nomine  principatus  pro- 
cessu  temporis  collabentem,  ut  non  minus  imperio  quam  sibi  deficere  vi- 
deatur;  attendentesinsuperquod  perdilectum  principemnostrumSifridum 
archiepiscopum  Maguntinum ,  cujus  grata  servitia  quotidie  imperio  pre- 
stita  nostro  conspectui  cum  multa  gratitudine  se  presentant,  nec  non  per 
eamdem  Maguntinamsedem,  velut  obsequiosam  semper  imperio  et  nostris 
honoribus  efficacem,servitiumejusdem  principatus  imperio  debitum,  quod 
per  ejusdem  ecclesie  impotenliam  nobis  hactenus  est  subtractum,  integre 
poterit  exhiberi ,  assistente  nobis  et  approbante  dilecto  filio  nostro  Hein- 
rico  Romanorum  rege  semper  augusto  (1),  super  his  providere  volentes, 
una  cum  deliberatione  et  consiiio  principum,  de  innata  providentia  et 
nostre  gratia  majestatis  eumdem  principatum  ecclesie  Laurissensis  cum 
omni  honore,  vasallis,  ministerialibus,  castris,  oppidis,  proventibus, 
juribus  et  pertinentiis  suis  sicut  ad  nos  et  imperium  noscitur  pertinere, 
eidem  Maguntine  ecclesie,  dicto  Maguntino  archiepiscopo  et  successo- 
ribus  ejus  imperiali  auctoritate  in  perpetuum  donavimus  et  concessimus, 
et  nominatum  principem  nostrum  venerabilem  Maguntinum  archiepi- 
scopum  presentibus  principibus  solempniter  investivimus  ut  eadem  ec- 
clesia  Maguntina,  idem  Maguntinus  archiepiscopus  et  successores  ejus 
amodo  principatum  ipsum  teneant  et  possideant  et  ad  honorem  nostrum 
et  imperii  illum  foveant  et  conservent,  salvo  jure  quod  inde  debetur  im- 
perio.  Presentis  privilegii  auctoritate  mandantes  quatinus  nulius  prin- 


(1)  «  Imperator  apud  Aquilegiam  Pascha  (1 1  aprilis)  celebrat,  filio  suo  rege  ad  ipsum  veniente 
ot  quibusdam  principibus  Alemanniae.  »  Godefr.  Colon.  ap.  Boehmer,  Fontes,  t.  II,  p.  364. 
Cf.  Herm.  Altah.  et  Chronic.  Salisb. 

ceps,  dux,  marchio,  comes,  scultetus,  advocatus,  ministerialis,  nullave 
persona  sublimis  vel  humilis ,  ecclesiatica  vel  mundana ,  contra  presentis 
donationis  et  concessionis  nostre  paginam  ausu  temerario  venire  pre- 
sumat.  Quod  qui  presumpserit  sciat  se  preter  indignationem  nostram  cui 
se  noverit  subjacere,  in  sue  temeritalis  vindictam  cenlum  libras  puri  auri 
compositurum ,  quarum  medietas  curie  nostre  et  reliqua  parti  passe  in- 
juriam  persolvetur.  Ad  hujus  itaque  donationis  et  concessionis  nostre 
memoriam  et  stabilem  firmitatem,  presens  privilegium  fieri  fecimus  et 
bulla  aurea  typario  nostre  majestatis  impressa  jussimus  communiri. 

Hujus  rei  testes  sunt  :  B.  patriarcha  Aquilegensis,  E.  Salzburgensis, 
A.  Magdeburgensis  et  B.  Panormitanus  archiepiscopi,  E.  Babinbergensis, 
S.  Ratisponensis  iraperialis  aule  cancellarius  et  H.  Wormatiensis  episcopi, 
A.  Saxonie,  0.  Meranie  et  B.  Karinthie  duces,  C.  abbas  Sancti  Galli, 
H.  magister  Theulonicorum,  Meinardus  de  Goerze,  A.  de  Schowenburc, 
H.  de  Waldenberc,  M.  de  Muleburc,  C.  de  Holloch  (a),  G.  de  Eppen- 
stein,  H.  de  Liebesberg  comites,  Richardus  camerarius,  et  alii  quam- 
plures. 

Signum  domini  Friderici  secundi,  Dei  gratia  invictissimi  Romanorum 
imperatoris,  semper  augusti,  Jerusalem  et  Sicilie  regis. 

Ego  Sifridus  Ratisponensis  episcopus  imperialis  aule  cancellarius,  vice 
predicti  domini  Sifridi  venerabilis  archiepiscopi  Maguntini  in  Germania 
archicancellarii ,  recognovi. 

Acta  sunt  hec  anno  dominice  incarnationisM.  CC.  XXXII,  mense  aprilis, 
quinte  indictionis,  imperante  domino  nostro  Friderico  secundo,  Dei  gratia 
invictissimo  Romanorum  imperatore  semper  augusto,  Jerusalem  et  Sicilie 
rege  gloriosissimo ,  anno  imperii  ejus  XII,  regni  Jerusalem  VII,  regni 
vero  Sicilie  XXXIIII,  feliciter.  Amen. 

Datum  Aquilegie,  anno,  mense  et  indictione  predictis. 


Apud        Fridericus,  Romanorum  imperator,  monasterio  Siticinae  (Sittich) 

Aqiiilegiam,  '  A  ' 

apnl1'  (a)  Certissime  de  Hohenloch. 

in  Carinthia,  ad  preces  abbatis  Conradi,  confirmat  forestarum  et 
venationum  jus ,  quod  comes  Albertus  de  Weichselberg  monasterii 
fundator  super  plurimis  ejusdem  bonis  sibi  reservaverat,  quum 
postea  propter  damna  monasterio  illata,  eidem  filia  Alberti  Sophia, 
uxor  quondam  marchionis  Istriae,  idem  jus  resignaverit. 

(Inedit.  ex  exemplari  in  Colleclione  Fontaninia  ap.  archiv.  imp.  Vindob.,  t.  II, 
fol.  339;  cujus  notitiam  nobis  liberaliter  communicavit  Boehmerus.) 

Hujus  rei  testes  sunt  :  Sifridus  archiepiscopus  Moguntinus ,  B.  pa- 
triarcha  Aquilegiensis ,  .  .  .  Salzburgensis  archiepiscopus ,  Bambergensis 
episcopus,  S.  Ratisponensis  episcopus,  imperialis  aule  cancellarius,  .  .  . 
Wormatiensis  episcopus,  . .  .  abbas  Sancti  Galli,  dux  Saxonie,  dux  Ca- 
rinthie,  comes  Adolphus  de  Schauenburg,  comes  H.  de  Ortenburg,  comes 
Sene,  Wernerus  de  Boland,  et  alii  quamplures. 

Signum ,  etc.  Ego  Sifridus,  etc. 

Acta  sunt  hec  anno  dominice  incarnationis  M.  CC.  XXXII,  mense  apri- 
lis,  quinte  indictionis,  etc. 

Datum  apud  Aquilegiam,  anno,  mense  et  indictione  prescriptis. 


Fridericus,  Romanorum  imperator,  monasterio  de  Stein  super  Aqj£™famf 
Rhenum  ordinis  Sancti  Benedicti  ipsius  jura  et  privilegia  confirmat.  apnl1' 

(Inedit.  et  extract.  ex  chartulario  penes  D.  de  Lassberg  apud  Mersbourg  per  D. 
de  Liebenau,  patricium  Lucernensem;  cujus  vir  ille  Boehmero  et  Boehmerus 
ipse  vicissim  nobis  copiam  fecit.) 

Hujus  rei  testes  sunt,  etc.  Ut  supra,  nisi  quod  adduntur  marchio  de 
Baden  et  comes  de  Gorzia. 

Acta  sunt  hec  anno  dominice  incarnationis  M.  CC.  XXXII,  mense  apri- 
lis,  quinte  indictionis,  etc. 

Datum  apud  Aquilegiam,  anno,  mense  et  indictione  prescriptis. 

IV.  42 

Fridericus,  Romanorum  imperator,  ad  requisitionem  Burcardi 
burgravii  Magdeburgensis,  monasterio  de  Berge  concedit  et  con- 
firmat  advocatiam  super  bonis  monasterii,  quam  idem  Burcardus 
anno  1221  in  fraudem  imperii  eidem  monasterio  vendiderat. 

(Memorat.  ap.  Boehmer,  Regest.  imper.,  p.  152,  n°  722,  ex  originali  apud  Mag- 
deburgum  ipsi  a  Stockio  communicato.) 

Datum  apud  Aquilegiam,  anno  dominice  incarnationis  M.CC.  XXXII, 
mense  aprilis,  quinta  indictione. 


Fridericus,  Romanorum  imperator,  monasterio  Sancti  Petri  in 
Augia  (Weissenau)  confert  praebendam  parrochialis  ecclesiae  in 
Bregenz,  olim  a  se  Burcliardo  de  Rienegge  ministeriali  suo  colla- 
tam  et  a  fratribus  monasterii  ejusdem  redemptam. 

(Inedit.  ex  Cod.  tradit.  Augens.,  hodie  in  Biblioth.  Vadiana  civit.  S.  Galli,  E, 
II,  oct.  min.,  fol.  110;  cujus  nobis  copiam  fecit  cl.  vir  Kausler, Monumentorum 
Wirternbergensium  editor  egregius.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Si  de  bonis  nobis  a  Creatore  nostro  collatis  confe- 
rentis  intuitu  sacris  locis  et  personis  religiosis  aliquid  elargimur,  retri- 
buentes  ei  modicum  de  multis  que  gratuito  tribuit  nobis,  affectum  pie 
devotionis  ei  offerimus  et  in  recompensationem  eternorum  premiorum 
salutis  nostre  commoda  procuramus.  Noverint  igitur  tam  presentes  quam 
futuri  quod  nos  considerantes  laudabilem  conversationem  et  vitam  ho- 
nestam  virorum  religiosorum  cenobii  Sancti  Petri  in  Augia  summo  regi 

jugiter  devote  famulantium,  divinitus  inspirati  ab  eo  cujus  sacer  spiritus 
rigans  salubriter  corda  peccatorum  eos  (a)  clementer  accendit  ad  fructus 
penitentie  faciendos,  prebendam  parrochialis  ecclesie  in  Prigantia  ubi  (b) 
jus  patronatus  ad  nos  spectare  dinoscitur,  quam  olim  a  nobis  Burchardo 
de  Rinegge  ministeriali  nostro  collatam ,  prefati  religiosi  viri  pro  quin- 
quaginta  marcis  argenti  redimerunt ,  dicto  cenobio  Sancti  Petri  in  Augia 
et  fratribus  Deo  ibidem  servientibus  ad  honorem  Omnipotentis  Dei  con- 
tulimus,  ut  defectus  victus,  si  quos  forte  hactenus  sustinuerunt ,  ipsius 
prebende  subsidio  releventur;  statuentes  ut  nulli  ejusdem  cenobii  prepo- 
sito  unquam  liceat  eandem  prebendam  nisi  ad  communes  et  necessarios 
usus  fratrum  mutare  vel  alienare. 

Hujus  rei  testes  sunt  :  Bertoldus  Aquilegiensis  patriarcha,  Sigefridus 
Maguntinus  et  Eberhardus  Salzburgensis  archiepiscopi ,  Eggebertus  Ba- 
benbergensis  et  Sigefridus  Ratisponensis,  imperialis  aule  cancellarius, 
episcopi,  Cuonradus  abbas  Sancti  Galli,  Albertus  Saxonie,  Otto  Meranie 
et  Bernhardus  Carinthie  duces. 

Hanc  autem  paginam  sigilli  nostri  munimine  fecimus  roborari. 

Actasunthec  anno  gratie  (sic)  dominice  incarnationis  M°CC°XXX°IP, 
mense  maii,  indictione  V*. 

Datum  apud  Civitatem,  primo  die  maii  (c). 


Fridericus,  Romanorum  imperator,  cum  filio  suo  Heinrico  rege  *pud 

'  L  '  o  Sibidatun 

conveniens,  rogatus  a  principibus,  privilegia  ipsis  ab  eodem  rege  apuTutln 
Wormatiae  1251,  1  maii,  concessa,  cum  quibusdam  tamen  modi- 
ficationibus ,  renovat  et  confirmat. 

(a)  Ia  codice  S.  Galli  quos. 
(&)  In  codice  eodem  et. 

(c)  Notandae  sunt  in  chartulario  quaedam  singulares  formae,  quae  forsitan  ex  ori- 
ginali  non  proveniunt. 

(Edidit  Pebtz,  Monum.  German.  Histor.,  tom.  IV,  p.  291-293.  —  Hujus  confir- 
mationis  plura  exempla  pro  singulis  Germaniae  ecclesiis  confecta  esse  viden- 
tur  :  scilicet  apud  Sibidatum  pro  ecclesia  Moguntina ,  quod  in  tabulario  regio 
Monacensi  adservatur  et  in  Monum.  Boic,  t.  XXX,  p.  191,  num.  DCCVIII, 
typis  vulgatum  est;  — pro  ecclesia  Treverensi  apud  Hontheim,  Hist.  Trev., 
t.  I,  p.  711.  —  Exemplar  quoque  (ut  videtur)  Argentoratense,  ab  Obrecbto 
descriptum,  adest  in  Schilteb.,  Instit.  jur.  publ.,  tom.  II,  p.  117.  Curia 
jam  dimissa,  Utini  confecta  sunt  1°  Magdeburgense  exemplar  quod  in  domo 
civium  Halensium  aurea  bulla  munitum  inspexit  praelaudatus  Pertz ,  saepius 
typis  impressum ,  sed  sub  dato  mensis  martii ,  quum  autograpbum  clarissime 
mense  madio  babeat,  editum  ab  Heineccio,  De  sigillis,  p.  219-220 ;  Dbeyhaupt, 
Beschreib.  des  Herzogtk.  Magdeb.,  II  Theil,  p.  279;  Ludewig,  Reliquiae, 
tom.  VII,  lib.  IV,  p.  515-519,  cum  specimine  aureae  bullae;  Wiedebubg, 
Annal.  litter.Halens.,  ann.  1756,  cujus  errores  nuperrime  notavit  Fobstemann 
in  Neve  Miltheilung.  des  Thuring.  sdchsisch.  Vereins,  1. 1,  p.  105;  2°  exemplar 
Wirceburgense  aurea  bulla  munitum  quod  in  tabul.  reg.  Monac.  quoque  ad- 
servatur,  edit.  ab  Wolckebn  ,  Histor.  Norimb.,  p.  65,  et  in  Monum.  Boic, 
t.  XXX,  p.  194,  num.  DCCIX;  3°  exemplar  Wormatiense  a  Schannato,  in 
Hist.  IVormat.,  p.  111,  editum  cum  notis  in  praefatione.  Ediderunt  quoque 
Hanselmann,  De  dom.  Hohenl.,  tom.  II,  p.  83,  n°  XVIII,  et  de  Rubeis,  Mo- 
num.  eccl.  Aquileg.,  p.  700  :  iste  vero  diploma  non  integrum  exhibuit.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus ,  Jerusalem  et 
Sicilierex.  Excelsa  nostri  sedes  imperii  exaltatur,  ac  principalia  mode- 
ramina  imperii  (a)  in  omni  justicia  et  pace  disponimus ,  cum  ad  nos- 
trorum  jura  principum  et  magnatum  debita  provisione  prospicimus,  in 
quibus,  velut  honorabilibus  membris  insidet  caput,  ita  nostrum  viget  et 
consistit  imperium ,  et  tanta  cesaree  magnitudinis  moles  regit  et  evehit 
quorum  humeris  innititur  et  portatur.  Noverit  igitur  presens  etas  et  futura 
posteritas  quod  in  Foro  Julii  apud  Sibidatum  una  cum  dilecto  filio  nostro 
Heinrico  Romanorum  rege  convenientes,  rogati  perprincipes  etmagnates 
quorum  ibidem  diligenda  nobis  aderat  multitudo,  ut  gratiam  eis  ab  eodem 

(a)  In  exemplo  sive  potius  exemplis  apud  Utinum  diebus  aliquot  postea  confectis 
pro  imperii  legitur  regiminis. 

rege  (a)  filio  nostro  in  generali  curia  Wormacie  indultam  (1 )  nostre  auclo- 
ritatis  munimine  prosequi  dignaremur,  dignum  duximus  eorum  precibus 
favorabiliter  annuendum,  ut  pote  qui  non  indigne  in  eorum  promocione 
nostrum  et  imperii  statum  intendimus  commode  promovendum.  Concedi- 
mus  igitur  juxta  quod  idem  rex  filius  noster  noscitur  concessisse  ac  per- 
petue  confirmacioni  donamus,  statuentes  quatenus  nullum  novum  castrum 
vel  civitas  in  fundis  ecclesiarum  vel  occasione  advocacie  per  nos  vel  per 
quemquam  alium  sub  pretextu  quolibet  construantur.  Item  quod  nova  fora 
non  possint  antiqua  aliquatenus  impedire.  Item  nemo  cogatur  ad  aliquod 
forum  ire  invitus.  Item  strate  antiquenon  declinentur  nisi  de  transeuncium 
voluntate.  Item  in  civitatibus  nostris  novis  bannitum  miliare  deponatur. 
Item  unusquisque  principum  Hbertatibus,  jurisdictionibus,  comitatibus, 
centis  sibi  liberis  vel  infeodatis  utetur  quiete,  secundum  terre  sue  consue- 
tudinem  approbatam.  Item  centumgravii  recipiant  centas  a  domino  terre 
vel  ab  eo  qui  per  dominum  terre  fuerit  infeodatus.  Item  locum  cente  nemo 
mutabit  sine  consensu  domini  terre.  Item  ad  centas  nemo  sinodalis  voce- 
tur.  Item  cives  qui  phalburgere  dicuntur  penitus  ejiciantur.  Item  census 
vini,  pecunie,  frumenti  vel  alii  quos  rustici  constituerunt  hactenus  se 
soluturos,relaxentur  et  ulterius  non  recipiantur.  Item  principum,nobilium 
et  ministerialium  ecclesiarum  homines  proprii  in  civitatibus  nostris  non 
recipiantur.  Item  principibus ,  nobilibus ,  ministerialibus  et  ecclesiis  pro- 
prietates  et  feoda  per  civitates  nostras  occupata  restituantur  nec  ulterius 
occupentur.  Item  conductum  principum  per  terram  eorum  quam  de  manu 
nostra  tenent  in  feodo,  vel  per  nos  vel  per  nostros  non  impediemus  vel 
infringi  paciemur.  Item  non  compellantur  aliqui  per  scultetos  nostros  ad 
requisicionem  (6)  eorum  que  a  longinquo  tempore  ab  hominibus  receperant, 
priusquam  se  in  nostris  civitatibus  collocarent,  nisi  homines  ipsi  fuerint 
imperio  immediate  subjecti,  quos  tenebuntur  juvare  super  eorum  jure  in 
foro  eorum  in  quorum  terris  talia  sunt  percepta.  Item  in  civitatibus  nostris 

(a)  In  altero  exemplari  additur  dilecto. 

(b)  In  altero  ad  restitutionem ,  rectius. 


(I)  Cf.  supra,  tom.  III,  p.  458. 

nullus  terre  dampnosus,  vel  a  judice  dampnatus,  vel  proscriptus  recipiatur 
scienter.  Recepti  convicti  ejiciantur.  Item  nullam  novam  monetam  in  terra 
alicujus  principis  cudi  faciemus,  per  quam  moneta  ejusdem  principis  de- 
teriorelur.  Item  civitates  nostre  jurisdictionem  suam  ultra  civitatis  am- 
bitum  non  extendant,  nisi  ad  nos  pertineat  jurisdictio  specialis.  Item  in 
civitatibus  nostris  actor  forum  rei  sequetur,  nisi  reus  vel  debitor  princi- 
palis  ibidem  fuerit  inventus;  quo  casu  (o)  ibi  tenebitur  respondere.  Item 
nemo  recipial  in  pignore  bona  quibus  quis  infeodalus  sit,  sine  consensu 
et  manu  domini  principalis.  Item  ad  opera  civitatum  nullus  cogatur  nisi 
de  jure  teneatur.  Ilem  homines  in  nostris  civitatibus  residentes  consueta 
et  debita  jura  de  bonis  extra  civitatem  suis  dominis  et  advocatis  persol- 
vant,  neque  indebitis  exactionibus  molestenlur.  Ilem  homines  proprii 
advocaticii  feodales  qui  ad  dominos  suos  transire  voluerint,  ad  manendum 
per  officiales  nostros  non  artentur.  Ad  hujus  itaque  concessionis  et  confir- 
macionis  nostre  memoriam  et  stabilem  firmitatem,  presens  privilegium 
fieri  fecimus  majestatis  nostre  sigillo  munitum. 

Hujus  autem  rei  testes  sunt  S.  Maguntinus  archiepiscopus,  B.  patriar- 
cha  Aquilegensis,...  Salseburgensis  et  ...  Magdeburgensis  archiepiscopi, 
E.  Papimbergensis,  S.  Ratisponensis  imperialis  aule  cancellarius,  ... 
Herbipolensis,  H.  Wormaciensis  episcopi,...  Frisingensis  electus,  abbas 
Sancti  Galli,  A.  dux  Saxonie,  0.  Meranie  et  B.  Karinthie  duces  (b), 
comes  H.  de  Hortenberc,  comes  A.  de  Scohenburch,  comes  Seine  (c), 
Gerlacus  de  Butingen,  G.  de  Bollandia,  Gunzelinus  (d),  G.  et  C.  de  Ho- 
henloe,...  pincerna  de  Winterstet,...  pincerna  de  Clingeburc,  Richardus 
caraerarius,  et  alii  quam  plures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  (Monogramma)  Jerusalem  et  Sicilie  regis. 

Ego  Siffridus  (e)  Ratisponensis  episcopus,  imperialis  aule  cancellarius, 

(a)  In  altcro  causa,  minus  recte. 

(b)  Hic  additur  in  altero  ...  marckio  de  Baden. 

(c)  In  altero  vice  comes  Seine  legitur  comes  ...  de  IValdenberc. 

(d)  In  altero  Gunzelinus  deest. 

(e)  In  altero  additur  Dei  gratia. 


Indict.  5.]  HISTORIA  DIPLOMATICA.  335 

vice  domini  Siffridi  Maguntini  archiepiscopi  et  tocius  Germanie  archican- 
cellarii,  recognovi. 

Acta  sunt  hec  anno  dominice  incarnalionis  millesimo  ducentesimo  tri- 
cesimosecundo,  mensemaii,  quinte  indiccionis,  imperante  domino  nostro 
Fr.  secundo  Dei  gratia  invictissimo  Romanorum  imperatore  semper  au- 
gusto,  Jerusalem  et  Sicilie  rege;  anno  Romani  imperii  ejus  duodecimo, 
regni  Jerusalem  septimo  et  regni  Sicilie  tricesimo  quarto,  feliciter.  Amen. 

Datum  aput  Sibidatum  in  Foro  Julii  (o),  anno,  mense  et  indictione  pre- 
scriptis. 


Fridericus,  Romanorum  imperator,  ad  requisitionem  Henrici  in^Foro  Juliir 

•       •       ■    •  •  inaio, 

Wormatiensis  episcopi ,  cives  Wormatienses  constitutiom  m  curia 
Ravennatensi  editae  de  cassandis  communitatibus  civitatum  obedire 
recusantes,  proscribit. 

(Edider.  Schannat,  Hist.  episc.  Wormat.,  t.  I,  p.  369.  —  Lunig,  Reichsarckiv, 
t.  XIV,  p.  681.  —  Bossakt,  Securis,  p.  210.) 

FridericusDei  gratia  Romanorum  imperator  semper  augustus,  Jerusalem 
et  Sicilie  rex.  Presenti  scripto  notum  fieri  volumus  universis  imperii 
fidelibus  tam  presentibus  quam  futuris  quod  dilectus  princeps  noster  Hen- 
ricus,  venerabilis  Wormatiensis  episcopus,  in  solemni  curia  Sybidati,  pre- 
sentibus  ibidem  principibus,  conquerendo  proposuit  coram  nobis  quod  cum 
in  generali  curia  Ravenne  solempniter  celebrata,  per  solempnem  constitu- 
tionem  nostram  de  communi  approbatione  principum,  consilia,  communi- 
tates,  conjuraliones,  et  his  similia  que  fuerunt  in  civitatibus  Alemanie 
temere  attemptata,  duximus  omnino  cassanda,  cives  Wormatienses,  post- 
quam  ad  eos  constitutio  nostra  pervenit,  consilium  facere  et  tali  uti  officio 
presumpserunt,  constitutioni  nostre  presumptuose  obviantes.  Verum  quia 
idem  princeps  noster  procedi  petiit  in  hujusmodi  transgressores,  nos 

(a)  In  altero  Datum  apud  Utinum  in  Foro  Julii, 

principum  omnium  qui  interfuerunt  approbante  sententia,  omnes  illos 
qui  post  predicte  nostre  constitutionis  edictum  in  eadem  civitate  Worma- 
tiensi  consilium  facere  et  ipso  uti  officio  attemptarunt  vel  amodo  altemp- 
tabunt,  auctoritate  imperiali  duximus  proscribendos,  pene  in  privilegio 
contente  pro  eorum  transgressu  similiter  addicentes.  Ad  cujus  rei  me- 
moriam,  presens  scriptum  fieri  jussimus  sigillo  majestatis  nostre  robo- 
ratum. 

Hujus  rei  testes  sunt  B.  patriarcha  Aquilegiensis,  E.  Salzburgensis, 
A.  Magdeburgensis  archiepiscopi ,  E.  Babenbergensis ,  S.  Ratisponensis 
imperialis  aule  cancellanus  et ...  Herbipolensis  episcopi,  Frisingensis  elec- 
tus,  A.  dux  Saxonie,  Otto  dux  Meranie,  B.  dux  Karinthie,  comes  H.  de 
Ortenberg,  comes  Adolphus  de  Scaeinburch,  Warnerus  de  Bolandia,  Con- 
radus  et  Siffridus  (Gotfridus)  de  Hohenloch,  et  alii  quam  plures. 

Datum  apud  Utinum  in  Foro  Julii  ,  anno  dominice  incarnationis 
MCCXXXII,  mense  madii  (a),  indictione  V. 


Apud  Utinum      Fridericus,  Romanorum  imperator,  Henrico  Wormatiensi  epi- 

in  Foro  Julii,  7  .  1  ...  . 

mai0-  scopo  dat  in  mandatis  ut  domum  communitatis  in  Wormatia  fun- 
ditus  dirui  faciat,  ei  insuper  concedens  fundum  ejusdem  domus  in 
proprietate  ecclesiae  Wormatiensis. 

(Edid.  Boehmer,  Fontes  rer.  German.,  tom.  II,  p.  218,  n°  4.) 

Fridericus  Dei  gratia  Romanorum  imperator  et  semper  augustus,  Iheru- 
salem  et  Sicilie  rex.  Per  presens  scriptum  universis  imperii  fidelibus 
volumus  esse  notum  quod  dilecto  principi  nostro  Heinrico,  venerabili 
Wormaciensi  episcopo,  dedimus  in  mandatis  ut  domum  que  vocabatur 
communitatis  in  Wormatia  funditus  dirui  faciat  et  id  firmiter  et  instanter 
auctoritate  nostri  culminis  exsequatur.  Concessimus  insuper  ei  de  gratia 
nostra  fundum  ejusdem  domus  ut  in  proprietale  ecclesie  debeat  perpetuo 

(a)  Apud  Schunnat  martio,  male.  Quod  ipse  tamen  in  textu  correxit. 

possideri.  Quare  universis  et  singulis  sub  obtentu  gratie  nostre  mandamus 
quatenus  nullus  sit  qui  super  executione  dicti  mandati  nostri  eidem  prin- 
cipi  nostro  contrarium  se  opponat,  sed  ad  diruitionem  ejusdem  domus 
omnes  quos  exinde  requisierit  sibi  commode  assistatis  (1 ) ;  scituri  omnes 
quodquicumque  presenti  mandato  nostro  presumpserit  contraire,  indigna- 
tionem  nostram  se  noverit  incurrisse.  Ad  cujus  rei  memoriam  presens 
scriptum  fecimus  sigillo  nos      telsitudinis  roborari. 

Hujus  rei  testes  sunt  :  B.  patriarcha  Aquilegensis ,  E.  Salzburgensis  et 
A.  Magdeburgensis  archiepiscopi,  .Babenbergensis,  S.Ratisponensis  im- 
perialis  aule  cancellarius  et ...  Herbipolensis  episcopi,  electus  Frisingensis, 
A.  dux  Saxonie,  0.  dux  Meranie,  B.  dux  Karinthie,  comes  H.  de  Or- 
teraberg,  comes  Adolfus  de  Scohenburg,  Wernherus  de  Bonlanden,  Si- 
fridus  (a)  et  Conradus  de  Hoenloch,  et  alii  quamplures. 

Datum  apud  Utinum  in  Foro  Julii,  anno  dominice  incarnationis  mille- 
simo  CC.XXX.II,  mensemaii,  quinte  indictionis. 


Fridericus ,  Romanorum  imperator,  contractum  inter  archiep 

1—  Apud  Utinuxn , 
_  maio. 

scopum  Salzburgensem  et  Heinricum  comitem  de  Ortemburg,  de 
pueris  mutuorum  ministerialium  inter  illos  aequaliter  dividendis 
initum,  confirmat. 

(Edit.  in  Monum.  Boic,  tom.  XXX,  p.  197-198,  num.  DCCX ,  ex  originali  unde 
sigillum  illaesum  appendet  ex  fllis  sericis  rubri  et  flavi  coloris.  —  Memoratum 
quoque  et  extractum  ap.  Huschbebg,  Geschichte  des  Hauses  Ortenhurg.,  p.  86.) 

Fridericus  Dei  gratia  Romanorum  imperator  semper  augustus,  Jerusalem 

(a)  Sic ;  legendum  vero  Gotfridus  sive  Godefridus. 


(1)  At  cives  ipsi  Wormatienses  eam  domum  «  quae  fiebat  pulcherrima  domus  totius 
terrae  »  propriis  manibus  diruere  maluerunt  ne  contra  ipsos  munitio  firmissima  foret.  «  Et  con- 
tremuit  civitas  prae  ruina  ejus.  »  Vid.  ap.  Boehmer,  loc.  cit.,  Annal.  Wormat.,  p.  161-162. 

et  Sicilie  rex.  Per  presens  scriptum  notum  facimus  universis  fidelibus 
nostris  imperii  tam  presentibus  quam  futuris  quod  H.  comes  de  Ortem- 
berch,  dilectus  fidelis  noster,  celsitudini  nostre  humiliter  supplicavit,  ut 
conventionem  inter  venerabilem  Salzemburgensem  archiepiscopum ,  di- 
lectum  principem  nostrum,  et  ipsum,  de  conniventia  nostra  factam  (1), 
videlicet  ut  pueri,si  quos  filia  Thuringni  de  Steveningen  ministerialis  ec- 
clesie  predicte  per  Corradum  de  Steynenkirchen  ministerialem  ejusdem 
comitis,  cui  est  in  matrimonio  copulata,  genuerit,  inter  eandem  ecclesiam 
et  ipsum  equaliter  dividantur,  ratam  habere  et  confirmare  de  nostra 
gratia  dignaremur.  Nos  igitur  attendentes  fidem  puram  et  devotionem 
sinceram  dicti  comitis  H.  fidelis  nostri,  predictam  convencionem  inter 
prenominatum  archiepiscopum  et  ipsum  factam,  ut  predictum  est,  ratam 
habemus  et  de  nostra  gratia  perpetuo  confirmamus.  Ad  hujus  autem  rei 
memoriam  et  perpetuam  firmitatem ,  presens  scriptum  inde  fieri  et  nostre 
majestatis  sigillo  jussimus  communiri,  anno,  mense,  et  indictione  sub- 
scriptis. 

Datum  aput  Utinum,  anno  dominice  incarnationis  millesimo  ducentesimo 
tricesimo  secundo,  mense  madii,  quinte  indictionis. 


Apud  Uthvjm      Fridericus,  Romanorum  imperator,  ad  supplicationem  Adolphi 

iu  Foro  Julii, 

mai0-      comitis  Holsatiae,  concessionem  quam  ldem  comes  monasterio 
monialium  in  Poretz  fecit ,  confirmat. 

(Edid.  Molleb,  Isagoges  ad  histor.  Chersonesi  Cimbricae,  pars  quarta,  p.  397, 
ex  registro  Bocholdiano.) 

Fridericus,  Dei  gratia  Romanorum  imperator  semper  augustus,  Jeru- 


(1)  Instrumentum  autem  memoratur  ap.  Lang,  Regest.  Boic,  tom.  II,  p.  210,  et  reperitur  in 
codice  laudato  ab  Huschberg,  Gesch.  des  gesammt.  hauses  Ortenburg,  p.  86,  qui  hunc  Gallisch 
vocat.  Notae  autem  chronologicae  suntita:'c  Acta  sunt  hec  apud  Civitatem,[anno]  1233  [1232], 
indictione  V.  Datum  ibidem ,  V  kalendas  maii  (27  aprilis).  » 

salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  Adolphus  comes  Holtsa- 
cie  (1),  fidelis  noster,  nostre  celsitudini  supplicavit  quatenus  concessionem 
quam  juste  fecit  de  quibusdam  bonis  et  juribus  suis  monasterio  sanc- 
tarum  monialium  in  Poretz,  de  nostra  confirmare  gratia  dignaremur.  Nos 
autem  suis  supplicationibus  favorabiliter  inclinati ,  eamdem  concessionem 
factam  a  dicto  comite  monasterio  antedicto,  sicut  eam  juste  fecisse  di- 
noscitur  et  in  suo  privilegio  faclo  eidem  monasterio  continetur  (2),  de 
nostra  gratia  perpetuo  confirmamus.  Ad  hujus  autem  confirmationis 
[nostre]  memoriam  et  stabilem  firmitatem,  presens  scriptum  fieri  jus- 
simus  majestatis  nostre  sigillo  munitum. 

Hujus  autem  rei  testes  sunt  :  S.  Maguntinus  archiepiscopus ,  B.  pa- 
triarcha  Aquilegensis,  Salzburgensis  et  Magdeburgensis  archiepiscopi, 
E.  Papenbergensis,  S.  Ratisbonensis  imperialis  aule  cancellarius,  H.  Wor- 
matiensis  et  . . .  Herbipolensis  episcopi,  eleclus  Frisingensis,  abbas  Sancti 
Galli,  marchio  de  Baden,  marchio  de  Burgowe,  comes  H.  de  Hortenberc, 
Warnerus  de  Bollandia,  Gunze  inus,  G.  et  C.  de  Hohenloe,  pincerna  de 
Winterstetten ,  pincerna  de  Clingenburc,  Riccardus  camerarius,  et  alii 
quamplures. 

Acta  sunt  hec  anno  dominice  incarnationis  M.  CC.  XXXII,  mense  ma- 
dio,  quinta  indictione,  imperante  domino  nostro  Friderico  secundo,  Dei 
gratia  invictissimo  Romanorum  imperatore  semper  augusto,  Jerusalem  et 
Sicilie  rege,  anno  Romani  imperii  ejus  XII0,  regni  Jerusalem  VII0  etregni 
Sicilie  tricesimo  septimo  (sic),  feliciter.  Amen. 

Datum  apud  Utinum  in  Foro  Julii,  anno,  mense  et  indictione  prescriptis. 


(1)  Idem  qui  comes  de  Schauenburg  supra  vocatur  :  nempe  in  instrumento  anni  1225  se 
nominat  Adolphus  Dei  gratia  comes  Wagarie ,  Stormarie,  Holtzatie  et  de  Schouwenborch. 
Hoc  ipso  anno  patri  suo  Adolpho  hujus  nominis  tertio  successerat. 

(2)  Scilicet  dat.  Reinoldesburch  in  generali  omnium  Holsatorum  expeditione,  IHkal.octo- 
bris,ann.  ab  incarn.  dom.  1226,  indict.  quarta  decima.  Ibid.,  p.  392.  ConQrmatum  quoque 
ab  Alberto  Saxoniae  duce,  anno  1232,  ap.  Lauenburgum,  III  nonas  augusti. 

Fridericus,  Romanorum  imperator,  ad  instantiam  Adolfi  comitis 
Holsatiae,  novae  civitati  in  Hamburg  juxta  Alstriam  confirmat  con- 
cessiones  et  privilegia  a  patre  ejusdem  comitis  eidem  civitati  jam- 
pridem  indulta. 

(Edit.  ap.  Lunig  ,  Iieichsarckiv,  t.  XV,  p.  923.  — Lambeccius,  Origin.  Hamburg., 
1. 1,  p.  29.  —  Lappenbekg,  Hamburgisch.  urhundenb.,  t.  I,  p.  430.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  Adolphus  comes  Hol- 
satie,  fidelis  noster,  nostro  culmini  supp  cavit  quatenus  concessionem 
juris  quod  olim  secundum  antiquam  justitiam  Lubicensium  pater  ejusdem 
comitis  fecit  civibus  nove  civitatis  in  H;  nburg  juxta  Alstriam  in  bonis 
et  jure  suo  de  areis,  pascuis,  in  fructu  arborum  sylvestrium,  concessam 
quoque  immunitatem  ac  libertatem  telonei  spectantis  ad  eum  in  tota 
terra  sua  et  quod  bis  fieret  ibi  forum  in  anno,  juxta  tenorem  paterni  pri- 
vilegii  eis  indulti,  confirmare  de  nostra  gratia  dignaremur.  Nos  igitur 
ejusdem  comitis  Adolphi  fidelis  nostri  supplicationibus  favorabiliter  in- 
clinati ,  eamdem  concessionem ,  sicut  idem  pater  ejus  predictis  civibus 
nove  civitatis  in  Hamburg  secundum  antiquam  justiliam  Lubicensium 
in  bonis  et  jure  suo  juste  noscitur  concessisse,  de  areis  videlicet  et  pas- 
cuis,  fructu  arborum  sylvestrium  et  immunitate  telonei  spectantis  ad 
eum  in  tota  terra  sua  et  insuper  de  foro  bis  in  anno  faciendo,  prout  in 
indulto  eis  ejusdem  patris  sui  privilegio  plenius  continetur,  de  nostra 
gralia  perpetuo  confirmamus.  Ad  hujus  itaque  confirmationis  memoriam 
et  stabilem  firmitatem,  presens  scriptum  fieri  jussimus  majestatis  nostre 
sigillo  munitum. 

Hujus  autem  rei  testes  sunt  :  S.  Moguntinus  archiepiscopus,  B.  pa- 
triarcha  Aquilegensis,  .  .  .  Salseburgensis,  .  . .  Magdeburgensis  archiepi- 

scopi,  E.  Papinbergensis,  S.  Ratisponensis  imperialis  aule  cancellarius, 
H.  Wormatiensis,  . . .  Herbipolensis  episcopi,  .  . .  Frisingensis  electus, 
abbas  SanctiGalli,  Saxonie,  Meranie  et  Karinthie  duces,  comes  H.  de 
Hortenberc,  marchio  de  Baden,  marchio  de  Burgow,  Warnerius  de  Bol- 
Iandia,  Gunzelinus,  G.  et  C.  de  Hohenloe  (a),  pincerna  de  Winterstetten, 
pincerna  de  Clingenburc  (b) ,  Richardus  camerarius ,  et  alii  quamplures. 

Acta  sunt  hec  anno  dominice  incarnationis  millesimo  ducentesimo 
trigesimo  secundo,  mense  maii,  quinte  indictionis,  imperante  domino 
nostro  Friderico  secundo,  Dei  gratia  invictissimo  Romanorum  imperatore 
semper  augusto,  Jerusalem  et  Sicilie  rege,  anno  Romani  imperii  ejus 
duodecimo,  regni  Jerusalem  septimo  et  regni  Sicilie  tricesimo  quarto, 
feliciter.  Amen. 

Datum  apud  Utinum  in  Foro  Julii,  anno,  mense  et  indictione  prescriptis. 


Fridericus,  Romanorum  imperator,  ad  instantiam  Adolfi  comitis  Apudutmnm 

'  1  '  in  Foro  Julii, 

Holsatiae ,  antiquae  civitati  in  Hamburg  confirmat  concessiones  et  mai0- 
privilegia  a  patre  ejusdem  comitis  ei  jampridem  indulta. 

(Edit.  ap.  Lappenberg,  Hamburgisch.urhundenb.,  p.  429,  n°  CDXCVIII.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus,  etc.  (Sequitur 
de  verbo  ad  verbum  ut  in  praecedente,  cum  eisdem  testibus  et  eisdem 
notis  chronologicis ,  nisi  quod  in  hoc  legitur  :  Civibus  civitatis  antique 
in  Hamborch  et  indulsit  in  bonis,  etc. ,  et  infra  denuo  :  Predictis  civibus 
civiiatis  antique  in  Hamborch.) 

Acta  sunt  hec  anno  dominice  incarnationis  millesimo  ducentesimo  tri- 
gesimo  secundo,  etc. 

Datum  apud  Utinum  in  Foro  Julii,  etc. 


(a)  Ap.  Lunig  G.  Zodefrensis,  pessime. 

[b)  Ibidem  de  Ditigban,  pessime. 

Fridericus ,  Romanorum  imperator,  civibus  Papiensibus  amplis- 
sima  privilegia  ab  avo  et  patre  suo  et  a  seipso  anno  1219,  29  au- 
gusti,  eorum  civitati  concessa,  renovat  et  confirmat. 

(Memorat.  ap.  Robolini,  Notiz.  stor.  di  Pavia,  t.  IV,  pars  1%  p.  118,  qui  im- 
pressum  dicit  ap.  Allegat.  civit.  Pap.  reintegr.,  p.  72.  Copia  adest  in  Iibro  co- 
piali  seculi  XV,  fol.  41,  in  archivo  comm.  Papiensis.) 

[Hujus  rei  testes  sunt,  etc.] 

Acta  sunt  hec  in  Foro  Julii  (1),  anno  dominice  incarnationis  millesimo 
ducentesimo  trigesimo  secundo,  mense  madii,  quinta  indictione.  .  .  . 
Dalum  apud  Utinum  


Apud  Utinum , 
maio. 


Fridericus ,  Romanorum  imperator,  Heinrico  seniori  et  Heinrico 
juniori  de  Plawen  propter  eorum  contra  inimicos  Ecclesiae  stre- 
nuitatem,  auri  et  argenti  fodinas  et  omnia  metalla  quae  in  territo- 
riis  eorum  reperire  poterunt  concedit,  cum  facultate  aureos  grossos 
et  denarios  monetandi. 

(Edit.  ap.  Lunig,  Reichsarchiv,  t.  XIII,  p.  233,  ex  confirmatione  Ferdinandi  I  de 
anuo  1544,  23  februar.,  et  germanice  Ibidem,  p.  589.  — Goldast,  Constit. 
imper.,  t.  I,  p.  298;  ex  conflrmatione  Wladislai  Bohemiae  regis,  anno  non 
notato.  —  Rousset,  SuppUm.  au  corps  diplom.,  pars  1%  p.  90,  ex  ipso  Gol- 
dastio.  Unde  mendis  plurimis  privilegium  scatet.) 

Fridericus,  Dei  gratia  Romanorum  imperator  semper  augustus,  Jheru- 


(I)  Hoc  nomine  Corius  et  Sigonius  decepti,  privilegium  pro  Papiensibus  datum  inForo  Livii 
[Forli)  perperam  arbitrati  sunt  et  ad  annum  1230  id  quoque  notaverunt.  Cf.  Corio,  Histor. 
di  Milano,  p.  95  recto,  edit.  1554. 


Apud  Portum 
Naonis, 
10  maii. 

salem  et  Sicilie  rex,  dilectis  ac  nobilibus  viris  (a)  Henrico  seniori  regni 
nostri  advocato  et  exercitus  nostri  capitaneo  domino  de  Plawen  et  Hen- 
rico  juniori  strenuo  militi  ejus  filio  advocato  de  Plawen  (b),  in  perpetuum. 
Gonsiderala  devotione  vestra  quam  geritis  circa  Deum  propter  quem  non 
ianlum  laborum  et  rerum,  verum  etiam  proprii  sanguinis  (c)  prodigi, 
raortibus  vos  indifferenter  exposuistis ,  ad  propulsandum  et  evacuandum 
gentilitatis  errorem,  cum  maxime  jam  circa  Ratisponam  civitatem  nos- 
tram  sancte  matris  Ecclesie  inimicos  e  campo  expulistis  et  occidistis  (1) 
ad  laudem  Dei  nostri  et  sacri  imperii  vestreque  stirpis  ad  honorem, 
propter  quam  vestram  arduissimam  (d)  strenuitatem  multa  commoda 
nobis  et  Ecclesie  evenerunt;  comperta  fidelitate  singulorum  et  omnium 
vestrum  ex  nobilissima  prosapia  veteranorum  Romanorum  (2)  proge- 
nita  (e),  quam  in  obsequiis  nostris  et  imperii  indefessam  invenimus  et 
probatam,  opere  precium  judicavimus  vestris  expensis  et  laboribus  im- 
periali  munificentia  subvenire.  Ea  propter  vobis  Heinricis  seniori  et  ju- 
niori  de  Plawen  et  omnibus  vestris  heredibus  facultatem  concedimus  et 
potestalem  ut  querere  et  fodere  aurum  et  argentum  aliaque  omnia  me- 
talla  debeatis  et  possitis,  et  si  que  in  presenti  vel  in  posterum  aurifodine 
vel  argentifodine  ac  cujuscunque  eris  commoda  vel  utilitates  in  terri- 
loriis  districti  dominationis  vestre  supervenerint,  hec  vobis  et  heredibus 
cedant  omni  modo  cumproventu,  nobis  nec  alicui  ulli  aliquid  inde  te- 

(a)  In  impressis  sibi,  male. 

(b)  Ap.  Goldast  et  Rousset  advocato  de  P lawen  desunt,  et  legitur  salutem  in  per- 
petuum. 

(c)  Ap.  Goldast  additur  effusione  et. 

(d)  Arduissimam  deest  ap.  Goldast. 

(e)  Ap.  Goldast  et  omnium  vestrorum  progenitorum  ex  nobilissima  prosapia  vetera- 
norum  Romanorum  oriundorum. 


(1)  De  qua  gente  pagana  hic  agatur  nos  omnino  fugit,  cum  parum  verisimile  sit  Pruthenos 
adhuc  gentiles  tunc  quasi  in  Allemanniae  praecordia  insultum  hostilem  fecisse.  Forsitan  Slavis 
quibusdam  Bohemiae  vel  Moijaviae  alluditur,  quorum  incursum  non  memoraverunt  historici. 

(2)  De  ista  origine  nihil  constat.  Legionem  III  Italam  per  quatuor  secula  stetisse  comperi- 
mus  in  castris  ad  imum  montem  hodie  Ringberg  dictum  juxta  Ratisponam.  Quis  autem  asse- 
verare  auderit  quin  ultra  Danubium  etiam  Romani  mansiones  habuerint? 

neri  debere  (a).  Insuper  indulgentes  vobis  et  heredibus  vestris  masculis 
ut  debeatis  et  possitis  aureos  grossos  et  denarios  monetare,  que  ab  om- 
nibus  Christi  fidelibus  ut  bona  moneta  tanquam  nostra  accepta  debeat 
esse  et  rata.  Donamus  etiam  oppida  Aschk  et  Selb  (6)  cum  omnibus 
eorum  requisitis,  quatenus  per  amborum  vestrum  vitam  de  nostro  bene- 
placito  et  consensu  ea  possideatis,  et  deinceps  semper  frui  possitis,  et  si 
quando  contingat  vos  ex  hac  vita  decedere,  pre  omnibus  aliis  heredibus 
vestris  (c)  obpignorari  debent.  Ad  evidentiam  autem  et  perpetuitatem 
omnium  premissorum,  presentem  paginam  nostri  sigilli  appensione  mu- 
nitam  vobis  decrevimus  indulgendam. 

Dalum  apud  Portum  Naonis  (1),  anno  ab  incarnatione  Domini 
M.  CC.  XXXII,  X  maii,  indictione  quinta. 


Ap'Nar,°stum     Fridericus  ,  Romanorum  imperator,  Hermannum,  magistrum 
io  maii.    hospitalis  Theutonicorum ,  nuntium  et  procuratorem  suum  ordinat 
in  discordiis  quae  vertuntur  inter  se  et  civitates  Societatis  Lom- 
bardiae. 

(Edid.  Pertz,  Monum.  Germ.  Histor.,  t.  IV,  p.  298,  e  regest.  Gregor.,  t.  III, 
ann.  VI,  fol.  83-85,  n°  280.) 

In  nomine  Domini.  Amen.  Anno  ejusdem  M.  CC.  XXXII,  indictione  V, 
die  Jovis  XIII  intrante  madio,  in  civitate  Padue,  in  sala  domus  domini 
Landi  canonici  Paduani,  presentibus  testibus  rogatis,  scilicet  domino 

(a)  Forsan  debentes.  Sic  taraen  apud  Lunig  et  Goldast. 

(b)  In  privilegiis  posterioribus  legitur  Asche  et  Selewen. 

(c)  In  impressis  nostris  et  paulo  ante  nosj  quod  utique  sensum  turbat.  Cf.  privile- 
gium  Rudolfi  I,  ap.  Lunig,  Ibid.,  p.  241. 


(1)  Legitur  ap.  Goldast  ad  Portam  Naonis  in  Carinthia,  male.  Agitur  enim  de  burgo  ger- 
manice  dicto  Portenaw,  italice  Pordenone,  in  Foro  Julii. 

Jacobo  episcopo  Paduano,  domino  Nicolao  episcopo  Regino,  domino  Jor- 
dano  priore  sancti  Benedicli  de  Padua,  domino  Guiffredo  de  Luzino 
Padue  potestate  ejusqne  judice  domino  magistro  Chazolo  de  Lando ,  do- 
mino  Alamanno  de  Crescenzano.  Exemplum  procurationis  magistri  Ala- 
manorum,  quod  sic  incipit  : 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  quod 
nos  constituimus,  facimus  et  ordinamus  dilectum  nostrum  fratrem  Her- 
mannum ,  hospitalis  Sancte  Marie  Theutonicorum  in  Jerusalem  venera- 
bilem  magistrum,  nuntium  et  procuratorem  nostrum  in  omnibus  contro- 
versiis  sive  discordiis  seu  causis  que  vertuntur  inter  nos  et  civitates 
infrascriptas,  Mediolanum,  Placentiam,  Brixiam,  Mantuam,  Ferrariam, 
Bononiam,  Faventiam  et  partem  ipsarum  et  earum  complices  et  fautores, 
et  si  que  sunt  alie  civitates  ejusdem  partis;  dantes  ei  plenam  et  liberam 
potestatem  et  mandatum  consentiendi  et  compromittendi  de  omnibus  illis 
controversiis  seu  causis  nomine  et  vice  nostra  in  dilectos  amicos  nostros 
Jacobum  venerabilem  electum  Penestrinum  et  Ottonem  Sancti  Nicolai  in 
Carcere  Tulliano  venerabilem  diaconum  cardinalem ,  Apostolice  Sedis 
legatos  (1),  tanquam  in  arbitros  vel  arbitratores  seu  amicabiles  compo- 
sitores,  et  obligandi  nos  et  ipsum  pro  nobis  in  eodem  compromisso  ad 
penam  et  Ecclesie  Romane  et  parti  adverse  ad  penam  vel  penas  aut  sine 
pena,  et  ad  recipiendas  obligationes  a  parte  adversa  secundum  ordina- 
tionem  et  modum  el  voluntatem  per  omnia  cardinalium  predictorum. 
Nos  enim  firmiter  compromittimus  ratum  et  firmum  habere  et  facere 
haberi  a  carissimo  filio  nostro  Henrico  illustre  Romanorum  rege  quicquid 
idem  magister  super  premissis  coram  dictis  legalis  et  cum  ipsis  duxerit 
faciendum  et  promiserit  nos  facturos. 

Datum  apud  Portum  Naonis,  X  madii,  V  indictione. 

Ego  Jacobinus  quondam  Gratioli  filius  civis  Bononie,  auctoritate  impe- 
riali  et  nunc  rectorum  socielatis  Lombardie,  Marchie  et  Romanie  nota- 


(1)  Mense  januario  istius  anni  legationem  horum  cardinalium  ,  tam  apud  imperatorem  quam 
apud  Lombardos ,  initium  jam  sumpsisse  nos  monet  Riccardus  de  Sancto  Germano. 
IV.  44 

rius,  supradictum  exemplum  scripsi,  exemplavi,  corroboravi  et  publicavi 
ex  autentico  litterarum  imperialium  domini  Friderici  predicti  bullato  ct 
corroborato  bulla  aurea  ejusdem  domini  imperatoris  que  est  ibi  visa  dicto 
authentico  pendens,  de  mandato  et  voluntate  prefatorum  dominorum 
cardinalium,  Apostolice  Sedis  legatorurn,  et  venerabilis  magistri  Hermanni 
predicti,  nichil  addens  vel  minuens  nisi  forte  in  compositione  litterarum 
vel  punctis  quod  sententiam  variet  aut  mutet. 


Forma  comproraissi  quo  Hermannus  magister  hospitalis  Theu- 
tonicorum  imperatoris  nomine  ex  una  parte  et  rectores  et  ambaxa- 
tores  civitatum  Societatis  Lombardiae  ex  altera,  in  Jacobum  Penes- 
trinum  electum  et  Ottonem  Sancti  Nicolai  diaconum  cardinalem, 
Sedis  Apostolicae  legatos ,  tanquam  in  arbitros  conveniunt  super 
articulis  pacis  ineundae. 

(Edider.  Savioli,  Annal.  Bologn.,  t.  III,  p.  114,  et  Pertz,  Monum.  Germ.  Hist., 
t.  IV,  p.  294,  ex  fonte  supra  laudato.  Prima  autem  forma  inseritur  in  sententia 
Gregorii  IX  de  anno  1233  ap.  Muratori,  Antiq.  Ilal.  med.  aevi,  t.  IV,  p.  32C 
et  seqq.,  cum  variantibus  quibusdam.  Nomen  notarii  praecipue  mutatur  et 
adest :  Ego  magister  Rolandinus  notarius  de  Padua,  etc,  quem  eumdem  esse 
qui  Historiam  Patavinam  conscripsit ,  in  tomo  Scriptorum  octavo  insertam , 
Muratorius  ipse  suspicatus  est.) 

L 

In  nomine  Domini.  Amen.  Anno  ejusdem  millesimo  ducentesimo  tri- 
gesimo  secundo ,  indictione  V,  die  Jovis  XIII  intrante  mense  madii , 
temporibus  domini  Gregorii  pape  IX  et  domini  serenissimi  Friderici ,  Dci 
gratia  Romanorum  imperatoris  ac  semper  augusti,  Hierusalem  et  Sicilie 
regis,  in  civitate  Padue  apud  episcopatum  in  sala  domus  domini  Landi  (a) 


(a)  Ap.  Muratori  Landolji. 


Indict.  5.]  HISTORIA  DIPLOMATICA.  347 

canonici  Padue,  presentibus  testibus  rogatis,  scilicet  domino  Jacobo,  Dei 
gratia  episcopo  Paduano,  domino  Nicolao  eadem  gratia  Regino  epi- 
scopo,  domino  Jordano  priore  Sancti  Benedicti  de  Padua,  magistro  Rai- 
nerio  (a)  capellano  domini  Jacobi  Penestrini  electi,  cive  Placentino,  ma- 
gistro  Egidio  scriptore  domini  pape  cive  Romano ,  domino  Oddone  de 
Fontana  cive  Placentino,  magistro  Cazolo  de  Lando,  domino  Allamanno 
de  Crescenzano  judicibus  potestatis  Padue  et  magistro  Cognoscente  de 
Florentia.  Ad  honorem  omnipotentis  Dei ,  beatorum  apostolorum  ejus 
Petri  et  Pauli  et  sanctissime  matris  nostre  Ecclesie,  domini  pape,  vene- 
rabilium  dominorum  cardinalium  Jacobi  Penestrini  electi  et  Oltonis 
Sancti  Nicolai  in  Carcere  Tulliano  diaconi  cardinalis,  Apostolice  Sedis  le- 
gatorum,  et  serenissimi  domini  Friderici,  Dei  gratia  Romanorum  impe- 
ratoris  semper  augusti,  Hierusalem  et  Sicilie  regis,  et  societatis  Lom- 
bardie,  Marchie  et  Romanie.  Cum  venerabiles  cardinales  domini  Jacobus 
Penestrinus  electus  et  Otto  Sancti  Nicolai  in  carcere  Tulliano  diaconus 
cardinalis  Apostolice  Sedis  legati,  sicut  in  sue  legationis  litteris  plenius 
continetur,  jamdiu  requisissent  quod  dominus  Fredericus,  Dei  gratia 
Romanorum  imperator,  ex  una  parte  et  infrascripti  rectores  et  ambaxatores 
infrascriptarum  civitatum  societatis  Lombardie,  Marchie  et  Romanie  et  ipse 
civitates  et  societas  ex  altera,  super  discordia  que  inter  dominum  impe- 
ratorem  predictum  et  ipsam  societatem  verti  videbatur,  se  committerent 
et  compromitterent ;  ipse  imperator  ex  una  parte  et  ipsi  rectores  et  am- 
baxatores  nomine  sue  civitatis  singuli  et  nomine  societatis  universi  in 
ipsos  dominos  legatos,  secundam  formam  articulorum  seu  capitulorum 
inferius  annotatam.  Nomina  quorum  rectorum  et  ambaxatorum  et  civitatum 
sunt  hec  :  scilicet  pro  Mediolano  domini  Ruffinus  de  Mandello,  Lampu- 
gnanus  Marcellinus  rectores,  Guffredus  de  Pusterla  etHenricus  Gamba- 
dus  (b)  judex,  ambaxatores  communis  Mediolanensis;  pro  Brixia  dominus 
Ognabene  de  Pessagio  (c)judex  et  rector;  pro  Bononiadominus  Aimericus 
Arpinelli  legum  [doctor]  et  dominus  Ursolinus  de  Ursis  rectores;  proPIa- 

(a)  Ap.  Muratori  Raynaldo,  minus  recte. 

(b)  Ap.  Muratori  Gambaro. 

(c)  Ap.  Muratori  de  Pefazio. 

centia  dominus  Lanfrancus  de  Landedo  rector;  proPadua  dorainus  Wi- 
fredus  de  Lucino  (a),  Cumanus  civis,  potestas  Padue,  domini  Nicolaus 
Matthei  de  Flabiano  judex,  Henricus  de  Manfredis  rectores;  proFerraria 
domini  Wido  Visdominorum ,  Menaboi  rectores;  pro  Faventia  domini 
Gerardus  Arcolai  (b)  judex,  Guido  de  Marzano,  rectores;  pro  Cumis 
Petrus  de  Romano  notarius,  nuntius  et  procurator  ipsius  communis  de 
Cumis;  pro  Mantua  domini  Uguitio  advocatus,  Martinus  de  Bonacosis 
rectores ;  qui  ambo  rectores  de  Mantua  consenserunt  et  compromiserunt 
in  dictos  dominos  legatos,  super  formam  superius  et  inferius  denotatam 
iQ  omnibus  et  per  omnia,  sequenti  die  Veneris  immediate  XIV  intrante 
madio,  in  sala  palatii  domini  episcopi  Paduani  que  est  versus  meridiem, 
presentibus  testibus  rogatis,  scilicet  domino  Nicolao  episcopo  Regino,  do- 
mino  Jordano  priore  Sancti  Benedicti  de  Padua,  magistro  Rainerio  capel- 
lano  predicti  domini  electi,  magistro  Egidio  scriptore  domini  pape,  ma- 
gistro  Cognoscente  de  Florenlia  et  domino  Odone  de  Fontana  de  Placentia 
suprascriptis.  —  Forma  aulem  articulorum  seu  capitulorum  bec  est  :  cum 
dominus  Fredericus  iraperator  gravissime  a  societate  Lombardie,  Marchie 
et  Romanie  asserat  se  oflensum,  pro  eo  videlicet  quod  curiam  suara  quam 
Ravenne  indixerat  pro  succursu  terresancte,  dispositione  imperii  et  aliis 
quibusdam  necessariis  et  honestis,  impedierint  ut  dicit,  non  permittendo 
venire  filium  suum  et  principes  Alemannie  per  vias  sivestratas  imperiales 
ad  ipsum  nec  adhuc  permittant ,  quin  imo  et  sibi  et  suis  transitum  im- 
pediant  ut  proponit;  e  contrario  vero  societas  dicatur  timere  de  ipso  ne 
velit  malum  et  gravamen  inducere  super  eos,  et  ideo  si  qua  faciunt  vel 
fecerunt,  pro  defensione  sua  se  facere  asserunt  et  fecisse;  et  domiuus 
papa  cum  fratribus  suis  attendens  quod  ex  hoc  talis  et  tanta  posset  dis- 
cordia  surgere  et  jam  esse  in  januis  videbatur,  que  posset  toti  christiani- 
tati  grave  dispendium  irrogare,  precipue  propter  impedimentum  subsidii 
terre  sancte;  ac  volens  tantis  periculis  precavere,  dominum  Jacobum  Pe- 
nestrinum  electum  et  Ottonem  Sancti  Nicolai  in  Carcere  Tulliano  diaconum 

(a)  In  chronico  Patav.,  ad  calcem  tomi  Antiquit.  quarti  impresso,  legitur  Gumbertus 
de  Luzino,  minus  recte. 

(b)  Ap.  Muratori  Arcolanus. 

cardinalem  ad  partes  istas  cum  plene  legationis  officio  destinarit,  sicatin 
sue  legationis  lilteris  plenius  continetur;  requirunt  prefati  cardinales  tan- 
quam  legati  Sedis  Apostolice  et  propter  factum  pacis  specialiter  destinati, 
ut  super  discordia  supradicta  ipsis  legatis  nomine  suo  et  nomine  Romane 
Ecclesie  dominus  imperator  et  prefata  societas  et  civitates  ejusdem  socie- 
tatis  taliter  se  committant :  scilicet  quod  de  satisfactione  idonea  imperatori 
prestanda,  de  securitate  eidem  societati  facienda  et  firmanda  et  modo 
adhibendo  idoneo,  si  imperator  velit  filio  suo  et  principibus  Alamannie 
venientibus  ad  ipsum  a  dicta  societate  liberum  transitum  exhiberi,  primo 
tractetur  per  ipsos  legatos  inter  imperatorem  et  societatem  prefatam,  et  si 
de  communi  consensu  poterit  negotium  expediri,  Deo  gratie  referantur. 
Sin  autem ,  iidem  legati  habeant  polestatem  ut  expositis  omnibus  que 
difficultatem  habeant  domino  pape  etfratribus  suis,  juxta  ipsius  mandatum 
et  consilium  precipiant,  ordinent  et  disponant  quidquid  ad  sedandam 
discordiam  et  pacem  firmandam  viderint  pertinere  super  articulis  su- 
pradictis.  Et  si  inter  imperatorem  et  memoratam  societatem  aliqui  alii 
etiam  articuli  apparerent  ex  quibus  posset  discordia  generari  vel  foveri 
concepta,  placeat  ut  eodem  modo  et  ordine  sopiantur.  Ideoque  venera- 
bilis  magister  Hermannus  hospitalis  Sancte  Marie  Theutonicorum  in  Jeru- 
salem,  nuntius  et  procurator  serenissimi  domini  imperatoris  prefati,  sicut 
in  litteris  imperialibus  bulla  aurea  bullatis  sui  mandati  dinoscitur  plenius 
contineri  ibidem  visis  et  lectis,  procuratorio  nomine  imperatoris  ejusdem 
et  pro  ipso  imperatore  ex  una  parte  et  suprascripti  rectores  et  ambaxatores 
nomine  dictarum  civitatumet  pro  suis  civitatibus  ac  pro  ipsa  societate  ex 
altera,  sicut  erant  quilibet  a  sua  civitate  super  hoc  specialiter  deputati ,  ut 
ostendebant  cujuslibetcivitatis  rectores  et  ambaxatores  per  publica  instru- 
menta  nomine  sue  civitatis,  cujuslibet  civitatis  rectores  et  ambaxatores 
et  nomine  societatis  predicte  insimul  universi ,  ita  tamen  quod  pro  illis 
civitatibus  que  licet  sint  vel  fuerint  de  societate,que  huic  tamen  commisso 
et  compromisso  non  conveniunt  cum  eis,  nullatenus  teneantur,  consense- 
runt  et  compromiserunt  in  prefatos  dominos  legatos  :  scilicet  ipse  magister 
Hermannus  pro  parte  imperatoris  ex  una  parte  et  ipsi  rectores  et  ambaxa- 
tores  ex  altera,  sicut  erant  deputati  a  suis  civitatibus  per  predicta  publica 

instrumenta,  tanquam  in  judices  ordinarios  vel  arbitros  seu  arbitratores 
sive  amicabiles  composilores  sicut  res  melius  valere  poterit,  secundum 
formam  et  articulos  suprascriptos  super  negotio  memorato,  solempniter 
promittentes  dominis  legatis  prefatis  tam  dictus  magister  Hermannus  pro 
domino  imperatore  quam  prefati  rectores  et  ambaxatores  nomine  suarum 
civitatum  et  societatis  prefate  et  invicem  inter  se,  stare  de  predicto  negotio 
eorum  sententie  arbitrio  sive  laudo  sive  amicabili  compositioni,ordinationi 
sive  dicto  mandato,  voluntati  sive  preceptis  in  articulis  suprascriptis  et 
generaliter  eorum  omnimode  ordinationi  factesemel  vel  pluries,  presenti- 
bus  partibus  vel  absentibus,  simul  vel  per  partes,  sicut  eisdem  legatis 
melius  videbitur  expedire,  salva  semper  substantia  forme  superius  nomi- 
nate.  Item  promiserunt  eodem  nomine,  scilicet  prefatus  magister  Her- 
mannus  nomine  domini  imperatoris  et  pro  ipso  imperatore  et  ipsi  rectores 
et  ambaxatores  nomine  societatis  ipsis  legatis  pro  se  et  Romana  Ecclesia 
recipientibus  penam  viginti  milium  marcarum  argenti  pro  qualibet  parte  si 
contra  facerent  aut  venirent,  quecumque  pars  contrafaceret  aut  veniret. 
Quam  etiam  penam  promiserunt  pars  parti  vicissim  stipulanti  sollempniter, 
scilicet  ipse  magister  Hermannus  nomine  imperatoris  et  pro  ipso  impera- 
tore  et  prefati  rectores  et  ambaxatores  nomine  prescriptarum  civitatum  et 
societatis  prefate ;  ita  quod  quelibet  civitas  pro  rata  teneatur  ad  penam  si 
dictus  imperator  pareret  arbitrio  et  societas  non  pareret.  Si  autem  una 
civitas  tantum  vel  plures  arbitrio  non  parerent,  illa  vel  ille  que  contra- 
facerent  aut  venirent  pro  sua  portione  tantummodo  teneantur.  Alie  vero 
que  servarent  arbitrium  nichil  propter  hoc  onerissustineant.  Quod  si  idem 
imperator  societate  parente  arbitrio  non  pareret  aut  contra  faceret  vel 
veniret,  promisit  idem  magister  Hermannus  noraine  imperatoris  et  pro 
ipso  imperatore  ipsis  legatis  et  adverse  parti  dictam  penam  solvere  ac 
prestare  parti  servanti;  penaque  commissa  exacta  soluta  vel  non,  servare 
arbitrium  utraque  pars  nichilominus  teneatur.  Possint  etiam  iidem  legali 
et  Romana  Ecclesia  dictum  imperatorem  et  civitates  ipsas  et  societatem 
per  censuram  ecclesiasticam  compellere  ad  ipsum  arbitrium  observandum, 
quotiens  a  parte  vel  a  partibus  fueritcontrafactum.  Hoc  autemcommissum 
et  promissum  receperunt  dicti  legati  nomine  suo  et  sancte  Romane  Ec- 

clesie,  ila  quod  si  non  posset  per  eos  idern  negotium  terminari,  dominus 
papa  cum  fratribus  suis  sicut  ei  placuerit  de  ipso  disponat,  receptis  et  factis 
eisdem  promissionibus  in  persona  domini  pape  licet  absentis  snb  eodem 
modo,  penis  et  forma  que  superius  et  inferius  est  notata.  Insuper  promise- 
runt  utraque  pars  ipsis  legatis  suo  nomine  et  nomine  Romane  Ecclesie  re- 
cipientibus  et  inter  se  vicissim  servare  dies  et  terminos  sibi  datos  pro 
negotio  pacis  prosequendo  et  terminando  usque  ad  finem  negotii  consum- 
mati,  sub  pena  arbitrio  ipsorum  cardinalium  et  arbitrio  Romane  Ecclesie 
imponenda.  Item  promiserunt  utraque  pars  eisdem  legatis  suonomine  et 
nomine  Romane  Ecclesie  recipientibus  et  sibi  vicissim  per  stipulationem 
servare  omnia  mandata  que  illis  facient,  scilicet  utrique  parti  vel  alteri,  in 
articulis  suprascriptis  et  eorum  accessoriis  circa  ipsos  articulos  occasione 
istius  pacis  prosequende,  firmande  et  consummande,  sive  prohibendo  ne 
aliquid  fiat  sive  precipiendo  ut  fiat  quod  ad  pacis  negolium  viderint  perti- 
nere,  et  hoc  possint  precipere  sive  prohibere  sub  qua  pena  viderint  expe- 
dire,  reservata  eisdem  legatis  et  domino  pape  potestateinterpretandi  si  ali- 
quod  dubium  fuerit  super  omnia  supradicta.  Hoc  acto  in  ipso  compromisso 
voluntate  ipsorum  legatorum  et  voluntate  utriusque  partis,  scilicet  quod 
ille  civitates,  loca  vel  castra  aut  persone  que  sunt  de  societate  si  voluerint 
admittantur  et  recipiantur  ad  simile  commissum  et  compromissum  in 
omnibus  et  per  omnia  hinc  ad  VIII  dies  post  festum  Sancti  Johannis  de 
mense  junii  proximo  venturo.  Insuper  prenominatus  magister  Hermannus 
procuratorio  nomine  domini  imperatoris  et  pro  ipso  domino  imperatore 
promisit  stipulatione  solempni  ipsis  legatis  suo  nomine  et  nomine  Romane 
Ecclesie  recipientibus  et  ipsis  rectoribus  et  ambaxatoribus  nomine  dicta- 
rum  civitatum  et  nomine  societatis  prefate  Lombardie,  Marchie  et  Romanie 
recipientibus,  sub  dicta  pena  viginti  milium  marcarum  argenti,quod  do- 
minus  imperator  firmum  et  ralum  habebit  quicquid  promissum  est  supra 
per  dictum  magistrum  Hermannum  et  quod  dominus  imperator  faciet 
filium  suum  dominum  Henricum,  illustrem  Romanorum  regem,  firmum  et 
ratum  habere  quicquid  supra  per  ipsum  magistrum  Hermannum  promis- 
sum  est  in  omnibus  et  per  omnia  sub  dicta  pena  :  qua  soluta  vel  non, 
prenominata  omnia  et  singula  in  sua  semper  maneant  firmitate. 

Ego  Jacobinus  quondam  Gratioli  filius  civis  Bononiensis,  auctoritate 
imperiali  et  nunc  dictorum  rectorum  notarius,  omnibus  predictis  inlerfui, 
mandatoque  ipsorum  cardinalium  et  rogatu  partium  subscripsi  et  pu- 
blicavi. 

II. 

In  nomine  Domini.  Amen.  Anno  ejusdem  MCCXXXII,  indictione  V,  die 
Jovis  XIII  intrante  mense  madii ,  in  civitate  Padue  apud  episcopalum  in 
sala  domus  domini  Landi  canonici  Paduani,  presentibus  testibus  rogatis, 
scilicet  domino  Jacobo,  Dei  gratia  episcopo  Paduano,  domino  Jordano 
priore  Sancli  Benedicti  de  Padua  ,  magistro  Chazolo  de  Lando  et  domino 
Alamanno  de  Crescenzano  judice  potestatisPadue.  Cum,  ad  postulationem 
venerabilium  dominorum  cardinalium  Jacobi  Penestrini  electi  et  Ottonis 
Sancti  Nicolai  in  Carcere  Tulliano  diaconi  cardinalis,  Sedis  Aposlolice  le- 
gatorum,  magister  Hermannus  hospitalis  Sancte  Marie  Teutonicorum  in 
Jerusalem ,  nuntius  et  procurator  domini  Friderici  Dei  gratia  Romanorum 
imperatoris  et  semper  augusli,  procuratorio  nomine  pro  ipso  imperatore  ex 
una  parte  et  infrascripti  rectores  et  ambaxatores  nomine  infrascriptarum 
civitatum  et  nomine  societalis  Lombardie,  Marchie  et  Romanie  pro  ipsis 
civitatibus  et  societate  ex  altera,  essent  in  promptu  commiltendi  et  com- 
promittendi  inprefatos  dominos  legatos  de  discordia  que  inter  imperatorem 
et  societatem  prefatam  verti  videbatur,  scilicet  de  satisfactione  idonea 
imperatori  prestanda  pro  eo  quod  societas  dicebatur  curiam  suam  quam 
Ravenne  indixerat  impedisse,  et  de  securitate  facienda  et  firmanda  eidem 
societati  si  imperator  velit  filio  suo  et  principibus  Alemannie  venientibus 
ad  ipsum  a  dicla  societate  liberum  transitum  exhiberi,  et  si  inter  impe- 
ratorem  et  memoratam  societatem  aliqui  alii  articuli  apparerent  ex  quibus 
posset  discordia  generari  vel  foveri  concepta,  placeat  ut  eodem  modo  et 
ordine  sopiantur;  prefati  legati  iu  ipso  compromisso  scripto  manu  mei 
Jacobini  notarii  ita  dixerunt  et  convenerunt  domino  Guiffredo  de  Luzino 
Padue  potestati  et  infrascriptis  rectoribus  et  ambaxatoribus  scilicet  pro 
infrascriptis  civitatibus  singulis  et  predicta socielate  universis  recipientibus, 
scilicet  pro  Mediolano  dominis  Rufino  deMandello,  Lampugnano  Marzel- 

lino  rectoribus  et  dominis  Guiffredo  de  Pusterla,  Henrico  Gambaro  judici 
ambaxatoribus  Mediolanensibus ,  pro  Brixia  domino  Ognabene  de  Pas- 
sagio  judici  rectori,  pro  Bononia  dominis  Aimerico  Arpinelli,  Ursolino  de 
Ursis  rectoribus,  pro  Placentia  domino  Lanfrancho  de  Landedo  rectori, 
pro  Ferraria  dominis  Guidoni  de  Marzano  rectori,  pro  Mantua  dominis 
Uguitioni  advocato  et  Martino  de  Bonacosis  rectori,,  scilicet  quod  de  isto 
ultimo  articulo  sic  incipienti :  «  Et  si  inter  imperatorem  et  memoratam 
societatem  aliqui  alii  etiam  articuli  apparerent  ex  quibus  posset  discordia 
generari  vel  foveri  concepta,  placeat  ut  eodem  modo  et  ordine  sopiantur, » 
nichil  possint  iidem  legati  nec  Romana  Ecclesia  laudare,  diffinire  aut  ter- 
minare  nisi  de  voluntate  et  consensu  utriusque  partis,  scilicet  domini  im- 
peratoris  et  societatis  prefate  Lombardie ,  Marchie  et  Romanie ,  quamvis 
generaliter  fiat  compromissum  super  ipso  articulo.  Et  hoc  convenerunt 
prefati  legati  presente,  volente  ac  consentiente  predicto  magistro  Hermanno, 
nuntio  et  procuratore  prelibati  domini  imperatoris. 

Ego  Jacobinus  quondam  Gratioli  filius  civis  Bononiensis,  auctoritate 
imperiali  et  nunc  prefatorum  rectorum  notarius,  interfui  mandatoque 
ipsorum  cardinalium  subscripsi  et  publicavi. 


Fridericus,  Romanorum  imperator,  cum  Ludovico  Francorum 

Apud  Portum 
Naonis,  maio, 

rege  confoederationem  renovat  mutuam  et  jurari  in  anima  sua 
jubet,  cum  hac  clausula  quod  nullam  amicitiam  cum  rege  Anglo- 
rum  faciet  sine  voluntate  praedicti  Francorum  regis. 

( Edit.  ap.  Martene ,  Ampliss.  collect.,  I,  1257. — Leibnitz,  Cod.jur.  gent.  di- 
plom.,  p.  15.  —  Lunig,  Cod.  Ilal.  diplomat.,  t.  II,  p.  885.  — Pertz ,  Monum. 
Hist.  Germ.,\.  IV,  p.  293;  coll.  cura  codice  MSS.  Biblioth.  Paris.  sine  nuraero, 
vocato  Chartulaire  de  Philippe-Auguste,  fol.  138  recto  et  170  verso  (1). ) 


(1)  Ad  marginem  hujus  folii  170  et  coaetanea  manu,  legitur  ea  magni  prorsus  momenti 
quae  sequitur  nota  :  «  Confederatio  nova  inter  Fredericum  imperatorem  Alemannie  et  Ludo- 
IV.  45 

Fredericus,  Dei  gratia  Romanorun»  iuiperator  semper  augustus,  Jheru- 
salem  et  Sicilie  rex.  Sincere  dilectionis  affectus  quem  ad  carissimum 
amicum  nostrum  et  fratrem  Ludovicum  regem  Francorum  illustrem  ha- 
buimus  et  habemus,  soilicite  nos  admonet  et  inducit  ut  verum  amicitie 
fedus  quod  ei  servavimus  hactenus  illibatum,  stabilitate  perpetua  fortius 
roboremus  et  firmiter  innovemus.  Noverint  igitur  universi  presentes  pa- 
riter  et  futuri  quod  nos  subscriptam  confederationem  et  amiciliam  cum 
prefato  rege  et  ipsius  heredibus  poslmodum  duximus  iniendam.  In 
primis  non  erimus  dicto,  facto,  consilio  vel  assensu  qualiter  idem  rex  et 
heredes  ejus  vitam  aut  honorem  amittant  seu  captionem  corporum  ha- 
beant,  et  si  aliquid  istorum  sciverimus,  illud  disturbabimus  bona  fide; 
quod  si  disturbare  non  poterimus,  significabimus  eis  aut  alicui  vel  ali- 
quibus  personis  bona  fide  que  hoc  valeant  disturbare  seu  per  aliquam 
vel  aliquas  personas  significabimus  ipsis  eisdem.  Item  non  consentiemus 
quod  de  imperio  nostro  et  hominibus  ejusdem  imperii  nostri  alicui  vel 
aliquibus  qui  contra  predictum  regem  et  ejus  heredes  in  personis,  ho- 
noribus  et  terris  eorum  quicquam  fecerint  vel  facere  attemptaverint  tam 
de  personis  quam  rebus  aliquod  subsidium  tribuatur ;  sed  prorsus  inhi- 
bebimus  quod  non  fiat  et  ne  fiat  disturbabimus  bona  fide.  Insuper  nos 
homines  regni  sui  vel  ad  regnum  suum  perlinentes  contumaces  aut  eidem 
rebelles  seu  moventes  guerram  contra  ipsum  regem  et  heredes  ipsius  vel 
forisbannitos  regni  sui  non  receptabimus  nec  receptari  faciemus,  nec  in 
imperio  nostro  ubi  potestatem  habeamus  per  nos  aut  homines  nostros 
sustinebimus  receptari,  postquam  id  ipsum  ex  parte  ipsorum  nobis  fuerit 
intimatum;  sed  eos  ubicumque  inveniri  poterunt,  per  imperium  nostrum 
capi  faciemus  in  rebus  pariter  et  personis  bona  fide  ubi  potestatem  super 


vicum  rcgem  Francorum  Ludovici  regis  filium  impetrata  per  fratrem  Johannem  priorem 
domus  hospitalis  Theutonicorum  in  Francia,  Philippum  de  Bestisiaco  et  Symonem  rectorem 
domus  de  Pontibus.  »  Ille  Simo  idem  sane  est  qui  supra  Cataniensi  foederi  interfuit  et  tum 
simpliciter  nominatur  magister  Simo  de  Domibus  clericus  (t.  II,  p.  462).  Philippus  de  Besti- 
siaco  et  Hugo  de  Athiis  (cf.  t.  I,  p.  230)  inter  milites,  una  cum  Simone  de  Domibus  inter 
clericos ,  memorantur  in  Notitia  mantellorum  ad  festum  Pentecostes  \  231 ,  ap.  Ludewig,  Iieliq. 
ma7iuscript.,  t.  XII,  p.  2. 

hoc  habeamus.  De  rege  Anglie  sic  erit  quod  nullam  cum  eo  faciemus 
amicitiam  seu  confederationem  nec  a  nostris  fieri  permittemus  ubi- 
cumque  potestatem  impediendi  habeamus ,  sine  volunlate  predicti  regis 
Francorum.  Et  hanc  confederationem  fecit  nobiscum  bona  fide  idem  rex 
Ludovicus  quod  non  erit  dicto ,  facto ,  consilio  vel  assensu  qualiter  nos  et 
heredes  nostri  vitam  aut  honorem  amittant  seu  captionem  corporum  ha- 
beant  (a);  et  si  aliquid  istorum  sciverit,  illud  disturbabit  bona  fide;  quod 
si  disturbare  non  poterit,  significabit  nobis  aut  alicui  vel  aliquibus  per- 
sonis  bona  fide  que  hoc  valeant  disturbare ,  seu  per  aliquam  vel  aliquas 
personas  signiflcabit  nobis  ipsis.  Item  non  consentiet  quod  de  regno  suo 
et  hominibus  ejusdem  regni  sui  vel  aliquibus  qui  contra  nos  et  heredes 
nostros  in  personis,  honoribus,  terris  nostris  quicquam  fecerint  vel  facereat- 
temptaverint,  tam  de  personis  quam  rebus  aliquod  subsidium  tribuatur, 
sedprorsus  inhibebit  quodnon  fiat  etnefiat  disturbabitbona  fide.  Insuper 
idem  rex  homines  imperii  nostri  seu  ad  imperium  nostrum  pertinentes 
contumaces  aut  nobis  rebelles  seu  moventes  guerram  contra  nos  et  he- 
redes  nostros  vel  forisbannitos  imperii  nostri  non  receptabit  nec  recep- 
tari  faciet,  nec  in  regno  suo  ubi  potestatem  habeat  per  se  aut  homines 
suos  sustinebit  receptari,  postquam  id  ipsum  sibi  fuerit  intimatum ;  sed 
eos  ubicumque  inveniri  poterunt,  per  regnum  suum  capi  faciet  in  rebus 
pariter  et  personis  bona  fide  ubi  super  hoc  potestatem  habeat.  Predictam 
itaque  confederationem  precipimus  et  injunximus  jurandam  pro  nobis 
et  in  anima  nostra  a  dilecto  famiJiari  nostro  magistro  Henrico  venerabili 
Gathanensi  electo  (1)  et  Henrico  de  Aquisgrano  camerario,  fidelibus 
nostris. 

(a)  Alias  amiltamus  et  habeamus. 


(1)  Unde  liquet  Gualterium  de  Palearia,  Catanensem  episcopum,  dudum  in  exilium  relega- 
tum ,  tunc  temporis  senio  aerumnisque  confectum  fato  cessisse.  «  A  cujus  morte  Henricum 
de  Palimberga  (sc.  Pabimberga,  Bamberg)  ausu  temerario  in  Catanensem  sedem  Fridericus 
intrusit.  Hujus  meminere  testes  recepti  Catanae  1266,  alibi  allegati,  quem  genere  Theutonicum 
appellant,  urbisque  nostrae  strategum,  vulgo  justitiarium ,  Macharionum  quemdam  de  Catania 
elegisse  affirmant.  Henricus  hic  Grossum  et  Pirrum  omnino  latuit.  »  Amico  et  Statella, 
Catan.  illustr.,  parsll,  p.  75.  Instrumentum  sive  potius  inquisitio  de  qua  apud  Amicum 

Acta  sunt  hec  anno  dominice  incarnalionis  M°CC°XXX0  secundo, 
mense  madii,  quinte  indictionis. 

Datum  apud  Portum  Naonis  in  Foro  Julii ,  anno ,  mense  et  indictione 
pretitulatis. 


Fridericus,  Romanorum  imperator,  ad  requisitionem  episcopi 
Osnaburgensis,  sententiam  in  curia  sua  Ravennensi  latam  pro- 
mulgat ,  tum  super  divisione  bonorum  per  judicem  pronuntiata , 
tum  super  censualibus  bonis  absque  voluntate  domini  translatis. 

(Edider.  Moser,  Osnabruckisches  geschichle,  parsIII,  docum.  CLVI,  p.  296. — 
Pertz,  Monum.  Germ.  Histor.,  t.  IV,  p.  291.) 

Fridericus,  Dei  gratia  Romanorum  imperator  semper  auguslus,  Jeru- 
salem  et  Sicilie  rex.  Notum  facimus  universis  imperii  fidelibus  tam 
presentibus  quam  futuris  quod  dilectus  princeps  noster  Osnaburgensis 
episcopus  in  solempni  Ravenne  curia,  principibus  assistenlibus ,  coram 
nobis  proposuit  requirendo  si  quis  infra  minores  annos  positus  cum  aliquo 
consanguineo  suo  bona  pro  indiviso  possideat,  deinde  ad  legitimam 
etatem  perveniens  et  id  coram  judice  probans  divisionem  ipsorum  bo- 
norum  petierit  optinendam  et  consanguineus  contradicat,  si  fuerit  di- 
visio  pronuntiata  per  judicem,  tantum  juris  ex  illa  sententia  judicis  con- 
sequatur  quanto  si  de  communi  partium  fieret  voluntate.  Quod  eorumdem 
principum  dictante  sententia  extitit  approbatum.  Item  petiit  si  libero 
censuali  bona  censualia  sibi  collata  in  hominem  conditionis  alterius  li- 
ceat  absque  comitis  vel  conferentis  voluntate  transferre.  Super  quo  sen- 
tentiatum  est  non  licere.  Unde  ad  hujus  rei  memoriam  presens  scriptum 
fieri  fecimus  sigillo  nostro  munitum. 


agitur,  facta  est10  kalendas  martii  1266  (1267)  per  Matthaeum  Syracusanum  episcopum  de 
mandato  legati  Radulphi ,  Albanensis  episcopi ,  «  ut  ad  Catanensis  ecclesie  jura  vindicanda,  que 
ab  anno  MCCXXXHI  passum  ierant,  se  conferret.  » 

Hujus  rei  testes  sunt  :  B.  patriarcha  Aquilegensis,  Magdeburgensis 
et  Ravennas  archiepiscopi ,  E.  Babimbergensis ,  S.  Ratisponensis  impe- 
rialis  aule  cancellarius,  Wormatiensis,  Brixinensis  et  Reginus  episcopi, 
dux  Saxonie,  dux  Meranie,  dux  Karinthie,  comes  H.  de  Waldeburch, 
comes  H.  de  Ortenberc,  comes  Adolphus  de  Holsatia,  Gunzolinus  et  alii 
quamplures. 

Acta  sunt  hec  anno  dominice  incarnationis  M.  CC.  XXXII,  mense  ma- 
dii,  V  indictione,  imperante  domino  nostro  Friderico,  Dei  gratia  invic- 
tissimo  Romanorum  imperalore  semper  augusto,  Jerusalem  et  Siciiie  rege, 
anno  Romani  regni  ejus  duodecimo,  regni  Jerusalem  septimo,  regni  vero 
Sicilie  tricesimo  quarto,  feliciter.  Amen. 

Data  apud  Portum  Naonis,  anno,  mense  et  indictione  prescriptis. 


Fridericus,  Romanorum  imperator,  notam  facit  sententiam  in  APudrortum 

'  J-  Nauris,  maio. 

curia  sua  latam,  videlicet  quod  Bernardus  dux  Carinthiae  non 
habeat  potestatem  instituendi  forum  in  solo  monasterii  Sancti 
Pauli  de  Lavant. 

(Inedit.  ex  originali  in  archivo  Vindobon.  asservato,  cujus  nobissolita  humanitate 
sua  copiam  fecit  cl.  Boehmerus.) 

Fridericus,  Dei  gracia  Romanorum  imperator,  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  fide- 
libus  nostris  [et]  imperii,  tam  presentibus  quam  futuris,  quod  nobis  apud 
Portum  Naonis  curiam  regentibus  generalem,  assidentibus  nobis  prin- 
cipibus  nostris  qui  ibidem  presentes  aderant,  ad  querimoniam  .. .  vene- 
rabilis  abbatis  Sancti  Pauli  in  Lavent,  Salzburgensis  diocesis,  senten- 
tiatum  extitit  per  eosdem  :  quod  B.  dux  Karinthie,  dilectus  princeps 
noster ,  non  haberet  potestatem  instituendi  forum  in  solo  monaslerii 
supradicti,  et  quod  eidem  abbati  liceret  locare  et  transferre  forum  in  solo 

sue  ecclesie  ubi  vellet.  Ad  hujus  autem  rei  memoriam  et  perpetuam  firmi- 
tatem,  presens  scriptum  fieri  jussimus,  majestatis  nostre  sigillo  munitum. 

Datum  apud  Portum  Naonis,  anno  dominice  incarnationis  millesimo 
ducentesimo  tricesimo  secundo,  mense  madii,  quinte  indictionis. 


ApudPortum  Fridericus ,  Romanorum  imperator,  ad  querimoniam  Sifridi  Ra- 
tisponensis  episcopi,  sententiam  proscriptionis  promulgat,  latam 
in  generali  curia  apud  Sibidatum ,  adversus  Conradum  comitem  de 
Wasserburg  et  quatuordecim  complices  ejus ,  spoliatores  praedicti 
episcopi. 

^Edit.  in  Ried,  Cod.  diplom.  Batisb.,  t.  I,  p.  369,  num.  385,  omissis  tamen  qua- 
tuor  personis, —  et  in  Monum.  Boic,  tom.  XXX,  p.  199,  num.  DCCXI,  ex 
originali  unde  sigillum  nonnihil  laesum  appendehat  ex  quatuor  funiculis  sericis , 
quorum  bini  rubri  coloris ,  bini  autem  flavi  sunt.  Quibus  disruptis ,  sigillum 
uno  funiculo  recenter  alligatum  cernitur.  Cf.  Lang,  Begest.  Boic,  t.  II,  p.  210.) 

Fr[idericus],  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  cum  dilectus  prin- 
ceps  noster  S.  venerabilis  Ratisponensis  episcopus,  imperialis  aule  can- 
cellarius,  in  generali  curia  aput  Sibidatum  presentibus  principibus  con- 
queslus  fuerit  coram  nobis,  [contra]  Conradum  comitem  de  Warziburg  (1), 
Gebehartum  dictum  Scichingera,  Ottonem  de  Dedilhem,  Ottonem  de  As- 
chowe,  Karolum  de  Selehnebe  (Selehuebe),  Stendelim  de  Rosinheim, 
Siboctum  de  Girecke,  Geruncum  de  Leyminigin,  Conradum  de  Alhardingin , 
filium  Conradi  Foleiz  et  complices  suos,  Conradum  servum  Gebehardi 
de  Sconinstedin ,  Stuteim  judicem  dicti  Comitis  Bemolt,  Conradum  [el] 


(1)  Scilicetde  Wasserburg. Reconciliatum  postea  comitem  Wasserburgensem  fuisse  episcopo 
Ratisbonensi  docet  documentum  apud  Ried,  loc.  cit.,  t.  I ,  c.  375,  n°  391  sub  anno  1233, 
1°  septcmbris. 

Wernardum  de  Fulimbach  et  Gulle  de  Amirangin,  [quod]  eundem  in 
curia  nostra  et  servicio  aput  Ravennam  existenlem  spoliaverint  quibus- 
dam  rebus;  nos  ad  querimoniam  predicti  principis  et  cancellarii  nostri,  et 
quia  id  constitit  manifeste,  predictos  omnes  principum  approbante  sen- 
lentia  proscripsimus.  Ad  cujus  proscriptionis  memoriam  presens  scriptum 
fieri  jussimus  majestatis  nostre  sigillo  munitum. 

Hujus  rei  testes  sunt  :  patriarcha  Aquilegensis ,  Salzeburgensis,  Mag- 
deburgensis  et  Ravennas  archiepiscopi ,  E.  Papinbergensis ,  ..  .  Herbi- 
polensis,  H.  Wormaciensis  episcopi,  abbas  Sancti  Galli,  A.  Saxonie,  0. 
Meranie  et  B.  Karinthie  duces,  marchio  de  Baden,  comes  H.  de  Ortem- 
berc,  comes  A.  de  Holsacia,  Guarnerius  de  Bollandia,  G.  et  G.  de  Ho- 
henlloc,  Gunzulinus,  Riccardus  camerarius,  et  alii  quamplures. 

Acta  sunt  hec  anno  dominice  incarnationis  millesimo  ducentesimo  tri- 
cesimo  secundo,  mense  maii,  quinte  indictionis,  imperante  domino  Fre- 
derico  secundo,  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  duodecimo,  regni 
Jerusalem  septimo  et  regni  Sicilie  tricesimo  quarto,  feliciter.  Amen. 

Datum  aput  Portum  Naonis,  anno,  mense  et  indictione  prescriptis. 


Fridericus,  Romanorum  imperator,  ad  auerimoniam  Herbip  0—  Apud  Portum 

.  Naonis  ,  maio  . 

lensis  episcopi,  ex  sententia  principum  Albertum  de  Entse  proscri- 
bit,  eo  quod  castrum  Entse,  ad  ecclesiam  Herbipolensem  spectans, 
absente  in  servitiis  imperii  episcopo,  violenter  occupavit. 

(Editum  in  Jager,  Gesch.  Franhenlands ,  t.  III,  p.  369,  num.  30,  etap.  Monum. 
Boic,  tom.  XXX,  p.  201,  num.  DCCXII;  ex  originali  cujus  sigillum  periit, 
remanente  tantum  parte  quadam  filorura  sericorura  rubri  coloris.) 

Fr[idericus]  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nobis  aput  Portum 

Naonis  existentibus  in  sollerapni  curia  congregata,  H.  venerabilis  Herbi- 
polensis  episcopus,  dilectus  princeps  noster,  conquerendo  proposuit, 
quod  eo  in  nostris  et  imperii  servitiis  existente,  Albertus  de  Entse  cas- 
trum  de  Entse,  ad  ecclesiam  suam  spectans,  violenter  et  contra  justiciam 
occupavit.  Quod  quia  dictus  venerabilis  episcopus  sicut  debuit  plene  pro- 
bavit,  principum  et  aliorum  magnatum  imperii  qui  presentes  aderant 
approbante  sentencia,  eundem  Albertum  duximus  proscribendum.  Ad 
hujus  itaque  proscriptionis  memoriam,  presens  scriptum  fieri  jussimus  ma- 
jestatis  nostre  sigillo  munitum. 

Hujus  autem  rei  testessunt  :  B.  patriarcha  Aquilegensis,  E.  Papimber- 
gensis,  S.  Ratisponensis  imperialis  aule  cancellarius  et  H.  Wormaciensis 
episcopi,  B.  Karinthie  dux,  Gebardus  de  Harnesteyn  sacri  imperii  in 
Ytalia  legatus,  Riccardus  camerarius,  Tollenzarius,  Merwaldus  trisca- 
merarius,  Heinricus  de  Porla,  et  alii  quamplures. 

Acta  sunt  hec  anno  dominice  incarnationis  millesimo  ducentesimo  tri- 
cesimosecundo,  mense  maii,  quinte  indictionis,  imperante  domino  nostro 
Friderico  secundo  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  Romani  imperii  ejus  duodecimo, 
regni  Jerusalem  seplimoet  regni  Sicilie  tricesimo  quarto,  feliciter.  Amen. 

Datum  apud  Portum  Naonis,  anno,  mense  et  indictione  prescriptis. 


Naounif°S  Fridericus,  Romanorum  imperator,  ad  conquestionem  Henrici 
Wormatiensis  episcopi,  illum  in  possessione  villae  Nekerowe  resti- 
tuit,  de  qua  iuerat  per  ducem  Bavariae  palatinum  comitem  Rheni 
injuste  destitutus. 

(Edid.  Schannat,  Hislor.  eccles.  Wormal.,  t.  II,  probat.,  p.  113,  ex  archivo 
cpiscop.  Wormatiensis.) 

FridericusDei  gratia  Romanorum  imperator  semper auguslus,  Jerusalem 
et  Sicilie  rex.  Per  presens  scriptum  notum  facimus  universis  imperii 


Indict.  5.]  HISTORIA  DIPLOMATICA.  361 

fidelibus  tam  presentibus  quam  futuris  quod  dilectus  princeps  noster 
H.  venerabilis  Wormaciensis  episcopus  in  nostra  presentia  constitutus, 
existentibus  in  sollempni  curia  coram  nobis  plerisque  principum  apud 
Portum  Naonis,  proposuit  conquerendo  quod  dux  Bavarie  comes  palati- 
nus  Reni  (1)  eum  et  ecclesiam  suam  destituerit  injuste  possessione  ville 
Nekerowe  ac  pertinentiarum  ejus,  quam  de  nostra  et  imperii  concessione 
asseruit  ecclesie  sue  fuisse  collatam.  Verum  quia  legitime  ac  sufficienter 
in  eadem  curia  probavit  quod  injuste  sibi  facta  fuerat  per  ducem  pre- 
dictum  deslitutio  ejusdem  ville  et  quod  eadem  villa  dicte  ecclesie  sue  de 
nostra  concessione  et  imperii  sit  collata ,  nos  attendentes  quod  destitutis 
injuste  per  restitutionis  estbeneficium  succurrendum,  eorumdem  principum 
et  magnatum  qui  presentes  aderant  appellante  sententia,  villam  ipsam 
Nekerowe  cum  omnibus  pertinentiis  suis ,  sicut  de  concessione  nostra  et 
imperii  eam  constilit  fuisse  concessam,  imperiali  auctoritate  nostra  resti- 
tuimus  et  per  scultetum  de  Lutra  eumdem  principem  nostrum  Worma- 
ciensem  episcopum  pro  se  et  eadem  ecclesia  sua  in  possessionem  induci 
et  defendi  mandavimus ;  statuentes  ut  nulla  omnino  persona  sublimis  vel 
humilis,  ecclesiastica  vel  mundana,  dictum  episcopum  et  ecclesiam  suam 
contra  presentis  restitutionis  nostre  paginam  molestare  presumat.  Quod 
qui  presumpserit ,  centum  marcas  argenti  se  in  vindictam  temeritatis  sue 
compositurum  agnoscat ,  medietatem  videlicet  camere  nostre  et  reliquam 
parti  injuriam  patienti.  Ad  hujus  itaque  rei  memoriam  et  stabilem  firmi- 
tatem,  presens  scriptum  fieri  jussimus  majestatis  nostre  sigillo  munitum. 

Hujus  rei  testes  sunt  :  B.  patriarcha  Aquilegensis,  E.  Papimbergensis, 
S.  Ratisponensis  imperialis  aule  cancellarius,...  Herbipolensis  episcopi, 


(1)  Tunc  dux  aderat  Otto  nomine,  cujus  pater  Ludevicus  anno  praecedente,  -16  septembris , 
apud  Chelheim  a  quodam  ignoto  praesente  familia  sua  cultro  perfossus  obierat.  Non  tamen  a 
sicario  tormentis  exquisitis  exposito  potuit  extorqueri  cujus  instinctu  vel  jussu  tantum  facinus 
attentare  praesumpsisset.  Sed  fama  percrebuit  assacinum  a  Veteri  de  Montana  fuisse  trans- 
missum ,  scelusque  ex  conscientia  imperatoris  perpetratum  ,  qui  ducem  paulo  ante  sibi  et  filio 
suo  infestum  in  persona  et  rebus  diffidaverat.  De  quo  quasi  in  unum  conveniunt  graves  utique 
et  coaevi  testes,  Conradus  de  Fabaria,  Godefridus  Coloniensis,  Hermannus  Altahensis  et  multi 
alii.  Cf.  Boehmer,  Beichssachen ,  p.  381. 

IV.  46 

B.  dux  Karinthie,  Gebardus  de  Harnestet  sacri  imperii  in  Italia  legatus , 
Albertus  de  Romana,  B.  et  G.  de  Cammo  (a)  fratres,  Merwaldus,  Wipotus, 
Otto  et  Gerardus  camerarii ,  et  alii  quamplures. 

Acta  sunt  hec  anno  dominice  incarnationis  millesimo  ducentesimo  tri- 
cesimo  secundo,  mense  maii,  quinte  indictionis,  imperante  domino 
nostro  Friderico  secundo  Dei  gratia  invictissimo  Romanorum  imperatore 
[semper]  augusto,  Jerusalem  et  Sicilie  rege,  anno  Romani  imperii  ejus 
duodecimo,  regni  Jerusalem  septimo  et  regni  Sicilie  tricesimo  quarto, 
feliciter.  Amen. 

Datum  apud  Portum  Naonis,  anno,  mense  et  indictione  prescriptis. 


Fridericus,  Romanorum  imperator,  Henrico  Misnensi  episcopo 
omnes  venas  metallorum  quae  in  fundo  ecclesiae  suae  reperiri 
contigerit,  concedit  et  donat,  cum  aquis  et  montanis  ubi  aurum 
poterit  inveniri. 

(Edit.  ap.  Lunig,  Reichsarchiv,  t.  XVII  (Spicil.  eccles.,  t.  II,  pars  2a),  p.  98;  in- 
clus.  in  confirmatione  Caroli  quarti,  de  anno  1372,  2  idus  decembris.) 

Fridericus  Dei  gratia  Romanorum  imperator  semper  augustus,  Hieru- 
salem  et  Sicilie  rex.  Per  presens  scriptum  notum  facimus  universis  imperii 
fidelibus  tam  presenlibus  quam  futuris  quod  nos  attendentes  grata  et  ac- 
cepta  servitia  venerabilis  Henrici  Misnensis episcopi,  dilecti  principis  nostri, 
que  nobis  et  imperio  dudum  fideliter  ipse  exhibuit  et  que  in  antea  melius 
poterit  exhibere,  de  speciali  gratia  nostra  concedimus  et  donamus  ei  et 
ecclesie  sue  quidquid  de  auro  vel  argento  sive  cujuslibet  metalli  genere  in 
fundo  proprietatis  ecclesie  sue  ab  hac  die  in  antea  de  novo  contigerit 
reperiri,  sive  sint  aurifodine  sive  argentifodine  seu  metalli  cujuslibet 
speciei ;  aquarum  etiam  decursus  in  quibus  aurum  repertum  fuerit  eodem 

(a)  Legendum  autem  Albericus  de  Romano,  Biaquinus  et  Guecellus  de  Camino :  primus 
scilicet  Eccelini  frater,  duo  alteri  de  Marchia  Tarvisina  nobiles. 

jure  et  eadem  speciali  gratia  suis  proventibus  indulgemus.  Statuentes 
pariter  et  mandantes  quatenus  nulla  omnino  persona  alta  vel  humilis, 
ecclesiastica  vel  secularis,  eumdem  venerabilem  episcopum,  ecclesiam 
suam  et  successores  suos  circa  hanc  concessionem  et  donationem  nostram 
super  predictisimpedire  seu  molestare  presumat.  Quod  qui  presumpserit 
indignationem  nostram  se  noverit  incursurum.  Adjicientes  de  majestate 
nostra  cesarea  quod  si  fortuna  sibi,  ecclesie  et  successoribus  suis  arri- 
dente,  montana  auri  et  argenti  vel  cujuslibet  alterius  metalli  contigeiit 
suscitari,  monetam  auri  vel  argenti  ipse  suique  successores  cudi  facere 
valeant  et  fabricari.  Ad  hujus  itaque  concessionis  memoriam  et  stabilem 
firmitatem ,  presens  scriptum  fieri  jussimus  majestatis  nostre  sigillo  mu- 
nitum. 

Hujus  rei  testes  sunt  :  B.  patriarcha  Aquilegiensis,...  Salzburgensis 
[archi|episcopus,  E.  (a)  Bambergensis,  S.  Ratisbonensis  imperialis  aule  can- 
cellarius,...  Herbipolensis  et  H.  (6)  Wormaciensis  episcopi,  B.  dux  Carin- 
thie,...  dux  Austrie  et  Styrie  (1),  Gebehardus  de  Arnenstein  sacri  imperii 
in  Italia  legatus,  Richardus  camerarius,  et  alii  complures. 

Acta  sunt  hec  anno  dominice  incarnationis  MCGXXXII,  mense  maio, 
quinte  indictionis,  imperante  domino  nostro  Friderico  II  invictissimo  Ro- 
manorum  imperatore  semper  augusto,  Jerusalem  et  Sicilie  rege,  anno 
Romani  imperii  ejus  XII,  regni  Jerusalem  YII  et  regni  Sicilie  XXXIIII, 
feliciter.  Amen. 

Datum  apud  Portum  Naonis,  anno,  mense,  indictione  prescriptis. 

(a)  Ap.  Lunig  Z?.,  male. 

(b)  Ibidem  St.,  male. 

(1)  Hac  unica  vice  Fridericus  dux  Austriae  inter  testes  curiae  imperiali  assistentes  memo- 
ratur.  Unde  facile  animadvertere  licet  illum  tardius  advenisse.  Extat  autem  instrumentum  quo 
ipse  dux  in  feudum  concedit  Ulrico  Pitter  de  Ragonia  turris  suae  in  Portu  Naonis  custodiam  , 
datum  apud  Portum  Naonem,  anno  1232, 19  maii.  Memorat.  ex  archivo  Vindobon.  ap.  Chmel, 
Notizenblatt ,  Regest.  Frider.  Austriae  ducis  ad  ann.,  et  ap.  Meiller,  Babenberger  Regesten, 
p.  150,  n°  10. 

Circa  ascensionem  (20  maii)  imperator  in  Apuliam  regreditur 
navali  itinere;  in  via  plurimos  piratas  capit  et  vinculis  mancipat. 
Godefr.  Colon.  ap.  Boeiimer  ,  Fontes ,  t.  II,  p.  364.  Imperator  de 
Aquilegia  per  mare  redit  in  Apuliam ,  seque  apud  Melfiam  contu- 
lit;  ad  quem  mox  magister  justitiarius  et  dictus  Acerrarum  co- 
mes  (1)  accedunt.  Ad  papam  nuntius  ex  parte  imperatoris  magister 
Petrus  de  Sancto  Germano  dirigitur.  Ricc.  de  S.  Germ.,  Chronic. 
ad  ann. 


mtzzolam  Fridericus ,  Romanorum  imperator,  Raoni  de  Limata  confirmat 
JU'10'  feudum  unius  militis  in  Altavilla,  quod  Teobaldus  Francisius, 
vigore  testamenti  Jacobi  Francisii  fratris  sui,  Raoni  de  Limata 
patri  ejusdem  Raonis  concesserat;  bocpacto  ut  idem  Rao  et  hae- 
redes  ejus  domino  suo  duas  auri  uncias  solvere  annuatim  te- 
neantur. 

(Inedit.  ap.  archiv.  monasterii  Montis  Virginis,  ex  origin.  in  pergam.,  vol.  X, 
n°  5.) 

Fredericus,  Dei  gratia  Romanorum  imperator  semper  augustus,  Ieru- 
salem  et  Sicilie  rex.  Per  presens  scriptum  notum  facimus  universis  tam 
presentibus  quam  futuris  quod  Rao  deLimata,  natus  quondam  Raonis  de 
Limata  militis,  fidelis  noster,  majestati  nostre  attenlius  supplicavit  quod 
cum  olim  Jacobus  Francisius  (2),  pro  gratis  servitiis  que  quondam  Rao 


(1)  Scilicet  Thomas  de  Aquino  qui  de  Ravenna  mense  januario  reversus  in  regnum  et  regni 
capitaneus  institutus,  una  cum  magistro  justitiario  vices  imperatoris  egerat. 

(2)  Qui  quidem  imperialis  justiciarius  erat  in  annis  1224  et  1225.  Vide  supra,  t.  II,  p.  407, 
5I7  et  518. 

pater  ejas  dum  vixit  exhibuit  eidem  Jacobo,  in  suo  legaverat  testamento 
ut  Teobaldus  Francisius  frater  suus ,  quem  balium  filiorum  et  terre  sue 
dimisit,  deberet  ipsi  quondam  Raoni  militi  feodum  unius  militis  integra- 
liter  percomplere  et  inde  sibi  facere  puplicum  instrumentum,  et  post- 
modum  idem  Theobaldus  volens  testamentum  dicti  fratris  sui  super  hoc 
adimplere  una  cum  Riccardo  nepote  suo,  filio  Jacobi  memorati ,  con- 
cessit  et  tradidit  ipsi  quondam  Raoni  militi  pheodum  quod  fuit  quondam 
Rogerii  de  Farneta  in  Altavilla,  quod  idem  Jacobus  olim  emerat  a  quon- 
dam  Emma  filia  et  herede  dicti  quondam  Rogerii  de  Farneta,  nostre 
majeslatis  consensu  postmodum  ex  certa  scientia  interveniente,  scilicet 
tertiam  partem  pro  indiviso  ipsius  terre  Alteville  cum  hominibus,  red- 
ditibus,  angariis  et  perangariis,  plateaticis,  pro  (sic)  creare  judices  et  re- 
gere  curiam,  vaxallis  et  cum  omnibus  aliis  justis  pertinentiis  suis  et  cum 
cappella  seu  ecclesia  Sancti  Angeli  ad  Postia  cum  juribus  et  pertinentiis 
suis ,  ac  toto  et  integro  homagio  et  debito  servitio  quod  Maczeus  et 
Johannes  de  Farneta  ac  Sirilansus  nobiles  de  Altavilla  de  pheodis  in  AI- 
tavilla  eidem  feudo  pertinentibus  prestare  heredi  dicti  quondam  Jacobi 
Francisii  annuatim  et  reddere  tenentur,  sicut  in  instrumento  inde  con- 
fecto  plenius  continetur,  feudum  ipsum  confirmare  sibi  et  suis  heredibus 
de  nostra  gratia  dignaremur.  Nos  autem  supplicationibus  suis  benignius 
inclinati ,  considerantes  quidem  grata  et  accepta  servitia  que  dominus 
quondam  Rao  dum  vixit  nobis  exhibuit,  et  que  idem  Rao  natus  ejusdem 
in  antea  poterit  exhibere,  ac  etiam  quod  majestati  nostre  per  publica 
documenta  evidenter  constitit  de  premissis,  predictum  pheodum ,  sicut 
ipsum  ipsi  militi  dominus  Theobaldus  una  cum  predicto  Riccardo  ne- 
pote  suo  filio  Jacobi  supradicti  juste  concessit,  dedit  et  tradidit,  et  in 
instrumento  publico  inde  confecto  plenius  continetur,  eidem  Raoni  de 
Limata  et  heredibus  et  successoribus  suis  perpetuo  confirmamus;  salvo 
quod  dictus  Rao  et  heredes  et  successores  ejus  semel  in  anno,  cum  fuerit 
a  suo  domino  requisitus,  nomine  adue  (a)  dent  et  solvant  eidem  uncias 
auri  duas  ponderis  generalis,  et  salvo  mandato  et  ordinatione  nostra.  Ad 

(a)  Forsan  utin  vulgari  gallico  sermone  :  d  tilre  d'aide.  Cf.  Cangium,  ad  verb.  Adhoa. 

hujus  autem  confirmationis  nostre  memoriam  et  robur  perpetuo  vali- 
turum ,  presens  scriptum  exinde  eidem  Raoni  fieri  et  sigillo  majestatis 
nostre  jussimus  communiri. 

Datum  apud  Spinaczolam,  anno  dominice  incarnationis  millesimo  du- 
centesimo  tricesimo  secundo,  mensejulii,  quinte  indictionis,  imperante 
domino  nostro  Friderico  gloriosissimo  Romanorum  imperatore  semper 
augusto,  Jerusalem  et  Sicilie  rege,  imperii  ejus  anno  duodecimo,  regni 
Ierusalem  octavo  (sic),  regni  Sicilie  tricesimo  tercio  ( leg.  quinto). 


12  juia.'  Gregorius  papa  scribit  Friderico  Romanorum  imperatori  quod , 
cum  Gebardus  legatus  ejus  in  Tuscia  non  comparuerit  apudLaudam 
de  pace  cum  Lombardis  tractaturus ,  coram  se  causam  evocavit  ad 
proximum  festum  Omnium  Sanctorum. 

(Inedit.  ex  regest.  Gregor.  IX,  ann.  VI,  epist.  29,  in  collect.  Laporte  du  Thei! 
ap.  Biblioth.  reg.  Pariciens.) 

Gregorius,  etc,  carissimo  in  Christo  filio  nostro  Frederico  Romanorum 
imperatori  semper  augusto,  Jerusalem  et  Sicilie  regi,  salutem  et  aposto- 
licam  benedictionem.  Cum  pacis  negotium  dilecti  filii  nostri...  Prenestri- 
nus  electus  et  0.  Sancti  Nicolai  in  Carcere  Tulliano  diaconus  cardinalis, 
Apostolice  Sedis  legati,  juxta  mandatum  nostrum  plena  sollicitudine  pro- 
sequentes,  cum  rectoribus  et  nuntiis  Lombardorum  apud  Laudam  collo- 
quium  celebrarent,  quia  nobilis  vir  Gebardus  tuus  legatus  in  Tuscia  (1) 


(I)  Instrumentum  nunc  addimus  quod  edidit  Lami  ,  Monum.  eccles.  Flor.,  tom.  I,  p.  506. 
Ibi  enim  mentio  fit  devicario  qui  tunc  temporis  in  Tuscia  Gebhardi  partes  agebat:  «In  nominc 
»  Domini  amen.  Ex  hujus  publici  instrumenti  [tenore]  plenius  patefiat  quod  nos  Niger  quon- 
»  dam  Burnettini,  et  Pratensis  quondam  Ildebrandini  et  Bonaventura  quondam  Johannis, 
»  castaldiones  curie,  ex  precepto  domini  Jone  Sancti  Miniatis  castellani,  ut  nobis  in  hunc 
»  modum  suis  licteris  suoque  sigillo  roboratis  significavit : 

»  Jonas  Sancti  Miniatis  castellanus  pro  domino  Gerardo  (Gebardo)  de  Harnestein  sacri  im- 

qui  pro  parte  tua  ipsi  colloquio  non  interfuit  ut  debebat,  quanquam  super 
hoc  se  per  lilteras  et  nuntium  excusavit,  rectoribus  predictis  causantibus 
plurimum  ejus  absentiam  et  nitentibus  a  proposito  resilire,  prefati  cardi- 
nales  injunxerunt  eisdem  ut  in  festo  beati  Michaelis  per  procuratores 
idoneos  et  sufficienter  instructos  se  nostro  conspectui  representent.  Verum 
quia  nobis  venit  in  dubium  si  tunc  nostros  fratres  contingat  simul  in 
curia  reperiri,  usque  ad  festum  Omnium  Sanctorum  proximo  futurum 
eumdem  terminum  providimus  prorogandum ;  mandantes  rectoribus 
supradictis  ut  per  jamdictos  procuratores  sufficiens  mandatum  habentes, 
sicut  predictum  est,  coram  nobis  in  termino  prefixo  compareant,  et  secun- 
dum  statuti  formam  editi  super  negotio  memorato  (1),  que  in  tractatu 
pacis  expressa  noscuntur  illibata  manere  faciant  et  quieta.  Volumus  igitur 
utprudentes  viros  ad  hoc  sufficiens  mandatumhabentes  inprefato  termino 
ad  nostram  presentiam  destinare  procures. 

Datum  Spoleti  (2),  quarto  idus  julii,  pontificatus  nostri  anno  sexto. 


»  perii  in  Italia  legato  atque  ejusdem  domini  vicarius,  Neroni  (Nigro  vel  Negroni),  Pratensi  et 
»  Bonaventure,  castaldionibus  suis  de  valle  Arni,  dilectis  sibi,  salutem  et  omne  bonum. 
»  Mandamus  vobis  districte  et  firmiter  precipientes  quatenus  incontinenti  visis  hujusmodi  lic- 
»  teris  cum  viro  nobili  domino  Plebano  de  Altupascio  latore  presentium  esse  debeatis  et  terras 
»  dicti  hospitalis  decernere  et  designare  velitis  de  plagiis  vallis  Arni ,  justitiam  et  rationem 
»  ipsius  hospitalis  manutenentes  et  in  possessionem  de  eorum  terris  mittentes;  ita  quod  jura 
»  et  rationes  curie  occasione  terrarum  dicti  hospitalis  non  possint  obfuscari ,  et  dicto  hospitali 
»  sua  jura  de  dictis  terris  optime  manuteneantur  et  specialiter  de  terris  de  plagiis  quas  tenent 
»  Martinus  Grechius  et  Grughius  et  Gennarius  de  Catiana.  In  quibus  terris  ipsum  eumdem 
»  latorem  presentium  pro  dicto  hospitali  in  possessionem  mittatis. 

»  Unde  nos  dicti  Niger  et  Pratensis  et  Bonaventura ,  castaldiones  curie ,  volentes  exsequi 
»  mandatum  predictum,  dictum  dominum  Plebanum  pro  dicto  hospitali  de  Altupascio  in  pos- 
»  sessionem  et  tenutam  omnium  infrascriptarum  terrarum  misimus,  etc,  anno  ab  incarnatione 
»  Domini  MCCXXXIII,  II  idus  augusti,  indictione  quinta,  etc. 

»  Ricoverus  notarius  ,  etc.  » 

Ex  indictionis  numero  facile  liquet  notarium  in  hoc  instrumento  ratione  computandi  annum 
ad  Pisanum  morem  usum  fuisse,  scilicet  aera  ista  novem  mensibus  ante  nostrum  vulgarem 
annum  incipiente. 

(1)  Vide  supra  compromissi  formam,  p.  346  et  seqq. 

(2)  «  Mense  aprilis,  Gregorius  papa  de  Reate  apud  Interamnes  vadit  et  inde  vadit  Spoletum; 
qui  generales  ad  regni  praelatos  litteras  dirigit  ne  quis  eorum  officialibus  imperatoris,  occa- 

Fridericus ,  Romanorum  imperator,  Januensibus  nuntiat  victo- 
riam  ab  exercitu  suo  in  partibus  transmarinis  relatam,  mittitque 
judicem  Manzinum  et  Thaddeum  de  Suessa,  quibus  in  eis  quae  ex 
parte  sua  proponent  indubitanter  credant. 

(Edit.  in  Caffari  (Barth.  Scriba),  Annal.  Genuens.,  ap.  Muratob.,  Script.  rer. 
Italic,  t.  VI,  p.  467,  et  ap.  Lunig.  Cod.  Ilal.  diplom.,  t.  II,  p.  2091.  Collat. 
cum  cod.  mus.  Britann.,  n°  12031.) 

Fredericus  Dei  gratia  Romanorum  imperator  et  semper  augustus,  Je- 
rusalem  et  Sicilie  rex7  consilio  totique  communi  Janue  fidelibus  suis 
gratiam  suam  et  bonam  voluntatem.  Qualiter  fortunato  exercitui  nostro 
successerit  in  partibus  ultramarinis ,  quod  felicem  victoriam  proslratis 
hostibus  fuerint  assecuti,  longe  lateque  jam  celebris  fama  vulgavit  (1), 


sione  defendendi  patrimonium  Ecclesiae  ipsos  gravare  volentibus,  respondeant  et  inlendant.  » 
Ricc.  de  S.  Germ.,  Chronic.  ad  ann. 

(<l)  Anno  praecedente  Riccardus  Filangerius  imperatoris  marescalcus  in  Syriam  cum  exercilu 
transfretaverat  (vid.  tom.  III,  p.  299  et  not.  1).  Civitate  Beryto  occupata ,  castrum  obsedit 
quod  ad  Johannem  de  Ibelino  imperatoris  inimicum  pertinebat.  Joannes  tamen,  congregato 
apud  Cyprum  exercitu,  cum  juniore  Cypri  rege  Berytum  venit  ad  solvendam  obsidionem.  Sed 
dum  parum  proficeret,  versus  Tyrum  se  convertit.  Cujus  ad  succursum  cum  imperiales  adve- 
nissent,  tertio  die  maii  ipso  Johanne  absente,  castra  Cypriorum  apud  Casale  Imberli  invase- 
runt  et  multis  occisis  caeteros  fugaverunt.  Non  multo  post,  quintodecimo  die  junii,  imperatoris 
marescalcus  cum  suis  denuo  Cyprum  transvectus ,  in  planitie  Nicosiae  a  Johanne  de  Ibelino 
devictus  fuit ,  et  magna  pars  imperialis  exercitus  in  castro  Cerines  obsessa  remansit.  Cf.  Con- 
tin.  Guill.  Tyr.,  edit.  Guizot,  p.  464  et  seqq. —  Bustron,  Historia  overo  comment.  de  Cipro, 
fol.  116  et  seqq.  In  his  ad  Januenses  missis  litteris  de  victoria  suorum  exultat  imperator,  sed 
de  clade  silet,  sive  veritatem  scienter  celaverit  sive  cladis  fama  nondum  percrebuerit.  Rem 
tamen  Italis  tunc  temporis  bene  cognitam  nos  docet  epistola  anonymi  cujusdam,  quae  est  ita: 
«  Matheus  nepos  noster,  filius  utique  fratris  nostri,  persecutus  est  votum  quo  tenebatur  visi- 
»  tare  Sepulcrum.  Sed  sicut  audivimus  ,  divertens  a  semita  peregrini  cum  exercitu  imperatoris 
»  peregrinus  a  nostro  consilio  ivit  Cyprum.  Fertur  autem  quod  idem  exercitus  ibi  subcubuit 
»  non  absque  strage  et  caplione  quorumdam.  Quocirca  amicitiam  vestram  rogamus  quatenus 

ut  plene  gaudere  valeant  qui  nostris  successibus  colletantur.  Nos  autem 
qui  ad  nostri  fideles  imperii ,  etsi  quando  eorum  provocet  (a)  offensa  (1 ) , 
non  obliviscimur  misereri,  mittimus  illuc  Manzinum  magne  curie  nostre 
et  Barensium  judicem  et  judicem  (b)  Thadeum  de  Suexa,  fideles  nostros, 
universitati  vestre  mandantes  quatenus  ea  que  vobis  ex  parte  nostra  pro- 
ponent  indubitanter  et  firmiter  credere  debeatis. 
Data  Melfie,  XVIII  julii,  quinta  (c)  indictione. 


Soldanus  Babiloniae  (2)  imperatori  mittit  tentorium  mirifica  22iuUi- 
arte  constructum ,  in  quo  imagines  solis  et  lunae  artificialiter  mo- 
tae  j  cursum  suum  certis  et  debitis  spatiis  peragrant,  et  horas  diei 

(a)  In  cod.  provocetur,  forsan  provocemur. 

(b)  Apud.  Barth.  Scrib.  judicem  deest. 

(c)  In  cod.  Mus.  Britann.  prima,  sed  male. 


»  si  captus  est  idem  Matheus,  ad  liberationem  ejusdem  impendatis  opem  et  operam  efficacem 
»  ut  opere  sentiat  quod  apud  amicum  intercedit  patruus  pro  nepote.  Ad  hec  de  multis  hono- 
»  ribus  quos  exhibuistis  eidem  Matheo,  sicut  per  litteras  ejus  accepimus ,  gratiam  vestram 
»  plenis  prosequimur  actionibus  gratiarum ,  parati  ad  ea  que  domus  vestre  respiciunt  commo- 
»  dum  ethonorem.  »  Cod.  Bibl.  Paris.,  Anc.  fonds  latin,  8604,  lib.  VII,  fol.  59  recto. 

(4)  In  majori  ecclesia  Ravennae  quae  dicitur  Sancta  Resurrectio,  plena  curia  convocata  cui 
aderant  ambassatores  Januae,  sub  poena  fidelitatis  et  jurisdictionis  praeceperat  imperator  ne 
aliqua  civitas  imperio  fidelis  eligeret,  retineret  vel  reciperet  aliquem  in  potestatem  vel  recto- 
rem,  ex  illa  parte  Lombardiae  quae  sibi  rebellis  erat  oriundum.  Januenses  autem  causati  sunt 
quod  circa  initium  septembris  Paganum  de  Petra  Sancta  Mediolanensem  in  futurum  potestatem 
elegissent ,  et  quod  electio  facta  non  posset  cum  honore  communis  retractari.  Unde  post  am- 
bassatorum  reditum  Paganus  accersitus  simul  et  in  regimine  civitatis  receptus  est,  licet  Johan- 
nes  de  Regio,  imperatoris  nuntius,  super  hoc  prohibitorias  litteras  attulisset.  Imperator  ergo  ira 
commotus ,  «  misit  litteras  suas  in  regnum  quod  Januenses  ubique  caperentur  in  personis  et 
rebus,  et  sic  factum  est.  »  Cf.  Barth.  Scriba,  Annal.  Genuens.,  p.  464. 

(2)  Hoc  eodem  anno  circa  mensem  martium  Soldanus  quoque  Damasci  «  pretiosa  miserat 
xenia  imperatori  per  quosdam  nuntios  suos  in  Apuliam  venientes ,  »  ut  legimus  apud  Riccar- 
dum  de  Sancto  Germano. 

IV.  47 

et  noctis  infallibiliter  indicant.  Cujus  tentorii  valor  viginti  millium 
marcarum  pretium  dicitur  transcendisse.  Hoc  apud  thesauros  re- 
gios  apud  Venusium  est  repositum  (1).  Accedente  pascha  Sarra- 
cenorum,  in  die  Mariae  Magdalenae  (22  jul.),  imperator  nuncios 
Soldani  et  Vetuli  de  Montanis  ad  convivium  vocat ,  et  eis ,  multis 
episcopis  assidentibus  et  multis  nobilibus  Teutonicis,  festivas  epu- 
las  parat.  Godefr.  Colon.  ad  ann.,  ap.  Boehmer,  Fontes:t.  II, p.  564. 


Fridericus,  Romanorum  imperator,  in  favorem  Euphemiae  ab- 
batissae  monasterii  Castri  Caroli  (Chateau-Chalon)  in  comitatu 
Burgundiae,  renovat  et  confirmat  privilegium  Friderici  I  avi  sui 
eidem  monasterio,  anno  1165,  19  septembris,  concessum. 

(Edit.  ap.  Dunod,  Hist.  des  Siquanois ,  1735,  t.  I,  preuves,  p.  XCVI-XCIX, 
non  indicato  fonte,  et  ap.  Mimoirc  et  consultation  pour  servir  d  Vhist.  de  Cha- 
teau-Chalon,  1766,  p.  184-185.  Pendebat  sigillum  cereum,  insertum  filis  serae 
rubri  et  flavi  coloris.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jerusalem  et 
Cecilie  rex.  Etsi  circa  commoda  ecclesiarum  Dei  et  locorum  religiosorum 
teneamur  maximum  exhibere  favorem,  tanto  cenobia  clementius  intuemur 
et  ad  fovendum  eorum  statum  serenitas  nostri  culminis  favorabilius  in- 
clinat[ur],  quanto  celebris  sexus  ille  femineus  divino  cultu[i]  dedicatur, 


(1)  Circa  finem  hujus  anni  Conradus  abbas  Sancti  Galli,  dum  apud  imperatorem  ex  parte 
Ilenrici  regis  Alemanniae  legatione  fungeretur,  istud  idem  inspexit  horologium,  ut  monet  Con- 
radus  de  Fabaria  ap.  Pertz,  Monum.,  II,  478.  «  Ostenditque  [imperator]  quaecumque  habuit 
cara  :  filium  suum  adhuc  puerum  Conradum  regem  Ierosolimorum ,  coelum  astronomicum 
aureum  gemmis  stellatum ,  habens  philosophicum  intra  se  cursum  planelarum ,  elephantes 
etiam  et  bardos  eaeteraque  quamplara ,  in  quibus  imperialis  perpenditur  gloria.  » 

in  bonis  temporalibus  dive  recordationis  Romanorum  principum  crevit 
auxilio  et  nostre  liberalitatis  munimine  status  earum  indiget  conservari. 
Universis  igitur  imperii  nostri  fidelibus  lam  modernis  quam  posteris  vo- 
lumus  esse  notum  quod  Euphemia  venerabilis  abbatissa  et  conventus 
monasterii  Castri  Caroli,  fideles  nostre,  presentarunt  curie  nostre  quoddam 
privilegium  augusti  domini  avi  nostri  imperatoris  Friderici  pie  recorda- 
lionis  ipsi  monasterio  clementer  indultum,  attentius  nostram  celsitudinem 
supplicantes  quatenus  idem  privilegium  transcribi  et  innovari  et  ea  que 
continentur  in  eo  dicto  (a)  monasterio,  ipsis  et  succedentibus  eis  digna- 
remur  de  nostra  gratia  confirmare;  cujus  privilegii  tenor  talis  est : 

In  nomine  sancte  et  individue  Trinitatis.  Fredericus  divina  favente 
clementia  Romanorum  imperator  et  semper  augustus.  Quandocumque 
nostre  imperialis  corroborationis  exposcitur  suffragium,  celeri  effectu  est 
attribuendum,  et  si  id  exposcitur  quod  durare  perpetuo  debeat,  litleris 
est  etiam  annotandum  ne  prolixitas  temporum  posteris  hoc  reddat  dubium 
vel  incertum.  In  examine  enim  cuncta  Dei  conspicientis  equale  merilum 
credimus  fore  dantis  et  corroborantis.  Credimus  etiam  ad  imperialem 
nostram  majestatem  pertinere  totius  regni  curas  precipueque  omnium 
sanctarum  Dei  ecclesiarum  commoda  considerare  et  omnia  eis  adversanlia 
sub  omni  festinatione  abolere,  ne  vel  gravi  incommoditate  vilescant  vel 
pro  nostra  culpa  orta  occasione  a  pristino  cultu  recedant,  quatenus  dum 
hec  pro  amore  pariterque  timore  Dei  fideliter  peragimus,  illorum  qui  hec 
pro  affectu  Deo  contulerunt,  meritis  et  gloria  communicemus.  Quapropter 
noverit  omnium  Christi  imperiique  nostri  fidelium  tam  presens  etasquam 
successura  posteritas  qualiter  Petronilla  venerabilis  abbatissa  Castri  Caroli 
majestatem  nostram  adiit,  suppliciter  exorans  ut  prefatam  ecclesiam  que 
Castrum  Caroli  nuncupatur,  a  beate  memorieNorberto  patricio  et  Eusebiana 
consorte  sua  pro  redemptione  animarum  suarum  in  honorem  beatissime 
Dei  genitricis  et  semper  virginis  Marie  et  Petri  principis  apostolorum  stu- 
diosa  devotione  fundaverunt  (sic)  et  amplis  possessionibus  ditaverunt,  sub 
nostra  defensione  susciperemus,  et  omnia  bona  eidem  ecclesie  pertinentia, 
acquisita  vel  acquirenda,  imperiali  auctoritate  confirmaremus.  Predicte 

(a)  Ap.  Dunod  ea  que  convenirent  in  dicto,  male. 

itaque  venerabilis  abbatisse  devotas  preces  et  religiosa  vota  cleraenter 
admisimus ,  et  prefatam  ecclesiam  cum  omnibus  suis  bonis  mobilibus  et 
immobilibus,  cultis  et  incultis,  acquisitis  et  acquirendis,  ipsam  quoque 
abbatissam  cum  sanctimonialibus  Deo  et  Sancte  Marie  matri  devote  fa- 
mulantibus,  cum  servis  et  ancillis  omnibus  ad  prefatam  ecclesiam  perti- 
nentibus,  in  nostram  imperialem  tuitionem  suscepimus ;  et  ne  aliqua  ma- 
lignantum  infestatione  alienari  vel  distrahi  vel  dilapidari  valeant,  presentis 
privilegii  authoritate  et  imperialis  corroborationis  munimine  confirmamus. 
Statuentes  itaque  decernimus  ut  quecunque  dona,  oblationes  et  munera 
jamdictus  Norbertus  vel  ejus  uxor  Eusebiana  vel  quelibet  alia  persona 
prefate  ecclesie  contulerunt,  rata  et  illibata  permaneant,  usibus  tantum 
abbatisse  et  sanctimonialium  ibi  degentium  profutura,  ex  quibus  quedam 
propriis  duximus  exprimenda  vocabulis  :  villa  Plaisiaci  cum  ecclesia  et 
mancipiis  et  integraliter  cum  omnibus  suis  appenditiis,  ecclesia  Meronaci, 
villa  Loverciacum  integra  cumomnibus  suis  dependentiis,  Marciniacum, 
in  villa  Peyto  tres  mansi,  in  villa  Merlie  unusmansus,  in  villa  Chillimaco 
tres  mansi,  in  villa  Noviaci  mansus  unus,  villa  Mathonacum ,  ecclesia  de 
Arintho  cum  decimis,  villa  Turbionis  integra  cum  mancipiis  et  appenditiis 
suis,  ecclesia  des  Faisses  cum  decimis  et  tercia  parte  ville,  ecclesia  de 
Crotonaco  cum  decimis  et  terris  suis,  ecclesia  de  Besain  cum  decimis  suis, 

in  villa  Arbosii  tres  mansi  integri,  ecclesia  de  Fay  cum 

decimis  et  appenditiis  suis  et  tertia  pars  ville,  insuper  tres  corvate  Wi- 
donisheremite,  villa  Dois  jintegra,  villa  Blez  integra ,  Monistrolium  inte- 

grum,  villa  Chambron  integra,  Masicres  integre,  in  villa  Yictor  

 quinque  mansi  cum  sepulturis,  villa  Sancti  Lamani  integra,  in 

villa  Frontiniaci  mansus  unus,  villa  Passenans,  ecclesia  Brairii  cum  de- 
cimis  suis  et  unum  casale  in  cemiterio,  in  villa  Darboniaci  quatuor  mansi, 
ecclesia  d'Arlay  cum  decimis  et  decima  pars  territorii  ejusdem  ville  et 
etiam  capella  Castri  cum  sepulturis,  media  pars  ecclesie  Sancti  Germani, 
in  villa  Bletterensi  viginti  et  unus  mansi  et  corvate  et  brolium ,  media 
pars  ville  Larnay ,  media  pars  ville  Vincent,  in  villa  Lombardi  tres  mansi, 
villa  Noire  integra  cum  mancipiis,  campis,  pratis,  sylvis,  aquis,  aquarum 
decursibus,  ecclesia  de  Molain  cum  decimis  et  terris  suis,  capella  de 

Chandevers,  ecclesia  de  Raons  et  tres  mansi  in  eadem  villa  et  unum  pra- 
tum,  ecclesia  de  Chalmargis,  ecclesia  de  Juvingey.  Hec  omnia  supradicta 
que  supra  nominata  ecclesia  in  presenti  possidet  et  que  in  futurum  vel 
liberalitate  regumvel  imperatorum,  largitione  principum ,  donatione  pon- 
tificum,  oblatione  fidelium  seu  quibuscunque  beneficiis  elemosinarum 
adipisci  possit,  noslra  authoritate  confirmata,  quiete  de  cetero  teneat  et 
possideat,  omnium  hominum  contradictione  et  vexatione  et  injusta  exac- 
tione  remota.  Precipue  autem  Castrum  Caroli,  ipsum  scilicet  montem  in 
quo  abbatia  fundata  est,  ab  ipsis  fundatoribus  divino  tantum  ministerio 
deputatum ,  liberum  et  quietum  ab  omni  aliena  vel  violenta  invasione  et 
abomni  ducum  et  comitum  seuquarumlibetaliarum  personarum  exactione 
esse  decernimus.  Sit  itaque  perpetua  quies  et  inviolata  religio  et  incon- 
cussa  libertas  abbatisse  et  sanctis  monialibus  inibi  Deo  et  sancte  Marie 
semper  virgini  et  sancto  Petro  apostolorum  principi  digne  famulantibus, 
et  decedente  abbatissa,  relique  liberam  habeant  electionem  in  eodem  mo- 
nasterio  vel  extra  de  alia  abbatissa  promovenda.  Ceterum  ut  supra  scripta 
omnia  rata  et  inconcussa  supradicte  ecclesie  omni  tempore  valitura  possint 
et  debeant  permanere,  imperialis  edicti  firmitate  et  pragmatica  sanctione, 
nostri  quoque  characteris  inscriptione  et  quocumque  possumus  corrobo- 
rationismunimine  confirmamus.  Quicunque  autemmortalium  hancnostram 
constitutionem  vel  corroborationem  infringere  temerario  ausu  attentaverit , 
imperiali  banno  subjaceat,  et  centum  libras  auri  et  ducentas  libras  argenli 
coactus  ab  imperatore  sibi  et  sanctimonialibus  ibi  deservientibus  pro  sa- 
tisfactione  persolvat. 

Hujus  sunttestes  Conradus  Wormaci[ensis]  episcopus,  Hubertus  Bisun- 
tinus  electus,  Ebrardus  thesaurarius  ecclesie  Sancti  Joannis,  Fredericus 
archidiaconus,  magister  Guido  ejusdem  ecclesie  canonicus,  Wibertus  ec- 
clesie  Sancti  Stephani  thesaurarius,  Stephanus  ejusdem  ecclesie  canonicus, 
Ado  abbas  Sancti  Eugendi,  IphridusabbasLuxoviensis,  Guttardus  abbas 
Faverniacus,  Enselinus  abbas  Corneoli,  comes  Stephanus,  Amedeus  comes 
de  Monte  Beligardo,  Walcheus  Salinensis,  Bonardus  de  Asve,  Magnardus 
de  Grombach ,  Thiebertus  de  Montemoreto  ;  de  clericis  ecclesie  magister 
Umbertus ,  magister  Guido. 

Signum  domini  Frederici  Romanorum  imperatoris  invictissimi. 

Ego  Christianus  imperialis  curie  cancellarius  recognovi. 

Datum  Vormacie,  decimo  tertio  kalendas  octobris,  anno  dominicein- 
carnationis  millesimo  centesimo  sexagesimo  quinto,  indictione  tercia  de- 
cima,  regnante  domino  Frederico  Romanorum  imperatore  gloriosissimo , 
anno  regni  ejus  tercio  decimo,  imperii  vero  undecimo.  Actum  in  Christo, 
feliciler.  Amen. 

Nos  igitur  attendentes  religionem  et  honestam  conversationem  abbatisse 
ac  monialium  predictarum  et  quanto  devotionis  affectu  ibidem  Domino 
famulantur,  pro  salute  quoque  nostra  et  remedio  animarum  dominorum 
augustorum  parentum  nostrorum  recolende  memorie  earum  supplicatio- 
nibus  favorabiliter  inclinati,  predictum  privilegium  divi  Augusli  avi  nostri 
eidem  monasterio  indultum  de  verbo  ad  verbum  sicut  supra  continetur 
transcribi  et  innovari  mandavimus;  confirmantes  in  perpetuum  eidem 
monasterio  omnia  que  suprascriptum  privilegium  continet.  De  nostre 
gratia  majestatis  presentis  privilegii  auctoritate  mandantes  quatenus  nul- 
lus  princeps,  dux,  marchio,  comes,  ministerialis,  sculterius,  advocatus, 
nullaque  persona  alta  velhumilis,  ecclesiastica  vel  mundana,  contra  pre- 
senlis  confirmationis  nostre  paginam  venire  presumat.  Qui  contra  pre- 
sumpserit  indignationem  culminis  nostri  incurrat,  et  penam  centum 
librarum  auri  puri  componat,  quarum  medietas  fisco  imperiali  et  reliqua 
medietas  passis  injuriam  persolvatur.  Ad  hujusmodi  autem  innovationis 
et  confirmationis  nostre  memoriam  et  robur  in  perpetuo  valiturum,  pre- 
sens  privilegium  fieri  et  sigillo  majestatis  nostre  jussimus  communiri. 

Hujusrei  testes  sunt  :  Jacobus  Capuanus,  Cesarius  (a)  Salernitanus  et 
Obisius  Cusentinus  archiepiscopi ,  Richerius  Melfiensis,  J.  Trojanus  et 
Petrus  Rebellensis  episcopus,  Thomasius  comes  Acerrarum,  marchio 
Lancia,  comes  Arduinus,  Henricus  de  Ravello  (b)  senescalcus,  Vimigner- 

(a)  Ap.  Dunod  Cesterius,  male. 

(b)  Nomina  testium  foede  apud  Dunod  corrupta ,  scilicet  Thomasius  comes,  Antrarius 
marchio,  Lamera  comes,  Arduinus,  Henricus  de  Revett,  ad  veram  lectionem  discernimus 
et  restituimus. 

tus  Butriglarius  (?)  (a),  Riccardus  camerarius,  Andreas  logotheta,  et  alii 
quamplures. 

 augusti,  Jerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo  tri- 
cesimo  secundo,  mense  julii,  quinte  indictionis,  imperante  domino 
nostro  Frederico  [Romanorum  imperatore]  semper  augusto,  Jerusalem  et 
Sicilie  rege  gloriosissimo,  imperii  ejus  anno  duodecimo  et  regni  Jerusalem 
septimo,  regni  vero  Sicilie  tricesimo  quarto  (leg.  quinto). 

Datum  apud  Melfam,  anno,  mense  et  indictione  prescriptis. 


Fridericus,  Romanorum  imperator,  Volquino  magistro  fratrum  Meusa», 
militiae  Christi  confirmat  et  in  suam  protectionem  recipit  posses- 
siones  ordinis  in  Livonia,  Lettonia,  Oesel,  Esthonia ,  Kurlandia 
et  Semigallia. 

(Memorat.  ap.  Napieksky,  Index  corporis  historico-diplom.  Livonie ,  Esthonie, 
Curonie,  etc,  t.  I,  p.  11,  n°  40,  ex  antiqua  versione  originalis  latini,  quae 
extat  apud  archiv.  Koenigsbergense  in  codice  cui  titulus  :  «  Dis  synt  die  privi- 
legia  von  Leyflant  her.  » ) 

Datum  Melfie  (b),  mense  julio,  anno  Domini  M.  CC.XXXH  (1). 

(a)  Forsitan  IV.  vel  M.  Nurembergensis  butigelarius.  Res  tamen  valde  dubia ,  cum 
nomen  omnino  mutilum  sit. 

(b)  Ap.  Napiersky  Melsiani,  male. 


(1)  Alterum  Friderici  privilegium  de  eodem  anno,  quod  ad  Livoniam  pertinet,  datum  Melfiae 
mense  septembri ,  exhibetur  in  libro  cui  titulus  Liv.-Eslh.  und  Curlandische  urkundenhuch , 
1. 1,  p.  164  (Revel,  1852).  Cujus  operis  notitiam  nobis  fecit  Staelinus ,  sed  illud  frustra  apud 
Parisios  requisivimus. 

Eeate,        Gregorius  papa  Fridericum  Romanorum  imperatorern  hortatur 

24  julii.  . 

ut  m  succursum  hcclesiae  contra  rebelles  exurgat. 

(Edid.  partim  Raynaldus,  Annal.  ecclesiast.,  ad  ann.  1232,  §  XXXVII.) 

Gregorius,  etc.  Friderico,  etc.  Hortamur  attente  quatenus  in  succursum 
matris  Ecclesie  velut  benedictionis  filius,  te  superne  lucis  lumine  pre- 
cedente,  ad  fugandas  calervas  demonum  et  frangenda  cornua  impiorum 
tam  propere  quam  potenter  exurgas,  ut  rebelles  (1)  intelligant  et  cog- 
noscant  quia  tibi  nomen  (a)  invictus  et  excelsus  pre  terre  regibus ,  ela- 
torum  in  perditionem  deponens  insaniam  et  erigens  humilium  gratiam 
in  salutem  et  etiam  dejectis  persequentibus  sponsam  Christi,  sponsi  de- 
litias  merearis,  etc. 

Datum  Reate,  IX  kalendas  augusti ,  [anno  pontificatus  VI.] 


Gregorius  papa  patriarchae  Antiocheno  mandat  ut  habito  consi- 
lio  magistrorum  Templi  et  Hospitalis,  nobiles  regni  Hierosolymi- 
tani,  cives  Acconenses  et  alios  ad  devotionem  Friderico  imperatori 
et  filio  ejus  exhibendam  inducat. 

(Edid.  Raynald.,  Annal.  eccles.,  ad  ann.  1232,  §  XLV,  e  regest.  Gregor., 
lib.  VI,  n°  52.) 

(a)  Vox  corrupta,  nisi  quaedam  hic  praetermissa  sint. 


(1)  De  rebellione  Romanorum  qui  papam  quasi  exulare  cogebant  et  vastationem  Campaniae 
minabantur,  vid.  Ricc.  de  S.  Germano,  ad  annum ,  passim. 

Gregorius,  etc. ,  patriarche  Antiocheno  (1),  etc.  Sane  nondum  defuit 
Agarenus  ut  christianus  converteret  in  se  manum ;  nondum  sic  est  ad- 
versarii  attrita  potentia  ut  pusillus  grex  Domini  mutua  se  disceptatione 
disrumpat ;  nondum  sic  ibi  sunt  nostra  dilatata  tentoria  ut  in  pacis  fas- 
tidium  libeat  et  liceat  sub  guerra  voluntaria  lascivire.  Porro  multorum 
est  acquisitum  laboribus  quod  hi  tenent,  seminaverunt  plurimi  quod  hi 
metunt;  unde  nec  licet  offerre  jacture  multi  sanguinis  pretio  conqui- 
situm  nec  expedit  dare  periculo  id  ad  quod  non  absque  periculis  chris- 
tiane  sollicitudinis  studium  vix  pervenit.  Miramur  autem  quod  homines 
illius  regionis  induxerit  ut  contra  charissimum  in  Christo  filium  nostrum 
Fridericum  Romanorum  imperatorem  semper  augustum ,  Hierusalem  et 
Sicilie  regem  illustrem,  rebellionis,  ut  fertur,  pretenderint  conjectu- 
ram  (2),  qui  contra  eos  ut  dicitur  nullius  exhibuit  gravaminis  argu- 
mentum.  Sed  dato  quod  appareret  gravamen  in  patre;  filius  heres  regni 
legitimus,  in  quo  tenera  etas  affectum  injuriandi  non  patitur,  quid  pec- 
cavit?  Quod  si  patris  et  filii  dextera  fuisset  adversus  illos  plena  moles- 
tiis,  poterat  et  debebat  Apostolice  Sedis  auxilium  invocari ,  que  pro  illius 
terre  subsidio  plus  ceteris  laboravit.  Cum  igitur  nos  ejus  scandalum  urat 
et  in  ipsius  infirmitatibus  infirmemur,  volentes  vulnerato  principio  fes- 
tinato  remedio  subveniri  ne  sero  medicina  paretur,  si  mala  per  Iongas 
contingeret  invalescere  moras,  fraternitati  tue  per  apostolica  scripta  man- 
damus  quatenus  habito  consilio  magistrorum  Templi  et  Hospitalis  necnon 


(1)  Vir  ille  qui  imperatori  addictus  dicebatur,  magnatibus  Ierosolymitani  regni  valde  displi- 
cebat.  Dum  inter  Ibelinorum  fautores  et  Caesareos  suas  saepius  partes  interponeret ,  in  eum 
invehit  Bustron,  quem  etiam  traditore  Lombardo  vocat. 

(2)  Praecipue  apud  Accon ,  ubi  plerique  nobiles  et  ditiores  regni  privilegia  confraternitatis 
Sancti  Andreae  juramento  firmaverant  ut  foedus  inter  se  conjungerent  adversus  marescalcum 
Riccardum ,  quem  vice  sua  ballivum  instituerat  imperator.  Cf.  Contin.  Guill.  Tyrens.,  ap.  Gui- 
zot,  XIX,  464  et  seqq.  Rem  suo  more  breviter,  sed  praecise  memorat  Ricc.  de  S.  Germano 
in  chron.  ad  ann.  1232  :  «  Mense  aprilis  Johannes  de  Baruch  civitatem  Acconitanam  recipit 
in  odium  imperatoris.  Mense  julio  imperator  pro  succursu  civitatis  Acconitanae  quam  Johannes 
de  Baruch  occupatam  tenebat ,  parte  civitatis  se  pro  imperatore  tenente ,  exercitum  congregat 
miHtum  et  baronum.  Mense  augusto  imperator  congregatum  Brundusii  exercitum  revocat ,  et 
ipso  mandante  quilibet  sunt  in  sua  reversi.  » 

IV.  48 

et  aliorum,  prout  videris  expedire  negolio,  nobiles  regni  predicti,  cives 
Acconenses  et  alios  ut  ad  fidelitatem  et  devotionem  imperatoris  prefali 
sublato  cujuslibet  difficultatis  obstaculo  redeant,  inducere  non  postponas. 
Datum  Reate,  VII  kalendas  augusti,  pontificatus  nostri  anno  VI. 


Gregorius  papa  magistro  et  fratribus  hospitalis  Hierosolymitani 
mandat  ut  assistant  iis  qui  in  regno  Hierosolymitano  jura  impera- 
toris  adversus  rebelles  tuentur. 

(Edid.  Pauli  ,  Codice  diplomatico  del  sacro  ordine  Gerosolimitano,  1. 1,  p.  271.) 

Gregorius,  etc. ,  magistro  et  fratribus  Hospitalis  Hierusalem ,  etc.  Plenis 
est  votis  appetenda  concordia  cujus  integritas  etiam  parvis  ad  grandia 
praebet  ascensum,  et  totis  est  nisibus  vitanda  discordia  cujus  scisma 
summa  multolies  detrahit  ad  ruinam.  Sane  audivimus  quod  regni  Hieru- 
salem  turbatus  est  status,  ordo  confusus,  cum  quidam  ad  charissimi  in 
Christo  filii  nostri  Federici  Romanorum  imperatoris  semper  augusti,  Hie- 
rusalem  et  Sicilie  regis  illustris,  prosilientes  injuriam,  jam  publice  sicut 
fertur  signa  rebellionis  ostendunt ;  dumque  hii  a  cepta  molestia  non  de- 
sistunt  et  alii  regalia  jura  defendunt,  in  christianos  manus  christiana  re- 
flectitur  que  in  Christi  blasphemos  bellis  non  fatigata  civilibus  deberet 
extendi,  et  sumptus  in  subjectorum  dispendium  convertuntur  in  damnum 
hostium  deputali.  Porro  in  talibus  satis  est  dubia  sors,  nimis  suspectus 
eventus,  cum  exorte  discordie  scandalo  hostibus  inique  machinationis 
janua  pateat  et  nostris  via  subsidii  precludatur.  Verum  cum  ante  lan- 
guorem  preparanda  sit  medicina,  differenda  non  creditur  in  languore. 
Unde  mali  principio  volentes  remedio  subveniri,  ne  cure  dilatio  cura- 
tionis  perdat  effectum,  universitati  vestre  per  apostolica  scripta  man- 
damus  quatenus,  sicut  divinam  et  nostram  gratiam  charam  habetis,  ad 
reformationem  regni  predicti  venerabili  fratri  nostro  patriarche  Antiocheno 
Apostolice  Sedis  legato  prudenter  et  viriliter  assistentes,  hiis  qui  prefati 


Eeate , 
26  julii. 

imperatoris  justitiam  persequuntur  impendatis  consilium,  auxilium  opor- 
tunum,  opem  et  operam  efficacem. 
DatumReate,  VII  kalendas  augusti,  anno  sexto  (1). 


Fridericus,  Romanorum  imperator,  Theodorum  abbatem  Lu- 
trensem  in  comitatu  Rurgundiae  capellanum  aulae  imperialis  de- 
nuntiat,  eumque  cum  ecclesia  ejus  sub  protectione  sua  recipit. 

(Edit.  ap.  Lunig,  Reichsarchiv,  t.  XIX,  p.  972,  et  in  Dissertat.  hist.  de  VAcadim. 
de  Besancon,  ann.  1762-1764.  Coll.  cum  codice  Droziano,  Abbay.  de  Franche- 
comte",  t.  VIII,  fol.  346  recto-verso,  in  Biblioth.  Paris.) 

Fridericus,  Dei  gratia  Romanorum  imperator  [semper  augustus,  Jeru- 
salem  et  Sicilie  rex.]  Notum  facimus  universis  imperii  fidelibus  tam  pre- 
sentibus  quam  futuris  quod  nos  attendentes  fidem  puram  et  devotionem 
sinceram  quam  Theodorus  venerabilis  abbas  Lutrensis,  princeps  noster, 
incessanter  ad  nos  et  imperium  inter  plurimas  adversitates  quas  per- 
passus  est  conservavit  illesam,  ipsum  Theodorum  in  capellanum  nostre 
imperialis  aule  recipientes,  ecclesiam  Lutrensem  que  nostra  regalis  est 
abbatia,  cum  monachis,  hominibus,  possessionibus  et  omnibus  bonis 
suis,  tam  ecclesiasticis  quam  mundanis,  sub  protectione  et  defensione 
nostri  culminis  recipimus  et  habemus.  Universis  et  singulis  fidelibus  nos- 
tris  sub  pena  nostre  gratie  firmiter  adstricte  mandantes  quatenus  nullus 
sit  qui  prefatum  abbatem ,  principem  nostrum  ac  capellanum ,  in  persona 
et  rebus  suis  et  dictam  ecclesiam  Lutrensem  in  monachis ,  hominibus, 
possessionibus  et  aliis  bonis  ejus  contra  presentem  protectionis  et  de- 


(1 )  Adest  altera  Gregorii  papae  epistola  cum  notis  chronologicis  eisdem ,  n°  65,  qua  Gerol- 
dum  patriarcham  Hierosolymitanum ,  Apostolicae  Sedis  legatum,  citius  revocat ,  ne  suspicio 
quam  in  ipsum  Fridericus  imperator  concepit ,  aliquid  nocumenti  tractandae  concordiae  afferre 
possit.  Cf.  Raynaldum,  Annal.  eccles.,  ad  ann.  4232,  §  XLIV. 

fensionis  nostre  paginam  impedire  seu  molestare  presumat.  Quod  qui 
presumpserit,  indignationem  nostri  culminis  se  noverit  incursurum. 

Datum  Melfie,  anno  dominice  incarnationis  M.  CC.  XXXII,  mense  au- 
gusto,  indictione  V\ 


Memae,       Fridericus ,  Romanorum  imperator,  confirmat  sententiam  a  Be- 

augusto.  '  1  ' 

nedicto  episcopo  Massiliensi  latam  super  controversia  inter  Ray- 
mundum  Berengerium  comitem  Provinciae  et  Nicolinum  Aycardum 
syndicum  villae  vicecomitalis  Massiliae  agitata  de  cautionibus  ei- 
dem  comiti  praestandis. 

(Inedit.  ex  originali  ap.  antiq.  archiv.  regal.  Aquense,  nunc  in  praefect.  Massil., 
tour  du  tresor,  IVe  carre,  13*  liasse,  lettre  H.  Transumptum  quoque  in  inven- 
tario  anni  1820,  ibid.,  1"  divis.,  fol.  208  verso.  Memorat.  autem  in  Pitton, 
Hist.  de  la  ville  d'Aix ,  p.  121.) 

Fredericus,  Dei  gratia  Romanorum  imperator  semper  augustus,  Ieru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  Raymundus  Beren- 
gerius  comes  et  marchio  Provincie,  dilectus  affinis  et  fidelis  noster,  nostro 
culmini  per  specialem  nuntium  supplicavit  quatenus  sententiam  latam 
per  Benedictum  venerabilem  episcopum  dominum  Massilie  super  con- 
troversia  que  inter  eumdem  comitem  ex  una  parte  et  Nicolinum  Ay- 
cardum  syndicum  communis  seu  universitatis  Massilie  ville  vicecomitalis 
nomine  ipsius  communis  vel  universitalis  ex  altera ,  coram  eodem  epi- 
scopo  extitit  actitata,  videlicet  de  satisdationibus  et  cautionibus  eidem 
comiti  super  rancuris  et  querimoniis  que  fierent  vel  in  futurum  fieri 
contingerent,  per  eumdem  Nicolinum,  alium  vel  alios  de  ipsa  universitate 
prestandis  coram  eo  vel  in  ejus  curia;  per  quam  videlicet  sententiam 
dictus  Massiliensis  episcopus  pronuntiavit  nominatum  Raymundum  Be- 
rengerium  comitem  et  marchionem  Provincie  habere  jus  exigendi  et 

suscipiendi  cautionem  et  satisdationem  seu  firmantiam  ab  universitate 
seu  communi  Massilie  ville  vicecomitalis ,  et  predictum  ac  presentem  Ni- 
colinum  Aycardum  syndicum  dicte  universitatis  ad  hane  controversiam 
constitutum  et  per  eumdem  syndicum  dictam  universitatem  Massilie, 
tenentem  seu  tenentes  locum  universitatis  ejusdem  sive  vicem  quondam 
dominorum  Massilie  predicte,  ad  prestandam  firmantiam  suprapetitam 
dicto  comiti  Provincie  ut  domino  et  comiti  condemnavit,  prout  in  scripto 
ejusdem  sententie  quod  sub  sigillis  ejusdem  Massiliensis  episcopi  et 
aliorum  prelatorum  fide  dignorum  vidimus  plenius  contineri ,  de  nostra 
confirmare  gratia  dignaremur.  Nos  igitur  supplicationem  dicti  comitis 
velut  justitie  inherentem  favorabiliter  admittentes,  eamdem  sententiam, 
sicut  juste  lata  est,  nos  legitima  appellatione  suspensa  imperialis  aucto- 
ritate  culminis  confirmamus.  Ad  hujus  autem  confirmationis  memoriam 
et  stabilem  firmitatem ,  presens  scriptum  fieri  et  sigillo  majestatis  nostre 
jussimus  communiri. 

Datum  Melfie,  anno  dominice  incarnationis  millesimo  ducentesimo  tri- 
cesimo  secundo,  mense  augusti,  quinle  indictionis. 


Fridericus,  Romanorum  imperator,  magistro  Henrico  Coloniensi  Meisae, 
commodat  transcribendum  suum  exemplar  Abbreviationum  Avi- 
cennae  De  animalibus,  a  Michaele  Scoto  translatum. 

(Inedit.  ex  codice  membr.  in  8°,  sec.  decimi  tertii  vel  quarti,  n°  8557  Bibl.Bru- 
gensis  et  ex  altero  codice,  seculi  quarti  decimi,  in  Bibl.  Pommersfeldensi , 
quorum  mentio  fit  ap.  Pertz,  Archiv  der  gesellschafft  fur  dlt.  Deutsche  ges- 
chichtskunde,  t.  VIII,  p.  557,  et  t.  IX,  p.  532.) 

Avicenne  abbreviatio  super  librum  animalium.  —  Frederice,  Romanorum 
imperator,  domine  mundi,  suscipe  devote  hunc  laborem  Michael  Scoti  (1), 
ut  sit  gratia  capiti  tuo  et  torquis  collo  tuo. 


(1)  Michael  Scotus,  Derasmi  in  Anglia  natus,  Toleti  studuit  ubi  auxilio  Judaeorum  non- 

Incipit :  Et  animalium  quedam  communicant  in  membris ,  sicut  equus 
et  homo  in  numero  et  in  carne,  etc.  [Libro  ita  finis  imponitur  :]  Sed  de 
dentium  utilitatibus  jam  scis  ex  alio  libro.  Explicit  liber  Avicenne  de 
animalibus.  [Post  similis  manus  ita  scripsit  :]  Completus  est  liber  Avi- 
cenne  de  animalibus,  scriptus  per  magistrum  Heinricum  Coloniensem  (1 ) ; 
ad  exemplar  magnifici  imperatoris  nostri  domini  Frederici  apud  Mef- 
fiam  (Melfiam)  civitatem  Apulie,  ubi  dominus  imperator  eidem  magistro 
hunc  librum  premissum  commodavit  anno  Domini  M.  CC.  XXXII  (2),  in 
vigilia  beati  Laurentii,  in  domo  magistri  Volmari  medici  imperatoris. 


nulla  opera  de  arabico  sermone  transtulit  in  latinum.  Quarum  versionum  quaedam  certissime 
Scoto  tribuendae  sunt :  scilicet  Alpetrangii  tractatus  Super  sphaera,  anno  4217;  Averroiscom- 
mentarii  super  librum  Aristotelis  De  coelo  et  mundo,  Stephano  de  Provino  circa  annum  4221 
dedicati ;  ejusdem  Averrois  commentarii  super  librum  De  anima;  ejusdem  commentarii  super 
duodecimum  Metaphysicorum  librum,  sub  nomine  Nicolai  Peripatetici  vulgati.  Aliae  autem  ver- 
siones  Scotianae  magis  dubiae  habentur  :  scilicet  Averrois  commentarii  super  librum  De  ge- 
neratione  et  corruptione,  commentarii  De  meteoribus,  paraphrasis  super  Parva  naturalia, 
Averroici  demum  tractatus  De  substantia  orbis.  Cf.  Renan  ,  Averroes  et  Vaverroisme , 
p.  162  et  seqq.  Summa  ab  imperatore  gratia  exceptus,  cui  suam  libri  animalium  translatio- 
nem  obtulit ,  praecipua  tanquam  astrologus  apud  eum  auctoritate  Scotus  in  posterum  func- 
tus  est. 

(1)  De  illo  Henrico  nihil  bene  compertum  habemus,  nisi  sit  idem  magister  de  quo  in  Bi- 
bliotheca  Laudunensi,  cod.  465,  n°  5,  notitia  adest  ut  sequitur  :  Commentarius  in  versus  de 
accentu  a  magistro  Heinrico  de  Colonia;  qui  vero  grammaticis  potius  quam  philosophicis 
disciplinis  addictus  fuisse  videtur. 

(2)  Hoc  ipso  tempore  judaeus  Provincialis,  nomine  Jacob  ben-Abba-Mari  Simsonis  Antoli,  ver- 
siones  alias  ex  arabica  lingua  hebraice,  favente  quoque  Friderico  nostro,  ediderat.  De  quo  eae  inter 
plures  notitiae  :  «  Analytica  recta  Averrois.  »  In  fine  haec  legis:  «  Deo  gratias  qui  dedit  mihi 
»  Jacobo  filio  R.  Simsonis  ex  Antoli  vires  complendi  opus  illud  in  Adar  2,  ann.  4492  (Christi 
»  4232)  in  urbe  Neapolitana;  quod  composuit  philosophus  Andalusiae  Ben-Resched  stylo 
»  rhetorico  claroque  supra  Aristotelis  Iibros ,  quos  transtuli ,  quorum  quatuor  sunt  Aristotelis , 
»  alter  Porphyrii.  Benedictus  Deus  qui  in  corde  Cesareae  sacrae  majestatis  imperatoris  Federici 
»  amatoris  scientiarum,  qui  omnia  subministravit  necessaria.  »  Wolf,  Biblioth.  Hebr.,  t.  IV, 
p.  751 ,  n°  XXXIX,  ex  cod.  Taurinensi.  —  «  Ibn  Ruschad  sive  Averrois  commentarius  in  Or- 
ganum  Aristotelis,  Isagogen  Porphyrii ,  Categorias ,  De  interpretatione ,  In  priora  et  poste- 
riora  Analytica,  translatus  ex  arabico  in  hebraicum  sermonem  a  R.  Jacob  Antoli  jussu  et 
impensis  imperatoris  Friderici  secundi,  quem  propterea  in  fine  versionis  suae  laudat,  simul 
etiam  optat  ut  sub  ejus  imperio  Messias  Judaeorum  exoriretur.  »  Lambecius  ,  Commentar. 
de  Bibl.  Caesarea,  lib.  I,  p.  391,  n°  LXI,  ex  cod.  Vindobonensi.  Alia  ejusdem  mentio  apud 

Liber  iste  inceptus  est  et  expletus  cum  adjutorio  Jesu  Christi  qui  vi- 

vil,  etc.  (sic). 

[Post  altera  manus  seculi  quarti  decimi  ita  scripsit :] 

Frenata  penna,  finito  nunc  Avicenna,  libro  Cesareo,  gloriasumma  Deo. 


Encyclica  Friderici  Romanorum  imperatoris  qua  magistris  in 
philosophia  docentibus  libros  quosdam  sermoniales  et  mathemati- 
cos ,  ab  Aristotele  aliisque  philosophis  sub  graecis  et  arabicis  vo- 
cabulis  conscriptos,  nunc  in  latinum  ipso  curante  translatos, 
mittit. 

(Edit.  ap.  Petr.  de  Vineis  Epist.,  lib.  III,  cap.  LXVII,  cum  hac  rubrica  :  «Mittit 
magistris  et  scholaribus  Bononiensibus  libros  Aristotelis  de  graeco  et  arabico  in 
latinum  per  eum  noviter  translatos.  »  Rubrica  tamen  in  nonnullis  codicibus 
deest.  Adest  alterum  hujus  epistolae  exemplar,  cum  nomine  Manfredi  regis , 
ap.  Martene,  Vet.  script.  et  mon.  ampliss.  collectio,  t.  II,  col.  1220,  ubi  in- 
scribitur  :  «  Sedentibus  in  quadrigis  physicae  disciplinae  Parisiensis  studii  docto- 
ribus  universalibus.  »  Brevioris  autem  sub  intervallo  pacis  vel  potius  treugae  ad 
Studium  Bononiense  hos  libros  destinare  potuit  Fridericus,  quos  postea  filius 
ejus  Manfredus,  non  impari  scientiarum  zelo,  iterum  Parisiensi  Studio  do- 
navit.) 

[Fridericus,  etc.]  In  extollendis  regie  prefecture  fastigiis  quibus  con- 
gruenter  officia ,  leges  et  arma  communicant,  necessaria  fore  credimus 
scientie  condimenta  :  ne  per  hujus  mundi  suaves  et  muliebres  semitas, 
nube  ignorantie  commiscente ,  vires  ultra  licitos  terminos  effrenate  lasci- 
viant,  et  justicia  circa  debiti  regulas  diminuta  languescat.  Hinc  nos  pro- 


eumdem  Lambecium,  Ibidem,  p.  28-4,  n°  III  :  « Ibn  Ruschad  sive  Averrois  epitome  Almagesti 
sive  magnae  constructionis  Ptolemaei  Alexandrini ,  hebraice.  Vertit  illam  ex  arabica  lingua 
R.  Jacob  B.  R.  Aba-Mori,  B.  R.  Simson,  B.  R.  Antoli,  anno  aerae  judaicae  4991  »  (Christi  4234). 
Cf.  de  Rossi ,  Dizionario,  p.  53  et  codd.  mss.,  t.  II,  p.  43,  50.  —  Pasini,  codd.  Taurin.,  1. 1 , 
p.  44  ,  48.  —  Delitzsch,  codd.  Hebr.  Lips.,  p.  306. 

fecto,  qui  divina  largitione  populis  presidemus,  generali  qua  omnes  ho- 
mines  naturaliter  scire  desiderant  (a),  et  speciali  qua  gaudent  aliqui 
utilitate  (b)  proficere,  ante  suscepta  nostri  regiminis  onera,  semper  a 
juventute  nostra  [eam]  quosivimus,  formam  ejus  indesinenter  amavimus, 
et  in  odore  unguentorum  suorum  semper  aspiravimus  indefesse.  Post  regni 
vero  nostri  curas  assumptas,  quanquam  operosa  frequenter  negociorum 
turba  nos  distrahat,  et  civilis  sibi  ratio  vendicet  solicitudinis  nostre  partes, 
quidquid  tamen  temporis  de  rerum  familiarium  occupatione  decerpimus, 
transire  non  patimur  ociosum ;  sed  totum  in  lectionis  exercitatione  gra- 
tuite  libenter  expendimus,  ut  anime  clarius  vigeat  instrumentum  in  ac- 
quisitione  scientie,  sine  qua  mortalium  vita  non  regitur  liberaliter.  Dum 
librorum  ergo  volumina,  quorum  multifarie  multisque  modis  distincta 
chirographa  nostrarum  armaria  divitiarum  locupletant,  sedula  meditatione 
revolvimus,  et  accurata  contemplatione  pensamus,  compilationes  varie 
ab  Aristotele  aliisque  philosophis,  sub  grecis  arabicisque  vocabulis  an- 
tiquitus  edite  in  sermonialibus  et  mathematicis  disciplinis  (1),  nostris 
aliquando  sensibus  occurrerunt ;  quas  adhuc  originalium  dictionum  ordi- 
natione  consertas,  et  vetustarum  vestium,  quas  eis  etas  prima  conces- 
serat,  operimento  contectas,  vel  hominis  defectus  aut  operis  ad  latine 
lingue  noticiam  non  perduxit.  Volentes  igitur  ut  veneranda  tantorum 
operum  simul  authoritas  apud  nos,  non  absque  multorum  commodis  com- 
munibus,  vocis  organo  traductione  innotescat  (c),  ea  per  viros  electos  et 
in  utriusque  lingue  prolatione  peritos  instanter  jussimus,  verborum  fide- 
liter  servata  virginitate,  transferri.  Quia  vero  scientiarum  generosa  pos- 

(a)  Typis  inclinatis  sententiam  exaramus  quae  ex  primo  Metaphysicorum  Aristo- 
telis  libro  sumitur. 

(I)  In  epistola  Manfredi  voluntale,  rectius. 
(c)  Aliter  juvenescat. 


(1)  Libri  sermoniales,  ut  opinamur,  se  ad  logicam  referunt,  scilicet  ad  artem  argumentandi 
simul  et  sermocinandi ;  mathematici  vero  ad  libros  physicorum,  meteorum ,  etc,  et  forsitan 
ad  Almagestum  Ptolemaei,  de  quo  supra  p.  382,  not.  2.  Cf.  Jourdain,  Recherches  sur  les  trad. 
d'Aristote ,  p.  163. 

sessio  in  plures  dispersa  non  deperit ,  et  distributa  per  partes  minorationis 
detrimenta  non  sentit ,  sed  eo  diuturnius  perpetuata  senescit,  quo  publicata 
fecundius  se  diffundit  :  hujusmodi  celare  laboris  emolumenta  nolumus, 
nec  estimavimus  nos  eadem  retinere  jucundum,  nisi  tanti  boninobiscum 
alios  participes  faceremus.  Considerantes  verumtamen  quorum  conspec- 
tibus,  quorumque  judiciis  operis  cepti  primitie  possent  decentius  (a) 
deputari  (6)  :  ecce  vobis  potissime,  velut  philosophie  preclaris  alumnis, 
de  quorum  pectoribus  promptuaria  plena  fiuunt,  libros  aliquos  quos  cu- 
riosum  studium  translatorum  et  lingua  jam  (c)  potuit  fidelis  instruere, 
consulte  providimus  presentandos  vel  destinandos.  Vos  igitur  viri  docti, 
qui  de  cisternis  veteribus  aquas  novas  prudenter  educitis,  qui  fluenta 
melliflua  (d)  sitientibus  labiis  propinatis,  libros  ipsos  tanquam  exennium  (e) 
amici  Cesaris  gratanter  accipite,  et  ipsos  antiquis  philosophorum  operibus, 
qui  vocis  vestre  ministeriisreviviscunt,  quorumque  nutritis  famam,  dum 
dogmata  sternitis  sapienter  (/)  ut  expedit,  aggregantes,  eos  in  auditorio 
vestro,  in  quo  gratia  virtutum  fructificat,  erroris  rubigo  consumitur,  et 
latentis  scripture  varietas  aperitur,  tum  mittentis  (g)  favore  commoniti, 
tum  clari  transmissi  operis  meritis  persuasi,  ad  communem  utilitatem 
studentium  et  evidentis  fame  nostre  preconium  publicetis  (1). 

(a)  In  omnibus  detentius,  quod  Mehusium  in  vit.  Ambros.  Camald.  secuti,  cor- 
rigimus. 

(b)  Alias  depurari,  minus  recte. 

(c)  In  impressis  non.  Corrigimus  ex  epistola  Manfredi. 

(d)  Alias  multijlua. 

(e)  Alias  premium. 

(/)  Haec  quatuor  verba  in  epistola  Manfredi  desunt. 
(g)  Alias  principis. 


(1)  De  tempore  quo  haec  scripta  fuerit  encyclica,  non  beneconstat.  Legimus  autem  apud 
Rogerium  Baconem  ,  Opus  majus,  p.  36  :  «  Et  licet  alia  Iogicalia  et  quaedam  alia  translata 
fuerunt  per  Boetium  de  graeco,  tamen  tempore  Michael  Scoti  qui  annis  MCCXXX  transactis 
apparuit,  deferens  librorum  Aristotelis  partes  aliquas  de  naturalibus  et  mathematicis  cum  ex- 
positoribus  sapientibus,  magnificata  est  Aristotelis  philosophia  apud  Latinos.  »  Si  conferas 
quae  supra  retulimus  de  tempore  quo  translationes  a  Michaele  Scoto  factae  vulgatae  fuerunt 
(p.  381  et  not.  1),  satis  juste  suspicari  poteris  tum  compilationes  varias  quas  memorat  Fride- 

Fridericus,  Romanorum  imperator,  mandat  Qualliae  de  Gor- 
zano  ut  studeat  componere  dissentionem  ortam  inter  comitem  Pro- 
vinciae  et  Massilienses ,  Balcenses  caeterosque,  ne  idem  comes 
justam  excusationem  habeat  non  veniendi  pro  defensione  patri- 
monii  beati  Petri,  vel  comitem  eumdem  et  comitem  Tolosanum 
caeterosque  adversarios  inducat  ad  querelas  ante  curiamimperialem 
definiendas. 

(Inedit.  ex  archiv.  praefect.  Massil.,  Invent.  gin.,  tour  du  tresor,  t.  II,  4e  carre, 
1 3e  liasse ,  lettre  J.) 

Fredericus  Dei  gratia  Romanorum  imperator  semper  augustus,  Jeru- 
salem  et  Sicilie  rex,  Quallie  de  Gorzano  fideli  suo  gratiam  suam  et 
bonam  voluntatem.  Cum  per  litteras  nostras  comiti  Provincie  dilecto 
affini  nostro  et  fideli  dedimus  in  mandatis  ut  pro  defensione  patrimonii 
beati  Petri  (1),  ad  quam  sicut  tenemur  intendimus,  cum  armatorum  lau- 
dabili  comitiva  ad  nos  prefixo  termino  studeat  se  conferre,  ne  pro  dis- 
sensione  quam  habet  dictus  comes  cum  Massiliensibus  inferioris  ville, 
Balcensibus  et  G.  de  Sabrano  ac  aliis  ejus  adversariis  justam  excusationem 
habeat  remanendi ,  fidelitati  tue  presentium  auctoritate  mandamus  qua- 
tenus  eumdem  comitem  Provincie  ac  dictos  adversarios  nec  non  et  comitem 
Tolosanum  fideles  nostros  personaliter  adeas  et  eos  ex  parte  nostra  de 
inienda  inter  eos  compositione  requiras,  vel  saltem  treugam  tamdiu  ac- 
cipiant  quod  eorum  dissentio  huic  nostro  negotio  impedimenta  non  prestet. 
Si  vero  eos  ad  id  non  poteris  inducere,  tu  ab  eis  suflicienti  cautione  recepta 


ricus  Scotianis  translationibus  convenire ,  tum  ad  annum  1 232 ,  circa  finem ,  epistolam  ipsam 
fuisse  conscriptam.  Cf.  Jourdain,  loc.  citat.,  p.  464,  165,  et  Renan  ,  Averroes  et  Vaverroisme, 
p.  4  64.  Praeterea  si  de  Studio  Bononiensi  revera  agatur,  temporis  spatium  inter  annos  1232  et 
1235  restringitur. 
(1)  Vide  supra,  p.  367,  not.  2,  p.  376  et  not.  1. 

quod  super  querelis  que  vertuntur  invicem  inter  eos  in  nostra  curia  stare 
juri(a),  diem  adsignes  eisdem  quo  se  nostro  conspectui  representent , 
facturi  et  recepturi  de  ipsis  querelis  quod  postulat  ordo  juris ;  illos  autem 
qui  ad  mandatum  et  exortationem  tuam  id  facere  recusabunt  et  eorum 
adjutores  banno  imperiali  subjicias ,  secundum  quod  videris  expedire  ; 
personis  predictorum  comitum  dumtaxat  exceptis  quas  propter  hoc  banno 
nolumus  imperiali  subponi.  Nihilominus  comiti  Tolosano  dilecto  fideli 
nostro  auctoritate  nostra  sub  debito  fidei  quo  nobis  et  imperio  tenetur , 
precipias  et  injungas  ne  dictis  Massiliensibus  ac  ceteris  dicti  comitis  Pro- 
vincie  adversariis  contra  ipsum  comitem  juvamen  impendat,  si  eorum- 
dem  (b)  adversarios  in  executione  mandati  quod  sibi  ut  prescriptum  est 
ex  parte  nostra  feceris ,  inveneris  contumaces.  Nos  autem  dilectis  fidelibus 
nostris  venerabilibus  Viennensi  et  Arelatensi  archiepiscopis  damus  nostris 
litteris  in  mandatis  ut  tecum  ad  partes  illas  accedentes  studeant  una 
tecum  componere  inter  eos,  et  assistant  tibi  favorabiliter  in  negotio 
memorato. 

Datum  Melfie ,  XIX  septembris ,  VI  indictione. 


septembri. 


Fridericus,  Romanorum  imperalor,  monasterium  Carbonense  juft?.. 
[in  dioecesi  Anglonensi]  cum  omnibus  bonis  ejus  sub  sua  protec- 
tione  recipit,  eique  donat  tenimentum  quoddam  de  demanio  suo 
in  Policorio  nec  non  et  potestatem  habendi  libere  barcam  unam  in 
flumine  Acri. 

(Edit.  ap.  Ugheixi,  Ital.  sacra,  t.  VII,  p.  126,  edit.de  1659.) 

FedericusDei  gratia  Romanorum  imperator  semper  augustus,  Hierusalem 
et  Sicilie  rex.  Quam  sit  imperiali  celsitudini  gloriosum,  quantamque 


(a)  Deest  verbum  annuant,  vel  compromittant,  vel  simile. 

(b)  Sensus  vero  requirit  eosdem  vel  ejusdem. 

laudem  apud  Deum  et  homines  mereatur  ad  ecclesiarum  conservationem 
intendere  et  earum  jura  illibata  servare ,  ex  eo  conjicitur  manifeste  quia 
celestia  majoris  sunt  merili  quam  terrena  et  humanis  divina  prerogativa 
semper  non  irrationabili  preferuntur :  quod  in  illis  presertim  fulget  ecclesiis 
in  quibus  viget  observantia  regularis  et  servatur  ordo  monastice  dis- 
cipline.  Inde  est  igitur  quod  nos  attendentes  laudabilem  famam  et  con- 
versationis  scientie  propositum  quibus  claret  monasterium  Carbonense, 
optantes  etiam  servitorum  ipsius  monasterii  orationibus  jugiter  adjuvari, 
Bartholomeum  venerabilem  archimandritam,  monachos  et  ipsum  monas- 
terium  et  omnia  bona  sua  tam  ecclesiastica  quam  mundana  sub  speciali 
majestatis  nostre  protectionerecipimus,  omnes  possessiones  et  omnia  bona 
que  in  presenti  largilione  principum,  oblationibus  fidelium  et  quibus- 
cumque  aliis  justis  titulis  idem  monasterium  tenet  et  possidet  aut  in  antea 
poterit,  dante  Domino,  rationabiliter  adipisci,  ex  liberalitate  gratie  nostre 
eidem  monasterioperpetuo  confirmamus,  nisi  fuerint  de  feudis  vel  servitiis 
obligata.  De  innata  ergo  clementia  et  munificentia  nostra  et  pro  remedio 
animarum  progenitorum  nostrorum  ac  pro  salute  nostra  concedimus  et 
donamus  dicto  archimandrite  et  successoribus  ejus  necrfbn  eidem  monas- 
terio  in  perpetuum  tenimentum  terrarum  de  demanio  nostro  quod  est  in 
Pollicorio  inter  flumen  Acri  et  tenimentum  Scanzane,  sicut  est  per  quatuor 
latera  designatum  :  ab  oriente  est  mare,  a  meridie  dictum  flumen  Acri, 
ab  occidente  territorium  Sancti  Nicolai  de  Sylva  conjunctum  territorio 
Montis  Albani,  ab  aquilone  tenimentum  Scanzane,  salvo  jure  si  quod 
ibidem  habet  domus  hospitalis  Sancti  Johannis  Hierosolymitani  et  ecclesia 
Sancti  Juliani,  tenendum  ipsum  libere  sine  aliqua  rei  vel  juris  diminu- 
tione,  absque  contradictione  et  molestia  alicujus,  sicut  tenimentum  ipsum 
tempore  regis  Guilielmi  secundi  recordationis  inclyte  curia  possidebat, 
non  obstante  aliquo  privilegio  de  terra  Pollicorii  a  nostra  majestate  alicui 
persone  concesso.  Preterea  confirmamus  eidem  archimandrite,  successo- 
ribus  ejus  et  eidem  monasterio  in  perpetuum  privilegia  universa  que  a 
predecessoribus  nostris  felicibus  regibus  ipsi  monasterio  rationabiliter 
sunt  concessa  ,  necnon  libertates  cunctas  quibus  idem  monasterium  tem- 
poribus  felicium  regum  dignoscitur  esse  gavisum.  De  abundantiori  ergo 

gratia  nostra  damus  predicto  monasterio  liberam  potestatem  habere  pro- 
priam  barcam  in  flumine  Acri  capacem  equorum  decem,  cum  qua  et  in  qua 
transvehi  possint  ultro  citroque  gratis  et  libere  ac  intuitu  Dei  quilibet 
transeuntes,  sine  aliqua  camerariorum,  bajulorum  et  quorumlibet  hominum 
conlrarietate.  Quam  barcam  ipsum  monasterium  in  eodem  flumine  omni 
futuro  tempore  teneatur  habere  propter  concessionem  quam  ei  facimus  de 
tenimento  predicto,  salvo  mandato  et  ordinatione  nostra.  Ad  hujus  autem 
concessionis,  donationis  et  confirmationis  nostre  memoriam  et  robur  per- 
petuo  valiturum,  presens  privilegium  per  manus  Procopii  de  Matera  notarii 
et  fidelis  nostri  fieri  et  sigillo  majestatis  nostre  jussimus  communiri,  anno, 
mense  et  indictione  subscriptis. 

Datum  Melfie,  anno  dominice  incarnationis  millesimo  ducentesimo 
trigesimo  secundo,  mense  septembris,  sexte  indictionis,  imperante  do- 
mino  nostro  Friderico  Dei  gratia  invictissimo  Romanorum  imperatore, 
semper  augusto,  Hierusalem  et  Sicilie  rege,  anno  imperii  ejus  duodecimo, 
regni  Hierusalem  septimo ,  regni  vero  Sicilie  trigesimo  quinto ,  feliciter. 
Amen. 


Fridericus,  Romanorum  imperator,  in  ecclesia  Altamurae  a  se 
noviter  fundata  Riccardum  de  Brundusio  archipresbyterum  insti- 
tuit,  et  eamdem  ecclesiam  ab  omni  jurisdictione  archiepiscopatus 
et  episcopatus  eximit,  collatione  archipresbyteratus  sibi  et  succes- 
soribus  suis  reservata. 

(Inedit.  ex  transumpto  quod  adest  in  regest.  Caroli  II  de  anno  1294,  litt.  C, 
fol.  227,  ap.  archiv.  reg.  Neapolit.,  cujus  nobis  liberaliter  copiam  fecit  vir 
egregius  princ.  de  Belmonte. — Memorat.  ap.  Giustiniani  ,  Dizion.  geogr.,  ad 
verb.  Altamura,  ex  eodem  fonte,  et  ap.  Barth.  Chioccarello,  Arch.  della  reg. 
giurisd.  ristrett.  in  indice  compend.,  t.  VII,  p.  126.  Qui  quidem  monet  Inno- 
centium  quartum  1°  augusti  1248  hanc  Friderici  concessionem  eidem  Biccardo 
de  Brundusio  confirmavisse.) 

Fridericus,  divina  favente  clementia  Romanorum  imperator,  semper 
augustus ,  Jerusalem  et  Sicilie  rex.  Dominii  nostri  culmen  extollimus  et 


Melfiae, 
septembri. 

successibus  nostris  peremnitatis  gloriam  agregamus,  cum  justas  vices 
meritis  referenles,  illos  ex  imperiali  munificentia  beneficiis  nostris  pro- 
sequimur  quos  pure  fidei  decorat  constancia  et  serviciorum  presens  et 
continua  gratitudo  commendat.  Nos  igitur  predictas  virtutes  in  persona 
Riccardi  de  Brundasio  clerici,  dilecti  familiaris  et  fidelis  nostri,  perspi- 
cuas  attendentes,  ipsum  Riccardum  archipresbyterum  in  ecclesia  nostra 
Altamure  site  in  justitiariatu  terre  Bari  per  nos  ad  honorem  beate  Virginis 
de  novo  fundata  duximus  statuendum.  Concedentes  sibi  et  successo- 
ribus  suis  eandem  ecclesiam  liberam  et  exemptam  ab  omni  jurisdic- 
tione  archiepiscopatus  vel  episcopatus  cujuslibet;  ita  quod  nulli  archie- 
piscopo  vel  episcopo  prorsus  sit  subditus,  preter  sancte  Romane  Ecclesie 
que  caput  est  omnium  ecclesiarum  et  nobis  qui  eamdem  ecclesiam  in 
honorem  beate  Virginis  edificari  fecimus  in  terra  predicta  liberam  et  im- 
munem,  collacione  predicti  archipresbiteratus  nobis  et  successoribus  per- 
petuo  reservata.  Ad  hujus  autem  nostre  concessionis  memoriam  et  robur 
perpetuo  valiturum,  presens  privilegium  per  manus  Procopii  de  Matera 
notarii  et  fidelis  nostri  et  sigillo  majestatis  nostre  jussimus  communiri, 
anno,  mense  et  indictione  subscriptis. 

Datum  Melfie,  anno  dominice  incarnationis  millesimo  ducentesimo  tri- 
cesimo  secundo,  mense  septembris,  indictione  sexta,  imperii  nostri 
anno  duodecimo,  regni  Jerusalem  septimo,  regni  vero  Sicilie  tricesimo 
[quinto],  feliciter.  Amen. 


Jp°8embri  Mense  septembris  imperator  a  Melfia  venit  Fogiam,  et  generales 
per  totum  regnum  litteras  dirigit  ut  de  qualibet  civitate  vel  castro 
duo  de  melioribus  accedant  ad  ipsum  pro  utilitate  regni  et  com- 
modo  generali  (1);  ad  quem  pro  terra  Sancti  Germani  ivit  Roffri- 
dus  de  Monte  miles. 


(1)  Prima  vice  nuncios  civitatum  ad  curiam  sive  parlamentum  convocat  imperator.  Cf.  man^ 
data  1°  martii  et  16°  martii  1240  apud  Viterbium  et  Ortam,  in  Carcani  Regesto. 

Fridericus,  Romanorum  imperator,  Januensibus  scribit  se  eorum  r  ?°gg™ 

1  *-  i  [septembn]. 

nuntios  benigne  recepisse,  ofFensisque  praeteritis  remissis,  Ja- 
nuenses  qui  custodiebantur  in  regno  suo  et  res  eorum  captas  libe- 
rari  jussisse,  monens  ut  in  futurum  suae  majestati  intendant 
complacere. 

(Edit.  in  Caffab.  (Babth.  Scbiba),  Annal.  Genuens.,  ap.  Mobaxob..  Script.  rer. 
Ital.,  t.  VI,  p.  467,  et  ap.  Lunig,  Cod.  Ital.  diplom.,  t.  II,  p.  2091.  Coll.  cum 
cod.  Mus.  Britann.  12031.) 

Fredericus,  Dei  gratia  Romanorum  imperator  et  semper  augustus, 
Jerusalem  et  Sicilie  rex,  consilio  totique  communi  Janue  (1)  fidelibus  suis 
gratiam  suam  et  bonam  voluntatem.  Recepit  excellentia  nostra  benigne 
nuntios  vestros  (2)  quos  cum  vestris  litteris  ad  nostram  presentiam  des- 
tinastis ,  et  tam  ea  que  coram  nobis  ex  parte  vestra  proposuerunt  oretenus 
quam  que  littere  continebant  intelleximus  diligenter.  Sane  licet  quedam 
fuerint  attemptata  per  vos  in  quibus  nostra  serenitas  vix  potuit  non  of- 
fendi,  nos  tamen  imperialem  mansuetudinem  ad  subditos  nostros  exer- 
cere  volentes  nec  dedignantes  justitiam  cum  clementia  moderari ,  Ja- 
nuenses  qui  custodiebantur  in  regno  nostro  et  res  eorum  que  capte 
fuerant  (3)  liberari  et  restitui  jussimus,  ita  quod  de  offensis  preceden- 
tibus  taliter  culmini  nostro  satisfacere  studeatis  ut,  sicut  precommissa 
preterita  per  satisfactionem  debitam  duxeritis  redimenda,  sic  celsitu- 
dinem  nostram  placabilem  de  bono  in  melius  cum  favore  gratie  sentiatis. 


(1)  Potestati  non  scribit  imperator,  qui  tunc  erat  Paganus  de  Petra  Sancta,  Mediolanensis, 
scilicet  e  civitate  Societati  Lombardiae  addictissima  oriundus. 

(2)  Scilicet  Montanarius  de  Marino  et  Picamilius,  qui  quidem ,  post  Manzini  et  Thaddaei  de 
Suessa  legationem ,  ad  imperatorem  fuerant  destinati  de  reconciliatione  tractanda.  Cf.  Bartii. 
Scriba  ,  loc.  citato. 

(3)  Vid.  supra,  p.  369,  not.  1. 

Scituri  nuntios  nostros  illuc  e  vestigio  accessuros  ut  de  proposito  et  bona 
intentione  nostra  potiorem  confidentiam  assumatis;  intendentes  majestati 
nostre  placere  per  obsequium  in  futurum  quemadmodum  et  hactenus 
displicuisse  noscimini  per  offensam ,  ut  si  quis  predecessorum  nostrorum 
propter  vestra  servitia  vobis  recolitis  favorabilis  extitisse,  nos  mereamini 
nedum  favorabiles,  sed  liberales  vestris  servitiis  presentire.  Istud  pre 
oculis  potissimum  habituri  quod  major  et  favorabilior  nostra  sequetur 
benignitas  quam  aliquorum  potuerit  temeritas  processisse. 
Datum  Fogie  (a) ,  etc. 


Fridericus,  Romanorum  imperator,  Hermanno  magistro  hospi- 
talis  Sanctae  Mariae  Theutonicorum  in  Jerusalem  et  successoribus 
ejus  medietatem  castri  sui  Muntickelli  juxta  Radicophanum ,  Cas- 
tellumcellum,Fabrica  et  Crusianum  cum  omnibus  earum  terrarum 
juribus  et  pertinentiis,  in  perpetuum  concedit  et  confirmat. 

(Inedit.  ex  transurapto  in  bulla  confirraatoria  papae  Gregorii  X,  in  Teutonicorum 
Klein  privilegienbuch  ap.  archivum  Koenigsbergense ;  cujus  nobis  summa  libe- 
ralitate  cl.  vir  Voigt  copiam  fecit.  Qui  quidem  in  sua  Geschichte  von  Preussen, 
t.  II,  p.  269,  idem  privilegium  jam  notaverat.) 

Fridericus  divina  favente  clementia  Romanorum  imperator  semper  au- 
gustus,  Jerusalem  et  Sicilie  rex.  Interpietatis  opera  quibus  imperialisdigni- 
tas  uberius  exornatur,  liberalitasobtinetprincipatum,  illa  precipue  quead 
utilitatem  et  commodum  locorum  venerabilium  exercetur.  Nam  si  a  terreno 
principe  particula  datur  illius  interventu  qui  affluenter  tribuit  universa , 
quod  dat  ad  eum  cum  fenore  multo  revertitur,  maxime  cum  per  hoc  vi- 
detur  quod  pro  terrenis  eterna  provida  meditacione  mereatur.  Ea  propter 

(a)  In  impressis  perperam  Frang.  Nempe  legitur  in  cod.  Mus.  Britann.  Fog.  sive  Fag.y 
littera  o  non  bene  formata.  Nil  vero  dubium  quin  de  Fogia  agatur,  quod  jam  erat  suspi- 
catus  doctiss.  vir  Boehmer,  Regest.  imper.,\>.  155. 


Capuae , 
septembri. 

notum  facimus  universis  tam  presentibus  quam  futuris  quod  nos  medita- 
cione  piissima  attendentes  qualiter  sacra  domus  hospitalis  Sancte  Marie 
Teutonicorum  inJerusalem  adivoquondam  augusto  imperatore  Friderico 
avo  nostro  pietatis  intuitu  propagata  multiplices  fructus  prodiit  laude 
dignos ,  et  a  domino  quondam  imperatore  Henrico  inclite  recordacionis 
patre  nostro  rebus  ac  libertatibus  premunita  et  incrementum  suscepit  spiri- 
tualiter  et  temporaliter  Domino  famulando ,  et  erga  nostram  magnificen- 
ciam  fratrum  dedicatorum  ibidem  ad  divina  servicia  cum  fide  devocio 
semper  crevit,  necnon  celebrem  vitam  et  honeste  religionis  cultum  quibus 
dilectus  in  Domino  frater  Hermannus  magister  domus  hospitalis  ejusdem 
et  fratres  sui  clarere  noscuntur ,  labores  etiam  et  sudores  assiduosquos 
pro  fide  christianorum  et  gloria  sustinent  incessanter ,  eterne  retribucionis 
intuitu,  pro  sustentacione  pauperum  et  infirmorum  et  pro  remedio  anima- 
rum  progenitorum  nostrorum  recolende  memorie  et  pro  nostre  salutis  ac 
glorie  incremento  ;  attendentes  etiam  grata  servicia  que  frater  Hermannus 
venerabilis  sacre  predicte  domus  hospitalis  magister  in  partibus  ultra- 
marinis  ac  ubique  majestati  nostre  fideliter  exhibuit  et  inantea  cohope- 
rante  Domino  poterit  exhibere,  medietatem  castri  nostri  Muntickelli, 
quod  est  juxta  Radicophanum  et  Castellumcellum  et  juxta  Montiepulza- 
num  Fabrica  et  Crusianum  cum  omnibus  juribus  et  pertinenciis  suis,  eidem 
fralri  Hermanno  magistro  prefate  domus  et  suis  successoribus  de  speciali 
gratia  in  perpetuum  damus,  concedimus  et  confirmamus.  Concedimus 
etiam  eidem  sacre  domui  de  munificencia  liberali  libertatem  aquarum , 
herbarum  et  lignorum  ubique  per  demanii  nostri  terras  ad  suarum  domo- 
rum  usum  et  ut  de  ipsis  per  totum  imperium  nichil  pro  plateatico  vel 
consuetudinibus  aliquibus  vel  statutis  in  terra  vel  mari  solvere  teneantur; 
firmiter  statuentes  ne  quis  fratres  predictos  de  tenimentis  et  possessio- 
nibus  hospitalis  ejusdem  sine  judicio  et  justicia  presumat  aliquatenus 
dispasire  (a).  Statuentes  et  auctoritate  presentis  privilegii  injungentes  fir- 
miter  universis  ne  aliquis  memoratam  domum,  fratres  vel  confratres  ipsius 
super  predictis  omnibus  aliquatenus  molestare  presumat.  Quod  qui  pre- 
sumpserit  in  sue  temeritatis  judicio  centum  libras  auri  puri  componat, 
(a)  Vox  in  chartulario  non  nitida.  Fortasse  legendum  dissaisire. 

medietatem  camere  nostre  et  alteram  medietatem  passis  injuriam  per- 
solvendam.  Ad  hujus  autem  nostre  donacionis,  concessionis ,  largicionis 
et  confirmacionis  nostre  memoriam  et  robur  perpetuo  valiturum,  presens 
privilegium  per  manus  Procopii  de  Matera  notarii  et  fidelis  nostri  fieri  et 
sigillo  majestatis  nostre  jussimus  communiri,  anno,  mense  et  indictione 
subscriptis. 

Data  Capue  (1),  anno  dominice  incarnationis  millesimo  ducentesimo 
tricesimo  secundo,  mense  septembri,  indictionis  sexte,  imperante  do- 
mino  nostro  Friderico,  Dei  gracia  invictissimo  Romanorum  imperatore 
semper  augusto,  Jerusalem  et  Sicilie  rege,  anno  imperii  ejusduodecimo, 
regni  Ierusalemitani  septimo,  regni  vero  Sicilie  tricesimo  quinto,  feli- 
citer.  Amen. 


Nicolaus  de  Bisantio,  procurator  demaniorum  Basilicatae ,  vi- 
gore  mandati  imperialis  cujus  tenor  inseritur,  reducit  monasterium 
Sancti  Michaelis  de  Monte  Caveoso  in  possessionem  libertatum 
apud  Montem  Caveosum  et  Pomaricum,  nec  non  jurium  pascu- 
landi ,  aquandi ,  pernoctandi  et  ligna  incidendi  in  demaniis  terrae 
Genusii. 

(Edimus  ex  fac-simile  originalis  instrumenti  exhibiti  in  anno  1772,  occasione 
cujusdam  litis  monasterio  S.  Mich.  intentatae,  et  contra  arguentes  falsitatis 


(1)  Nulla  de  hac  Friderici  apud  Capuam  mansione  mense  septembri  apud  Riccardum  de 
S.  Germano  mentio  fit.  Quum  tamen  privilegium  plane  authenticum  et  recte  transcriptum 
videatur,  arbitrari  licet  imperatorem  ad  Terram  Laboris  circa  finem  mensis  se  transtulisse,  ut 
facilius  de  dissidio  quod  papam  inter  et  Romanos  tunc  agebatur,  certior  fieret.  Cui  saltem 
sententiae  non  inepte  convenit  auctor  Vitae  Gregorii  IX  (ap.  Murator,  Script.,  t.  III,  p.  579), 
quum  dicat :  «  Quo  Fridericus  imperator  apud  Sanctum  Germanum  certa  relatione  compertu, 
qui  fidele  defensionis  praesidium  Ecclesiae  Romanae  promiserat,  et  fidei  et  majestatis  oblitus, 
Messanam  properans  nullo  persequente  decessit.  >>  Conjicimus  insuper  curiam  generalem ,  de 
qua  supra  p.  390,  apud  Capuam  mense  octobri  celebratam  fuisse. 

defensi  ab  anonymo  in  opere  cui  titulus  est :  II  colkgio  Mabittoniano  sostenuto 
nette  sue  vere  regole  diplomatiche  e  garantito  da  sofismi  de'  pirronici  Germo- 
niani,  etc.) 

In  nomine  Domini  nostri  Jesu  Christi.  Amen.  Anno  aNativitate  ejusdem 
M°  ducentesimo  tricesimo  tertio ,  imperii  vero  domini  nostri  Federici  in- 
victissimi  Romanorum  imperatoris  semper  augusti  anno  tercio  decimo, 
regni  et  Jerusalem  anno  octavo  et  regni  Sicilie  anno  tricesimo  sexto, 
mense  januario  (1 ),  ultimo  ejusdem,  indictionis  sexte.  NosNicolaus  de  Bi- 
santio  de  Baro ,  magister  procurator  damaniorum  Montiscaveosi ,  Poma- 
rici  et  Genusii,  terrarum  provincie  Basilicate ,  ac  exequtor  novorum  im- 
perialium  statutorum  dicte  provincie  Basilicate,  declaramus  et  plenam 
fidem  facimus,  tam  nos  quam  notarius  qui  presens  instrumentum  penes 
acta  sua  posuit  de  mandato  nostro  ad  futuram  rei  memoriam,  quam 
etiam  subscripti  testes,  quod  in  mense  decembris  proximi  preteriti,  die 
octavo  ejusdem,  predicte  sexte  indictionis,  existens  in  Baro,  per  fratrem 
Laurentium  monacum  monasterii  Sancti  Michaelis  de  Montecaveoso  rece- 
pimus  sacras  imperiales  litteras  in  hac  forma  : 

Federicus,  Romanorum  imperator  semper  augustus,  Jerusalem  et  Si- 
cilie  rex ,  Nicolao  de  Bisantio  civi  Barensi  procuratori  damaniorum  pro- 
vintie  Basilicate,  fideli  suo,  gratiam  et  bonam  voluntatem.  Accedens  ad 
presentiam  nostram  Joannes  venerabilis  abbas  Sancli  Michaelis  de  Mon- 
tecaveoso,  fidelis  noster,  majestati  nostre  exposuit  conquerendo  quod 
dudum  per  procuratores  nostros  destitutum  est  monasterium  suum  qui- 
busdam  hominibus  suis  nec  non  et  moleslatur  indebite  super  quibusdam 
possessionibus,  tenimentis  et  libertatibus  tam  in  Monte  Caveoso  quam  in 
Pomarico,  quam  etiam  super  juribus  pasculandi,  aquandi  et  pernoctandi 
cum  animalibus  suis  et  ligna  incidendi  in  et  super  damaniis  terre  Ge- 
nusii ,  ipsi  monasterio  predicto  concessis  per  retro  principes  antecessores 


(-))  Notandum  est  notarium,  licet  Apulom,  in  hoc  instrumento  usum  fuisse  anno  Nativitatis 
hodierno,  cum  indictione  graeca.  Nil  vero  in  tali  materia  absolute  dici  potest.  Quae  quidem 
charta  plane  authentica  videtur,  etsi  plures  sint  adversantium  animadversiones,  quas  anony- 
mus  seriatim  refutavit  in  opere  supra  citato. 


396  FRIDERICI  SECUNDI  [Anx.  1232. 

nostros ,  sicut  nobis  in  presentia  nostra  et  totius  nostre  curie  plene  con- 
stitit  et  clare  legimus ;  que  omnia  temporibus  regum  felicium  predeces- 
sorum  nostrorum  et  usque  nunc  pacifice  tenuit  et  possedit.  Volumus  et 
expresse  mandamus  per  presentes  nostras  litteras  ex  certa  nostra  scientia 
quod  dictum  monasterium  et  sui  successores  in  perpetuum  super  pos- 
sessionibus  suis,  tenimentis  et  libertatibus  in  Monte  Caveoso  et  Pomarico 
ac  super  juribus  pasculandi,  aquandi  et  pernoctandi  cum  animalibus 
suis  ac  ligna  incidendi  pro  monasterio  et  membris  suis  in  damaniis  terre 
Genusii,  non  molestetur  indebite;  inmo  volumus  et  firmiter  fidelitati  tue 
mandando  precipimus  ex  nostra  imperiali  munificentia  et  certa  scientia 
quatenus  si  qua  revocata  sunt  de  predictis ,  statim  restituantur,  sicut  nos 
per  presentes  litteras  illa  restituimus  dicto  monasterio  et  confirmamus  ac 
de  novo  concedimus,  ut  largitas  imperialis  culminis  et  maxime  in  rebus 
ecclesiasticis  tenetur.  Quarto  octobris,  sexte  indictionis  (1). 

Quibus  receptis  et  lectis  ac  perlectis ,  perspeximus  simul  cum  infra- 
scriptis  notario  et  testibus  dictas  litteras  esse  omni  solennitate  vallatas. 
Contracta  mora  propter  imperialia  servicia,  ultimo  die  mensis  januarii 
ejusdem  indictionis  contulimus  nos  apud  Montem  Caveosum  ubi  presen- 
tibus  prudentissimis  viris  judice  Gulielmo  camerario  communitatis  Montis 
Caveosi,  judice  Baptista  de  Pomarico  Petracha,  Benedicto  et  Gulielmo 
imperialibus  judicibus  dicti  Montis  Caveosi,  et  Joanne  de  Asmundo, 
Joanne  Ursone  et  Bernardo  Montis  ipsius  et  aliis  quampluribus  probis 
viris,  predictas  litteras  in  eorum  presentia  legi  fecimus  ad  petitionem 
domini  Joannis  venerabilis  abbatis  dicti  monasterii  Sancti  Michaelis  ar- 
changeli  de  Monte  Caveoso.  Et  quia  in  dictis  litteris  mandabatur  quod 
monasterium  predictum  non  permitteremus  in  aliquo  molestari ,  sed  si 
quid  esset  revocatum  per  imperiales  revocatores ,  eidem  monasterio  res- 
tituere  faceremus ,  inquisivimus  diligenter  si  circa  predicta  esset  mona- 
sterium  destitutum;  et  cum  invenissemus  ipsum  monasterium  super  qui- 


(1)  Notatio  loci,  quae  probabili  conjectura  debuit  esse  Datum  Capue,  a  notario  omissa  est;  de 
quo  non  mirentur,  cum  aliquando  etiam  mandata  imperialia  non  in  integro  inserantur,  sicut 
infra  pluries  videre  erit. 

busdam  hominibus  et  terris  et  libertatibus  apud  Montem  Caveosum  et 
Pomaricum  et  super  juribus  pasculandi,  aquandi  et  pernoctandi  cum 
animalibus  suis  ac  ligna  incidendi  cum  membris  suis  in  damaniis  terre 
Genusii  molestatum ,  reduximus  monasterium  predictum  et  suos  succes- 
sores  in  perpetuum  ad  illum  statum  in  quo  erat  antequam  aliqui  revo- 
catores  molestavissent,  tam  de  hominibus,  terris,  tenimentis  et  liberta- 
tibus  quam  de  juribus  pasculandi,  aquandi  et  pernoctandi  ac  ligna 
incidendi  in  locis  et  terris  predictis,  secundum  continentiam  imperialium 
litterarum ,  ut  de  cetero  nulla  circa  predicta  et  omnia  alia  que  possidet 
questio  moveretur.  Et  ad  ipsius  monasterii  securitatem  perpetuam  fieri 
fecimus  presens  publicum  instrumentum  per  manus  Angeli  Nicolai,  im- 
perialis  Barensis  notarii,  qui  mecum  est,  et  ejus  solito  signo  signatum  et 
nostro  in  tali  officio  consueto  sigillo  cum  cordula  serica  et  rubea  signa- 
tum  et  nostra  et  predictorum  subscriptione  munitum.  Actum  est  hoc 
apud  Montem  Caveosum ,  anno,  mense  et  indictione  predictis. 

f  Ego  Nicolaus  de  Bissanti  (sic)  de  Baro  generalis  procurator  qui  supra. 

f  Ego  Angelus  Nicolaus  de  Baro,  imperialis  per  totum  regnum  Sicilie 
notarius  (1),  de  mandato  magnifici  et  excellentis  viri  domini  Nicolai  de 
Bisanti  de  Baro ,  imperialis  et  generalis  procuratoris  in  provincia  Basili- 
cate,  predictum  instrumentum  in  predictam  formam  et  apud  acta  mea 
redegi  ac  manu  propria  scripsi  et  subscripsi  solitoque  et  consueto  signo 
signavi  ac  etiam  supradictorum  testium  subscriptione  roborari  feci. 

f  Ego  Golielmus  qui  supra  judex  Montis  Caviosi  camerarius  interfui. 

f  Ne  Baptiste  dampnetur  judex  Petracha  tuetur. 

f  Hoc  judex  vere  Benedictus  firmo  valere. 

f  Ego  Gulielmus  Montis  Caveosi  imperialis  judex  qui  supra,  testis  in- 
terfui. 


(1)  Titulus  iste  quem  adversarii  contrarium  dicunt  constitutioni  In  locis  demanii  nostri  im- 
merito  argui  nobis  videtur,  cum  imperator  quidem  universaliter  non  concederet  auctoritatem 
acta  conficiendi  nisi  in  loco  certo,  sed  potuerit  particulariter  concedere  auctoritatem  illam  in 
duobus  locis  seu  tribus  seu  per  totam  provinciam  seu  etiam  per  regnum ,  sicut  stipulabantur 
notarii  curiae  (vid.  Constit.  Magistri  camerarii,  lib.  I,  tit.  62)  et  praesertim  notarii  impe- 
rialis  curiae. 

f  Ego  Joannes  de  Asmundo  testis  qui  supra  interfui. 
f  Ego  Joannes  de  Ursone  de  Abbate  qui  supra,  testis  interfui. 
f  Ego  Bernardus  Montis  Caveosi  notarius  qui  supra,  testis  interfui. 

[Exhibetur  quoque  sigiili  Nicolai  de  Bisantio  effigies,  scilicet  circulus  duplex  in 
quo  litterae  N.  B.  dentibus  serrae  divisae.] 


[capuaej,       Fridericus ,  Romanorum  imperator,  omnia  bona  ab  avo  suo  Fri- 

octobri. 

derico  I  indulta  abbatiae  Knecnstedensi  [juxta  Zons]  confirmat,  et 
eam  cum  personis  et  rebus  sub  protectione  sua  speciali  recipit. 

(Edidit  Lacomblet,  Urkundenb.  fiir  die  Geschicht.  des  Niederrh.,  zw.  Band, 
p.  95-96,  n°  187,  ex  chartul.  abbatiae  chartaceo  et  recentiori ,  fol.  12.) 

Fridericus  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  esse  volumus  universis 
imperii  fidelibus  tam  presentibus  quam  futuris  quod  constitutus  in  pre- 
sentia  nostra  Gilbertus  venerabilis  prior  Knechstedensis  ecclesie,  Premons- 
tratensis  ordinis,  fidelis  noster ,  pro  parte  G.  venerabilis  abbatis  ejus  et 
fratrum  ibidem  Domino  militantium  nostrorum  fidelium,  celsitudini  nostre 
supplicavit  humiliter  et  devote  ut  personas  et  monasterium  eorum  cum 
omnibus  tam  stabilibus  quam  mobilibus,  ecclesiasticis  aut  mundanis,  que 
in  presentiarum  juste  tenent  et  possident,  et  specialiter  ea  omnia  que  per 
privilegium  domini  Friderici  imperatoris  recordationis  inclyte  avi  nostri 
eis  indulta  sunt  (1),  sub  protectione  majestatis  nostre  recipere  et  ipsis  ac 
successoribus  suis  confirmare  in  perpetuum  dignaremur.  Inprimis  curtem 
in  Knechsteden  cum  agris  suis,  sylvis,  pratis,  pascuis  et  molendino;  in 
Slraburch  curtes  duas;  in  Nivenheim  curtem  unam ;  curtem  in  Balchem; 
curtem  in  Panhusen  ;  curtem  in  Diburchoven ;  curtem  in  Horheim ;  curtem 


(1)|Extat  privilegium  in  prima  parte  collectionis  a  Lacombleto  editae,  p.  265-266,  n°  384. 

in  Durremage ;  curtem  in  Pilkenbusch ;  curtem  in  Hackhusen ;  curtem  in 
Bollenberg ;  curtem  in  Winzenrode ;  curtem  in  Heddinghusen  ;  curtem  in 
Capella ;  curtem  in  Lovenicheim  ;  curtem  in  Sinsteden ;  curtem  in  Ukein- 
choven ;  agros  in  Fritzheim  et  Anstela ;  curtes  et  agros  in  Geisserna ;  cur- 
tes  et  agros  in  Havenborne  ;  curtem  in  Grutzenar ;  curtem  in  Mangenard ; 
curtem  inCassevelt;  vineas  in  Wintera;  molendinum  in  Wevelinghoven  ; 
molendinum  in  Elveka  (1);  omnia  cum  suis  pertinentiis.  Sane  novalium 
fructuum  que  propriis  manibus  vel  sumptibus  excolunt  sive  de  nutrimentis 
animalium  ipsorum,  nullus  omnino  ab  eis  decimas  exigat.  Et  quod  nullus 
advocatiam  ejusdem  monasterii  hereditario  jure  usurpare  presumat,  sed 
is  tantum  advocatus  existat ,  quem  fratres  aut  sanior  pars  eorum  voluntate 
propria  decreverit  eligendum.  Nos  igitur  pia  consideratione  ducti  quod 
idem  abbaset  prior  ac  fratreseorum,  postpositis  mundanis  illecebris,  ibidem 
se  sponte  subdentes  regularibus  disciplinis  pro  salute  nostra  et  tranquillo 
statu  imperii  fundunt  Altissimo  vota  sua ;  attendentes  etiam  quod  iidem 
semper  fideles  nobis  et  imperio  extiterunt,  predicta  omnia,  prout  predis- 
tincta  leguntur  et  a  predicto  domino  imperatore  avo  nostro  ipsi  ecclesie 
Knechstedensi  confirmata  sunt,  ut  in  privilegio  ejusdem  avi  nostri  plenius 
continetur,  jam  dicto  abbati,  priori,  conventui  et  successoribus  eorum  de 
liberalitatis  nostre  gratia  qua  benemeritos  et  fideles  imperii  prevenire 
consuevimus,  in  perpetuum  confirmamus  et  tam  personas  eorum  quam 
predicta  omnia  que  in  presentiarum  juste  tenent  et  possident  et  que  in 
antea  justo  titulo  acquirere  poterunt,  sub  protectione  atque  defensione 
nostra  et  imperii  recipimus  speciali,  salvo  in  omnibus  et  per  omnia  impe- 
riali  jure.  Statuentes  ut  nulla  persona  alta  vel  humilis,  ecclesiastica  vel 
secularis,  predictum  abbatem,  priorem,  fratres  et  successores  eorum  contra 
presentem  divalem  paginam  confirmationis,  protectionis  et  defensionis  eos 
super  predictis  impedire  seu  perturbare  presumat.  Quod  qui  presumpserit 


(1)  De  his  omnibus  nominibus,  cf.  documentum  supra  laudatum.  Extant  hodie  Straberg, 
Nievenheim,  Balcheim,  Panhausen,  Dieprinkhof,  Horrem,  Dormagen,  Pilkenbusch,  Hackhau- 
sen,  Capellen,  Sinsleden,  Anstel,  Geisseren,  Hamborn,  Griiten,  Casselfeld  sive  Feldcassel, 
Oberwintern,  Wevelinghoven,  Elvekum.  Caetera  vero  minus  certa  sunt. 

preter  indignationem  culminis  nostri,  centum  librarum  auri  penam  se  no- 
verit  incursurum,  quarum  medietas  camere  nostre,  reliqua  passis  inju- 
riam  persolvatur.  Ad  hujus  itaque  rei  memoriam  et  robur  perpetuo  vali- 
turum ,  presens  scriptum  fieri  et  sigillo  celsitudinis  nostre  jussimus 
communiri,  anno,  mense  et  indictione  subscriptis. 

Datum  Rome  (sic)  (a) ,  anno  dominice  incarnationis  millesimo  ducente- 
simo  tricesimo  secundo,  mense  octobri,  sexte  indictionis,  imperante  do- 
mino  nostro  Friderico  secundo,  invictissimo  Romanorumimperatore  semper 
augusto,  Jerusalem  etSicilie  rege  gloriosissimo ,  anno  imperii  ejus  duo- 
decimo,  regni  Hierosolomitani  septimo,  regni  vero  Sicilie  trigesimo  quinto, 
feliciter.  Amen. 


Mense  octobris  in  Sancto  Germano  hujusmodi  sunt  imperiales 
assisiae  publicatae  : 

Cives  in  terris  eorum  pro  mercibus  suis  quas  intromittent  vel 
extrahent,  nihil  solvent  nisi  quod  olim  solvebant  :  de  pomis,  cas- 
taneis,  nucibus,  avellanis  et  aliis  fructibus  in  jure  curie  servabitur 
forma  antiqua.  Jus  coriorum  pro  conzatura  dimittitur  in  forma 
antiqua.  Factum  canapis  omnino  remittitur;  [a]  vendentibus  vinum 
sive  ad  minutum  sive  ad  grossum  nihil  requiritur,  sed  in  eis  ser- 
vabitur  forma  antiqua.  Statera  erit  in  fundicis ,  et  nihil  recipietur 
pro  ea  nec  amplius  pro  cantaro  quam  grana  V.  Pro  herbatico  ani- 
malium,  venditione  equorum  et  aliorum  animalium,  similiter  ser- 
vabitur  forma  antiqua.  A  piscatoribus  nihil  requiretur  nisi  secun- 
dum  formam  antiquam.  Pro  jure  mensurarum  victualis  tam  in 
sauma  quam  in  tuminis,  servabitur  forma  antiqua.  De  jure  casa- 
tici  remissa  sunt  grana  III  pro  uncia,  ita  quod  mercatoribus  qui 


(a)  Recentior  amanuensis  male,  originali  incautius  perspecto,  legit  Rome,  quum 
verisimiliter  fuerit  Capue. 

erunt  pro  eis  providebitur  a  custodibus  fundici  in  lectis,  lumina- 
ribus,  palea  et  lignis.  De  jure  bucceriorum  pro  bove  vel  vacca 
remittuntur  grana  tria,  pro  porco  grana  III,  pro  ariete  grana  II, 
pro  agno  grana  II.  De  tuminis  (a)  et  sardellis  servabitur  forma 
antiqua;  de  jure  lini  idem;  de  jure  cannarum  idem;  de  lana  Sy- 
riae  servabitur  forma  antiqua  5  de  bombace  similiter,  de  arcu  coc- 
tonis  idem  (1).  Riccard.  de  S.  Germ.,  Chronic.  ad  annum. 


Gregorius  papa  Friderico  Romanorum  imperatori  nuntiat  R.  Os- 
tiensem  electum  et  T.  Sanctae  Sabinae  presbyterum  cardinalem  a 
se  Viterbium  fuisse  missos,  postulatque  ut  ad  Viterbienses  pro 
coeunda  cum  Romanis  pace  ipse  scribat  (2). 

(Memorat.  ap.  Raynald.,  Annal.  eccles.  ad  ann.  1232,  §  XXXIX,  e  regest., 
lib.  VI,  n°  135.) 

Datum  Anagnie,  XII  kalendas  novembris,  anno  VI. 


Gregorius  papa  Friderico  Romanorum  imperatori  grates  agit  ^VSrU 
quod  referentibus  ejus  nuntiis,  pium  propositum  conceperit  et  spi- 
ritu  charitatis  Ecclesiae  matri  sit  unitus ;  unde  promittit  quod  in 

(a)  Verisimiliter  legendum  de  tunninis.  Nempe  de  mensuris  hic  non  agitur. 


(1)  Cf.  quod  supra  edidimus  super  juribus  veteribus  et  novis,  p.  1 99,  not.  2,  et  fragmenta  ad 
res  fiscales  pertinentia,  p.  250  et  seqq. 

(2)  De  discordia  Viterbienses  iater  et  Romanos,  cf.  Riccardum  de  S.  Germano  et  Vit.  Gre- 
gor.  IX,  ap.  Muratori  ,  Script.,  t.  III,  p.  578. 

IV.  51 

negotio  fidei  et  in  restauratione  jurium  imperii  ipsi  Ecclesia  non 
deerit. 


(Edid.  Raynald.,  Annal.  eccles.,  ad  ann.  1232,  §  XLII,  e  regest.  lib.  VI,  n°  149.) 

Gregorius,  etc.  Frederico,  etc.  Referentibus  venerabili  fratreN.  archie- 
piscopo  Messanensi  (1)  et  dilecto  filio  P.  imperialis  aule  judice  (2),  nun- 
tiis  tuis,  pium  propositum  et  sanctum  desiderium,  consilium  rectum 
divina  inspiratione  conceptum ,  nos  et  fratres  nostri  gavisi  sumus  in  Do- 
mino  et  in  potentia  majestatis  ipsius,  qui  sic  matri  filium  et  filio  matrem 
spiritu  sue  charitatis  univit  ut  affectuumunitas  et  identitas  animorum  nobis 
onustis  leviget  onera  honoris  et  oneris  alias  sacerdotio  et  imperio  multi- 
pliciter  onerosa.  Quis  unquam  nova  posset  temeritate  presumere  ut  in 
negotio  fidei,  libertatis  ecclesiastice,  ecclesie  et  imperii  jurium  restaura- 
tione,  quod  de  consilio  nostro  prosequeretur  imperialis  sublimitas  (3),  in 
principio,  medio  et  fine,  filio  mater  deesset  aut  filius  matri  deficeret.  Ratio 
non  patitur,  natura  renititur,  ut  individuum  recipiat  sectionem.  Alioquin 
posset  inferri  quod  se  ipsum  posset  homo  relinquere ,  et  idem  esset  secun- 
dum  idem  relinquens  pariter  etrelictum,  agens  etpatiens  in  eodem.  Absit, 
charissime  filii,  quem  gestamus  in  visceribus  charitatis ,  quem  teste  Deo  in 
omni  puritate  diligimus,  cujus  incrementum  commune  commodum  repu- 
tamus,  ut  aliquis  sue  mentis  oblitus  hec  vel  leviter  suspicetur.  Immo  si 
secretarium  cordis  scrutinio  recte  inquisitionis  exquiritur,  si  veritas  infail- 
libilis  diligenti  meditatione  pensatur,  hortus  clavigeri  regni  celestis  ratio- 
nalis  et  floridus,  apostolica  manu  consitus,  paradisi  fluminibus  irrigatus, 
non  invenitur  pro  uvis  spinas,  pro  ficu  tribulos  germinare,  cum  ejus 
cultor  et  dominus  pro  pane  lapidem ,  pro  ovo  filiis  suis  non  consueverit 
porrigere  scorpionem.  Facile  quidem  tollitur  suspicandi  facilitas  si  incerti 


(1)  <•  Mense  aprilis  Landus  archiepiscopus  Reginus  in  Messanensem  eligitur.  »  Ricc.  de 
S.  Germano,  Chronic.  ad  annum. 

(2)  Nunc  agitur  de  Petro  de  Vinea,  sicut  ex  responsivis  Friderici  litteris,  quae  paulo  infra, 
id  pro  certo  comperimus. 

(3)  Alludit  ad  defensionem  Patrimonii,  pro  qua  subsidium  ab  imperatore  jam  papa  requisiverat. 

judicii  attenditur  difficultas ,  maxime  ubi  experta  sinceritas  operis  destruit 
imaginariam  opinionem  erroris.  Et  licet  intra  virtutum  germina  lolium 
quandoque  improbe  se  pravitatis  immisceat,  nunquam  tamen  in  colonia 
apostolorum  principis  de  puritate  duplicitas,  de  veritate  simultas,  de  in- 
nocentia  iniquitas  nociva  colligitur,  aqua  scandalorum  hujusmodi  zizania 
relegatur.  Quocirca  imperialem  mansuetudinem  rogamus,  monemus  per 
aspersionem  sanguinis  Jesu  Christi  obsecrantes  et  in  remissionem  tibi  pec- 
caminum  injungentes  quatenus  thesaurum  desideriorum  celestium  sa- 
crario  tui  cordis  manu  filii  Altissimi  commendatum  aperiens  et  effundens 
ad  conterendos  iniquos,  liberandos  oppressos  et  miseros  consolandos,  cum 
abscondita  sapientia  et  thesaurus  invisus  nulla  sit  utilitas  in  utrisque, 
virile  propositum  prepotente  potentia  totis  viribus  prosequaris,  animo 
manus  sitproxima,  affectum  effectus  aperiat,  ut  consilium,  auxilium  et 
favorem  Ecclesie  sollicitudo  imperialis  obtineat,  que  presto  tibi  sunt  edu- 
centi  de  foramine  obstetricante  manu  imperii  colubros  tortuosos. 
Datum  Anagnie,  VI  kalendas  novembris,  pontificatus  nostri  anno  VI. 


Fridericus,  Romanorum  imperator,  universis  praelatis  et  nobi-  *°g™, 

L  1  15  novembris. 

libus  regni  Burgundiae  mandat  ut  ad  se  in  maio  proximo  cum 
armatorum  comitiva  veniant,  et  super  subsidio  exhibendo  Caillae 
de  Gurzan  efficaciter  intendant. 

(Edit.  ap.  Papon,  Hist.  de  Provence,  t.  II,  p.  69,  et  ap.  Pektz,  Monum.  Germ. 
Histor.,  t.  IV,  p.  298.) 

Fridericus  Dei  gratia  Romanorum  imperator  semper  augustus,  Jerusa- 
lem  et  Sicilie  rex,  venerabilibus  archiepiscopis ,  episcopis,  principibus, 
baronibus,  totisque  nobilibus  in  regno  Burgundie  constitutis,  fidelibus  suis, 
gratiam  suam  et  bonam  voluntatem.  Cum ,  sicut  factis  et  aperta  veritate 
fulcitur,  per  tempora  longissime  retroacta  nullum  per  vos  servitium  nobis 
aut  imperio  sit  impensum,  quod  tamen  fidelitati  vestre  imputare  non 

possumus  nec  debemus  ad  culpam,  cum  super  hoc  non  fueritis  requisiti, 
ac  quedam  imperiii  negotia  nobis  instanter  immineant  que  consilium  nec 
non  auxilium  vestre  fidelitatis  exposcunt ,  uni versitatem  vestram  de  qua 
plene  confidimus ,  imperialis  edicti  auctoritate  citamus  ac  sub  pena  rega- 
lium  constitutionum  precipimus  quatenus  in  proximo  futuro  maio  ad  nos 
veniatis  cum  armatorum  laudabili  comitiva;  circa  citationemet  mandatum 
nostrum  taliter  vos  habentes  quod  devotionem  vestram  merito  commen- 
dare  possimus  et  pro  impensis  nobis  servitiis  grato  debeamus  remunera- 
lionis  beneficio  respondere.  Super  hoc  igitur  dictum  fidelem  nostrum 
Caillam  de  Gurzan,  latorem  presentium,  ad  vos  mittimus;  monentes  at- 
tente  ac  districte  precipientes  sub  debito  fidelitatis  quo  nobis  et  imperio 
tenemini,quatenus  snper  exhibendo  nobis  servitio  quod  a  vobis  petimus, 
devote  ac  efficaciter  intendatis  eidem.  Nos  autem  ipsi  Cailla  presen- 
tium  (1 )  auctoritate  concedimus  potestatem  ut  illos  ex  vobis  qui  petita  et 
debita  nobis  servitia  ad  exorationem  ipsius  reddere  non  curabunt,  ad  id 
possit  compellere  prout  videbit  expedire. 
Datum  Fogie,  XV  novembris,  VI  indictione. 


Fridericus,  Romanorum  imperator,  omnibus  officialibus  suis  in 
regno  Siciliae  mandat  ne  abbatem  et  conventum  monasterii  Sanctae 
Marinae  de  Stella  (Amalfiam  inter  et  Salernum)  in  possessionibus 
et  juribus  eisdem  post  curiam  Capuae  confirmatis  molestare  prae- 
sumant;  quod  ex  querela  conventus  ejusdem,  accidit  propter  mu- 
tationem  officialium  et  bajulorum  quos  annuatim  et  quandoque 


(1)  «  Litterae  eaedem  in  quibus  tamen  nomen  Galeatii  de  Gurcano  legitur,  insertae  haben- 
tur  litteris  (hodie  in  tabulario  Vaticano  servatis)  ejusdem  Galeatii  de  Gurcano  ad  episcopum 
Avinionensem ,  qui  eas  notas  faciat  episcopis  Carpentoratensi ,  Cavailionensi ,  Aptensi ,  Vaiso- 
nensi  et  Trium  Castellorum ,  et  nobilibus,  principibus  et  baronibus  in  eorum  diocesibus  consis- 
tentibus.  Dat.  Avinione,  5  idus  februarii,  anno  1233,  indict.  3  [sic).  »  Pertzii  nota. 

frequentius  ab  officiis  bajulationum  suarum  removeri  contingit, 
eidemque  simul  monasterio  plancaticum  apud  Majorum  ei  conces- 
sum  confirmat. 

(Memorat.  ap.  Boehmer,  Regest.  imper.,  p.  155,  n°  748,  ex  originali  apud 
Amalfiam  a  Bethmanno  communicato.) 

Datum  Fogie ,  anno  dominice  incarnationis  MCCXXXII ,  mense  novem- 
bris,  indictione  VI  (1). 


Gregorius  papa  Friderico  Romanorum  imperatori  conqueritur  3Adneacf^ 
quod  Sarraceni  Apuliae  ecclesiam  Sancti  Petri  in  Bangio  Fojetano 
funditus  diruerunt,  lapides  et  lignamina  ejus  deportando  Luce- 
riam  pro  suis  aedificiis  construendis. 

(Edid.  Raynald.,  Annal.  eccles.,  tom.  XXI,  ad  ann.  1232,  §  XLIII,  e  regest. 
Gregor.,  lib.  VI,  n°  184.) 

Gregorius,  etc.  Frederico,  etc.  Mirantes  accepimus  et  turbati  quod 
perditionis  filii,  Saraceni  videlicet  in  Apulie  partibus  constituti,  tui  favoris 
accedente  consensu,  quod  credibile  non  videtur,  ecclesiam  Sancti  Petri 
in  Bangio  Fojetano  (2)  pleno  jure  spectantem  ad  monasterium  Sancti  Lau- 
rentii  de  Aversa,  vertentes  in  locum  subjugalium  que  prius  fuerat  habita- 
culum  angelorum,  ipsam  funditus  diruerunt,  lapides  et  lignamina  ejus 
deportando  Nuceriam  pro  suis  edificiis  construendis.  Verum  quia  tam 
iniqua  presumptio  non  absque  contumelia  creatoris,  apostolice  sedis  in- 
juria,  tanquam  nota  nominis  noscitur  attentata,  serenitatem  tuam  roga- 


(1)  Cf.  alterum  quod  supra  notavimus  privilegium,  t.  II,  p.  690,  et  praecipue  p.  691,  not.  1. 
Ibi  monasterium  dicitur  Sanctae  Mariae  de  Stella. 

(2)  Locus  apud  Giustiniani  non  memoratur.  Forsitan  Foiano  in  Capitanata,  viginti  millibus 
Luceria  distans. 

mus,  monemus  et  hortamur  attente  quatenus  prudenter  attendens  si  ec- 
clesiarum  aliqua  et  precipue  in  regni  ambitu  contentarum,  que  tua  debent 
protectione  gaudere  eo  quod  illarum  et  aliarum  defensor  sis  a  Domino 
constitutus,  sacrilegis  infidelium  manibus  debeat  demoliri,  qua  debet 
potius  virtus  Altissimi  a  fidelibus  exaltari ,  pro  divina  reverentia  et  tue 
celsitudinis  incremento  prefatam  ecclesiam  reparari  jubeas  et  ei  bona 
sublata  restitui  que  integritatis  sue  tempore  obtinebat.  Ceterum  quia  ni- 
mietas  libertatis  quam  Sarracenis  eisdem  diceris  indulsisse,  damnosa 
christianis  de  vicinia  perhibetur  et  venit  pluribus  audientibus  in  horro- 
rem ,  sublimitati  tue  placeat  taliter  ipsorum  presumptiones  elidere  quod 
vel  in  pauco  non  audeant  tuorum  corda  fidelium  perturbare,  presertim 
cum  redemptori  nostro  quedam  injuria  fieri  videretur,  si  Belial  filii, 
servitutis  perpetue  compede  comprimendi ,  filios  lucis  in  finibus  nostris 
impeterent  vel  libertate  pares  se  damnabililer  estimarent. 

Datum  Anagnie,  III  nonas  decembris,  pontificatus  nostri  annoVI. 


Apud        Fridericus,  Romanorum  imperator,  pro  srralis  servitiis  Eccelini 

Precinam,  7  1  '  1         °  . 

decembri.    c|e  Romar]0  et  Alberici  fratris  ejus,  ipsos  cum  eorum  hominibus 
et  possessionibus  sub  protectione  sua  speciali  recipit. 

(Edider.  Geb.  Maubisius  ap.  Mubatobi,  Scriptor.,  tom.  VIII,  p.  35.  —  Vebci  , 
Slor.  degl.  Eccel,  t.  III,  n°  CXXVIII.  —  Lunig,  Cod.  Ital.  diplom.,  t.  II, 
p.  499.  —  Leibnitz,  Script.  Brunsw.,  t.  II,  p.  38.) 

Federicus  Dei  gratia  Romanorum  imperatorsemperaugustus,  Hierusalem 
et  Sicilie  rex.  Cum  in  conspectu  principum  orbis  terre  fides  clareat  sub- 
dilorum  que  meritis  insignit  hominem  et  suis  imitationibus  favorem  do- 
minantis  acquirit,  eo  potius  fidelium  est  facienda  devotio  et  prerogativa 
gratie  munienda,  qui  se  non  dubitant  pro  suorum  fidelitate  ac  servitio 
dominorum  inter  dubios  vite  casus  exponere,  non  parcentes  rebus  pariter 
vel  personis  ut  vivere  ac  mori  pro  dominis  summam  reputent  gloriam  et 

honorem.  Hinc  est  igitur  quod  nos  habentes  pre  oculis  fidem  puram  et 
sinceram  dilectionem  Eccelini  de  Romano  et  Alberici  fratris  ejus ,  nostro- 
rum  expertorum  fidelium ,  quam  pro  nostro  et  imperii  servitio  demons- 
traverunt  (1),  personas  et  omnia  bona  eorum  nostris  et  imperii  honoribus 
exponentes,  attendentes  insuperquod  indefessis  laboribus  pro  nostra  et 
imperii  fidelitate  inconcusse  persistunt,  ipsos,  familias  eorum,  homines, 
castra,  villas,  possessiones  et  omnia  bona  eorum  sub  nostra  et  imperii 
protectione  et  defensione  recepimus  speciali ;  universis  et  singulis  aucto- 
ritate  presentium  inhibentes  quatenus  nullus  marchio,  comes,  potestas, 
rector,  persona  sublimis  vel  humilis,  ecclesiastica  vel  mundana,  ipsos 
offendere  in  personis  vel  rebus  seu  guerram  vel  damnum  inferre  aut  in 
aliquocontra  presentis  protectionis  et  defensionis  nostre  paginam  molestare 
vel  impedire  presumat.  Quod  qui  presumpserit  in  sue  temeritatis  vindic- 
tam  ducentas  Hbras  auri  compositurum  se  cognoscat,  medielatem  videlicet 
fisco  nostro  et  reliquam  medietatem  injuriam  patienti.  Ad  hujus  itaque 
nostre  protectionis  memoriam  et  perpetuam  firmitatem,  presens  privile- 
gium  fieri  et  bulla  aurea  typario  nostre  majestatis  impressa  jussimus 
communiri. 

Hujus  rei  etiam  sunt  testes  Berardus  Panormitanus  et  Jacobus  Capuanus 
archiepiscopi ,  comes  Thomas  de  Acerra,  comes  Simon  deThetis,  comes 

Gerardus  de  ,  Gebhardus  de  Arnesten  sacri  imperii 

in  Italia  legatus,  comes  Antebonus  (a),  Manfredus  marchio  Lanzia,  Ric- 
cardus  camerarius,  et  alii  quamplures. 

Acta  sunt  hec  anno  dominice  incarnationis  millesimo  ducentesimo  tri- 
cesimo  secundo,  mense  decembris ,  sexte  indictionis,  imperante  domino 
nostro  Frederico  Romanorum  imperatore  semper  augusto,  Hierusalem  et 
Sicilie  rege,  anno  imperii  ejus  tertio  decimo,  regni  Hierusalem  octavo, 
regni  vero  Sicilie  trigesimo  quinto ,  feliciter.  Amen. 

Data  apud  Precinam ,  anno ,  mense  et  indictione  prescriptis. 

(a)  Quis  fuerit,  nescimus.  'Forsitan  legendum  comes  Arduinus,  ut  supra. 


(1)  Ita  novus  in  Italia  superiori  rerum  status  vertebatur,  statim  ut  Verona  propter  Eccelinl 
praepotentiam  ad  partes  Gibellinorum  accessit. 

Fridericus,  Romanorum  imperator,  Paduano,  Vicentino  et  Tar- 
visino  episcopis  notificat  se  Eccelinum  et  Albericum  de  Romano 
sub  sua  speciali  protectione  recepisse ,  et  mandat  eis  ut  solemniter 
privilegium  publicare  debeant  et  ab  omnibus  observari  praecipiant. 

(Edider.  Ger.  Maurisius  ap.  Murator.,  Scriptor.,  t.  VIII,  p.  35.  — Lunig, 
Cod.  Ital.  diplom.,  t.  II ,  p.  499.  —  Verci  ,  Stor.  degli  Eccelin.,  t.  III , 
n°  CXXIX.) 

Federicus  Dei  gratia  Romanorum  imperator  semper- augustus,  Hieru- 
salem  et  Sicilie  rex ,  venerabilibus  Paduano ,  Vicentino  et  Tarvisino  epi- 
scopis,  fidelibus  suis,  gratiam  suam  et  bonam  voluntatem.  Notum  facimus 
fidelitati  vestre  quod  cum  expertos  fideles  nostros  Eccelinum  de  Romano 
et  Albericum  fratrem  ejus  sub  nostra  et  imperii  [defensione]  recepimus 
speciali  cum  omnibus  bonis  suis,  sicut  in  indulte  sibi  protectionis  privi- 
legio  continetur,  volentes  quod  nullus  in  ipsis  partibus  se  valeat  per  igno- 
rantiam  excusare;  fidelitati  vestre  firmiter  precipiendo  mandamus  sub 
debito  fidei  et  juramenti  nobis  et  imperio  prestiti  injungentes  quatenus 
unusquisque  vestrum  privilegium  protectionis  ejusdem  debeatis  solem- 
niter  publicare,  et  auctoritate  nostra  cunctis  precipiatis  ab  omnibus  obser- 
vari,  denuntiantes  transgressoribus  quod  penam  in  privilegio  contentam 
non  evadent.  Ipsum  vero  privilegium  ad  opus  predictorum  fidelium  et 
insuper  presentes  litteras  resignabitis  portitori,  ut  industriam  singulorum 
possimus  exinde  commendare. 

Datum  Precine,  tertio  decembris,  sexta  indictione. 


3decembris      Fridericus ,  Romanorum  imperator,  Gregorio  papae  de  individua 
unione  sacerdotii  et  imperii  scribit,  suadens  ut  commissos  sibi  et 


Precinae , 
3  decembris. 

papae  gladios  in  perversores  fidei  et  rebelles  imperii  unanimiter 
exacuant;  mittitque  Henricum  de  Morra  et  Petrum  de  Vinea  qui 
una  cum  Messanensi  archiepiscopo  et  episcopo  Trojano  papae  et 
cardinalibus  suam  aperiant  voluntatem. 

(Edidit  Raynaldus ,  Annal.  eccles,,  tom.  XXI,  ad  ann.  1233,  §  XXV,  sed  non 
integre  :  complementum  autem  addimus  ex  Hofleb,  Kais.  Friedr.  II,  append. 
n°  XI,  e  regest.  Gregor.,  lib.  VI,  n°  268.) 

Sanctissimo  in  Christo  patri  Gregorio,  etc,  Fredericus,  etc.  Languentis 

orbis  infirmitas  seduli  medici  studio  destituta  ac  fere  quibuslibet  hominum 

desperata  suffragiis,  ab  illo  salutis  sue  prestolatur  antidotumquicecosillu- 

minat,  elisoserigitetdesperatosnovit  curare  languores,  cujusestineffabiiis 

cure  provisio,  cujus  estsemper  previsa  curatio,  qui  tanquam  ignota  seculi 

complexione  non  fallitur,  qui  nec  in  elementorum  natura  decipitur,  utpote 

qui  nature  dominus  et  ipsius  etiam  complexionis  actor  est;  ad  medici  talis 

consilium  sub  sorte  non  dubia  ab  orbe  recurritur  et  velut  ad  suam  crisin  redu- 

citur,  dum  ad  factoris  proprii  presidia  revocatur  in  quem  illa  tam  perfecte 

conveniuntqueperfectummedicum  faciunt,  ut  in  causarum  egritudinis  pre- 

visione  sit  sapiens,  in  instantia  cure  sollicitus  etin  pharmaciarum  porrec- 

tione  fidelis,  qui  ecclesiam  suam  previdens  angustia  duplici  fatigandam, 

contraria  curando  contrariis  remedio  duplici  fidei  nostre  gravamina  suble- 

vanda  previdit.  Affiigitur  etenim  ecclesia  que  congregatio  fidelium  dicitur 

in  falsis  fratribus  velut  in  quibusdam  vitiis  occultis  intrinsecus ,  et  extrin- 

secus  publicarum  rebellionum  incursibus  apertis  vulneribus  laceratur. 

His  duobus  non  duas,  sed  unam  duplicem  provisio  celestis  apposuit  me- 

dicinam  :  unguentum  sacerdotalis  officii  per  quod  falsorum  fratrum  intrin- 

seca  vitia  utpote  inficientia  nobilem  animam  spiritualiter  curarentur,  gladii 

imperialis  potentiam  qui  vulnera  tumida  purget  acumine  et  prostratis 

publicis  hostibus  quod  est  infectum  aut  aridum  acie  mucronis  imperii 

materialis  abscidat.  Hec  est  vere,  sanctissime  pater,  una  sed  duplex  in- 

firmitatis  nostre  curatio,  et  quanquam  hec  duo,  sacerdotium  et  sacrum  im- 

perium,  vocabulorum  appareant  nuncupatione  discreta,  significationis 

tamen  effectu  sunt  eadem  ejusdem  originis,  divine  potentie  scilicet  initiata 
IV.  -  -  ^ 

principiis,  ejusdemque  gratie  favore  fovenda,  et  quod  abominamur  expri- 
mere,  ejusdem  nostre  communis  fidei  subversione  tollenda.  Quas  etenim 
oves  pascet  pastor  Ecclesie,  si  gramina  fidei  desiccantur?  Quibus  fidelibus 
sacrum  imperium  imperabit,  si  deficiente  fide  deficiant  qui  sibi  tenentur 
ex  fide  ?  Eadem  est  ergo,  ut  necessario  repetamus,  languentis  fidei  nostre 
medela,  idem  est  gladius;  sed  tamen  bis  acutus  velut  proprietate  pluralis 
numeri  quo  usus  est  Petrus  in  Evangelio  dicens  :  «  Ecce  duo  gladii  hic,  » 
ut  ad  litteram  et  ad  oculum  alludamus  qui  ad  intellectum  hactenus  verba 
retulimus  :  duo  vere  sunt  gladii,  sed  una  eadem  mater  ecclesia  fidei 
nostre  genitrix  est  vagina  duorum,  quod  aperte  discernere  voluisse  di- 
centem  significatio  propria  adverbii  localis  ostendit.  Dum  enim  hic  dixit, 
ostendere  voluit  quod  gladiorum  amborum  unus  est  locus,  ex  quo  invin- 
cibiliter  assumitur  et  necessario  comprobatur  quod  gladiorum  istorum 
una  sit  substantia,  cum  sit  impossibile  de  natura  unum  et  eumdem  locum 
duas  posse  substantias  continere.  Profeclo  vagina  eadem  hos  duos  gladios 
sic  effectualiter  unum  facit  quod  non  aliter  unus  ab  altero  integritate  al- 
terius  servata  sejungitur  quam  pars  a  toto  deducitur  absque  corruptione 
subjecti,  vel,  ut  videat  oculus  quod  forte  non  concipit  intellectus,  in 
eadem  vagina  corporea  duobus  gladiis  conditis,  sublato  altero,  impossibile 
sequitur  quin  in  vagina  residuus  non  vagetur.  Absit  a  nobis  unquam, 
pater  et  pastor  Ecclesie,  non  levis  aut  simplex,  immo  bruta  credulitas 
quod  istud  individuum  gladiorum,  patris  et  filii  unio,  recipiat  sectionem ; 
immo  firmiter  credimus  et  publice  profitemur  quod  nos  duo  velut  pater  et 
filius  unum  sumus.  In  hac  vera  credulitate  cordis,  in  hac  sancta  profectione 
sermonis,  etsi  semper  apostolice  sedis  constantiam  fuisse  noverimus, 
nunc  tamen  et  continuo  permanere  gaudemus,  prout  paternitatis  vestre 
littere  per  magistrum  P.  de  Vinea,  magne  curie  noslre  judicem,  nobis 
misse  testantur.  Igitur,  beatissime  pater,  nos  duo  qui  unum  dicimur  et 
idem  pro  certo  sentimus,  salutem  communis  fidei  unanimiter  procuremus, 
relevemus  ecclesiasticam  libertatem  oppressam,  et  tam  ecclesie  jura  quam 
imperii  restaurantes,  commissos  nobis  gladios  in  perversores  fidei  et  re- 
belles  imperii  acuamus.  Instat  enim  tempus  ut  talenta  nobis  credita  du- 
plicemus  et  duplicata  rerum  opifici  presentemus.  Per  nos  enim  quorum 

ministerio  divina  potentia  utitur ,  oportet  languenti  fidei  vera  et  experta 
medicamina  propinari.  Tempus  autem  non  patitur  nec  qualitas  egritudinis 
exigit  ut  in  sophisticis  aut  artis  sophismatibus  delectemur.  Timendum  est 
enim  ne  dum  horam  disputando  protrahimus,  morbi  dispendio  natura 
succumbat.  Ascende  in  montem  qui  evangelizas  Sion ,  nec  dubitet  apo- 
stolica  dextera  vexillum  defensionis  nostre  assumere  cui  gladius  auguste 
potentie,  celitus  obsequente  manu  Petri  vicarii  commendatus ,  credi  non 
debet  ab  aliquo  defuturus ,  immo  affuturus  in  omnibus  que  exaltationem 
et  gloriam  fidei  christiane,  honorem  universalis  ecclesie,  statum  imperii 
respicere  dinoscuntur.  Pro  lucro  namque  nobis  diem  ponimus,  cum  in 
iis  que  debito  officii  imperialis  incumbuntnecessario  vel  utiliter  laboramus, 
et  ut  affectum  nostrum  vicinus  testetur  effectus,  Henricum  de  Morra 
magne  curie  nostre  magnum  justitiarium  et  prefatum  magistrum  Petrum 
de  Vinea,  fideles  nostros,  ad  presentiam  apostolice  sanctitatis  et  fratrum 
duximus  destinandos  (1),  qui  una  cum  venerabili  Messanensi  archiepi- 
scopo  dilecto  familiari  et  fideli  nostro  et.  .  .  Troiano  episcopo  circa  hec 
nostram  vobis  et  ipsis  in  totum  aperient  voluntatem ;  quibus  ea  que  vobis 
ex  parte  nostra  dixerint  credere  velitis  indubitanter. 
Datum  Precine,  III  decembris,  YI  indictionis. 


Fridericus,  Romanorum  imperator,  ad  supplicationem  praepo-  PreAc^m) 
siti  et  capituli  Sancti  Servatii  in  Trajecto,  privilegium  ab  Henrico  decembn- 


(1)  Praeter  ea  quae  in  his  litteris  tractantur,  controversia  de  negotio  Lombardiae  tunc  in 
apostolica  curia  agebatur,  ut  nos  monet  Riccardus  de  Sancto  Germano  :  «  Mense  novembri  de 
communibus  Lombardiae  pro  compositione  cum  imperatore  facienda  legati  apud  Anagniam 
veniunt  ad  dominum  papam.  —  Mense  decembri  pro  facto  Lombardorum  Henricus  de  Morra 
magnus  justiciarius  ab  imperatore  ad  papam  nuncius  mittitur;  cum  quo  vadunt  magister  Petrus 
de  Vinea,  magister  Petrus  de  Sancto  Germano  et  magister  Benedictus  de  Isernia,  ut  cum  ma- 
gistro  justitiario  coram  papa  pro  parte  imperatoris  jus  ipsius  ostenderent.  »  Legatos  tamen 
non  ante  mensem  januarium  anni  sequentis  profectos  esse  credimus. 

quarto  Romanorum  imperatore  anno  1087  eidem  ecclesiae  indul- 
tum,  renovat  et  inserendo  confirmat. 

(Inedit.  ex  cop.  fere  coaetanea  apud  archiv.  Roncioni  in  Pisa,  saltem  in  eo  quod 
ad  confirmationem  Friderici  secundi  attinet.  Nam  privilegium  Henrici  quarti 
ap.  Mikaeum,  Oper.  diplomat.,  tom.  IV,  p.  186  exhibetur.  Nunc  collatum 
damus  cum  chartulario  S.  Servat,  MSS.  in  Bibl.  reg.  Paris.,  tom.  III,  fol.  17 
rect.  et  passim.  Originali  quod  apud  Hagam-Comitis  servatur  erat  appensum 
sigillum  ex  cera  alba  filis  sericis  rubri  et  flavi  coloris  cum  imagine  imperatoris 
sedentis  in  solio.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  lerusalem  et 
Sicilie  rex.  Inter  cetera  pietatis  opera  que  imperialis  munificentia  jugiter 
operatur,  illud  magis  factum  fore  creditur  ad  salutem  quod  sacrosanctis 
ecclesiis  in  quibus  Christi  servitium  militat  indefesse,  de  affluenti  miseri- 
cordia  elargitur.  Inde  est  quod  prepositus  et  capilulum  Sancti  Servatii  in 
Trajecto  fideles  nostri  per  Joannem  concanonicum  eorum  fidelem  nostrum 
quoddam  privilegium,  indultum  eidem  ecclesie  a  quondam  Henrico  quarto 
Romanorum  imperatore  augusto  dive  memorie  predecessore  nostro,  nostro 
culmini  presentarunt,  supplicantes  nobis  attente  ut  privilegium  ipsum 
innovare  et  ea  que  continentur  in  ipso  eidem  ecclesie  confirmare  de  nostra 
gratia  dignaremur.  Cujus  tenor  talis  est : 

In  nomine  sancte  et  individue  Trinitatis  et  victoriosissime  crucis  et  sancte 
Dei  genitricis  Marie.  Henricus  Dei  gratia  Romanorum  imperator  augustus 
omnibus  sancte  Dei  Ecclesie  filiis  tam  posteris  quam  presentibus  gratiam 
Dei  perpetuam  et  pacem.  Quoniam  regibus  et  imperatoribus  a  Deo  in 
pacem  ecclesiarum  constitutis  sollicitudo  esse  debet  sibi  commissis  pru- 
denter  et  strenue  providere  ecclesiis,  dignum  duximus  ut  sicut  in  statu 
honoris  sui  et  integritate  libertatis  adhuc  posite  sunt  conservande,  ita 
dominatione  iniqua  oppresse ,  in  pauperiem  redacte ,  libertatis  honore 
destitute,  sint  reformande.  Talis  ergo  et  tante  sollicitudinis  studio,  beni- 
gnitas  nostra  ecclesiam  beati  Servatii  in  Trajecto  respiciens,  inique 
et  gravi  ejus  servituti  condoluit ,  nec  passa  est  ulterius  eam  debita 

libertate  destitui.  Pia  namque  conthoralis  nostre  et  conjugis  Berte 
petitione  et  principum  regni  nostri  judicio,  inique  dominationis  jugnm 
et  omne  jus  beneficialis  servitii  predicte  ecclesie  remisimus,  nullique 
eam  ulterius  servituram  nisi  Romanis  regibus  vel  imperatoribus  et  res- 
pectum  libertatis  perpetue  ad  sanctum  Petrum  et  Romanam  sedem  quo 
jure  regalia  omnia  respiciunt,  amplius  habituram  imperiali  auctoritate  et 
banno  confirmamus.  Donum  vero  prepositure  ejusdem  ecclesie  nulli  con- 
cessimus  recipiendum  nisi  ei  quem  regia  vel  imperatoria  manus  in  curia 
et  capella  sua  cancellarium  suum  ordinaverit.  Advocatiam  quoque  allaris 
predicti  sancti  omnibus  nisi  solis  imperatoribus  et  regibus  et  prelatis  dono 
eorum  ecclesie  presidentibus  tenendam ,  imperiali  auctoritate  et  banno 
contradiximus.  Hanc  igitur  libertatis  confirmationem  quondam  a  domino 
Carolo  imperatore  factam  et  multorum  episcoporum  tunc  presentium  ana- 
themate  firmatam,  nos  quoque  ob  meritum  sancti  et  venerabilis  Servatii  et 
dignitatem  cleri  et  familie  que  fere  omnis  ex  ingenua  parentum  propagine 
libera  traditionis  condilionead  proprietatem  ecclesie  processit,  quasi  ne- 
glectam  et  violentia  quadam  destructam  conditione  predicta  renovamus. 
Sit  ergo  prepositura  ista  cum  altaris  sui  advocatia  soli  regali  vel  imperiali 
libertati  astricta,  ab  omni  proprietate  alterius  ecclesie  aliena;  et  jure  merito 
quoniam  ipsa  viginti  episcoporum  sedes  simul  extitit  et  regalis  et  impe- 
rialis  curia.  Ducibus  quoque  et  comitibus  et  ceteris  personis  nunquam 
beneficium  fiat,  sed  perpetuo  existens  libera  regali  tantum  vel  imperiali 
aule  deserviat.  Hujus  autem  libertatis  consilio  aut  opere  violatores  ab 
episcopis  tunc  presentibus  excommunicatos,  reos  majestatis  nostre  et  apo- 
stolica  feriendos  sententia,  regum  et  imperatorum  persequendos  gladio  quasi 
hostes  imperii  pronuntiamus.  Acta  sunt  hec  Aquisgrani  palatio,  anno  do- 
minice  incarnationis  M°  octuagesimo  septimo,  indictione  decima,  regnante 
Henrico  imperatore,  Conrado  filio  ipsius  duce,  anno  regni  ejus  XX0  XII0, 
imperii  IIH°,  Henrico  episcopo  Leodiensi,  Godescalco  Trajectensi  preposito, 
Dudechino  decano.  Hii  affuerunt  testes  Seguinus  Coloniensis  archiepisco- 
pus,  Limarus  Bremensis  archiepiscopus,  CunradusTrajectensisepiscopus, 
Herpo  Mimengardefurdensis  episcopus ,  Theodoricus  Verdiniensis  episco- 
pus,  Borcardus  Lausanensis  episcopus,  Folmarus  Mindiniensis  episcopus , 

Henricus  Padeburinensis  episcopus,  Henricus  Leodiensis  episcopus.  Hii 
predicte  ecclesie  violatores  libertatis  excommunicaverunt.  Hii  quoque 
regni  principes  affuerunt  testes  :  dux  Saxonie  Magnus ,  dux  Loctariorum 
Conradus,  marchio  Godefridus,  Adelbertus  comes  Henfriginsis ,  Cuno 
comes  (a),  Arnoldus  comes,  Henricus  comes  de  Laco,  Godefridus  de 
Kerdo  (b)  comes,  item  G.  filius  ejus,  cum  multis  aliis. 

Nos  ea  autem  pia  moti  consideratione  quod  ecclesia  ipsa  a  nostris  pre- 
decessoribus  recordationis  inclite  est  fundata,  volentes  eam  tanquam 
nostram  cameram  specialem  [in]  suis  bonis  et  libertatibus  regere  et  fovere ; 
attendentes  insuper  fidem  puram  et  devotionem  sinceram  quam  prepositus 
et  capitulum  ecclesie  memorate,  fideles  nostri,  erga  majestatem  nostram 
hactenus  habuerunt  ac  incessanter  habere  noscuntur,  privilegium  ipsum 
de  verbo  ad  verbum  transcribi  jussimus  et  ea  que  continentur  in  eo  pre- 
fate  ecclesie  de  benignitatis  nostre  gratia  perpetuo  confirmamus.  Ut 
autem  hec  transcriptio  et  confirmatio  nostra  robur  perpetue  firmitatis 
obtineat,  presens  privilegium  scribi  et  majestatis  nostre  sigillo  jussimus 
communiri. 

Hujus  rei  testes  sunt  :  Panormitanus  et  Capuanus  archiepiscopi ,  Ra- 
vellensis  episcopus,  Thomasius  Acerrarum  comes,  marchio  Lance,  Riccar- 
dus  camerarius,  et  alii  quamplures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti ,  Jerusalem  et  Sicilie  regis.  [Monogramma.] 

Acta  sunt  hec  anno  dominice  incarnationis  millesimo  ducentesimo 
trigesimo  secundo,  mense  decembris,  sexte  indictionis,  imperante  domino 
nostro  Frederico  secundo,  Dei  gratia  invictissimo  Romanorum  imperatore 
semper  augusto,  Ierusalem  et  Sicilie  rege,  anno  Romani  imperii  ejus 
tertio  decimo,  regni  Ierusalem  octavo  et  regni  Sicilie  tricesimo  quinto, 
feliciter.  Amen. 

Datum  apud  Precinam  (c),  anno,  mense  et  indictione  prescriptis. 

(a)  ap.  Miraeum  Adelberlus  comes,  Henricus,  Fredericus,  Cono,  comites. 

(b)  ap.  Miraeum  Godefridus  de  Kerclo. 

(c)  Legitur  in  pergamena,  sed  male  Prerinam. 

Gebhardus  de  Arnesten  imperialis  in  Ilalia  legatus  et  magister  PreAc^ 
Petrus  de  Vinea  imperialis  curiae  judex,  in  praesentia  imperatoris,  decembI 
ex  conquestione  syndici  universitatis  Senensis  universitatem  Flo- 
rentiae  condemnant  in  centum  millibus  marcis  argenti  fisco  impe- 
riali  solvendis,  pro  eo  quod  ab  impugnatione  Senensium  non 
destiterunt,  item  in  decem  millibus  aliis  marcis  pro  eo  quod  ad 
curiam  responsuri  venire  contempserunt;  mittuntque  commune 
Senensium  in  possessionem  bonorum  communis  Florentiae  usque 
ad  sexcenta  millia  librarum  denariorum  Senensium  pro  repara- 
tione  damnorum  quae  a  Florentinis  fuerunt  perpessi. 

(Edidit  Mubatoki,  Antiquit.  ltalic.  med.  aevi,  tom.  IV,  p.  481,  ex  transumpto 
anni  1236,  9  decemb.;  nunc  accurate  collatum  cum  altero  transumpto  authent. 
in  archivo  comm.  Senensis,  Caleffo  dell'  Assunta,  mater.  terza,  fol.  59-61.) 

In  nomine  Domini  nostri  Jesu  Christi,  anno  ab  incarnatione  ejus  mil- 
lesimo  ducenlesimo  trigesimo  secundo  et  duodecimo  (a)  anno  imperii 
domini  nostri  Frederici,  Dei  gratia  Romanorum  imperatoris  semper  au- 
gusti,  Jerusalem  et  Sicilie  regis  invictissimi,  anno  vero  regni  Sicilie  tri- 
gesimo  quinto  et  Jerosolymitani  septimo  (6),  mense  decembris,  sexte 
indictionis,  domino  Frederico,  Dei  gratia  Romanorum  imperatore,  Jeru- 
salem  et  Sicilie  rege,  ad  Precinam  solemnem  curiam  regente,  presentibus 
ibidem  Gaybarro  de  Arnesten  in  Ytalia  legato ,  Thoma  de  Aquino  comite 
Acerrarum,  Simone  Theatino,  Manfredo  marchione  Lancea  et  Riccardo 
imperialis  aule  privato  camerario,  nec  non  infrascripto  magistro  Petro  de 
Yinea  magne  imperialis  curie  judice  et  quampluribus  aliis  nobilibus  et 
probis  viris,  Guidottus  Luccensis  sindicus  seu  actor  comunis  seu  univer- 
sitatis  Senensis,  nomine  dicti  comunis,  de  cujus  auctoritate  et  sindicatu 

(a)  Recte  tertio  decimo. 
(i)  Recte  octavo. 

legiptime  et  perfecte  curie  constitit,  proposuit  contra  comune  seu  univer- 
sitatem  Florentie  quod  ipsum  comune  et  universitas  pro  motu  proprie 
voluntatis  destruxit  duo  castra  comunis  seu  universitatis  Sene ,  videlicet 
castrum  de  Selvula  et  castrum  de  Qnercegrossa ;  in  quorum  castrorum 
destructionem  dicit  universitatem  Sene  damnificandam  in  ducentis  mi- 
libus  librarum  denariorum  Sene;  item  quod  ipsa  universitas  Florentie  in 
predictis  cabellicatis  et  aliarum  rerum  destructione  et  ablatione  damni- 
ficavit  dictum  comune  in  quadragentis  millibus  libris  ejusdem  monete, 
eundo  etiam  cum  exercitu  super  dictum  comune  et  terras  universitatis 
ejusdem  et  comitatus  ipsius  et  incendendo  et  devastando  res  et  bona  Se- 
nensium  et  eorum  comitatus;  quam  injuriam  nollet  substinuisse  dictum  co- 
mune,  melius  vellet  dedisse  de  suis  quadrigenta  millia  librarum  ejusdem 
monete;  unde  dictus  sindicus  seu  actor  pro  parte  et  vice  universitatis  et 
comunis  Senensis  a  predicta  universitale  Florentie  seu  comuni  petit  sibi 
fierijusticiam  deomnibus  supradictis,  salvojureaddendi  et  minuendi.  Item 
accusavit  idem  Guidottus  Luccensis  sindicus  comunis  et  universitatis  Sene 
comune  et  universitatem  Florentie  quod  ipsum  comune  et  universitas  pro 
motu  et  arbitrio  proprie  voluntatis  movit  guerram  contra  ipsam  universita- 
tem,  cum  exercitu, gente  et  manu  armata  assedit  castra  eorum  et  expugna- 
vit,  videlicet  castrum  de  Selvula  et  castrum  de  Quercegrossa,  incendia  sup- 
ponendo  terris  et  rebus  eorum,  omicidia  in  quamplures  de  Senensibus 
committendo ,  capiendo  eosdem  et  privatum  carcerem  exerceudo  in  quos 
captivos;  unde  petit  sindicus  ipse  pro  parte  universitatis  Sene  ipsam  uni- 
versitatem  seu  comune  Florentie  de  guerra  taliter  mota  secundum  jura 
puniri.  Hec  acta  sunt  hoc  anno  de  mense  junii  proximo  preteriti  in  ter- 
ritorio  et  comitatu  ipsius  Sene.  Item  alio  libello  petit  idem  sindicus  de 
incendiis  taliter  factis  universitatem  Florentie  secundum  jura  puniri.  Item 
alio  libello  petit  idem  sindicus  dictam  universitatem  de  exercitu  seu 
gente  taliter  congregata  secundum  jura  puniri.  Item  alio  libello  petit  ipsam 
universitatem  de  expugnatione  taliter  facta  secundum  jura  puniri.  Item 
alio  libello  idem  sindicus  petit  dictam  universitatem  Florentie  de  omici- 
diis  taliter  commissis  secundum  jura  puniri.  Item  alio  libello  idem  sin- 
dicus  petit  ipsam  universitatem  Florentie  de  eo  quod  privatum  carcerem 

taliter  exercuit  in  homines  Sene,  secundum  jura  puniri.  In  quibus  om- 
nibus  libellis  intelligatur  facta  repetitio  ejusdem  temporis  et  loci.  In  eadem 
preterea  curia  judex  Petrus  de  Sancto  Germano,  advocatus  fisci,  denunp- 
tiavit  imperiali  curie  quod  cum  universitas  Florentie  fuisset  citata  ex 
parte  domini  imperatoris  sub  peremptorio  sub  pena  decem  milium  mar- 
carum  argenti  ut  veniret  factura  justitiam  comuni  seu  universitati  Sene 
super  quibusdam  damnis  datis,  injuriis  et  rebusaliis,  et  non  venerit  in 
termino  sibi  prefixo,  petit  ipsa  decem  milia  marcarum  ad  opus  curie  a 
dicta  universitate  seu  comuni  Florentie  auferri  et  exigi  seu  extorqueri. 
Denunptiavit  etiam  idem  judex  Petrus  de  Sancto  Germano  quod  cum 
comuni  seu  universitati  Florentie  fuisset  injunctum  et  prohibitum  ex  parte 
domini  imperatoris  sub  pena  centum  millium  marcarum  argenti  ne  univer- 
sitatem  seu  comune  Sene  offenderet,  spreta  tali  prohibitione  et  defensa 
facta,  destruxit  castra  eorum,  expoliavit,  homines  cepit  ipsius  comunis  seu 
damna  multa  intulit  ipsi  universitati  Sene.  Unde  petit  dictus  judex  Pe- 
trus  ad  opus  domini  imperatoris  dicta  milia  marcarum  argenti  ab  uni- 
versitate  seu  comuni  dicte  Florentie  exigi  seu  extorqueri,  cum  fuerit  ipsa 
universitas  Florentie  super  hoc  citata  sub  peremptorio  et  non  venerit  jus- 
ticiam  factura.  Quibus  accusationibus,  denunptiationibus  et  petitionibus 
in  ipsa  curia  propositis,  edicto  comone  (sic)  facto  et  solempniter  propo- 
sito,quesitum  est  si  in  curia  ipsa  sindicus,  procurator  aut  actor  aliquis  pro 
parte  Florentinorum  aut  aliquis  alius  qui  se  defensioni  ipsorum  offerret 
inveniretur.  Nullus  apparuit  qui  vel  sindicatum  aut  procurationem  seu 
aliquam  auctoritatem  assereret  aut  defensioni  Florentinorum  etiam  se  of- 
ferret.  Cumque  prenominatus  Guidottus  actor  et  sindicus  universitatis  seu 
comunis  Sene ,  necnon  antedictus  magister  Petrus  advocatus  et  denunp- 
tiator  pro  parte  curie  instanter  instarent  adverse  partis  absentiam  et 
contumaciam  incusando,  cumque  etiam  ex  rememoratione  et  testimonio 
domini  nostri  imperatoris  plene  et  manifeste  constaret  antedictum  Gui- 
dottum  actorem  et  sindicum  necnon  prefatum  magistrum  Petrum  advo- 
catumfisci  et  denunptiatorem  pro  parte  curie  in  festo  Omnium  Sanctorum, 
quem  terminum  judex  Peregrinus  ejusdem  domini  nostri  imperatoris 
nunptius  partibus  sub  peremptorio  et  Florentinis  sub  banno  decem  milium 

marcarum  prefixerat,  prout  per  instrumenta  publica  inde  facta  in  ipsa 
curia  presentata  manifeste  constabat,  se  coram  presentia  ipsius  domini 
nostri  imperaloris  et  curie  presentasse  et  per  dies  aliquot  adverse  partis 
expectando  presentiam  fuisse  moratos,  nos  suprascripti  Gaxbardus  de 
Arnesten  imperialis  in  Italia  legatus  et  magister  Petrus  de  Vinea  magne 
imperialis  curie  judex,  de  speciali  mandato  domini  nostri  imperatoris, 
curiam  solemniter  fecimus  congregari  de  comitibus  et  baronibus  et  ju- 
risperitis  qui  in  curia  ipsa  erant,  et  diligenti  cum  eis  consilio  habito,  pro- 
nunptiamus  in  hac  forma  :  Quia  constitit  nobis  per  publica  instrumenta 
juris  solepnitate  vallata  nec  non  ex  rememoratione  et  testimonio  judicis 
Peregrini  cui  per  dominum  nostrum  imperatorem  specialiter  commissum 
fuerat  bannum  centum  millium  marcarum  imponere  Florentinis  ne  ca- 
balcatas  facerent  contra  Senenses  et  ne  eis  damna,  injurias  vel  moleslias 
aliquas  facerent,  sed  jura  sua  in  imperiali  curia  ordine  judiciario  perse- 
querentur,  prout  hoc  ipsum  etiam  de  mandato  et  commissione  facta  ju- 
dici  Peregrino  predicto  fuit  plene  probatum ,  quod  bannum  predictum 
per  prenominatum  judicem  Peregrinum  fuit  legiptime  impositum,  prout 
curie  constitit,  et  est  etiam  notorium  [quod]  predicti  Florentini  et  comune 
Florentie  fecerunt  cabalcatas,  damna,  injurias  et  molestias  antedictas  Se- 
nensibus  etcomuni  Senensium  intulerunt;  condempnamus  ipsum  comune 
et  universitatem  Florentie  in  predictis  centum  millibus  marcarum  ar- 
genti  in  banno  contentis  fisco  imperiali  solvendis ,  parte  ipsius  comunis 
absente  per  contumaciam  habita  pro  presenti ,  utpote  cum  per  instru- 
menta  etiam  predicta  de  citatione  facta  et  per  judicem  Peregrinum  etiam 
constitisset  quod  de  hoc  etiam  comune  Florentie  sub  peremptorio  ci- 
tatum  fuisset  ut  coram  imperiali  presentia  in  termino  supradicto  veniret 
de  banno  predicto  in  judicio  responsurum.  Item  quia  constitit  nobis  et 
imperiali  curie  plene  de  citatione  predicta  facta  potestati  et  comuni  Floren- 
tie  sub  pena  decem  millium  marcarum  argenti  per  peremptorium  ut  in 
prescripto  termino  ad  curiam  venire  deberent,  nec  venerunt  ut  prediclum 
est,  spretis  banno  et  pena  predictis ;  condempnamus  ipsum  comune  Floien- 
tie  in  ipsis  decem  milibus  marchis  imperiali  fisco  solvendis.  Item  quia  in 
evidenti  contumacia  tam  in  civilibus  petitionibus  quam  in  criminalibus 

accusationibus  contra  predictum"comune  Florentie  propositis  per  sindicum 
et  actorem  predictum  pro  parte  comunis  Senensium,  ipsum  comune  inven- 
tum  estformam  juris  comunis  secutum,  pronunptiamus  ipsum  comuneSene 
mictendum  in  possessionem  bonorum  comunis  et  universitatis  Florentie 
pro  mensura  debiti  declarati  sexcentarum  millium  librarum  denariorum 
Senensium  pro  damno  illato  universitati  ipsius  in  destructione  castrorum 
Silvule  et  Quercegrosse  et  pro  damno  illato  ipsi  universitati  in  comitatu 
ipsius  per  devastationes ,  incendia  et  depopulationes  rerum  et  bonorum 
Senensium  et  comitatus  ipsorum,  declaratione  ipsius  debiti  facta  im- 
periali  curie  coram  nobis  per  sacramentum  antedicti  Guidotti  sindici  et 
actoris  Senensium,  qui  specialiter  habebat ,  prout  per  instrumentum  sin- 
dicatus  et  auctoritatis  constitit,  de  jurando  mandalum.  Pronunptiamus 
etiam  bona  comunis  et  universitatis  ipsius  Florentie  adnotanda  juxta 
ordinem  juris,  quia  peremptorie  citati  et  requisiti  pro  criminalibus  accu- 
sationibus  antedictis  in  statuto  termino  se,  ut  dictum  est,  minime  pre- 
sentarunt.  Ad  cujus  rei  memoriam  et  perpetuam  firmitatem ,  hec  omnia 
qualiter  gesta  fuerunt  nos  antedicti  Gaybardus  et  judex  Petrus  tibi  An- 
gelo  imperialis  curie  publico  notario  in  scriptis  commisimus  redigenda , 
nostris  subscriptionibus  roborata. 

Acta  sunt  hec  apud  Precinam,  ibidem  domino  nostro  imperatore  pre- 
sente,  anno ,  mense  et  indictione  prescriptis. 

Ego  qui  supra  Petrus  magne  imperialis  curie  judex. 

Ego  Dinus  notarius  olim  Ser  Azzini  notarii  civis  Senensis  infrascriptus 
prescripta  proxime  duo  exempla  ex  auctenticis  instrumentis  duplicatis 
sumpsi  et  fideliter  suprascripsi. 

ANNO  1233.  —  INDICTIONE  6. 


Fridericus,  Romanorum  imperator,  ad  querelam  prioris  mo- 
nasterii  Sancti  Bartholomaei  de  Trisulto,  Cartusiensis  ordinis, 
justiciariis,  camerariis  et  universis  officialibus  suis  mandat  ut  in 
terris  demanii  sui  tam  veteribus  quam  noviter  revocatis  idem  mo- 
nasterium  libertate  et  immunitate  quas  ipse  concessit,  uti  pacifice 
permittant. 

(Edid.  Tbomb\,  Stor.  del  ord.  Cartus.,  t.  V,  append.  II,  p.  131,  n°  XII.) 

Fridericus  Dei  gratia  Romanorum  imperator  semper  augustus ,  Jeru- 
salem  et  Sicilie  rex,  justiciariis,  camerariis,  bajulis,  castellanis  et  uni- 
versis  officialibus  per  regnum  Sicilie  constitutis  quibus  presentes  littere 
ostense  fuerint,  fidelibus  suis ,  gratiam  suam  etbonam  voluntatem.  Con- 
stitutus  in  presentia  nostra  venerabilis  prior  monasterii  Sancti  Bartholomei 
de  Trisulto,Cartusiensis  ordinis,  devotus  noster,  celsitudini  nostre  gravi- 
ter  conquerendo  monstravit  quod  cum  concess[er]imus  prefato  monasterio 
plenam  libertatem  ut  per  totum  dominium  regni  nostri  liceat  prefato  priori 
et  fratribus  ac  hominibus  ipsius  monasterii  liberum  habere  plateaticum  et 
passagium  de  personis  et  rebus  eorum,et  utliberum (s«c)  vendantet  emant, 
intromittant  et  extrahant  pro  necessitatibus  suis  sine  aliqua  datione  et 
aliquo  jure  quod  inde  ad  curiam  nostram  spectet,  nec  non  concesserimus 
et  confirmaverimus  ipsi  monasterio  libera  pascua  pro  animalibus  suis  et 
necessitatibus,  inhibentes  ut  predictum  monasterium,  priores  et  fratres 
aut  successores  eorum  in  personis  vel  rebus  eorum  aliquis  temere  non  pre- 
sumeret  perturbare;  vos  mandatum  nostrum  ultra  que  liceat  angustantes, 
in  terris  que  post  mandatum  ad  nostrum  sunt  dominium  devolute  non  per- 
mittitis  eos  uti  illa  quam  eis  in  premissis  indulti  sumus  libertate.  Cum 
igitur  ipsum  priorem  et  fratres  per  vos  volumus  plene  celsitudinis  nostre 
dono  gaudere,  fidelitali  vestre  firmiter  precipiendo  mandamus  quatenus 

ipsum  priorem  et  fratres  tam  in  terris  que  tunc  erant  in  dominio  nostro 
quam  et  eis  que  postmodum  revocate  sunt  aut  que  de  cetero  ad  nostrum 
dominium  devolventur,  illa  libertate  et  immunitate  permittatis  uti  paci- 
fice  et  quiete  que  in  celsitudinis  nostre  privilegio  memorato  monasterio 
concesso  expressius  continetur. 
DatumBari,  XXVI  januarii ,  VI  indictione. 


Berardus,  Panormitanus  archiepiscopus ,  quondam  Barensis,  A^b&£™> 
altare  majus  in  majori  ecclesia  Barensi  consecrat  et  dotat  posses- 
sionibus  sub  conditione  missarum. 

(Edid.  Gabbuba,  Serie  crit.  de'  pastori  Baresi,  1. 1,  p.  199,  ex  insculpto  marmore 
olim  juxta  majus  altare  affixo  et  nunc  penes  dom.  de  Addosio  servato.) 

Anno  Domini  MCCXXXI[II],  sexto  die  februarii,  VI  indictione,  se- 
dente  domino  Gregorio  papa  IX ,  et  domino  Federico  II  imperante  et  re- 
gnante  Dei  gratia  Romanorum  imperatore  semper  augusto,  Jerusalem  et 
Sicilie  rege,  dominus  Berardus  Dei  gratia  Panormitanus  archiepiscopus  , 
et  quondam  Barensis  archiepiscopus,  domini  imperatoris  familiaris,  pre- 
sente  domino  Marino  Barense  archiepiscopo  et  volente,  et  Bonoconsilio 
episcopo  Bitectense ,  consacravit  presens  altare  ad  honorem  beate  Virginis 
juxta  iconam  ipsius,  et  dotavit  altare  ipsum  possessionibus  et  una  domo. 

Que  idem  dominus  Panormitanus  pro  remissione  peccatorum  suorum 
contulit  Barensi  capitulo,  et  prefatum  capitulum  sponte  promiserunt  et 
obligaverunt  se  et  suos  successores  ad  celebrandum  missas  quatuor  qua- 
libet  hebdomada  in  perpetuum  super  ipsum  altare  :  tres  pro  anima  sua 
post  mortem  ejus,  sed  dum  vivit  propeccatis;  unam  vero  qualibet  die 
sabati  de  beata  Virgine  tam  in  vita  quam  post  mortem  ipsius,  et  celebrare 
anniversarium  omni  anno  die  obitus  sui,  pulsatis  campanis;  sollemniter 
lata  sententia  excommunicationis  ab  eodem  domino  Panormitano,  pre- 
sente  et  auctoritatem  prestante  domino  predicto  archiepiscopo  Barense, 
contra  eos  si  predicta  negligerent  observare. 

3Afebruarii'  Gregorius  papa  Fridericum  Romanorum  imperatorem  instanter 
hortatur  ut  ad  loca  sibi  vicina  sine  mora  et  omnibus  aliis  post- 
positis  veniat  contra  protervos  qui  Ecclesiae  simul  et  imperii  di- 
gnitatem  proculcare  cogitant. 

(Edidit  Hofler,  Kais.  Friedr.  II,  append.  p.  338,  n°  12,  e  regest.  Gregor.,  lib.  VI, 
n°  269.  Raynaldus  vero  eamdem  epistolam  memorans  numerum  indicat  262.) 

Gregorius,  etc.  Friderico,  etc.  Qua  fide,  qua  devotiotie  matri  debeas, 
fili  carissime,  complacere,  censemus  indignum  explicare  litteris,  cum  tibi 
sit  evidens  multiplicibus  argumentis.  Recursum  igitur  ad  exprimendam 
instantiam  necessitalis  habentes,  cum  spem  firmam  et  securam  fiduciam 
habeamus  quod  tua  reputes  que  contingunt  Ecclesie,  sive  sinistra  vel 
prospera  videantur,  celsitudinem  tuam  rogamus,  mandamus  et  hortamur 
attente  quatenus  prudenter  attendens  quod  sine  injuria  filii  mater  nequeat 
improborum  nequitia  lacessiri,  presertim  cum  ad  instar  lampadis  con- 
tento  (a)  lumine  relucentis,  illi  honore  mutuo  debeant  radiare  (6),  ad  de- 
ponendam  superbiam  protervorum  qui  velut  amentes  effecti  tam  Ecclesie 
quam  imperii  dignitatem  et  conantur  impetere  et  damnabiliter  cogitant 
conculcare,  spe  sibi  proposita  quod  celesti  virtute  vel  humana  potentia 
eorum  nequeat  elacio  dejici  vel  protervia  vacuari ,  ad  loca  nostre  vicina 
presentie  te  conferas  sine  mora,  ut  resistens  impiis  dextera  triumphantis 
fatuorum  faciem  ignominia  repleas ,  et  tu  in  extremis  terre  prepotentie 
titulo  ad  tuam  et  matris  gloriam  refulgescas.Verum  quia  hujusmodi  negotii 
qualitas  alicujus  exceptionis  obstaculum  non  admittat,  volumus  utillam, 
etiam  si  ex  eminentibus  tibi  negotiis  consurgere  videatur,  in  medium  non 
producas,  sed  nostram  et  tuam  exurgas  injuriam  vindicare ;  sciturus  quod 


(a)  Ap.  Hofler  contemto. 

(b)  Ibidem  radicare. 


Indict.  6.]  HISTORIA  DIPLOMATICA.  423 

si  divina  potentia  in  virtute  tua  cornua  confregerit  hujusmodi  superborum, 
satis  sunt  expediri  facilia  que  tuis  apparent  beneplacitis  aliena. 
Datum  Anagnie ,  III  nonas  februarii,  anno  VI0. 


Gregorius  papa  Friderico  Romanorum  imperatori  conqueritur  ^f^K». 
quod  licet  nuntii  ejus  ipsum  ad  defensionem  patrimonii  beati  Petri 
paratum  ostenderint,  nunc  tamen  ad  partes  Siciliae  se  convertat. 
Unde  rogat  ut  cum  Apostolica  Sedes  auxilio  indigeat  festinato, 
nullius  occasionis  dilatio  intercedat. 

(Edid.  Hofleb,  Kais.  Friedr.  II,  append.  p.  339,  n°  13,  e  regest.  Gregor.,  lib.  VI, 
epist.  289.) 

Gregorius,  etc.  Friderico,  etc.  Nuperaudito  per  relationem  venerabilis 
fratris  nostri  archiepiscopi  Messanensis  et  dilectorum  filiorum  nobilium 
virorum  Henrici  de  Morra  imperialis  justitiarii  et  Petri  de  Vinea  (a)  impe- 
rialis  aule  judicis,  nuntiorum  tuorum,  quod  ad  defensionem  fidei  et  con- 
servationem  ecclesiastice  libertatis  ac  tuitionem  beati  Petri  patrimonii  vi- 
riliter  te  parabas,  exultavimus  pro  ve  in  Domino  eteigratiarumretulimus 
actiones.  Sed  quanto  majus  attulerit  gaudium  hujusmodi  letus  rumor  et 
fama  jocunda,  tanlo  majori  sumus  dolore  turbati  quod,  sicut  audivimus, 
premissis  defensione  ac  tuitione  postpositis  et  omissis  imperii  negotiis 
quibus  te  oportuerat  imminere,  ad  partes  Sicilie  te  convertis  (1).  Utrum 

(a)  Apud  Hofler  Petri  de  Vineis. 


(1)  «  Anno  Domini  MCCXXXI  (1232),  quinla  indictione,  dominus  imperator  misit  ipsas  consti- 
tutiones  suas  per  totum  regnum  et  in  Siciliam  per  dominum  Riccardum  de  Montenigro  qui 
erat  magister  justiciarius  Siciliae.  Et  in  eodem  anno,  mense  augusti,  dicte  indictionis,  Martinus 
Ballonus  se  rebellavit  contra  dominum  imperatorem  cum  aliquantis  hominibus  Messanae ,  et 
ipse  magister  justitiarius  arripuit  fugam.»  Annal.  sicul.  sive  Append.  adGalf.  Malat.,  ap.  Mu- 
iiator. ,  Script.,Y,  603.  De  hac  Siculorum  rebellione  quae  dimidiam  insulam  subvertit ,  cf. 
Ricc.  de  S.  Germ.,  Chronic.  ad  ann. 

autem  in  hoc  imperialis  discretio  discrete  provideat,  tua  circumspectio 
equo  libramine  moderetur.  Cum  itaque  ad  te  tanquam  principalem  defen- 
sorem  Ecclesie,  tum  ratione  regni  quod  obtines  ab  eadem,  tum  etiam  im- 
erii  propter  quod  ejusdem  Ecclesie  defensorexistis,  acspecialis  affectionis 
quam  ad  personam  tuam  habere  dinoscitur,  ipsius  defensio  pertinere  nos- 
catur,  te  sicut  charissimum  in  Christo  filium  ac  defensorem  ejusdem  in 
hoc  necessitatis  articulo  duximus  requirendum  


extento  brachio  matri  tue  studeas  subvenire ,  et  cum  Apostolica  Sedes 
auxilio  indigeat  festinato ,  nullius  occasionis  dilatio  intercedat. 
Datum  Anagnie,  IV  idus  februarii,  anno  VI0. 


Apud        Fridericus,  Romanorum  imperator,  Eberhardum  abbatem  de 

nusium,  '  1  ' 

bruario.  gaiem  et  monasterium  ejus  cum  personis  et  rebus  in  protectione 
sua  speciali  recipit,  omnia  eorum  privilegia  confirmans  et  specia- 
liter  immunitatem  eisdem  ab  Henrico  filio  suo  concessam. 

(Edidit  Lunig,  Spicileg.  ecclesiast.,  pars  III  (Reichsarchiv,  XIX),  p.  512,  sed  men- 
dose,  cum  initium  pluraque  desint  et  indictio  male  notetur.  Coll.  nunc  cum 
Cod.  diplom.  Salem.,  II,  XXIV,  p.  28,  in  arch.  Karlsruhensi.) 

Fridericus  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Auguste  clemencie  solium  ad  tuicionem  ecclesiastici 
status  divina  providentia  solidatum  erga  ea  loca  potissime  christiane  re- 
ligionis  insigniis  presignita  uberiori  gratia  debet  oculos  sue  provisionis 
advertere,  in  quibus  laudabilis  et  monastice  vite  preelectio  indesinentem 
cultum  divine  celebritatis  inducit,  ut  illud  terrenis  thesauris  suis  pecu- 
liarius  estimetreservatum,  per  quod  ad  sustentationem  ibidem  servientium 
attributum  thesaurizat  in  celis.  Que  diligenti  meditatione  pensantes  (a) , 
attendentes  nichilominus  conversationem  laudabilem  Ebirhardi  abbatis  de 


(a)  Totum  prooemium  a  verbis  Auguste  clementie,  usque  nunc  ap.  Lunig  deest. 

Salem,  Cisterciensis  ordinis,  et  monachorum  cum  eo  famulantium  Deo 
vivo,  monasterium  ipsum  una  cum  omnibus  possessionibus  suis  ac  per- 
sonis  tam  ecclesiasticis  quam  mundanis  nec  non  et  omnibus  juribus  eidem 
ecclesie  pertinentibus(a),  subnostra  et  imperii  protectione  recipimus  spe- 
ciali ;  confirmantes  eidem  omnia  privilegia ,  immunitates  et  libertates  mo- 
nasterio  ipsi  a  nobis  vel  progenitoribus  nostris  dive  recordationis  concessa; 
specialiter  autem  gratiam  karissimi  filii  nostri  H.  illustris  Romanorum 
regis  gratiosius  prosequentes ,  concedimus  et  confirmamus  eidem  privile- 
gium  ejusdem  filii  nostri  (1),  per  quod  eistalis  conceditur  immunitas  et 
libertas  ut  homines  habitantes  in  domibus  quas  habent  in  Ezzelingen  et 
in  Ulma  (b)  in  nullis  datiis,  talliis,  precariis  aut  quibuscumque  collectis 
ad  requisitionem  nostram  seu  successorum  nostrorum  vel  quorumcumque 
officialium  conferre  cum  alliis  (sic)  teneantur,  sed  a  predictis  omnibus  tam 
loca  prefata  quam  homines  libera  et  immun[i]a  in  perpetuum  conserven- 
tur.  Statuentes  ut  nulla  persona  alta  vel  humilis,  ecclesiastica  vel  secu- 
laris,  contra  hanc  nostre  concessionis  et  confirmationis  gratiam  venire 
presumat.  Quod  qui  fecerit ,  preter  indignationem  divine  majestatis  et 
nostram ,  centum  libras  auri ,  medietate  injuriam  passis ,  medietate  nostro 
erario  inferenda,  se  noverit  esse  multandum.  Ad  hujus  itaque  nostre  con- 
cessionis  et  confirmationis  memoriam  et  robur  perpetuo  valiturum,  presens 
scriptum  fieri  et  bulla  aurea  typario  nostre  majestatis  impressa  jussimus 
insigniri  (c). 

Data  apud  Ganusium,  anno  Domini  M°CC0XXXIII°,  mense  februario, 
indictione  sexta  (d). 

(a)  Ibi  quoque  ap.  Lunig  lacuna. 

(b)  Quas  habent  in  Ezzelingen  et  in  Ulma,  tum  ap.  Lunig,  tum  in  ipso  privilegio 
Henrici  desunt. 

(c)  Haec  ultima  verba  Ad  hujus  usque  ad  insigniri  ap.  Lunig  quoque  desunt. 

(d)  Ap.  Lunig  septima;  male, 


(1)  Cf.  supra,  tom.  III,  p.  400,  privilegium  de  anno  1229,  23  octobris. 

Fridericus ,  Romanorum  imperator,  Conrado  filio  suo  civitatem 
Gaietae  cum  pertinentiis  ejus  concedit,  et  quosdam  nobiles  qui 
Ecclesiae  contra  ipsum  adhaeserant  eidem  in  vassallos  donat. 

(Memorat.  in  Summ.  privileg.  Eccl.  Rom.,  ex  cod.  card.  Ottobon.  ap.  Mabtene, 
Ampl.  coll.,X.  II,  col.  1243;  coll.  cum  libr.  cens.,  ap.  Mubatob.,  Antiq.  ltal, 
t.  VI,  p.  76  et  seqq.,  et  cum  Inventar.  MSS.  arch.  Arnaldi,  in  Bibl.  reg.  Paris., 
Anc.fonds  latin,  n°5181,  fol.  XIII  verso.  — Datumquoad  transumptum  Lug- 
duni,  III  idus  julii,  pontificatus  Innocentii  IV  anno  III,  et  ejus  bulla  plumbea 
bullatum  multisque  sigillis  praelatorum  sigillatum.) 

Littera  Friderici  Romanorum  imperatoris,  Jerusalem  et  Sicilie  regis, 
continens  quod  ipse  concedit  et  donat  Conrado  regi  filio  suo  civitatem 
Gaiete  cum  omnibus  pertinentiis,  justitiis  et  rationibus  suis.  Concedit 
etiam  et  donat  eidem  in  vassallos  cum  omnibus  terris ,  villis  et  castris 
quosdam  nobiles  ibidem  nominatos,  scilicet  Rogerium  de  Galluccio,  Ray- 
nonem  dePrala,  dominum  Popoleti,  etc. ,  et  omnes  alios  barones  qui 
tempore  turbationis  inter  ipsum  Fredericum  et  Ecclesiam  mote  contra 
ipsum  Ecclesie  adheserant  antedicte,  et  sunt  usque  hodie  sub  forma 
pacis  

Datum  apud  Politorum  (1),  [anno  dominice  incarnationis]M°CC°XXXHP, 
mense  martii  


Apud        Mense  aprilis,  imperator  Messanam  intrat  et  de  quodam  Martino 

Messanam , 

apriii.     Mallone,  qui  caput  fuerat  motae  seditionis  in  populo,  et  ejus  com- 


(1)  «  Mense  januario,  imperator  omnibus  generaliter  praelatis,  comitibus,  baronibus,  mili- 
tibus  tam  feudatis  quam  non  feudatis  mandat  ut  ad  se  cum  toto  servitio  quod  facere  tenentur 
apud  Politorum  in  futuris  kalendis  februarii  accedere  sint  parati.  »Ricc.  de  S.  Germ.,  ad  ann. 
1233.  Legendum  autem  Policorium,  hodie  Policoro,  locus  scilicet  in  Basilicata  ad  ostium  flu- 
minis  Acri,  ad  rudera  veteris  Heracleao.  Cf.  supra,  p.  388. 

plicibus  sumsit  debitam  ultionem  \  de  quibus  quosdam  suspendio 
et  quosdam  incendio  condemnavit.  Ricc.  de  S.  Germ.,  Chronic.  ad 
ann. —  Anno  Domini  MCCXXXII  (1233),  sexta  indictione,  dominus 
imperator  mense  aprilis  venit  Messanam  et  succendit  dictum  Mar- 
tinum  Bellionum ;  et  in  eodem  anno  similiter  fecit  apud  Syracusam 
et  Nicosiam.  Annal.  Sicul.  sive  Append.  ad  Galfr.  Malat.,  ap.  Mu- 
rator.,  Script.,  t.  V,  p.  603. 


Fridericus,  Romanorum  imperator,  ad  requisitionem  Leonardi  "g8™."» 
Cavensis  abbatis ,  Robberto  Malerbae  provisori  castrorum  suorum 
in  Principatu  mandat  ne  homines  casalis  Caveae  ad  reparandam 
Roccam  suam  Pimontis  venire  compellat,  nisi  prius  inquisitione 
diligenti  facta;  quam  idem  Robbertus,  interrogatis  fidelioribus  et 
veteribus  hominibus  Nuceriae  et  Roccae  Pimontis ,  in  scriptis  pu- 
blicis  redigi  jubet. 

(Inedit.  ex  pergamena  originali  in  archivo  monast.  Cavensis,  arcaLXX,  n°  135.) 

Fridericus ,  Dei  gratia  Romanorum  imperator  semper  augustus ,  Ieru- 
salem  et  Sicilie  rex,  Robberto  Malerbe  provisori  castrorum  suorum  Prin- 
cipatus,  fideli  suo,  gratiam  suam  et  bonam  volunlatem.  Constitutus  in 
presentia  nostra  Leonardus  venerabilis  monasterii  Gavensis  abbas,  fidelis 
noster,  majestati  nostre  conquerendo  proposuit  quod  tu  compellendo  re- 
quiris  homines  suos  casalis  Cavee  venire  ad  reparandam  Roccam  nos- 
tram  Pimontis  (1),  sub  pretextu  cujusdam  inquisitionis  minus  solenpniter 
facte  per  quosdam  homines  Nucerie  et  ejusdem  Rocce,  cum  nunquam 


(4)  In  vere  hujus  anni,  ut  monet  Riccardus  de  S.  Germano,  jusserat  imperator  reaedificari  seu 
muniri  Luceriam,  et  castra  Trani,  Bari,  Neapolis  et  Brundusii.  Ex  hoc  documento  arbitrari 
licet  generale  fuisse  mandatum  omnibusque  imperialibus  castris  applicandum. 

temporibus  felicium  regum  ad  reparationem  Rocce  predicle  vel  alicujus 
alterius  castri  nostri  predicti  homines,  sicut  asserit ,  tenerentur.  Nolentes 
igitur  quod  homines  casalis  predicti  ad  ejusdem  Rocce  vel  alterius  cujus- 
libet  castri  nostri  reparationem  indebite  compellantur,  super  hiis  per  te 
inquiri  volumus  iterum  diligentius  veritatem ;  fidelitati  tue  mandantes 
quatinus  inquiras  super  premissis  per  fideles  et  veteres  homines  regionis 
ipsius  solempniter  veritatem,  et  quicquid  inde  inveneris  sub  sigillo  tuo 
fideliter  in  scriptis  redactum  curie  nostre  transmictas.  Interim  tamen 
homines  casalis  predicti  super  reparationem  Rocce  predicte  vel  alterius 
castri  nostri  aliquatenus  non  compellas.  Datum  Messane,  octavo  madii, 
sexte  indictionis. 

Anno  dominice  incarnationis  millesimo  ducentesimo  tricesimo  tertio,  et 
tertio  decimo  auno  imperii  domini  nostri  Frederici,  Dei  gratia  invictis- 
simi  Romanorum  imperatoris  semper  augusti,  Jerusalem  et  regni  Sicilie  et 
Italie  gloriosissimi  regis,  die  lune  vicesimo  quinto  mensis  julii,  sexte 
indictionis,  ego  Robbertus  Malerba  provisor  castrorum  imperialium  Prin- 
cipatus  et  Terre  Beneventane,  veniens  apud  Nuceriam  pro  mandato  su- 
prascripti  domini  nostri  imperatoris  Frederici  efficaciler  totis  viribus  exe- 
quendo ,  juxta  tenorem  litterarum  dicti  domini  nostri  Cesaris  superius 
exemplatarum ,  feci  jurare  super  sancta  Dei  Evangelia  sine  fraude  de 
fidelioribus  et  veleribus  hominibus  ipsius  terre  Nucerie  in  presentia  mea, 
Guillelmi  de  Turione  et  Johannis  de  Alderisio  judicum  Nucerie  et  Ber- 
nardi  puplici  Avellini  notarii  et  alterius  Johannis  judicis  Rocce  Pimontis, 
presentibus  testibus  subscribendis,  videlicet  judice  Barcho  Ungaro  et  Gui- 
lielmo  filio  Osmundi  castellano  castri  ipsius  Rocce  ad  hoc  specialiter  ro- 
gatis,  ut  omisso  penitus  mendacio  dicerent  super  hiis  de  quibus  interro- 
gati  fuerint  diligentius  veritatem;  ita  quod  neque  pro  amicitia,  inimicitia, 
parentela ,  odio  vel  timore  dicerent  aliud  quod  superius  est  notatum ;  et 
sic  feci  jurare  pro  reparatione  castri  predicte  Rocce  per  homines  casalis 
Cavee  homines  inferius  denotatos.  Et  primo  Petrus  notarius  de  Sancto 
Mattheo  juratus  et  interrogatus  si  vidisset  tempore  felicium  regum  ho- 
mines  predicti  casalis  Cavee  venire  ad  reparandum  castrum  predicte 
Rocce  vel  in  aliqua  parte  ipsius  castri,  testificando  dixit  penitus  se  nescire. 

Presbyter  Alexius  juratus  et  interrogatus  dixit  idem  per  omnia  quod 
notarius  Petrus.  Jaconus  Peregrinus  juratus  et  interrogatus  dixit  idem  per 
omnia  quod  proximus.  Johannes  Amalfitanus ,  etc.  [ut  supra] ,  Martinus 
Barbellus,  etc. ,  Johannes  Muscardus,  etc,  Petrus  de  Actenasio,  etc, 
Jacobus  Neapolitanus,  etc,  Cioffus  Serviens,  etc,  Petrus  dePalomba,  etc, 
Gregorius  de  Sancto  Pasco,  etc,  Scornavacca,  etc,  Perfectus,  etc,  Gui- 
lielmus  Cabalerius,  etc,  Bernardus  de  Cicero,  etc,  Lando  Calamarus,  etc 
Illud  idem  inveni  per  subscriptos  homines  Rocce  Pimontis  sequenti  die 
martis  coram  magistro  Johanne  judice  de  eadem  Rocca  et  testibus  supra- 
dictis  ac  etiam  altero  teste  Peregrino  sutore  de  eadem  Rocca ,  specialiter 
per  dominum  Ugonem  de  Rocca,  Guillielmum  de  Thomasio,  dompnum 
Nicolaum,  Petrum  de  Abanza,  Johannem  de  Barcho  de  Ferrano,  Palme- 
rium  de  Angelo,  dompnum  Abundantem,  Nicolaum  Villanum,  Marcum 
Minutorem,  Thomasium  de  Benedicto  et  Leonardum  de  Nicolao.  Que 
omnia  ego  dictus  Robbertus  per  manus  prenominati  Bernardi  puplici 
Avellini  et  mei  notarii  et  predictus  (sic)  in  predicto  judicio  feci  in  pre- 
senti  pagina  in  scriptis  redigi  subsignationibus  jamdictorum  judicum 
et  testium  roborata ,  unum  ad  preces  dicti  domini  abbatis  et  hominum 
suorum  casalis  Cavee  et  cautelas.  Jamdictam  inquisitionem  factam  per  te 
Matheum  puplicum  notarium  Nucerie  in  hac  pagina  exemplari  feci,  si- 
gillo  meo  sigillatam  et  ad  preces  et  consensum  meum  subscriptionibus 
predictorum  judicum,  jamdicti^Mathei  notarii  et  predictorum  testium 
roboratam,  salvo  mandato  imperiali.  Quod  superius  disturbatum  est  le- 
gitur  Bernardi  puplici  Avellini  notarii. 

f  Ego  qui  supra  Guilielmus  judex. 

f  Ego  qui  supra  Johannes  judex. 

f  Ego  judex  Barchus  Ungarus  qui  interfui ,  testis  sum. 

f  Ego  magister  Guilielmus  qui  rogatus  interfui,  testis  sum. 


Fridericus,  Romanorum  imperator,  ad  supplicationem  fratris  Mems^ae> 
Symboitonis  de  domo  Theutonicorum  et  ex  litteris  archiepiscopi 

Bremensis,  burgensibus  Stadensibus  fidelibus  suis  immunitatem 
thelonei  per  totam  Bremensem  dioecesim  concedit  de  rebus  eorum 
et  mercimoniis  in  eundo  etredeundo. 

(Edidit  Scheid,  Origin.  Guelfic,  tom.  III,  tab.  30  ad  pag.  666,  sub  forma  fac- 
similis  ex  origin.  in  tabular.  Stadens.  optime  exsculpti ,  cum  bullae  aureae 
effigie  et  inscriptione  quae  ita  sonat  :  f  FRIDERICVS  DEI  GRATIA  RO- 
MANORVM  IMPERATOR  SEMPER  AVGVSTVS  REX  IERLEM  ET  SICI- 
LIE  —  t  ROMA  CAPVT  MVNDI  REGIT  ORRIS  FRENA  ROTVNDI.  — 
Reperitur  quoque  ap.  Pbatje  ,  Uber  Bremen  und  Verden,  VI,  111.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  fieri  volumus  universis 
tam  presentibus  quam  fuluris  quod  frater  Symboitonus  de  domo  Theo- 
tonicorum,  fidelis  noster,  nostro  culmini  supplicavit  quatenus  per  totam 
Bremensem  diocesim  dignaremur  sue  supplicationis  optentu  concedere 
de  gratia  nostra  burgensibus  Stadensibus  thelonei  libertatem.  Nos  autem 
receptis  inde  litteris  dilecti  principis  nostri  venerabilis  Bremensis  ar- 
chiepiscopi,  continentibus  gratissimum  fore  sibi  quicquid  gratie  dictis 
burgensibus  conferremus,  ad  supplicationem  predicti  fratris  Symboitonis 
concedimus  universis  burgensibus  Stadensibus  fidelibus  nostris  ut  amodo 
per  totam  Bremensem  diocesim  de  rebus  et  mercimoniis  que  emerint  et 
vendiderint  in  eundo  et  redeundo  utantur  thelonei  libertate  et  ab  omni 
exactione  thelonei  liberi  maneant  et  immunes ;  presentis  scripti  aucto- 
ritate  mandantes  quatenus  nullus  ministerialis ,  officialis ,  advocatus, 
scultetus,  nullaque  persona  alta  vel  humilis,  ecclesiastica  vel  mundana, 
contra  tenorem  presentis  concessionis  nostre  ipsos  burgenses  Stadenses 
de  indulta  sibi  libertate  ipsius  thelonei  per  predestinatam  diocesim  im- 
pedire  vel  molestare  presumal.  Quod  qui  presumpserit  indignationem 
nostram  se  noverit  incursurum.  Ad  hujus  itaque  concessionis  nostre  me- 
nioriam  et  stabilem  firmitatem,  presentem  divalem  paginam  fieri  et  bulla 
aurea  tipario  nostre  majestatis  impressa  jussimus  communiri. 

Hujus  rei  testes  sunt  :  B.  Panormitanus  et  J.  Capuanus  archiepiscopi, 
marchio  Manfredus  Lancia,  Conradus  comes  de  Pheyngen,  Henricus  de 

Lupfe,  Henricus  de  Choffesberch ,  Guillelmus  marchio  de  Prosuynch, 
Conradus  de  Ulme  cognominatus  Havender,  et  L.  imperialis  aule  ca- 
merarius. 

Datum  Messane,  anno  dominice  incarnationis  millesimo  ducentesimo 
tricesimo  tertio,  mense  madii,  sexta  indictione,  imperante  domino  nostro 
Friderico,  Dei  gratia  illustrissimo  Romanorum  imperatore  semper  au- 
gusto,  Jerusalem  et  Sicilie  rege,  Romani  imperii  ejus  anno  tertiodecimo, 
regni  Jerusalem  octavo,  regni  vero  Sicilie  tricesimo  quinto,  feliciter.  Amen. 


Gregorius  papa  Friderico  Romanorum  imperatori  notum  facit 
qualiter  secundum  formam  arbitrii  in  suas  manus  positi,  pacem 
inter  ipsum  et  Societatem  Lombardiae  restauraverit;  eurnque  hor- 
tatur  ut  hanc  concordiam  ratam  habeat  et  a  filio  suo  ratam  haberi 
faciat. 

(Edidit  Pertz,  Monum.  Germ.  Hist.,  t.  IV,  p.  299,  ex  regest.  Gregor.  IX, 
anno  VII,  n°  146.) 

Gregorius,  etc,  carissimo  in  Christo  filio  Friderico  illustri  Romanorum 
imperatori,  etc.  Cum  jamdudum  inter  te  ex  parte  una  et  societatem  Lom- 
bardie,  Marchie  et  Romaniole  ex  altera  super  quibusdam  articulis  expri- 
mendis  inferius,  inimico  homine  superseminante  zizania,  gravis  discordia 
orta  esset,  nos  attendentes  animarum  pericula," strages  corporum,  dampna 
rerum  et  ecclesiarum  ac  religiosorum  locorum  exitia  que  possent  ex  hu- 
jusmodi  discordia  obvenire,  et  quod  res  nisi  obsisteretur  principiis  multum 
esset  allatura  discriminis  et  in  malum  altius  progressura,  cepimus  inter 
te  et  eamdem  societatem  pacis  consiiia  cogitare.  Quapropter  futuris  ob- 
viare  periculis  cupientes,  dilectos  filios  nostros  J.  Penestrinum  electum  et 
0.  Sancti  Nicolai  in  Carcere  Tulliano  diaconum  cardinalem  ad  partes 
Lombardie,  commisso  eis  plene  legationis  officio,  propter  hoc  providimus 
destinandos ;  quibus  ad  bonum  pacis  interponentibus  efficaciter  partes  suas 


Lateratu , 
5  et  7  junii. 

post  labores  multiplices  utraque  pars  in  cardinales  eosdem  Ecclesie  Ro- 
mane  nomine  solempniter  compromisit.  —  Forma  vero  compromissi  hec 
est  :  In  nomine  Domini.  Amen.  [Sequitur  de  verbo  ad  verbum,  sicut  supra 
p.  348,  usque  ad  in  sua  semper  maneant  firmitate.  Ego  magister  Rolan- 
dinus  de  Padua  imperialis  majestatis  notarius,  etc.]  Procuratoribus  igitur 
partium  propter  hoc  in  nostra  presentia  constitutis,  ex  parte  tua  extitit 
propositum  coram  nobis  quod  te  societas  Lombardie,  Marchie  ac  Roma- 
niole  gravissime  offendisset,  pro  eo  videlicet  quod  curiam  tuam  quam 
Ravenne  indixeras  pro  Terre  Sancte  succursu ,  dispositione  imperii  et 
quibusdam  necessariis  et  honestis  aliis  impedivit,  non  permittendo  ad  te 
filium  tuum  et  principes  Alemannie  per  vias  seu  stratas  imperiales  venire. 
Procuratoribus  societatis  ejusdem  e  contrario  proponentibus  societatem 
ipsam  nullas  tibi  offensas  nullasque  injurias  intulisse,  sed  si  qua  fece- 
runt,  dicebant  ea  ob  propriam  defensionem  fecisse.  Nos  itaque  hiis  etaliis 
que  fuerunt  hinc  inde  proposita  plenius  intellectis,  communicato  fratrum 
nostrorum  consilio ,  de  providentia  sic  duximus  ordinandum  ut  videlicet 
tu  tuo  et  filii  tui  ac  imperii  nomine  hiis  qui  sunt  de  societate  predicta  et 
universaliter  singulis  et  singulariter  universis  civitatum  et  locorum,  quo- 
rum  nomina  in  corapromisso  specialiter  sunt  expressa  et  qui  postea  infra 
tempus  ibidem  provisum  se  per  simile  compromissum  nostro  arbitrio  com- 
miserunt,  remittas  omnem  rancorem,  malivolentiam,  injuriaset  offensas; 
omnia  quoque  banna,  constitutiones,  sententias  et  ordinamenta  que  oc- 
casione  hujus  discordie  fecisti  vel  imposuisti  per  te  vel  per  alium,  aliusve 
pro  te  societati  vel  alicui  de  societate  jamdicta,  civitatibus,  locis  et  per- 
sonis  de  ipsa  societate  et  quecumque  ex  eis  vel  ob  ea  secuta  sunt  penitus 
revoces,  universos  et  singulos  qui  occasione  alicujus  predictorum  lesi  vi- 
dentur,  restituens  in  integrum  in  omnibus  et  per  omnia  suo  statui  atque 
fame,  remittendo  nichilominus  infamiam  omnem  et  penam  que  secute 
sunt  ex  aliquo  premissorum ;  ita  quod  ea  que  medio  tempore  per  eos  acta 
sunt,  non  obstantibus  supradictis,  robur  obtineant  quod  alias  debuerant 
obtinere.  Ad  hec  civitates,  Ioca  et  personas  de  ipsa  societate  in  compro- 
misso  contentas  in  plenitudinem  gratie  tue  recipias  et  eis  facias  firmam 
pacem ,  specialiter  nobili  viro. .  .  marchioni  Montisferrati ,  Mediolano, 

Brixie,  Bononie,  Placentie,  Padue,  Cnmis,  Mantue,  Ferrarie,  Faventie, 
aliisque  locis  et  personis  quibuslibet  societatis  ejusdem.  Facias  etiam  fieri 
patentes  litteras  ex  parte  filii  tui  quod  pacem  et  concordiam  istam  ratam 
habebit  et  firmam,  et  remittet  illis  de  societate  omnem  rancorem,  malivo- 
lentiam,  injurias  et  offensas.  Hii  autem  qui  sunt  de  societate  prefata  ad 
honorem  Dei  omnipotentis  et  Ecclesie  sue  ac  tuum  dent  pro  subsidio  Terre 
Sancte  in  expensis  societatis  predicte  per  biennium  milites  quingentos 
ituros  in  termino  quem  Romana  Ecclesia  duxerit  prefigendum ,  quos  in 
eundo,  morando  et  redeundo  Ecclesia  Romana  sub  speciali  protectione 
suscipiet  cum  omnibus  bonis  suis;  ac  civitatibus,  locis  etpersonis  imperiali 
excellentie  adherentibus  tam  ecclesiasticis  quam  mundanis  firmam  pacem 
inviolabiliter  servent,  remittentes  eis  omnem  rancorem,  malivolentiam, 
injurias  etoffensas,  ac  revocent  omniabanna,  constitutiones,  sententias  et 
ordinamenta  que  discordie  occasione  premisse  fecerunt  vel  imposuerunt 
civitatibus,  locis  et  personis  imperiali  celsitudini  adherentibus  et  que- 
cumque  ex  eis  secuta  sunt  vel  ob  ipsa.  Ceterum  alia  que  in  ejusdem  com- 
promissi  serie  continentur  nostre  providentie  reservamus.  Ideoque  sere- 
nitatem  tuam  rogamus ,  monemus  et  hortamur  attentius  ac  sub  predicta 
pena  mandamus  quatinus  predicta  omnia  pro  parte  tua  serves,  sicut  impe- 
rialem  decet  constantiam,  inconcussa,  et  super  hoc  nobis  juxta  tenorem 
quem  tibi  transmittimus,  tuas  et  filii  tui  cures  usque  ad  festum  beati  Mi- 
chaelis  proximo  futurum  palentes  mittere  litteras  excellentie  tue  ac  suo 
typario  insignitas. 

Datum  Laterani  (1 ) ,  nonis  junii ,  anno  septimo. 

In  eumdem  modum  scriptum  est  rectoribus  Societatis  Lombardiae,  Marchiae  et 
Romaniae,  verbis  competenter  mutatis;  dat.  Laterani,  septimo  idus  juuii,  anno 
septimo.  Quam  sententiam  ediderunt  Savioli,  Annal.  Bologn.,  t.  III,  p.  126, 


(1)  ■<  Mense  martii  senator  cum  nonnullis  de  majoribus  Urbis  ad  papam  apud  Anagniam 
vadunt.  Quorum  inductus  precibus  cum  quibusdam  ex  cardinalibus  ad  Urbem  vadit,  ubi  cum 
honore  maximo  Romanorum  receptus  est,  et  pars  reliqua  cardinalium  apud  Anagniam  reman- 
sit.  »  Ricc.  de  S.  Germano,  Chronic.  ad  ann.  Cf.  Vit.  Gregor.  IX,  ap.  Muratori,  Scriptor., 
t.  III,  p.  579.  Ex  ipsis  autem  papae  litteris  eum  Laterani  morantem  circa  finem  martii  in- 
venimus. 

IV.  55 

et  Muratoe.  ,  Antiq.  Ital,  t.  IV,  p.  326  ,  ubi  extant  litterae  quas  ea,  ut 
Muratorius  opinatur,  occasione  rectores  Societatis  ad  Romanum  pontificem 
conscripsere ,  et  ita  concipiuntur  : 

Brixiae,  Sanctissimo  patri  et  domino  Gregorio  Dei  gratia  sacrosancte  Romane 
Ecclesie  summo  et  universali  pontifici,  rectores  societatis  Lombardie, 
Marchie  et  Romanie  et  universitates  et  communia  et  singuli  predicte  so- 
cietatis  oscula  pedum  et  promtum  in  omni  genere  famulatum.  Que  pro 
bono  pacis  sunt  a  compositore  amicabili  ordinata  et  maxime  a  tanto  do- 
mino  qui  preest  in  justitia  debita  universis,  approbari  rataque  haberi 
debent  et  inviolabiliter  observari.  Litteras  quas  vestra  nobis  sanctitas  des- 
tinavit  super  pace  et  concordia  per  vestram  clementiam  facta  et  precepta 
inter  missos  et  procuratores  domini  Frederici  Romanorum  [imperatoris] 
serenissimi  et  semper  augusti ,  et  regis  Hierusalem  et  Sicilie  ex  una  parte 
et  procuratores  et  syndicos  societatis  predicte  etsingulos  illius  societatis  ex 
altera,  devotione  et  debita  reverentia  recepimus;  earumque  tenore  plenius 
intellecto,  habito  quoque  super  his  deliberato  consilio  et  tractatu,  et  de 
voluntate  et  consilio  communium  et  universitatum  singularum  predicte 
societatis,  sigillis  quorum  littere  iste  sunt  corroborate,  pietati  vestre  vo- 
luntatem  et  responsionem  nostram  taliter  super  his  duximus  exprimendam : 
videlicet  quod  pacem  illam  ratam  habemus,  ipsamque  volumus  obser- 
vare.  Remittimus  insuper  omnem  rancorem,  malivolentiam,  injurias  et  of- 
fensas,  et  revocamus  omnia  banna,  constitutiones,  sententias  et  ordina- 
menta,  que  occasione  premisse  discordie  si  quas  vel  si  que  fecimus  vel 
imposuimus  civitatibus,  locis  vel  personis  imperiali  celsitudini  adherenti- 
bus,  et  quecumque  ex  eis  vel  ob  ipsa  hactenus  sunt  sequuta.  Et  has  litteras 
jussimus  per  manum  infrascripti  notarii  scribi  cum  ejusdem  subscriptione 
et  testium  confirmatione ;  unde  plures  charte  uno  tenore  scripte  sunt. 

Ego  Guillelmus  de  Sexto  qui  et  Abbas  dicor,  filius  quondam  Alberti  de 
Sexto  civis  Mediolanensis ,  publicus  notarius,  scripsi  ex  mandato  predic- 
torum  rectorum  mihi  facto  in  palatio  communis  Brixie ,  ubi  predicti  rec- 
tores  convenerant.  Et  hoc  presentibus  testibus  ibi  rogatis  Petro  de  Lanzano 
notario  de  Placentia,  et  Beraldo  de  Coalunga  notario  de  Padua  et  Petro 
Franzigena  notario  de  Cario. 

Fridericus,  Romanorum  imperator,  Gregorio  papae  nuntiat  se  "gjsp» 
contra  haereticos  regni  sui  manifeste  convictos  poenam  incendii 
decrevisse,  et  cuilibet  justiciario  mandasse  ut  cum  uno  praelato  de 
statu  regionum  super  hoc  inquirat;  hortaturque  papam  ut  suum 
erga  caeteros  haereticos  Italiae  et  imperii  propositum  efficaciter 
adjuvet. 

( Edidit  Hofler  ,  Kaiser  Friedr.  II,  docum.  p.  344,  n°  16;  collat.  cum  papali 
regesto  iu  Bibl.  reg.  Paris.  (fonds  Laporte  du  Theil),  ann.  VII,  n°  243,  ubi 
notae  chronologicae  rectius  exhibentur,  cum  Hofler  perperam  15  julii  legerit.) 

[Sanctissimo,  etc,  GregorioDei  gratia,  etc.,  Fredericus,  etc.  ]  Ut  Regi 
regum  decujus  nutu  feliciter  imperamus,  quanto  per  eum  hominibus  ma- 
jora  recipimus,  tanto  magnificentius  et  devotius  obsequamur,  et  obedientis 
filii  mater  Ecclesia  videat  devotionem  ex  opere,  pro  slatu  fidei  christiane 
cujus  sumus  tanquam  catholicus  imperator  precipui  defensores,  novum 
opus  assumpsimus  ad  extirpandam  de  regno  nostro  hereticam  pravitatem 
que  latenter  irrepit  et  tacite  contra  fidem.  Cum  enim  ad  nostramaudientiam 
pervenisset  quod,  sicut  multorum  tenet  manifesta  suspicio,  partes  aliquas 
regni  nostri  contagium  heretice  pestis  invaserit  et  in  locis  quibusdam  oc- 
culte  latitant  errorum  hujusmodi  semina  rediviva,  quorum  credidimus  per 
penas  debitas  extirpasse  radices,  incendio  traditis  quos  evidens  criminis 
participium  arguebat,  providimus  ut  per  singulas  regiones  justiciarius 
cum  aliquo  venerabili  prelato  de  talium  statu  diligenter  inquirant,  et  pre- 
sertim  in  locis  in  quibus  suspicio  sit  hereticos  latitare,  omni  sollicitudine 
discutiant  veritatem  (1).  Quidquid  autem  invenerint  fideliter  redactum 
in  scriptis  sub  amborum  testimonio  serenitati  nostre  significent  ut  per  eos 


(1)  «  Item  alias  [mense  julio]  ad  Casertanum  episcopum  litteras  mittit  pro  inquisitione  fa- 
cienda  haereticae  pravitatis  ut  tam  Paterenos  quam  eorum  fautores  quos  invenerit  hujus  cri- 

instructi,  ne  processu  temporis  illic  hereticorum  germina  pullulent  ubi 
fundare  studemus  fidei  firmamentum,  contra  hereticos  et  fautores  eorum  si 
qui  fuerint  animadversione  debita  insurgamus.  Quia  vero  supradicta  vel- 
lemus  per  Italiam  etimperium  exequi,  ut  sub  felicibus  temporibus  nostris 
exaltetur  status  fidei  christiane  et  ut  principes  alii  super  his  Cesarem  imi- 
tentur,  rogamus  beatitudinem  vestram  quatenus  vos  ad  quem  spectat  re- 
levare  christiane  religionis  incommodum,  ad  tam  pium  opus  et  officii  vestri 
debitum  exequendum  diligentem  operam  assumatis  [et]  nostrum  si  placet 
efficaciter  coadjuvandum  propositum,  ut  de  utriusque  sententia  gladii 
quorum  de  celesti  provisione  vobis  ac  nobis  est  collata  potentia,  subsidium 
non  dedignetur  alternum,  hereticorum  insania  feriatur  qui  in  contemtum 
divinepotentie  contra  matrem  Ecclesiam  de  perverso  dogmate  sibi  gloriam 
arroganter  assumunt. 

Datum  Messane,  XV  junii,  indictione  VI. 


Messanae,  Fridericus,  Romanorum  imperator,  Berardo  archiepiscopo  et 
ecclesiae  Panormitanae,  in  excambium  domus  apud  Messanam  ab 
eis  receptae ,  concedit  et  donat  vineam  de  Comitaria  in  flumaria 
de  Camaris ,  quam  olim  Temonerius  proditor  suus  tenuit. 

(Edid.  Mongitoke,  Bullae,  privileg.  et  instrum.  Panormit.  ecclesiae,  p.  103,  ex 
autographo  unde  pendebat  sigillum  cereum  filis  sericis  rubris  appensum.) 

Fridericus  Dei  gratia  Romanorum  imperator,  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  fide- 
libus  nostris  tam  presentibus  quam  futuris  quod  nos  attendentes  fidem 
puram,  devotionem  laudabilem  et  accepta  servitia  que  tu  Berarde,  vene- 


minis  reos  sub  suo  et  justiciarii  Terrae  Laboris  testimonio  sibi  debeat  intimare.  »  Ricc.  de 
S.  Germano,  Chronic.  ad  ann. 

rabilis  Panormitane  archiepiscope ,  dilecte  familiaris  et  fidelis  noster, 
celsitudini  nostre  semper  exhibuisti  et  exhibes  incessanter,  recepta  a  te 
et  ecclesia  Panormitana  domo  quam  apud  Messanam  ante  palatium  nos- 
trum  pro  parte  ipsius  ecclesie  tue  habebas  (/I),  concedimus  et  donamus 
tibi,  successoribus  tuis  et  ecclesie  Panormitane  in  perpetuum  in  causam 
permutationis  pro  eadem  domo  vineam  de  Comitaria  quam  olim  Temo- 
nerius,  filius  quondam  Joannis  Miscitata,  proditor  noster,  tenuit  apud 
Messanam  in  flumaria  de  Camaris  (2)  cum  omnibus  pertinentiis  suis  :  que 
vinea  cum  bonis  omnibus  dicti  proditoris  nostri,  pro  commisso  crimine 
juste  dampnati,  fuit  ad  nostram  curiam  devoluta;  ut  tu  et  successores  tui 
perpetuo  vineam  ipsam  habeatis  et  possideatis  absque  ullo  servitio  et  fa- 
ciatis  de  ea  et  in  ea  quod  vobis  et  ecclesie  Panormitane  utile  videatur , 
salvo  mandato  et  ordinatione  nostra.  Ad  hujus  autem  concessionis  et  do- 
nationis  nostre  memoriam  et  perpetuam  firmitatem,  presens  scriptum 
fieri  et  sigillo  majestatis  nostre  jussimus  communiri ,  anno,  mense  et  in- 
dictione  subscriptis. 

Datum  Messane,  anno  dominice  incarnationis  millesimo  ducentesimo 
tricesimo  tertio,  mensejunii,  sexte  indictionis,  imperante  domino  nostro 
Friderico  Dei  gratia  invictissimo  Romanorum  imperatore  semper  augusto, 
Jerusalem  et  Sicilie  rege,  anno  imperii  ejus  quartodecimo  (a),  regni  Je- 
rusalem  octavo,  regni  vero  Sicilie  tricesimo  quinto  (6),  feliciter.  Amen. 

(a)  Rectius  tertio  decimo. 

(b)  Rectius  quoque  tricesimo  sexto. 


(1)  Hanc  domum  ecclesiae  Panormitanae  et  Hugoni  ejusdem  archiepiscopo  dederat  Guliel- 
mus  rex,  mense  junio  1 4  59.  Cf.  Ibidem,  p.  44. 

(2)  Scilicet  torrens  apud  Messanam  duobus  ferme  passuum  millibus  ad  meridiem  ab  urbe 
distans.  Fazellus,  Decad.  I,  lib.  2,  cap.  2,  p.  48.  Hanc  exinde  vineam  archiepiscopus  Berardus 
concessit  Johanni  de  Lauro,  ejus  vita  durante,  pro  censu  annuo  unius  unciae  auri,  ex  instru- 
mento  dato  Cremonae,  coram  magistro  Petro  de  Vinea  imperialis  curiae  judice  et  Angelo  Capuae 
notario,  mense  decembris  4237.  Yid.  Mortillaro,  Catalog.  ragion.  dei  diplomi  dell.  cath.  di 
Palermo,  t.  I ,  p.  407. 

catanae,       Fridericus ,  Romanorum  imperator,  Machario  electo  et  conven- 

junio.  L  ' 

tui  Sancti  Salvatoris  apud  Messanam  omnia  privilegia  a  praedeces- 
soribus  suis  eidem  monasterio  indulta  confirmat. 

(Edit.  sed  partim,  apud  Pirrum,  Sicil.  sacra,  t.  II,  p.  982.) 
Fridericus,  etc,  semper  augustus  et  rex  Sicilie,  etc  

Attendentes  lauclabilem  conversationem  et  honestam  vitam  Macharii  ve- 
nerabilis  electi  et  monachorum  monasterii  Sancti  Salvatoris,  fidelium  nos- 
trorum,  et  devota  servitiaque  majestati  nostre  exhibuerunt,  confirmamus 
ei  omniaprivilegia  felicium  regum  predecessorum  nostrorum  regis  Rogerii, 
Guillelmi  I  et  II  et  divorum  augustorum  parentum  nostrorum  Henrici  im- 
peratoriset  Constancie  imperatricis  recolende  memorie,  cum  omnibusque 
in  iisdem  privilegiis  continentur.  Ad  hujus  confirmationis  robur,  presens 
privilegium  per  manus  Jacobi  de  Leontino  notarii  et  fidelis  nostri  scribi 
et  bulla  aurea  typario  nostre  majestatis  impressa  munimus  (sic). 

Datum  Catane,  anno  incarnationis  dominice  MCCXXXIII,  mense  ju- 
nio  (1),  regni  Sicilie  XXXV  (a),  Hierusalem  VIII,  imperii  XIII. 

(a)  Ita;  sed  legendum  recte  XXXVI. 


(1)  «  Mense  junio  impcrator  castrum  quoddam  in  Sicilia  quod  Centurbium  dicitur  sibi  re- 
belle  vi  cepit  et  destruxit,  et  incolas  ad  loca  compulit  alia  demigrare.  »  Ricc.  de  S.  Germano, 
Chronic.  ad  ann.  Si  fides  Fazello  adhibeatur,  Centurbienses  apud  Augustam  morari  coacti  sunt; 
quam  urbem  Fridericus  imperator  lunc  temporis  a  fundamentis  extruxit,  ut  duae  monent  in- 
scriptiones  arcis  Augustanae  portis  insculptae.  Quarum  una  : 

AUGUSTAM  DIVUS  AUGUSTUS  CONDIDIT  URHEM 

ET  TULIT  UT  TITULO  SIT  VENERANDA  SUO. 
TEUTONICA  FREDERICUS  EAM  DE  PROLE  SECUNDUS 

DOTAVIT  POPULO,  FINIBUS,  ARCE ,  LOCO. 

Gregorius  papa  consulibus  et  populo  Gaietano  formam  pacis 
transmittit  quam  pro  ipsorum  commodo  conclusit,  monens  ut  in- 
timent  si  eam  duxerint  acceptandam,  et  privilegium  ipsis  ab  Apo- 
stolica  Sede  indultum  remittant. 

(Inedit.  ex  autographo  regest.  Gregorii  IX,  ann.  VII,  epist.  211,  in  archivo 
Vaticano.) 

Gregorius  episcopus,  servus  servorum  Dei,  etc.,  consulibus  et  populo 
Gaietano,  etc.  Quietem  et  profectum  civitatis  vestre  intimo  zelantes  affectu, 
que  vobis  profutura  cognoscimus  qua  possumus  sollicitudine  promove- 
mus  (1).  Hinc  est  quod  vobis  pacem  procurare  volentes,  ipsius  formam 


Ex  altera  vero  tempus  praecise  notatur  : 

HUJUS   APEX  OPERIS    EX   MAJESTATE  DECORIS 

DENOTAT  AUCTOREM  TE  ,  FKEDERICB  ,  SUUM. 
TUNC  TRIA  DENA  ,  DECEMDUO,  MILLE  DUCENTA  TRAHEBANT 

TEMPORA  ,  POST  GENITUM  PER  NOVA  JURA  DEUM. 

Ita  Fazellus,  Decad.  prior.,  lib.  III,  cap.  4.  Ex  diplomate  autem  Friderici  Aragonensis,  dato 
Cataniae,  3  januar.  4298],  XII  indictione  (ap.  Testa,  De  vit.  et  reb.  gest.  Frider.  II,  monum., 
n°  IX,  p.  244),  quid  imperator  de  finibus  Augustae  tribuendis  tunc  jusserit,  comperimus. 
«  Concedimus ,  »  inquit  rex  ,  «  quod  territorium  seu  tenimentum  terrarum  quod  illustris  domi- 
»  nus  imperator  Fridericus  dive  memorie ,  proavus  noster,  tempore  nove  constitutionis  et  pro 
»  liberatione  terre  Auguste ,  de  manibus  civium  predictorum  civitatis  ipsius  [Syracusarum] 
»  ademit  ac  territorio  dicte  terre  Auguste  attribuit,  subducatur  et  eximatur  de  eodem  territorio 
»  et  pertinentiis  Auguste,  et  in  territorio  et  pertinentiis  dicte  civitatis  Syracusarum  restituatur 
»  et  applicetur  omnino.  » 

(1 )  Cum  cardinales ,  tempore  pacis  apud  Sanctum  Germanum  conciliatae  Gaietanos  ad  im- 
peratoris  vota  flectere  nequivissent  (cf.  Ricc.  de  S.  Germ.,  ad  ann.  4230,  mense  junio),  res 
usque  ad  mensem  augustum  anni  1232  producta  fuit.  Tunc  temporis,  ut  idem  refert,  Bartho- 
lomaeus  de  S.  Germano,  domini  papae  capellanus,  papa  mandante  ivit  Gaietam  pro  composi- 
tione  inter  imperatorem  et  Gaietanos  facienda ,  ut  redirent  ad  fidelitatem  ipsius.  Quod  cum 
facere  non  posset,  apud  Sanctum  Erasmum  secessit  et  ibi  usque  ad  mandatum  papae  elegit 
facere  stationem.  Demum  ita  pergit  idem  Riccardus  :  «  Mense  octobris  Aegidius  Verraclus 

vobis  sub  bulla  nostra  mittimus  interclusam ;  quam  si  duxeritis  acceptan- 
dam  nobis  per  instrumentum  publicum  intimantes,  intendatis  hiis  que 
vobis  dilectus  filius  magister  P.  scriptor  noster,  lator  presentium,  ex  parte 
nostra  duxerit  proponenda,  et  indultum  vobis  ab  Apostolica  Sedeprivile- 
gium  nobis  per  scriptorem  remittatis  eumdem  (1). 
Dalum  Laterani,  XI  kalendas  julii,  anno  septimo. 


Consules  et  populus  civitatis  Gaietae  acceptant  pacem  tractatam 
per  dominum  papam  et  gratiam  ab  imperatore  sibi  concessam  de 
datione  civitatis  ejusdem  Conrado  ipsius  imperatoris  filio,  summo 
pontifici  gratias  agentes  quod  paterna  in  hoc  pietate  ipsos  pro- 
curaverit. 

(Inedit.  ex  Libr.  ccns,  Cenc.  camcr.,  inBibl.  reg.  Paris.,  anc.  fonds  latin,  n°  4188, 
sine  folii  numero.) 

In  nomine  Domini  nostri  Iehsu  Christi,  anno  dominice  incarnacionis 
M°  CC°  tricesimo  tercio,  imperante  domino  nostro  Frederico  Dei  gratia 
victore  Romanorum  imperatore  semper  augusto,  Iehrusalem  etSicilie  rege, 
anno  imperii  ejus  tercio  decimo,  tempore  domini  nostri  illustris  regis  Cor- 
radi  ejusdem  serenissimi  imperatoris  filii,  die  jovis  ultimo  mensisjunii, 
sexte  indictionis.  Nos  consules,  judices  et  universus  populus  Gaiete  pre- 
senti  scripto  volumus  esse  notum  quod  tractatam  pacem  per  domicum 
papam  et  gratiam  nobis  a  domino  imperatore  concessam,  sicut  in  privi- 
legiis  ejusdem  imperatoris  filio  suo  domino  nostro  illustri  regi  Conrado  de 
dacione  et  concessione  civitatis  Gaiete  et  nobis  indultis  plenius  contine- 


domini  papae  subdiaconus  et  capellanus  pro  facto  Gaietae  a  papa  ad  imperatorem  in  Apulism 
nuntius  vadit.  » 

(1)  Verisimiliter  agiturde  privilegio  dato  Perusii,  21  junii  1229.  Cf.  quae  supra  edidiraus, 
t.  III ,  p.  1 42  et  seqq. 

tur  (1),  quam  sub  sigillo  ipsius  domini  pape  recepimus  in  Gaieta  per 
manus  magistri  Petri  de  Guartino  (a)  venerabilis  (6)  scriptoris  et  nuncii 
ejusdem  dominipape,  affectuosius  acceptantes ,  ipsidomino  summo  pon- 
tifici  cum  omni  humilitate  gratias  agimus  quod  paternam  de  nobis  in  hoc 
habuit  curam  et  salutem  nostram  pietate  apostolica  procuravit.  Ad  cujus 
rei  memoriam  presens  scriptum  in  Gaieta  fieri  per  manus  Jacobi  publici 
Gaietani  notarii  et  communis  sigillo  jussimus  roborari. 

Actum  Gaieteper  manus  predicti  notarii,  coram  magistro  Bartholomeo 
deSancto  Germano  ejusdem  domini  pape  capellano,  Girardo  Brontusula, 
Johanne  Gaietano  et  aliis  astantibus  (2). 


Fridericus,  Romanorum  imperator,  scribit  papae  de  compro- 
missione  super  negotio  Lombardiae,  quod  cum  litterae  suae  pa- 
tentes  nec  non  et  regis  filii  sui  a  Sede  Apostolica  requirantur, 
responsum  clifferre  proponit  usque  ad  reditum  magistri  domus 
Theutonicorum ,  huic  et  non  alii  quaedam  commissurus. 

(Inedit.  ex  regest.  Gregor.  IX,  ann.  7,  epist.  267,  in  coll.  Laporte  du  Theil,  ap. 
Bibl.  reg.  Parisiens.,  fol.  XLII  et  LXVI.) 

Sanctissimo  in  Christo  patri  domino  Gregorio  Dei  gratia  summo  pon- 
tifici,  Fridericus  eadem  gratia  Romanorum  imperator  semper  augustus, 
Jerusalem  et  Sicilie  rex,  salutem  et  reverentiam  filialem.  Honore  debito 
et  affectione  sincera  litteras  vestre  paternitatis  accepimus  et  intelleximus 

(a)  Alias  de  Varcino  et  de  Guarcino. 

(b)  In  cod.  mendose  venerunt. 


(1)  Cf.  supra,  p.  426. 

(2)  «  Mense  julii  civitas  Gaietae  ad  mandatum  redit  imperatoris  et  juramentum  fidelitatis 
sibi  praestat  et  Conrado  filio  suo ;  ad  quam  Hector  de  Montefuscolo,  justitiarius  Terrae  Laboris, 
accedens,  jussu  imperatoris  doanam  instituit  in  ea  et  consulatu  privavit  eamdem.  »  Ricc.  de 
S.  Germano,  Chronic.  ad  ann. 

V.  56 

diligenter  que  continebantur  in  eis  de  ordinatione  provisa  super  com- 
promissione  in  Jacobum  venerabilem  Penestrinum  electum  et  Otlionem 
Sancti  Nicolai  in  Carcere  Tulliano  diaconum  cardinalem,  propter  hoc  tunc 
temporis  ad  partes  Lombardie  per  Sedem  Apostolicam  destinatos  no- 
mine  Romane  Ecclesie,  facte  (aj  per  magistrum  domus  Theutonicorum 
nomine  nostro  ex  una  (b)  parte,  nec  non  et  per  rectores  et  ambassatores 
quarumdam  ex  civitatibus  Lombardie,  Marchie  et  Romaniole  ex  altera. 
Verum  quia  patentes  litteras  nostras  et  regis  filii  nostri  usque  ad  proximo 
futurum  festum  beati  Michaelis  juxta  tenorem  nobis  transmissum  Apo- 
stolice  Sedi  dirigi  postulastis,  nover  t  beatitudo  vestra  quod  in  brevi 
ejusdem  magistri  Theutonicorum  reditum  prestolamur,  qui  ejusdem  ne- 
gotii  extitil  procurator  et  novit  omnia  singillatim.  Per  quem  super  hiis 
et  aliis  vestre  sanctitati  disposuimus  respondere ,  maxime  cum  per  eum 
quedam  verba  mittere  proponamus  que  alii  committere  non  possernus. 
Datum  Siracusis,  XII0  julii,  sexta  indictione. 


syracnsis,       Fridericus ,  Romanorum  imperator,  quid  de  compromissione 

12  julii. 

papae  responderit  Raynaldo  Ostiensi  et  Velletrensi  electo  nunliat ; 
cum  autem  Lombardos  papa  in  quingentis  militibus  per  biennium 
#  condemnaverit ,  conventione  priori  de  quadringentis  militibus 
omissa,  conqueritur  quod  non  sit  de  injuriis  imperio  illatis  con- 
grua  satisfactio  subsecuta. 

(Edider.  Savioli,  Annal.  Bologn.,  tora.  III,  part.  II,  p.  134,  n°  596,  e  regest. 
Gregor.  IX.  —  Hofleb,  Kaiser  Friedrich  II,  doeum.,  p.  345,  n°  17.  Iste  vero 
secundam  tantum  epistolae  partem  exhibet.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  dilecto  amico  suo  magistro  R.  venerabili  Ostiensi  et 

(a)  Sic  in  duobus  locis. 

(b)  In  cod.  ex  ulraque,  male. 

Velletrensi  electo  salutem  et  sincere  dilectionis  affectum.  Recepimus 
nuper  apostolicas  litteras  continentes  ordinationem  summi  pontificis  pro- 
visam  super  compromissione  olim  facta  in  Jacobum  venerabilem  Prenes- 
tinum  electum  et  Othonem  Sancti  Nicolai  in  Carcere  Tulliano  diaconum 
cardinalem  nomine  Romane  Ecclesie  per  magistrum  domus  Theutonicorum 
nomine  nostro  pro  nobis  ex  una  parte  necnon  per  rectores  quarumdam 
civitatum  Lombardie,  Marchie  et  Romaniole  pro  ipsis  civitatibus  ex  altera : 
videlicet  quod  remissis  ex  parte  nostra  offensis,  injuriis  et  quamplurimis 
aliis  capitulis  qui  diffiisim  in  litteris  continentur,  partem  aliam  pro  satis- 
factione  nostra  in  quingentis  militibus  condempnavit ,  per  bienuium  ex- 
pensis  eorum  pro  subsidio  Terre  Sancte  ituris  termino  quem  Romana 
Ecclesia  eis  duxerit  prefigendum,  conventione  priori  de  quadringentis 
militibus  prorsus  omissa.  Preterea  eisdem  litteris  commonemur  ut  pa- 
tentes  litteras  nostras  et  regis  filii  nostri  super  hoc  usque  ad  proximum 
venturum  festum  Sancti  Michaelis  sibi  mittere  debeamus.  Nos  autem 
eidem  summo  pontifici  nostris  litteris  respondemus  quod  reditum  magistri 
domus  Theutonicorum  qui  ejusdem  negotii  extitit  procurator  et  plenius 
ad  singnla  est  instructus,  in  proximo  prestolamur  per  quem  ei  super  iis 
et  aliis  proposuimus  respondere.  Ceterum  ut  vobis  de  quibus  sincere  con- 
fidimus,  confidenter  et  tuto  loquamur,  salva  provisoris  pace,  non  videtur 
equa  satisfactio  subsecuta  pro  tot  offensionum,  tot  injuriarum  provoca- 
tionibus  que  per  illius  partis  insolentiam  processerunt ;  quibus  non  parum 
in  defensore  suo  lesa  fuit  Ecclesia ,  nosque  damnis  innumeris  offensi 
[fuimus]  multipliciter  et  turbati,  ubi  tam  celebris  Ravenne  curia,  pro  Ec- 
clesie  et  imperii  honore  ac  commodo  generali  prefixa,  eorum  instinctu 
extitit  impedita,  regi  filio  venturo  ad  patrem  preclusi  sunt  viarum  adi- 
tus,  persone  principum  et  copia  multa  nobilium  dehonestationes  ab  eis 
plurimas  pertulerunt.  Pro  quibus  omnibus  sperantes  assequi  ex  patris 
provisione  solatium ,  ordinationi  et  arbitrio  suo  nos  et  causam  imperii 
commisimus  confidenter,  ut  quod  Ecclesie ,  nostro  et  imperii  honori  ce- 
deret  (a)  provideret.  Verum  quia,  sicut  ei  placuit,  est  provisum  ut  ex 


(a)  Sic ;  vertit  tamen  in  sensum  verbi  conveniret  vel  expediret. 

ipsa  provisione  in  nullo  videatur  nobis  a  mole  commissorum  excessuum 
satisfactum  nec  de  nostro  et  imperii  honore  aliquatenus  cogitatum,  mirum 
geritur  si  vestrum  consilium  huic  potuerit  processui  concordari.  Quare 
circumspectionem  vestram  attente  rogamus  quatenus  precum  nostrarum 
et  dilectiouis  intuitu  super  iis  benevolo  provideatis  favore  quod  honori 
Ecclesie,  nostro  et  imperii  noveritis  expedire,  maxime  cum  ad  id  pro 
honore  Ecclesie  specialiter  moveamur.  Nam  si  ad  publicam  notitiam  tenor 
hujus  provisionis  exierit,  reges  et  principes  exemplo  tam  vicino  submo- 
niti  arbitrale  judicium  Ecclesie  non  libenter  subibunt. 
Datum  Siracusis,  quarto  idus  julii,  indictione  VI. 


Lateram,  Gregorius  papa  Fridericum  Romanorum  imperatorem  monet  ne 
sub  praetextu  haereticorum  quorum  aliqui  incendio  sunt  commissi, 
fideles  qui  forte  ipsum  offenderunt  pereant;  quod  jam  non  sine 
multorum  scandalo  et  imperialis  nominis  detrimento  accidit. 

(Edid.  Raynald.,  Annal.  eccles.,  tom.  XXI  ad  ann.  1233,  §  XXXIV,  e  regest. 
Gregor.,  lib.  VII,  n°  244.) 

Gregorius,  etc,  Friderico,  etc.  Quia  ferventi  desiderio  multis  tempo- 
ribus  expectamus  quod  verborum  pulchritudinem  decor  operum  seque- 
retur,  eo  quod  arbor  ex  fructibus  formosa  potius  quam  ex  frondibus 
censeatur,  excellentiam  tuam  rogamus  et  obsecramus  in  Domino  Jesu 
Christo  quatenus  prudenter  attendens  quod  ex  melle  favus  laudem  dul- 
cedinis  et  ex  messe  seges  placente  titulum  sortiatur,  devotionis  verba 
que  sepe  tuis  litleris  exponuntur  ita  conformes  operibus  bonitatis  quod 
in  actu  fructificent,  et  le  celorum  regi  ac  terre  principibus  cunctisque  fi- 
delibus  ut  excelsum  potentia  principem ,  ita  virtute  constituant  preemi- 
nentem ;  alias  autem  parum  arbitramur  utile  quod  studet  litteris  dicta- 
toris  facunditas  explicare.  Taliter  igitur  cordis  adorna  thalamum  pietatis 
insignibus  et  meritis ,  illustra  solium  bone  splendoribus  voluntatis ,  ut  te 

severitatem  in  abdito  et  in  procinctu  clementiam  obtinente,  letitie  causam 
ex  te  subjecta  populi  multitudo  concipiat  et  illa  te  propitio  in  prosperi- 
tatis  gratia  reflorescat.  Sic  enim,  cum  sit  amor  civium  inexpugnabile  mu- 
nimentum,  desiderium  quod  adversus  exterminium  pravitatis  heretice 
concepisti,  processu  prospero,  auctore  Deo,  dirigi  poterit  et  finiri.  Ve- 
rumtamen  expedit,  sicut  divinam  gratiam  et  favorem  matris  Ecclesie  vis 
uberius  promereri,  quod  sub  hereticorum  pretextu  quorum  dudum  aliqui 
pro  firmamento  fidei,  ut  asseris,  incendio  sunt  commissi,  fideles  qui  forte 
tuam  celsitudinem  offendendo,  non  heretici,  sed  errantes  in  aliquo  impa- 
tientia  procurante  gravaminum,  sunt  inventi,  nullo  modo  pereant,  ut 
pridem  nobis  dolentibus  multisque  merentibus,  non  absque  divine  ma- 
jestatis  offensa,  scandalo  fidelium  populorum  et  imperialis  detrimento 
nominis,  in  tui  presentia  perierunt  (1).  Que,  si  fas  sit  verbum  proponere 
pietatis,  debebat  delendis  perfidis,  non  perdendis  fidelibus  deputari,  ut  sic 
christiani  potius  promotor  imperii  quam  depressor  ejusdem  occasione 
afflicti  regni  Sicilie  dicereris. 

Datum  Laterani,  idibus  julii,  anno  VII. 


[Mense  julio]  imperator  de  Sicilia  suas  ad  justitiariura  [Terrae  rnsicuia, 
Laboris]  et  alios  justitiarios  regni  litteras  dirigit  super  molestiis  et 
injuriis  praelatorum,  ut  ipsi  statuto  die  et  loco  praelatos  ad  se 
convocent  regionum,  audiant  eorum  clamores  et  quae  juste  pote- 
runt  expedire  expediant;  reliqua  vero  per  suos  nuntios  sibi  signi- 
ficent  fideliter  et  distincte,  ut  de  ipsorum  correctionibus  provide 
ipse  disponat.  .  .  Mense  augusti  ad  mandatum  Hectoris  de  Monte- 

(1)  Alludit  papa  suppliciis  quibus  imperator  in  Sicilia  sibi  rebelles  sub  praetextu  haereticae 
labis  affecerat.  Unde  Godefridus  Coloniensis :  «  Miranda  res  et  nimium  stupenda  quod  hiis 
temporibus  ignis  contra  genus  mortalium  sic  invaluit.  Nam  eodem  fere  tempore  et  rebelles 
imperatori  in  Sicilia  et  in  Germania  infinitus  numerus  hominum  et  mulla  moenia  incendio  pe- 
rierunt.  » 

fuscolo  justitiarii  Terrae  Laboris,  apud  Theanum  praelati  isti  con- 
veniunt  in  die  ab  eodem  justitiario  constituto  :  scilicet  Casertanus, 
Calvensis,  Calinensis,  Venafranus,  Alifanus  et  Nolanus;  sed  nul- 
lus  eorum  se  molestiam  vel  injuriam  passum  fuisse  ab  aliquo  offi- 
cialium  conquestus  est.  Ricc.  de  S.  Germano,  Chronic.  ad  ann. 


Anagniae,       Gregorius  papa  fratri  Johanni  Vicentino  ordinis  Praedicatorum 

5  augusti.  o  11 

dat  facultatem  absolvendi  Eccelinum  [de  Romano]  et  cives  Vero- 
nenses  eorumque  fautores  qui  in  excommunicationem  illapsi  fue- 
rant,  seu  in  eos  censuras  Ecclesiae  exercendi  si  ipsius  mandatis 
resistere  praesumpserint. 

(Edid.  Verci,  Stor.  degli  Ecel,  t.  III,  p.  571,  CCCIV,  ex  bullario  Fratr.  Prae- 
dicat.,  tom.  I,  p.  62.) 

Gregorius  episcopus,  servus  servorum  Dei,  dilecto  filio  fratri  Joanni 
Vicentino  ordinis  Predicatorum  salutem  et  apostolicam  benedictionem. 

Mirificante  super  miserationum  suarum  copiam  Salvatore  cum 

simus  in  quos  fines  seculorum  secundum  apostolum  de- 

venerunt,  gaudio  reficimur  salutari  devotoque  veneramur  affectu  que 
manus  omnipotentis  Dei  per  suum  ministerium  operatur.  Fides  etiam 
roboratur  catholica,  convertuntur  increduli  ad  justorum  semitam  et  corda 
fidelium  in  sui  conditoris  amorem  suaviter  accenduntur;  unde  inter 
pressuras  innumeras  et  tedia  infinita  que  ferre  plus  possumus  quam  re- 
ferre,  merito  consolationis  materiam  resumentes ,  gratias  quas  valemus 
exsolvimus  Creatori  quod  per  insignem  gratiam  tibi  ab  ipso  collatam  im- 
prudentium  hominum  ignorantia  obmutescit,  ejusdemque  beneficia  fi- 
deles  in  suis  operibus  attendentes  ipsum  inenarrabili  devotione  glorifi- 
cant,  summis  eum  laudum  preconiis  attollendo.  Sane  receptis  nuper 
affectione  debita  litteris  tuis  earumque  tenore  plenius  intellecto,  quia  tibi 
cui  adest  puritas  conscientie  non  dubitamus  adesse  judicium  rationis, 

presertim  cum  pedes  sint  pacem  evangelizantium  speciosi ;  nos  quia  vi- 
carius  licet  immerite  sumus  ejus  in  terris  qui  pacem  diligens  eam  dedit 
suis  discipulis  et  reliquit,  solutionemque  libentius  querimus  quam  vin- 
culum  animarum,  devotioni  tue  presentium  auctoritate  concedimus  ut 
nobili  viro  Ezelino,  civibus  Veronensibus  et  fautoribus  eorumdem  excom- 
municatis  a  dilecto  filio  nostro  Jacobo  Preneslino  electo  et  Ottone  (a) 
Sancti  Nicolai  in  carcere  Tulliano  diacono  cardinali,  tunc  legatis  Aposto- 
lice  Sedis,  vel  ab  aliis  judicibus  delegatis  a  nobis,  occasione  discordie 
que  hucusque  civitatem  Veronensem  lacessivit,  receptis  sufficientibus 
cautionibus  ab  eisdem  pro  pace  facienda  et  servanda  et  ut  mandatis  nos- 
tris  debeant  obedire,  possis  super  forma  Ecclesie  absolutionis  beneficium 
impertiri,  ac  in  eos,  si  salubribus  mandatis  que  ipsis  super  predictis 
duxeris  facienda,  resistere  forte  presumpserint,  appellatione  postposita 
censuras  Ecclesie  exercere  (1). 
Datum  Anagnie,  nonis  augusti,  pontificatus  nostri  anno  VII. 


Gregorius  papa  querelam  Friderici  imperatoris  refellit,  qui  per  j**"fj^> 
litteras  cardinalibus  scriptas  nil  sibi  de  injuriis  a  Lombardis  illatis 
satisfactionis  praestitum  fuisse  conquestus  erat;  qualiter  in  hac 
provisione  secundum  justitiam  et  rationem  egerit  exponit,  nun- 
tians  tamen  negotium  m  statum  pristinum  posse  reduci,  jure 
utriusque  partis  integro  remanente. 

(Edider.  Raynald.,  Annal.  eccles.,  tom.  XXI,  ad  ann.  1233,  §  XXIX,  e  regest. 
Gregor.,  lib.  VII,  n°  269.  — Savioli,  Annal.  Bologn.,  t.  III,  p.  137.) 

(a)  Ap.  Verci  olim,  male. 

(1)  Pacem  autem  praedicavit  frater  Johannes  vicesimo  octavo  die  ejusdem  mensis  augusti  in 
solemni  concione  apudPaquaram  (vid.  instrumentum  ap.  Muratori,  Antiq.  Ital.,  t.  IV,  p.  641), 
in  qua  fuit  ordinatum  matrimonium  inter  Rinaldum  filium  marchionis  Estensis  et  Adelaidem 
filiam  Alberici  de  Romano  contrahendum. 

Gregorius,  etc,  Frederico,  etc.  Pro  tue  celsitudinis  incremento,  etsi  ab 
aliquibus,  qui  scirent  etiam  de  balsami  murmurare  fragrantia  et  in  melle 
causari  dulcedinis  ubertatem,  forte  contrarium  teneatur,  duos  ex  fratribus 
nostris  quos  laudabiles  effecit  multiplicis  evidentia  probitatis,  Lombardis 
omnino  renitentibus,  pro  te  in  Lombardiam  misimus,  quorum  diligenti 
studio  quantum  difficultas  negotii  concedebat,  tuis  accrevisse  profectibus 
probabiliter  estimamus.  Ceterum,  etsi  bona  referamus  inviti  que  de  Sedis 
Apostolice  benignitate  procedunt,  eo  quod  impensabeneficia  non  sint  lar- 
gitoris  relatibus  publicanda,  tamen  ut  innocenti  maculam  non  impingas 
et  scias  te  ad  retributionis  debitum,  non  ad  querele  convitium  obligatum, 
reminisci  te  volumus  quod  in  pluribus  que  tuorum  prudentia  nuntiorum 
seu  multarum  series  litterarum  a  nobistuonomine  diebus  preteritis  expos- 
cerunt,  faciendumsemperassumpsimus  quod  dignum  et  utile  videbamus. 
Sed  ecce,  quasi  arbor  gratis  onusta  fructibus  ex  eo  dicenda  sit  sterilis  si 
non  per  totum  appareat  uniformis,  aut  quasi  defectus  ascribi  firmamento 
debeat  si  equa  stellarum  claritas  non  existat,  oblivioni  commissa  gratia- 
rum  congerie  quam  suis  temporibus  circa  te  recolimus  effudisse,  innuis 
ex  scripto  lamentabili  quod  non  nobis,  sed  nostris  fratribus  destinasti,  nos 
taliter  super  Lombardie  negotio  providisse  ut  de  illatis  injuriis  a  Lombar- 
dis  nihil  sit  tibi  satisfactionis  prestitum  aut  de  tuo  vel  honore  imperii  co- 
gitatum  ;  immo  quod  pro  miro  geritur  si  processus  hujusmodi  cardinalium 
consiliofulciatur,quasi  talibusinconsultis  soliti  simus  efficere  que  debemus 
et  cupimus  ipsorum  consulta  providencia  diffinire.  Ad  hec  autem  quid 
rescribentis  innocentia  respondebit?  Unde  presumptio  quod  sequentes 
arbitrium  proprie  voluntatis,  quasi  rationis  consilio  non  ducamur,  qui 
licet  immeriti  locum  superni  judicis  obtinentes  in  terris,  plenitudinem 
justitie  studemus  omnibus  exhibere ,  principi  preeminenli  et  Ecclesie  filio 
speciali  Lombardos  in  aliquo,  maxime  ubi  de  jure  agitur,  relicto  rectitu- 
dinis  tramite  preponamus?  Absit,  absit  a  nobis  qui  testem  in  celis  et  in 
excelsis  conscium  obtinemus,  quod  in  juris  prejudicium  nobis  sit  acceptio 
personarum.  Sed  infers  ex  quingentis  militibus  quos  quidem  de  fratrum 
nostrorum  consilio  in  terre  sancte  subsidium  a  Lombardis  providimus 
prefigendo  ab  Ecclesia  Romana  termino  destinandos,  forte  injuriam  tibi 


Indict.  6.]  HIST0RIA  DIPLOMATICA.  449 

fecerimus  evidentem.  Unde  locus  a  damnis  et  injuriis  que  tibi  Lombardo- 
rum  temeritas  irrogavit  ?  Que  sunt  illa  ?  Pone  quod  plurima  :  tamen  quia 
Lombardis  paratis  subire  judicium  procuratores  tui  nihil  sub  figura  ju- 
dicii  proponere  voluerunt,  in  favorem  tui  nominis  ad  provisionis  reme- 
dium  nos  oportuit  habere  recursum ,  que  qualiscumque  tue  magnitudini 
videatur,  tamen  ex  illa  Lombardi  se  gravatos  intelligunt,  eo  quod  super 
habitis  contra  te  processibus  se  in  modico  culpabiles  ex  causis  plurimis 
recognoscunt.  Sed  querelam  querele  adjicis,  et  subjungis  quod  in  provisione 
predicta  prior  sit  omissa  conventio  de  militibus  quadringentis.  Ad  hoc  au- 
tem  quam  possumus  breviter  et  lucide  respondemus.  Scis  enim,  nisi  forte 
oblivioni  commiseris  aliis  pluribus  occupatus,  quod  secundum  declara- 
tionem  felicis  recordationis  Honorii  pape  predecessoris  nostri,  quam  sump- 
tam  ex  regestis  tibi  presentibus  mittimus  interclusam  (1),  celsitudini  tue 
predicti  milites  debebantur  si  statuto  a  te  passagio  et  per  Romanam  Ec- 
clesiam  approbato  in  Terre  Sancte  subsidium  transivisses.  Igitur,  quod 
non  sine  turbatione  referimus,  cum  talem  transitum  feceris  sicut  scimus 
et  nosti,  tibi  predicti  milites  non  debentur.  Si  non  debentur  et  in  premis- 
sis  nil  de  contingentibus  est  omissum,  quare,  vir  provide,  lamentaris? 
Verum  si  de  provisione  predicta  te  gravatum  propriis  vel  alienis  moribus 
arbitraris,  super  hoc  nobis  tuam  precise  resera  voluntatem ,  quia  credimus 
negotium  in  statum  pristinum  posse  reducere,  jure  utriusque  partis  in- 
tegro  remanente. 

Datum  Anagnie,  II  idus  augusti,  anno  VII. 


[Raynaldus  Ostiensis  electus]  Friderico  Romanorum  imperatori  tAugusto.] 
respondet  super  querela  quam  sibi  de  provisione  in  negotio  Lom- 
bardiae  facta  destinaverat ,  eumque  ad  exemplum  ipsius  papae 
monet  negotium,  si  placuerit,  ad  statum  pristinum  reduci  posse. 


(1)  Cf.  supra  t.  II,  p.  703,  etpraecipue  p.  706. 
IV. 

(Inedit.  ex  dictam.  Thom.  de  Capuaa^.  Biblioth.  Paris.,  anc.fonds  latin,  n°  4042, 
pars  V,  epist.  la;  coll.  cumaltero  cod.,  ibidem,  n°  8604,  lib.  VI,  fol.  48  verso. 
Haec  adest  rubrica  :  «  Excusatio  cardinalis  ad  imperatorem,  et  narrato  negotio 
habito  per  procuratores  ipsius ,  dicit  quod  suum  consilium  eidem  imperatori  cre- 
didit  profuturum.  »  Ex  praecedentibus  autem  de  tempore  quo  epistola  fuerit 
scripta,  nihil  dubii  superest.) 

Missa  nuper  per  judicem  P.  de  Yinea  ab  imperiali  majestate  pagina 
super  processu  domini  pape  inter  vos  ex  parte  una  et  quarumdam  civi- 
tatum  Lombardie,  Marchie  et  Romaniole  rectores  ex  altera,  querele  ali- 
quid  attulit  et  quedam  expresse  admirationis  habebat.  Subinferebat  qui- 
dem  clausula  illa  querelam  qua  provisio  dicebatur  processisse  de  beneplacito 
provisoris,  per  quam  in  nullo  videbatur  vobis  de  commissis  excessibus 
satisfactum  nec  esse  vobis  de  honore  imperii  cogitatum.  Ex  hiis  autem 
prosiliebat  in  publicum  admiratio  vestra  quod  consilium  meum ,  ut  misse 
nobis  nitar  epistole,  tali  processui  potuerit  concordare.  Sanesi  cause  pro- 
cessus ,  si  procedentis  affectus  ad  vestre  circumspectionis  notitiam  perve- 
nisset,  forte  querelam  (a)  repressisset  silentium  et  admirationem  (b)  de- 
dignata  fuisset  admictere  mens  quieta.  Porro  diligenter  propositis  contra 
societatem  predictam  per  procuratores  vestros  que  magnificentia  vestra 
promovenda  commisit,  pars  adversa  negavit  a  societate  vel  de  mandato 
societatis  dampna  data  et  injurias  irrogatas,  et  adjecit  quod  si  qui  de 
societate  ad  sui  defensionem  aliquid  providissent,  hoc  retorqueri  ad  ali- 
cujus  injuriam  non  deberet,  quum,  ut  dicebatur,  ex  aliis  presumere 
poterant  quid  in  se  sub  vestre  prudentie  (c)  brachio  formidarent.  Super 
hiis  autem  syndici  partis  ejusdem  offerebant  se  liti,  ingerebant  se  cause, 
judicium  expectabant.  Procuratoribus  vero  vestris  non  videbantur  hec  in 
contentionem  litis  et  strepitum  judicii  deducenda,  et  forsitan  non  decebat 
tanti  principis  nomen  contentionis  litigiis  ventilari ;  et  quidem  de  predictis 
injuriis  aliquid  ad  audientiam  Sedis  Apostolice  fama  protulerat,  sed  non 

(a)  In  utroque  codice  querela. 

(i)  In  utroque  codice  admirationis. 

(c)  In  cod.  8604  providentie. 

sic  prolatio  expresserat  intima  veritatis  (a)  que  juris  solempnitas,  rigor 
justitie  et  condempnationis  exacte  sententia  pateretur.  Verum,  ut  speranti 
filio  patris  provisio  non  deesset,  dominus  papa  ad  illius  stalim  providentie 
remedium  se  convertit ,  de  compromissi  ut  potuit  forma  suscipiens  quod 
de  scripti  (b)  juris  suffragio  non  habebat.  In  hiis  quoque  consilium  meum 
nondefuit,  et  consideratis  que  consideranda  videbam,  credidi  profuturum. 
Sed,  ut  video,  contingit  interdum  quod  spei  gratie  non  succedit  eventus, 
etcommodaprocurantis  affectus  gratiosum  non  invenit  recognitionis  effec- 
tum.  Ceterum  ut  querele  tollatur  occasio  et  admiratio  causam  non  habeat, 
si  magnitudini  vestre  placuerit-,  credo  quod  poterit  provideri  ut  ad  illum 
statum  negotium  reducatur  in  quo  tempore  provisionis  edite  noscitur 
extitisse. 


Fridericus ,  Romanorum  imperator,  Gregorio  papae  notum  facit  Xhfnnt™"1 
se  pro  parte  sua  et  filii  sui  ratam  habere  provisionem  ab  ipso  papa   14  augusti- 
factam  super  discordia  inter  se  et  Lombardiae  societatem  vertente. 

(Memorat.  in  Summ.  privilegior.  Eccl.  Rom.  ex  cod.  card.  Ottobon.  ap.  Martene, 
Ampliss.  coll.,  t.  II,  col.  1246-47,  et  in  Catal.  chart.  Eccl.  Rom.  ap.  Muea- 
tobi,  Antiquit.  Ital.  med.  aevi,  t.  VI,  p.  86,  ubi  notae  chronologicae  exhibentur, 
et  aurea  bulla  notatur.) 

Littera  ejusdem  Friderici  imperatoris  regisque  Jerusalem  et  Sicilie  do- 
mino  Gregorio  pape  directa  continens  quod,  sicut  ipse  imperator  scripto 
promiserat  de  suorum  principum  et  Henrici  filii  sui  Romanorum  regis 

consensu  stare  ordinationi  Ecclesie  de  omni  eo  quod  

super  discordia  vertente  inter  ipsum  imperatorem  et  quasdam  universitates 
Lombardie ,  quarum  nomina  in  compromissi  serie  sunt  expressa ,  provi- 
sionem  dicti  domini  pape  super  hoc  factam ,  scilicet  quod  dicte  universi- 
tates  ad  honorem  Dei  et  Ecclesie  ac  imperii  teneantur  in  quingentis  mili- 

(a)  In  cod.  8604  probatio  expresserat  nuntia  veritatis. 

[b)  In  cod.  8604  stricti. 

tibus  suis  expensis  pro  Terre  Sancte  subsidio  per  biennium  exhibendis, 
pro  parte  sua  et  predicti  filii  firmam  habet  et  ratam.  Et  juxta  ordinationem 
ipsius  domini  pape ,  remittit  eisdem  universitatibus  et  locis  predictis  in 
compromisso  expressis,  et  etiam  marchioni  Montisferrati  qui  infra  statutum 
a  partibus  terminum  compromisit,  omnes  injurias  et  offensas  contra  ipsum 
et  filium  ac  principes  suos  commissas,  impediendo  indictam  ultimo  curiam 
in  Ravenna,  irrogando  injurias  principibus  venientibus  ad  eamdem,dicto- 
que  filio  ire  volenti  aditum  precludendo. 

Datum  apud  Castrum  johannis,  anno  Domini  MCCXXXIII,  XIV  au- 
gusti,  septima  indictione. 


AnagirfM,  Gregorius  papa  Fridericum  Romanorum  imperatorem  monet  ut 
Sarracenos  Luceriae  qui  non  mediocriter  italicum  idioma  intelli— 
gunt,  hortetur  ad  recipiendos  in  pace  fratres  ordinis  Praedicatorum 
quos  ad  eos  dirigit. 

(Edid.  Raynald.,  Annal.  eccles.  ad  ann.  1233,  §  XXIV,  e  regest,  lib.  VII, 
n°  310.) 

Gregorius,  etc,  Frederico,  etc  Imperialem  man- 

suetudinem  rogandam  duximus  et  hortandam  quatenus  Sarracenis  qui 
Capitanate  Nuceriam  incolunt  et  italicum  idioma  non  mediocriter  ut  fertur 
intelligunt,  per  tuas  litteras  firmiter  dare  debeas  in  mandatis  ut  fratres 
ordinis  Predicatorum,  pacis  angelos,  quos  adeos  cum  exhortationis  verbo 
dirigimus,  in  pace  suscipiant,  patienter  audiant  etprudenter  iis  que  pro 
salutesua  proponuntur  intendant.  Siforte  pater  luminum  nostre  miseratus 
aspiciens  intentionis  affectum,  populo  qui  in  tenebris  habitat  verum  lu- 
men  ostendat,  et  si  quod  a  nobisin  benedictione  plantabitur,  potentie  tue 
favoribus  irrigetur,  ad  unum  ex  hoc  nobiscum  proficias  meritum  apud 
eum,  qui  solus  tribuit  incrementum ;  quia  qui  plantat  etqui  rigat  unum 
suntin  unius  intentionis  affectum,  etc. 

Datum  Anagnie,  VI  kalendas  septembris,  [annoVII]. 

Fridericus,  Romanorum  imperator,  Ursoni  Agrigentino  episcopo  ^^f" 
ad  exemplum  praedecessoris  sui  regis  Guillelmi  II  concedit  liber-  seDtembri- 
tatem  extrahendi  de  portu  Agrigenti  trecentas  salmas  frumenti 
annuatim. 

(Edid.  partim  R.  Pikbus,  Sicil.  sacr.,  t. 1,  p.  703.) 

Fridericus,  etc  

IndeestquodUrso  venerabilis  Agrigentinus  episcopus,  fidelis  noster,  expo- 
suit  quod  ecclesia  Agrigentina  habuit  ex  dono  domini  regis  Willelmi  I[ 
inclite  recordationis  hcentiam  unoquoque  anno  extrahendi  CCC  salmas 
frumenti  de  portu  Agrigenti  per  suum  privilegium  super  hoc  ipsi  ecclesie 
indultum.  Sed  quia  idem  episcopus  privilegium  ipsum  asserit  fore  amissum 
et  curia  nostra  exinde  certa  non  erat,  produxit  in  curia  legitimos  testes 
qui  tactis  sacrosanctis  Evangeliis,  juraverunt  quod  prefata  ecclesia  supra- 
dictum  privilegium  habuerit.  Eapropter  supradictus  episcopus  supplicavit 
majestati  nostre  ut  super  hoc  ipsi  ecclesie  privilegium  renovari  et  fieri 
preciperemus.  Nos  autem  divine  miserationis  intuitu  et  innata  nobis  beni- 
gnitate,  concedimus  memorate  ecclesie  Agrigentine  ut  unoquoque  anno 
liberam  habeat  potestatem  extrahendi  de  portu  Agrigenti  salmas  fru- 
menti  CCC  libere,  sine  aliquibus  juribus  doane  et  portus  que  inde  dari  de- 
berent.  Ad  hnjus  autem  renovationis  et  concessionis  nostre  memoriam  et 
inviolabile  firmamentum ,  presens  privilegium  per  manus  notarii  Jacobi 
fidelis  nostri  scribi  et  nostre  majestatis  sigillo  jussimus  roborari,  anno, 
mense  et  indictione  subscriptis. 

Datum  in  urbe  felici  Panormi,  anno  dominice  incarnationis  MCCXXXII, 
mense  septembris,  indictione  V,  regnante  domino  nostro  imperatore, 
anno  XIII.  Amen  (1). 


(1)  Notas  chronologicas  quae  minime  inter  se  conveniunt,  non  recte  apud  Pirrum  trans- 

Fridericus,  Romanorum  imperator,  civibus  Panormitanis  per 
speciale  privilegium  concedit  ut ,  non  obstantibus  novis  constitu- 
tionibus  Melfiae  editis ,  uti  possint  eorum  consuetudinibus  appro- 
batis  :  scilicet  ut  nullus  civis  cogi  debeat  exire  de  civitate  ad  cau- 
sandum  nec  officiales  curiae  procedere  possint  contra  cives  ad 
personalem  vel  pecuniariam  poenam  infligendam. 

( Edit.  ap.  M.  de  Vio,  Privileg.  Panorm.,  p.  15,  et  Amato,  De  principe  templ.  Pa- 
norm.,  p.  118.  Quod  quidem  privilegium  in  tabula  marmorea,  sinistrae  parieti 
vestibuli  cathed.  eccl.  Panorm.  affixa,  incisum  litteris  nigris  exhibetur.  Me- 
moratur  quoque  a  Fazello,  Decad.  prior.,  lib.  VIII,  p.  161,  et  in  cod.  Panor- 
mitano,  Biblioth.  principis  Fitaliae,  fol.  98,  undenotas  chronologicas  addimus. 
Barowus,  Panormit.  majestas,  lib.  IV,  p.  22,  perperam  annum  1237  indicat.) 

Fridericus  Dei  gratia  Romanorum  imperator  semper  augustus,  Jeru- 
salem  et  Sicilie  rex ,  castellano,  vicecomiti,  pretori  et  universo  populo 
Panormi  fidelibus  suis  gratiam  suam  et  bonam  voluntatem.  Cum  felix  ci- 
vitas  nostra  Panormi  prima  regni  sedes  existat  et  a  progenitoribus  nostris 
priscis  regibus  multis  approbatis  consuetudinibus  honorata  fuerit,  que 
tam  utilitatis  regnantium  dominorum  quam  civium  opportunitatis  dignos- 
cuntur ;  dignum  duxit  nostra  serenitas  specialem  vobis  gratiam  indulgere, 
universitati  vestre  liberaliter  concedendo  quatenus  illa  vestra  consuetu- 
dine  per  quam  nullus  civis  Panormi  cogi  debet  exire  de  civitate  ipsa  pro 
aliquo  negotio  publico  vel  privato,  civili  vel  etiam  criminali  ad  causan- 
dum,  ob  aliquam  citationem  officialium  curie  nostre;  illa  etiam  consue- 
tudine  per  quam  dicti  officiales  per  modum  inquisitionis  generalis  vel 
specialis  aut  alium  extraordinarium  modum  in  privatis  et  publicis  crimi- 

criptas  esse  liquet.  Quum  autem  mense  septembri  \  232  Panormi  imperator  morari  non  potuerit, 
et  locus  itineri  ejusdem  Siciliam  anno  1233  peragrantis  optime  se  accommodet,  hic  sistimus. 
Annus  praeterea  imperii  XIII  et  nomen  notarii  Jacobi  [de  LeontinoJ,  qui  supra  p.  438,  opinioni 
nostrae  roboris  aliquid  afferunt. 

nibus  quibuscumque  in  unum  vel  plures  de  jamdicta  civitate  non  debent 
procedere  ex  eorum  officio  vel  ad  denunciationem  etiam  alicujus ,  et  pre- 
cipue  quando  patratores  criminum  nequeunt  inveniri,  ad  penam  perso- 
nalem  vel  pecuniariam  infligendam ;  nec  non  omnibus  antiquis  et  ap- 
probatis  consuetudinibus  vestris,  quibus  ab  eorumdem  progenitorum 
temporibus  et  precipue  a  tempore  regis  Guilelmi  junioris  consobrini  nostri 
usque  ad  hec  felicia  tempora  nostra  usi  et  gavisi  estis,  utamini,  et  eas 
absque  contradictione  aliqua  habeatis,  non  obstantibus  novis  constitutio- 
nibus  nostris  loquentibus  specialiter  tam  super  (d)  privilegia  a  nobis  aut 
predecessoribus  nostris  indulta  et  consuetudines  per  quas  citati  a  curia 
nostra  vel  justiciariis  regionum  a  locis  eorum  exire  nullatenus  tenebantur, 
quam  super  exigenda  pena  ab  universis  (1),  etc.  [Reliqua  desunt,  cum 
erosa  desiderentur  in  autographo.] 

Data  in  urbe  felici  Panormi,  anno  dominice  incarnationis  millesimo 
ducentesimo  tricesimo  tercio,  duodecimo  octobris,  septime  indictionis. 


Fridericus,  Romanorum  imperator,  [Cremonensibus]  gratulatur  tNovembrio 
quod  T.  de  [Aquino]  nuntio  suo  obsequium  exhibuerint,  eosque 
monet  se  ad  eorum  exaltationem  in  proximo  praesentialiter  ad- 
venturum. 

(Ined.  ex  cod.  Bibl.  reg.  Paris.,  fonds  Saint-Germain-Harlay,  n°  455,  pars  II, 
n°  50.  Quum  huic  epistolae  desint  in  codice  titulus  et  rubrica,  cui  civitati  et 
quo  tempore  scripta  fuerit  non  bene  constat.  Inspecto  tamen  quod  narrant  Ric- 
cardus  de  Sancto  Germano  in  Chronico  et  Campus  in  sua  Cremona  fedelissima7 
p.  37,  arbitramur  epistolam  eamdem  tum  ad  Cremonenses,  tum  ad  annutn  1233 
circa  novembrem,  satis  probabili  conjectura  posse  reponi.) 

(«)  Apud  Amato  tanquam,  minus  recte. 


(4)  Vide  supra  inter  constitutiones  Melfienses,  lib.  l,prooemium,  p.  i;  tit.  CVI,  p.  72,  et 
tit.  XXVIII,  p.  29  etseqq. 

Fredericus ,  etc.  Nota  [est]  ex  antiquo  fidei  vestre  constantia  quam  in- 
deficienter  circa  imperium  habuistis ,  devotionem  immensam  ad  personam 
nostram  per  experientiam  ostendentes,  nuncios  et  legatos  nostros  qui  ad 
partes  ipsas  pro  honore  et  servitio  nostro  processu  temporis  veniebant, 
tanto  postea  honorantes  opere  et  sermone  quanto  zelum  fidei  vestre  non 
poteratis  sub  palliatione  transirequin  pateret  in  omnibus  ad  dominii  nostri 
votumvestrepromptissimevoluntatisafTectio.NuperautemT.de  .  .  .  . 

 fideli  nostro  eamdem  adeunte  provinciam,  nostri  gerulo  propositi 

et  favoris  (1 ) ,  statim  quod  nostros  conjecistis  affectus  et  animum  quod  ad 
reformanda  imperii  jura  nostri  serenitas  nostra  ferventer  aspirat,  ipsum 
debito  recepistis  honore,  et  ad  nostri  reverentiam  nominis  et  recognitionem 
honoris  promptis  assurgentes  affectibus,  exposuistis  ei  pro  nobis  civitatem, 
personas  et  omnia  bona  vestra,  quicquid  pro  parte  nostra  requirere  voluit 
ad  beneplacitum  et  mandatum  nostrum  devotis  animis  exequentes.  Cum 
igitur  gratus  nostro  conspectui  residet,  et  adeo  in  nobis  de  fide  vestra  ro- 
boravit  cum  jocunditale  fiduciam  ut  ad  commodum  et  augmentumejusdem 
civitatis  vestre,  quam  nostram  specialem  cameram  reputamus,  ac  con- 
digna  nostrum  premia  singulorum  favorem  et  munificentie  nostre  gratiam 
exponamus,  [sciatis]  quod  preter  remunerationis  vestre  propositum  firmiter 
et  irrevocabiliter  disponimus  ad  relevationem  vestram  et  exaltationem 
proximam  status  vestri  potentialiter  et  presentialiter  advenire ,  liberare 
vos  populum  nostrum  et  sub  clamyde  ac  libertate  imperii  vos  recipere  et 
nobis  efficere  gloriosum.  Hortamur  igitur  universos  et  singulos  vestrum, 
mandantes  vobis  omnibus  in  communi  quatenus  de  cordibus  vestris  omni 
dubietate  remota,  in  fide  ac  devotione  nostra  et  imperii  firmiter  persis- 
tentes,  nostrum  expectetis  in  proximo  indubitanter  adventum ;  minas, 
incursus  autaliquorum  insidias  non  timentes,  quorum  conatibus  viriliter 
insistatis;  nequicquam  dampna  rerum  vel  pericula  curaturi,  quorum  in- 
dempnitati  provisionis  nostre  non  deerit  dextera  liberalis;  cum  ad  hoc 

(<l)  «  Mense  septembris  Thomas  de  Aquino  Acerrarum  comes  mandato  imperatoris  in  Lom- 
bardiam  vadit  ad  civitatem  Cremonae  quae  favet  imperatori. »  Ricc.  de  S.  Gebmano,  Chronic. 
ad  ann.  Monet  quoque  Campus  Thomasium  Acerrarum  comitem ,  a  julio  ad  novembrem  Cre- 
monae  potestatem ,  pacem  inter  Cremonam  et  Placentiam  iniisse. 


Indict.  7.J  HISTORIA  DIPLOMATICA.  457 

velimus  vos  fieri  plene  certos  quod  quicquid  dictus  T.  nuncius  noster  vo- 
bis  ex  parte  nostra  promiserit,  ratum  haberi  volumus  et  servari,  tanquam 
qui  vos  et  civitatem  vestram  amplioribus  disposuimus  beneficiis  exaltare. 
Vos  autem  quod  exhibetis  per  effectum  operum  comprobetis. 


Fridericus,  Romanorum  imperator,  Gregorio  papae  scribit  se  3^aberiS. 
paratum  esse  ad  praeliandum  una  cum  ipso  contra  hostes  fidei; 
de  fratribus  vero  praedicatoribus  ad  Sarracenos  Luceriae  mit- 
tendis  pro  eorum  conversione,  respondet  ut  securi  veniant,  cum 
ipse  eisdem  adesse  velit  statim  ut  ad  partes  istas  fuerit  reversus. 

(Edit.  Hofleb,  Kaiser  Friedr.  11,  docum.,  p.  346,  n°  18.) 

Sanctissimo  in  Christo  patri  Gregorio,  etc,  Fredericus  Romanorum  im- 
perator,  etc.  Apostolici  culminis  littere  nuper  ad  nos  cum  omni  suscepte 
reverentia  pervenerunt ,  quarum  tenor  spiritualibus  exuberans  documen- 
tis  et  salutaribus  refectus  exhortatibus  monitorum  adeo  cordi  nostro  re- 
sedit  acceptus  ut  pari  voto  et  unanimitate  consilii  dignum  censeamus 
vestris  affectibus  concurrendum.  Cum  enim,  sicut  eedem  littere  contine- 
bant,  post  vicarium  Christi  Romanum  pontificem  qui  disponente  Deo 
christiani  dux  est  et  magister  exercitus ,  fidem  catholicam  defendere  te- 
neamur,  utpote  qui  ex  commisso  nobis  augustalis  titulo  dignitatis  non 
inaniter  recepisse  vel  sine  causa  cernimur  gladium  bajulare,  paternitas 
vestra  non  ambigat  inesse  nobis  alla  mente  propositum  vobis  duce  ac 
previo  dominica  castra  protegere  ac  contrahostes  fidei  preliaDomini  pre- 
liari.  Cupimus  enim  illam  prosequi  efficaciter  unitatem  quam  in  ostensione 
utriusque  gladii  Dominus  conjunxit  in  terris  et  per  sacerdotalis  et  regalis 
officii  debitum  voluit  exerceri,  omnem  quam  tenemus  opem  et  operam 
impensuri  ut  vinea  Domini  quam  ipse  plantavit  producat  palmites  altiores 
et  infecunditatis  propagines  extollantur.  Quia  vero  placet  sanctitati  vestre 
aliquos  fratrum  ordinis  predicatorum  transmittere  ad  conversionem  Sarra- 

IV.  58 

cenorum  qui  Capitanate  Luceriam  incoluntet  intelligunt  italicum  idioma, 
gratum  est  nobis  ut  iidem  predicatores  veniant  et  incipiant  nomen  Do- 
mini  predicare.  Nam  nos  in  brevi  circa  partes  illas  esse  proponimus,  ubi 
fratribus  adesse  intendimus  affectu  pariler  et  effectu  quatinus  autore  Deo 
proficiant  in  opere  et  sermone,  maxime  cum  plures  eorumdem  Saraceno- 
rum  ad  cognitionem  fidei  dudum  fuerint  de  consensu  nostro  Domino  vo- 
cante  conversi.  Quapropter  tanto  speciale  nobis  gaudium  erit  in  conver- 
sione  gentis  ejusdem ,  quanto  ad  unius  Dei  culturam  predicatione  previa 
inducentur.  Emulamur  enim  emulatione  celesti  ut  nedum  Sarraceni  Lu- 
cerie,  sed  plenitudo  gentium  reverterentur  ad  fidem,  ut  sicut  ex  collati 
nobis  imperii  dignitate  catholice  fidei  defensores  assistimus,  ita  neophitis 
eo  debito  pararemur  ut  non  minus  ab  eis  nostri  imperii  celsitudo  decus 
acciperet  quam  decorem. 

DatumButere,  III  decembris,  VII  indictione. 


acuusum      Fridericus,  Romanorum  imperator,  ad  preces  Ulrici  abbatis  mo- 
scembri.    nasteril  de  Cappel  Cisterciensis  ordinis  apud  Turegum,  eum  et 
conventum  ejus  cum  bonis  in  protectione  sua  suscipit;  et  sub 
poena  indignationis  suae  inhibet  ne  quis  eumdem  in  hominibus  et 
possessionibus  indebite  molestare  praesumat. 

(Memorat  ap.  Gek.  Meyervon  Knonau,  Iiegesten}in  Jrch.fiir  Schweizer.  Gesch., 
t.  I,  p.  87.) 

Datum  apud  Syracusiam,  anno  dominice  incarnationis  MCCXXXIII, 
mense  decembris,  VII  indictionis. 


rsyracuM,,      Fridericus,  Romanorum  imperator,  universis  de  regno  suo  in- 

decembn.]  '  1  '  ^ 

hibet  ne  ulli  filiorum  vel  filiarum  regni  matrimonium  cum  alieni- 
genis  contrahere  sine  speciali  curiae  suae  consensu  liceat. 

(Insert.  in  Constitut.  regn.  SiciL,  lib.  III,  tit.  XXIII,  parsll,ap.  Cakcani,  p.  179, 
cum  hoc  titulo  Nova  constitutio.  Memoratur  autem  et  quasi  compendiose  exhi- 
betur  apud  Riccardum  de  Sancto  Germano,  Chronic.  ad  ann.  1233;  unde 
notas  chronologicas  addimus.) 

Fredericus,  etc.  Cum  hereditarium  reguum  nostrum  Sicilie  cujus  pre- 

clara  nobis  hereditas  ,  laudabiles  mores  suorum  incolarum 

consueverit  enutrire  ac  processu  temporis  habitatores  ipsius  servitii  etfidei 
exhibitione  claruerunt  in  necessitatibus  dominorum ,  sepe  jam  contigisse 
dolemus  quod  post  diversarum  mixturam  gentium  passa  est  ex  alienis 
moribus  regni  sinceritas  corruptelam ;  ita  quod  ex  quo  homines  regni  Si- 
cilie  se  cum  alienigenarum  filiis  miscuerunt ,  denigrata  est  puritas  homi- 
num  et  excrescente  dierum  malitia  et  infirmitate  mentium  inquinata  con- 
versationibus  ac  usibus  ceterorum,  veritas  decrevit  in  populis  et  ab  illorum 
fermento  grex  est  fidelium  maculatus.  Ne  timeatur  ergo  deinceps  cohabi- 
tantium  in  regno  diversitas  nationum  magna  illatura  discrimina  vel  ad 
regni  majus  incommodum  progressura ,  volentes  hominum  diversitatibus 
competens  adhibere  remedium,  presertim  ne  in  regno.nostro  gentium  in- 
firmitas  nutriatur,  edicto  generali  solemniter  duximus  statuendum  uni- 
versis  de  regno  et  singulis  inhibendo  ut  nulli  liceat  amodo  de  filiis  et 
filiabus  regni  matrimonium  cum  exteris  et  alienigenis  qui  vel  que  non 
sunt  de  regno  absque  speciali  requisitione  et  mandato  ac  consensu  nostre 
curie  contrahere  :  eo  videlicet  modo  ut  nec  aliqua  de  regno  nubere  alie- 
nigenis  audeat,  nec  aliqui  filias  alienigenarum  ducere  in  uxores  suas  (1). 
Eos  qui  contra  presumpserint  bonorum  omnium  spoliatione  mulctamus. 

[Data  Syracusis,  mense  decembris,  indictione  VII.] 


(1)  Cf.  tamen  quidsupra  notaverimus,  p.  233,  not.  t. 

Fridericus,  Romanorum  imperator,  curias  solemnes  bis  in  anno 
in  diversis  regni  provinciis,  scilicet  apud  quinque  civitates  ibidem 
nominatas,  congregandas  statuit :  ubi  praesidente  nuncio  de  latere 
suo  transmisso,  de  damnis  et  injuriis  a  suis  officialibus  cuique  il- 
latis  querelae  deponantur  et  inquisitio  fiat. 

(Ediderunt  Affutto  in  Constit.  Neap.,  tom.  I,  rubr.  41,  p.  136;  Muta,  Ad  ca- 
pitul.  reg.  Johann.,  tom.  VI,  cap.  XI,  p.  28,  necnon  et  C.  Pecchia,  Storia 
civ.  epolitic.  del  regn.  di  Nap.,  t.  III,  p.  75.  Memoratur  quoque  et  fere  integre 
sub  alia  tamen  forma  exbibetur  ap.  Ricc.  de  S.  Germawo,  Chronic.  ad  ann.  1234, 
unde  notas  chronologicas  addimus.  Quae  quidem  constitutio  in  corpore  juris 
nusquam  apparet;  de  qua  italoquitur  Afflittus  loc.  citato  :  «  Immo  ut  non  ap- 
pareret  baec  constitutio  utilis,  non  fuit  impressa ;  sed  in  constitutionibus  anti- 
quis  sic  reperitur  scripta.  ») 

Fredericus ,  etc.  Etsi  generalis  cura  nos  advocet  circa  multorum  regi- 
mina  populorum ,  qui  Romani  sceptra  imperii  aliorumque  regnorum  dis- 
pensante  Domino  moderamur,  ad  dispensationem  tamen  tranquilli  status 
hereditarii  regni  nostri  Sicilie  culmen  nostrum  precipua  sollicitudo  con- 
vertit,  ut  qui  presentes  ubique  locorum  esse  non  possumus,  nostrorum 
provisuri  quieto  statui  subjectorum,  convocatis  fidelibus  nostris  Sicilie  in 
solemni  colloquio  apud  Lentinum,  necessario  vidimus  statuendum  de 
corrigendis  et  compescendis  excessibus,  si  qui  per  ofliciales  nostros  vel 
ob  eorum  favorem,  absentie  nostre  occasione  attentata,  quodammodo  licite 
ac  libere  committantur ;  ut  per  hoc  aspera  convertantur  in  plana  et  po- 
pulis  qui  diversis  motibus  hactenus  vagabantur,  amodo  circa  devotionis 
ac  debite  fidei  constantiam  recto  tramite  dirigantur.  Ideoque  solemnes 
curias  indiximus  per  singulas  provincias  regni  nostri  de  cetero  annuatim, 
prout  in  sequenti  distincte  etperacte  legerit  (sic),  celebrandas.  Bis  in  anno 

debet  curia  congregari  per  diversas  partes  regni :  videlicet  in  Sicilia  apud 
Placiam;  in  Calabria,  terra  Giordani  etvallis  Cratis  apud  Consentiam ;  in 
Apulia,  Capitanata,  et  Basilicata  apud  Gravinam;  in  Principatu ,  Terra 
Laboris  et  comitatu  Molisii  usque  ad  Soram  apud  Salernum;  in  justitiaratu 
Aprutii  apud  Sulmonam.  Tempus  autemquando  curie  sunt  celebrande  est 
in  calendis  maii  et  in  calendis  novembris  (a).  De  qualibet  magna  civitate 
debent  esse  in  eisdem  pro  parte  universitatis  quatuor  viri  de  melioribus 
terre,  bone  fidei  et  bone  opinionis  et  qui  non  sint  de  parte.  De  aliis  vero 
non  magnis  et  castellis  debent  duo  etiam  in  hac  curia  interesse.  Prelati 
[vero],  nisi  certam  excusationem  habeant  quod  interesse  non  possunt;  et 
hanc  excusationem  mittent  per  honorabiles  personas  et  de  majoribus  et 
melioribus  ecclesiarum  suarum  qui  intererunt  loco  sui  (b).  Comites  etiam 
el  barones  locorum  debent  huic  curie  interesse ;  et  durabit  curia  per  octo  (c) 
dies  vel  si  non  poterunt  intra  dies  ipsos  expediri  negotia,  prorogabitur 
usque  ad  quindecim.  In  hac  curia  liberum  erit  cuilibet  tam  clerico  quam 
laico  proponere  gravamina  que  sustinuerunt  tam  a  justitiario  provincie 
quam  ab  omnibus  aliis  officialibus ;  liberum  etiam  erit  cuique  conqueri  de 
damnis  et  injuriis  et  quocumque  alio  excessu  in  persona  et  bonis  suis  com- 
missis.  In  hac  curia  erit  nuncius  specialiter  de  latere  nostro  transmissus ; 
cum  justiciario  locorum  iste  nuncius  scribat  omnes  clamores  propositos 
contra  magistros  justiciarios,  secretos,  magistros  camere  et  ceteros  offi- 
ciales ;  super  quibus  assumptis  sibi  duobus  (d)  prelatis  si  ibi  sunt,  vel  loco 
eorum  duobus  viris  secularibus  quos  ad  hoc  viderit  ydoneos,  inquisitio- 
nem  faciat  diligenter  et  mittat  eam  ad  curiam  nostram ,  tam  suo  quam 
predictorum  quatuor  (sic)  sigillis  sigillatam ,  et  nostre  presentabitur  ma- 

(a)  Legitur  ap.  Ricc.  de  S.  Germ.  et  finient  in  halendis  novembris  :  quod  nullo  modo 
admitti  potest. 

(b)  Ap.  Ricc.  de  S.  Germ.  paulo  diverse  concipitur  :  Praelati  vero  locorum,  nisi 
certam  habeant  excusationem  quod  interesse  non  possint,  similiter  intererunt  eisdem 
curiis. 

(c)  In  Pecchia  et  in  Afflitto  duos,  sed  in  Ricc.  de  S.  Germ.  octo;  quod  bona  lectio 
videtur. 

(d)  Ap.  Ricc.  de  S.  Germ.  quatuor. 

jestati.  Clamores  autem  factos  conlra  alios  officiales  decidat  (a)  justiciarius. 
Prelati  vero  vel  viri  ecclesiastici  qui  loco  prelatorum  intervenerint,  de- 
nunciabunt  in  hac  curia  si  qui  sunt  in  eorum  provinciis  patareni  vel  aliqui 
heretica  pravitate  suspecti ,  ut  eos  debita  severitas  vel  puniat  vel  castiget. 
Presenti  igitur  nostre  constitutionis  edicto  universis  tam  officialibus  quam 
ceteris  de  regno  nostro  damus  firmiter  in  mandatis ,  sub  obtentu  gralie 
nostre  firmiter  siDgulis  injungentes  quatenus  magistri  justitiarii,  magistri 
camere,  bajuli  et  alii  officiales  nostri,  prelati,  comites  et  barones,  cives 
et  aliorum  locorum  habitantes  quilibet  in  provincia  sua  tempore  et  loco 
prefixo  juxta  tenorem  scripture  constitutionis  nostre  conveniant  in  pre- 
sentia  legati  nostri,  qui  specialiter  ex  nostro  transmissus  latere  loco  et 
vice  nostri  in  eadem  curia  residebit,  super  universis  et  singulis  que  con- 
stitutio  nostra  continet  processurus,  utnec  in  officialibus  negligentia,  nec 
in  aliquibus  possit  inobedientia  reprehendi,  maxime  cum  in  singulis  hu- 
jusmodi  animadversione  puniri  debita  sancimus. 

[Datum  apud  Messanam,  mense  januarii ,  septima  indictione.] 


Mense  januarii  apud  Messanam  ipse  imperator  regens  curiam 
generalem  statuit  in  septem  regni  partibus  per  annum  generales 
nundinas  celebrandas,  mandans  ut  in  singulis  provinciis  in  quibus 
erunt  nundinae  constitutae,  quamdiu  nundinae  ipsae  duraverint, 
nullus  mercator  vel  ministerialis  alibi  cum  mercibus  et  rebus  ve- 
nalibus  quam  in  loco  nundinarum  inveniri  praesumat.  Primae 
nundinae  erunt  apud  Sulmonam  et  durabunt  a  festo  sancti  Georgii 
usque  ad  festum  inventionis  Archangeli  (1).  Secundae  erunt  Ca- 
puae  et  durabunt  a  XXII  madii  usque  ad  octavum  junii.  Tertiae 

(a)  Ap.  Ricc.  de  S.  Germ.  diverse  :  Clamores  autem  conlra  eos  factos  qui  officiales 
non  sunt,  decident  justitiarii  regionum. 


(1)  Scilicet  a  23  aprilis  usque  ad  3  maii. 

erunt  Lucerii  et  durabunt  a  festo  beati  Johannis  Baptistae  usque 
ad  octo  dies  (1).  Quartae  erunt  apud  Barum  et  durabunt  a  festo 
Magdalenae  usque  ad  festum  sancti  Laurentii  (2).  Quintae  erunt 
Tarenti  et  durabunt  a  festo  sancti  Bartholomaei  usque  ad  festum 
Nativitatis  beatae  Virginis  (5).  Sextae  erunt  Cusentiae  et  durabunt 
a  festo  beati  Matthaei  usque  ad  festum  beati  Dyonisii  (4).  Septimae 
erunt  Begii  et  durabunt  a  festo  sancti  Lucae  usque  ad  festum  Om- 
nium  Sanctorum  in  kalendis  novembris  (5).  Biccard.  S.  Germ., 
Chronic.  ad  ann. 


Fridericus,  Bomanorum  imperator,  Matthaeo  Marchafabae,  do-   

7  r  7  7  14  februarii. 

hanae  imperialis  secreto  et  quaestorum  magistro,  mandat  ut  in- 
quirat  de  jurisdictione  quam  sibi  archimandrita  Messanensis  ven- 
dicat  in  terra  Tucchii  (6). 

(Memorat.  ap.  R.  Piebum,  Sicil.  sacra,  t.  II,  p.  982,  ex  tabulis  archimand. , 
fol.  161.) 

Datum  ,  XIV  februarii,  septima  indictione. 


(1)  24  junii  —  1°  julii. 

(2)  22  julii  —  10  augusti. 

(3)  24  augusti  —  8  septembris. 

(4)  21  septembris  —  9  octobris. 

(5)  1 8  octobris  —  1  novembris. 

(6)  Quomodo  res  successerit  breviter  quoque  notat  Pirrus,  loco  infra  citato,  qui  tamen  ad 
Libr.  reg.  monarch. ,  fol.  253 ,  se  refert,  his  verbis  :  «  Nymphus  ut  suae  ecclesiae  privilegia  et 
jurisdictionem  in  Calabriae  oppido  Tucchii  sarta  tecta  tueretur,  anno  1233  (1234?)  mense  maio, 
indictione  7,  coram  eodem  imperatore  hanc  obtinuit  sententiam  :  «  Quod  bajuli  terrae  Tucchii 
Calabriae  jurisdictionis  archimandritatus  eligantur  ab  ipso  archimandrita ,  et  homines  illius 
terrae  adjudicentur  in  foro  praedicti  archimandritae.  »  Hanc  litem  compertam  habuisse  vi- 
detur  Du  Pm,  Defense  de  lamonarchie  deSicile,  quum  dicat  p.  138  :  «En  1234,  il  (Frede>ic) 
connut  d'une  affaire  de  1'archimandrite  de  Sicile  conlre  des  communautes  du  royaume,  jugee 
par  des  juges  inferieurs,  et  commit  des  juges  superieurs  pour  juger  de  1'appellation.  » 

Februano,      Mense  februario  de  Sicilia  in  Calabriam  transfretat  imperator  et 

martio.  i 

exinde  in  Apuliam  venit.  Ricc.  de  S.  Germano,  Chronic.  ad  ann.  — 
Alli  20  di  febraro  ritornao  1'imperatore  a  Vieste  a  dismontare  con 
quattro  galere.  Alli  20  del  detto  mese  [marzo]  venne  Fimperatore 
a  Trani  a  vedere  la  fabrica  dello  castello.  Matt.  di  Giovenazzo, 
Diurnali,  §  18  et  3  (1). 


Fridericus ,  Romanorum  imperator,  pro  gratis  et  acceptis  servi- 
tiis  Pisanorum,  licentiam  eis  concedit  eundi ,  morandi  et  redeundi 
libere  ad  negotiandum  in  regnis  suis,  specialiter  autem  apud  Mes- 
sanam  et  Panormum. 

(Inedit.  in  cod.  Pagnini,  vol.  IV,  fol.  14,  ap.  archiv.  Florent. ;  cujus  privilegii 
copia  jam  diu  requisita  ad  nos  nondum  pervenit.) 

Datum  ,  anno  dominice  incarnationis  MCCXXXIV  , 

XIII  aprilis,  [indictione  septima]. 


In  Landouve!  Fridericus,  Romanorum  imperator,  Rogerio  Tullensi  episcopo 
propter  incursiones  hostium  auctoritatem  concedit  firmandi  civi- 
tatem  ipsius  Tullensem  cum  muris  et  fossatis. 

(1)  Quum  in  suo  commentario  vir  egregius  H.  de  Albertis  de  Luynes  clarissime  probaverit 
nullam  de  annis  ad  Matthaei  diurna  perperam  consutis  rationem  esse  habendam,  vix  mo- 
nendum  censemus  ea  quae  tam  justead  annum  1234  conveniunt,  sub  annis  1250  et1248  in 
textu  impresso  prodire. 

( Memorat.  ap.  Benoit,  Hist.  eccUs.  et  politiq.  de  la  ville  et  du  diocese  de  Toul, 
p.  445.  Ex  collectionibus  Bibliothecae  Parisiensis,  quae  ad  historiam  Lotharin- 
giae  tot  fontibus  scaturiunt,  aliud  apographum  hujus  privilegii  frustra  disqui- 
sivimus;  quod  quidem  jam  tempore  quo  sua  documenta  edidit  Benoit,  fuisse 
deperditum  consemus.  Nempe  ex  copia  pro  certo  mendosa  fragmenta  inseruit, 
quae  sequuntur.) 

 Sane  cum  venerabilis  Rogerius  episcopus  Tullensis,  prin- 

ceps  noster  dilectus,  ad  celsitudinis  nostre  presentiam  accedens,  nobis 

indicans  necessitudinem  firmande  civitatis  Tullensis  

Simulque  cum  fossatis  et  villis  concedimus  fieri  

Datum  in  Landouve  (sid) ,  anno  dominice  incarnationis1239  (1),  men- 
sis  aprilis,  imperante  domino  nostro  Frederico,  anno  Romani  impe- 
rii  24 ,  regni  Ierusalem  9 ,  regni  vero  Sicilie  36 ,  feliciter.  Amen. 


Fridericus,  Romanorum  imperator,  ad  consilium  Johannis  Sabi-  capUae, 
nensis  episcopi  et  Petri  de  Capua  Sancti  Georgii  ad  Velum  aureum 
diaconi  cardinalis,  negotium  illorum  de  Lombardia,  deMarchiaTre- 
visii  et  Romaniola,  tam  super  detentione  regalium  quam  de  prae- 
teritis  excessibus,  summo  pontifici  et  Ecclesiae  Romanae  committit. 

(Edider.  Baynald.,  Annal.  eccles.,  t.  XIII,  p.  460,  col.  I,  §  33.  Integrius  tamen 
Saviow,  Annal.  Bologn.,t.  III,  p.  139,  et  Pertz,  Monum.  German.  Histor.,  t.  IV, 
p.  303.  Nunc  quoque  damus  ex  regest.  Greg.  IX,  ann.  VIII,  in  coll.  La 
Porte  du  Theil  ap.  Bibl.  reg.  Paris.) 


(1)  Mense  aprili  1239,  Fridericus  Paduae  et  Tervisii  morabatur,  sicut  infra  videre  erit.  No- 
tatio  insuper  annorum  imperii  et  regnorum  minime  concordat,  cum  hic  annus  fuerit  imperii  4  9, 
regn.  Jerusalem  4  4  et  Siciliae  44 ;  sed  anno  1234  sat  bene  convenit,  si  tantum  pro  anno  im- 
perii  24  corrigas  44.  Arbitramur  autem  numeros  litteris  romanis  in  originali  forma  expressos, 
male  in  copia  qua  usus  est  Benoit  sub  signis  arabicis  transcriptos  fuisse,  scilicet  MCCXXXIX 
iproMCC XXXIV  et  XXIV  pro  XIV.  Nomen  quoque  loci  mutilum  videtur.  Forsitan  legendum 
Lacedonie  (Lacedogna)  super  viam  qua  ab  ulteriori  Principatu  ad  Terram  Laboris  itur.  Si  tamen 
Landouve  (Landau)  retineamus,  tunc  ad  ann.  4236  recurrendum  quo  Fridericus  mense  aprili 
Hagenovia  Spiram  petens  apud  Landau  stare  potuit. 

IV.  59 

Fredericus,  Dei  gratia  Romanorum  imperator  semper  augustus,  leru- 
salem  et  Sicilie  rex.  Per  presens  scriptum  notum  fieri  volumus  universis 
quod  nos  attendentes  qualiter  sancta  Romana  Ecclesia  mater  nostra  sin- 
gulis,  ex  debito  quo  tenetur  indifferenter  ad  omnes,  illibata  jura  conservet, 
et  nos  unitati  sue  ad  tuendam  ecclesiasticam  libertatem  et  pro  statu  im- 
perii  reformando  reddiderit  uniformes,  ut  ei  debite  filiationis  affectu 
teneamur  in  omni  reverentia  tanquam  matri ,  et  honorem  Ecclesie  ac  re- 
formationem  imperii  juxta  consilium  et  submonitionem  ipsius  facere 
debeamus,  admoniti  per  honorabiles  viros  Johannem  venerabilem  Sabi- 
nensem  episcopum  et  magistrum  Petrum  deCapua,  Sancti  Georgii  ad 
Velum  aureum  diaconum  cardinaJem,  pro  parte  reverendissimi  patris 
domini  Gregorii  summi  ponlificis  et  fratrum  suorum,  super  negotio  illo- 
rum  de  Lombardia ,  Marchia  Trevisii  et  Romaniola,  qui  videntur  nobis 
et  imperio  adversari ,  ex  innata  mansuetudine  qua  universos  imperio  Ro- 
mano  subjectos  ad  fidem  et  devotionem  imperii  revocamus ,  totum  ne- 
gotium  predictorum  de  Lombardia,  Marchia  Trevisii  et  Romaniola  tam 
super  detentione  nostrorum  regalium  et  aliorum  jurium  nostrorum  quam 
de  preteritis  excessibus,  quos  pridem  et  hactenus  quocumque  modo  erga 
nos  et  imperium  commiserunt,  consilio,  provisioni,  compositioni  et  lau- 
dationi  predicti  summi  pontificis  et  sancte  Romane  matris  Ecclesie  pro 
reformatione  pacis  et  status  imperii  duximus  committendum ;  id  in  vo- 
luntate  et  ordinatione  apostolica  firmiter  exponentes  quod  quidquid  ex 
hoc  consuluerit,  providerit,  composuerit  et  laudaverit,  ratum  et  firmum 
tenere  volumus  et  habere.  Ad  cujus  rei  memoriam  et  stabilem  firmitatem, 
presens  scriplum  fieri  fecimus  et  bulla  aurea  typario  nostre  majestatis 
impressa  jussimus  insigniri,  anno,  mense  et  indictione  subscriptis. 

Datum  Capue  (1),  anno  dominice  incarnationis  MCCXXXIV,  mense 
aprilis,  septime  indictionis. 


(1)  «  Imperator  de  Apulia  venit  in  Terram  Laboris.  Et  tunc  ab  ista  parteCapuae  fieri  super 
montem  castellum  jubet  quod  ipse  manu  propria  consignavit.  »  Ricc.  de  S.  Germano,  Chronic. 
ad  ann.  De  illo  castello  cf.  quid  diximus  in  libro  cui  titulus  :  Recherches  sur  les  monuments  et 
Vhist.  des  Normands  et  de  la  mais.  de  Souabe  dans  1'Ital.  merid.,  p.  78  et  79. 

Thomas  de  Montenigro ,  justiciarius  Principatus  et  terrae  Bene- 
ventanae,  vigore  imperialis  mandati  cujus  tenor  inseritur,  vassallos 
abbatis  Cavensis  in  Rocca  Pimontis,  Nuceria  et  pertinentiis ,  qui 
non  tenent  ab  imperatore,  immunes  a  subventionibus,  exactionibus 
et  collectis  declarat;  vassallos  vero  ejusdem  abbatis  qui  tenent  de 
demanio  imperatoris,  collaturos  pro  facultate  tenimenti  ipsorum 
denunciat. 

(Inedit.  in  archiv.  monast.  Cavensis,  arca  XLIV,  n°  18,  ex  originali  pergamena 
lacera  in  margine  dextra.) 

In  nomine  Domini  eterni  Salvatoris  nostri  Jesu  Christi,  anno  dominice 
incarnationis  millesimo  ducentesimo  tricesimo  quarto,  regnante  domino 
nostro  Friderico,  Dei  gratia  magnifico  Romanorum  imperatore  semper 

augusto,  Ierusalem  et  Sicilie  excellentissimo  rege  

Ierusalem  anno  nono,  regni  vero  Sicilie  tricesimo  septimo,  die  sabbati 
quintodecimo  julii,  septime  indictionis,  apud  Surrentum,  nos  Thomas  de 
Montenigro,  magister  imperialis  justitiarius  Principatus  et  terre  Beneven- 

tane,  presenti  scripto  proprio  fatemur  nos  a  d[omino]  

 recepisse  litteras  sigillo  majestatis  sue  consueto  et  proprio  mu- 

nitas;  et  erant  per  omnia  continentie  talis  : 

Fredericus,  Dei  gratia  Romanorum  imperator  semper  augustus,  Ieru- 
salem  et  Sicilie  rex,  Thome  de  Montenigro  justiciario  Principatus  et  terre 

Beneventane  s[alutem]  venerabilis  Cavensis  abbas 

fidelis  noster  transmissa  nuper  curie  nostre  conquestione  monstravit  quod 
cum  homines  monasterii  sui,  quos  tenet  et  possidet  in  jurisdictione  tua 
tam  in  Rocca  Boamontis  (a)  quam  in  Nuceria  et  pertinentiis  ipsarum, 
non  teneant  monasterii  memorati,  vos  eos  cum 

(a)  In  praecedente  mandato  (8  maii  1233)  dicitur  Rocca  Pimontis.  Cf.  supra  p.  427 
et  428. 

aliis  fidelibus  nostris  predictorum  locorum  conferre  compellitis  in  nostris 
subventionibus  et  collectis,  cum  dictus  abbas  nostris  servitiis  quotiens 
expedit,  inrequisitus  etiam  a  curia  nostra,  sit  expositus  et  paratus,  et 

nichilominus  [manjdatum  nostrum  et  benepla- 

citum  curie  nostre  servicium  exinde  compensare.  Verum  quia  dictum 
monasterium  et  prelatos  ejusdem  ad  servitia  nostra  semper  experti  sumus 
non  remissos,  et  de  predicti  abbatis  devocione  potissime  confidimus, 

mandamus  tibi  quatinus  si  est  ita  teneant  de 

curia  nostra  seu  de  nostro  demanio  preterquam  de  bonis  ecclesiasticis  et 
possessionibus  que  sunt  patrimonium  Crucifixi,  non  permittas  vassallos 
dicti  abbatis  in  exactionibus  [et]  subventionibus  impeti  vel  collectis.  Imo 

quicumque  de  vassallis  nostri  demanii  seu  mo- 

nasterii  per  modum  affiliationis  duxerit  in  uxorem,  et  ipse  funditus  fiat 
libere  vassallus  ejusdem  monasterii  ac  libertate  et  gratia  nostri  demanii 
hominum  prefate  Rocce  gaudeat  et  fruatur,  sicut  in  nostro  privilegio  olim 

eidem  monasterio  concesso  plenius  contin[etur]  eos 

vel  aliquos  eorum  de  curia  nostra  tenere  constitit,  secundum  porcionem 
rerum  quod  justum  fuerit  exigi  facias  ab  eisdem.  Nichilominus  tamen 
provideas  ut  quantitas  ab  hominibus  ipsius  exacta  in  juridictione  tua  ta- 
liter  dividatur  quod  taxatum  collecte  numerum  minus  non  contingat.  .  . 

 (1)  IIII0  madii,  septime  indictionis. 

Quo  mandato  devote  recepto,  legitime  per  nos  citata  universitate  pre- 
dicte  Rocce  quod  mittent  sindicos  vel  actores  instructos,  paratos  conten- 
dere  cum  supradictis  hominibus  Cavensis  monasterii  super  predictis  in 

imperiali  curia  co  sindici  pro  parte  universitatis 

predicte  expressim  renunciaverunt  cum  dictis  hominibus  Cavensis  monas- 
terii  contendere,  dicentes  quia  non  intererat  eorum;  nam  res  fiscalis 
agebatur.  Prudentibus  viris  et  domini  imperatoris  fidelibus,  scilicet  do- 

mino  Riccardo  Caputasini  et  judici  de  Sancto 

Severo  super  hiis  diligentem  inquisitionem  commisimus  faciendam ;  quo- 


(1)  Deest  locus,  verisimiliter  tamen  apud  Sanctum  Germanum,  unde  imperator  mox  ad 
papam  transitum  faciens  Reate  se  transtulit.  Cf.  Ricc.  de  S.  Germ.,  Chronic.  ad  ann. 

rum  inquisitione  super  predictis  facta  et  ad  nos  sub  eorum  sigillis  trans- 
missa,  veniente  postmodum  apud  Surrentum  magistro  Robberto  de  Tocco 

in  justitiariatu  judice  et  mus  fore  probatum  quod 

homines  predicti  monasterii  infrascripti  quos  tenet  in  Rocca,  non  tenent 
a  domino  imperatore  nisi  de  possessionibus  et  bonis  ejusdem  monasterii, 
preter  quosdam  infra  notatos  qui  tenent  a  domino  imperatore  et  sunt  ho- 

mines  et  vassalli  monasterii  memo  infrascriptis 

qui  habent  et  tenent  possessiones  incartatas  a  quibusdam  militibus  Sancti 
Severi,  Sancti  Georgii,  ejusdem  Rocce  et  Nucerie,  qui  tanquam  laboratores 
reddunt  dictis  militibus  medietatem  de  bonis  ipsarum  possessionum  de- 

super  et  desup  gallinas  tarenos;  debent 

etiam  nutrire  iidem  homines  nuntium  eorum  a  quibus  tenent  terras,  quo- 
tiens  vadit  ad  recolligendum  victuale  et  mustum  de  possessionibus  supra- 
dictis,  sicut  in  eorum  instrumentis  plenius  vidimus  contineri.  Pro  pos- 
sessionibus  vero  non  eque  bonis  reddunt  medietatem  fructuum,  desuper 
et  subtus  terraticum  cumredditu  tamen  gallinarum,  tarenorum  etovorum. 
Nos  itaque  justiciarius,  quia  per  dictam  inquisitionem  ut  dictum  est  in- 
venimus  fore  probatum  quod  infrascripti  homines  omnia  que  tenent  a 
diclo  monasterio  et  nichil  tenent  a  domino  imperatore,  exceptis  terris 
dicto  modo  incartatis,  habito  inclitorum  plurium  et  fidelium  domini  im- 
peratoris  diligenti  consilio,  decrevimus  quod  iidem  homines  infrascripti 
non  conferant  cum  hominibus  dicte  Rocce  in  subventionibus,  exactio- 
nibus  et  collectis;  alios  vero  infra  notatos  quos  probatum  fuit  tenere 
terram  de  demanio  domini  imperatoris,  decrevimus  cum  hominibus 
Rocce  predicte  conferre  in  collectis  et  exactionibus ,  sed  in  facultatem 
eorum  que  tenent  a  domino  imperatore.  Homines  quos  monasterium 
habet  in  Rocca  predicta  qui  non  tenent  a  domino  imperatore  et  quos  de- 
cretum  est  non  debere  conferre  cum  hominibus  predicte  Rocce  in  collectis 
et  aliis  subventionibus,  sunt  hii  :  Matheus  de  Dompna  Suzanna,  Guci- 
razius,  Guillielmus  Gueira,  Johannes  Celentanus,  Petrus  de  Furino,  For- 
tunatus,  Johannes  Calvenese,  Marotta  de  Crescentio,  Robbertus  de  Sa- 

lerno,  Laurencius  Calvenese,  Robbertus  de  Pero  

Matheus  Forniscus,  Petrus  Avisanus  cum  suis,  Sarracenus  Patricius, 

Johannes  de  Rapoano  cum  suis,  Barcholus  de  Laurentio  cum  suis,  Petrus 
de  Amata  cum  suis,  Sarracenus  de  Forino,  Johannes  Cafanus  cum  suis, 

Majorinus  cum  suis,  Johanninus  cum  suis,  Rogerius  

vicus  cum  suis,  magister  Matheus  cum  suis,  Guilielmus  magister,  domp- 
nus  Johannes  Calvenese  cum  suis,  Petrus  Albus,  Petrus  Calvenese  cum 
suis,  dompnus  Malheus  Calabrese  cum  suis,  Johannes  Ariolus,  magister 

Riccardus  cum  suis,  Jacobus  cum  suis,  Petrus  de  Magistro  

 terris  domini  imperatoris  et  sunt  vassalli  predicti  monasterii ; 

quos  decretum  est  conferre  debere  cum  hominibus  Rocce  in  exactionibus 
et  collectis,  justa  quantitate  eorum  que  tenent  a  domino  imperatore,  sunt 

hii  :  Petrus  de  Sergio,  Johannes  Cocus,  Urso  de  Milicia  ma  

 Angeli  pro  eo  quod  tenet  ex  parte  Trocte  uxoris  sue, 

Johannes  de  Salerno  et  Turgisius  frater  ejus.  Ad  cujus  rei  memoriam  et 
vassallorum  Cavensis  monasterii  prescriptorum  et  futurorum  cautelam, 
presens  scriptum  per  manus  Petri  de  Sancto  Severino  in  justiciariatu.  .  . 

 et  prescripti  judicis  subscriptionibus  roboratum.  Hoc 

scriptum  scripsi  ego  Petrus  Sancti  Severini  et  in  justiciariatu  notarius,  et 
meo  signo  signavi. 

f  Nos  qui  supra  Thomasius  de  Montenigro  imperialis  justiciarius. 

f  Ego  Petrus  deTocco,  advocatus  curie  ejusdem  domini  justiciarii, 
predictis  interfui  et  testis  sum. 

f  Ego  qui  supra  Robbertus  de  Tocco  in  justiciariatu  judex. 

f  Ego  magister  Mattheus  de  Dompno  Mauro,  medicus  predicti  domini 
justiciarii,  predictis  interfui  et  testis  sum. 


Lsteraiii,  Gregorius  papa  Lombardos  hortatur  ut  propter  negotia  quae  in 
praesentiarum  occurrunt,  militibus  qui  ex  Allemania  ad  impera- 
torem  in  apparatu  pacifico  venire  properant,  liberum  transitum  per- 
mittant. 

(Edid.  Savioli,  Annal.  Bologn.,  t.  III,  p.  140.) 
Datum  Laterani,  XIII  kalendas  junii ,  anno  VIII. 

Fridericus,  Romanorum  imperator,  omnibus  nobilibus  in  im-  vJ**an!° 
perio  constitutis  mandat  ut  pacem  in  curia  Francofurtensi  firmatam 
infra  quatuor  hebdomadas  jurent,  a  divitibus  et  pauperibus  simi- 
liter  jurandam  et  servandam. 

(Edider.  Schannat,  Vindemiae  litter.,  pars  1%  p.  197.  —  Pertz,  Monum.  Hist. 
German. ,  t.  IV,  p.  302.) 

Fridericus,  Dei  gratia  Romanorum  imperator  et  semper  augustus  et  rex 
Sicilie,  archiepiscopis,  episcopis,  abbatibus,  ducibus,  nobilibus,  liberis 
et  ministerialibus  omnibus  in  imperio  constitutis  gratiam  suam  et  omne 
bonum.  Scire  debetis  certissime  et  nullatenus  dubitare  quod  si  status 
terre  vestre  malus  est  et  turbatio  est  in  partibus  vestris,  ut  audivimus, 
supramodum  nobis  displicet,  et  ut  emendetur  in  melius  omnem  diligen- 
liam  quam  poterimus  intendimus  adhibere.  Mandamus  ergo  vobis  sub 
obtentu  gratie  nostre  ut  pacem  firmatam  in  curia  celebrata  Frankenfurt  (1) 
infra  quatuor  ebdomadas  juretis,  tam  divitibus  quam  pauperibus  nobis 
subjectis  ut  similiter  jurent  et  servent  injungentes  diligentius  et  man- 
dantes.  Quicunque  enim  non  juraverit  et  mandatum  nostrum  adimplere 
neglexerit,  indignationem  nostram  indubitanter  se  noverit  incurrisse,  et 
hoc  etiam  volumus  ut  precepti  nostri  contemptores  in  proxima  curia 
quam  celebraturi  sumus  manifeste  in  nostra  presentia  nominentur. 


Gregorius  papa  Lombardis  scribit  quod  si  eis  mandaverit  ut  li-  |«te., 
berum  transitum  darent  militibus  ad  imperatorem  pro  subsidio 


(1)  Scilicet  hoc  ipso  anno ,  mensis  .februarii  die  undecimo ,  ut  ipse  opinatur  Pertzius.  Licet 
mentio  regni  Hierosolymitani  in  titulo  omittatur,  nulli  alii  tempori  quam  anno  1234  hoc  se 
mandatum  aptius  accommodat. 

Ecclesiae  contra  Romanos  venientibus ,  non  in  aliquo  modo  mo- 
veantur,  dum  non  cesset  pro  eorum  slatu  conservando  opportuna 
consilia  cogitare. 

(Edid.  partim  Raynald.,  Annal.  eccles.,  t.  XXI,  §  IV  ad  ann.  1234,  e  regest. 
Gregor.,  lib.  VIII,  epist.  148.) 

Gregorius,  etc,  Lombardis,  etc  

Cum  diverse  ac  varie  forent  contra  Ecclesiam  inquietudines  Romanorum, 
ita  quod  Sedes  Apostolica  sine  confusione  sua  non  poterat  quin  uteretur 
imperialis  brachii  ministerio  evitare,  dictus  imperator  ad  presentiam 
nostram  accedens,  ad  Ecclesie  Romane  defensionem  et  patrimonii  sui 
sponte  se  obtulit  (1),  sicut  ad  id  specialiter  tenebatur.  Unde  cum  auxi- 
lium  militum  necessarium  esset  eidem,  vobis  ut  liberum  transitum  da- 
retis  eisdem  direximus  scripta  nostra  (2),  super  quo  qualiter  sit  proces- 
sum  plene  novistis.  Verum  cum  non  possetis  absque  offensa  Apostolice 
Sedis  offendi,  que  reputat  vos  membra  ejus  honorabilia  et  filios  speciales, 


(1)  «  Mense  madio  [verisimiliter  exeunte],  imperator  per  Sanctum  Germanum  habens  transi- 
tum  apud  Reate  ad  papam  vadit ,  ducens  secum  Conradum  filium  suum  et  se  ad  servitium 
Ecclesiae  exponens  contra  Romanos.  »  Ricc.  de  S.  Germano,  Chronic,  ad  ann.  —  «  Cujus  dis- 
cordiae  causam  dictus  imperator  agnoscens ,  cum  decrevisset  pro  imminente  sibi  necessitatis 
eventu  contra  Heinricum  ejus  filium,  in  ipsius  juris  invidiam  sibi  jura  imperii  vindicantem,  ad 
Ecclesiae  patrocinium  implorandum ,  Reate  concitus  nec  invitatus  advenit ;  Ecclesiae  causam 
quam  ut  advocatus  ex  imperii  debito  et  vasallus  ex  liomagio  regni  Siciliae  gemino  tenebatur 
defendere  juramento,  cum  supplicatione  suscipiens,  domino  papa  et  fratribus  de  ipsius  fide 
dubitantibus,  etc.  .  .  .  Qui  post  tractatus  et  collocutiones  multiplices,  post  familiare  convivium 
quod  eadem  mensa  et  scutella  communis  simul  utrique  principi  ministrarat,  ut  cautius  falleret, 
cautionem  adjecit,  Conradum  natum  proprium  obsidem  ad  summi  pontificis  pedes  exponens 
regni  et  imperii  juribus  pro  fide  servanda  fraudulenter  oblatis. »  Vit.  Gregor.  IX,  ap.  Murator., 
Script.,  t.  III,  p.  580.  Rein  quoquc  ipse  imperator  memorat  in  litteris  postea  scriptis,  scilicet 
20  aprilis  1239,  ubi  haec  inter  alia  leguntur  :  «  Ad  istius  pape  presentiam  personaliter 
ivimus,  etiam  non  vocati,  ducentes  nobiscum  Conradum  filium  nostrum.  .  .  .  ac  eumdem  post 
oblatam  Ecclesie  personam  nostram,  in  totum  obsidem  summo  pontifici  nos  offerre  non 
puduit.  » 

(2)  Cf.  supra  papae  epistolam,  p.  470. 

non  debetis  in  aliquo  modo  inoveri,  nec  unquam  dubitare  potestis  quod 
paternum  affectum  quo  sincera  vos  complectimur  charitate,  deponere  de- 
beamus.  Propter  quod  nihil  vobis  deperit,  sed  accrescit  potius  si  Romana 
Ecclesia  mater  vestra  in  libertate  et  honore  debito  conservetur,  maxime 
cum  nos  vestris  profectibus  ex  intimis  cordis  et  animi  aspirantes ,  non 
cessemus  pro  statu  vestro  salubriter  conservando  opportuna  consilia 
cogitare. 

Datum  Reate,  V  nonas  julii,  anno  VIII. 


Gregorius  papa  Treverensem  archiepiscopum  monet  se  Henrico 
Friderici  Romanorum  imperatoris  filio  scripsisse  ut  juxta  promis- 
sionem  quam  ipse  litteris  et  bulla  aurea  munivit,  patri  suo  devotus 
et  obediens  existat.  Alioquin  archiepiscopo  mandat  ut,  sicut  Hen- 
ricus  se  ipsum  voluntarie  ligavit,  eumdem  Henricum  pro  perjurio 
excommunicatum  per  Teutoniam  nunciet  et  nunciari  faciat. 

(Edid.  Wurdtwein,  Novasubsid.  diplomat.,  t.  I,  p.  56;  ex  cod.  eccles.  S.  Andr. 
Wormat.) 

Gregorius  episcopus,  servus  servorum  Dei,  venerabili  fratri  archiepiscopo 
Trevirensi  salutem  et  apostolicam  benedictionem.  Generalis  tenet  opinio 
et  habet  assertio  singulorum  quod  celi  luminaribus  secundum  mensuram 
magnitudinis  sit  differentia  claritatis.  Illis  ergo  quos  adeo  divina  potentia 
constituit  in  populo  precellentes  ut  quasi  pre  aliis  quedam  luminaria  cen- 
seantur,  merito  inesse  debet  cura  studii  vigilantis  ut,  sicut  ad  invicem 
statu  excellentie  differunt,  sic  plenioris  virtutis  lumine  decorentur.  Sane 
si  dilectus  filius  nobilis  vir  Henricus,  natus  karissimi  in  Christo  filii  nostri 
Friderici  Romanorum  imperatoris  semper  augusti,  Jerusalem  et  Sicilie 
regis  illustris,  diligenter  attendit  quod  sibi  celsitudinis  in  hoc  superne 
providit  sapientia  majestatis  quod  illiusprincipis  preeminentis  est  filius  qui 
pre  cunctis  terre  regibus  fulget  imperiali  diademate  coronatus,  verum 
IV.  60 


Reate , 
5  julii. 

quia  rerum  quibus  inest  perfectionis  titulus ,  precipua  preter  dilectionem 
Dei  dicitur  et  existat  parentes  prosequi  devotione  continua  et  reverentia 
non  remissa,  eo  quod  exinde  bonum  presentis  retributionis  proveniat  et 
eterne,  nobilitati  sue  per  literas  nostras(l)  bona  fide  consulimus  et  eam 
affectione  qua  possumus  exhortamur  ut  prudenter  advertens  quod  lon- 
gevus  super  terram  redditur  qui  parentum  honoris  studio  deputatur,  et 
quod  lucerna  ejus  extinguitur  in  tenebris  qui  maledictis  offendit  inno- 
centiam  genitoris ,  si  apud  Deum  et  homines  prosperari  desiderat  et  matris 
Ecclesie  promereri  gratiam  devotionis  filiis  multipliciter  fructuosam ,  ab 
omnibus  que  imperatoris  ejusdem  patris  sui  sunt  desideriis  dissona  vel 
ejus  beneplacitis  non  accepta,  se  penitus  constituat  alienum;  memorquod, 
ut  verbis  utamur  que  missarum  nobis  suarum  litterarum  series  conti- 
nebat,  se  corporali  astrictum  (sic)  spontanee  juramento  quod  quidquid  et 
quoties  predictus  imperator  secum  disponeret  ad  exequendum,  ore,  lit- 
teris  vel  nuntiis  demandaret,  id  voluntarie  ac  bona  fide  expleret,  nihil- 
que  committeret  quod  persone ,  terre  seu  rerum  prenominato  patri  suo 
pareret  detrimentum  ;  adjiciens  nihilominus,  ut  summatim  verba  tangam 
que  tam  patentibus  suis  litteris  bulla  aurea  communitis  quam  specialibus 
illis  quas  nobis  sua  destinavit  devotio  continentur,  quod  dilecto  eidem 
imperatori  honorem  nec  his  favorem  impenderet  quisibi  existerent  odiosi, 
nihil  assumpturus  de  cetero  faciendum  quod  merito  suam  offenderet  vo- 
luntatem ;  et  si  ex  adipe  iniquitatis  scienter  incideret  in  aliquod  predic- 
torum,  se  feriendum  mucrone  anathematis  obligavit,  usque  adeo  a 
communione  sacramentorum  religionis  ecclesiastice  relegandum  donec 
ejusdem  imperatoris  pareret  beneplacitis  et  mandatis  (2).  Preterea  idem 
nobilis  principes  omnes  tam  ecclesiasticos  quam  mundanos  contra  se  pre- 
dicto  imperatori  adherere  statuit,  cum  per  eumdem  super  hoc  fuerint 
requisiti,  ex  tunc  omnes  alios  prii.cipes  absolvendo  qui  sibi  fidelitatis 

(1)  Sub  eisdem  vocabulis,  mutatis  tantum  mutandis,  scriptas  fuisse  opinamur  has  alias  quas 
ipsi  Henrico  direxit  papa  litteras.  Nusquam  tamen  alibi  de  eis  mentionem  sive  notitiam  inve- 
nire  potuimus. 

(2)  Totus  ille  locus  magni  momenti  fit  ut  cognoscamus  quid  litterae  Henrici  regis,  hodie 
deperditae,  continerent.  Cf.  supra,  p.  325,  not.1. 

prestiterant  juramentum  (1).  Ut  igitur  idem  Henricus  juventutis  sue  pri- 
mitias  que  per  incrementa  virtutum  ad  altiora  provehi  felicibus  auspiciis 
exoptatur,  pravorum  seductus  consiliis,  labe  maculari  perjurii  non  per- 
mittat,  premissorum  observantie  ita  studeat  vacare  sollicitus  quod  dictus 
imperator  in  nullo  per  eum  ammodo  videatur  offensus.  Quod  si,  quod  absit, 
adjecerit  ultra  quibuslibet  levitatis  ineptiis  contraveniendum,  ex  nunc,  ne 
tandem  causari  valeat  quod  omisso  monitionis  paterne  debito  circa  se  vi- 
deamur  tramitem  providentie  reliquisse,  pro  firmo  sibi  constare  volumus 
quod  ab  eo  ita  favoris  nostri  gratiam  avertemus  ut  evidenter  intelligat  se 
in  hoc  discretionis  caruisse  lumine,  si  illum  qui  eum  genuit  et  multipli- 
catis  honoribus  exaltavit,  vel  in  minimo  apposuerit  perturbare,  pro  cujus 
amplianda  gloria  et  honore  nedum  omnem  cordis  affectum  liberaliter  de- 
beret  exponere,  imo  ad  hoc  vitam,  si  necessitas  incumberet,  quolibet 
sublato  diffugio,  spontaneus  deputare,  omnes  contraria  suadentes  non 
homines,  sed  demones  potiusarbitrando,  maxime  cum  post  Deum  secun- 
dum  velle  imperatoris  ejusdem  habeat  necesse  dirigi ;  qui  si  sua  impor- 
tunitate  turbatus,  oculos  ab  eo  solite  propitiationis  avertat  et  silentibus 

nobis  

Quod  cum  illatam  imperatori  memorato  injuriam  nostram  merito  repu- 
tamus,  eo  quod  Ecclesie  provisus  a  Domino  sit  defensor,  arbitrantes 
nobis  accrescere  quidquid  sibi  in  bonis  contigerit  advenire,  sepefato  no- 
bili  si  eidem  imperatori  obnoxius  et  devotus  extiterit,  eril  Sedes  Aposto- 
lica  in  favorum  munere  liberalis.  Alioquin,  ne  ipsum  ad  damnum  quasi 
negligentibus  nobis  predictus  imperator  notum  sibi  sentiat  de  quo  exalta- 
tionis  deberet  dona  percipere,  ac  pre  patribus  universis  cumulatis  exalta- 
tionibus  abundare,  quinimo  ne  dicto  nobili  sequente  arbitrii  proprii 
libertatem,  quod  avertat  Dominus,  id  contingat  accidere  per  quod  Ecclesie 
et  imperii  dignitas  possit  aliquod  inconveniens  sustinere ;  fraternitati  tue 
per  apostolica  scripta  firmiter  precipiendo  mandamus  quatenus,  sicut  me- 
moratus  nobilis  voluntarie  se  ligavit  quod  nisi  quod  in  predictis  continetur 
litleris  observaret,  nulla  monitione  previa  et  absque  strepitu  judicii 

(1)  Vide  supra  instrumentum  Bertholdi  patriarchae  Aquilegiensis  et  caeterorum  nobilium, 
p.  325. 

excommunicationis.  vinculo  per  Ecclesiam  ligaretur ,  eum  per  totam  Teu- 
toniam  excommunicatum  [pro]  perjurio  publice  nunties  et  facias  nuntiari, 
contradictores  per  censuras  et  appellatione  prescripta  (a)  compescendo. 
Datum  Reate,  III  nonas  julii,  pontificatus  nostri  anno  octavo. 


Gregorius  papa,  ad  preces  Friderici  Romanorum  imperatoris, 
electo  Curiensi  concedit  ut  fructus  beneficiorum  quae  prius  cano- 
nice  obtinebat,  usque  ad  suum  beneplacitum  retinere  possit; 

(Edider.  Wurdtwein,  Nov.  subsid.  diplom.,  t.  VI,  p.  44. —  Mohb,  Cod.  diplom. 
Rhaet.,  p.  322,  n°  211.) 

Gregorius,  etc,  dilecto  filio  electo  Curiensi  (1)  salutem,  etc  Pro  te  fuit 
nobis  humiliter  supplicatum  ut  cum  electio  de  te  in  episcopum  Curiensem 
celebrata  canonice  per  venerabilem  fratrem  nostrum  Maguntinum  archie- 
piscopummetropolitanum  tuum  ritefuerit  confirmata,  et  ecclesia  Curiensis 
gravi  prematur  onere  debitorum,  retinendi  saltem  usque  ad  certum  tem- 
pus  beneficia  que  prius  canonice  obtinebas ,  licentiam  tibi  concedere  di- 
gnaremur.Nos  igitur  carissimi  in  Christo  filii  nostri  regis  (sic)  Romanorum 
imperatoris  semper  augusti  pro  te  supplicantis  devotis  precibus  inclinati , 
veris  existentibus  supradictis,  percipiendi  fructus  beneficiorum  ipsorum 
usque  ad  nostrum  beneplacitum  auctoritate  tibi  presentium  concedimus 
facultatem.  Nulli  ergo  omnino  hominum  liceat  hanc  paginam  nostre  con- 
cessionis  infringere,  etc.  Si  quis  autem,  etc. 

Datum  Reate,  tertio  idus  julii,  pontificatus  nostri  anno  octavo. 

(a)  Sic,  sed  forsitan  legendum  postposita. 


(1)  Scilicet  Ulrico  de  Kyburg,  post  decessum  Bertholdi  episcopi  Curiensis,  a  Rudolfo  de 
Greifenstein  crudeliter  occisi. 

Fridericus,  Romanorum  imperator,  ad  supplicationem  Gonradi 
junioris  landgravii  Thuringiae  et  Henrici  landgravii,  comitis  pa- 
latini  Saxoniae,  fratris  ejus,  hospitale  Sancti  Francisci  in  Marburg, 
a  beata  Elisabeth  eorum  sorore  constructum  et  ab  ipsis  dotatum, 
in  protectionem  suam  cum  omnibus  bonis  suscipit. 

(Editum  ap.  Feder,  Unterricht  von  des  Hohen  Teutschen  Ritter-ordens ,  insbeson- 
dere  der  balley  Hessen,  Beyl.  I,  n°  7.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Perpresens  scriptum  notumfacimusuniversisimperii 
fidelibus  tam  presentibus  quam  futuris  quod  dilectus  princeps  et  consan- 
guineus  noster  Conradus  junior  lantgravius,  frater  Henrici  Thuringie 
lantgravii,  Saxonie  comitis  palatini ,  constitutus  in  presentia  nostra ,  pro 
parte  sua  et  ejusdem  fratris  sui  celsitudini  nostre  supplicavit  humiliter  et 
devote  ut  hospitale  Sancti  Francisci  in  Marpurg,  quod  pro  Christi  reve- 
rentia  sancte  recordationis  nobilis  mulier  Elisabeth  soror  eorum  construxit 
et  ipsi  fratres  idem  hospitale  de  bonis  suis  pie  dotare  curarunt,  sub  pro- 
tectione  ac  defensione  nostri  culminis  recipere  ac  confirmare  sibi  omnia 
que  nunc  juste  tenet  et  possidet  et  que  in  antea  justo  titulo  adipisci  po- 
terit ,  dignaremur ;  specialiter  autem  aream  in  qua  idem  situm  est  hos- 
pitale  cum  decimis  et  universis  proventibus  novalium  sitorum  inter  viam 
que  de  Marpurg  tendit  Ockirshusen  et  acumen  montis  qui  dicitur  Cassen- 
burg,  que  omnia  dictum  hospitale  possidet  ex  dono  ipsorum  fratrum, 
sicut  in  eorumdem  privilegio  diffusius  et  plenius  continetur.  Nos  autem 
dicti  Conradi  et  Henrici  fratrum,  dilectorum  principum  consanguineorum 
nostrorum,  precibus  grato  concurrentes  assensu,  dictum  hospitale  cum 
omnibus  justitiis,  rationibus  et  possessionibus  suis  que  in  presentiarum 
juste  tenet  et  possidet  ac  in  antea  pia  fidelium  largitione  justo  acquisitionis 
titulo  poterit  adipisci,  cum  prefata  area  in  qua  idem  situm  est  hospitale , 

cum  omnibus  superius  predistinctis,  recipientes  sub  protectione  ac  de- 
fensione  nostri  culminis  speciali,  confirmamus  ea  omnia  hospitali  jamdicto 
et  presentis  divalis  pagine  patrocinio  communimus  (1).  Universis  et  sin- 
gulis  imperii  fidelibus  sub  pena  gratie  nostre  et  centum  marcarum  argenti 
firmiter  injungenles  quatenus  nullus  sit  qui  dictum  hospitale,  magistrum 
et  fratres  ibidem  Domino  famulantes  contra  presentem  protectionem,  de- 
fensionem  ac  confirmationem  nostram  super  premissis  omnibus  impedire 
seu  ausu  temerario  perturbare  presumat.  Quod  qui  presumpserit,  preter 
indignationem  nostram  pretaxatam  centum  marcarum  penam  se  noverit 
incursurum,  medietatem  camere  nostre,  reliquam  passis  injuriam  per- 
solvendam.  Ad  cujus  rei  memoriam  et  stabilem  firmitatem,  presens  scrip- 
tum  fieri  et  sigillo  celsitudinis  nostre  jussimus  communiri,  anno,  mense 
el  indictione  subscriptis. 

Datum  Reate,  anno  dominice  incarnationis  millesimo  ducentesimo  tri- 
cesimo  quarto,  mensejulii,  septime  indictionis. 


Apu/unoeate'  Fridericus,  Romanorum  imperator,  eives  Erfordienses  cum  om- 
nibus  eorum  bonis  sub  speciali  protectione  sua  recipit,  eisque  ap- 
probatas  consuetudines  et  antiqua  jura  in  perpetuum  confirmat. 

(Edtfer.  Lumo,  Bcichsarchiv.,  t.  XVI,  pars  II,  p.  427.  — Falckenstein,  Histor. 
von  Erfurt,  t.  I,  p.  81.) 

Fridericus  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  fideles  nostri  cives  Erf- 


(l)pxtat  autem  ap.  Feder,  ibidem,  n°  46,  bulla  Gregorii  IX  qua  ad  supplicationem  Hen- 
rici  et  Conradi  fratrum  lantgraviorum  Thuringiae ,  idem  hospitale  Sancti  Francisci  cum  om- 
nibus  ejus  juribus  domui  hospitalis  Sanctae  Mariae  Theutonicorum  confert.  Dat.  Reate ,  ka- 
lendis  julii,  pontificatus  anno  octavo.  (1°  julii  4 234.) 

fordienses  majestati  nostre  humiliter  supplicarunt  ut  eos  sub  protectione 
nostra  recipientes,  bonos  usus  et  approbatas  consuetudines  et  antiquajura 
quibus  hactenus  usi  sunt  sibi  et  heredibus  suis  confirmare  de  nostra  gratia 
dignaremur.  Nos  igitur  supplicationes  eorum  benigniter  admittentes  et 
attendentes  puram  fidem  et  devotionem  sinceram  quam  ad  nos  et  impe- 
rium  indefesse  habuerunt  semper  et  habere  non  cessant,  predictam  civi- 
tatem  Erffordie  et  cives  ipsius  cum  omnibus  bonis  suis  sub  speciali  pro- 
tectione  ac  defensione  nostre  recepimus  majestatis,  et  omnes  bonos  usus  et 
approbatas  consuetudines  necnon  et  antiqua  jura  quibus  dicti  cives  hac- 
tenus  rationabiliter  et  libere  usi  sunt  in  civitate  predicta,  eisdem  civibus 
Erffordiensibus  et  eorum  heredibus  de  nostra  gratia  in  perpetuum  confir- 
mamus.  Mandantes  et  injungentes  firmiter  universis  quatenus  nullus  sit 
qui  cosdem  cives  fideles  nostros  vel  ipsorum  heredes  super  predictis  contra 
hujus  protectionis  et  confirmationis  nostre  tenorem  temere  molestare  seu 
perturbare  presumat.  Quod  qui  presumpserit  indignationem  nostri  culmi- 
nis  se  noverit  incursurum.  Ad  hujus  autem  protectionis  et  confirmationis 
nostre  memoriam  etrobur  perpetuo  valiturum ,  presens  scriptum  fierijus- 
simus  celsitudinis  nostre  sigillo  munitum. 

Datum  apud  Reate  (a),  anno  dominice  incarnationis  millesimo  duceu- 
tesimotricesimo  quarto,  mensejulii,  septima  indictione. 


Fridericus,  Romanorum  imperator,  baronibus,  militibus  et  po- 
pulo  Aconensi  notum  facit  se  Theoderico  archiepiscopo  Ravennati, 
Apostolicae  Sedis  legato,  officiurn  nuncii  sui  commisisse,  ita  ut 
formam  concordiae  inter  se  et  ipsos  jam  contractae  idem  archi- 
episcopus  loco  sui  conservare  possit. 

(Edider.  Lunig,  Reichsarchiv,  t.  IV,  p.  152,  et  ibidem,  Spicil.  eccles.,  t.  V,  totius 
operis  t.  XIX,  p.  3. —  Rubeus,  Hisior.  llavenn.,  p.  407.) 

Fridericus  Dei  gratia  Romanorum  imperator  semper  augustus,  Hieru- 

(a)  Iu  Lunigio  apud  Renal.,  male. 

salem  et  Sicilie  rex,  baronibus,  militibus  et  universo  populo  Acon,  fide- 
libus  suis,  gratiam  suam  et  bonam  voluntatem.  Inter  alia  que  nostra 
moderatione  reguntur  et  debite  provisionis  regimine  gubernantur,  specialis 
nos  cura  sollicitat  et  ingens  urget  sollicitudinis  instantia  culmen  nostrum 
ut  regni  nostri  Hierosolymitani  statum  in  abundantia  pacis  et  justitie  dis- 
ponamus,  et  tam  vos  universaliter  quam  ceteri  fideles  nostri  possitis  nostre 
serenitatis  favorem  et  gratiam  juxta  solitum  obtinere,  presertim  ut  terra 
sancta  Hierusalem  pro  cujus  obsequio  et  salute  totius  christiani  nominis 
est  attenta  devotio  et  universalem  pacem  exigit  ad  sui  subsidium  refor- 
mari,  vestrarum  mentium  tranquillitate  composita  et  omni  dissensione  so- 
pita,  suorum  viscerum  quiete  respiret.  Quia  ergo  sanctissimus  in  Christo 
pater  summus  pontifex,  de  universali  pace  pro  terre  sancte  subsidio  re- 
formanda  sollicitus  specialiter,  mittit  ad  partes  ipsas  dilectum  principem 
nostrum  Theodoricum  venerandum  archiepiscopum  Ravennatem ,  Apos- 
tolice  Sedis  legatum ,  qui  aspera  in  plana  convertat  et  dirigat  in  melius 
statum  vestrum,  nos  ut  pote  qui  tanti  patris  tam  laudabilem  tenemur 
prosequi  voluntatem,  ad  sue  monitionis  instantiam  dictum  principem 
nostrum  archiepiscopum  Ravennatem  nihilominus  nostrum  nuncium  duxi- 
mus  statuendum ,  qui  nostrum  vobis  reserabit  propositum  et  affectum  et 
quod  ad  vos  ex  innata  mansuetudine  benigna  serenitate  convertimur, 
omnes  et  singulos  patulis  brachiis  recepturi,  si  vos  ad  nos  conversi  fue- 
ritis,  proutab  eodem  Apostolice  Sedis  legato  et  nuncio  nostro  expressius 
audietis.  Quocirca  universitati  vestre  mandamus  quatenus  ea  que  vobis 
pro  parte  nostra  dictus  Apostolice  Sedis  legatus  et  nuncius  noster  proponet, 
intendere  et  firmiter  credere  debeatis;  scientes  insuper  quod  si  formam 
concordie  per  venerabilem  patriarcham  Antiochenum  et  magistrum  domus 
Theutonicorum  inter  nos  ex  una  parte  et  vos  ex  alia  jam  contracte  volue- 
ritis  vobis  amodo  conservari,  nos  eidem  archiepiscopo  plene  commisimus 
ut  eam  vobis  loco  nostro  et  auctoritate  conservet.  Nos  enim  id  quod  dictus 
Apostolice  Sedis  Iegatus  et  nuncius  noster  secundum  tenorem  forme  pro- 
cedetet  faciet,  ratum  et  firmum  habere  volumus  et  inviolabiliter  observari 
mandamus.  Ad  cujus  rei  memoriam  et  stabilem  firmitatem,  presentem 
paginam  fieri  et  sigillo  nostro  jussimus  communiri. 

Datum  Reate,  anno  incarnationis  dominice  MCCXXXIV,  mense  au- 
gusti,  VII  indictionis. 


Arronem , 
7  augusti. 


Gregorius  papa  nobilem  virum  Johannem  de  Ibelino  arguit  quod  ArA0pnuedn 
Fridericum  Romanorum  imperatorem  offenderit,  eique  mandat  ut 
satisfaciat. 

(Memorat.  ex  Indke  litter.  Gregorii  IX,  ap.  collect.  La  Porte  du  Theil,  in  Bi- 
blioth.  reg.  Paris.,  R.  L.  56.) 

Datum  apud  Arronem,  VII  idus  augusti,  anno  VIII. 


Gregorius  papa  omnibus  praelatis  Hierosolymitani  regni  nun-  B'*Jjk 
tiat,  se,  cum  Terrae  Sanctae  subsidio  per  generalem  populi  chris- 
tiani  succursum  subveniendum  providerit,  ad  partes  illas  destinare 
Theodericum  Ravennae  archiepiscopum ,  Apostolicae  Sedis  lega- 
tum,  cui  super  pace  ibi  reformanda  intendere  procurent. 

(Edid.  Lukig,  Reichsarchiv,  t.  IV,  p.  152,  et  t.  XIX,  p.  3.) 

Gregorius  episcopus,  servus  servorum  Dei,  venerabilibus  fratribus 
archiepiscopis  et  episcopis  et  dilectis  filiis  abbatibus,  prioribus,  decanis, 
archidiaconis  [et  div]ersis  aliis  ecclesiarum  prelatis  per  Hierosolymita- 
num  regnum  constitutis  salutem  et  apostolicam  benedictionem.  De  libe- 
ratione  Terre  Sancte  vehementer  anxii  et  sine  intermissione  solliciti,  non 
cessamus  dum  fiebilem  ipsius  casum  attendimus,  pro  ejus  statu  opportuna 
consilia  cogitare.  Unde  nuper  deliberatione  prehabita  cum  fratribus  nos- 
tris  et  venerabilibus  fratribus  Constantinopolitano,  Antiocheno  etHieroso- 
lymitano  patriarchis,  archiepiscopis ,  episcopis  etmultis  aliis  ecclesiarum 
IV.  Gl 


482  FRIDERICI  SECUNDI  [Axn.  123i. 

prelatis  apud  Sedem  Apostolicam  constitutis,  presente  et  acceptante  caris- 
simo  in  Christo  filio  nostro  Frederico  Romanorum  imperatore  semper  au- 
guslo,  Hierusalem  et  Sicilie  rege  illustri,  pie  terre  ipsi  subvenienduni 
providimus  per  generalem  populi  christiani  succursum  (1),  et  ubique, 
sicut  est  negotio  permaxime  necessarium,  pacis  seu  treugarum  debere 
fidem  observari.  Quia  vero  turbationi  et  ex  hoc  gravi  periculo  subjacet 
terra  predicta,  propter  quod  labor  hujusmodi  esset  inutilis  si  pacem  ipsa 
non  haberet,  pro  qua  hec  provisio  emanavit,  et  facile  amitti  contingeret 
paucas  que  supersunt  reliquias  ex  eadem  ;  nos  nolentes  sicut  nec  debe- 
mus  ipsius  exterminium  sustinere,  venerabilem  fratrem  nostrum  archiepis- 
copum  Ravennatem,  Apostolice  Sedis  legatum,  cujus  discretionis  et  pro- 
bitatis  merita  nos  hortantur  ut  in  arduis  negotiis  vices  nostras  fiducialiter 
committamus  eidem,  ad  partes  vestras  duximus  destinandum.  Quocirca 
universitatem  vestram  monemus  per  apostolica  scripta  mandantes  qua- 
tenus  eum  sicut  Apostolice  Sedis  legatum  debito  suscipientes  honore, 
salubribus  ipsius  monitis  et  mandatis  et  specialiter  super  pace  ibi  refor- 
manda,  tam  devote  quam  humiliter  intendere  procuretis.  Alioquin  sen- 

tentiam  quam  rite  tulerit  ratam  habebimus  et  servari,  auctore 

Deo,  usque  ad  satisfactionem  congruam  faciemus. 

Datum  Spoleti,  VI  [idus]  augusti,  pontificatus  nostri  anno  octavo. 


8Spole^ti       Gregorius  papa  praelatis  [et  universis]  regni  Hierosolymitani 
rnandat  ut  pacem  inter  ipsos  et  imperatorem  initam  inviolabiliter 


(I)  Legimus  in  Vit.  Gregor.  IX,  papam  hoc  tempore  Spoleti  congregavisse  conventum  de 
rebus  Syriacis ,  cui  astiterunt  tres  patriarchae ,  scilicet  Constantinopolitanus ,  Antiochenus  et 
Hierosolymitanus.  Cf.  Raynald.,  Annal.  Eccles.  ad  ann.  1234,  §  XXVU.  Adest  quoque  ap. 
Matthaeum  Parisiensem  universis  fidelibus  per  Angliam  constitutis  a  Gregorio  missa  epistola , 
qua  monet  quod,  quum  vicinus  sit  terminus  treugarum  ab  imperatore  cum  soldano  initarum, 
quisque  ad  Terrae  Sanctae  subsidium  viriliter  se  accingat.  Dat.  Spoleti,  II  non.  sept.,  ann.  VIII 
(4  sept.1234).  Histor.  major,  edit.  1644,  p.  274  et  seqq. 

observent;  alioquin  se  archiepiscopo  Ravennati  injunxisse  ut  omnia 
in  eum  statum  reducat  in  quo  ante  subortam  discordiam  fuisse 
noscuntur. 

(Edid.  partim  Raynald.,  Annal.  eccles.  ad  ann.  1234,  §  XXXII,  ex  regest., 
lib.VIII,  n°  183.) 

Gregorius,  etc,  regni  Hierosolymitani  presulibus,  etc  

 Pacem  quam  jamdudum  predicti  Antiochenus 

patriarcha  et  dilectus  filius  magister  domus  Theutonicorum  inter  impera- 
torem  ipsum  ex  una  parte  et  vos  ex  altera  facere  curaverunt,  que,  cum 
littere  super  hoc  nobis  congruo  tempore  presentate  non  fuerint,  non  extitit 
per  Sedem  Apostolicam  confirmata,  sine  difficultate  qualibet  acceptantes, 
inviolabiliter  observetis  eamdem ;  ita  quod,  propitiante  Domino,  nullum 
impedimentum  obsistat  quin  ad  subsidium  vestrum  Ecclesia  valeat  sicut 
disposuit  christianum  populum  advocare.  Alioquin,  cum  nequeamus  pre- 
dicto  imperatori  deesse  in  justitia,  quem  velutEcclesie  brachium  speciale 
in  rationibus  suis  abundantiori  tenemur  affectu  fovere,  archiepiscopo 
ipsi  (a),  quem  tanquam  Ecclesie  Romane  legatum  debito  suscipiatis  honore 
et  ipsius  pareatis  humiliter  monitis  et  mandatis,  per  litteras  nostras  in- 
jungimus  ut  omnia  quoad  jus  possessionis  et  proprietatis  [in]  eum  statum 
aucloritate  nostra  reducat  in  quo  fuisse  noscuntur  ante  discordiam  inter 
marescallum  imperatoris  ejusdem  et  vos,  inimico  pacis  faciente,  subor- 
tam,  etc  

Datum  Spoleti,  VI  idus  augusti,  pontificatus  nostri  anno  VIII. 


Imperator  cum  gente  sua  una  cum  magistro  Raynerio  cardinale 
Viterbium  se  confert,  praedicto  Conrado  filio  suo  et  qui  cum  eo 
usque  Reate  iverant  redeuntibus  in  regnum  imperatore  mandante. 

(a)  Seilicet  Theodorico  archiepiscopo  Ravennati,  qui  supra  p.  480. 

Et  tunc  apud  Raspampanum  (1)  quod  Romani  custodiebant,  ob- 
sidionem  ponit  de  cardinalis  consilio  imperator;  ubi  per  duos 
menses  faciens  moram,  cum  in  capiendo  castro  ipso  non  profice- 
ret  (2),  mense  septembris  in  regnum  reversus  est. 


Fridericus,  Romanorum  imperator,  scribit  papae  se  mittere  Ge- 
bardum  de  Arnestein,imperialem  in  Italia  legatum,qui  mandatum 
apostolicum  obtineat  ad  id  ut  homines  Spoleti  et  Marchiae  sibi 
auxilium  largiantur. 

(Edider.  Martene  et  Durand,  Ampliss.  collecl.,  t.  II,  col.  1146,  n°  XII.  Coll. 
cum  cod.  Bibl.  reg.  Paris.,  Fonds  S.  Germ.,  n°  455,  p.  1.) 

Fridericus,  etc. ,  summo  pontifici,  etc.  Cum  mutuis  teneamur  nos 
juvare  subsidiis,  et  nostra  intersit,  prout  sumus  advocatus  Ecclesie,  adesse 
favorabiliter  ad  tuitionem  ecclesiastice  libertatis  et  vos  nobis  et  nostris 
necessitatibus  requisitum  auxilium  non  negare,  confidenter  olim  paterni- 
tatem  vestram  recolimus  requisisse  ut  universis  de  Spoleto  et  Marchia 
mandaretis  quod  ad  requisitionem  nostram  debitum  nobis  servitium  exhi- 
berent.  Super  quo  licet  recepimus  a  vestra  paternitate  responsum  quod 
vos  inde  intromittere  nolebatis  et  ut  quod  nostrum  erat  per  nos  exinde 
fieri  mandaremus,  nichilominus  tamen  sancte  matri  Ecclesie  ac  vobis 


(4)  Hodie  Rocca  Rispampani  juxta  Toscanellam,  octo  passuum  millibus  Viterbio  distans. 

(2)  Si  fides  auctori  Vitae  Gregorii  adhibeatur,  caeterum  in  imperatorem  mordaci  stylo  utenti, 
Fridericus  nimis  tepide  causam  Ecclesiae  gessit : «  Violato  prioris  fidei  foedere,  mutatus  in  hos- 

tem ,  hostibus  se  conjunxit ,  recessus  sui  diem  certum  certis  cautionibus  statuens  non 

minus  in  hoc  pusillanimitatis  opprobrio  quam  infidelitate  notandus.  Hic  majestatis  titulum  in 
officium  venaturae  commutans,  non  armis  decoratus  et  legibus,  sed  canibus  et  avium  garruli- 
tate  munitus,  factus  de  imperatore  venator,  excellentiam  sceptri  in  ferarum  venabula  com- 
mutavit,  et  hostium  vindicta  postposita,  in  capturam  avium  sollicitabat  aquilas  triumphales.  » 
Cf .  Raynald.  ad  ann. ,  §  V. 

deferre  volentes,  mittimus  Gebardum  de  [Arnesteyn]  (a),  sacri  imperii  in 
Italia  legatum,  fidelem  nostrum,  vestram  rogantes  attentius  sanctitatem 
quatenus  eisdem  hominibus  Spoleti  et  Marchie  mandare  dignemini  ut  ad 
requisitionem  ejusdem  legati  nostri,  sicut  nobis  tenentur  et  debent,  se- 
cundum  ingruentis  necessitatis  exigentiam,  auxilium  largiantur  (1). 


Fridericus,  Romanorum  imperator,  donat,  concedit  et  confir-  A^,da 
mat  Raymundo  comiti  Tolosano  terram  Venesinam  totamque  aliam  sep 
quam  in  imperio  sive  in  regno  Arelatensi  et  Viennensi  idem  comes 
tenere  consuevit,  et  restituit  eum  in  dignitatem  marchionatus  Pro- 
vinciae. 

(Edit.  ap.  Cl.  de  Vic  et  Vaissete,  Hist.  ginir.  de  Languedoe,  t.  V,  p.  679, 
preuves,  n°  CLXXVI,  edit.  du  Mege,  ex  thes.  cart.  reg.  Tolosae,  sac.  5, 
n°  52;  collat.  cum  originali  in  arch.  imper.,  Tresor  des  chartes,  J.  311,  n°  52  ; 
cujus  bullam  auream  nunc  integerrimam  insculpi  fecimus.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus ,  Jerusalem  et 
Sicilie  rex.  Imperialis  excellentie  solium  tunc  augetur,  cum  retinendo 
que  donatet  donando  que  retinet,  vel  subditorum  devota  obsequia  re- 
munerat,  aut  aliquorum  devotionem  munificentia  liberalitatis  acquirit. 
Nec  ob  id  solum  Romana  sceptra  regentibus  et  nomen  et  omen  impo- 
situm  esse  dignoscitur  augustorum,  quod  rebus  et  regnis  augere  tantum- 
modo  Romanum  erarium  intendissent;  verum  etiam  quod  aucta  veteri 

(a)  Legitur  in  Martene  Gerbertum  de  Loco  et  in  cod.  simpliciter  Gebardum  de  

De  legato  vero  imperiali  hujus  vel  similis  nominis  nulla  alia  mentio  fit,  nisi  de  Ge- 
bardo  vel  Gevehardo  de  Arnestein ;  unde  cognomen  supplemus. 


(4)  Desunt  omnino  chronologicae  notae.  Epistola  tamen  huic  tempori  quo  Fridericus  ad  tui- 
tionem  Patrimonii  accesserat,  et  praecipue  dum  ipse  papa  Spoleti  moraretur,  optime  convenit. 

fide  fidelium  vel  novis  extraneorum  obsequiis  imperium  ampliarunt.  Hac 
igitur  consideratione  commoniti,  illustris  nichilominus  viri  dilecti  affiois 
et  fidelis  nostri  Raymundi  comitis  Tolosani  fide  et  devotione  pensatis  (1), 
recepto  ab  eo  pro  parte  imperii  fidelitatis  et  homagii  juramento,  de  mu- 
nificentia  gratie  nostre,  qua  bene  meritos  et  devotos  nostros  benigne 
consuevimus  prevenire,  donamus,  concedimus  et  confirmamus  sibi  et 
heredibus  suis  terram  Venesini  et  totam  aliam  terram  quam  in  imperio 
sive  in  regno  Arelatensi  et  Vienne  ipse  vel  antecessores  sui  habere  et 
tenere  consueverunt  :  videlicet  civitates,  castra,  villas,  cum  plena  ju- 
risdictione,  cum  omnibus  feudis  et  solitis  pedagiis,  usaticis  et  saunariis 
in  idiomate  ipso,  que  latine  saline  dicuntur,  et  cum  omnibus  aliis  justi- 
tiis,  juribus  et  pertinentiis  ejusdem  terre;  restituentes  eumdem  comilem 
in  pristinam  dignitatem  marchionatus  Provincie  quam  antecessores  sui 
similiter  habuerunt;  statuentes  et  imperiali  edicto  firmiter  injungentes  ut 
nulla  omnino  persona,  alta  vel  humilis,  ecclesiastica  vel  secularis,  dictum 
comilem  vel  heredes  suos  de  predictis  omnibus  sub  pena  mille  librarum 
auri  puri,  impedire  seu  molestare  presumat;  medietatem  cujus  camere 
nostre  et  aliam  medietatem  passis  injuriam  persolvendam  decrevimus  ab 
eo  vel  ab  hiis  qui  contra  hujus  nostre  majestatis  edictum  fuerint  ausu 
temerario  presumptores.  Ut  autem  hec  nostra  donatio,  concessio,  con- 
firmatio  robur  obtineat  perpetue  firmitatis,  ad  futuram  memoriam  pre- 
sens  privilegium  fieri  et  bulla  aurea  typario  nostre  majestatis  impressa, 
jussimus  communiri. 


(1)  Raymundus  ut  suam  apud  summum  pontificem  causam  ageret,  tunc  in  Italiam  advene- 
rat ,  adducta  secum  armatorum  copia.  Haec  autem  apud  Matthaeum  Parisiensem  legimus : 
«  Tunc  exercitus  summi  pontificis  cui  praeerat  comes  Tholosanus  quaerens  gratiam ,  et  episco- 
pus  Wintoniensis  (quem  dominus  papa  callide  vocavit  ad  exercitum  suum  regendum,  tum 
propter  thesauri  abundantiam,  tum  propter  militandi  peritiam,)  et  exercitus  imperatoris  simul 
convenientes  casalia  Romanorum  per  gyrum  urbis  posita  numero  XVIII  prostraverunt  .... 
Cives  exierunt  ab  urbe  VIII  idus  octobris  ut  civitatem  Viterbium  spoliarent,  etc.  Acies  milita- 
res  ipsius  papae  .  .  .  et  simul  imperatoris  ab  insidiis  prorumpentes  irruunt  in  Romanos  et  ex 
eis  magnam  stragem  non  tamen  sine  suorum  laesione  fecerunt.»  Histor.major,  ad  ann.  p.  280. 
Huc  convenit  Riccardus  de  Sancto  Germano,  dum  cladem  Romanorum  qui  post  imperatoris 
discessum  usque  Viterbium  properaverant ,  enarret. 

Hujus  autem  rei  testes  sunt  :  T.  venerabilis  Ydrontinus  archiepiscOpus, 
Frater  H[ermannus]  venerabilis  magister  hospitalis  Sancte  Marie  Teuto- 
nicorum  in  Jerusalem,  .  .  .  prefectus  alme  urbis,  G.  de  Arnesten  imperii 
in  Italia  legatus,  comes  Alduinus,  comes  Conradus  de  Hohenloch,  comes 
C.  de  Fayngen  (1),  H.  et  L.  comites  de  Froburg,  B.  comes  de  Gravespach, 
A.  de  Arnesten,  A.  de  Rotenwels,  comes  Simon  Theatinus,  Manfridus 
marchio  Lanza,  Ricardus  camerarius,  et  alii  quamplures. 

Signum  domini  Friderici  secundi,  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis.  [Monogramma.] 

Acta  sunt  hec  anno  dominice  incarnationis  millesimo  ducentesimo 
tricesimo  quarto ,  mense  septembris ,  octave  indictionis ,  imperante  do- 
mino  nostro  Friderico,  Dei  gratia  invictissimo  Romanorum  imperatore 
semper  augusto,  Jerusalem  et  Sicilie  rege,  anno  imperii  ejus  quarto 
decimo,  regni  Jerusalem  nono,  regni  vero  Sicilie  tricesimo  septimo,  feli- 
citer.  Amen. 

Datum  apud  Montem  Flasconis,  anno,  mense  et  indictione  prescriptis. 


Fridericus ,  Romanorum  imperator,  ad  supplicationem  princi-  Apud  Montera 
pum  imperii,  controversiam  inter  se  et  Ottonem  de  Luneburg  fe?S?i! 
super  proprietatibus  Henrici  ducis  de  Brunswick  vertentem  ad 
arbitrium  principum  ibidem  nominatorum  remittit  ;  ita  ut  eadem 
quaestio  a  futuro  festo  sancti  Johannis  Baptistae  usque  ad  annum 
decidatur. 

(Edit.  ap.  Scheid,  Origin.  Guelf.,  t.  IV,  p.  141,  ex  autographo.)  r 
Fridericus ,  Dei  gratia  Romanorum  imperator  semper  augustus ,  Jeru- 


(1)  Idem  qui  supra,p.430.  Paulo  post  inpraelio  contra  Romanos  interiit.  De  quo  Godefridus 
Coloniensis  :  «  In  hoc  tamen  conflictu  periit  nobilis  comes  Sueviae  dictus  de  Yeingin,  sed  plu- 
rimi  capti  fuerunt  nobilium  Romanorum.  » 

salem  et  Sicilie  rex.  Per  presens  scriptum  pateat  omnibus  imperii  fide- 
libusquod  nosad  supplices  dilectorum  principum  nostrorum  instantias  in- 
clinati,  quorum  magna  pars  celsitudini  nostre  sepius  attentius  supplicavit 
et  ad  ultimum  dilectum  fidelem  nostrum  Albertum  de  Arnstein  ad  pre- 
sentiam  nostram  in  ltaliam  destinarunt,  supplices  magnificentie  nostre 
per  eum  preces  offerentes  ut  Ottonem  de  Luneburch  fidelem  nostrum  in 
plenitudinern  gratie  nostre  assumere  dignaremur,  de  innata  serenitati 
nostre  clementia  precibus  eorum  grato  assensu  occurrentes,  cum  zeli 
nostri  maxime  fervor  exestuet  ut  subjecti  nobis  populi  per  latitudinem 
imperii  pacis  gaudeant  ubertate,  quidquid  inter  altitudinem  nostram  et 
prefatum  0.  de  patrimonio  et  proprietatibus  Henrici  ducis  patrui  sui,  que 
a  primogenita  filia  sua  comparuimus,  uxore  marchionis  de  Baden,  dis- 
sidii  vertitur  vel  rancoris,  ad  arbitrium  dilectorum  principum  nostrorum 
patriarche  Aquilegiensis  vel  fratris  sui  episcopi  Babenbergensis ,  regis 
Boemie,  landgravii  Thuringie,  alterius  marchionum  de  Brandenburch , 
A.  vel  G.  de  Arnstein  duximus  referendum;  committentes  eorum  fidei 
ut  de  prescripta  queslione  inter  excellentiam  nostrara  et  eumdem  0.  de 
plenitudine  potestatis  eis  per  nos  collate  taliter  ordinent  et  componant, 
sicut  utriusque  partis  honori  et  commodo  viderint  expedire.  Si  autem 
aliquis  predictorum  eidem  arbitrio  non  potuerit  interesse,  ceteri  alium 
pro  eo  quem  voluerint  eligant  et  assumant,  statuentes  ut  eadem  questio 
a  futuro  festo  sancti  Johannis  Baptisle  octave  indictionis  usque  ad  annum 
ad  ultimum  sit  decisa;  quidquid  prefati  arbitri  de  causa  jamdicta  tracta- 
verint,  statuerint  aut  composuerint,  ratr.m  et  stabile  fideliter  habituri. 
Ad  cujus  rei  evidentiam,  presens  scriptum  sigilli  nostri  munimine  fe- 
cimus  roborari. 

Hujus  rei  testes  sunt  :  Frater  H.  magister  domus  Theutonicorum ,  L. 
et  H.  comites  de  Vroburch,  H.  comes  de  Greiffesbach ,  G.  de  Arnslein, 
C.  de  Hohenloh,  0.  de  Stuzzelingen,  et  alii  quamplures. 

Acta  sunt  hec  anno  Domini  M°  CC°  XXX0 1111°,  mense  septembri,  indic- 
tione  VIII. 

Datum  apud  Montem  Flasconis,  anno,  mense  et  indictione  prescriptis. 

Fridericus,  Romanorum  imperator,  Ugolinum  de  Cortona  pu-  ap^sc* 
blicum  tabellionem  imperii  constituit.  septei 

(Edit.  in  epist.  Franc  Bonainii,  ap.  Archiv.  stor.  Italian.,  append.  n°  12, 
p.  465,  ex  regist.  veteri  fere  coaetaneo  notarii  Crescentii  in  archivo  comrn. 
Corton.,  f.  95  verso.) 

Fridericus ,  Dei  gratia  Romanorum  imperator  semper  augustus ,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  confidentes  de 
prudentia  et  legalitate  Ugolini  de  Cortona,  fidelis  nostri,  recepto  ab  eo 
juxta  consuetudinem  fidelitatis  et  officii  juramento,  constituimus  eum 
publicum  tabellionem  imperii  ut  amodo  publici  tabellionatus  officium 
ubique  per  imperium  ad  honorem  et  fidelitatem  nostram  debeat  fideliter 
exercere.  Quocirca  universitati  vestre  precipiendo  mandamus  quatenus 
predicto  Ugolino  in  hiis  que  ad  ejusdem  publici  tabellionatus  officium 
spectare  noscuntur,  intendatis  de  cetero  tanquam  publico  tabellioni  a 
majestate  nostra  statuto  ad  honorem  et  fidelitatem  nostram ;  et  nullus  sit 
qui  eum  super  eodem  officio  publici  tabellionatus  temere  impedire  vel 
perturbare  presumat.  Quod  qui  presumpserit  indignationem  nostram  se 
noverit  incursurum.  Ad  hujus  autem  rei  memoriam  et  stabilem  firmi- 
tatem,  presens  scriptum  fieri  et  majestatis  noslre  sigillo  jussimus  com- 
muniri. 

Datum  apud  Montemflasconem ,  anno  dominice  incarnationis  millesimo 
ducentesimo  trigesimo  quarto,  mense  septembris,  octave  indictionis  (I). 


(1)  Extant  in  eodem  registro,  fol.  98  recto,  litterae  ejusdem  imperatoris  et  ejusdem  formulae 
pro  Bonaiuncta  filio  Aimerighetti  de  Cortona ,  editae  cum  his  notis  chronologicis  :  «  Datum 
apudMontem  Frasconem,  anno  dominice  incarnationis  MCCXXXIIII,  mense  decembris,  VII  in- 
dictionis.  x>  Quae  notae  mendosae  sunt,  cum  annus  incarnationis  et  indictio  non  concordent, 
et  insuper  Fridericus  in  decembri  1234  intra  fines  Apuliae  moraretur,  ut  mox  videndum  erit. 
IV.  62 

Friderieus,  Romanorum  imperator,  privilegium  renovat  quo 
septembn.    totum  negotium  de  Lombardia,  marchia  Trevisii  et  Romaniola 
provisioni,  compositioni  et  laudationi  summi  pontificis  committit. 

(Memorat.  in  Summar.  privilegior.  Eccl.  Roman.  ex  cod.  card.  Ottoboni  ap. 
Martene  et  Dukand,  Ampliss.  collect.,  t.  II,  col.  1246,  et  in  Catalog.  charl. 
Rom.  Eccles.,  ap.  Mubatoki,  Antiquit.  Ital,  t.  VI,  p.  86.) 

Littera  Frederici  Romanorum  imperatoris,  regis  Jerusalem  et  Sicilie, 
per  quam  notum  facit  omnibus  quod  ipse  totum  negotium  illorum  de 
Lombardia,  marchia  Trevisii  et  Romaniola,  qui  videbantur  sibi  et  im- 
perio  adversari,  tam  super  detentione  regalium  imperii  et  aliorum  jurium 
quam  de  preteritis  excessibus  quocumque  modo  per  eos  contra  impera- 
torem  et  imperium  commissis,  consilio,  provisioni,  compositioni  et  lau- 
dationi  domini  Gregorii  summi  pontificis  pro  pacis  et  status  imperii  re- 
formatione  commisit ;  et  etiam  si  quid  ipse  imperator  contra  ipsos  fecerat, 
totum  ipsius  domini  pape  arbitrio  et  provisioni  commisit,  et  promittit 
tenere  quicquid  per  dominum  papam  fuerit  ordinatum  et  pro  observantia 
illorum  dare  cautiones  idoneas,  si  per  partem  aliam  sibi  dentur  (1). 

Datum  apud  Montemflasconis,  anno  dominice  incarnationis  MCCXXXIV, 
mense  septembris,  indictione  VIII. 


perusii,       Greeorius  papa  rectoribus  Societatis  Lombardiae  scribit  impe- 

27  cctobris.  o  r    r  * 

ratorem  totum  negotium  quod  inter  ipsum  et  Lombardos  vertitur 


(1)  Hoc  privilegium  renovatio  fuisse  videtur  alterius  instrumenti  dati  Capuae,  mense  aprili, 
quod  supra,  p.  466.  Caeterum  contextus  qui  nunc  deficit,  quasi  repetitur  in  epistola  Grego- 
rii  IX,  data  Viterbii  21  martii  1236. 

provisioni  et  compositioni  Ecclesiae  praecise  commisisse;  unde 
petit  ut  sibi  ex  parte  Lombardorum  patentes  litteras,  transcripto 
litterarum  imperialium  consimiles ,  infra  unius  mensis  spatium 
transmittant. 

(Edid.  Hofler  ,  Kais.  Friedr.  II,  docum.  p.  347,  n°  19,  ex  regest.  Gregor.  IX, 
ann.  VIII,  n°  292.) 

Gregorius,  etc,  rectoribus  societatis  Lombardie,  etc.  Grande  deside- 
rium  quod  de  pace  et  tranquillitate  Lombardorum  dudum  habuimus, 

materiam  nobis  obtulit  ut  de  tractanda  inter  ipsos  et  Fride- 

ricum  concordia  salutari  pluries  vobis  litteras  mitteremus,  in 

quarum  ultimis  scripsisse  recolimus  quod,  cum  idem  imperator  negotium 
Lombardie,  marchie  Trevisane,  et  Romaniole  provisioni,  compositioni  et 
ordinationi  Ecclesie  commisisset,  probos  et  honestos  viros  qui  pro  parte 
societatis  Lombardie  ad  componendum  cum  imperatore  predicto  de  pace 
et  concordia  coram  nobis  sufficiens  mandatum  haberent,  ad  nostram 
presentiam  mitteretis.  Verum  cum  vos  id  laudabiliter  duxeritis  adim- 
plendum  et  commissa  relatui  nuntiorum  diligenter  ab  ipsis  exposita 
fuerint  coram  nobis,  inter  que  si  prefatus  imperator  tam  de  querelis  quas 
Lombardi  adversus  ipsum  se  habere  proponunt,  quam  de  suis  se  vellet  in 
manibus  Ecclesie  ponere  ac  precipue  (sic)  querebatur,  tandem  eisdem  nun- 
tiis,  sicut  Domino  placuit,  viam  universe  carnis  ingressis,  de  voluntate  im- 
peratoris  ejusdem  super  questione  hujusmodi  procuravimus  edocere  (sic). 
Ipse  quidem ,  sicut  princeps  catholicus  et  avidus  efficere  per  que  status 
Ecclesie  ao  imperii  possit  in  pacis  gaudio  reflorere,  negotium  totum  inter 
ipsum  et  Lombardos  tam  super  regalium  et  suornm  detentione  jurium 
necnon  preteritis  excessibus  qui  a  Lombardis  quocumque  modo  contra 
ipsum  et  imperium  sunt  commissa,  quam  quidquid  per  eumdem  in  le- 
sionem  et  injuriam  Lombardorum  factum  esse  dinoscitur,  sive  gene- 
raliter  omnia  ex  quibus  vel  propter  que  aliqua  discordia  inter  ipsos  et 
eumdem  hactenus  est  exorta,  consilio,  provisioni,  compositioni  et  lauda- 
lioni  Ecclesie  per  patentes  litteras  bulla  aurea  communitas  precise  com- 
misit;  ratum  habiturus  et  firmum  quod  super  his  Ecclesia  duxerit  ordi- 

nandum  aut  etiam  quod  de  dandis  utrinque  caulionibus  providebit,  sicut 
ex  earum  transcripto  intercluso  presentibus  plene  poteritis  informari  (1). 
Ad  hec  enim,  cum  Lombardie  provincia  que  dudum  in  dissensionis  fuit 
turbine  constituta,  unde  plus  noscitur  accidisse  discriminis  quam  exponi 
valeat  levibus  documentis,  sit  per  Ecclesiam  in  statum  pacis  et  concordie 
his  diebus  potissime  reformanda,  presertim  cum  multis  excitemur  Terre 
Sancte  clamoribus  ut  ejus  miserando  statui  studeamus  succursum  ce- 
lerem  impertiri,  de  quo  ut  tanto  possit  procurari  facilius  quanto  terrarum 
orbis  fuerit  a  guerrarum  et  discordie  fluctibus  expeditus ,  providendum 
duximus  quod  ibi  christiane  fidei  professores  in  statum  pacis  et  con- 
cordie  reducantur,  ad  hoc  si  necesse  fuerit  per  censuram  ecclesiasticam 
compellendi;  discretioni  vestre  per  Apostolica  scripta  mandamus  quatenus 
provida  meditatione  pensantes  quantum  sit  condecens  et  salubre  ut  et 
imperatoris  memorati  dextra  quem  Dei  sapientia  providit  Ecclesie  defen- 
sorem,  victrici  fortitudine  contra  depressores  libertatis  ecclesiastice  robo- 
retur,  et  quod  prefata  Terra  tanto  plus  egeat  Lombardie  juvari  subsidio 
quanto  ipsa  rebus  fecunda  cernitur  et  robustorum  plurium  munita  multi- 
tudine  comprobatur,  ad  amorem  pacis  et  concordie  corda  Lombardorum 
societatis  propensius  inducatis,  pro  firmo  tenentes  quod  cum  eosdem 
Lombardos  ita  filios  reputemus  Ecclesie  speciales  quod  pati  aliquomodo 
non  velimus  ut  a  quoquam  ipsis  aliqua  inferatur  injuria  vel  jactura, 
diligentiam  efficacem  habebimus  quod  eis  apud  imperatorem  et  dilectum 
filium  nobilem  virum  H.  natum  ejus  et  principes  Theutonie  securitatis 
plenitudinem,  auctore  Domino,  procuremus.  Pro  his  autem  diligentius  et 
expeditius  exequendis,  dilectum  filium  T.  cappellanum  nostrum  ad  vos 
duximus  deslinandum,  quem  vel  nos  in  ipso  potius  honorifice  pertrac- 
tanles,  sibi  diligenter  intendere  ac  super  iis  que  vobis  ex  parte  nostra 
retulerit,  fidem  curetis  plenariam  adhibere;  curam  dantes  et  operam  ut 
si  prefati  Lombardi  se  super  premissis  omnibus  in  manibus  Ecclesie  po- 
nere  precise  voluerint,  sicut  se  dictus  imperator  posuit  super  hoc  nobis, 
per  patentes  litteras  vestrorum  et  civitatum  societatis  ejusdem  sigillorum 


(1)  Agitur  evidenter  de  litteris  datis  apud  Montemflasconem ,  quae  praecedunt. 

appensione  munitas,  quarum  tenor  sit  transcripto  memorato  consimilis, 
nobis  infra  unius  mensis  spatium  post  susceptionem  presentium  decla- 
retis,  nobis  per  capellanum  eumdem  jamdictas  Lombardorum  litteras 
transmissuri. 

Datum  Perusii,  VI  kalendas  novembris,  pontificatus  nostri  anno  VIII. 

[Immediate  sequitur  in  papalibus  regestis  tenor  litterarum  de  quibus  mentio  fit; 
has  ediderunt  Raynaldus,  Annal.  eccles.,  ad  ann.  1234,  §  XXXIV,  et  Pertz  , 
Monum.  Germ.  Hist.,  t.  IV,  p.  303,  ex  regestis  Gregor.  IX,  anno  VIII,  n°  293. 
Quas  quidem  non  reversales,  ut  vocant,  fuisse  credimus,  sed  ipsam  potius  ac- 
ceptionis  formam  Lombardis  a  papa  transmissam  :  ] 

Notum  sit  omnibus  presentes  litteras  inspecturis  quod  nos  rectores, 
potestates  et  consilia  civitatum  socielatis  Lombardie,  ex  debito  quo  te- 
nemur  tanquam  filii  devotionis  efficere  que  ad  honorem  sancte  Romane 
Ecclesie  matris  nostre  possint  merito  redundare,  juxta  consilium  et  sub- 
monitionem  ipsius,  omnes  querelas  quas  habemus  adversus  serenissimum 
principem  dominum  Fredericum  imperatorem  semper  augustum,  Hieru- 
salem  et  Sicilie  regem  illustrem,  consilio,  provisioni,  compositioni  et 
laudationi  domini  Gregorii  Dei  gratia  summi  pontificis  et  ejusdem  Ec- 
clesie  pro  reformatione  pacis  et  statu  Lombardie  committimus.  Si  quid 
etiam  per  nos  in  lesionem  vel  injuriam  imperatoris  ejusdem  factum  est, 
totum  provisioni  et  arbitrio  predicte  Ecclesie  libere  duximus  commit- 
tendum  :  nihilominus  generaliter  omnia  ex  quibus  vel  propter  que  inter 
nos  et  imperatorem  euradem  aliqua  discordia  hactenus  est  exorta,  in 
voluntate  et  ordinatione  apostolica  firmiler  exponentes,  quod  quidquid  ex 
hoc  consuluerit  et  laudaverit  ratum  et  firmum  tenere  volumus  et  habere. 
Modum  etiam  cautionum  et  formam,  si  que  necessarie  videbuntur  pre- 
stande  nobis  ab  eo  vel  ipsi  per  nos  pro  eorum  observatione  que  inter  nos  et 
prefatum  imperatorem  Ecclesia  duxerit  statuenda  de  omnibus  supradictis, 
similiter  in  totum  committimus  provisioni  et  arbitrio  prefati  summi  pon- 
tificis  patris  nostri ;  ita  ut  nos  cautionibus  quas  proinde  providerit  esse 
prestandas,  debeamus  pro  parte  nostra  esse  contenti  :  ut  tamen  et  ipse 
nobis  pro  parte  societatis  nostre  eas  prestare  debeat  cautiones,  quas 

nobis  Ecclesia  viderit  esse  efficaces.  Ad  cujas  rei  memoriam  et  stabilem 
firmitatem,  presens  scriptum  fieri  et  sigillorum  nostrorum  fecimus  appen- 
sione  muniri. 


Henricus  de  Morra,  magnae  imperialis  curiae  magister  justicia- 
rius,  vigore  mandati  imperialis  cujus  tenor  inseritur,  justiciariis 
mandat  ut  inquisitiones  per  diversas  regni  regiones  fieri  faciant , 
et  quos  noxios  invenerint  a  locis  propriis  cum  familiis  eorum 
transferre,  dividere  et  mutare  procurent. 

(Inedit.  ex  codice  Panormitano,  in  biblioth.  egregii  viri  Petri  Settimi,  principis 
Fitaliae,  fol.  132  verso,  133  recto.) 

Nobilibus  viris  justiciariis,  etc,  Henricus  de  Morra,  etc.  Nuper  ab  im- 
periali  excellentia  litteras  recepimus  sub  hac  forma  : 

Fridericus,Dei  gratia  Romanorum  imperatorsemperaugustus,  Jerusalem 
et  Sicilie  rex,  Henrico  de  Morra,  etc.  Statum  regni  nostri  pacificum  vigili 
semper  intentione  zelantes,  per  quem  honoribus  nostris  ac  commodis  fit 
non  minus  additio  quam  minus  augmentum  salutis  fidelium,  prosperantes 
in  pace  videmus  adhuc  quod  labor  iste  nobis  per  usum  vetus  est  et  propter 
populos  novus,cumleta  virtutum  germina  vitiorum  non  careant  inclusione 
mordaci,  que  quanto  remissius  ex  raritate  perlonga  negligitur  neglecta- 
que  pullulat,  quanto  libentius  aculeos  improvisos  tendit  ut  ledat.  Ad  hoc 
igitur  perspicacius  (a)  intuendum  nostre  mentis  aciem  docte  more  saga- 
citatis  ad  signum  acuimus,  et  ut  tam  avidus  et  salubris  (6)  nostre  sereni- 
tatis  zelus  per  executores  sollicitos  proprium  consequatur  efiectum,  te  ad 
hoc  providemus  eligendum;  fidelitati  tue  mandantes  quatenus  in  sin- 
gulis  justiciariatibus  regni  nostri  per  singulas  civitates  et  loca  quelibet 
inquisitionem  fieri  facias  diligentem ,  et  tam  illos  qui  inventi  sunt  esse 

(a)  In  codice  prospicatius. 

(b)  In  codice  tam  avide  secl  solubris. 

capita  inimicitiarum  et  divisionum  ac  fomites  odiorum,  quum  (a)  etiam 
auctoritate  propria  defensionem  aliorum  non  in  judicio,  sed  alias,  necnon 
sine  nota  criminis  et  reprehensionem  apparentem  (sic)  assumunt  (1 )  et 
hujusmodi  gloriantur  ineptiis  nec  minus  sibi  quodam  tempore  proditione 
dissimulationis  alludent,  quam  omnes  alios  temerarios,  pronos  ad  rixas, 
sevientes  minis  et  probris,  incentores  scismatis  et  scandali  causam  dan- 
tes,  quorum  (b)  aures  nostre  provocantur  auditu,  ila  dividere,  transferre 
et  mutare  procures  ut  propter  eorum  excessus  a  locis  propriis  (c)  et  a  fide- 
lium  bonorum  incolatibus  dividantur,  glorientur  boni,  et  si  qui  labi  pos- 
sent,  non  labantur,  sed  bonorum  gloria  et  pravorum  correptione  firmentur 
ad  bonum.  Et  ecce  propter  hoc  singulis  justitiariis  damus  per  nostras 
litteras  in  mandatis  ut  mandato  et  ordinationi  tue  super  his  faveant  effi- 
caciter  et  intendant.  Tu  igitur  commissum  tibi  mandatum  nostrum  sic 
studeas  adimplere  ut  eorum  partem  (d)  et  tuam  per  eos  diligentiam  ac- 
ceptemus.  Data  Salpis,  XXVIII  octobris,  none  indictionis  (2). 

(a)  In  codice  quam. 

(b)  In  codice  quarum. 

(c)  Vox  propriis  ibi  in  sensum  demanii  vertitur. 

(d)  Sic;  verisimiliter  tamen  legendum  per  te. 


(1)  Noscimus,  exempli  causa,  dum  Fridericus  Reate  moraretur,  quemdam  Gualterum  de 
Aversa,  credentem  imperatori  placere,  castrum  Sanctae  Mariae  de  Oliveto  quod  Rogerius  de 
Galluccio  tenebat,  vi  cepisse;  unde  eum  ad  requisitionem  papae  et  ipsius  imperatoris  manda- 
tum ,  aliquamdiu  carcere  afflictum  fuisse.  Cf.  Ricc.  de  S.  Germ.,  Chronic.  ad  ann. 

(2)  Indictionis  notationem  perperam  in  codice  fuisse  transcriptam  arbitramur,  dum  anno 
1235,  mense  octobri,  cui  nona  respondet  indictio,  imperator  Augustae  in  Allemania  versaretur. 
Legendum  autem  censemus  octave  indictionis.  Nempe  sub  intervallo  temporis  quo  Henricus  de 
Morra  praecipuum  in  justiciariatu  locum  obtinuit,  mensis  october  anni  1234  itineri  Friderici 
in  Apulia  degentis  optime  convenit.  Praeterea  Riccardus  de  S.  Germano,  postquam  inquisi- 
tiones  de  infamibus  et  suspectis  jam  factas  ad  junium  1231  et  januarium  1232  memoraverit, 
tum  lucem  ipsi  instrumento,  tum  opinioni  nostrae  vim  novam  subjicit,  his  verbis :  «  1235, 
mense  februarii,  inquisitiones  fiunt  per  totum  regnum  de  hominibus  demanii,  quos  in  locis 
statutis  transfert  imperator  cum  familiis  suis.  Propter  quod  de  Sancto  Germano  et  de  tota 
terra  monasterii  nonnulli  qui  inventi  sunt  de  demanio  extitisse ,  apud  Cumas  ire  cum  suis 
familiis  compelluntur.  »  Circa  tempus  idem,  ut  ex  eodem  Riccardo  discimus,  caeci  tumultus 
per  Apuliam  serpebant,  quibus  praecavere  voluit  imperator,  priusquam  ad  Allemaniam  in  oc- 
cursum  filii  sui  Henrici  sibi  rebellantis  accederet. 

Volentes  igitur  imperiale  mandatum  exequi  sicut  decet,  super  predictis 
omnibus  nobilitati  vestre  commictimus  vices  nostras,  ex  imperiali  parte 
auctoritate  qua  fungimur  injungentes  quatenus  ipso  imperiali  mandato 
diligentius  inspecto,  sic  super  predictis  omnibus  inquirendis  per  singulas 
civitates  et  loca  justiciariatus  vestri  illam  diligentiam,  curam  et  sollicitu- 
dinem  adhibere  curetis,  sicut  hoc  de  voluntate  summi  principis  emanasse 
poteritis  intueri;  inquisitionem  tandem  ab  illis  propriis  fieri  facienles  qui 
non  sint  de  parte  nec  nota  in  eis  appareat  omnium  predictorum  super 
quibus  ipsa  inquisitio  fieri  debet.  Minus  est  etenim  dignum  nec  minus  ab 
equitate  discordat  malos  et  pravos  pro  eorum  malitia  et  pravitate  punire 
quam  fideles  et  bonos  pro  eorum  bonitate  diligere  et  fovere  (a).  Qua  in- 
quisitione  facta  cum  summo  studio  sicut  decet,  quoscumque  invenietis 
noxios  super  omnibus  his  que  in  ipso  imperiali  mandato  aptius  conti- 
nentur,  cum  familiis  eorum  a  locis  et  habitationibus  propriis  per  unius 
diete  distantiam  transferre,  dividere  et  mutare  curetis;  de  bonis  eorum 
mobilibus  nihil  auferentes  vel  auferri  permittentes  eisdem.  Bona  vero 
stabilia  predictorum  quos  mutaveritis,  ut  est  dictum,  hiis  quos  ab  uno 
loco  in  altero  transtuleritis  juxta  quantilatem  et  qualitatem  eorum  que  in 
locis  propriis  dimiserunt  et  juxta  provisionem  vestram  ut  possint  vivere 
assignetis,  et  de  omnibus  que  (sic)  transtuleritis  et  mutaveritis  quater- 
niones  et  scripta  fieri  facientes,  ipsa  sub  sigillo  noslro  (6)  ad  imperialem 
curiam  destinetis. 

Data ,  etc.  (sic). 


[Octobri  vel 

Fridericus,  Romanorum  imperator,  universis  scolaribus  Bono- 

novembri  '  .  _ 

circiter.j  notUm  facit  se  studium  apud  Neapolim  m  mtegrum  refor- 

(a)  Sic  in  codice.  Sensus  tamen  legendum  requirit  :  Non  minus  est  enim  indignum 
nec  minus,  etc,  malos  .  .  .  .  pro  eorum  malilia  .  .  .  non  punire  quam  .  .  .  bonos  pro 
eorum  bonitate  non  diligere  et  fovere. 

(b)  Sic.  Rectius  tamen  vestro. 

mare ,  eosque  invitat  ut  ad  praedictam  civitatem  sub  securitate  et 
protectione  sua  in  kalendis  prOximi  septembris  conveniant. 


(Inedit.  ex  codice  Biblioth.  Guelferbitanae ,  n°  298,  fol.  34  recto,  ubi  baec  inscri- 
bitur  rubrica  :  «  Invitat  imperator  universos  scolares  ut  veniant  ad  studium 
civitatis  Neapolis,  ipsos  in  sua  protectione  recipiens  eisque  suam  gratiam  re- 
promittens. » ) 

Fridericus,  Dei  gralia  Romanorum  imperator  semper  augustus,  Jeru- 
salem  et  Sicilie  rex,  universis  scolaribus  Bononie  commorantibus,  dilectis 
suis,  gratiam  suam  et  bonam  voluntatem.  Imperii  Romani  solio  dispen- 
sante  Domino  presidentes,  etsi  ad  publica  mundi  negotia  ex  commisso 
nobis  onerum  et  honorum  officio  debita  sollicitudine  teneamur,  inter 
universales  tamen  reipublice  curas  quibus  imperialis  sedes  vehementius 
occupatur,  non  dedignamur  ad  specialia  commoda  singulorum  nostre 
mentis  aciem  inclinare,  ut  qui  milites  nostros  arma  scire  volumus  et  non 
leges,  velimus  viros  scientiarum  et  cujuslibet  professionis  amicos,  quorum 
eloquentia  nostrum  decorat  imperium,  nichilominus  in  ipsis  nostro  tam 
opere  qnam  sermone  proficere  ac  virtutis  acquisite  meritis  et  consilio 
militare,  cum  non  minus  scientia  quam  qualitate  virorum  imperii  ac  re- 
gnorum  moderamina  disponantur.  Statutum  ergo  olim  studium  aput 
Neapolim  civitatem  uberrimam  et  locum  in  regno  nostro  salubritate  aeris 
in  quibuslibet  oportunitatibus  preelectum,  cordi  nobis  est  in  integrum 
reformare  (1).  Cujus  reformationi  non  dubitetis  nos  efficacem  operam 
adhibere,  cum  in  instanti  per  litteras  nostras  et  nuncios  doctores  theo- 
logos  ac  utriusque  juris  professores  ac  magistros  quarumlibet  artium  li- 
beralium  ad  instituendum  et  fovendum  quarumlibet  professionum  et 
scientiarum  in  eadem  civitate  gymnasia  convocemus,  libertatibus  et  im- 
munitatibus  universis  necnon  consuetudinibus  scolaribus  approbatis  juxta 


(4)  De  temporequo  haec  scripta  fuerit  encyclica  nihil  dubii  remanere  potest,  dum  ea  legamus 
ap.  Riccardum  de  S.  Germano  :  «  Studium  quod  in  Neapoli  per  imperatorem  statutum  fuerat , 
quod  extitit  turbalione  inter  Ecclesiam  et  imperium  secuta  penitus  dissolufum,  per  imperatorem 
in  Neapoli  reformatur. »  Chronic.  ad  ann.  1234,  circa  octobrem. 

IV.  63 

priorem  concessionem  indultam  (1 )  tam  doctoribus  quam  docendis  per 
documenta  publica  confirmandis.  Itaque  cujuslibet  professionis  doctores 
in  civitate  predicta  confidimus  in  kalendas  proximi  venturi  mensis  sep- 
tembris  sine  dilatione  qualibet  convenire  ut  apto  tempore  ferventioris 
studii  regimen  prosequantur.  Cum  igitur  plerique  vestrum  ex  predicti 
loci  experientia  non  ignorent  quanta  singulis  ibidem  studentibus  oportu- 
nitas  famuletur  quantave  pacis  opulentia  et  rerum  copia  universitas  sco- 
larium  consuevit  habundare,  et  subprobatur  (?)  doctoribus  et  facundis 
spes  leta  proficiendi,  quemlibet  animamus  et  universitatem  vestram  ad 
idem  studium  invitamus;  prudentie  vestre  mandantes  quatinus  confi- 
denter  et  unanimiter  ad  predictam  civitatem  sub  securitate  et  protectione 
nostri  culminis  vos  conferre  curetis  prevenientes  tempore  tam  studio 
quam  studentibus  oportuno.  Gratiam  enim  nostram  favorabilem  et  be- 
nignam  adventus  inveniet  singulorum,et  promptiorem  curam  vestris  pro- 
fectibus  impendemus.  Cives  insuper  exercicio  studii  precedentis  vestris 
quodammodo  assuefactos  moribus  et  conformes  ad  commoditates  vestras 
benevolos  habebitis  et  attentos;  et  sic  dante  Deo  nichil  in  studio  vobis 
deerit  ad  profectum,  nec  inquietari  poterit  vestra  tranquillitas  favoris 
nostri  robore  premunita. 
Datum,  etc. 


Fridericus,  Romanorum  imperator,  ad  petitionem  Vercellen- 
sium  mittit  eis  magistrum  V.  juris  civilis  professorem,  qui  scho- 
lares  edoceat,  hortaturque  ut  ipsum  honore  debito  recipiant. 

(Edider.  Martene  et  Duband,  Ampliss.  collect.,  t.  II,  col.  1142-1143,  n°  VII; 
coll.  cum  cod.  Bibl.  reg.  Paris.,  Fonds  S.  Germ.,  n°455,  p.  I.  Exhibuit  quoque 
Jac.  Dubandi,  DeW  antica  condiz.  del  Vercellese,^.  51.) 

Fredericus,  etc,  Vercellensibus,  etc.  Quanquam  milites  nostros  arma 


(1 )  Cf.  supra  varia  imperatoris  mandata  super  ordinatione  studii  ejusdem,  t.  II,  p.  447  et  seqq. 

scire  velimus,  tamen  quia  ad  utrumque  tempus,  bellorum  et  pacis  rectum 
et  conveniens  moderamen,  non  solum  armis  decoratam,  sed  et  legibus 
armatam  esse  decet  imperatoriam  majestatem;  subditorum  nostrorum 
utilitatibus  providentes,  nobis  proficere  credimus  et  prodesse  dum  illis 
eruditionis  materiam  exhibemus,  per  quam  processu  temporis  edocti 
militent  patroni  causarum,  qui  precellentis  scientie  munimine  confidentes 
se,  suos  et  patriam  tueanlur.  Supplicationibus  igitur  pro  parte  vestra  cul- 
mini  nostro  porrectis  de  providentia  vestrorum  scholarium  (1)  doctrine 
pro  sufficientia  utili  et  accepta  liberaliter  annuentes,  magistrum  V.  (2), 
juris  civilis  professorem,  fidelem  nostrum,  de  cujus  fide,  prudentia  et 
scientia  certam  fiduciam  obtinemus,  ad  civitatem  vestram  duximus  trans- 
mittendum;  tam  pro  nostris  servitiis  juxta  fidei  sue  debitum  promo- 
vendis  ibidem  quam  pro  edocendis  vestris  scolaribus  et  aliis  undecunque 
venturis  juris  civilis  scientiam  qua  prepollet.  Sit  ergo  devotionis  et  in- 
dustrie  vestre  ob  mittentis  reverentiam  honore  debito  recipere  venientem, 
ut  sicut  petitionibus  vestris  satisfacimus  in  eodem,  sic  gratum  velitis  os- 
tendere  quod  de  talis  viri  scientia  publicis  vestris  profectibus  consu- 
latur;  ut  non  minus  sue  scientie  regimen  acceptetur  in  cathedra  quam 
presentie  sue  consilium  in  nostris  servitiis  requiratur  a  vobis. 


Fridericus,  Uomanorum  imperator,  Hermanno  marchioni  Ba-  APud 

'                                       A               '  Precmam , 
  novembri. 

(1)  Ex  instrumento  de  anno  1228,  4  aprilis,  indict.I,  ap.  Zacharia,  Iler  litter.  per  Italiam, 
p.  142,  comperimus  fuisse  statutum  «  quod  universum  studium  Padue  veniet  Vercellis  et  mo- 
retur  ibi  usque  ad  octo  annos  ».  Cum  insuper,  Tiraboschio  testante  (Stor.  dell  Lett.  Ital.,  t.  IV, 
p.  51  et  seqq.),  discamus  studium  Vercellensc  circa  annum  1234  maxime  floruisse,  hancepi- 
stolam  tam  stylo  quam  tempore  non  multum  discedere  arbitramur  a  praecedente  qua  studium 
Neapolitanum  reformavit  imperator.  Haud  multo  post,  anno  scilicet  1236,  civitas  Vercellae  ad 
Societatem  Lombardorum  divertit,  neque  ante  mensem  januarium  1238  in  gratiam  Friderici 
restituta  est. 

(2)  Sub  hac  initiali  littera  Durandius  conjecit  forsitan  latitare  Ubertum  de  Bobbio,  clarum 
hujus  temporis  jurisconsultum,  qui  revera  Vercellis  docuit.Rem  tamen  judicio  peritorum  relin- 
quere  satius  erit. 

densi  contra  violentias  Henrici  Romanorum  regis  filii  sui  obliga- 
tionem  suam  de  duobus  millibus  et  trecentis  marcis  argenti  super 
civitates  Laufen,  Sinsheim  et  Eppingen  oppignoratis  restituit  et 
confirmat. 

(Edid.  Schopflin,  Histor.  Zaringo-Bad.,  cod.  diplom.,  t.  IV,  p.  192,  ex  autogr. 
Badensi.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  olim  presentes  in 
Alemannia  meminimus  obligasse  Hermanno  marchioni  de  Baden  fideli 
nostro  civitales  Loufen ,  Sunnesheim  (a)  et  Eppingen  pro  duobus  mil- 
Jibus  et  trecentis  marcis  argenti,  et  in  feodo  sibi  dedisse  civitatem  Ette- 
ningen  et  civitatem  Durla  (b)  in  proprietatem,  pro  bonis  que  sibi  ex  parte 
uxoris  sue  (1)  de  proprietate  in  Brunsvic  contingebant ,  juxta  tenorem 
privilegii  nostri  exinde  sibi  indulti.  Et  quia  per  virum  illustrem  Rotna- 
norum  regem  Henricum  filium  nostrum  coactus  est  de  predicta  summa 
remittere  mille  marcas  et  indultum  nostre  celsitudinis  privilegium  re- 
signare,  et  quod  civitates  predicte  non  tenerentur  obligate  sibi  nisi  pro 
mille  trecentis  marcis  argenti,  nos  volentes  mandatum  et  obligationem 
nostram  in  sua  sicut  ante  consistere  firmitate,  presentis  scripli  auctoritate 
mandamus  quatenus  civitates  predicte  obligationi  duorum  milium  et  tre- 
centarum  marcarum  argenti  subjaceant  et  amodo  teneantur,  sicut  nobis 
in  Alemania  existentibus  obligate  fuerunt,  non  obstanlibus  litteris  ab 
eodem  marchione  dicto  regi  filio  nostro  factis  (2).  Statuimus  igitui  et 
mandamus  quatenus  nullus  sit  qui  dictum  marchionem  vel  heredes  suos 

(a)  Scilicet  Lavfen  et  Sinsheim. 

(b)  Scilicet  Ettlingen  et  Durlach. 


(1)  Irmingardis  nomine,  primogenita  filia  quondam  Henrici  ducis  Brunswicensis  et  palatini 
comitis  Rheni.  Cf.  supra  ,  p.  488. 

(2)  De  dissidiis  inter  regem  Romanorum  et  marchionem  Badensem  summotis ,  cf.  infra  lit- 
teras  Henrici  regis,  dat.  ap.  Ezzelingen,  2°  septembris  hujus  anni. 

contra  presentis  obligationis  nostre  paginam  impetere  vel  molestare  pre- 
sumat.  Quod  qui  presumpserit  indignationem  nostri  culminis  se  noverit 
incursurum.  Ad  cujus  rei  memoriam,  presens  scriptum  fieri  etbulla  aurea 
typario  nostre  majestatis  impressa  jussimus  communiri. 

Datum  apud  Precinam,  anno  dominice  incarnationis  millesimo  ducen- 
tesimo  tricesimo  quarto,  mense  novembri,  octave  indictionis. 


Fridericus,  Romanorum  imperator,  filios  Heinrici  de  Ravens-  APud 

'  1  Precinai 

burg  ad  bona  feodalia  et  proprietates  quibus  propter  infamiam  novembl 
parentum  suorum  multo  tempore  fuerant  spoliati ,  de  principum 
sententia  restituit. 

(Edid.  Glafey,  Anecdolor.  histor.  acjus  pull.  illustr.  collectio  (Dresde  et  Leipsig, 
1734),  p.  391;  inclus.  in  diplomate  Caroli  IV,  de  anno  1360.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  conquerentibus  nobis 
fidelibus  nostris  filiis  quondam  Henrici  de  Ravensburg,  intelleximus  quod 
propter  infamiam  vel  delictum  parentum  suorum  non  tantum  bonis  feo- 
dalibus,  verum  etiam  proprietatibns  in  quibus  ipsi  debebant  succedere, 
sint  jam  multo  tempore  spoliati.  Unde  clementiam  nostram  humiliter  im- 
plorabant  ut  ipsorum  miserie  misereri  et  imperiali  subvenire  presidio 
dignaremur.  Cum  igitur  patris  iniquitatem  filius  portare  non  debeat  ut 
puniatur  amissione  proprietatis  paterne,  nos  eorum  supplicationibus  in- 
clinati,  principum  etiam  dictante  sententia,  ipsos  ad  bona  que  parentes 
eorum  proprietatis  titulo  possidebant  restiluimus  universa;  mandantes 
sub  obtentu  gratie  nostre  et  firmiter  inhibentes  universis  delentoribus 
eorumdem  quatenus  bona  ipsa  eis  ammodo  non  detineant,  sed  illa  sibi 
restituant,  nullam  de  cetero  inferentes  injuriam  in  eisdem,  sicut  indigna- 
tionem  nostram  desiderant  evitare.  Ad  hujus  itaque  rei  memoriam  et  sta- 

bilem  firmitatem ,  presens  scriptum  fieri  jussimus  bulla  aurea  typario 
nostre  majestatis  impressa  munitum. 

DatumapudPrecinam,  anno  dominice  incarnationis  M°CC°XXX°quarto, 
mense  novembris,  VIII8  indictionis. 


Fridericus,  Romanorum  imperator,  ad  supplicationem  archi- 
episcopi  Maguntini  concedit  ut  filius  quondam  Sifridi  ecclesiae 
Maguntinae  marescalci ,  licet  ex  parte  matris  suae  ministerialis  sit 
imperii,  ministerialis  ecclesiae  fiat  et  ratione  feodi  archiepiscopo 
debitum  servitium  exsolvat. 

(Edidit  Gudenus,  Cod.  diplomat.  Magunt.,  tom.  I,  p.  534,  n°  216.) 

Fridericus,  Dei  gratia  Romanorum  imperator  semper  augustus ,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  venerabilis  Maguntinus 
archiepiscopus(1  ),dilectus  princeps  noster,  celsitudinem  nostram  humiliter 
supplicavit  ut  licet  filius  quondam  Sifridi  marescalci  ecclesie  Maguntine 
ex  parte  matris  sue  ministerialis  debeat  esse  imperii,  quia  tamen  feodum 


(1)  Tunc  imperiali  curiae  aderat  Sifridus  Maguntinus  archiepiscopus ,  quem  a  se  missum 
cum  officio  nuncii  declarat  Henricus  rex  in  epistola  praelaudata  et  inferius  ad  suum  locum 
exhibenda.  Huic  quoque  tempori  convenire  arbitramur  litteras  archiepiscopi  ejusdem,  quas 
edidit  Schannat,  Vindem.  litter.,  t.  I,  p.  193,  ut  sequitur : «  Venerabili  fratri  in  Christo  domino 
»  C.  episcopo  Hildesheimensi  S.  Dei  gratia  sancte  Moguntine  sedis  archiepiscopus  salutem 
>•  et  obsequium  benivolum  cum  fraterna  in  Domino  caritate.  Sicut  vobis  diximus  cum  mecum 
»  Heiligenstat  essetis  quod  imperator  nos  ad  suam  presentiam  accersisset,  ita  secundario 
»  postquam  recessistis,  nos  in  tantum  arctius  et  attentius  fecit  vocari  quod  nullo  modo  audemus 
»  omittere  ut  tota  festinatione  acceleremus  ad  eum  venire.  Quare  vos  omni  quo  possumus 
»  affectu  rogamus  quatinus  per  litteras  vestras  vel  si  esse  potest,  personaliter,  apud  ducem  de 
»  Brunswik  dignemini  nos  super  eo  quod  diei  et  placito  inter  vos  constituto  et  ipsum  non 
»  intersimus  ista  vice,  habere  propensius  excusatos.  Firmiter  enim  habemus  propositum  cum 
»  ad  partes  istas  reversi  fuerimus,  ad  hoc  quod  inter  vos  conveniens  ordinatio  fiat  accedere  ad 
»  eumdem ,  et  sue  obtemperare  quatenus  possumus  voluntati.  » 

patris  amitteret  (a)  quod  tenet  ab  eadem  ecclesia  nec  debitum  servitium 
exhibet  eidem,  dignaremur  concedere  ut  sit  ministerialis  ecclesie  no- 
minate.  Nos  autem  suis  supplicationibus  inclinati,  necnon  indempnitati 
ejusdem  filii  dicti  quondam  Sifridi  providere  volentes ,  ipsum  eidem  ar- 
chiepiscopo  Maguntino  duximus  concedendum,  ut  eidem  [archi]episcopo 
ratione  feodi  quod  tenet  ab  eo  debitum  servitium  exsolvere  teneatur.  Ad 
hujus  autem  concessionis  nostre  memoriam  et  inviolabilem  firmitatem, 
presens  scriptum  fecimus  et  sigillo  nostro  jussimus  communiri. 

Datum  Precine  (6),  anno  dominice  incarnationis  M.  CC.  XXXIIII,  mense 
novembris,  octave  indictionis. 


Fridericus,  Romanorum  imperator,  notum  facit  se  ad  ordina- 
tionem  Gregorii  summi  pontificis  acceptavisse  ducere  in  uxorem 
Isabellam  sororem  regis  Angliae,et  procuratorem  suum  generalem 
statuisse  Petrum  de  Vinea,  magnae  curiae  suae  judicem,  tam  de 
constitutione  dodarii  quam  de  dotibus  sibi  dandis  et  caeteris  arti- 
culis  qui  emergere  poterunt. 

(Edider.  Rymer,  Foedera,  conventiones,  etc,  t.  I,  p.  220,  in  edit.  Londin,  1816. 
—  Pebtz,  Monum.  Germ.  Hist.,  t.  IV,  p.  307.) 

Fridericus,  Dei  gratia,  etc,  omnibus  presentes  litteras  inspecturis,  fi- 
delibus  et  amicis  suis,  salutem  et  omnem  benevolentiam.  Matrimoniorum 
sacra  solempnia  ex  institutione  divina  induxit  necessitas  et  utilitas  ap- 
probavit.  Necessario  enim  oportebat  genus  humanum  in  successorum 
propagine  vivere,  ne  sublatione  presentium  perpetuo  casui  subjaceret; 
copulam  etiam  maritalem  per  ornamenta  solempnium  et  ecclesiastici  sa- 
cramenti  utilitas  evidens  persuasit  ut  per  hoc  conjunctionem  sanctam 
et  licitam  ab  illicita  segregaret.  Noverit  igitur  presentium  multitudo  quod 

(o)  Hoe  verbum  quod  non  legere  potuit  Gudenus,  suppletur  a  Roehmero,  Regest., 
p.  159,  n°  781. 

(l>)  Ap.  Gudenum  Precure,  male. 

nos,  ad  tractatum  et  ordinationem  karissimi  patris  nostri  domini  Gre- 
gorii  Dei  gratia  sacrosancte  Romane  Ecclesie  summi  pontificis,  acceptavi- 
mus  ducere  in  uxorem  legitimam  Isabellam  sororem  illustris  regis  Anglie 
karissimi  amici  nostri.  Ad  quod ,  disponente  Domino,  feliciter  consum- 
mandum,  ad  predicti  regis  presentiam  destinandum  duximus  magistrum 
Petrum  de  Vinea,  magne  curie  nostre  judicem  et  fidelem  nostrum,  quem 
non  immerito  nobis  acceptum  fides  et  industria  reddiderunt;  eumdem 
nuncium  et  procuratorem  nostrum  legitimum  statuentes,  cui  plenam  con- 
cedimus  potestatem  et  speciale  mandatum  ut  consensum  domine  supra- 
dicte  in  nos  per  verba  de  presenti  recipiat  et  quod  in  eam  nomine  nostro 
per  verba  de  presenti  consentiat,  speciale  mandatum  nihilominus  eidern 
judici  conferentes  ut  nomine  nostro  et  in  anima  nostra  juret  quod  nos 
eamdem  dominam  in  uxorem  legitimam  ducere  debeamus  et  ipsam  in 
facie  Ecclesie  solempniter  desponsare,  et  quod  nos  eam  imperiali  honore 
et  affectione  maritali  tractemus.  Quod  etiam  jusjurandum  dilecto  prin- 
cipi  et  fideli  nostro  H.  venerabili  archiepiscopo  Coloniensi  commisimus 
faciendum,  ita  quod  si  contingeret  ipsum  archiepiscopum  simul  cum 
prefato  judice  in  Anglia  non  transire  vel  ipsum  etiam  morte  preripi  vel 
qualitercunque  aliter  ejus  transitum  impediri,  nihilominus  prenominatus 
judex  solus  auctoritate  nostra  fretus,  predicta  omnia  secure  et  libere  va- 
leat  consummare  et  dominam  antedictam  recipere  cum  nunciis  regis  pre- 
fati,  associato  sibi  aliquo  de  principibus  vel  prelatis  imperii  fidelibus  nos- 
tris,  quem  ipse  ad  hoc  velutidoneum  eligendum  duxerit,  ad  presentiam 
nostram  felicibus  auspiciis  deducendam.  Concedimus  etiam  antedicto 
judici  plenam  auctoritatem  et  speciale  mandatum  ut  eidem  domine  no- 
mine  nostro  in  dodarium  constituat  Vallem  Mazarie  cum  civitatibus,  cas- 
tris  et  villis,  tenimentis,  terris  cultis  et  incultis,  aquarum  decursibus  et 
cum  omnibus  juribus  et  pertinentiis  suis  necnon  et  honorem  Montis 
Sancti  Angeli  similiter  cum  omnibus  civitatibus,  castris  et  villis,  teni- 
mentis,  lerris  cultis  et  incultis,  aquarum  decursibus  et  pertinentiis  suis, 
prout  alie  regine  Sicilie  utrumque  dodarium  integre  habere  consueve- 
runt;  et  ut  prefatus  judex  ipsam  dominam  de  iis  omnibus  nomine  nostro 
auctoritate  presentium  debeat  investire.  Que  etiam  dodaria  nos  die  nup- 

tiarum  nostrarum,  prout  est  juris  et  moris,  prenominate  domine  Isabelle 
future  uxori  nostre  promittimus  specialiter  assignare  et  privilegium  sibi 
exinde  facere,  pendenti  bulla  aurea  communitum  typario  nostre  majes- 
tatis  impressa.  Plenariam  etiam  sepedicto  judici  conlulimus  potestatem  et 
speciale  mandatum  de  dotibus  nobis  dandis  pro  domina  supradicta  cum 
rege  prefato  pacta  et  conventiones  inire  vel  acceptare  conventionem  pri- 
mam  que  per  fratrem  G.  de  Merk  et  eumdem  judicem  ,  dudum  nuncios 
nostros  ad  hoc  specialiter  destinatos ,  cum  rege  prefato  inita  fuerat  (a)  et 
per  nostram  celsitudinem  confirmata ,  vel  ut  intercedente  novatione  so- 
lempni  pristina  obligatio  perimatur  :  ut  tamen  non  sit  minori  quantitate 
conlentus  in  promissione  dotium  predictarum  quam  triginta  millium  mar- 
carum  argenti  solvendarum  nobis  aut  certis  nuntiis  nostris  per  loca  et 
terminos,  prout  prenominatus  judex  duxerit  statuendum.  Super  quibus, 
videlicet  de  locis  et  terminis  statuendis  super  solutione  facienda  dotium 
que  ad  solvendum  remanserint  ,  et  de  recipiendis  proinde  cautionibus 
quas  sufficientes  nobis  idem  judex  et  idoneas  reputabit,  sibi  plenam 
auctoritatem  contulimus  et  speciale  mandatum.  Illud  etiam  quod  pre 
manibus  in  adventu  domine  supradicte  future  uxoris  nostre  solvendum 
erit,  eidem  judici  volumus  assignari,  ad  nos,  deductis  expensis  quas  pro 
domina  supradicta  faciendas  viderit,  deferendum.  Super  dotibus  etiam 
restituendis  a  successoribus  nostris,  si  casus  acciderit  quod  nos  antedicte 
uxori  nostre  non  susceptis  ex  ea  liberis  premori  forte  contigerit,  ante- 
dicto  judici  plenum  et  speciale  mandatum  contulimus  ut  eidem  regi 
nomine  nostro  promittat  et  in  anima  nostra  juret  quod  dotes  ipsas  in 
eventum  casus  predicti  successores  nostri  eidem  domine  vel  regi  predicto 
stipulanti  vel  successoribus  eorum  restituere  integre  teneantur.  Super 
quibus  omnibus  et  singnlis,  ut  est  dictum,  prefatum  judicem  nuncium  et 
procuratorem  statuimus,  adjicientes  quod  si  articulus  aliquis  inexcogi- 
tatus  emerserit,  super  quo  speciale  mandatum  eidem  judici  non  contule- 
rimus,  per  presentes  eumdem  in  emergentibus  procuratorem  statuimus 
generalem;  dantes  eidem  generalem  et  liberam  potestatem  sic  omnia  no- 
mine  nostro  facere  ac  si  esset  speciale  mandatum  super  emergentibus 
(a)  Ap.Rymer  et  Pertz/weranJ. 

IV.  64 

singulis  a  nostra  celsitudine  consecutus;  promittentes  sic  omnia  et  su- 
pradicta  singula  rata  et  inconcussa  servare  ac  si  a  nobis  personaliter  et 
presentialiter  promissa  existerent  et  firmata. 

Data  Fogie,  anno  Domini  M.  CC.  XXXIV,  XV  mensis  novembris,  octava 
indictione  (1). 


Fridericus,  Romanorum  imperator,  ad  supplicationem  Sifridi 
Maguntini  archiepiscopi,  renovat  et  confirmat  generale  privilegium 
quod  quondam  in  favorem  principum  ecclesiasticorum  imperii  pro 
juribus  eorum  conservandis  concessit. 

(Edit.  ap.  Falkenstein,  Cod.  Nordyav.,  p.  61.— Wukdtwein,  Subsid.  diplomat., 
t.  IV,  p.  400. —  Memorat.  quoque  ap.  Guden.,  Cod.  diplomat.  Magunt.,  t.  I, 
p.  473.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jherusalem  et 
Sicilie  rex.  Si  grata  fidelium  nostrorum  obsequia  dignis  retributionibus 
compensamus,  tanto  benivole  dilectorum  principum  nostrorum  debemus 
petitiones  admittere  quanto  ipsi  in  partem  nostre  sollicitudinis  et  honoris 
assumpti,  nobis  erga  promotionem  imperialis  excellentie  tam  fideliter 
quam  efficaciter  obsequuntur.  Universis  igitur  imperii  nostri  fidelibus 
tam  presentibus  quam  futuris  volumus  esse  notum  quod  constitutus  in 
presentia  nostra  S.  venerabilis  Maguntinus  archiepiscopus ,  dilectus  prin- 
ceps  noster,  privilegium  quoddam  olim  in  Theutonia  in  favorem  dilec- 
torum  principum  nostrorum  ecclesiasticorum  a  celsitudine  nostra  indul- 
tum  nobis  ostendit,  supplicans  ut  privilegium  ipsum  innovari  de  nostra 
gratia  mandaremus,  ipsum  et  ea  que  in  ipso  continentur  expressius  auc- 
toritatis  nostre  munimine  confirmantes.  Cujus  privilegii  talis  est  tenor  : 


(I)  Adsunt  apud  Bvmer  ,  loco  supra  citato,  litterae  Gregorii  papae  ad  Henricum  Angliae 
regem  hortativae  propter  hoc  matrimonium  sine  mora  contrahendum ,  datae  Perusii ,  nonis 
decembris,  pontificatus  annooctavo  (5  decemb.  1234). 

[Sequilur  de  verbo  ad  verbum  privilegium  datum  apud  Frankenfurte , 
sexto  kalendas  maii  \  220 ,  quod  incipit  :  Digna  recolentes  animadver- 
sione,  etc.  Vide  supra,  t.  I,  p.  765  et  seqq.]  Nos  igitur  ipsius  archiepi- 
scopi  precibus  annuentes,  consideratis  gratis  ipsius  obsequiis  que  nobis, 
karissimo  filio  nostro  regi  Romanorum  illustri  et  imperio  semper  exhi- 
buit  et  exhibere  poterit  in  futurum ,  in  favorem  ipsius  predictum  privile- 
gium  innovari  precipimus,  ea  que  in  ipso  continentur  in  perpetuum 
confirmantes.  Statuimus  igitur  et  presentis  privilegii  auctoritate  sancimus 
quatinus  amodo  nulla  persona  ecclesiastica  vel  secularis,  alta  vel  humilis, 
huic  nostre  confirmationi  aliquatenus  contraire  presumat.  Quod  qui  pre- 
sumpserit  quinquaginta  librarum  auri  pena  plectatur,  medietate  parti 
ipsius  archiepiscopi  et  altera  medietate  fisco  nostro  solvenda.  Ad  hujus 
autem  rei  memoriam  et  robur  perpetuo  valiturum ,  presens  privilegium 
fieriet  bulla  aurea  typario  nostre  majestatis  impressa  jussimus  communiri. 

Hujus  rei  testes  sunt  :  E.  Babenbergensis  et  H.  Eystetensis  episcopi, 
marchio  de  Baden,  comes  H.  de  Ortenburch,  et  alii  quamplures. 

Signum  domini  Friderici  secundi ,  Dei  gratia  invictissimi  Romanorum 
imperatoris  semper  augusti,  Jherusalem  et  Sicilie  regis  magnifici. 

Acta  sunt  hec  anno  dominice  incarnationis  millesimo  ducentesimo  tri- 
cesimo  quarto,  mense  novembris,  indictione  octava,  imperante  domino 
nostro  Friderico,  Dei  gratia  invictissimo  Romanorum  imperatore  semper 
auguslo,  Jherusalem  et  Sicilie  rege,  anno  imperii  ejus  quartodecimo , 
regni  Jherusalem  nono,  regni  vero  Sicilie  tricesimo  sexto  (a),  feliciter. 
Amen. 

Datum  Fogie,  anno,  mense  et  indictione  prescriptis. 


Fridericus,  Romanorum  imperator,  sententias  principum  pro- 
mulgat :  scilicet  ut  nullus  episcopus  Theutoniae  aliquem  infeodet 
praeter  assensum  imperatoris  5  ut  nullus  advocatus  in  cives  cathe- 

(«)  Recte  tamen  legendum  tricesimo  septimo. 

dralis  civitatis  exactionem  faciat ;  ut  nullus  comes  vel  advocatus 
in  immunitatibus  ecclesiarum  judicium  usurpet,  nisi  judex  de  vo- 
luntate  episcopi  constitutus ,  etc.  Quas  quidem  sententias  in  favo- 
rem  Henrici  Eystetensis  episcopi  ratas  habet  et  ab  omnibus  obser- 
vari  praecipit. 

(Edit.  in  Monum.  Boic,  tom.  XXX,  p.  227-229,  num.  DCXXVII,  ex  originali 
unde  bulla  aurea  illaesa  appendet  ex  filis  sericis  coloris  purpurei ,  flavi  et  vio- 
lacei  vel  potius  subfusci;  et  ap.  Pebtz,  Monum.  German.  Hist.,  t.  IV,  p.  304.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  Imperialis  excellentie  dignitas  tunc  precipue  laudum  suarum 
titulos  ampliat,  cum  preces  eorum  provida  liberalitate  prosequitur  quos 
ad  obsequia  sua  per  effectum  operis  obligatos  et  devotio  provexit  ut  me- 
ritos  et  fides  extulit  ut  acceptos.  Universis  igitur  imperii  nostri  fidelibus 
tam  presentibus  quam  futuris  volumus  esse  notum  quod,  dictante  sententia 
principum  aliorumque  nobilium  imperii  fidelium  existentium  in  presentia 
nostra,  exstitit  approbatum  ut  nullus  episcopus  Theutonie  de  hiis  que 
spectant  ad  regalia  et  ab  imperio  tenet,  aliquem  infeodare  possit  preter 
assensum  nostrum,  et  quod  nulli  advocato  liceat  in  cives  cathedralis  civi- 
tatis  exactionem  aliquam  facere.  Nec  liceat  alicui  comiti  vel  advocato  sibi 
judicium  usurpare  de  hiis  que  in  emunitatibus  fiunt  ecclesiarum,  nisi 
tantum  ecclesiastico  judici  ad  hoc  de  voluntate  episcopi  constituto,  et 
quod  nulla  ecclesia  in  uno  predio  plures  advocatos  possit  habere.  Item 
quod  nulli  advocato  liceat  in  officiatos  episcopi  et  familiam  ecclesie  sue 
aliquam  exactionem  facere  vel  judicium  exercere.  Item  quod  quilibet 
episcoporum  Theotonie  secularem  officiatum  in  suis  civitatibus,  oppidis 
et  villis  habere  tenetur ,  ut  judicet  loco  sui  et  duas  partes  compositionis  et 
satisfactionis  spectantesad  episcopum  loco  ipsius  pro  partesua  recipiatet 
tertiam  habeat  advocatus.  Constitutus  itaque  in  presentia  nostra  Henricus 
venerabilis  episcopus  Eystetensis,  dilectus  princeps  noster,  nobis  supplica- 
vit  attentius  ut  quia  super  premissis  omnibus  gravem  huc  usque  super 
juribus  ecclesie  sue  perpessus  estlesionem,  in  favorem  suum  et  ecclesie 

sue  munimen  predictas  sententias  ratas  habere  perpetuo  dignaremur.  Nos 
igitur  attendentes  grata  satis  et  accepta  servitia  que  dictus  episcopus  nobis, 
karissimo  filio  nostro  regi  Romanorum  illustri  et  imperio  semper  exhibuit 
et  exhibere  poterit  in  futurum,  volentes  eciam  suis  et  ecclesie  sue  in- 
dempnitatibus  providere,  de  innata  celsitudinis  nostre  munificentia  pre- 
dictas  sententias  confirmamus,  et  si  qua  contra  eas  in  ecclesia  Eystetensi 
usque  ad  hectempora  sunt  contra  justitiam  attemptata,  in  irritum  revo- 
camus.  Statuentes  et  imperiali  sancientes  edicto  ne  aliquis  advocatus  aut 
comes,  alta  persona  vel  humilis,  ecclesiastica  vel  secularis,  contra  pre- 
sentes  sententias  et  per  nos  approbatas  venire  presumat.  Quod  qui  pre- 
sumpserit  quinquaginta  librarum  auri  pena  plectatur,  quarum  medietas 
parti  ipsius  episcopi  et  ecclesie  sue,  reliqua  fisco  nostro  solvalur.  Ad  hujus 
igitur  rei  memoriam  et  robur  perpetuo  valiturum ,  presens  privilegium 
fieri  et  bulla  aurea  tipario  nostre  majestatis  impressa  jussimus  communiri. 

Hujus  rei  testes  sunt  :  S.  archiepiscopus  Maguntinus  totius  Germanie 
archicancellarius ,  E.  Papembergensis  episcopus,  H.  marchio  deBaden, 
comes  Hermannus  de  Ortemburch,  Albertus  de  Ense,  Englardus  de  Nidek, 
et  alii  quam  plures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis.  (Monogramma.) 

Acta  sunt  hec  anno  dominice  incarnationis  millesimo  ducentesimo  tri- 
cesimo  quarto ,  mense  novembris,  octave  indictionis,  imperante  domino 
nostro  Fr[iderico]  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  quarto  decimo,  regni 
Jerusalem  nono,  regni  vero  Sicilie  tricesimo  sexto  (a),  feliciter.  Amen. 

DatumFogie,  anno,  mense  et  indictione  prescriptis. 


Fridericus,  Romanorum  imperator,  ad  preces  Heinrici  episcopi  ^ 
Eystetensis  (Eichstadt),  privilegium  Philippi  regis  patrui  sui  anno  n<Hemb 

(«)  Rectius  septimo,  ut  supra  notavimus. 

1199,  14  septembris,  ecclesiae  Eystetensi  concessum,  confirmat 
ac  renovat ,  illud  de  verbo  ad  verbum  huc  transcribi  faciens. 

(Edit.  ap.  Monum.  Boica,  t.  XXXI,  pars  1%  p.  560,  e  libr.  copial.  Eichstet., 
fol.  3  et  4.  —  Privilegium  Philippi  regis  exhibetur  Ibidem,  tom.  XXIX, 
p.  488.) 

In  nomine  sancte  et  individue  Trinitatis.  Fredericus  secundus  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  In  solio  imperii  actore  Domino  constituli,  sic  tenemur  condes- 
cendere  principibus  nostris  ad  gratiam  etliberaliteradmittere  preces  suas 
quas  culmini  noslro  porrigunt  non  indignas,  ut  et  suorum  merita  servi- 
tiorum  irremunerata  non  transeant  et  qui  merentur  nostrorum  beneficio- 
rum  largitionibus  ampliari,  debeant  super  hiis  que  sibi  et  ecclesiis  eorum 
a  nostris  predecessoribus  sunt  collata,  confirmationis  nostre  robur  et  in- 
dulgentiam  obtinere.  Notum  sit  igitur  universis  imperii  fidelibus  tam  pre- 
sentibus  quam  futuris  quod  constitutus  in  presentia  nostra  Heinricus 
venerabilis  episcopus  Eystetensis,  dilectus  princeps  noster,  privilegium 
quoddam  predecessoribus  et  ecclesie  sue  indultum  a  Philippo  quondam 
Romanorum  rege  semper  augusto,  karissimo  patruo  nostro  dive  memorie, 
nostre  celsitudini  presentavit,  supplicans  ut  privilegium  ipsum  de  verbo 
ad  verbum  transcribi  jubentes,  confirmare  de  nostra  gratia  dignaremur. 
Cujus  privilegii  tenor  talis  est  : 

In  nomine  sancte  et  individue  Trinitatis.  Philippus  secundus  divina 
favente  clementia  Romanorum  rex  et  semper  augustus.  Cum  eis  qui  in 
nostro  et  imperii  laudabiliter  desudant  obsequio,  pia  duxerimus  occurrere 
remuneratione  et  circa  ipsorum  commodum  curam  et  operam  habere  cura- 
verimus  diligentem,  eorum  nobis  sinceritatis  affectum  reddere  non  ambi- 
gimus  obligatiorem ,  et  plerosque  per  hoc  ut  nostris  se  velint  ardentius 
inferre  servitiis  sollercius  credimus  invitare.  Inde  est  quod  nos  conside- 
rantes  dilecti  consanguinei  nostri  Hertwici  Eistedensis  episcopi  fidem  et 
pure  dilectionis  affectum  quem  erga  nos  gerit  jugiter  et  obtinebit  in  pos- 
terum,quamque  fideliter  ipse  et  ecclesia  sua  hactenus  affuerunt  predeces- 
soribus  nostris  recolentes,  ad  universorum  imperii  fidelium  tam  presentis 


Indict.  8.]  HISTORIA  DIPLOMATICA.  511 

etatis  quam  posteritatis  successure  notitiam  duximus  perferendum  quod 
nos  permittimus  et  concedimus  regia  auctoritate  nostra  prenominato 
Eistedensis  ecclesie  presuli  suisque  in  evum  successoribus  ut  quotiens- 
cumque  contigerit  quod  ministeriales  nostri,  sive  masculus  fuerit  sive 
femina,  pertinentes  imperio  aut  nobis  ex  hereditate  contraxerint  matri- 
monium  vel  jam  contraxerunt  cum  ministerialibus  ecclesie  prenotate,  pueri 
descendentes  ab  eis  eque  dividantur,  ita  quod  prior  natu  sive  masculus 
fuerit  sive  femina  conditionem  patris  sequatur ,  secundus  vero  natu  con- 
ditionem  matris,  et  sic  de  reliquis  ab  ipsis  procreandis  fiat  vel  jam  pro- 
creatis,  et  si  pares  fuerint,  medietas  imperio  vel  nobis  vel  heredibus  nostris, 
reliqua  pars  ecclesie  Eistedensi  pertineat.  Si  vero  pueri  procreati  fuerint 
impares,  solus  ille  qui  superest,  et  si  fuerit  unus  tantum  et  non  plures, 
paternam  eos  volumus  assequi  conditionem ;  hec  omnia  imperio  nobisque 
et  noslris  heredibus  ecclesiam  sepedictam  et  ejus  episcopos  vicissim  decer- 
nentes  observare.  Concedimus  ad  hec  eidem  episcopo  et  suis  successoribus 
ut  in  civitate  Eistedensi  nundinas  annuales  celebret  per  quatuordecim 
dies  duraturas,  sicut  olim  ibidem  celebres  fuisse  memorantur,  universis 
negotiatoribus  pacem  providentes  et  sub  nostra  eos  volentes  eundo  ad 
prefatum  forum  et  redeundo  habere  securitate.  Statuimus  igitur  et  regia 
auctoritate  firmiter  observandum  decernimus  ut  nulla  persona  alta  vel 
humilis,  ecclesiastica  vel  secularis,  hanc  nostre  concessionis  divalem  pa- 
ginam  infringere  vel  ei  quoquo  modo  audeat  contraire.  Quod  qui  fecerit  in 
ultionem  transgressionis  quinquaginta  libras  auri  componat,  quarum  me- 
dietas  fisco  nostro,  residua  vero  pars  injuriam  passis  persolvatur.  Ad  cujus 
rei  majorem  evidentiam,  hoc  presens  privilegium  conscribi  et  bulla  nostra 
aurea  fecimus  insigniri. 

Hujus  rei  testes  sunt :  .  .  .  Tharatiensis  archiepiscopus,  .  .  .  Monas- 
teriensis  episcopus ,  Chunradus  Wirceburgensis  episcopus  imperialis  aule 
cancellarius,  comes  Fridericus  de  Abenberg,  comes  Boppo  de  Werdheim, 
comes  Heinricus  de  Ortenberc,  Chuno  de  Mincenberc,  Drushardus, 
Wernherus  de  Bonlande  et  frater  suus  Philippus,  Chunradus  dapifer  de 
Rotenburc,  Fridericus  dapifer  de  Walpurc,  Ludewicus  de  Nichastel , 
Nidingus  de  Wirceburg,  et  alii  quamplures. 

Signum  domini  Philippi  secundi  Romanorum  regis  invictissimi.  (Mono- 

gramma.) 

EgoChunradus  Wirceburgensis  episcopus,  imperialis  aule  cancellarius, 
vice  domini  Maguntini  tocius  Germanie  archicancellarii ,  recognovi. 

Acta  sunt  hec  anno  ab  incarnatione  domini  MCXCYIIII,  indictione  II, 
regnante  domino  Philippo  secundo  Romanorum  rege  gloriosissimo ,  anno 
regni  ejus  primo. 

Datum  apud  Magunciam,  per  manumCunradiregalisaule  prothonotarii, 
XVIII  kalendas  octobris. 

Nos  igitur  considerantes  fidem  et  devotionem  laudabilem  predecessorum 
prefati  Heinrici  Eystetensis  episcopi  dilecti  principis  nostri,  quam  ad  nos- 
tram  et  imperii  celsitudinem  habuerunt,  gratis  quoque  servitiis  ejusdem 
episcopi  que  nobis ,  karissimo  filio  nostro  Romanorum  regi  et  imperio 
exhibuit  diligenter  et  exhibet  incessanter  inspectis,  eumdem  episcopum, 
ecclesiam  suam  Eystetensem  et  omnia  bona  ipsius  que  juste  possidet  in 
presenti  et  in  futurum  justo  titulo  poterit  adipisci,  sub  nostra  et  imperii 
speciali  protectione  recipientes,  predictum  patrui  nostri  privilegium  et  ea 
que  in  ipso  expressius  continentur  auctoritatis  nostre  munimine  confirma- 
mus;  statuentes  firmiter  et  imperiali  edicto  mandantes  quatenus  nulla 
persona,  alta  vel  humilis,  ecclesiasticavel  mundana,  contrapresentis  con- 
firmationis  nostre  paginam  aliquidattemptarepresumat.  Quodqui  presump- 
serit  penam  quinquaginta  Iibrarum  auri  puri  se  noverit  incursurum,  me- 
dietatem  camere  nostre  et  aliam  medietatem  passis  injuriam  persolvendam. 
Ad  cujus  rei  evidentiam  et  robur  perpetuo  valiturum,  presens  privilegium 
fieriet  bullaaurea  typario  nostre  majestatis  impressa  jussimus  communiri. 

Hujus  rei  testes  sunt :  S.  venerabilis  Moguntinus  archiepiscopus  totius 
Germanie  archicancellarius,  E.  venerabilis  Babinbergensis  episcopus , 
H.  marchio  de  Raden,  comes  Hermannus  de  Orlemberg,  Al.  de  Ense, 
Reinhardus  de  Hagenawe,  Engilhardus  de  Nideke,  et  alii  quamplures. 

Signum  domini  Friderici  secundi  Dei  gratia  invictissimi  Romanorum 
imperatoris  semper  augusti,  Jerusalem  etSicilie  regis. 

Acta  sunt  hec  anno  dominice  incarnationis  millesimo  ducentesimo  trice- 
simo  quarto,  mense  novembris,  VIII  indictionis ,  imperante  domino  nos- 

tro  Friderico  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  anno  imperii  ejus  quarto  decimo,  regni 
Jerusalem  nono,  regni  vero  Sicilie  tricesimo  sexto  (a),  feliciter.  Amen. 
Datum  apud  Fogiam,  anno,  mense  et  indictione  prescriptis. 


Gregorius  papa  singulis  Allemanniae  principibus  mandat  ut  ad  perus», 

.  .  ■  .  .  27  novembris. 

subventionem  Ecclesiae  se  muniant,  et  cum  militia  ad  ejusdem  ob- 
sequia  per  tres  menses  moratura  in  futuro  martio  personaliter 
accedant. 

(Edit.  ap.  Schopflin,  Hist.  Zar.-Badens.,  cod.  diplom.,  t.  IV,  p.  195,  e  regist. 
litt.  pap.  Gregor.  IX,  anno  VIII,  epist.  333.) 

Gregorius  episcopus,  servus  servorum  Dei,  dilecto  filio  nobili  viro  . .  . 
duci  Austrie  et  Stirie  salutem  et  apostolicam  benedictionem.  Cum  mater 
Ecclesia  multis  excitetur  Terre  Sancte  clamoribus  ut  ejus  miserando 
statui  succursum  celerem  studeat  impertiri,  cui  prestandi  subsidium 
oportunitas  tollitur  nisi  prius  discordes  in  pacis  federa  reformentur,  et 
carissimus  in  Christo  filius  noster  Fridericus,  Romanorum  imperator,  etc, 
[id]  paratus  sit  magnifice  prosequi  per  quod  tam  Ecclesie  quam  imperii 
jura  favente  Domino  valeant  obtineri;  nobilitatem  tuam  rogamus  et  ob- 
secramus  in  Domino  Jesu  Christo,  in  remissionem  tibi  peccaminum  in- 
jungentes  quatenus  prudenter  advertens  quam  sit  tibi  honorabile,  quam 
salubre  si  celi  regem  pro  temporali  devotionis  obsequio  tibi  constituas  ad 
dandum  felicitatis  bravium  obligatum,  ad  subventionem  Ecclesie  te  stu- 
deas  communire;  ita  quod  Ecclesia  proximo  futuro  martio  te  persona- 
liter  decenti  militia  comitatum,  que  in  expensis  tuis  per  tres  menses 
preter  tempus  quo  veniet  et  recedet  ad  ejusdem  obsequia  commoretur, 
vel  saltem  jamdictam  militiam,  si  venire  nequiveris,  cum  exultatione  re- 
cipiat,  ac  tuis  et  aliorum  expedita  subsidiis  ad  Redemptoris  gloriam  in 

[a)  Rectius  septimo,  ut  supra  notavimus. 

IV.  65 

pacis  gaudio  reflorescat,  sicque  fiat  quod  ex  hoc  tibi  a  Sede  Apostolica 
plenitudo  favoris  et  gratie  ac  tandem  proveniat  retributionis  premium 
sempiternum. 

Datum  Perusii,  V  kalendas  decembris,  pontificatus  nostri  anno  oc- 
lavo  (1). 

In  eumdem  modum  scriptum  est : 
Duci  Karinthie. 

Item  comiti  palatino  Rheni  et  duci  Bawarie. 

Item  lantgravio  Thuringie  et  palatino  comiti  Saxonie. 

Item  marchioni  Misnensi  et  Landespergensi. 

Item  marchionibus  Brandenburgensibus  ut  alter  eorum  veniat. 

Item  duci  Saxonie. 

Item  palatino  comiti  de  Tuingen. 

Item  comiti  Ascanie  quod  veniat  vel  mittat  filium  suum. 

Item  duci  Lotharingie. 

Item  marchioni  de  Baden. 

Item  duci  de  Lemburch. 

Item  duci  Brabantie. 

Item  comiti  Hollandie. 

Item  comiti  Seinensi. 

Item  comiti  de  Gelre. 

Item  comiti  Clevensi  ut  veniat  vel  filium  suum  mittat. 
Item  comiti  de  Hennenberch  ut  veniat  vel  filium  suum  mittat. 
Item  comiti  Tyrolensi  ut  veniat. 
Item  comiti  de  Gorze. 


(1)  Cf.  litteras  quas  generaliter  ecclesiasticis  et  secularibus  Alemanniae  principibus  de  re 
eadem  papa  direxit,  ap.  Raynald.,  Annal.  ecc/es.,  ad  ann.  1234,  §  XXXI,  et Palacky,  Reise, 
p.26;  item  eas  quibus  magistrum  Petrum  de  Supino  archiepiscopis  Maguntino,  Treverensi  et 
Coloniensi  commendat ,  pro  requirendo  subsidio  destinatum ,  ap.  Wurdtwein  ,  Nov.  subsid. 
diplom.,  t.  VI,  p.  54.  Quae  quidem  omnes  sub  notis  25,  27,  30  novembris  exhibentur.  Adest 
tamen  apud  Wurdtwein,  Ibidem,  p.  49,  altera  Gregorii  encyclica,  data  Perusii  24  octobris 
hujusce  anni,quajam  principes  Theutoniae  sub  eisdem  fere  verbis  ad  tuitionem  ecclesiasticae 
libertatis  exhortabatur. 

Item  marchioni  de  Moravie. 

Regi  Boemie  fratri  ejusdem  marchionis  ul  det  ei  subsidium  in  militibus. 


Fridericus,  Romanorum  imperator,  Gregorio  papae  scribit  quod  gfeSk 
cum  Petrum  de  Vinea,  magnae  suae  curiae  judicem,  ad  regem  An- 
gliae  mittat  pro  consummatione  malrimonii  inter  se  et  Isabellam 
sororem  ejusdem  regis,  negotium  ipsum  tam  de  quantitate  pro- 
mittendarum  quam  de  tempore  solvendarum  dotium  pontificali 
provisioni  commisit,  ratum  habiturus  quicquid  super  hoc  ejus 
provisio  statuerit. 

(Edid.  Raynald.,  Annal.  eccles.,  tom.  XXI,  §  XXX,  ad  ann.  1235.) 

Sanctissimo  in  Christo  patri  domino  Gregorio,  Dei  gratia  summo  pon- 
tifici,  Fridericus,  etc,  salutem  et  reverentiam  filialem.  Cum  de  latere 
nostro  mittamus  magistrum  Petrum  de  Vinea,  magne  curie  nostre  judicem 
et  fidelem  nostrum,  ad  charissimum  amicum  nostrum  illustrem  regem 
Anglorum  pro  consummatione  matrimonii  inter  nos  et  regem  eumdem 
de  Isabella  sorore  sua  juxta  consilium  paternitatis  vestre  tractati,  ut  et  in 
puellam  tandem  pro  parte  ac  nomine  nostro  consentiat  et  ut  ipsam  ad 
nos  una  cum  aliquo  de  prelatis  Theutonie,  quem  ad  hoc  idem  judex  de 
consilio  venerabilis  magistri  domus  hospilalis  Sancte  Marie  Theutoni- 
corum  in  Hierusalem  idoneum  reputabit,  omine  felici  deducat;  ne  in  tam 
,  salubri  proposito  occasione  dilationis  alicujus  posset  forsitan  aliquis  in- 
tervenire  defectus,  dum  ad  nos  per  longam  locorum  distantiam  non 
posset  facilis  haberi  recursus,  nos  de  paternitale  vestra  plena  securitate 
confisi ,  negotium  ipsum  circumspectioni  veslre  presentibus  duximus 
committendum  :  videlicet  ut  et  quantitatem  dotium  promittendarum  nobis 
a  rege  prefato  pro  predicta  sorore  sua  vestra  industria  moderetur,  et  ut 
tempus  etiam  arbitremini  quo  predicte  dotes  vel  ipsarum  dotium  pars 
nobis  aut  certis  nuntiis  nostris  remota  difficultate  qualibet  exolvantur,  si 

forte  contingeret  propter  necessitates  aliquas  imminentes  sepedictum  re- 
gem  ad  presens  dotes  statutas  exolvere  non  valere.  Prenominatum  autem 
negotium  tam  de  quantitate  promittendarum  dotium  quam  de  tempore  sol- 
vendarum  sic  in  totum  et  libere  provisioni  vestre  committimus  quod  plene 
gratum  et  ratum  habere  promittimus  quicquid  super  [hoc]  vestra  pater- 
nitas  duxerit  statuendum.  In  cujus  rei  testimonium  presentes  litteras  fieri 
et  bulla  aurea  tipario  nostre  majestatis  impressa  jussimus  communiri. 
Datum  Fogie,  IX  mensis  decembris,  indictione  VIII. 


Fridericus,  Romanorum  imperator,  quem  defuncto  duce  Mera- 
niae  Heinricus  abbas  Tegernseensis,  fratrum  et  ministerialium 
communicato  consilio,  in  advocatum  elegerat,  sententiam  princi- 
pum  coram  filio  suo  Heinrico  rege  latam  confirmat,  qua  libertas 
ejusdem  ecclesiae  a  servitute  advocati  declaratur. 

(Edit.  ap.  Oefele,  Script.  rer.  Boic,  tom.  II,  p.  84,  et  ap.  Monum.  Boic,  t.  VI, 
p.  210.  —  Memorat.  quoque  Ibid.,  tom.  XXX,  pars  1%  p.  232.) 

Fridericus  Dei  gratia  Romanorum  imperator  semper  augustus ,  Jeru- 
salem  et  Sicilierex.  Excellentie  nostre  dignitas  ex  hoc  maxime  decoratur 
si  ad  ecclesias  Dei  nostra  pie  feratur  intentio  et  earum  commoditatibus 
provideat  et  augmentis.  Hinc  est  quod  cum  dilectus  noster  princeps  Hein- 
ricus,  venerabilis  abbas  de  Tagrense,  ad  majestatem  nostram  accedens 
privilegia  ecclesiesue  nobis  ostenderit,  in  quibus  ex  concessione  divorum 
augustorum  progenitorum  nostrorum  ei  et  ecclesie  sue  talis  indulgetur 
libertas  ut  ab  omni  advocature  servitute  sit  liber  penitus  et  immunis, 
talisque  conditio  in  suis  privilegiis  sit  expressa  ut  cum  advocatum  ali- 
quem  dictus  abbas  prose  et  ecclesia  sua  elegerit,  si  sibi  videtur  postmodum 
negligens  defensator,  quod  ipsum  valeat  amovere,  et  per  generalem  sen- 
tentiam  principum  et  magnatum  imperii  sit  obtentum  coram  karissimo 
filio  nostro  Heinrico  illustri  Bomanorum  rege,  sicut  per  suas  litteras  evi- 

denter  apparet,  ut  dictus  abbas  advocatum  possit  eligere  quem  sibi  et 
ecclesie  sue  viderit  expedire,  sepedictus  abbas,  communicato  fratrum 
suorum ,  ministerialium ,  infeudatorum  ac  familie  sue  consilio,  voluntarie 
se  obtulit  in  manus  nostras  et  nos  in  suum  defensorem  advocatum  elegit, 
supplicans  humiliter  et  devote  ut  ex  quo  dilectus  princeps  noster  dux  Me- 
ranie,  quem  antea  sibi  in  advocatum  elegerat,  diem  clausit  extremum  (1), 
ipsum  et  ecclesiam  suam  sub  nostra  et  imperii  protectione  recipere  digna- 
remur.  Nos  itaque  suis  petitionibus  inclinati,  attendentes  devotionem  et 
grata  servitia  que  nobis  exhibuit  et  in  antea  in  bono  et  melius  poterit 
exhibere,  ipsum  abbatem  et  ecclesiam  suam  cum  universis  infeudatis, 
ministerialibus  totaque  familia  una  cum  omnibus  bonis  que  in  presentia- 
rum  rationabiliter  possidet  et  in  antea  justo  acquisitionis  titulo  poterit 
adipisci,  sub  nostra  etimperii  speciali  recipimus  protectione;  mandantes  et 
firmiter  precipientes  ut  nullus  sit  qui  dictum  abbatem  et  ecclesiam  suam 
contra  hujusmodi  protectionis  nostre  tenorem  presumat  temere  molestare. 
Quod  qui  presumpserit  indignationem  nostri  culminis  se  noverit  incur- 
surum.  Ad  cujus  rei  memoriam,  presens  scriptum  fieri  et  sigillo  nostro 
jussimus  communiri. 

Datum  Fogie,  ultimo  decembris,  octave  indictionis. 


Fridericus,  Romanorum  imperator,  post  obitum  ducis  Meraniae,  *°eg™. 

'  *  y  x  /31  decembri: 

ab  abbate  et  a  fratribus  monasterii  Tegernsee  in  advocatum  electus, 
illud  monasterium  sub  speciali  sua  et  imperii  recipit  protectione. 

(Edit.  ap.  Oefele,  Script.  rer.  Boic,  tom.  II,  p.  85,  et  in  Monum.  Boic,  t.  VI, 
p.  21 1.  Memorat.  quoque  flrid.,  tom.  XXX,  pars  1%  p.  232.) 

Fridericus,  Dei  gratiaRomanorum  imperator  semper  augustus,  Jerusalem 


(1)  Otto  I  dux  Meraniae  eodem  anno  1234,  6  maii,  defunctus  erat,  qui  filium  unicum  Otto- 
nem  II  reliquerat,  sed  minorem  annis  et sub  tutela  constitutum.  Sepultus  est  autem juxta conj ugem 
suam  Beatricem  apud  abbatiam  de  Langheim  in  Franconia.  Cf.  Hormayr,  Werke,  t.  III,  p.  336. 

et  Sicilie  rex,  dilecto  principi  suo  Heinrico  venerabili  abbati,  conventui, 
infeudatis,  ministerialibusatque  familie  ecclesie  de  Tegrense  gratiam  suam 
et  omne  bonum.  Cum  ecclesia  vestra  talibus  gaudeat  libertatibus  et  utatur 
privilegio  quod  advocatum  et  defensorem  libere  possitis  eligere ,  quem 
vestre  promotioni  et  commodo  videritis  expedire,  et  nunc  quem  elegeratis 
dux  Meranie,  dilectus  princeps  noster,  diem  extremum  clausit,  devotioni 
vestre  grates  referimus  copiosas  quod  nos  in  advocatum  eligere  decrevistis, 
recipientes  vos  et  ecclesiam  vestram  cum  omnibus  bonis,  mancipiis,liber- 
tatibus  et  ei  atlinentibus  sub  protectione  nostra  et  imperii  speciali ;  man- 
dantes  et  sub  obtentu  gratie  nostre  firmiter  precipientes  ut  nullus  sit  qui 
ausu  ductus  temerario  dampnum  vobis  aliquod  irrogare  presumat.  Quod  si 
quis  presumpserit ,  indignationem  nostri  culminis  se  noverit  incursurum. 
Datum  Fogie,  ultimo  decembris,  VIII  indictione. 


Foggiae,       Fridericus,  Romanorum  imperator,  Ottoni,  filio  ducis  quondam 

31  decembris.  7  1  '  1 

Meraniae,  et  Alberto,  comiti  Tyrolensi,  sententiam  principum  m 
favorem  ecclesiae  Tegernseensis  latam  nuncians,  praecipit  ut  a 
laesione  et  vexatione  impetendo  advocationem  cessent. 

(Edit.  in  Monum.  Boic,  tom.  VI,  p.  209.  Memorat.  quoque  Ibidem,  tom.  XXX, 
pars  1%  p.  233,  ex  originali  cujus  sigillum  periit.) 

Fridericus  Dei  gratia  Romanorum  imperator  semper  augustus,  Jerusalem 
et  Sicilie  rex ,  dilecto  principi  suo  filio  quondam  illustris  ducis  Meranie 
et  dilecto  fideli  suo  comiti  Tyrolensi  gratiam  suam  et  omne  bonum.  Cum 
ex  inspectione  privilegiorum  dilecti  principis  nostri  venerabilis  abbatis  de 
Tagrense  (sic)  serenitati  nostre  constiterit  evidentius  et  nunc  per  senten- 
tiam  principum  coram  karissimo  filio  nostro  H.  illustri  Romanorum  rege, 
sicut  per  litteras  suas  manifeste  apparet,  in  judicio  sit  obtentum  ecclesiam 
suam  esse  liberam  et  ab  omni  advocatorum  servitute  immunem  (a)  pe- 

(a)  Ap.  Monum.  Boic,  t.VI,  communem. 

nitus  et  exclusam,  et  quod  libere  advocatum  et  defensorem  possit  eligere 
quem  sibi  et  ecclesie  sue  viderit  expedire,  dictus  quoque  abbas  nos  et 
imperium,  sicut  sua  intererat,  pro  se  et  ecclesie  sue  universis  infeudatis, 
ministerialibus  ac  tota  familia  sua  elegerit  advocatum,  nosque  ad  majes- 
tatem  nostram  recurrentes  recipere,  fovere  et  defendere  teneamur,  de- 
votioni  vestre  firmiter  precipiendo  mandamus  quatenus  a  lesione  et  in- 
quietatione  et  ab  omnimoda  vexatione  dicti  abbatis,  ecclesie  ac  familie 
sue  cessantes,  ulterius  vobis  jus  non  presumatis  aliquatenus  tanquam  pro- 
prium  advocatie  nostre  et  imperii  usurpare.  Scientes  quod  nos  ipsum 
abbatem  et  ecclesiam  cum  omnibus  pertinentiis  suis  sub  nostra  et  imperii 
speciali  recepimus  protectione ;  unde  non  possemus  equanimiter  tolerare 
ut  aliquis  ei  inferret  ulla  gravamina  vel  injurias. 
Datum  Fogie,  ultimo  decembris ,  VIII  indictione. 


ANNO  1235.  —  INDICTIONE  8. 


Mense  januarii  imperator  generalem  collectam  toti  regno  impo-  [Januatio.] 
nit,  et  tunc  collectae  fuerunt  de  terra  monasterii  [Gassinensis] 
unciae  GGCG  pro  adoamento  per  Stephanum  de  Anglone  justitia- 
rium  Terrae  Laboris,  et  pro  mutuo  unciae  CC.  — Ricc.  de  S. 
Germano,  Chronic.  ad  ann. 


Fridericus,  Romanorum  imperator,  mandat  stratigotis  Salerni 
ut  Leonardo  Cavensi  abbati  decimas  solvant  quas  de  bajulatione 
Salerni  habere  consuevit ;  quas  quidem  litteras  in  charta  bomby- 


Baroli , 
25  januarii. 

cina  scriptas,  quum  de  facili  corrodi  possent,  Thomasius  et  Mat- 
thaeus  judices  Salerni  ad  requisitionem  Riccardi  monachi  Cavensis 
sub  instrumenti  publici  forma  redigunt. 

(Inedit.  in  archivo  monast.  Cavens.,  ex  originali  pergarnena,  arca  LXVII , 
n°  95.) 

In  nomine  Domini  Dei  eterni  et  Salvatoris  nostri  Jesu  Christi,  anno  ab 
incarnatione  ejus  roillesimo  ducentesimo  tricesimo  quarto  et  quintodecimo 
anno  impeni  domini  nostri  Friderici  gloriosissimi  Romanorum  impera- 
toris  semper  augusti,  Jerusalem  et  Sicilie  regis,  et  vicesimo  secundo  anno 
regni  domini  nostri  Henrici  regis  Sicilie  et  Ytalie  ejus  benemeriti  filii, 
mense  februario,  octava  indictione.  Ante  nos  Thomasium  et  Matlheum 
judices,  presentibus  abbate  Nicolao  qui  dicitur  de  Judice,  Matheo  qui  di- 
citur  Capugrassus  et  magistro  Matheo  qui  dicitur  de  Rogerio  testibus 
subscribendis  et  ad  hoc  specialiter  rogatis,  venit  frater  Riccardus  mona- 
chus  Cavensis  monasterii  quod  constructum  est  foris  hanc  Salernitanam 
civitatem  in  loco  Mitiliano,  cui  dominus  Leonardus,  Dei  gratia  venera- 
bilis  ac  religiosus  abbas,  preest,  et  pro  parte  ipsius  monasterii  ostendit 
sagras  imperiales  litteras  cereo  sigillo  insignitas,  que  omni  vicio  et  sus- 
picione  carebant,  et  erant  continencie  talis  : 

Fredericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  stratigotis  Salerni  fidelibus  suis  gratiam  suam  et 
bonam  voluntatem.  Querelam  venerabilis  Cavensis  abbatis  fidelis  nostri 
recepimus  continentem  quod  debite  et  consuete  decime  quas  monaste- 
rium  ipsum  consuevit  et  debet  habere  de  bajulatione  nostra  Salerni,  sub- 
trahuntur  eidem  nec  ipsas  habere  potest,  sicut  temporibus  regis  Guillelmi 
secundi  felicis  memorie  et  usque  nunc  predecessores  sui  et  ipse  consuevit 
percipere  et  habere.  Quocirca  fidelitati  vestre  precipimus  et  mandamus 
quatinus,  si  est  ita,  decimas  ipsas,  sicut  temporibus  dicti  regis  extitit  con- 
suetum  et  ipse  et  predecessores  sui  usque  nunc  consueverunt  percipere 
et  habere  et  sibi  de  jure  debentur,  eidem  abbati  cum  integritate  solvatis, 
ut  juste  super  hoc  iterato  conqueri  non  cogatur.  Datum  Baroli,  vicesimo 
quinto  januarii,  octave  indictionis. 

Cum  autem  ipse  imperiales  littere  ostense  ac  lecte  fuerunt,  quia  ipsa 
cartula  in  qua  ipse  littere  erant  bombacinea  erat  (1)  et  de  sua  natura  fra- 
gilis  videbatur  substantie,  cum  posset  corrodi  de  facili  vel  tinia  demoliri, 
ipsum  etiam  cereum  sigillum  in  eisdem  litteris  insignitum  ab  eis  poterat 
decidere  vel  evelli  vel  modo  quolibet  frangi ,  et  sic  supra  ipsarum  litte- 
rarum  tenorem  ambiguitas  in  posterum  oriretur,  verebatur  etiam  ne  ex 
necessitate  juris  deberent  assignari  ipse  autentice  littere  prenominatis 
stratigotis  Salerni ,  cum  de  bajulatione  Salerni  pro  tempore  deponerent 
rationem,  et  ipse  autentice  littere  necessarie  essent  Cavensi  monasterio  ut 
de  eis  fides  fieret  successoribus  ipsorum  stratigotorum  in  bajulatione 
Salerni,  quibus  non  habilis  predictum  monasterium  dampnum  incurrere 
posset ;  idcirco  ipse  frater  Riccardus  pro  parte  ipsius  monasterii  nos  de- 
precatus  est  quatinus  ipsas  litteras  officio  nostro  publicaremus  seu  insi- 
nuaremus,  ut  per  hujusmodi  exemplum  taliter  judicum  officio  publicatum, 
cum  opus  esset,  ipsis  originalibus  litteris  non  comparentibus,  partes  ipsius 
monasterii  se  possent  tam  in  judiciis  quam  extra  judicia  defendere  vel 
tueri ,  et  omnibus  stratigotis  in  ipsa  bajulatione  pro  tempore  succeden- 
tibus  in  ipsam  bajulationem  (sic)  fidem  facere  plenariam.  Cujus  nos  pre- 
cibus  annuentes,  quia  eas  perpendimus  consentaneas  esse  juri,  ipsas  lit- 
teras  publicavimus  seu  insinuavimus,  et  de  verbo  ad  verbum  ipsas  litteras 
in  hac  carta  duximus  transsumendas.  Que  omnia  ego  Thomasius  puplicus 
Salerni  notarius  qui  rogatus  interfui ,  ad  securitatem  et  cautelam  ipsius 
monasterii  scripsi  et  signo  meo  signavi. 

Ego  qui  supra  Thomasius  judex. 

Ego  qui  supra  Matheus  judex. 

f  Ego  predictus  abbas  Nicolaus  qui  interfui  testis  sum. 

f  Ego  predictus  Malheus  de  Rogerio  qui  rogatus  interfui  testis  sum. 


(1)  Per  constitutionem  quae  incipit  :  Consuetudinem  quam  olim,  etc,  jusserat  tamen  im- 
perator  ut  instrumenta  publica  non  nisi  in  pergamenis  in  posterum  conscriberentur.  Cf.  supra, 
p.  56,  tit.  LXXX ,  et  quid  jam  monuerimus  p.  57,  not.  <t .  Rem  in  Prolegomenis  nostris  quam 
melius  poterimus  elucidare  nobis  in  mentem  venit. 


IV. 

Petrus  cle  Vinea,  imperialis  curiae  judex,  Friderici  Romanorum 
imperatoris  procurator  et  nuncius,  contractum  matrimonialem 
inter  eumdem  imperatorem  et  Isabellam  regis  Angliae  sororem 
redigi  jubet,  et  de  dodario  assignando  juramentum  praestat. 

(Edider.  Rymeb,  Foedera,  conventiones ,  etc,  t.  I,  p.  224.  —  Peetz ,  Momim. 
Germ.  Histor.,  t.  IV,  p.  310,  311.) 

Ego  Petrus  de  Vinea,  magne  imperialis  curie  judex,  specialis  procu- 
rator  et  nunlius  domini  mei  Frederici  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis,  presenti  scripto  pro- 
fiteor  quod,  de  speciali  mandato  antedicti  domini  mei  Frederici  etinanima 
sua  corporaliter  prestito  sacramento,  juravi  quod  antedictus  dominus  im- 
perator  ducet  in  uxorem  legitimam  dominam  Isabellam,  sororem  illustris 
regis  Anglie,  etquod  ipsam  in  facie  Ecclesie  solempniter  et  publice  despon- 
sabit  et  coronabit.  De  voluntate  et  speciali  mandato  antedicti  domini  im- 
peratoris  consensi  in  predictam  dominam  Isabellam  per  verba  de  presenti, 
et  recepto  ab  ipsa  similiter  in  prenominatum  meum  dominum  imperatorem 
consensu  per  verba  de  presenti,  ad  majorem  etiam  consummationem 
matrimonii  supradicti  pro  parte  prefati  domini  mei  imperatoris  tradidi 
supradicte  domine  sponsionis  annulum,  et  invicem  recepi  ab  ea  nomine 
imperaloris  ejusdem  annulum  sponsionis.  De  speciali  etiam  mandato 
sepedicti  domini  mei  imperatoris  tradidi  prefate  domine  Isabelle  in  doda- 
rium  Vallem  Mazarie  cum  civitatibus  et  castris,  villis,  terris  cultis  et 
incultis,  aquarum  decursibus,  tenementis  et  omnibus  juribus  et  pertinentiis 
ejus,  necnon  ethonorem  Montis  Sancti  Angeli  cum  civitatibus  et  castris, 
villis,  terriscultis  et  incultis,  aquarum  decursibus,  tenementis  et  omnibus 
juribus  et  pertinentiis  ejus,  prout  quodlibet  de  predictis  dodariis  regine 
Sicilie  integre  habere  consueverunt.  Et  eamdem  dominam  Isabellam  de 
predictis  omnibus  investivi  per  patentes  imperiales  litteras  aurea  bulla 

munitas  typario  imperialis  majestatis  impressa.  Pro  predicta  autem  domina 
nomine  dotis  recepi  promissionem  et  obligationem  domini  regis  prefati  de 
triginta  millibus  marcarum  argenti  solvendis  in  locis  et  terminis  sub  ydo- 
neis  cautionibus,  prout  per  patentes  regias  litteras  etmultorum  nobilium 
suorum  evidenter  apparet  (1).  Salvo  quod  si  Domino  avertente  contingeret 
antefatam  dominamvel  predictum  dominum  imperatorem,quod  absit,prius 
in  fata  concedere  quam  prefatum  matrimonium  per  sponsaliorum  solemnia 
et  carnis  copulam  consummetur,  antefatus  dominus  rex  et  successores  sui 
sint  a  predictis  obligationibus  in  perpetuum  absoluli,  et  nihilominus  do- 
mina  supradicta  in  eo  casu,  si  imperatorem  contingeret  premori,  secure  et 
libere  in  regnum  Anglie  reducatur.  Quod  etiam  sacramentum  dominus  H. 
Coloniensis  archiepiscopus  et  alii  nobiles  qui  ad  dominam  ipsam  recipien- 
dam  de  mandato  imperiali  in  Angliam  venerint,  corporaliter  exhibere  debe- 
bunt  tam  de  recipienda  et  desponsanda  a  domino  imperatore  domina  pre- 
dicta  quam  de  ea,  si  sinister  casus  accideret,  in  Angliam  libere  reducenda. 
Quod  si  forte  contingeret  dominum  imperatorem,  quod  absit,  premori 
Iiberis  ex  prefata  domina  non  susceptis,  tunc  secundum  regni  Sicilie  con- 
suetudinem  sit  in  electione  domine  supradicte  utrum  velit  supradictum 
dodarium  in  vita  sua  tenere ,  salvo  jure  et  servitio  ipsius  dodarii  debito  et 
exhibendo  heredibus  domini  imperatoris  in  regno,  vel  supradicta  triginta 
millia  marcarum  recipere  domino  imperatori  pro  dote  exsoluta.  Promisi 
ego  preterea  prenominatus  magister  Petrus  de  Vinea  et  juravi  in  anima 
imperatoris  predicti  quod  ipse  dominus  meus  imperator  die  nuptiarum, 


(1)  Cf.  ap.  Rymer,  Ibidem,p.  223,  alteram  contractus  matrimonialis  formam  sub  notis 
chronologicis  eisdem,  qua  rex  Angliae  promittit  in  dotem  triginta  millia  marcarum  argenti 
optimi  sterlingorum  (ana  tredecim  solidos  et  quatuor  denarios  per  marcam)  :  videlicet  tria 
millia  solvenda  Petro  de  Vinea  decimo  die  post  resurrectionem  Domini  proximo  venturam  ;  duo 
millia  imperatori  vel  certo  ejus  nuntio  in  festo  beati  Johannis  ejusdem  octavae  indictionis; 
quinque  millia  in  festo  beati  Michaelis  proximo  venturo ;  quinque  millia  in  festo  Paschae  nonae 
indictionis ;  quinque  millia  in  festo  beati  Michaelis  sequente ;  reliqua  decem  millia  in  tertio 
festo  Paschae ,  decimae  indictionis.  Juraverunt  autem  et  testimoniales  litteras  ad  cautelam  im- 
peratoris  exhibuerunt  Hubertus  de  Burgo  comes  Cantiae,  Gilbertus  marescallus  comes  de 
Pembrocia,  Radulphus  filius  Nicholai,  Godefridus  de  Craucumbe,  Humfridus  comes  de  Hereford. 

proutjuris  et  moris  est,  perannulum  assignabit  eidem  domine  dodarium 
supradictum  cum  omnibus  juribus  et  pertinentiis  suis,  prout  superius  est 
expressum,  et  privilegium  sibi  exinde  facietaurea  bulla  munitum  tipario 
imperialis  majestatis  impressa. 

Hoc  scriptum  scripsi  ego  Angelus  magne  imperialis  curie  notarius  de 
mandato  sepedicti  magistri  Petri  de  Vinea  et  meo  signo  signavi,  pendenti 
sigillo  ipsius  magistri  munitum. 

Actum  apud  London,  anno  dominice  incarnationis  millesimo  ducente- 
simo  tricesimo  quinto,  et  vicesimo  secundo  die  mensis  februarii,  octava 
indictione. 


wimwtto0]  Fridericus,  llomanorum  imperator,  ad  principes  imperii  scribit 
de  excessibus  Henrici  Romanorum  regis  filii  sui ;  notificat  qualiter 
ille  coeperit  principes  molestare,  et  contempto  quod  de  novo  prae- 
stitit  juramento,  eos  iterum  vexare  et  contra  jura  paterna  attentare 
praesumpserit ,  adhortans  ut  imperium  unanimiter  defendant. 

(Edider.  Martene  et  Durand,  Ampliss.  coll,  t.  II,  col.  1157-58-59,  n°  XXVII. 
—  Hahn,  Collect.  monum.,  1. 1  (Brunswick,  1724),  Litt.  princ.  et  viror.  illust., 
p.  225-26-27-28.  —  Coll.  inter  se  et  cum  codicibus  Bibl.  reg.  Paris.,  Fonds  S. 
Germ,  n°  455,  p.  III,  n°  37;  anc.fonds  latin,  cod.  4042;  cod.  bibl.  Th.  Phil- 
lipps  ap.  Middlehill,  n°  8390,  pars  III,n°36,ubi  inscribitur :  «  Fredericus 
archiepiscopo  Maguntino  principi  suo,  »  etc.) 

Fredericus  Dei  gratia,  etc,  principi  suo,  etc.  .  .  .  Eccefacimus  uni- 
versale  verbum  ad  principes  velut  ad  imperii  nostri  membra,  ex  quorum 
compositione  membrorum  unicum  imperii  corpus  illustre  consurgit.  Sane 
tua  et  aliorum  principum  immensa  devotio  in  membra  nostra  tenaciterest 
infixa ,  et  prestita  quondam  dive  memorie  patri  nostro  et  nobis  vestre  sin- 
ceritatis  obsequia  et  quomodo  augusto  palre  nostro  vivente  elegeritis  nos 
in  regem,  pre  oculis  mentis  nostre  semper  gerimus  ethabemus ;  nec  unquam 

poterimus  oblivisci  qualiter  cum  major  adverse  partis  immineret  hostilitas, 
nos  in  adolescentia  nostra  per  speciales  nuntios  ardentibus  votis  a  Sicilia 
evocastis  et  immensis  conatibus  virium  ad  honorem  imperii  magnifice 
provexistis.  Et  utinam  propter  hoc  que  in  voto  gesserimus  et  geramus, 
valeamus  liberaliter  singulis  ad  condigna  premia  respondere  !  Ideoque 
cum  unicum  filium  haberemus  et  alias  presentiam  nostram  negotia  reipu- 
blice  traherent,  eumdem  ad  partes  vestras  mittendum  celsitudo  nostra  de- 
creverat  ut  ipse  vos  omnes  et  singulos  in  persona  nostra  favorabiliter  ho- 
noraret,  sincere  diligeret  et  nostram  ad  vos  gratitudinem  filiali  devotione 
suppleret,  presertim  cum  vos  devotionem  ad  nos  habitam  in  eum  univer- 
saliter  effundentes,  absente  patre  presentiam  filii  debita  honorificentia  fo- 
veritis  et  ipsum  ad  regium  solium  ob  honorem  et  gratiam  nostram  concordi 
sublimaveritis  voluntate.  Quod  eum  merito  debuit  obligasse  ut  specialis 
amoris  prerogativa  vos  coleret,  alios  nobiles  omnes,  ministeriales,  civi- 
tates  et  universos  indifferenter  fideles  imperii  nequaquam  offenderet ,  quin 
potius  ad  gubernationem  omnium  sic  se  moderatione  laudabili  conlineret 
ut  nobis  a  remotioribus  juxta  desiderium  spei  nostre  meritis  lam  firmati  (a) 
quam  opere  continuum  et  plenum  gaudium  ministraret.  Sed  quod  longe 
dolentes  dicimus,  nostra  spes  vacua  reperitur.  Frustra  enim  complacuit 
nobis  in  filio,  processu  temporis  mandatorum  nostrorum  reverentia  dis- 
cedente.  Nam  ut  majorem  paterno  pectori  nostro  anxietatem  infligeret, 
post  multa  in  nostri  mandati  contemplum  et  transgressionem  voluntatis 
nostre  commissa,  in  devotissimos  principes  nostros,nostri  lumen  et  culmen 
imperii,  se  inconsulte  convertit,  et  illorum  usus  consilio  quos  propterin- 
solentiam  et  ingratitudinem  a  gratia  nostra  proscripsimus  vel  quos  mani- 
festa  facinora  reddebant  nobis  et  imperio  juste  suspectos,  incepit  principes 
et  aliosdevotos  nostros  per  requisitionem  obsidum  nec  non  alias  multiplices 
molestiarum  instantias  impetere  et  vexare.  Quod  ubi  nobis  innotuit,  quia 
ad  pupillas  oculorum  nostrorum  videlicet  principes  nostros  manus  injecerit, 
alicujus  obsequii  quod  olim  nobis  et  ipsi  tam  grande  prestiterant  immemor 
et  ingratus,  non  potuimus  cum  patientia  tolerare  quin  personalem  subire- 

(a)  Ita  in  codic.  et  ap.  Martene.  Apud  Hahn  vero  famc,  quod  non  melius  intelligitur. 

mus  laborem  circa  fines  Alamanie  veniendi;  et  ipso  ad  nostram  presentiam 
veniente,  paternam  in  eo  correctionem  egerimus  (a),  recipiendo  ab  eo 
juxta  (6)  consilium  principum  qui  tunc  aderant,  in  eorum  presentia,  jura- 
toriam  cautionem  quod  mandata  nostra  et  beneplacita  penitus  observaret 
et  precipue  principes  speciali  diligeret  et  prosequeretur  favore.  Que  uti- 
nam  post  regressum  suum  sic  observare  curasset  quod  si  defecisset  in 
aliis,  nostros  tamen  principes  unquam  offendere  presumpsisset !  Quid  ipse 
nequam  instinctu  temptaverit  et  qualiternon  erubescat,  timoreDei  etpa- 
terna  reverentia  postpositis ,  in  honorem  nostri  nominis  horribilia  machi- 
nari,  auferendo  nostris  fidelibus  obsides,  occupando  castra,  et  inteme- 
rate  fidei  viros  in  oblivionem  nostre  fidei  compellendo,  et  precipue  post 
adventum  talium  (c)  quos  ad  nostram  presentiam  destinavit,  per  quos  se 
nobis  paratum  exposuit  ad  omne  nostre  beneplacitum  majestatis,  nedum 
apud  te  et  alios  principes  nostros  in  admirationem  vertitur  et  stuporem, 
sed  quantumcumque  fama  pertransit,  humanus  omnium  inquinatur  au- 
ditus.  Nam  ab  aquilone  usque  ad  ceteras  mundi  partes  panditur  tantum 
nefas.  Et  quia  temeritati  filiorum  paterna  jura  subsisterent  et  pernitiosum 
exemplum  contra  plures  a  filiis  emanaret  si,  quod  ad  mundi  regimen 
preest,  imperium  tam  evidens  filialis  inobedientie  scelus  per  se  et  prin- 
cipes  suos  surdis  auribus  etcecis  oculis  in  suum  prejudicium  pertransisset; 
quia  igitur  tu  ceterique,  qui  membra  estis  imperii,  dolere  debelis  quo- 
tiens  caput  vestrum  affligitur,  nec  vigere  potest  salus  in  membris  nisi 
capitis  integritas  conservetur,  tibi  ceterisque  principibus  domesticum  hoc 
et  familiare  malum  communicare  decrevimus,  ut  una  nobiscum  velut 
membrum  cum  capite  doleas  de  tante  enormitatis  excessu,  et  ad  obstan- 
dum  abortivis  principiis,  priusquam  morbus  intestinus  invaleat,  consilio 
et  auxilio,  fide  simul  et  affectu  consurgas,  et  zelum  et  constantiam  prin- 
cipum  omnes  agnoscant  et  per  universum  orbem  fidei  vestre  titulus  extol- 
latur. 

(ffl)  In  impressis  gerimus,  minus  recte. 

(b)  Ap.  Martene  et  in  cod.  455  contra,  male. 

(c)  Vox  inserta  in  cod.  pro  duobus  nominibus  quae  desunt;  agitur  scilicet  de  ar- 
chiepiscopo  Moguntino  et  de  episcopo  Bambergensi. 

Fridericus,  Romanorum  imperator,  civium  Wormatiensium  et  i**™^™1 
aliorum  fidelitatem  commendat,  quum  suggestionibus  sive  minis 
Henrici  regis  filii  sui  rebellis  constanciam  non  immutaverint  et 
juramentum  quo  sibi  tenentur  servaverint;  suum  in  Alemanniae 
partes  proximum  adventum  nuntians  et  digna  pro  meritis  beneficia 
repromittens. 

I. 

(Edid.  Boehmer,  Font.  rer.  Germ.,  t.  II,  p.  223,  n°  9;  ex  cod.  Vindob.  philol. 
305  (nunc  590),  fol.  154,  magni  momenti,  licet  mendis  et  lacunis  scateat.) 

Fridericus,  etc,  civibus  Wormaciensibus.  Transmissas  nuper  culmini 
nostro  universitatis  vestre  litteras  hilari  affectione  recepimus  et  earum 
plene  recollegimus  intimata.  Nec  excellenlia  nostra  ducit  in  dubium  quo- 
niam  fideliter  et  devote  vos  erga  progenitores  nostros  gesseratis  et  devo- 
tionem  eorum  ad  eorum  promotionem  ferventi  zelo  fueritis  persecuti. 
Rogamus  insuper  quanta  diligentia  et  fidelitalis  ardore  succensi  erga  ser- 
vitia  nostra  vos  gesseritis  et  geratis,  ut  fidem  vestram  nostro  geramus  in 
pectore  fixam  ac  devotionis  vestre  servitia  (a)  ad  condignam  laudem  et 
retributionem  vestram  tenaciori  memoria  conservemus.  Nuper  etiam  ma- 
nifestius  fides  vestra  claruit  ad  exemplum  ut  ad  juramentum  quod  requi- 
rebatur  a  vobis,  nullis  suggestionibus,  minis  sive  terroribus  constanciam 
potueritis  immutare,  quin  potius  inspecta  et  cognita  adinvencionis  ver- 
sutia,  imperiale  (b)  nomen  exceperitis  et  honorem  (1),  quia  nobis  incum- 
bit  honor  et  honus  imperii  et  vos  et  totum  imperium  nobis  lenemini 
juramento. 

(a)  In  cod.  et  ap.  Boehmer  ad  devotionis  nostre  servitia. 
{b)  In  cod.  spiritualiter,  male. 


(4 )  «  Misit  etiam  [Henricus  rex]  pro  civibus  Wormatiensibus  et  institit  cum  omnibus  modis 

II. 

(Inedit.  ex  cod.  Vindob.  philol.,  n°  305,  fol.  155  verso.) 

 Noster  quoque  predecessor  David,  rex  inclytus  Israel,  cum 

infatuatum  esse  consilium  Absalonis  in  suis  fidelibus  requievit, 

nec  pertransivit  eorum  impunita  temeritas  qui  adheserunt  filio  contra 
patrem,  digna  retributione  benemeritis  compensata.  Vigeat  igitur  fides 
vestra  nec  ad  terrorem  alicujus  quatiatur;  dampna  denique  rerum  et 
personarum  pericula  que  vobis,  immo  persone  nostre  pocius  inferuntur, 
nullatenus  [tolerare]  dubitetis  (o),  quia  ecce  in  proximo  personaliter  ve- 
niemus  videre  imperium  nostrum  et  statum  fidelium  nostrorum  in  optata 
tranquillitale  servare  ac  omnem  persecutionis  materiam  abolere.  Nam  ad 
miram  admirationem  vertimur  et  stuporem ,  quin  potius  non  erubes- 
cere  non  valemus  quod  filius  noster  quem  in  tantum  dileximus  ut  in 
aquilone  sedem  suam  equaliter  pararemus,  preeminentiam  nostre  pater- 
nitatis  incipit  abhorrere  ut  fidelium  nostrorum  indempnitatem  et  pacem, 
impatiens  nostri  dominii,  per  fas  et  nefas  incipiat  perturbare.  Super  quo 
pietate  palerna  moveraur  et  nostrorum  fidelium  persecutiones  et  dampna 
non  possumus  absque  compassione  nimia  pertransire,  mandantes  vobis 
quatinus  in  fidelitate  nostra  debita  sicut  incepistis  constanter  persistentes, 
ad  servicium  et  honorem  nostrum  vos  totis  conatibus  impendatis,  com- 

(a)  In  codice  nullatetms  dubitent. 


ut  sibi  denuo  jurarent  et  eum  juvarent  et  etiam  adstarent  contra  quemlibet  hominem  viventem. 
Ad  quod  cives  unanimiter  responderunt ,  profitentes  se  ipsi  ei  jurasse  sicut  suo  regi  et  domino 
et  quod  nullo  modo  sibi  aliud  juramentum  vellent  neque  deberent  facere,  nisi  prenominato  in 
hoc  patre  suo  domino  imperatore,  quem  nequaquam  excluderent  ipso  vivente.  Ad  quod  rex 
respondit  quod  mentionem  domini  et  patris  sui  in  hoc  juramento  non  admitteret.  Cives  vero 
respectu  justitie  et  etiam  dilectionis  quam  habebant  ad  dominum  imperatorem ,  ipsum  exclu- 
dere  nolebant.  Postea  statim  venit  dominus  rex  apud  Wormaciam  et  iterum  diligentissiroe 
commonuit  cives  multis  bonis  promissionibus,  et  etiam  includens  eis  minas  et  terrores.  Sed 
tamen  ab  eorum  proposito  eos  minime  removere  valebat.  »  Annal.  Wormat.,  ap.  Boehmer, 
Fontes,  t.  II,  p.  178.  De  damnis  civitati  postea  mense  aprili  ab  Henrico  rege  illatis,  vide 
Ibidem,  p.  179. 

minationes  vel  dampna  quelibet  non  timentes,  cum  noster  ad  vos  in 
proximo  sit  adventus  et  de  omnibus  vos  indempnes  et  jocundos  facere 
intendamus.  Et  ecce  quod  nobilibus  vestris  vicinis  et  universis  fidelibus 
nostris  per  lilteras  nostras  speciales  et  generales  demandamus  ut  nullus 
eorum  vos  pro  aliquo  presumat  offendere,  quin  potius  consilio  et  auxilio 
ubi  expedierit  ad  vestrum  curamen  assistant.  Vos  autem  confortationem 
omnimodam  assumatis  pro  nostri  honoris  nomine  persistendi,  devotionem 
et  fidelitatem  vestram  obnixius  prosequentes ,  et  predictum  juramentum 
vel  quodlibet  quod  nostre  tangit  majestatis  honorem,  necdum  a  nuntio, 
sed  si  filius  noster  velud  ore  (?)  presumeret,  nullatenus  faciatis.  Nos 
enim  sumus  dominus  et  imperator  imperii;  per  nos  enim  et  de  mandato 
nostro  reverentia  debetur  eidem,  sed  postquam  factus  inobediens  erga 
patrem  fidem  nostrorum  fidelium  depravare  inlendit,  ipsum  super  pre- 
missis  nullatenus  audiatis. 

III. 

(Inedit.  ex  cod.Vindob.  philol.,  n°  305,  fol.  155  verso,  156  recto.) 

Fredericus,  elc.  Affectione  benigna  recepit  nostra  serenitas  litteras 
quas  nostro  culmini  destinastis,  et  eorum  tenore  perspecto,  fervorem  fidei 
vestre  quem  semper  erga  honorem  nostrum  et  imperii  promptum  inve- 
nimus  nec  ad  sinistrum  aliquid  declinavit,  dignis  laudibus  commenda- 
mus.  Propter  quod  universos  et  singulos  vestrum  dignos  remuneratione 
censentes,  vobis  proponimus  ad  digna  beneficia  providere,  ut  fideles 

proinde  ad  observationem  fidei  ferventius  et  infideles  do- 

leant  a  fidei  tramite  recessisse.  Super  eo  vero  quod  significastis  nobis 
regem  filium  nostrum  a  vobis  aliud  exigere  juramentum  quam  illud  quod 
ei  de  mandato  nostro  fecistis,  vobis  exinde  per  alias  litteras  meminimus 
respondisse  nec  ad  minas  alicujus  ob  hanc  causam  dubitare  vos  convenit, 
sed  id  momentaneum  reputare  debetis,  cum  in  adventu  nostro  qui  erit  e 
vestigio,  tanquam  folium  quod  vento  rapitur  deleatur,  et  aspera  conver- 
tantur  in  plana.  Propter  quod  considerate  et  sint  fidei  zelatores  (a)  quod 

(a)  Sic  in  codice.  Forsitan  legendura  considerate  etiam,  sicat  fidei  zelatores. 
IV.  .  67 

dudum  temporibus  divorum  augustorum  predecessorum  nostrorum  ei 
usque  ad  hec  felicia  tempora  nostra  inviolabiliter  observastis  (a),  perso- 
narum  periculis  et  rerum  dispendiis  non  parcentes;  scituri  quod  in  eodem 
adventu  nostro  talem  erga  vos  imperialis  celsitudo  provisionem  habebit 
quod  ex  beneficiorum  collatione  dampnorum  et  omnium  que  pro  honore 
nostri  nominis  et  conservatione  pure  fidei  passi  estis,  poteritis  oblivisci. 
Vos  igitur  more  solito  in  illo  fervore  fidei  persistatis  qui  vobis  versus  est 
in  habitum  ex  antiquo ,  ut  nomen  in  conspectu  hominum  clareat  et  digna 
pro  meritis  beneficia  reportetis. 


Gregorius  papa  omnibus  principibus  per  imperium  constitutis 
mandat  ut  Henricum  filium  Friderici  Romanorum  imperatoris  ad 
rectitudinis  semitam  reducant,  et  juramenta  quae  eidem  quidam 
praestiterunt  irrita  esse  decernit. 

(Edid.  Raynald.,  Annal.  eccles.,  tom.  XXI  ad  ann.  1235,  §  IX,  e  regest.  Gregor., 
lib.  VIII,  n°461.) 

Gregorius,  etc. ,  archiepiscopis,  episcopis,  ceterisque  principibus  lam 
ecclesiasticis  quam  mundanis  per  imperium  constitutis ,  presentes  litteras 
inspecturis,  etc.  Rem  multiplici  ratione  placitam  et  evidentibus  indiciis 
fructuosam  qui  diligit ,  invitus  ledi  patitur  et  studiosus  eamdem  oppor- 
luno  tempore  pretuetur.  Hinc  est  quod  cum  carissimus  in  Christo  filius 
noster  Fredericus  ex  eo  nobis  potissime  dilectus  et  diligendus  existat 
quod  ad  tuendum  sacerdotium  ipsum  noverimus  a  Domino  deputatum,  et 
quia  devotionem  ejus  diversis  experti  temporibus,  illam  ferventem  in  de- 
fensione  senserimus  ecclesiastice  libertatis,  pati  nolentes,  sicut  etiam  nec 
debemus ,  quod  a  quoquam  sibi  aliqua  inferatur  injuria  vel  jactura,  uni- 
versitatem  vestram  rogamus  et  obsecramus  in  Domino  Jesu  Christo  qua- 
tenus  provida  meditatione  pensantes  quam  indecens  et  probrosum  existat 

(a)  In  codice  observat. 

ut  patrem  filius  seu  quemquam  benemeritum  quisquam  gratis  offendere 
moliatur,  dilecto  filio  Henrico  nato  imperatoris  ejusdem ,  qui  tanquam  nec 
visu  nec  auditu  perceperit  que  genitoribus  a  filiis  reverentia  debeatur, 
divine  legis  immemor  et  affectionis  humane  contemptor  dicto  imperatori 
se  petram  opposuisse  scandali  perhibetur,  nullum  in  concepta  prosecu- 
tione  nequitie  prestetis  consilium ,  auxilium  vel  favorem ,  sed  ipsum  po- 
tius,  quem  non  absque  gravi  nota  procedere  ad  excessum  tam  detesta- 
bilis  inconvenientie  permisistis,  quod  velut  a  ratione  dissonum  et  actori 
justitie  penitus  inimicum  indigne  gerimus  et  omnimode  reprobamus,  de 
invio  discriminis  prudenter  et  efficaciter  ad  rectitudinis  semitam  sublato 
tarditatis  obstaculo  reducatis;  solerti  studio  procurantes  quod  ab  incepta 
temeritate  desistens  quam  ulterius  protendi  nolumus,  sed  succidi,  pre- 
sertim  cum  his  potissime  temporibus  pro  succursu  Terre  Sancte  debeat 
in  pace  constitui  universitas  fidelium  nationum,  festinus  ad  obtinendam 
patris  benedictionem  et  gratiam  accingatur,  impiis  colligationibus  quas 
contra  ipsum  damnabiliter  fecisse  dignoscilur  dissolutis.  Verum,  ut  quod 
petimus  eo  facilius  consequatur  effectum  quo  vacuis  aliquorum  exceptio- 
nibus  non  extiterit  impeditum ,  omnes  qui  contra  juramentum  fidelitatis 
predicto  imperatori  prestitum  prefato  nobili  juramentis  prestitis  adhese- 
runt,  duximus  absolvendos,  illa  irrita  decernentes. 
Datum  Perusii,  III  idus  martii,  anno  VIII. 


Gregorius  papa  episcopo  Ratisponensi ,  imperialis  aulae  cancel- 
lario,  mandat  ut  Herbipolensem  et  Augustensem  episcopos  abba- 
(emque  Fuldensem  qui  regi  Henrico  nequiter  adhaeserunt,  necnon 
duos  Herbipolenses  canonicos  qui  Mediolanum  contra  imperatorem 
iverunt,  ad  praesentiam  Sedis  Apostolicae  venire  compellat. 

(Edider.  partim  Raynald.,  Annal.  eccles.,  ad  ann.  §  IX,  et  Wurdtwein,  Xova 
subsid.  diplom.,  t.  I,  p.  54,  ex  cod.  eccl.  S.  Andreae;  integrius  vero  Hofler, 
Kaiser  Friedr.  II,  append.,  p.  349,  n°  20,  e  regest.  Gregor.,  lib.  VIII,  n°  462. 

Minus  recte  ap.  Wurdtwein  notae  chronologicae  exprirauntur  9  martii,  et  ap. 
Hofler  13  maii;  quas  ex  Raynaldo  corrigimus.) 

Gregorius,  etc,  episcopo  Ratisponensi,  imperialis  aule  cancellario,  etc. 
Si  assumpti  in  sortem  Domini  ut  que  sunt  tenebrarum  effugiant  et  ab 
aliis  eadem  doceant  evitari,  errantes  in  invio  reprobe  voluntatis,  relicto 
tramite  rationis,  favore  damnabili  prosequantur,  tanto  graviori  dolore 
tangimur  quanto  in  eisdem  dilectas  Deo  virtutes  amplectimur  et  inimica 
vitia  detestamur.  Hinc  est  quod,  sicut  mirantes  accepimus  et  referimus 
conturbati,  cum  venerabiles  fratres  nostri  .  .  .  Herbipolensis  et  0.  (a) 
Augustensis  episcopi  ac  .  .  .  abbas  Vultuensis  (b)  advertere  negligentes 
quod  ipsis  inquirere  pacem  ac  persequi  debeatur  (sic),  pro  posse  fideliter 
desudando  ut  in  Theutonie  partibus  nova  scandali  materia  non  consurgat, 
dilecto  filio  nobili  viro  Henrico  carissimi  in  Christo  filii  nostri  Friderici 
nato,  qui  tanquam  statuta  divine  legis  odiat  et  jura  nature  contemnat  se 
imperatori  prefato  opposuisse  nequiter  perhibetur,  dicantur  contra  om- 
nem  hominem  juramentis  prestitis  adhesisse;  nos  nolentes  temeritatem 
hujusmodi  sub  silentio  et  absque  vindicta  debita  preterire,  ut  ipsi  de  tam 
notabili  defectu  peniteant  et  alii  temptare  similia  non  presumant,  dis- 
tricte  precipiendo  mandamus  quatenus  inquisita  super  premissis  diligen- 
tius  veritate,  si  rem  inveneris  ita  esse ,  ipsis  firmiter  ex  parte  nostra  in- 
jungas  ut  infra  duos  menses  post  monitionem  tuam  recepturi  pro  meritis 
se  conspectui  apostolicorepresentent.  Alioquin,  eos  ad  id  auctoritate  nostra 
cessante  appellatione  compellas.  Ceterum  D.  (c)  prepositum  de  Hougen 
et  Walterum  de  Taneberch  canonicos  Herbipolenses ,  qui  Mediolanum 
contra  imperatorem  ivisse  de  mandato  dicti  nobilis  viri  referuntur,  sus- 
pensos  ab  officio  et  beneficio  ad  nostram  venire  presentiam  per  censuram 
ecclesiasticam  appellatione  remota  compellas ;  juramenta  que  dicti  epi- 
scopi  seu  quilibet  alii  contra  juramentum  fidelitatis  predicto  imperatori 
prestitum  prefato  nobili  prestiterunt ,  irrita  auctoritate  nostra  promul- 

(a)  Sic ;  legendum  tamen  S. 

(b)  Ap.  Raynald.  Waltuensem,  sed  male ,  cum  hic  de  abbate  Fuldensi  agatur. 

(c)  Scilicet  Degenhardum  sive  Thegenhardum. 

gans,  necnon  quibuscumque  clericis  sub  pena  officii  et  beneficii  eadem 
auctoritate  districtius  inhibens  quod  sepedicto  nobili  contra  imperatorem 
eumdem  assistere  aliquatenus  non  presumant. 
Datum  Perusii,  III  idus  martii,  anno  VIII. 


Fridericus,  Romanorum  imperator,  in  perpetuum  confirmat  dif-  pApua 
finitivam  sententiam  nec  legitima  appellatione  suspensam ,  a  Tho-  marti0 
masio  de  Montenigro  justitiario  Principatus  et  terrae  Beneventanae 
latam  pro  universitate  casalis  Sancti  Petri  de  Polla  contra  Theo- 
doram  dominam  Pollae  et  universitatem  loci  ejusdem. 

(Inedit.  ex  archivo  monast.  Cavensis,  Dizionar.,  fol.  142;  coll.  cum  originali 
pergamena,  Ibid.,  arm.  M,  n°  32.) 

Fridericus,  Dei  gratia  Romanorum  imperator  semper  augustus,  Hieru- 
salem  et  Sicilie  rex.  Per  presens  scriptum  notum  facimus  universis  nostris 
fidelibus  tam  presentibus  quam  futuris  quod  Bartholomeus  constitutus 
sindicus  ab  universitate  casalis  Sancli  Petri  de  Polla  fidelis  noster  ad  pre- 
sentiam  nostram  accedens  nobis  exposuit  quod  cum  inter  ipsum  pro  uni- 
versitate  predicta  et  Theodoram  dominam  Polle  que  jure  normanno  vivit 
coram  Thomasio  de  Montenigro  justitiario  Principatus  et  terre  Beneventane 
questio  verteretur,  super  eo  videlicet  quod  ipsa  domina  prohibebat  et 
negabat  eidem  universitati  et  hominibus  ejusdem  libere  incidere  ligna  in 
nemoribus  Polle ,  haurire  et  accipere  aquas  in  pertinentiis  et  tenimento 
ejusdem  pro  omnibus  necessariis  ipsorum,  emere  etiam  quelibet  neces- 
saria  in  ipsa  Polla  et  pertinentiis  ejus  et  habere  pascua  in  locis  predictis, 
sicut  jus  erat  eis  predicta  omnia  libere  facere  et  habere ;  et  super  eo  etiam 
quod  cum  ipsa  universitas  et  homines  ejusdem  sint  Cavensis  monasterii 
homines,  ipsa  domina  petebat  ab  universitate  predicta  et  hominibus  ejus- 
dem  adohamentum,  adjutorium  seu  collectam,  petendo  eos  pro  dictis  quasi 
quadam  debite  conditionis  subjicere  servitute,  plus  postulando  ab  ipsis 


534  FRIDERICI  SECUNDI  [Ann.  1235. 

et  exigendo  quam  duas  operas  ad  zappandum  et  duas  operas  ad  meten- 
dum,  quasquolibet  anno  a  qualibet  casata  ipsius  casalis,  exceptis  clericis, 
bajulo,  judiceet  viduis,  haberedebet,  et  volendo  acsimiliter  petendo  ipsos 
constringere  debere  in  curia  sua,  cum  non  fuerit  ei  jus  predicta  petere, 
facere  et  exigere  ab  eisdem  et  constringere  ipsos  ut  dictum  est ;  preterea 
predicta  domina  molestabat,  turbabat  et  inquietabat  eosdem  et  turbari  et 
molestari  mandabat  super  francigia  et  libertatibus  suis,  exigendo  ab  ipsis 
servitia  indebita,  adohamenta  et  collectas  ac  per  hoc  pignorando  eosdem 
et  pignorari  faciendo,  et  sub  tali  pretextu  boves  et  res  alias  per  violentiam 
auferendo  et  non  permittendo  ipsos  in  libertate  debita  permanere,  cum  non 
fuerit  ei  jus  predicta  petere ,  facere  seu  exigere  vel  mandare ;  preterea 
idem  Bartholomeus  exposuit  quod  inter  ipsum  pro  universitate  predicta 
ex  una  parte  et  Guilielmum  sindicum  universitatis  Polle  pro  ipsa  univer- 
sitate  ex  altera  similiter  coram  predicto  justitiario  queslio  versafuit,  super 
eo  scilicet  quod  ipsi  homines  Polle  prohibebant  et  negabant  eis  incidere 
ligna  in  nemoribus  Polle,  haurire  et  accipere  aquas  in  pertinentiis  et  teni- 
mentis  ipsius,  emere  queque  necessaria  in  ipsa  terraet  pertinentiis  ejus 
et  habere  pascua  in  locis  predictis,  sicut  jus  eis  erat  hec  omnia  percipere, 
facere  et  habere,  et  super  eo  etiam  quod  universitas  Polle  petebat  et  com- 
pellebat  predictos  homines  ipsius  casalis  Sancti  Petri  communicare  cum 
ipsis  in  adohamentis,  datiis  et  collectis,  cum  non  fuerit  eis  jus  talia  petere 
eteos  ad  communicandum  ipsis  impellere  in  predictis;  dictus  justitiarius 
visis  hinc  inde  rationibus  et  totius  cause  meritis  cognitis  diligenter,  super 
premissis  omnibus  pro  universitate  casalis  predicti  contra  prefatam  Theo- 
doram  dominam  Polle  et  contra  universitatem  ipsius  Polle  diffinitivam  sen- 
tentiam  promulgavit,  sicut  in  scripto  publico  inde  confecto  plenius  conti- 
netur.  A  qua  sententia  cum  non  fuerit  appellatum,  humiliter  supplicavit 
ut  sententiam  ipsam  confirmare  de  nostra  gratia  dignaremur.  Nos  autem 
ipsius  supplicationibus  inclinati ,  sententiam  ipsam ,  sicut  ab  eodem  justi- 
tiario  super  predictis  omnibus  fuisse  noscitur  juste  latam  nec  legitima  ap- 
pellatione  suspensam,  perpetuo  duximus  confirmandam.  Ad  hujus  autem 
nostre  confirmationis  memoriam,  presens  scriptum  exinde  fieri  fecimus 
sigilli  nostri  munimine  roboratum. 

Actum  apud  Fogiam ,  anno  dominice  incarnationis  millesimo  ducenle- 
simo  trigesimo  quarto,  mensemartii,  VIII  indictionis,  regnante  domino 
nostro  Friderico  Dei  gratia  Romanorum  imperatore  semper  augusto, 
Hierusalem  et  Sicilie  rege ,  anno  imperii  ejus  quinto  decimo ,  regni  Ieru- 
salem  [decimo]  et  regni  Sicilie  trigesimo  [septimo],  feliciter.  Amen. 

[In  eodem  Dictionario  sequitur  aliud  privilegium ,  cujus  etiam  ibidem 
originale  servatur,  scilicet  imperialis  confirmatio  ejusdem  sententiae  pro 
abbate  Cavensi  facta  : 

Fridericus ,  Dei  gratia  Romanorum  imperator  semper  augustus,  Hieru- 
salem  et  Sicilie  rex.  Per  presens  scriptum  notum  facimus  universis  nostris 
fidelibus  tam  presentibus  quam  futuris  quod  Leonardus  venerabilis  abbas 
monasterii  Cavensis ,  fidelis  noster,  ad  presentiam  nostre  majestatis  acce- 
dens  nobis  exposuit  quod  cum  inter  ipsum  pro  parte  monasterii  sui  ex 
una  parte  et  Theodoram  dominam  Polle  ex  altera  coram  Thomasio  de 
Montenigro,  etc.  Sequitur  ut  in  praecedente,  fere  de  verbo  ad  verbum, 
mutatis  tantum  mutandis,  cum  notis  chronologicis  eisdem.] 


Fridericus,  Romanorum  imperator,  Gregorio  papae  scribit  Se,  Foggiae, 
licet  multa  dispendia  in  bello  contra  Romanos  fuerit  perpessus , 
semper  ad  defensionem  Ecclesiae  paratum  esse,  hortaturque  ne 
pacem  minus  commodam  propter  suam  absentiam  concludat. 

(Edid.  partim  Raynald.,  Annal.  eccles.,  ad  ann.  1235,  §  VII,  e  regest.  Gregor., 
lib.IX,  n°  13.) 

Sanctissimo  in  Christo  patri  Gregorio,  etc,  Fridericus,  etc.  Intellexi- 
mus,  etc  


Licet  multa  rerum  dispendia  et  gravia  damna  passi  fuerimus  magnarum 
et  nobilium  personarum  de  quibus  non  potuimus  non  dolere,  singula  ta- 
men  credimus  commode  successisse  si  rei  exitus  ad  nutum  vestrum  et 


536  FRIDERICI  SECUNDI  [Ann.  1235. 

fratrum  vestrorum  pacem  et  honorem  respiciat  ecclesiastice  libertatis.  Nam 
si,  quod  absit,  aliter  sequeretur  et  vestram  exinde  non  prosequeremini 
voluntatem ,  tunc  reputaremus  incommodum  geminatum.  Quia  vero  de- 
fensionem  Ecclesie  sollicitudini  nostre  placuit  commisisse,  paternitatis 
vestre  providentie  ac  fratrum  duximus  committendum  quod  si  pax  ad 
honorem  et  exaltationem  Ecclesie  provenerit,  ut  optatur,  quod  in  oculis 
vestris  gratius  fuerit  faciatis  (1).  Nec  pro  eo  quod  necessitas  ad  remotiora 
provocat  iter  nostrum,  inclinetis  ad  pacem  inutilem  minus  honorifice 
motus  vestros;  pro  firmo  gerentes  quod,  etsi  a  presente  itinere  desistere 
non  possimus,  nihilominus  per  exhibitionem  operis  ostendemus  quod  non 

dimittamus  Ecclesiam  indefensam  

[Concludit  nuntians  magistrum  domus  Theutonicorum  ad  Sedem  Aposto- 
licam  a  se  Paschali  tempore  mittendum,  cui  velit  papa  fidem  adhibere.] 
Datum  Fogie,  XXVII  martii,  indictione  VIII. 


Mense  aprili  imperator  apud  Precinam  pascha  Domini  celebrat, 
et  consequenter  post  pascha  iter  arripuit  in  Alemanniam  profec- 
turus,  ducens  secum  Conradum  filium  suum.  Quem  magister  do- 
mus  Theutonicorum  ipso  mandante  praecessit  ad  papam.  Riccard. 
de  S.  Germano,  Chronic.  ad  ann. 


perusii^       Gregorius  papa  regem  Francorum  monet  ne  in  aliquo  turbetur 
occasione  matrimonii  inter  Fridericum  imperatorem  et  sororem 


(1)  Pax  autem  mense  aprili  sive  maio  hujus  anni  inter  papam  etRomanos  reformata  est. 
Captivi  Romani  qui  apud  Viterbium  per  papam  tenebantur  liberati  sunt,  illis  dimissis  qui  tene- 
bantur  a  Romanis.  Ricc.  de  S.  Germ.,  Chronic.  ad  ann. 

regis  Angliae  contrahendi ,  quum  idem  imperator  aftectet  ut  spe- 
cialis  inter  se  et  ipsum  regem  Francorum  amicitia  permaneat  et 
etiam  amplietur. 

(Edidit  Champollion-Figeac  ,  Lettres  de  rois,  reines  et  autres  personnages,  etc, 
t.  I,  n°  XXXVI,  p.  49,  ex  collect.  Brequigny,  t.  LXIII,  cum  hac  nota  :  «  Tiree 
du  livre  rouge  a  1'ichiq.  des  Remembrances,  fol.  171  recto.  ») 

Gregorius  episcopus,  servus  servorum  Dei,  carissimo  in  Christo  filio 
illustri  regi  Francorum  salutem  et  apostolicam  benedictionem.  Cum  de 
matrimonio  contrahendo  inter  carissimum  in  Christo  filium  nostrum  Fre- 
dericum,  Romanorum  imperatorem  semper  augustum,  Jerusalem  et  Sicilie 
regem  illustrem,  et  sororem  regis  Anglorum  illustris  dudum  tractatus  habi- 
tus  fuerit  et  juramento  firmatus,  nos  secundum  Domini.  .  .  .  expedire 
videntes  quod  ad  finem  hujusmodi  matrimonium  duceretur ,  dicto  regi 
per  scripta  nostra  mandavimus  ut  ad  ipsius,  prout  tenebatur,  procederet 
complemenlum.  Verum  cum  ex  re  hujusmodi  tibi  non  sit  in  aliquo  sus- 
picandum ,  celsitudinem  tuam  affectione  paterna  deposcimus  et  hortamur 
quatinus  exhoc  aliquod  turbationis  nubilum  non  admittens,  pro  constanti 
teneas  quod  a  nobis  et  imperatore  jamdicto  nihil  in  hac  parte  geritur  per 
quod  vel  in  minimo  statui  tuo  derogetur,  presertim  cum  idem  imperator 
diligat  et  affectet  ut  amicitia  specialis  que  inter  progenitores  ipsius  et  tuos 
ab  antiquo  floruit,  inter  le  et  ipsum  nedum  firma  permaneat,  sed 
augmentis  continuis  amplietur. 

Datum  Perusii,  XVI  kalendas  maii,  pontificatus  nostri  anno  nono. 


Fridericus,  liomanorum  imperator,  ad  preces  episcopi  Aprutini  Apud  Fanum , 
justitiario  Aprutii  mandat  ut  forum  salis,  ferri  et  rerum  venalium 
apud  Teramum  fieri  permittat,  si  forum  ipsum  novis  statutis  suis 
non  obviaverit. 

IV.  68 

(Edid.  Palma,  Storia  ecclesiastica  e  civile  della  ciltd  di  Teramo,  t.  II,  p.  3,  ex 
Muzii  dialog.,  2,  MSS.) 

Fridericus  Romanorum  imperator  semper  augustus,  Hierusalem  et 

Sicilie  rex,  justitiario  Aprutii  (1)  fideli  suo  gratiam  suam  et 

bonam  voluntatem.  Constitutus  in  presentia  nostra  venerabilis  episcopus 
Aprutinus  (2)  exposuit  quod  cum  antiquitus  usque  ad  hec  nostra  felicia 
tempora  consueverit  fieri  forum  venalium  rerum  in  Teramo  singulis  hebdo- 
madibus,  priusquam  statutorum  nostrorum  manaverit  edictum  (3),  non 
solum  forum  ferri  et  salis,  sed  minutarum  venalium  rerum  quarum  com- 
moditas  liominibus  ipsius  civitatis  profectum  facilem  afferebat,  prohi- 
buisti  (a)  in  Teramo  fieri,  cum  forum  ipsum  novis  statutis  nostris  nulla- 
tenus  obviaret.  Quare  fidelitali  tue  precipiendo  mandamus  quatenus 
inquisita  super  his  diligentius  veritate,  si  constiterit  ita  esse,  salvis  novis 
statutis  nostris,  forum  salis  et  ferri  et  forum  venalium  rerum  fieri  apud 
Teramum  permittas  (4),  sicut  anliquitus  consuevit,  etc.  (sic). 

Datum  apud  Fanum  (5),  die  XVIII  aprilis  (6),  indictione  octava. 

(a)  In  libro  impresso  prohibilum,  minus  recte. 

(b)  In  libro  additur  1235  numeiis  arabicis. 


(1)  Scilicet  Robertus  de  Busso,  quum  ad  mensem  maium  Riccardus  de  S.  Germano  haec 
memoret :  «  Robertus  de  Busso  e  justitiariatu  Aprutii  amovetur,  et  Hector  comestabilis  Montis- 
fusculi  substitutus  est  illi.  » 

(2)  Non  bene  constat  utrum  Sylvester  an  Atto  nomine  tertius  tunc  vocaretur.  De  catalogo 
episcoporum  Aprutinorum,  vid.  Palma,  Ibidem,  p.  13  et  14. 

(3)  Vide  supra  statuta  de  generalibus  nundinis ,  p.  462. 

(4)  Per  sententiam  de  anno  4235,  47  decembris,  justitiarius  privilegium  fori  confirmavit,  non 
obstantibus  novis  imperialibus  statutis,  ut  legimus  apud  Palma  ,  loco  supra  citato. 

(5)  Imperator,  postquam  Fulgineum  ceperit,  ut  nos  Jacobillius  monet,  relicto  ibi  vicario  sibi 
devoto,  Fanum  venitet  curiam  solemnem,  praecipue  de  rebus  regni  Siciliae  ordinandis,  cele- 
bravit.  «  Thomas  de  Aquino  Acerrarum  comes,  magister  justitiarius  et  justitiarii  alii  de  regno, 
necnon  et  Capuanus,  Hydrontinus  et  Panormitanus  archiepiscopi  cum  nonnullis  de  regno  usque 
Fanum  secuti  sunt,  et  de  imperatoris  licentia  sunt  in  regnum  reversi.  »  Ricc.  de  S.  Germ., 
Chrcmic.  ad  ann.  De  Capuano  et  Panormitano  archiepiscopis,  qui  una  cum  episcopo  Ravellensi 
vices  imperatoris  abseniis  in  regno  obtinuerunt ,  pluries  infra  mentio  erit. 

Fridericus,  Romanorum  imperator,  Ludovico  Francorum  regi  AP2u5d 
scribit ,  licet  ex  ordinatione  et  providentia  summi  pontificis  matri- 
monium  cum  sorore  regis  Anglorum  contrahere  velit,  nihil  tamen 
de  confoederatione  inter  se  et  ipsum  inita  esse  immutandum  5  ro- 
gatque  ut  cum  ad  Theutoniam  properet ,  venire  ad  illas  partes  illi 
placeat,  ubi  solitam  amicitiam  invicem  corroborent. 

(Edidit  Champoixion-Figeac,  Lettres  de  rois ,  reines ,  etc. ,  1. 1,  n°  XXXVII, 
p.  50,  ex  coll.  Brequigny,  t.  LXIII,  cum  hac  nota  :  «  Tirie  du  livre  rouge, 
ichiq.  des  Remembr.,  fol.  171  recto.  ») 

Fridericus  Dei  gratia  Romanorum  imperator  semper  augustus,  Jeru- 
salem  et  Sicilie  rex,  illustri  regi  Francorum  dilecto  amico  suo,  salutem  et 
sincere  dilectionis  affectum.  Ne  fama  sub  incerto  discurrens  posset  regali 
animo  vestro  de  contingentibus  causam  alicujus  dubietatis  afferre,  pro- 
cessum  rei  tenore  presentium  ad  vestram  volumus  notitiam  pervenire. 
Sane  convenientibus  nobis  estate  preterita  una  cum  summo  pontifice  reve- 
rentissimo  patre  nostro,  idem  venerabilis  pater  attente  nos  monuitutma- 
trimonium  quod  a  primordio  Deus  constituit  et  sine  quo  manere  non 
debent  principes  orbis  terre,  gratia  sobolis  et  honestioris  vite  contra- 
here  (a)  deberemus,  presertim  cum  id  saluti  anime  ethonori  nostri  culmi- 
nis  cognosceret  expedire  (b).  Respondentibus  itaque  nobis  quod  nondum 
provideramus  que  nostro  foret  apta  conjugio  invenire,  se  ad  hoc  affectione 
paterna  obtulit  inventorem,  postulans  invencionem  sue  ordinationi  et 
providentie  sue  committi.  Cumque  duxerimus  idem  negocium  committen- 
dum  provisioni  et  arbitrio  tanti  patris,  providit  et  paterna  monitione  con- 

(«)  In  impresso  contrahende,  minus  recte. 

(b)  In  copia  et  in  impresso  :  cum  et  saluti  anime  et  honoris  nostri  cuhnini  congrueret 
expedire;  quem  locum  male  transcriptum  correximus. 

sulendo  rogavit  ut  sororem  illustris  regis  Anglorum  tanquam  nostro  con- 
sortio  aptiorem  ducere  deberemus.  Super  quo  dum  proposuerimus  quod 
propter  confederationem  inter  nos  et  vos  initam  et  firmatam,  dubietas 
inhereat  ne  si  juxta  providentiam  et  preces  suas  predictum  matrimonium 
compleremus,  contra  formam  ejusdem  federationis  contingeret  nos  venire, 
rogantes  ut  sicut  honori  nostro  cederet  et  provideret,  ipse  recepit  in  ma- 
nibussuis  negotium,  exhortans  et  dicens  non  esse  aliquatenus  dubitan- 
dum  ;  quin  potius  id  fieri  persuadens  subintulit  quod  ejusdem  matrimonii 
complementum  omittere  absque  fame  periculo  et  nostre  salutis  dispendio 
non  possemus,  maxime  cum  ante  omnem  confederationem  initam  dudum 
fuerit  juramento  confirmatum,  nichilominus  eadem  confederatione  in  suo 
statu  et  robore  valitura.  Nos  igitur  apostolicis  precibus  et  monitis  sic  in- 
ductos  oportuit  ex  quo  providentie  sue  commisimus,  juratum  matrimo- 
nium  ducere  ad  effectum,  in  ea  quoque  ad  vos  dilectionis  constanlia 
permanentes  [ut],  sicut  ad  invicem  a  nostris  progenitoribus  et  vestris  est 
conservata  dilectio  et  cum  avo  et  patre  vestro  inclite  recordationis  habui- 
mus  amicitiam  illibatam,  ita  felici  tempore  nostro  vobiscum  inconcusse 
servemus.  Quocirca  cum  in  presentiarum  ad  visendum  nostrum  imperium 
in  Theutoniam  gressusnostrosfeliciter  dirigamus,  ubi  principes  nostri  pre 
nostro  adventu  convenient ,  in  vestra  ponimus  voluntate  si  vobis  venire 
placuerit  in  aliquem  cerlum  et  predestinatum  locum  ;  videbimus  vos 
libenter,  et  cum  eorumdem  nostrorum  assistentia  principum  corroborabi- 
mus  vobiscum  solitam  et  quasi  fundatam  a  progeniloribus  gratiam  et 
amorem ,  ut  venire  vobis  non  possit  in  dubium  quod  per  nos  dispendium 
sentiat  vel  intereatdilectionis  solite  firmamentum.  Ceterum,  quia  de  feli- 
citate  status  nostri  vos  audire  delectat,  noveritis  quod  per  illius  gratiam 
qui  principibus  dat  salutem,  prospera  corporis  incolumitate  ac  votivis 
successuum  eventibus  gloriamur,  requirentes  de  salubri  statu  et  conti- 
nentia  vestra  gratis  insinuationibus  exultare. 
Datum  apudFanum,  XXVaprilis,  VIII  indictione. 

Henricus  dux  Brabantiae  de  mandato  Friderici  Romanorum  im-  jjjna 
peratoris,  in  praesentia  regis,  episcoporum  et  magnatum  Angliae,    3 11 
sacramentum  praestat  tam  de  domina  Isabella  desponsanda  et 
coronanda  ab  imperatore  quam  de  ea  per  terram  suam  ducenda 
et  si  casus  sinister  acciderit,  in  Angliam  reducenda. 

(Edit.  ap.  Rymeb,  Foedera,  conventiones,  etc,  1. 1,  p.  226.) 

Nos  Henricus  dux  Brabantie  per  presens  scriptnm  notum  fieri  volumus 
universis  presentes  litteras  inspecturis  quod  a  domino  nostro  Friderico 
DeigratiainvictissimoRomanorum  imperatore  semper  augusto,  Jerusalem 
et  Sicilie  rege,  per  sacras  litteras  suas  et  per  magistrum  Petrum  de  Vinea, 
magne  imperialis  curie  judicem ,  latorem  earnm  ,  recepimus  in  mandatis 
ut  ad  illustrem  regem  Anglie  deberemus  personaliter  nos  conferre  pro 
recipienda  domina  Isabella  sorore  regis  ejusdem,  quam  prefatus  magister 
Petrus  de  Vinea  tanquam  specialis  et  legitimus  procurator  imperatoris 
ejusdem,  consensu  ab  ea  et  in  eam  per  verba  de  presenti  habito,  sacra- 
mento  etiam  corporaliter  prestito  in  anima  et  nomine  ipsius  imperatoris, 
legitime  desponsavit,  necnon  et  pro  eadem  domina  ad  ipsum  dominum 
imperatorem  felicibus  auspiciis  deducenda.  Recepimus  etiam  in  mandatis 
a  domino  imperatore  prefato  ut  nomine  suo  et  in  ejus  anima  juraremus 
quod  ipse  predictam  dominam  in  facie  Ecclesie  solempniter  desponsabit 
et  coronabit  eamdem,  et  quod  ipsam  imperiali  honore  et  affectione  mari- 
tali  tractabit.  Et  si  forte ,  quod  absit ,  contingeret  imperatorem  eumdem 
prius  in  fata  concedere  quam  predicta  omnia  compleantur,  quod  domina 
ipsa  in  regnum  Anglie  secure  et  libere  reducetur.  Quod  sacramentum  nos 
prefatus  dux  tam  de  domina  desponsanda  et  coronanda  a  domino  impe- 
ratore  quam  de  ea  per  terram  nostram  ducenda  ad  eum,  et  si  sinister 
casus  accideret,  reducenda,  tactis  sacrosanctis  Evangeliis,  in  presentia 
prefati  regisAnglie  existentes,  presentibus  ibidem  venerabilibus  patribus 

E.  Cantuariensi  archiepiscopo ,  J.  Bathoniensi,  R.  Dunolmensi,  R.  Cices- 
trensi  domini  regis  Anglie  cancellario,  W.  Carleslensi  episeopis,  R.  comite 
Cornubie  fratre  predicti  regis  Anglie,  H.  de  Burgo  comite  Kantie,  et  H. 
comite  Herefordensi,  et  multis  aliis  nobilibus,  fecimus,  et  quod  ad  predicta 
omnia  percomplenda  nos  pro  legali  posse  nostro  bona  fide  curabimus 
laborare.  In  cujus  rei  testimonium  idem  rex  Anglie  illustris  huic  scripto 
sigillum  suum  apposuit. 

Datum  apud  Westmonasterium ,  tertio  die  maii,  anno  regni  ipsiusdo- 
mini  regis  Anglie  decimo  nono,  per  manus  ipsius. 

Ejusmodi  mandatum  extat  archiepiscopi  Coloniensis,  nisi  quod  locus 
tam  de  domina  desponsanda,  etc,  in  his  litteris  deest. 


Apud        Imperator  cum  Conrado  filio  suo  et  de  regno  admodum  paucis 

Ariminutn , 


maio. 


sTbidagtum,'  mense  madio  apud  Ariminum  mare  intrat,  et  in  Aquilegiam  vadit, 

exinde  in  Alemanniam  profecturus  Mense  junio  de  felicibus 

imperatoris  auspiciis  litterae  venerunt  in  regnum ,  quomodo  apud 
Sibidatum  a  principibus  imperii  magno  fuerat  cum  honore  recep- 
tus  (1).  Ricc.  de  S.  Germano,  Chronic.  ad  ann. 


Apud        Fridericus ,  Romanorum  imperator,  ad  supplicationem  Conradi 

Xovum  Forum  .  x  x 

inmak>!a'  abbatis  Admontensis  monasterii,  renovat,  inserit  et  confirmat  pri- 
vilegium  eidem  coenobio  indultum  a  Friderico  primo  avo  suo,  de 
anno  1184,  ubi  possessiones  monasterii  illerecenset  idemque  jure 
advocatorum  eximit. 


(I)  Prosperum  imperatori  successum  paraverant  archiepiscopus  Maguntinus,  episcopi  Bam- 
bergensis  et  Eichstadensis  et  marchio  de  Baden ,  qui  circa  initium  hujus  anni  de  Apulia  ad 
partes  Alemanniae  reversi  fuerant. 

(Edit.  ap.  Bern.  Pez,  Thes.  anecdot.  noviss.,  t.  III,  parsIII,  p.  682  et  678.) 

In  nomine  sancte  et  individue  Trinitatis.  Fredericus  II ,  divina  favente 
clementia  Romanorum  imperator  semper  augustus,  Jerusalem  et  Sicilie 
rex.  Intercetera  que  titulos  Cesaree  dignitatis  extollunt,  id  potissime  nos- 
tris  utilitatibus  censemus  attribui  quod  divinis  locis  et  Deo  dicatis  ec- 
clesiis  tam  liberaliter  quam  misericorditer  impertimur.  Eapropter  notum 
fieri  volumus  universis  imperii  nostri  fidelibus  tam  presentibus  quam 
futuris  quod  constitutus  in  presenlia  nostra  Conradus ,  venerabilis  abbas 
Admontensis  ecclesie,  fidelis  noster,  excellentie  nostre  quoddam  privile- 
gium  presentavit  eidem  ecclesie  olim  a  divo  augusto  avo  nostro  impera- 
tore  Friderico  memorie  felicis  indultum,  attente  supplicans  ut  privilegium 
ipsum  innovare  et  ea  que  continentur  in  ipso  sibi,  successoribus  suis  et 
eidem  ecclesie  confirmare  in  perpetuum  dignaremur;  cujus  privilegii 
tenor  talis  est  : 

In  nomine  sancte  et  individue  Trinitatis.  Fridericus  Romanorum  im- 
perator  augustus.  Equitas  rationis  et  censura  justicie  majestatem  nostram 
ammonent  et  invitant  ut  ad  munimen  et  protectionem  ecclesiarum  Dei 
quibus  ordinatione  divina  prodesse  tenemur  et  adesse,  solatium  gratie 
nostre  clementer  extendamus,  specialiter  autem  ad  illas  a  quibus  ora- 
tionum  suffragia  et  spem  salutis  nostre  gaudemus  in  Christo  Jesu  susci- 
pere.  Hujusmodi  namque  affectuoso  pietatis  opere  sic  per  bona  lempo- 
ralia  transire  speramus  ut,  eo  propitiante  qui  dat  salutem  regibus,  eternam 
beatitudinem  consequi  mereamur.  Eapropter  cognoscant  universi  Romani 
imperii  fideles  presentes  et  futuri  quod  nos  intuitu  divine  remunerationis 
et'  nostra  omniumque  parentum  nostrorum  salute,  necnon  et  respectu  re- 
ligionis  ac  obtentu  participationis  bonorum  operum  et  orationum  Admun- 
densis  congregationis ,  eamdem  Admontensem  ecclesiam ,  abbatem,  mo- 
nachos  et  fratres  ibidem  Deo  servientes,  familiam  et  omnia  bona  predicto 
monasterio  pertinentia,  sive  a  fundatore  Gebhardo  Salzpurgense  archie- 
piscopo  et  ejus  successoribus,  sive  ab  aliis  fidelibus  tradita  seu  fratrum 
labore  et  industria  rationabiliter  conquisita,  sicut  in  privilegio  pie  recor- 
dationis  Chunradi  senioris  et  aliorum  successorum  ejus  suis  distincta 

censentur  vocabulis,  videlicet  hec  :  Ex  dono  bone  memorie  Gebhardi 
Salzpurgensis  archiepiscopi  fundatoris  ejusdem  cenobii  in  valle  Admon- 
tensi  fundum  ecclesie  Sancti  Blasii  et  quecumque  Hemma  comitissa  ibi 
habuit;  patellam  salis  in  vicinia  monasterii  apud  Halle  et  maximam 
partem  adjacentis  nemoris;  ex  dono  successorum  ejus  Tiemonis  et  Chun- 
radi  et  Ebirhardi  archiepiscoporum  curtem  ex  altera  parte  alvei  qui  di- 
citur  Admunt  et  reliquum  nemoris  et  preconium  ultra  fluvium  Anesis; 
patellas  et  salinas  apud  Halle  cum  augia  que  adjacet  flumini  predicto  et 
forestum  omne  ad  Wenge  pertinens  cum  novalibus ,  curtes  Rudindorf, 
Kriezowe,  Pleberch,  Arnich,  Rute,  Chrumpowe,  Jonspach,  et  que  de- 
derunt  predicti  episcopi  in  variis  usibus  alpium  et  montium  ubi  sal  co- 
quitur  et  ferrum  foditur,  cum  agris,  silvis,  pralis,  aquis ,  aquarumque 
decursibus  a  rivulo  Zedilze  usque  Frodnize  et  a  Lusah  usque  Slayph  cum 
piscationibus  et  venationibus  in  predictis  terminis  et  apud  Sanctum 
Gallum  novalibus  et  omnibus  justitiis  suis  in  eadem  valle  sua  et  in  nemo- 
ribus  seu  montanis  eorum  tam  remotis  quam  prope  positis  sive  in  Ka- 
rinthia  seu  Marchia  vel  in  omnibus  prediis  suis,  ubicumque  vene  salis 
seu  argenti  vel  ferri  aut  cujuslibet  generis  metalli  fodine  reperiri  pote- 
runt.  Ex  dono  quoque  Chunradi  primi  domum  hospitalem  Friesach  cum 
prediis  et  omnijuresuo;  ex  dono  nobilium  quorumdam,  Reinheri  vide- 
licet  et  Petrisse  et  aliorumconsanguineorumLiutoldi  abbatis  Admuntensis, 
allodia  Tovernich  et  Chirchaim  cum  omnibus  pertinentiis  suis,  predium 
ad  Segeriz,  predium  ad  Cholmunz,  in  Gnessow  et  Purchstall,  predium  in 
Tobilarn  et  Micheldorf.  Ex  dono  Chunradi  secundi  archiepiscopi  pre- 
dium  Rapotindorf  et  Guetinbrunnen  et  Aichen  et  aliis  possessionibus 
Machthildis  matrone.  Ex  dono  Gebehardi  archiepiscopi  predium  Zezzen 
et  Altenhoven  et  Lelin,  predium  ad  Piswich  et  in  Zozzin.  Ex  dono  mar- 
chionis  Otakari  et  ejus  filii  Oda  ducis  alpem  Schoverin  ad  idem  predium 
pertinentem ,  quidquid  apud  Grazlup  et  Pals  habent.  Ex  dono  Gebhardi 
predium  Tiufenpach  et  Aichdorf,  Praitenvurt  cum  omnibus  pertinentiis 
eorum,  quicquid  apud  Gurzeim  et  Wenge  et  in  Thauro  montehabent,  et 
Triebin  cum  omnibus  pertinentiis  suis,  predia  ad  duas  Griezin  et  Diet- 
marsdorf,  Perndorf,  Siginsdorf,  Stade,  Strechowe,  Puhel  cum  omnibus 

pertinentiis  suis.  Ex  dono  Chunradi  primi  archiepiscopi  predium  Jeringe 
inferius.  Ex  dono  Gebehardi  Jeringe  superius  cum  omnibus  appenditiis 
eorum.  Ex  dono  Chunradi  et  Ebirhardi  archiepiscoporum  predium  Gote- 
fridi,  Mukkinnowe  cum  omni  jure  suo,  predium  Gazzowe  et  Velkis  cum 
adjacentibus  prediis,  predium  Averam  et  Culme ,  predium  Lazlawsdorf, 
silvam  quam  dedit  Otaker  dux  inter  Losniz  et  Gamniz,  predium  Strazganch 
quod  fuit  Guntheri  marchionis  et  Conradi  comitis  de  Pilstein,  et  Stube- 
nich  et  Fustriz  cum  omnibus  pertinentiis  suis  et  cunctis  que  in  Marchia 
habent  prediis,  predium  Ratelach  quod  fuit  comitum  Weriandi  et  Per- 
nhardi,  quicquid  habent  Lufniz,  Waltinpach,  Chomer  et  Mutarn.  Ex  dono 
nobilium  Treboch  et  Tunewiz,  quinque  curtes  ad  pontem  Sancti  Stephani 
cum  molendino,  quicquid  apud  Sanctum  Benedictum  et  Puech  et  Lob- 
nick  et  Chrotendorf  et  Chrowath  et  juxta  Muram  fluvium  et  Liesnich  et 
apud  Lungowe  et  Chats  prediorum  habent.  Ex  dono  nobilium  predia 
Mitterndorf  et  Pirchenwanch  et  Selsniz.  Ex  dono  Ebirhardi  archiepiscopi 
duos  mansus  in  villa  Techanschirchen.  Ex  dono  nobilium  quecumque 
apud  Wurvilach,  Potsach,  Gomvaren,  Pfafstete,  Modelansdorf  et  Aichove 
et  Volindorf  possident.  Ex  dono  Wielandi  et  uxoris  sue  Jute  predium 
Chrowat  et  Vurvelath  et  Gumpoldischirchen,  vineam  ex  dono  Gebhardi, 
Rust,  Arnisdorf,  Welmnich,  Winden  cum  appenditiis  eorum,  apud  Wa- 
chowe  quidquid  comes  de  Wolfrathusen ,  apud  Prunnen  quicquid  Fri- 
dericus  advocatus,  apud  Luthinowe  quidquid  Godefridus  de  Weterfeld 
eis  dederunt.  Ex  dono  nobilium  vineta  apud  Chremise  cum  molendino 
et  quecumque  inibi  et  apud  Pielach  et  ubicumque  in  Austria  apud  Ens 
et  Ulspuch,  predium  apud  minus  Halle  quod  Ducis  nuncupatur,  que- 
cumque  circa  Housrukk  et  circa  Wels  possident,  apud  Treswiz  et  Luezen 
predia.  Ex  dono  nobilium  predia  Haginperg,  Wizzenbach,  Obilarn,  Gun- 
dakeringen ,  Slabenich.  Ex  dono  archiepiscoporum  apud  Sunderma- 
ningen ,  Peukkam ,  Irintal ,  Tutisinpach ,  Aich ,  Winchlaren ,  Eberhartin- 
gen,  Hovemarn  quod  emerunt,  predium  apud  Hus  superius  et  inferius, 
Inenswalde  et  Rastat,  Schratengastei ,  Uricenwalde,  Pongowe,  predia 
cnm  novalibus  usque  Horginprukke,  predium  Mitternhowe,  Wenge,  El- 
mowe,  a  Gebhardo  archiepiscopo  Salzpurch[ensi]  Hyrshalm  cum  ap- 

penditiis  eorum,  in  villa  Baierhalle  quecumque  a  comite  Pertholdo  et 
Ottone  Palatino  dono  vel  concambio  acquisierunt.  Ex  dono  nobilium 
quidquid  apud  Pergen  ,  Imberheim ,  Hatiprechtisprunnen  ,  Hasilbach , 
Surloch,  Hesilwanch,  Wilpach ,  Wetilchaim,  Uralsdorf,  Cramperch,  et 
quecumque  in  Bavaria  habent,  predium  Elsindorf,  quod  fuit  Ulrici  et 
Pernhardij  et  omnia  que  ibidem  emerunt.  Hec  ergo  omnia  que  Admon- 
lensis  ecclesia  in  pretaxatis  locis  et  aliis  similiter  legitime  possidet  et  que- 
cumque  ei  pertinent  in  terris,  agris,  vineis,  [aquis]  aquarumque  decur- 
sibus,  silvis,  pratis,  pascuis,  locis  cultis  et  incultis  infra  lerram  et  supra 
terram ,  et  ea  quecumque  post  indulta  eis  privilegia  vel  ante  eorum  colla- 
tionem  justo  adeptionis  titulo  dinoscuntur  possedisse  vel  prestante  Do- 
mino  in  posterum  juste  sunt  adepturi,  sub  alis  et  aquilis  imperatorie  ma- 
jestatis  conservanda  suscepimus  et  defensanda ;  constituentes  ut  debita 
usuum  integritate  possideant  que  de  regalibus  imperii  a  Salzburgensi 
ecclesia  nomine  elemosyne  susceperunt  et  possidere  dinoscuntur.  Ad 
augmentum  quoque  imperialis  gratie  clementer  eis  indulgemus  et  con- 
firniamus  ut  in  secularibus  judiciis  per  omnem  vallem  ipsorum  nullus 
advocatorum  vel  aliorum  judicum  quippiam  sibi  juris  vendicet,  sed  ab- 
batem  et  fratres  ejus  sicut  hactenus  habuerunt  libere  respiciant.  Insuper 
adjicientes  imperialis  edicti  vigore  ut  quemadmodum  Gebhardus  comes 
de  Purchousen,  advocatus  quondam  monasterii,  et  successor  ejus  patruus 
noster  dux  Austrie  Hainricus  advocatiam  ejusdem  monasterii  habuisse 
dinoscuntur,  et  sicut  idem  dux  Hainricus  et  filius  ejus  dux  Liutpoldus 
privilegiis  suis  eidem  confirmaverunt  ecclesie,  ita  irrefragabiliter  obser- 
vetur  :  scilicet  quod  nec  ipsi  advocati  nec  fideles  eorum  placita,  bannos, 
modios  vel  pecudes  a  fratribus  ipsis  vel  hominibus  eorum  exigant.  In- 
super  ut  nec  ipsis  advocatis  nec  aliis  potestatibus  liceat  advocatia  bo- 
norum  ejusdem  ecclesie  quempiam  inbeneficiare ,  sed  fideles  et  amicos 
suos  dilectionis  tantum  intuitu  tutores  ac  defensores  monasterii  instituat. 
Id  ipsum  quoque  in  tota  terra  ducis  Stirensis  consanguinei  nostri  et  in 
Karinthia  perpetim  observandum  statuimus.  De  libero  quoque  per  omnem 
terram  ducis  Styrensis  transitu  et  teloneo  ab  eis  non  exigendo,  sicut  ipse 
dux  Otaker  et  pater  ejus  fratribus  jam  dicte  indulserunt  ecclesie ,  et  nos 

indulgemus  et  confirmamus ;  statuentes  et  imperiali  auctoritate  sancientes 
ut  nulla  omnino  persona  humilis  vel  alta,  secularis  vel  ecclesiastica,  hanc 
auctoritatis  nostre  paginam  aliquibus  damnis  injuriarum  seu  calumniis 
audeat  attentare.  Quod  qui  fecerit  majestatis  reus  quinquaginta  libras  auri 
puri  pro  pena  componat,  dimidium  fisco  imperialis  camere  et  reliquum 
injuriam  patienti  ecclesie. 

Hujus  rei  testes  sunt :  Chunradus  Moguntinus  archiepiscopus,  Philippus 
Coloniensis  archiepiscopus ,  Hermannus  Monasteriensis  episcopus,  Mar- 
tinus  Misnensis  episcopus,  Chunradus  Lubicensis  electus,  Liupoldus  dux 
Austrie,  Fridericus  dux  Suevie,  Ludwicus  comes  de  Spizimberch,  En- 
gilbertus  comes  de  Gurtze,  Heinricus  comes  de  Vietse,  Otto  de  Lengin- 
bach,  Herkimbertus  de  Haginowe,  Khrafto  de  Emizinisbach,  Engilscalcus 
de  Ura,  Lutwinus  de  Sunninberch,  Ulricus  de  Stowiz,  Heinricus  de 
Dunkinstein,  et  alii  quamplures. 

Signum  Friderici  Romanorum  imperatoris  invictissimi. 

Ego  Gotefridus  imperialis  aule  cancellarius ,  vice  Chunradi  Mogun- 
tine  sedis  archiepiscopi  et  Germanie  archicancellarii ,  recognovi. 

Acta  sunt  hec  anno  dominice  incarnationis  M.  C.  LXXXIIII,  indic- 
tione  II  (a),  regnante  domino  Friderico  Romanorum  imperatore  glorio- 
sissimo,  anno  regni  ejus  XXXIIII,  imperii  vero  XXX,  feliciter.  Amen. 

Datum  apud  Moguntiam. 

Nos  autem  predicti  abbatis  devotis  supplicationibus  annuentes,  de  spe- 
ciali  gratia  qua  ipsum  abbatem ,  fratres  et  eamdem  ecclesiam  cum  om- 
nibus  bonis  suis  protegere  volumus  et  tueri,  predictum  privilegium  huic 
nostro  presenti  privilegio  de  verbo  ad  verbum  inseri  jussimus ,  omnia 
que  continentur  in  eo  predicto  abbati,  fratribus  et  successoribus  eorum  ac 
memorato  monasterio  auctoritatis  nostre  munimine  perpetuo  confirmantes. 
Statuimus  igitur  et  imperiali  sancimus  edicto  quatenus  nulla  persona  alta 
vel  humilis ,  ecclesiastica  vel  mundana ,  contra  presentis  confirmationis 
nostre  paginam  predictos  abbatem ,  fratres  et  successores  suos  ac  sepe- 
fatum  monasterium  in  aliquo  molestare  presumat.  Quod  qui  presump- 
serit  preter  indignationem  nostram  centum  librarum  auri  pena  plectatur, 

(«)  Deest  oranino  notitia  raensis. 

medietatem  fisco  nostro ,  reliquam  parti  (a)  predicti  monasterii  exsol- 
vendam.  Ut  autem  hec  nostra  confirmatio  robur  obtineat  perpetue  firmi- 
latis,  presens  privilegium  fieri  et  sigillo  majestatis  nostre  jussimus  com- 
muniri. 

Hujus  rei  testes  sunt  :  Eberhardus  Salzpurgensis  archiepiscopus,  Ekki- 
bertus  Babenbergensis  episcopus,  Chunradus  Frisingensis  episcopus, 
Fridericus  dux  Austrie,  Bernhardus  dux  Karinthie,  M.  dux  Lotharingie, 
Hermannus  magister  hospitalis  Teutonicorum ,  comes  Hermannus  de  Or- 
laraunde,  comes  Meinhardus  de  Gorze,  comes  Heinricus  de  Graifes- 
pach,  .  .  .  comes  de  Sulze,  Heinricus  marescalcus  de  Bapinheim,  et  alii 
quamplures. 

Signum  domini  Friderici  secundi,  Dei  gratia  Romanorum  imperatoris 
invictissimi. 

Acta  sunt  hec  anno  dominice  incarnationis  M.  CC.  XXXV,  mense  maio, 
indictione  VIII ,  imperante  domino  nostro  Friderico  secundo ,  Dei  gratia 
invictissimo  Romanorum  imperatore  semper  augusto,  Jerusalem  et  Si- 
cilierege,  anno  Romani  imperii  ejus  XV,  regni  vero  Sicilie  XXXVIII,  fe- 
liciter.  Amen. 

Datum  apud  Novum  Forum  in  Stiria  (1),  anno  et  mense  et  indictione 
prescriptis. 


Ap3imS?nt'  Fridericus  II  hujus  nominis,  Theutoniae  partes  ingressus,  apud 
nos  (2)  solempniter  susceptus  est  quarta  feria  infra  Pentecosten. 
Chronic.  Admont.  ad  ann.  1235,  ap.  Pertz,  Monum.  Germ.  Hisl., 
t.  IX ,  p.  593. 

(a)  Ap.  Pez  reliquam  partem,  minus  recte 


(1 )  Scilicet  Neumarkt,  inter  Friesach  et  Judenburg. 

(2)  Scilicet  apud  Admont,  celebrem  Styriae  abbatiam,  super  flumen  Enns,  non  procul  a  Rot- 
tenmann. 

Fridericus,  Romanorum  imperator,  Heinrico  abbali  Cremsmo-  Apyu™e'Ee' 
nasteriensi  privilegium  confirmat  quod  tempore  regni  sui  anno 
1217  eidem  coenobio  concessit  (1),  idemque  renovat  et  inserit. 

(Memorat.  ap.  Boehmee,  Regest.  imper.,  p.  161,  n°  795,  ex  copia,  minusutvide- 
tur  integra,  quam  ipsi  communicavit  Stiilz.) 

Hujus  rei  testes  sunt  :  S.  Ratisponensis  episcopus,  imperialis  aule  can- 
cellarius,  frater  H.  ordinis  Theutonicorum  magister,  etc.  (sic). 

Datum  apud  Welse  (2),  anno  dominice  incarnationis  M.  CC.  XXXV, 
mense  junio,  octave  indictionis. 


Fridericus,  Romanorum  imperator,  monasterium  in  veteri  Ho- 
nowe  (Althohenau) ,  Salseburgensis  dioecesis,  cum  omnibus  bonis  JUI"0, 
et  personis  in  specialem  protectionem  suam  recipit. 

(Edit.  ap.  Hund,  Metrop.  Saheh.,  t.  II,  p.  80,  et  in  Monum.  Boic,  t.  XVII,  p.  2, 
ex  originali  unde  sigillum  tunc  pendebat  illaesum.) 

Fridericus,  Dei  gratia  [Romanorum]  imperator  et  semper  augustus, 
Jerosolyme  et  Sicilie  rex ,  universis  per  Romanum  imperium  constitutis 
gratiam  suam  el  omne  bonum.  Per  presens  scriptum  nostrum  notum 
fieri  volumus  universis  imperii  fidelibus  tam  presentibus  quam  futuris 
quod  nobis  feliciter  transeuntibus  per  Bavariam,  priorissa  et  conventus 
in  veteri  Honowe,  Salceburgensis  diocesis ,  nostre  celsitudini  supplicavit 
quatinus  monasterium,  ipsas  et  bona  earum  que  in  presenti  possident  et 


(1)  Vide  supra,  t.  I,  p.  54  4  etseqq.,  ubi  privilegium  integrum  exhibetur. 

(2)  Locus  Austriae  super  flumen  Traun,  inter  Lambach  etNeubau. 

m  anlea  justo  titulo  poterunt  adipisci ,  sub  nostra  et  imperii  protectione 
recipere  dignaremur.  Nos  igitur  piis  earum  precibus  favorabiliter  an- 
nuentes,  illius  intuitu  cui  sacra  cenobia  sunt  dicata,  apud  quemfeminei 
sexus  devotio  locum  non  infimum  promeretur,  predictum  monasterium, 
priorissam  pariter  et  conventum,  familiam  et  omnia  bona  earum  sub 
nostra  et  imperii  protectione  recipimus  speciali,  universis  scripti  aucto- 
ritate  mandantes  quatinus  nullus  sit  qui  predictum  monasterium,  prio- 
rissam  et  conventum  ejusdem,  familiam  et  bona  earum  audeat  contra 
presentis  confirmationis  nostre  paginam  inquietare  vel  temere  pertur- 
bare.  Quod  qui  presumpserit  indignationem  nostri  culminis  se  noverit 
incursurum.  Ad  hujus  itaque  protectionis  nostre  memoriam  et  robur 
perpetuo  valiturum,  presens  scriptum  sibi  fieri  fecimus  et  sigillo  majes- 
tatis  nostre  jussimus  communiri. 

Datum  apud  Ratisponam,  anno  dominice  incarnationis  M°  ducente- 
simo  tricesimo  V° ,  mense  junio,  VIII  indictione. 


*mberg      Fridericus ,  Romanorum  imperator,  ad  petitionem  Rudegeri  Pa- 
7jumi'    taviensis  episcopi,  judicibus  ejusjus  gladii  et  securisin  reoscrimi- 
num  ultimo  supplicio  puniendos  ex  gratia  sua  concedit. 

(Edit.  ap.  Monum.  Boica,  tom.  XXXI,  pars  1%  p.  565,  e  codic.  Passav.  III, 
fol.  73,  b.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  venerabili  Pataviensi  episcopo  Rudegero,  dilecto 
principi  suo ,  gratiam  suam  et  omne  bonum.  Supplicationibus  ex  parte 
tua  porrectis  excellentie  nostre  ut  liceat  judicibus  tuis  reos  criminum  et 
culpis  suis  exigentibus  ultimo  supplicio  condempnandos  gladio  vel  securi 
ferire,  benignum  prestantes  assensum,  concedimus  ex  gratia  nostra  li- 
centiam  ipsis  judicibus  ut  si  quando  casus  emerserit  reos  criminum,  quos 
pro  facinoribus  suis  ultimum  juste  manet  supplicium,  condempnare  et 

facere  decapitari,  possint  auctoritate  culminis  nostri  gladio  vel  securi 
[ferire]. 

Datum  apud  Nuremberch,  XVIIjunii,  VIII  indictionis. 


Fridericus,  Romanorum  imperator,  universis  per  imperium  con-  ^J&j^ 
stitulis  domum  hospitalis  Sanctae  Mariae  Theutonicorum  commen-  22junii- 
dat,  monens  ut  fratres  et  omnia  bona  eorum  fovere  et  defensare 
curent. 

(Edit.  in  Brandenburgische  usurpazions-geschichte  in  den  Frankischen  Kreis- 
landen,  p.  90,  n°  41.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  dilectis  principibus  suis  venerabilibus  ecclesiarum 
prelatis,  ducibus,  marchionibus,  ministerialibus,  scultetis,  advocatis  et 
universis  per  imperium  constitutis ,  quibus  presentes  littere  ostense  fue- 
rint,  fidelibus  suis,  gratiam  suam  et  omne  bonum.  Cum  sacram  domum 
hospitalis  Sancte  Marie  Teuthonicorum  in  Jerusalem ,  velut  opus  prede- 
cessorum  nostrorum  cujus  incrementis  intendimus ,  nostre  serenitatis 
gratia  complectatur,  et  fratrem  Hermannum  magistrum  ipsius  domus  fi- 
delem  nostrum  in  conspectu  nostro  gratissimum  reputemus,  eam  protec- 
tionis  nostre  robore  munientes,  universitati  vestre  domum  eamdem  po- 
tissime  commendamus,  mandantes  attentius  et  monentes  quatinus  domos 
suas,  Theutonicos  fratres,  familias  et  omnia  eorum  bona  ob  honorem 
culminis  nostri  fovere  et  defensare  curetis;  favorem  vestrum  addentes 
eisdem  quo  per  terras  et  posse  vestrum  in  omnibus  oportunitatibus  earum 
gaudeant  et  utantur,  et  vestra  insuper  defensione  muniti  non  timeant  ini- 
micos  vel  injurias  malignorum.  Cum  enim  domus  et  omnia  bona  sua  sub 
nostra  et  imperii  speciali  protectione  consistant,  quidquid  eis  confertur 
gratie  vel  favoris  reputamus  admodum  gratiosum,  et  molestias  et  dampna 
sua  non  possumus  equanimiter  sustinere.  Volumus  insuper  universis  et 

singulis  favorabiliter  se  gerentibus  circa  eas,  teneriad  merita  gratiarum. 
Datum  apud  Nuremberch,  XXII  junii,  VIII  indictione. 


Fridericus,  Romanorum  imperator,  petente  Engelberto  abbate 
Ebracensi,  privilegium  a  se  tempore  regni  sui  eidem  monasterio 
indultum  inserendo  renovat,  et  in  eo  contenta  iterum  confirmat. 

(Edit.  in  Privilegiis  Eberacens.,  11'  sectio,  p.  6,  n°  47;  — ap.  Schutz,  Corp.  Hist. 
Brandenb.,  IV  abtheil,  75,  n"  38,  sed  erronee  ad  ann.  1237,  5  junii,  —  et  in 
Monum.  Boic,  t.  XXXI,  pars  l%  p.  563,  ex  diplomate  confirmatorio  Rudol- 
phi  I,  dato  ap.  Nuremberg,  15  decemb.  1274.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  E.  venerabilis  abbas 
Ebracensis  (1),  dilectus  fidelis  noster,  in  nostra  presentia  constitutus 
quoddam  scriptum  quondam  dicto  monasterio  a  nobis  indultum  tempore 
regni  nostri,  nostre  celsitudini  presentavit;  humiliter  supplicans  ut  ipsum 
innovare  et  omnia  que  continentur  in  eo  ipsi  abbati,  successoribus  suis 
et  jam  dicto  monasterio  confirmare  de  nostra  gratia  dignaremur.  Cujus 
tenor  talis  erat : 

Fridericus,  Dei  gratia  Romanorum  rex  et  semper  augustus,  et  rex  Si- 
cilie.  Tam  publicorum  serie  instrumentorum ,  etc.  [Sequitur  privilegium 
de  parochia  Schwabach,  datumNuremberg,  26  februarii  1213.  Vid.  supra, 
t.  I,  p.  251.] 

Nos  igitur  supplicationes  dicti  abbatis  favorabiliter  admittentes,  pre- 
dictum  scriptum  huic  nostro  scripto  de  verbo  ad  verbum  inseri  jus- 
simus,  universa  que  continentur  in  eo  predicto  abbati,  successoribus 


(1)  Abbas  Ebracensis  per  E.  indicatus  deest  in  catalogo  Bruschiano,  Monast.  Germ.,  149; 
innotescit  autem  ex  aliis  monasterii  Ebracensis  documentis  ap.  Ussermann  ,  Hist.  episcop. 
Wirceb.,  I,  339. 

suis  et  dicto  monasterio  in  perpetuum  de  nostra  gratia  confirmantes ; 
mandantes  et  firmiter  injungentes  quatenus  nullus  sit  qui  dictum  abba- 
tem,  successores  suos  et  monasterium  ipsum  contra  hujusmodi  confirma- 
tionis  nostre  tenorem  in  aliquo  molestare  vel  perturbare  presumat.  Quod 
qui  presumpserit  indignationem  nostram  se  noverit  incursurum.  Ad 
hujus  autem  confirmationis  nostre  memoriam  et  robur  perpetuo  vali- 
turum,  presens  scriptum  fieri  et  majestatis  nostre  sigillo  jussimus  com- 
muniri. 

Hujus  rei  testes  sunt  :  S.  Ratisponensis  episcopus,  imperialis  aule  can- 
cellarius,  E.  Babenbergensis  episcopus,  A.  dux  Saxonie,  M.  dux  Lota- 
ringie,  frater  H.  magister  domus  Theutonicorum ,  comes  H.  de  Orla- 
munde  (1),  comes  A.  de  Herrenstein,  et  alii  quamplures. 

Datum  apud  Nuremberg,  anno  dominice  incarnationis  millesimo  du- 
centesimo  tricesimo  quinto,  mense  junii,  indictione  VIII. 


(1)  Ex  laudatis  editionibus  comes  Orlamundanus  per  H.  indicatus  legitur  Heinricus.  Verum 
inter  hosce  comites  istius  temporis  potius  occurrit  Hermannus,  circa  ann.  1249  defunctus,  re- 
lictis  filiis  adhuc  minorennibus  Hermanno  et  Ottone  ex  Beatrice  sorore  ultimi  ducis  Meraniae, 
ann.  1248  mortui.  Not.  Monum.  Boic,  ibid.,  p.  564  e.  Cf.  supra ,  p.  548  et  t.  III,  p.  343. 

